
Sfântul sfinţit mucenic Dionisie Areopagitul 
(3 octombrie) 


Sfântul sfințitul mucenic Dionisie Areopagitul a fost botezat de Sfântul Pavel în 
Atena, devenind ucenicul său, s-a numărat printre cei şaptezeci de apostoli, iar 
prăznuirea sa se face la 3 octombrie în Biserica ortodoxă. 

Evanghelia şi Apostolul zilei 
Evanghelia 


Matei 13, 44-54 
Zis-a Domnul pilda aceasta: 

44. Asemenea este Împărăţia Cerurilor cu o comoară ascunsă în țarină, pe 
care, găsind-o un om, a ascuns-o şi de bucuria ei se duce şi vinde tot ce are şi 
cumpără țarina aceea. 

45. Iarăşi asemenea este Împărăţia Cerurilor cu un neguţător care caută 
mărgăritare bune. 

46. Şi aflând un mărgăritar de mult preţ, s-a dus, a vândut toate câte avea şi 
l-a cumpărat. 

47. Asemenea este iarăşi Împărăţia Cerurilor cu un năvod aruncat în mare şi 
care adună tot felul de peşti. 

48. lar când s-a umplut, l-au tras pescarii la mal şi şezând, au ales în vase pe 
cei buni, iar pe cei răi i-au aruncat afară. 

49. Aşa va fi la sfârşitul veacului: vor ieşi îngerii şi vor despărţi pe cei răi din 
mijlocul celor drepți. 

50. Și îi vor arunca în cuptorul cel de foc; acolo va fi plângerea şi scrâşnirea 
dinţilor. 

51. Înţeles-aţi toate acestea? Zis-au Lui: Da, Doamne. 

52. Iar EI le-a zis: De aceea, orice cărturar cu învăţătură despre Împărăţia 
Cerurilor este asemenea unui om gospodar, care scoate din vistieria sa noi şi 
vechi. 

53. lar după ce lisus a sfârşit aceste pilde, a trecut de acolo. 

54. Şi venind în patria Sa, îi învăţa pe ei în sinagoga lor, încât ei erau uimiţi şi 
ziceau: De unde are EI înţelepciunea aceasta şi puterile? 


Apostol 


16. Iar în Atena, pe când Pavel îi aştepta, duhul lui se îndârjea în el, văzând 
că cetatea este plină de idoli. 

17. Deci discuta în sinagogă cu iudeii şi cu cei credincioşi şi în piaţă, în 
fiecare zi, cu cei ce erau de faţă. 

18. lar unii dintre filozofii epicurei şi stoici discutau cu el şi unii ziceau: Ce 
voieşte, oare, să ne spună acest semănător de cuvinte? Iar alţii ziceau: Se pare 
că este vestitor de dumnezei străini, fiindcă binevesteşte pe Iisus şi Învierea. 
19. Și luându-l cu ei, l-au dus în Areopag, zicând: Putem să cunoaştem şi noi 
ce este această învăţătură nouă, grăită de tine? 

20. Căci tu aduci la auzul nostru lucruri străine. Voim deci să ştim ce vor să 
fie acestea. 

21. Toţi atenienii şi străinii, care locuiau acolo, nu-şi petreceau timpul decât 
spunând sau auzind ceva nou. 

22. Și Pavel, stând în mijlocul Areopagului, a zis: Bărbaţi atenieni, în toate vă 
văd că sunteți foarte evlavioşi. 

23. Căci străbătând cetatea voastră şi privind locurile voastre de închinare, 
am aflat şi un altar pe care era scris: "Dumnezeului necunoscut". Deci pe 
Cel pe Care voi, necunoscându-L, ÎI cinstiți, pe Acesta ÎI vestesc eu vouă. 

24. Dumnezeu, Care a făcut lumea şi toate cele ce sunt în ea, Acesta fiind 
Domnul cerului şi al pământului, nu locuieşte în temple făcute de mâini, 

25. Nici nu este Slujit de mâini omeneşti, ca şi cum ar avea nevoie de ceva, EI 
dând tuturor viaţă şi suflare şi toate. 

26. Și a făcut dintr-un sânge tot neamul omenesc, ca să locuiască peste toată 
fața pământului, aşezând vremile cele de mai înainte rânduite şi hotarele 
locuirii lor, 

27. Ca ei să caute pe Dumnezeu, doar L-ar pipăi şi L-ar găsi, deşi nu e 
departe de fiecare dintre noi. 

28. Căci în EI trăim şi ne mişcăm şi suntem, precum au zis şi unii dintre poeții 
voştri: căci ai Lui neam şi suntem. 

29. Fiind deci neamul lui Dumnezeu, nu trebuie să socotim că dumnezeirea 
este asemenea aurului Sau argintului Sau pietrei cioplite de meşteşugul şi de 
iscusința omului. 

30. Dar Dumnezeu, trecând cu vederea veacurile neştiinţei, vesteşte acum 
oamenilor ca toţi de pretutindeni Să se pocăiască, 

31. Pentru că a hotărât o zi în care va să judece lumea întru dreptate, prin 
Bărbatul pe care L-a rânduit, dăruind tuturor încredințare, prin Învierea Lui 
din morți. 

32. Și auzind despre învierea morţilor, unii l-au luat în râs, iar alţii i-au zis: 
Te vom asculta despre aceasta şi altădată. 

33. Astfel Pavel a ieşit din mijlocul lor. 

34. Iar unii bărbaţi, alipindu-se de el, au crezut, între care şi Dionisie 
Areopagitul şi o femeie cu numele Damaris şi alţii împreună cu ei. 

În această lună (octombrie), ziua a treia - Sfântul sfinţitul mucenic Dionisie 
Areopagitul (Minei) 


La Vecernie 
La Doamne strigat-am... Stihirile pe 6, glasul 1: 
Podobie: Prea lăudaţilor mucenici... 


Cu undiţa Duhului, înţelepţeşte vorbind dumnezeiescul Pavel te-a vânat şi 
văzându-te că eşti vas ales, te-a făcut descoperitor de cele dumnezeieşti, şi văză- 
tor celor negrăite. Cu care dimpreună roagă-te, grăitorule de Dumnezeu Dio- 
Nisie, să se mântuiască, cei ce te cinstesc cu dragoste. 


Făcându-ţi gândul de o cinste cu îngerii, prin lucrarea bunătăţii, părinte Dio- 
NISI€, ai scris în cărţi bună rânduiala ierarhiei lor, cea mai presus de lume, prea 
înțelepte; după care ai pus la rânduială adunările Bisericii, urmând după 
rânduielile cele cereşti. 


Cu foarte multă înţelepciune asemănându-te lui Dumnezeu, pe cât este prin 
putinţă, fericite Dionisie, cu bună credinţă ai întins, dumnezeiască descoperire a 
dumnezeieştilor tainice numiri, gânditorule de Dumnezeu; învăţându-te cele mai 
presus de gând, cu unirea cea mai înaltă, şi învățând marginile lumii. 


Alte Stihiri, glasul al 4-lea: 


Podobie: Ca pe un viteaz.. 

Pe ritorul cel ceresc care prea arătat a ritorisit dumnezeieştile vedenii, pe tainic 
scriitorul darului organul înţelepciunii, pe râul cel mult curgător al dogmelor 
credinţei, care cu ale sale curgeri adapă toată Biserica; pe Dionisie, cu laude 
întru cântări să-l mărim. 


Cu strălucirile cele mai presus de lumini, ale razelor Duhului, cele asemenea lui 
Dumnezeu şi de el scrise, ai vopsit buzele tale părinte, şi te-ai împodobit cu 
frumuseţe, cu luminate priviri, cu prea strălucite bune rostiri; şi ai cântat 
Treimii, cântări de Dumnezeu arătate, şi te-ai făcut de Dumnezeu cuvântător al 
dumnezeieştii începătorii cu minte înaltă. 


lerarhul cel îndumnezeit, nevoitorul cel nebiruit, cel unul apostol după cei doi- 
sprezece, dumnezeiasca vistierie a tainicelor tradiţii; cel ce a descris lămurit 
cetele îngerilor, şi s-a aflat întocmai cu îngerii; după vrednicie să se laude, 
Dionisie cel mare, lauda cuvântătorilor de Dumnezeu. 


Slavă..., glasul al 2-lea, al lui Andrei lerusalimneanul, iar alții o cred a lui 
Vizantie 


Veniţi credincioşii cu un glas, să lăudăm pomenirea cea de peste an a 
ierarhilor Dionisie şi Ciprian; că Dionisie defăimând pe filosofii cei stoici şi 
făcându-se ucenic vasului celui ales, s-a făcut cunoscător tainelor celor 
negrăite; iar Ciprian prin mijlocirea prea frumoasei fecioare lustina lumi- 
nându-i-se gândul, a fugit de înşelăciunea dracilor, şi arzând în foc cârjele 
cele vrăjitoreşti, s-a făcut pro-povăduitor al Evangheliei. Pentru aceea şi noi 
păcătoşii slavoslovind pe Mântuitorul, care i-a prea mărit, să Strizăm: Cela ce 
qi încununat cu mărire pe nevoitorii Tăi, Hristoase Dumnezeule, prin rugă- 
ciunile lor, mântuieşte sufletele noastre. 


Și acum..., a Născătoarei 


Podobie: Când de pe lemn, mort Te-ai pogorât, cel din Arimateea pe Tine, viaţa 
tuturor, cu smirnă şi cu giulgiu Te-a înfăşurat, Hristoase şi cu dragoste s-a 
îndemnat a săruta, cu inima şi cu buzele, trupul Tău cel nestricat. Însă fiind 
cuprins de frică, se bucura strigând către Tine: Slavă smereniei Tale, iubitorule 
de oameni! 


Toată zidirea striga ţie, bucură-te! Bucură-te, Preasfântă Fecioară! Bucură-te, 
sceptrul lui David! Bucură-te, ceea ce ai odrăslit Strugurele cel de taină! 
Bucură-te, uşă cerească şi rugul cel nears! Bucură-te, lumina a toată lumea! 
Bucură-te, bucuria tuturor! Bucură-te, lauda apostolilor! Bucură-te, ceea ce eşti 
sprijineală şi părtinitoarea tuturor celor ce te cinstesc pe tine! 

A Crucii, a Născătoarei, asemenea 


Când vedea mieluşeaua cea fără prihană, pe Mieluşelul său trăgându-Se ca un 
om de voia Sa la junghiere, cu tânguiri se jelea, strigând cu amar: Ce răsplătire 
Ţi-a dat Ţie poporul cel nemulţumitor, prea dulcele meu Fiu, cel ce a luat de la 
Tine daruri prea multe? Vai mie nu pot suferi durerea, pentru că vrând le păti- 
meşti acestea. 


Stihoavna din Octoih sau acestea ale Sfântului, glasul al 5-lea. 
Podobie: Bucură-te, cămara cea cu bun miros... 


Bucură-te, sfințite scriitor al înaltei dumnezeieşti înţelepciunii a Duhului, tainicul 
împărtăşirilor celor negrăite de la Dumnezeu; prin care toată făptura se 
îmbunătăţeşte. mintea cea cerească, care a ajuns nemărginita adâncime a înţele- 
surilor, şi înălțimea cea nepipăită a Dumnezeirii, o ai pipăit cu cuvintele tale. 
Limba cea de Dumnezeu glăsuitoare, care arătat se laudă cu slăvitele rostiri cu 
rânduiala şi potrivirea. Pe Hristos îmblânzeşte-L, ca să dea sufletelor noastre 
mare milă. 


Stih: Gura mea va grăi înţelepciune şi cugetul inimii mele pricepere. 


Cu totul curăţit la minte, cu totul afară de lume, afară şi de sineți stând, şi pe 
toate cele simţite şi pândite covârşindu-le, nevăzut ai privit, fericite, pe Dumne- 
zeu cel nevăzut, şi cu necunoştinţa ai cunoscut pe Cel necunoscut prin nori 
umbroşi, şezând mai presus de lumini, mai presus de înţelesul tuturor. pe Acesta 
ce este nenumit, adâncime nestrăbătută, care nu se poate spune nici pricepe, prin 
lipsa tuturor celor ce sunt şi celor ce nu sunt prea fericite, după vrednicie L-ai 
lăudat. 


Stih: Gura dreptului va deprinde înţelepciune, şi limba lui va grăi judecată. 


Bucură-te, tâlcuitorul celor mai presus de minte, vulturul cel ceresc, Dionisie 
care ai înţeles pe toată ierarhia, şi pe cetele celor cereşti şi fără de trupuri; pe 
frumuseţea şi dragostea negrăitelor străluciri; care ai zugrăvit prea înalt şi prea 
bine, întinderea către Dumnezeirea cea de sus. Cerescule omule, pământescule 
înger, vârful ierarhilor cel de o cinste cu apostolii; nu lipsi de a ruga pe Hristos 
pentru toţi cei ce te laudă pe tine. 


Slavă..., glasul al 4-lea 


Adâncime nevăzută a cereştii cunoştinţe, te vom numi pe tine, prea luminate 
mucenice al lui Hristos; căci ca pe un ostaş şi puternic ajutător Bisericii te 

lăudăm pe tine înțelepte, pentru că luminându-te cu focul cel prea curat, te-ai 
învrednicit a te îmbrăca cu haina luminată de la Hristos, dimpreună cu oştile 
cele de sus, şi ţi s-a luminat gândul cu raza Duhului Dionisie. Pentru aceea 
prăznuim cea a toată lumea pomenirea ta, cu credinţă mărim pe Domnul, cel ce 
te-a încununat pe tine. 


Și acum...» al Născătoarei 

Podobie: Ca pe un viteaz... 

Izbăveşte-mă de toată nevoia, de toată răutatea şi de primejdii cumplite, şi de 
multe feluri de supărări, cu dumnezeieştile tale rugăciuni; apără-mă de smin- 
telile viclene, de oamenii care mă urăsc, şi de dracii care în toate zilele caută să 
mă piardă, Născătoare de Dumnezeu, pe mine care te am părtinitoare. 

A Crucii, a Născătoarei asemenea 

Dacă Te-a văzut Doamne, Fecioara şi Maica Ta spânzurat pe Cruce, se tânguia, 
şi plângând zicea: Ce răsplătire Ţi-a dat Ţie, cei ce s-au îndestulat cu multe 
daruri de la Tine Stăpâne? Dar mă rog, să nu mă laşi singură în lume, ci 
grăbeşte de Te scoală, înviind cu Tine şi pe strămoşi. 

Troparul, glasul al 4-lea: Bunătate învăţându-te, şi trezvindu-te întru toate, 
îmbrăcându-te cuviincios cu bună cunoştinţă, ai scos din vasul alegerii cele ne- 
grăite; şi credinţa păzind, calea întocmai ai săvârşit, sfinţite mucenice Dionisie: 
roagă-te lui Hristos Dumnezeu, să mântuiască sufletele noastre. 

Slavă..., Și acum..., al Născătoarei 


La Utrenie 


După obişnuitele Catisme, Sedelnele Octoihului. Psalm 50. Canoanele amân- 
două din Octoih, cu Irmosul pe 8, fără mucenicine; şi al Sfântului pe 6. 


Canonul Sfântului 
facerea lui Teofan 
Cântarea I-a, glasul al 8-lea 


Irmos: Apa trecându-o ca pe uscat, şi din răutatea Egiptului scăpând israe- 
liteanul, striga: Mântuitorului şi Dumnezeului nostru să-i cântăm. 

Fiind învăţat de dumnezeiescul Pavel văzătorul de cele cereşti, ai ajuns îndată 
Dionisie, a fi tăinuitor ceresc, şi grăitor de cele dumnezeieşti 


Cel ce te-ai luminat cu dumnezeiescul dar, luminează, fericite, sufletele celor ce 
te laudă; ca să înţeleagă învăţăturile tale cele de Dumnezeu insuflate, Dionisie. 


Slavă..., 


Invrednicitu-te-ai Dionisie cu gând prea luminos şi cu sufletul, a vedea stră- 
lucirile rânduielilor cereşti, şi starea cetelor lor. 


Și acum..., a Născătoarei 

Cămara de mire luminată, te-ai arătat întrupării celei mai presus de gând, a 
Făcătorului tuturor; că din tine, Maica lui Dumnezeu, S-a îmbrăcat în trupul 
nostru. 

Cântarea a 3-a 

Irmos: Doamne cela ce ai făcut.. 

M-ai presus de înălțimile cereşti ridicându-te cuvioase, pe rânduielile şi oştirile 
şi strălucirile cele mai presus de lume, le-ai tâlcuit tuturor, cu înălţimea gra- 
iurilor, şi cu prea înțelepte cuvinte. 

Umplându-te de multa ştiinţă a dumnezeieştilor nume prea cuvioase, ai teo- 
loghisit cunoştinţa Dumnezeirii făcându-te prin dar dumnezeiesc cuvântător al 
Treimii, prea fericite Dionisie. 

Slavă..., 

Omorându-te cu dorirea cea spre Dumnezeu, şi foarte învăţându-te cu înţelep- 
ciunea cea prin darul cel făcător de viaţă, te-ai făcut organ de Dumnezeu 
purtător părinte. 


Și acum..., a Născătoarei 


Cu lucrarea Duhului celui ce toate le săvârşeşte, ai rodit Fecioară trup Stă- 
pânului tuturor; cu care ai osândit păcatul lumii, şi ai izvorât viaţa cea veş-nică. 


Irmosul: Doamne cela ce ai făcut cele deasupra crugului ceresc, şi ai zidit Bise- 
rica, Tu pe mine mă întăreşte întru dragostea Ta, că Tu eşti marginea doririlor, 
şi credincioşilor întărire, unule lubitorule de oameni. 

Sedealna, glasul 1: 


Podobie: Mormântul Tău, Mântuitorule, ostaşii străjuindu-l, morţi s-au făcut de 
strălucirea îngerului ce s-a arătat, care a vestit femeilor Învierea. Pe Tine Te 
mărim, Pierzătorul stricăciuni, la Tine cădem, cel ce ai înviat din mormânt la 
Unul Dumnezeul nostru. 


Privitorule al Cerului şi adâncul înţelepciunii, dumnezeiescule pânditor al sfa- 
tului celui tainic; minte care străbate văzduhul, comoara tainelor, cunoscân-du- 
te, o Dionisie prea fericite, te rugăm: Roagă pentru noi, pe Cel singur lubitor de 
oameni. 


Altă Sedealnă, glasul al 3-lea : 


Podobie: De frumuseţea fecioriei tale şi de prea luminată curăția ta Gavriil 
mirându-se, a strigat ţie, Născătoare de Dumnezeu: Ce laudă vrednică voi aduce 
ție? Sau cum te voi numi pe tine? Nu mă pricep şi mă minunez! Pentru aceasta, 
precum mi s-a poruncit, strig ţie: Bucură-te, ceea ce eşti plină de har. 


Făcându-ţi mintea ca o oglindă prea văzătoare ai primit înlăuntru fulgerele 
Duhului cele de raze aruncătoare, şi luminările cereştilor străluciri. Pentru 
aceasta te-ai şi învrednicit vederat a oglindi îngereştile începătorii, cu prea cura- 
tă agerimea ta. 


Slavă..., glasul al 8-lea 


Podobie: Pe Înţelepciunea şi Cuvântul în pântecele tău zămislind fără ardere, 
Maica lui Dumnezeu, în chip de negrăit ai născut pe Cel ce a făcut toate şi în 
braţele tale ai avut pe Cel ce ţine toate şi la sân ai hrănit pe Cel ce hrăneşte 
lumea. Pentru aceasta, te rog pe tine, Preasfântă Fecioară, să mă izbăveşti de 
greşeli, când va fi să stau înaintea feţei Ziditorului meu, Stăpână Fecioară 
curată, atunci să-mi dăruieşti ajutorul tău, că pe tine te am nădejde eu, robul tău. 


Ca unul ce eşti închipuire dumnezeiască vasului celui ales cu adevărat, înveţi 
tainele cele dumnezeieşti cu Duhul, şi luminându-te cu darurile dumnezeieştii 
străluciri, arătat ai descoperit cetele îngerilor. Pentru aceea lăsând lumii înţe- 
legerea dumnezeieştilor tale dogme, ai luminat pe toţi, sfințite tăinuitorule 
Dionisie. Roagă-te lui Hristos Dumnezeu, iertare de greşeli să dăruiască celor ce 
prăznuiesc cu iubire sfântă pomenirea ta. 


Și acum..., a Născătoarei, asemenea 

Norul Soarelui Celui înţelegător, sfeşnice de aur al dumnezeieştii lumini, nes- 
purcată, neîntinată, Stăpână fără prihană, luminează-mi rogu-mă, sufletul cel 
orbit de patimi, cu lumina nepătimirii, şi inima fiindu-mi întinată, spală-o cu 
curgerile lacrimilor şi cu umilința pocăinţei, şi mă curăţeşte de spurcăciunea 
lucrurilor mele; ca să strig cu putere către tine: Născătoare de Dumnezeu 
pururea Fecioară, roagă-te lui Hristos Dumnezeu, iertare de greşeli să-mi dăru- 
iască, că numai pe tine te am nădejde, eu nevrednicul robul tău. 


A Crucii, a Născătoarei, asemenea 


Fecioara şi Maica lui Hristos, văzând pe Făcătorul lumii pe lemn, suspina 
lăcrimând, şi cu amar 1 se topea sufletul, şi trupul îşi bătea sfărâmându-se, şi cu 
amar striga către Acesta: Vai, mie o Fiul meu! Cum îţi voi suferi pătimirea, 
piroanele şi sulița, eu ceea ce Te-am născut fără dureri ? Ci grăbeşte de Te scoa- 
lă, ca să Te văd Fiule şi Dumnezeule, şi să încetez de tânguiri şi durere; şi celor 
ce-ţi laudă pătimirile, le dăruieşti dezlegare greşelilor. 


Cântarea a 4-a 


Irmos: Tu eşti tăria mea Doamne, Tu şi puterea mea, Tu Dumnezeul meu, Tu 
bucuria mea; Cela ce nu ai lăsat sânurile părintești, şi a noastră sărăcie o ai 
cercetat. Pentru aceasta cu proorocul Avacum strig către Tine: Slavă puterii 
Tale, lubitorule de oameni. 


Bună podoaba bisericilor o ai pus la rânduială, că întru dânsele ai zugrăvit 
părinte închipuirea sfinţitelor chipuri, celor asemenea puterilor neînchipuite; 
prin care se învaţă taina, şi se luminează toată adunarea credincioşilor, cea 
cugetătoare de Dumnezeu. 


Pâraiele cuvântării tale de Dumnezeu, dumnezeiescule, foarte adapă grădinile 
cele cuvântătoare şi de-a pururea înflorite, sădite, pe dreptatea dogmelor; că ai 
propovăduit Unimea Fiinţei şi însăşi cinstita Stăpânire cea în trei feţe. 


Slavă..., 

Neîncetarea ierarhiei tale celei îngereşti, şi dragostea şi dorirea către Dumnezeu, 
şi plecarea către înălțimea Dumnezeirii cea neabătută şi nepricepută, cu înţe- 
lepciunea, o ai învăţat ierarhe, celor ce cu credinţă strigă: Slavă puterii Tale 


lubitorule de oameni. 


Și acum..., a Născătoarei 

Lucrător sfinţit S-a făcut Fiul tău mântuirii tuturor, celor ce te laudă pe tine 
Născătoare de Dumnezeu; începător şi luminător, dreptate şi scutire Fecioară. 
Pentru aceea credincioşii după adevăr şi chiar cu o înţelepciune, te mărim. 


Cântarea a 5-a 


Irmos: Pentru ce m-ai lepădat de la faţa Ta, Cela ce eşti lumină neapusă ? Şi m- 
a acoperit întunericul cel străin pe mine ticălosul; ci mă întoarce, şi la lumina 
poruncilor Tale îndreptează căile mele, rogu-mă. 


Glasul graiurilor tale purtându-se ca un sunet ceresc, a tunat cu cuvântul darului 
în cugetele celor fără de Dumnezeu; şi a luminat inimile credincioşilor, cu 
razele cele prea luminate ale dumnezeieştilor dogme. 


Asemănatu-te-ai neguţătorului care caută mărgăritare bune prea fericite, şi 
aflând mărgăritarul cel cu adevărat de mult preţ, şi mirându-te de strălucirea Lui 
cea cu lucrare dumnezeiască, L-ai mărturisit a fi Dumnezeu, ierarhe. 

Slavă..., 

Foarte cu înţelepciune ai iubit Părinte izvorul înţelepciunii, şi din dragostea ei 
te-ai făcut desăvârşit, şi izvorăşti totdeauna râurile dumnezeieştilor dogme, 
grăitorule de Dumnezeu. 

Și acum..., a Născătoarei 

Ca una ce eşti plină de dar, ai primit întru tine pe Cel prea încuviinţat, care 
numai cu voirea toate le-a făcut; şi care le-a înfrumusețat pe noi cu luminarea 
bunei credinţe, Maica lui Dumnezeu. 

Cântarea a 6-a 

Irmos: Curăţeşte-mă Mântuitorule... 

Având cu dragoste silință de lege, ai dobândit darul înţelepciunii, dumnezeieşte 
grăind tu de Dumnezeu, ai lăsat în urmă-ţi dogme binecredincioase, prea 
fericite; dintru care îndulcindu-ne credincioşii, pe tine te fericim. 

Fiind împodobit cu priceperea lui Dumnezeu, cuvioase, cugetătorule de Dumne- 
zeu, ţi-ai plecat urechea dumnezeiescului învăţător, şi de la dânsul te-ai învăţat 


înţelepciunea cea mai presus de lume, Dionisie. 


Slavă..., 

Viaţa ta a fost minunată, cuvântul tău şi mai minunat, limba ta strălucitoare de 
lumină, şi gura insuflată cu foc, fericite Dionisie; iar gândul tău părinte, a fost 
desăvârşit în chip dumnezeiesc. 


Și acum..., a Născătoarei 


Noi credincioşii Fecioară, cu bucurie strigăm ție glasul lui Gavriil; că din tine 
nouă S-a născut Cel negrăit, Făcătorul şi începătorul vieţii, om făcându-Se, şi S- 
a amestecat cu oamenii lubitorul de oameni. 


Irmosul: Curăţeşte-mă Mântuitorule, că multe sunt fărădelegile mele, şi mă 
ridică dintru adâncul răutăţilor, rogu-mă; căci către Tine am strigat; şi mă auzi 
Dumnezeul mântuirii mele. 


Condac, glasul al 8-lea: 


Podobie: Apărătoarei Doamne, pentru biruință, mulţumiri, izbăvindu-ne din 
nevoi aducem ţie, Născătoare de Dumnezeu, noi robii tăi. Ci ca ceea ce ai stă- 
pânire nebiruită, slobozeşte-ne din toate nevoile, ca să strigăm ţie: Bucură-te, 
mireasă pururea Fecioară! 


Prin uşile cerurilor trecând cu Duhul, ca un ucenic al apostolului celui ce a ajuns 
până la al treilea Cer, Dionisie, te-ai îmbogăţit cu toată cunoştinţa celor negrăite, 
şi ai luminat pe cei ce şedeau mai înainte în întunericul necunoştinţei. Pentru 
aceasta strigăm: Bucură-te, părinte a toată lumea. 


Icos: Înger din oameni, prin faptele bune făcându-se marele Dionisie, toată cu- 
noştinţa celor cereşti i s-a învăţat gândul ca şi cum ar fi fost cu aripi. Pentru 
aceasta cu laude ca pe un înger să-l cinstim, strigând către dânsul unele ca 
acestea: 

Bucură-te, cela ce ai cunoscut pe Hristos prin Pavel; 

Bucură-te cela ce pe mulţi la Hristos 1-ai întors; 

bucură-te pierderea capiştilor mulţimii dumnezeilor; 

bucură-te gândirea sfatului celui de Dumnezeu cunoscător. 

Bucură-te, cartea cea de Dumnezeu scrisă a tainicelor vistierii; 

Bucură-te, tăbliță de Dumnezeu închipuită şi oglindă cerească; 

Bucură-te, că patima Domnului a-i văzut; 

Bucură-te, că de bunăvoie pentru Dânsul te-ai junghiat. 

Bucură-te, izvorule cel ce izvorăşti înţelepciunea; 

Bucură-te, picătură care stingi nebunia; 

Bucură-te, stăvilarul trecerii celor necredincioşi; 

Bucură-te, calea cea neamăgită a mântuirii. 

Bucură-te, luminătorule care luminezi pe credincioşi; 

Bucură-te, părinte a toată lumea ! 
Sinaxar 


In această lună în ziua a treia, pomenirea Sfântului Sfinţitului mucenic Dio- 
nisie Areopagitul. 


Stih: Ți se tăie capul şi mare minune: 
Căci ridicându-l pe el alergi Dionisie; 
Capul Dionisie a treia zi ţi s-a tăiat. 
Și ridicându-l ai alergat. 


Acesta întrecând pe toţi cu bogăţia şi cu slava şi cu mintea şi cu înţelepciunea şi 
era unul din sfetnicii Ariopagului, care fiind vânat de marele Pavel, s-a botezat 
şi s-a hirotonit episcop, învăţându-se tainele cele negrăite şi dumnezeieşti de 
înțeleptul Ierotei, lăsat-au şi cărți minunate şi foarte înalte; din care cu cale este 
la vreme să pomenim de una: Ducându-mă, zice la Crit, m-a primit Sfântul Carp 
care de era atunci şi altul asemenea, era însă şi acesta om iscusit, la vederea 
lucrurilor celor dumnezeieşti, pentru multa curăţenie a gândului său atât cât nici 
se atingea de dumnezeiasca lucrare a sfintelor Taine, de nu i se arăta mai înainte 
vreo dumnezeiască şi sfinţită vedenie, după rugăciunile sale cele mai de înainte. 


SR o 2 


Deci zicea că-l mâhnise un oarecare necredincios, iar mâhnirea lui era aceasta, 
că acel necredincios osebise pe oarecine de la Biserică, cu înşelăciune trăgându- 
| spre nedumnezeire; fiind încă zilele cele de curăţenie, trebuia cu bună cuviință 
a se ruga şi pentru dânşii amândoi şi luând întru ajutor pe Dumnezeu, pe unul să 
întoarcă şi pe altul să biruiască cu bunătatea sa şi să nu lipsească învăţându-i 
pururea şi aşa să-i suie la aceiaşi dumnezeiască cunoştinţă, ci el lucrul, care nu-l 
pătimise mai înainte nu ştiu cum atuncea, picând în sufletul lui multă pizmă şi 
amărăciune s-a pornit. 


Însă aşa mânios fiind, căci seara era şi către miazănoapte, la care vreme obişnuit 
era a se scula şi priveghea singur spre dumnezeieştile laude. Deci stând la 
rugăciune spre cea către Dumnezeu voroavă îşi făcea voia rea şi se mâhnea, 
cum nu se cădea, zicând: Că nu este drept, să trăiască oamenii cei fără de 
Dumnezeu, care strâmbă căile cele drepte ale Domnului. Şi acestea zicând se 
rugă lui Dumnezeu ca să-i lipsească de viaţă deodată pe amândoi fără milă cu 
un trăsnet. 


Și aşa el rugându-se, i s-a arătat unde văzu fără veste, că i se cutremură casa 
unde stă, desfăcându-se în două, din vârful acoperământului până la mijloc, şi 
oarecare pară de foc cu multe străluciri înaintea lui, unde se pogori de la Cer 


AXA AX AAA AA AAA AAA AxX 


Xp Xp Xe XP Xe e eee eee eee 


KA AAA AAA AAA A AAA AAA 


Xp Xp Xe Xe Xe e e eee 


până la dânsul. Că se vedea locul descoperit, încă şi Cerul deschis şi deasupra 
lui era lisus, căruia îi stă înainte nespusă mulțime de îngeri în chip omenesc, 
însă acestea vedea în sus şi se miră; iară dacă se pleca în jos Carp, zicea că vede 
faţa pământului crăpată în chip de prăpastie adâncă şi întunecoasă, şi pe oamenii 
aceia ce-i blestemase înaintea lui îi vedea stând pe gura prăpastiei, cutre- 
murându-se şi îngrozindu-se şi câte puţin de scăpară din picioare de mai cădea, 
iară din fundul prăpastiei ieşeau şerpi şi se învăluiau pe sub picioarele lor, când 
şuierau şi-i spăimântau şi-i îngrozeau şi-i trăgeau jos, când îi rodeau cu dinţii lor 
ŞI cu cozile lor şi-i urneau silindu-se în tot chipul să-i arunce într-acea prăpastie, 
lovindu-i şi împingându-i şi bătându-i şi se vedea aceea unde vrea să cadă de 
voie de nevoie, siliți fiind de rău şi pe încet supunându-se. 


Și zicea Carp că vedea şi privea la cele de jos şi nu grijea de cele de sus, şi cum 
îi părea şi se mâhnea, căci nu erau căzuţi şi căci se nevoiau de multe ori spre 
aceasta şi neputând îşi făceau inimă rea şi blestemau şi abia iarăşi ridicându-se 
şi căutând spre cele de sus, vedeau iarăşi Cerul ca şi mai înainte şi pe lisus, unde 
1 se făcea milă de lucrul ce se făcuse, căci s-a sculat din Scaunul Său cel 
deasupra cerurilor şi pogorându-se până la dânşii le tindea mână bună ajutându- 
le şi îngerii împreună apucau pe oamenii aceia. 


Și zise lisus lui Carp, când îşi tinse mâna sa: Bate-mă dar, că gata sunt a pătimi 
de multe ori pentru oamenii care se apropie către mântuire şi mă bucur de 
aceasta, numai să nu greşească alții. Deci socoteşte de-ţi va fi ţie bine, să 
schimbi petrecerea cea cu Dumnezeu şi bunii şi iubitorii de oameni îngeri cu 
lăcaşul prăpastiei şi al şerpilor. 

&&& 


Însă acest Sfânt Dionisie tâlcuind şi Tipicul bisericeştii rânduieli, după aceea s-a 
dus spre părțile apusului, pe vremea împărăției lui Domițian şi arătând multe 
minuni, i s-a tăiat capul în cetatea Parisului. Şi primindu-şi capul în mâinile 
sale, a umblat două mile de loc pe picioarele sale, făcând ca să se minuneze cei 
ce îl vedeau şi nu l-au lăsat până nu s-a întâlnit cu o femeie anume Catula, Şi 
oprindu-se din dumnezeiasca pronie, l-a pus în palmele ei ca un odor. 


Aşijderea şi ucenicii săi, Rustic şi Elefterie, tăindu-li-se capetele şi aruncându- 
li-se trupurile împreună cu mucenicescul trup al Sfântului propovăduitor ca să-l 
mănânce fiarele cele sălbatice şi păsările. Oarecare credincioşi le-au luat şi le-au 
ascuns pentru frica ce era atunci de ucigători; şi după ce s-au dus aceia, le-a 
aşezat fericita Catula într-o casă, în trei zile ale lui octombrie. 


Era însă la statul trupului om de mijloc, uscăţiv, albineţ, cam galben, puţinel 
cam scobit la nări, cu sprâncenele dese, cu ochii adâncaţi şi cu urechile mari, 

cărunt, păros, cu barba cam lungă şi rară puţinel cam pântecos, fiindu-i degetele 
mâinilor lungi. Şi se săvârşeşte soborul lui în prea sfânta marea Biserică. 


Tot în această zi, Sfinţii mucenici Rustic şi Elefterie. 


Stih: Prin sabie Elefterie şi cu Rustic, 
Slobozi de pământ şi de cele pământeşti se fac. 


Tot în această zi, Sfântul mucenic Teoctist. 


Stih: Teoctist pe Ziditorul cinstind nu pe zidire, 
Cu bucurie sufere a capului lipsire. 


Tot în această zi, Sfântul mucenic Dionisie şi cei cu dânsul opt mucenici. 


Stih: Dionisie cu optimea celor împreună nevoitori, 
Mutându-se de la întuneric, în lăcaşul luminii este petrecător. 


Acesta a fost pe vremea împăraților Valerian şi Galini; şi aducându-se către 
ighemonul Emilian şi nesupunându-se legii lor, l-au trimis oare unde la urgie. 
După aceea l-au tras la norod şi l-au împroşcat cu pietre, pătimind mai mult 
decât cele ce a pătimit mai înainte de către Deciu în Libia. Deci întinzându-l 
într-un loc sec, cu Faust şi cu Gaie şi cu Petru şi cu Pavel, şi cu ceilalți patru 
care suferind cu dânsul doisprezece ani s-au săvârşit în bună mărturisire. 


Tot în această zi, Sfântul mucenic Teaghen. 


Stih: Cum a venit 'Teaghen încercarea cuptorului celui înfocat, 
Neînfricoşându-se de vedere în el a intrat. 


Tot în această zi, Sfântul mucenic Teotechi. 


Stih: Odată a venit şi Teotechi zicând; 
Precum Pavel către Corinteni scriind. 


Tot în această zi, prea cuviosul părintele nostru loan Hozevitul episcopul 
Cesariei. 


Stih: Izbăvindu-se de cursele vieţii cele multe, 
loan va lua răsplătiri nenumărate. 


Acest sfânt părintele nostru loan, a fost tiben din ţara Egiptului. Deci primind de 
la moşul său îngerescul chip al monahilor şi luând iertăciune de la bătrânul, s-a 

dus la sfintele locuri la Ierusalim. A lepădat încă pe soborul cel din Calcedon şi 
de soborniceasca Biserică se depărta pe sine-şi, şi dar voind a se închina 
cinstitei Cruci, şi oprindu-se a se apropia, i s-a părut că aude glas, că cei ce nu 
se împărtăşesc de soborniceasca Biserică, sunt nevrednici de închinăciunea 
Crucii; iar aceasta era în vedenie. 


Trezindu-se dar, s-a apropiat la Biserică, apoi iarăşi s-a întors la moşul său, şi 
iertându-se iarăşi de către bătrânul ieşi din mănăstire. Şi aflând într-un loc râpos 
ŞI cu nevoie o mică peşteră, locui într-însa, hrănindu-se cu mugurul copacilor de 
acolo. 


Pe acesta vrând Dumnezeu să-l proslăvească l-a vădit aşa: Oarecare Anania 
sihastru mare şi vestit locuia în acele locuri; deci se aduse un copil îndrăcit al 
unui om bogat la acest om mare, care copil se bântuia de duh necurat şi nu-l 
primi, ci de smerenie mare Sfântul acesta îi înşelă ca să meargă mai înlăuntru 
pustiei să caute pe loan Egipteanul. Deci aicea fiind trimişi, aflară pe cel ce 
căutau şi spunându-i cu ce treabă au mers, întâi s-a apărat a face rugăciune, apoi 
supărându-l a făcut şi a zis către drac: În numele lui lisus Hristos, duh necurat, 
nu cu, ci Anania robul lui Dumnezeu, îți porunceşte să ieşi din copil. Acestea 
auzind duhul cel necurat de la Sfântul, îndată ieşi şi fu copilul sănătos. 


Și făcându-se prin minunea aceasta vestit, se supuse şi fără de voie a primit 
hirotonia episcopiei din Chesaria. Şi neputând a petrece acolo viaţa cea pustnică 
şi fără gâlceavă, lăsă Chesaria şi iarăşi merse la pustie. 


Dar nu s-a putut ascunde comoara de un plugar, care având şi el un copil ce se 
bântuia de duhul necurat l-a pus într-o coşniţă şi acoperindu-l cu buruieni l-a 
pus lângă uşa Sfântului şi s-a dus în lături; deci plângând copilul şi sculându-se 
Sfântul şi văzându-l, a cunoscut pe duhul cel necurat ce locuia într-însul şi 
gonindu-l, tămădui pe copil. 


lar însăşi vicleanul nu se părăsi a face rău, ci prefăcându-se în chip de om, şi 
întâlnind pe Sfântul într-un loc râpos şi cu anevoie de umblat, îi căzu la picioare 
prefăcându-se a cere blagoslovenie de la dânsul, şi Sfântul îngrozindu-se de acel 
fără de veste şarpe, se împiedică, de căzu cu capul în Jos tocmai în fundul râpii, 
dar nu-şi folosi nimica dintru aceasta ucigaşul de oameni acela, rămânând 
Sfântul cu darul lui Dumnezeu nevătămat. 


După aceea l-a dat pe Sfântul în mâna unui tâlhar ucigaş de oameni, care uneori 
îl bătea, alteori îl jefuia de haina ce purta, alteori îi aprindea coliba tiranul. Deci 
pătimind acestea Sfântul, acesta numai zicea întru sineşi către Dumnezeu: De-ţi 
sunt bine-plăcute acestea Doamne, mulţumescu-ţi. Şi-l auzi Domnul din Cer, că 

prinzându-se tâlharul de către Stăpânitorul, şi pierzându-se cu moarte cumplită, 
a aflat şi Sfântul mare răsuflare. 


lar nici cu aceasta tot nu l-a părăsit vicleanul supărându-l, de vreme ce mergând 
Sfântul într-o zi spre cercetarea fraţilor, l-a întâlnit pe cale o muiere, şi ţinându-i 
calea îl rugă să se abată la casa ei, să-i blagoslovească casa. Deci Sfântul de 
multa ei rugăciune, se abătu, şi merse în casa ei. lar pângărita şi spurcata aceea, 
încuind uşile îşi dezgoli tot trupul înaintea Sfântului, şi făcea lucruri, care nu se 
cade a le povesti cineva, ispitindu-se a pângări pe cel nepângărit, iar întăritul şi 
neamăgitul acesta, lepădând şi gonind uneltirea dracului, ieşi nevătămat. 


Acest fericit loan auzind pentru un oarecare sihastru, vestit anume Marchian, 
poftea ca să-l vadă, dar de vreme ce el făcuse jurământ ca să nu mai iasă din 
peşteră, măcar de vrea a-i urma nevoie mare şi neapărată, care să nu se poată 
mântui, legându-se el însuşi cu cuvântul, nu putea să dezlege acea legătură, deci 
socotiți ce lucru minunat a făcut şi aici pronia lui Dumnezeu, ceea ce toate le 
vede, înger luând pe sus pe Marchian din chilia lui, fără clinteală l-a pus în 
peştera fericitului loan; deci împreunându-se amândoi, şi sărutându-se unul cu 
altul, şi săturându-se unul de altul de duhovniceasca voroavă şi alcătuind 
fericitul loan, cu cuvântul cel de apoi de mulţumită şi zicând aşa: Slavă, 
Sfântului Dumnezeu, care m-a învrednicit a vedea pe doritul meu Marchian, 
fără veste răpindu-se Marchian de înger, s-a făcut nevăzut dinaintea ochilor 
fericitului loan. 


Însă aceasta a băgat pe Sfântul la multe gânduri şi se îndoia luptându-se cu 
gândurile şi călcându-Şi legătura, a ieşit din peşteră şi porni pe cărarea care 
mergea la chilia lui Marchian pentru că se spăimântase de mărimea minunii, 
socotind să nu fi fost vreo nălucire ceea ce s-a făcut. Deci dacă se duse şi auzi 
pe cuviosul Marchian chemându-l pe nume şi înțelegând fericitul loan cum a 
fost pricina venirii sale, se bucură cu inima şi se veselii. Drept aceea iarăşi 
sărutându-se unul cu altul, şi mulţumind lui Dumnezeu, s-a întors la lăcaşul său 
şi ce trebuie multe a grăi ? 


Acesta a gonit mulți draci din oameni şi a tămăduit şi boli fără de leac, şi a făcut 
de a izvorât şi ape prin multe locuri şi de multe ori ploi din Cer a pogorât prin 
rugăciunea sa şi alte multe semne printr-însul a făcut Dumnezeu. Şi după 
acestea cinstitul său suflet întru bătrâneţe bune cu pace lui Dumnezeu l-a dat. 


Cu ale lor sfinte rugăciuni, Doamne, miluieşte-ne şi ne mântuieşte pe noi Amin. 


Cântarea a 7-a 

Irmos: De pogorârea lui Dumnezeu focul s-a ruşinat în Babilon oarecând; 
pentru aceasta tinerii în cuptor cu bucuros picior, ca într-o grădină verde săltând 
au cântat: Binecuvântat eşti, Dumnezeul părinţilor noştri. 


Învățăturile tale, ca ploaia cea cerească în pământ secetos, îngrașă inimile celor 
credincioşi cele ce de-a pururea doresc şi fără saţiu le învaţă a striga: Bine- 
cuvântat eşti, Dumnezeul părinților noştri. 


Cu pricepere cugetătoare de Dumnezeu, ai scris minţile cele fără de trup, şi 
cuvântările lor cele de laudă, fericite şi îndumnezeindu-te, ai învăţat Biserica a 
cânta: Binecuvântat eşti, Dumnezeul părinților noştri. 


Slavă..., 


Locaş bine întocmit al Preasfântului Duh te-ai arătat, şi insuflările Lui şi 
arătările le-ai propovăduit ca un prooroc, înțelepte Dionisie, strigând: Bine- 
cuvântat eşti, Dumnezeul părinților noştri. 


Și acum..., a Născătoarei 


lată acum s-a plinit proorocia Isaiei, celui grăitor de Dumnezeu, că Fecioara a 
avut în pântece pe Dumnezeu Cuvântul, şi a născut pe Dătătorul de viaţă; căruia 
toţi strigăm: Binecuvântat este, Dumnezeul părinților noştri. 


Cântarea a 8-a 
Irmos: De şapte ori cuptorul.. 


Fiind ca o oglindă luminată prin fapte bune, ţi-ai făcut gândul încăpător ară- 
tărilor celor curate, Dionisie prea fericite, şi primind razele Luminii celei mai 
presus de gând, ai strigat: Preoţilor binecuvântaţi, popoare prea înălțați pe Hri- 
stos întru toţi veci. 


Dar mai îndestulat s-a vărsat prin buzele tale, pentru aceea ai arătat dumneze- 
ieştile învățături, lăţindu-le şi descoperindu-ne mai luminat înţelegerea lor cea 
mai presus de gând, nouă celor ce cântăm cu credință: Preoţi binecuvântaţi, 
popoare prea înălţaţi pe Hristos întru toţi vecii. 


Binecuvântăm pe Tatăl, şi pe Fiul şi pe Sfântul Duh, Domnul. 


Mai cunoscută s-a făcut prin tine Dionisie, mitropolia cea lăudată a atenienilor, 
aducându-te pe tine lui Hristos şi Impăratului tuturor, ca o pârgă prea sfințită, şi 

totdeauna cântând: Tineri binecuvântaţi, preoţi lăudaţi, popoare prea înălţaţi pe 
Hristos întru toţi vecii. 


Și acum..., a Născătoarei 


Maică a lui Dumnezeu cu totul fără prihană, curăţeşte rănile sufletului meu, şi 
semnele păcatului; că ai născut Fiu pe Cel ce are puterea să izbăvească lesne pe 
cei legați cu lanţurile greşelilor, din legăturile cele nedezlegate; pe însuşi 
Făcătorul de bine Dumnezeu, Dătătorul de viaţă. 


Irmosul: 


Să lăudăm, bine să cuvântăm şi să ne închinăm Domnului cântăndu-l şi prea 
înălţându-L pe Dânsul întru toţi vecii. 


De şapte ori cuptorul, muncitorul haldeilor, l-a ars nebunește, cinstitorilor de 
Dumnezeu; dar văzându-i pe aceştia cu putere mai bună mântuiţi, Făcătorului şi 
Mântuitorului au strigat: Tineri binecuvântaţi, preoţi, lăudaţi-L., popoare prea 
înăltaţi-L întru toţi vecii. 


Cântarea a 9-a 
Irmos: Spăimântatu-s-a Cerul... 


Învrednicindu-te a te face văzător şi dimpreună ostenitor cu sfinţii apostoli, te-ai 
făcut părtaş măririi, şi dimpreună cu ei, ai mers la vederea trupului celui cu 
adevărat începător de viaţă, al însăşi Născătoarei de Dumnezeu, celei prea cin- 
stite; pe care după vrednicie o mărim. 


Făcutu-te-ai moştean dumnezeieştii împărăţii în ceruri părinte, ca un arhiereu 
după lege şi ca un pătimitor nebiruit, amestecând sângele cel mucenicesc cu 
ungerea preoţiei; pentru aceea ai luat cununi îndoite, precum se cade de sfin- 
ţenie, tăinuitorule Dionisie. 


Slavă..., 

Ca unul ce ai îndrăzneală către Dumnezeu, ierarhe înțelepte Dionisie, pentru toți 
te roagă pururea, ca să ne izbăvim de supărări, cei ce te lăudăm cu bună 
credinţă, pe tine învățătorul ştiinţelor celor negrăite, ca un sfințit descoperitor al 


bunătăţii celei tainic ascunse, şi cu dumnezeiască stăpânire. 


Și acum..., a Născătoarei 

Pe Biserica cea cinstită, pe care Hristos, Fiul tău o a câştigat cu scump sângele 
Său ca un Bun, arătând-o cu vitejie biruitoare eresurilor; Ceea ce eşti plină de 
dar; şi mântuieşte-ne din primejdii, şi ne izbăveşte de stăpânirea barbarilor. 


Irmosul: Spăimântatu-s-a de aceasta Cerul, şi marginile pământului s-au minu- 
nat. Că Dumnezeu s-a arătat oamenilor trupeşte; şi pântecele tău s-a făcut mai 
desfătat decât cerurile. Pentru aceea pe tine Născătoare de Dumnezeu, înce- 
pătoriile cetelor îngereşti şi omeneşti te mărim. 


Luminânda 
Podobie: Cu ucenicii să ne... 


Fiind ucenic lăudatului apostol Pavel, Dionisie prea fericite, de la el te-ai învăţat 
cunoştinţa celor ascunse. Pentru aceea te-a şi pus luminător Bisericii, alegându- 
te ierarh cetăţii Atenei, celei cu bună credinţă, pe care păzeşte-o totdeauna întru 
dreapta credință prea înțelepte, prin rugăciunile tale, propovăduitorule de 
Dumnezeu. 


A Născătoarei 


La cinstită adormirea ta, Preasfântă Născătoare de Dumnezeu Fecioară, se aflau 
de față Dionisie, cu lerotei şi cu dumnezeiescul Timotei, împreună cu apostolii, 
cântând fiecare laude cuvioase pomenirii tale; cu care dimpreună și acum toată 
limba omenească, te laudă pe tine Născătoare de Dumnezeu, ceea ce eşti lumii 
părtinitoare. 


La Laude 
Stihirile pe 4, glasul 1: 


Podobie: Ceea ce eşti bucuria cetelor cereşti şi pe pământ oamenilor tare folo- 
sitoare, prea curată Fecioară miluieşte-ne pe noi cei ce scăpăm la tine. Că nădej- 
dile noastre, după Dumnezeu, întru tine le-am pus, Născătoare de Dumnezeu. 


Cutreierând frumuseţile cele cereşti şi împreună dănţuind duhovniceşte cu acele 
cete nemateriale, ne-ai scris cereştile cuvinte, ale prea frumoaselor acelora 
priviri; şi luminezi pe cei ce te cinstesc pe tine. 


Noi îndrăznim a zice o Dionisie, că nu în pântecele femeii te-ai zămislit, 
fericite, ci înger fiind în ceruri, pe pământ te-ai pogorât, ca să ne înveţi cu de-a 
amănuntul cetele îngereşti, pururea pomenite. 

Grădinile cele nestricăcioase, ale dumnezeieştilor cuvinte, şi ale dumnezeieştilor 
predanisiri împrejur zburându-le, ai adunat prea înţelepţeşte flori veselitoare, cu- 
vântătoare şi îndulcitoare, a prea dulcilor acelora cântări, şi a îndumnezeitelor 
tale scrieri. 


Pe podoaba ierarhiei celei de jos o ai împodobit, înfrumusețat scriind-o părinte, 
şi semnele ei prea înţelepţeşte dezvelindu-le, o ai arătat tip şi icoană a înge- 
reştilor Ierarhii de sus, şi a înfricoşatelor înfrumusețări. 


Slavă..., glasul al 8-lea, a lui Ghermano 


Între preoţi şi între mucenici, încuviinţat fiind cuvioase, te-ai arătat păstor cre- 
dincios bând paharul lui Hristos; pentru aceea întru amândouă bine plăcând 
însuşi lui Hristos, roagă-te pentru noi toţi, împreună cu slujitorii cei de sus, să ne 
facă şi pe noi părtaşi luminii în care petreci acum. 


Și acum..., a Născătoarei, asemenea: 


Stăpână primeşte rugăciunile robilor tăi, şi ne izbăveşte pe noi din toată nevoia 
şi necazul. 


Stihoavna din Octoih 
Slavă..., glasul al 8-lea 


Facerea de Ghermano: Între preoţi şi între mucenici, încuviinţat fiind cuvioase, 
te-ai arătat păstor credincios bând paharul lui Hristos; pentru aceea întru 
amândouă bine plăcând însuşi lui Hristos, roagă-te pentru noi toţi, împreună cu 
slujitorii cei de sus, să ne facă şi pe noi părtaşi luminii în care petreci acum. 


Și acum..., a Născătoarei 


Podobie: O, prea slăvită minune! Izvorul vieţii în mormânt se punc, şi scară 
către Cer mormântul se face; veseleşte-te Ghetsimani, a Născătoarei de Dumne- 
zeu sfântă casă. Să strigăm credincioşii, pe Gavriil având începător cetelor: cea 
plină de dar bucură-te, cu tine este Domnul, cel ce dă lumii prin tine mare milă. 


Izgoneşte Stăpână din smeritul meu suflet, trândăvirea, lenea, negrijirea, nebu- 
nia, neastâmpărarea, necurăţia, grăirea împotrivă, neascultarea de poruncile 
Dumnezeiescului Duh. Şi către acestea tot nesaţiul, necunoştinţa, năravul cel 
fără milă, mintea cea fără mustrare; şi mă mântuieşte. 


A Crucii, a Născătoarei 

Podobie: Doamne de ai şi stătut... 


Cuvinte al Tatălui Celui fără de început, Fiul meu, şi Cel de un scaun cu Duhul; 
cum ţi-ai întins pe lemn prea curatele 'Tale palme ? Ce este acum această sărăcie 
a Ta prea bunule ? Stând înaintea răstignirii Tale, striga Maica cea cu totul fără 
de prihană. 


Și cealaltă Slujbă a Utreniei, după rânduială şi Otpustul. 

Canon de rugăciune către Sfântul sfinţit mucenic Dionisie Areopagitul 


DIOHISIE 
CRGOPACITUL 


Troparul Sfântului sfințit mucenic Dionisie Areopagitul glasul al 4-lea: Bună- 
tate învăţându-te şi îmbărbătându-te întru toate, îmbrăcându-te cuviincios cu 
bun cuget, ai scos din vasul alegerii cele negrăite şi credinţa păzind, calea 
întocmai ai săvârşit, sfinţite mucenice Dionisie: roagă-te lui Hristos Dumnezeu, 
să mântuiască sufletele noastre. 


Cântarea 1 


Irmos: Apa trecând-o ca pe uscat şi din răutatea Egiptului scăpând, israeliteanul 
striga: Mântuitorului şi Dumnezeului nostru să-l cântăm. 


Stih: Sfinte sfinţite mucenice Dionisie, roagă-te lui Dumnezeu pentru noi. 
Fiind învăţat de dumnezeiescul apostol Pavel văzătorul de cele cereşti, ai ajuns 
îndată, sfinţite mucenice Dionisie, a fi tăinuitor ceresc şi grăitor de cele dumne- 
zeieşti. 

Stih: Sfinte sfinţite mucenice Dionisie, roagă-te lui Dumnezeu pentru noi. 

Cel ce te-ai luminat cu dumnezeiescul har, luminează, fericite, sufletele celor 


ce te laudă, ca să înţeleagă învăţăturile tale cele de Dumnezeu însuflate, 
Sfinte Dionisie. 


AKA AĂ AAA AA AAA AAA AAA 


Xp Xp e Xe Xe e Xe eee eee eee 


KA AAA AAA AAA AAA AAA AAA 


Xp Xp e Xe e e eee 


Slavă Tatălui şi Fiului şi Sfântului Duh. 


Invrednicitu-te-ai, mucenice Dionisie, cu gând prea luminos şi cu sufletul, a ve- 
dea strălucirile rânduielilor cereşti şi starea cetelor de acolo. 


Şi acum şi pururea şi în vecii vecilor. Amin (a Născătoarei). 

Cămară de mire luminată, te-ai arătat Intrupării celei mai presus de gând, a 
Făcătorului tuturor; că din tine, Maica lui Dumnezeu, S-a îmbrăcat în trupul 
nostru Hristos Domnul. 

Cântarea a 3-a 

Irmos: Doamne, cel ce ai făcut... 

Stih: Sfinte sfinţite mucenice Dionisie, roagă-te lui Dumnezeu pentru noi. 
Mai presus de înălțimile cereşti ridicându-te, cuvioase, rânduielile, Oştirile şi 
strălucirile cele mai presus de lume le-ai tâlcuit tuturor, cu înălțimea graiurilor şi 
cu prea înţeleptele tale cuvinte. 

Stih: Sfinte sfinţite mucenice Dionisie, roagă-te lui Dumnezeu pentru noi. 
Umplându-te de înalta ştiinţă a dumnezeieştilor nume prea cuvioase, ai teo- 
loghisit cunoştinţa Dumnezeirii, făcându-te, prin har dumnezeiesc, cuvân-tător 
al Preasfintei Treimi, prea fericite Dionisie. 

Slavă Tatălui şi Fiului şi Sfântului Duh. 

Omorându-te cu dorirea cea spre Dumnezeu şi foarte învăţându-te cu înţelep- 
ciunea cea prin harul cel făcător de viaţă, te-ai făcut organ de Dumnezeu 
purtător, părinte. 

Şi acum şi pururea şi în vecii vecilor. Amin (a Născătoarei). 

Cu lucrarea Duhului Celui ce toate le săvârşeşte, ai rodit, Fecioară, Trup 
Stăpânului tuturor; cu care ai osândit păcatul lumii şi ai izvorât Viaţa cea 
veşnică. 

Irmosul: Doamne, cel ce ai făcut cele de deasupra crugului ceresc şi ai zidit 


Biserica, Tu pe mine mă întăreşte întru dragostea Ta, că Tu eşti Marginea dori- 
rilor şi credincioşilor Intărire, Unule, lubitorule de oameni. 

Cântarea a 4-a 


Irmos: Tu eşti Tăria mea Doamne, Tu şi Puterea mea, Tu Dumnezeul meu, Tu 
Bucuria mea; Cel ce nu ai lăsat Sânurile Părinteşti şi a noastră sărăcie ai 
cercetat-o. Pentru aceasta, cu proorocul Avacum, strig către Tine: Slavă puterii 
Tale, lubitorule de oameni. 


Stih: Sfinte sfinţite mucenice Dionisie, roagă-te lui Dumnezeu pentru noi. 


Bună podoabă a Bisericilor o ai pus în rânduială, că în ele ai zugrăvit, părinte, 
închipuirea sfinţitelor chipuri, celor asemenea Puterilor neînchipuite; prin care 
se învaţă Taina şi se luminează toată adunarea credincioşilor, cea cugetătoare de 
Dumnezeu. 


Stih: Sfinte sfinţite mucenice Dionisie, roagă-te lui Dumnezeu pentru noi. 
Pâraiele cuvântării tale de Dumnezeu, dumnezeiescule, foarte adapă grădinile 
cele cuvântătoare şi de-a pururea înflorite, sădite pe dreptate dogmelor; că ai 
propovăduit Unimea Fiinţei şi Insăşi cinstita Stăpânire cea în Trei Feţe. 

Slavă Tatălui şi Fiului şi Sfântului Duh. 

Neîncetarea lerarhiei tale celei Ingereşti şi dragostea şi dorirea către Dumnezeu 
şi plecarea către înălțimea dumnezeirii cea neabătută şi nepricepută, cu înţe- 
lepciunea ai învăţat-o, ierarhe, celor ce cu credinţă strigă: Slavă puterii Tale, 
Iubitorule de oameni. 

Şi acum şi pururea şi în vecii vecilor. Amin (a Născătoarei). 

Lucrător sfințit S-a făcut Fiul tău mântuirii tuturor, celor ce te laudă pe tine, 
Născătoare de Dumnezeu; Începător şi Luminător, Dreptate şi Scutire, Fecioară. 
Pentru aceea credincioşii, după adevăr şi cu înţelepciune, te mărim. 

Cântarea a 5-a 

Irmos: Pentru ce m-ai lepădat de la faţa Ta, Cel ce eşti Lumină neapusă? Și m-a 
acoperit întunericul cel străin pe mine, ticălosul; ci, mă întoarce şi la lumina 


poruncilor Tale îndreptează căile mele, rogu-mă. 


Stih: Sfinte sfinţite mucenice Dionisie, roagă-te lui Dumnezeu pentru noi. 

Glasul graiurilor tale, purtându-se ca un sunet ceresc, a tunat cu cuvântul 
harului, în cugetele celor fără de Dumnezeu şi a luminat inimile credincioşilor, 
cu razele cele prea luminate ale dumnezeieştilor dogme. 

Stih: Sfinte sfinţite mucenice Dionisie, roagă-te lui Dumnezeu pentru noi. 
Asemănatu-te-ai neguţătorului care caută mărgăritare bune, prea fericite şi 
aflând Mărgăritarul cel cu adevărat de mult preţ şi mirându-te de Strălucirea Lui 
cea cu lucrare dumnezeiască, L-ai mărturisit a fi Dumnezeu, ierarhe. 

Slavă Tatălui şi Fiului şi Sfântului Duh. 

Cu multă înţelepciune ai iubit, părinte, Izvorul înţelepciunii şi din dragostea Lui 
te-ai făcut desăvârşit şi izvorăşti totdeauna râurile dumnezeieştilor dogme, 
grăitorule de Dumnezeu. 

Şi acum şi pururea şi în vecii vecilor. Amin (a Născătoarei). 

Ca una ce eşti plină de har, ai primit întru tine pe Cel Preaîncuviinţat, care nu- 
mai cu voirea toate le-a făcut şi care ne-a înfrumusețat pe noi cu luminarea 
dreptei credinţe, Maica lui Dumnezeu. 

Cântarea a 6-a 

Irmos: Curăţeşte-mă, Mântuitorule... 

Stih: Sfinte sfinţite mucenice Dionisie, roagă-te lui Dumnezeu pentru noi. 
Având, cu dragoste, silință pentru Lege, ai dobândit harul înţelepciunii, dumne- 
zeieşte grăind tu despre Dumnezeu şi ai lăsat în urmă-ţi dogme drept credin- 
cioase, prea fericite; din care, îndulcindu-ne credincioşii, pe tine te fericim. 

Stih: Sfinte sfinţite mucenice Dionisie, roagă-te lui Dumnezeu pentru noi. 
Fiind împodobit cu priceperea lui Dumnezeu, cuvioase, cugetătorule de Dumne- 
zeu, ţi-ai plecat urechea dumnezeiescului Învățător şi de la Dânsul te-ai învăţat 
înţelepciunea cea mai presus de lume, Sfinte sfinţite mucenice Dionisie. 

Slavă Tatălui şi Fiului şi Sfântului Duh. 

Viaţa ta a fost minunată, cuvântul tău şi mai minunat, limba ta strălucitoare de 


lumină şi gura însuflețită cu foc, prea fericite Dionisie; iar gândul tău, părinte, a 
fost desăvârşit în chip dumnezeiesc. 

Şi acum şi pururea şi în vecii vecilor. Amin (a Născătoarei). 


Noi credincioşii Fecioară, cu bucurie strigăm ţie cu glasul Arhanghelului Ga- 
vriil; că din tine nouă S-a Născut Cel Negrăit, Făcătorul şi Incepătorul vieţii, 
Om făcându-Se şi S-a amestecat cu oamenii, lubitorul de oameni. 


Irmosul: Curăţeşte-mă, Mântuitorule, că multe sunt fărădelegile mele şi mă 
ridică din adâncul răutăților, rogu-mă; căci către Tine am strigat şi mă auzi, 
Dumnezeul mântuirii mele. 


Condac, glasul al 8-lea: 


Podobie: Apărătoare Doamnă, mulţumiri pentru bi-ruinţă, izbăvindu-ne din 
nevoi aducem ţie, Născătoare de Dumnezeu, noi robii tăi. Ci ca ceea ce ai 
stăpânire nebiruită, slobozeşte-ne pe noi dintru toate nevoile, ca să strigăm ţie: 
Bucură-te Mireasă, pururea Fecioară!“ 


Prin uşile cerurilor trecând cu Duhul, ca un ucenic al apostolului celui ce a ajuns 
până la al treilea cer, Sfinte sfinţite Dionisie, te-ai îmbogăţit cu toată cunoştinţa 
celor negrăite şi ai luminat pe cei ce şedeau mai înainte în întunericul necu- 
noştinţei. Pentru acesta strigăm: bucură-te, părinte a toată lumea. 


Cântarea a 7-a 

Irmos: De pogorârea lui Dumnezeu, focul s-a ruşinat în Babilon oarecând, 
pentru aceasta, tinerii în cuptor, cu bucuros picior, ca întru o grădinâ verde săl- 
tând, au cântat: Binecuvântat eşti Dumnezeul părinților noştri. 

Stih: Sfinte sfinţite mucenice Dionisie, roagă-te lui Dumnezeu pentru noi. 
Învățăturile tale, ca ploaia cea cerească în pământ secetos, îngraşă inimile celor 
credincioşi, cele ce de-a pururea doresc şi fără saţiu le învaţă a striga: Bine- 
cuvântat eşti, Dumnezeul părinților noştri. 

Stih: Sfinte sfinţite mucenice Dionisie, roagă-te lui Dumnezeu pentru noi. 

Cu pricepere cugetătoare de Dumnezeu, ai scris minţilor celor fără de trup şi 
cuvântările lor cele de laudă, fericite şi de Dumnezeu fiind insuflat, ai învăţat 


Biserica a cânta: Binecuvântat eşti, Dumnezeul părinților noştri. 


Slavă Tatălui şi Fiului şi Sfântului Duh. 

Locaş bine întocmit al Preasfântului Duh te-ai arătat şi insuflările Lui şi arătările 
le-ai propovăduit ca un prooroc, înțelepte Dionisie, cântând: Binecuvântat eşti, 
Dumnezeul părinților noştri. 


Şi acum şi pururea şi în vecii vecilor. Amin (a Născătoarei). 


lată acum s-a împlinit proorocia lui Isaia, celui grăitor de Dumnezeu, că Fe- 
cioara a avut în pântece pe Dumnezeu Cuvântul şi a Născut pe Dătătorul de 
viaţă, Căruia toţi cântăm: Binecuvântat eşti, Dumnezeul părinţilor noştri. 


Cântarea a 8-a 
Irmos: De şapte ori cuptorul... 
Stih: Sfinte sfinţite mucenice Dionisie, roagă-te lui Dumnezeu pentru noi. 


Fiind ca o oglindă luminată prin fapte bune, ţi-ai făcut gândul încăpător 
arătărilor celor curate, Sfinte Dionisie, prea fericite, şi primind Razele Luminii 
Celei mai presus de gând, ai cântat: preoţi binecuvântaţi, popoare prea înălțați 
pe Hristos întru toţi vecii! 


Stih: Sfinte sfinţite mucenice Dionisie, roagă-te lui Dumnezeu pentru noi. 


Har mai îndestulat s-a revărsat prin buzele tale; pentru aceea ai arătat dumne- 
zeieştile învățături, lăţindu-le şi descoperindu-ne mai luminat înţelegerea lor cea 
mai presus de gând, nouă, celor ce cântăm cu credinţă: preoţi bine-cuvântaţi, 
popoare prea înălţaţi pe Hristos întru toţi vecii! 


Binecuvântăm pe Tatăl şi pe Fiul şi pe Sfântul Duh, Domnul. 


Mai cunoscută s-a făcut prin tine, Sfinte Dionisie, mitropolia cea lăudată a 
atenienilor, aducându-te pe tine lui Hristos şi Împăratului tuturor, ca o pârgă 
prea sfințită şi totdeauna cântând: tineri binecuvântaţi, preoți lăudaţi, popoare 
prea înălţaţi pe Hristos întru toţi vecii. 


Şi acum şi pururea şi în vecii vecilor. Amin (a Născătoarei). 

Maică a lui Dumnezeu cu totul fără prihană, curăţeşte rănile sufletului meu şi 
semnele păcatului; că ai născut Fiu pe Cel ce are puterea să izbăvească lesne pe 
cei legaţi cu lanţurile greşelilor din legăturile cele nedezlegate; pe Insuşi 


Făcătorul de bine Dumnezeu, Dătătorul de viaţă. 


Irmosul: 

Să lăudăm, să binecuvântăm şi să ne închinăm Domnului, cântându-l şi prea 
înălţându-L pe Dânsul întru toţi vecii. 


De şapte ori tiranul haldeilor a ars nebunește cuptorul pentru cinstitorii de 
Dumnezeu; iar văzându-i pe aceştia cu Putere mai bună mântuiţi, Făcătorului şi 
Mântuitorului a strigat: tineri binecuvântaţi-L, preoţi lăudaţi-L, popoare prea 
înălţaţi-L întru toţi vecii. 


Cântarea a 9-a 
Irmos: Spăimântatu-s-a de aceasta... 
Stih: Sfinte sfinţite mucenice Dionisie, roagă-te lui Dumnezeu pentru noi. 


Învrednicindu-te a te face văzător şi dimpreună ostenitor cu Sfinţii apostoli, te- 
ai făcut părtaş măririi şi dimpreună cu ei, ai mers la vederea Trupului celui cu 
adevărat Începător de viaţă, al Însăşi Născătoarei de Dumnezeu, celei prea cin- 
stite; pe care, după vrednicie, o mărim. 


Stih: Sfinte sfinţite mucenice Dionisie, roagă-te lui Dumnezeu pentru noi. 


Făcutu-te-ai moştenitor dumnezeieştii Împărăţii în ceruri, părinte, ca un arhiereu 
după Lege şi ca un pătimitor nebiruit, amestecând sângele cel mucenicesc cu 
ungerea preoţiei; pentru aceasta ai luat cununi îndoite, precum se cuvine de 
sfinţenie, tăinuitorule, Sfinte Dionisie. 


Slavă Tatălui şi Fiului şi Sfântului Duh. 


Ca unul ce ai îndrăznire către Dumnezeu, Sfinte ierarhe înțelepte Dionisie, 
pentru toţi te roagă pururea, ca să ne izbăvim de încercări, cei ce te lăudăm 
cu bună credinţă, pe tine învățătorul ştiinţelor celor negrăite, ca un sfinţit 
descoperitor al Bunătăţii Celei tainic ascunse şi cu dumnezeiască Stăpânire. 


Şi acum şi pururea şi în vecii vecilor. Amin (a Născătoarei). 


Pe Biserica cea cinstită, pe care Hristos, Fiul tău, a câştigat-o cu scump Sângele 
Său, ca un Bun, arat-o cu vitejie biruitoare eresurilor, Ceea ce eşti plină de har; 
şi mântuieşte-ne din primejdii şi ne izbăveşte de stăpânirea barbarilor. 


Irmosul: Spăimântatu-s-a de aceasta cerul şi marginile pământului s-au minu- 
nat. Că Dumnezeu S-a arătat oamenilor trupeşte şi pântecele tău s-a făcut mai 
desfătat decât cerurile. Pentru aceea, pe tine Născătoare de Dumnezeu, înce- 
pătoriile Cetelor îngereşti şi omeneşti te mărim. 

Sedelna, glasul 1. Podobie: Mormântul Tău, Mântuitorule, ostaşii străjuindu-l, 
morţi s-au făcut de strălucirea îngerului ce s-a arătat, care a vestit femeilor 
Învierea. Pe Tine Te mărim, Pierzătorul stricăciunii, la Tine cădem, cel ce ai 
înviat din mormânt la Unul Dumnezeul nostru. 


Privitorule al cerului şi adâncul înţelepciunii, dumnezeiescule căutător al 
Sfatului Celui Tainic; minte care străbate văzduhul, comoara Tainelor cunos- 
cându-le, o, Sfinte Dionisie prea fericite, te rugăm: roagă pentru noi pe Cel Sin- 
gur şi lubitor de oameni. 


Sedelna, glasul al 3-lea. Podobie: De frumuseţea fecioriei tale şi de prea 
luminată curăţia ta Gavriil mirându-se, a strigat ţie, Născătoare de Dumnezeu: 
Ce laudă vrednică voi aduce ţie? Sau cum te voi numi pe tine? Nu mă pricep şi 
mă minunez! Pentru aceasta, precum mi s-a poruncit, strig ţie: Bucură-te, ceea 
ce eşti plină de har. 


Făcându-ţi mintea ca o oglindă prea văzătoare ai primit înăuntru fulgerele 
Duhului cele de raze aruncătoare şi luminările cereştilor străluciri. Pentru 
aceasta, te-ai şi învrednicit învederat a oglindi îngereştile începători, cu prea 
curată agerimea ta. 


Sedelna, glasul al 8-lea. Podobie: Pe Înţelepciunea şi Cuvântul în pântecele tău 
zămislind fără ardere, Maica lui Dumnezeu, în chip de negrăit ai născut pe Cel 
ce a făcut toate şi în braţele tale ai avut pe Cel ce ţine toate şi la sân ai hrănit pe 
Cel ce hrăneşte lumea. Pentru aceasta, te rog pe tine, Preasfântă Fecioară, să mă 
izbăveşti de greşeli, când va fi să stau înaintea feţei Ziditorului meu, Stăpână 
Fecioară curată, atunci să-mi dăruieşti ajutorul tău, că pe tine te am nădejde eu, 
robul tău. 


Ca unul ce eşti închipuire dumnezeiască vasului celui ales cu adevărat, înveţi 
Tainele cele Dumnezeieşti, cu Duhul şi luminându-te cu darurile dumnezeieştii 
Străluciri, arătat ai descoperit Cetele îngerilor. Pentru aceea, lăsând lumii înţe- 
legerea dumnezeieştilor tale dogme, ai luminat pe toţi, sfinţite tăinuitorule Dio- 
nisie. Roagă-te lui Hristos Dumnezeu, iertare de greşeli să dăruiască celor ce 
prăznuiesc cu dragoste sfântă pomenirea ta. 


Sedelna Preasfintei Născătoare de Dumnezeu, glasul al 8-lea. Podobie: Pe Înţe- 
lepciunea şi Cuvântul în pântecele tău zămislind fără ardere, Maica lui Dumne- 
zeu, în chip de negrăit ai născut pe Cel ce a făcut toate şi în braţele tale ai avut 
pe Cel ce ţine toate şi la sân ai hrănit pe Cel ce hrănește lumea. Pentru aceasta, 
te rog pe tine, Preasfântă Fecioară, să mă izbăveşti de greşeli, când va fi să stau 
înaintea feţei Ziditorului meu, Stăpână Fecioară curată, atunci să-mi dăruieşti 
ajutorul tău, că pe tine te am nădejde eu, robul tău. 

Norul Soarelui celui Înţelegător, sfeşnic de aur al Dumnezeieştii Lumini, nes- 
purcată, neîntinată, Stăpână fără prihană, luminează-mi, rogu-mă, sufletul cel 
orbit de patimi, cu Lumina nepătimirii şi inima, fundu-mi întinată, spal-o cu 
curgerile lacrimilor şi cu umilința pocăinţei şi mă curăţeşte de spurcăciunea 
lucrurilor mele, ca să strig cu dragoste către tine: Născătoare de Dumnezeu, pu- 
rurea Fecioară, roagă-te lui Hristos Dumnezeu, iertare de greşeli să-mi dăru- 
iască, că numai pe tine te am nădejde, eu, nevrednicul robul tău. 


Sedelna Sfintei Cruci şi a Preasfintei Născătoare de Dumnezeu, glasul al 8-lea. 
Podobie: Pe Înţelepciunea şi Cuvântul în pântecele tău zămislind fără ardere, 
Maica lui Dumnezeu, în chip de negrăit ai născut pe Cel ce a făcut toate şi în 
braţele tale ai avut pe Cel ce ţine toate şi la sân ai hrănit pe Cel ce hrăneşte 
lumea. Pentru aceasta, te rog pe tine, Preasfântă Fecioară, să mă izbăveşti de 
greşeli, când va fi să stau înaintea feţei Ziditorului meu, Stăpână Fecioară 
curată, atunci să-mi dăruieşti ajutorul tău, că pe tine te am nădejde eu, robul tău. 


Fecioara şi Maica lui Hristos, văzând pe Făcătorul lumii pe Lemn, suspina 
lăcrimând şi cu amar 1 se topea sufletul şi trupul îşi bătea sfărâmându-se şi cu 
amar striga către Dânsul: vai mie, o, Fiul meu! Cum îţi voi suferi Patima, 
piroanele şi sulița, cu, Ceea ce Te-am născut fără dureri? Ci, grăbeşte de Te 
scoală, ca să Te văd, Fiule şi Dumnezeule şi să înceteze de tânguiri şi durere; şi 
celor ce-Ți laudă Patimile, să le dăruieşti dezlegare greşelilor. 

Acatistul Sfântului mucenic Dionisie Areopagitul 


prăznuire la 3 octombrie 


La Sfânta Mănăstire Frăsinei are o părticică de oseminte - Sfinte moaşte pe 
Sfânta masă. La 3 octombrie se scot Sfintele moaşte să le sărute toţi. Se citeşte 
Acatistul şi se face colivă de pomenire. Este considerat Sfântul „luminării minţii 
Şi al inimii”. Astfel, cei ce au trebuinţă în acest sens, îi fac Acatistul mai des şi 
cer atingerea de Sfintele moaşte. 


Rugăciunile începătoare 
În numele Tatălui și al Fiului şi al Sfântului Duh, Amin. 
Slavă Ţie, Dumnezeul nostru, Slavă Ţie ! 
Împărate ceresc, Mângâietorule, Duhul Adevărului, care pretutindenea eşti, 
şi toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curățeşte pe noi de toată intinăciunea, şi 
mântuieşte, Bunule, sufletele noastre. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 

Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne miluieşte (de 3 ori) 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfințească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Și ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. 


[Dacă este preot de faţă, zice: Că a Ta este împărăţia şi puterea şi slava, a 
Tatălui şi a Fiului şi a Sfântului Duh, acum şi pururea şi în vecii vecilor.] 


Strana: Amin. 

Dacă nu este preot de faţă, diaconul, monahul sau mireanul rosteşte: Pentru 
rugă-ciunile Sfinților părinţilor noştri, Doamne lisuse Hristoase, Fiul lui 
Dumnezeu, miluieşte-ne pe noi. Amin. 

Apoi troparele de umilinţă, glasul 6: 

Miluieşte-ne pe noi, Doamne, miluieşte-ne pe noi, că nepricepându-ne de nici 
un răspuns, această rugăciune aducem Ţie, ca unui Stăpân, noi, păcătoşii 
robii Tăi, miluieşte-ne pe noi. 

Slavă Tatălui şi Fiului şi Sfântului Duh. 

Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi 


Suntem poporul Tău, toți lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 

Uşa milostivirii deschide-o nouă,binecuvântată Născătoare de Dumnezeu, ca 
Să nu pierim cei ce nădăjduim întru tine, ci să ne mântuim prin tine din nevoi, 
că tu eşti mântuirea neamului creştinesc. 


Apoi: 


Cred Într-Unul Dumnezeu, Tatăl Atoţiitorul, Făcătorul cerului şi al 
pământului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, 
prin care toate s-au făcut. 

Care pentru noi oamenii şi pentru a noastră mântuire.S-a pogorât din ceruri 
Şi S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Şi a pătimit şi S-a 
îngropat. Și a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, 
să judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 
Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


După obişnuitul început se zice Troparul din Minei, apoi: 


Condacul 1 

Ca unuia ce ţi s-au împărtăşit tainele cele ascunse, spre a fi cunoscute şi de noi, 
ca următor al marelui apostol Pavel ce a fost răpit până la cele cereşti, cuvenita 
cinstire şi noi îți aducem: Bucură-te, Sfinte ierarhe şi mucenice Dionisie, 
oglinda Tainelor dumnezeieşti! 


Icosul 1 

Trac de neam şi crescut în vestita Atenă, cea păgână şi idolatră, ai fost ales la 
lumina lui Hristos, ce a răsărit peste toată lumea, ca un Soare prea strălucitor. 
Bucură-te, alesul cel plăcut Domnului; 

Bucură-te, Dionisie, nume al Luminii; 

Bucură-te, cel luminat cu adevărata lumină; 

Bucură-te, căutător al Tainelor dumnezeieşti; 

Bucură-te, că ai ieşit din întunericul păgân; 

Bucură-te, că ţi s-a descoperit altă „vedere”; 

Bucură-te, că ai auzit Cuvântul cel mare; 

Bucură-te, că ţi s-a dezvăluit chipul lui Hristos; 

Bucură-te, că ai părăsit învăţătura Egiptului; 

Bucură-te, că tainele păgâne le-ai vădit mincinoase; 

Bucură-te, că „ştiinţa stelelor” ai dovedit-o înşelătoare; 

Bucură-te, Sfinte ierarhe şi mucenice Dionisie, oglinda Tainelor dumneze- 
ieşti! 


Condacul al 2-lea 

Lumina Soarelui dumnezeiesc Hristos prin apostoli pătrundea tot mai mult din 
cetate în cetate, şi marele Pavel, el însuşi străfulgerat de aceasta, până la Atena a 
adus-o, pe care tu ai primit-o în cântarea de: Aliluia! 


Icosul al 2-lea 

Erai cunoscut în Areopagul atenian drept cel mai înţelept, şi cu adevărat minune 
s-a făcut, că la înţelepciunea lui Hristos ai trecut. 

Bucură-te, căpetenia cea înţeleaptă; 

Bucură-te, alesul la altă dregătorie; 

Bucură-te, că descoperi altă bogăţie; 

Bucură-te, că ţi se arată altă frumuseţe; 

Bucură-te, că pe alt drum mergi; 

Bucură-te, că marele Pavel te călăuzeşte pe altă cale; 

Bucură-te, că te faci şi tu vestitorul noii învățături; 

Bucură-te, că ţi se deschide altă privire; 

Bucură-te, că alte taine înţelegi; 

Bucură-te, că ai ieşit din negura păgână; 

Bucură-te, că ai zburat spre cerul înseninat,; 

Bucură-te, Sfinte ierarhe şi mucenice Dionisie, oglinda Tainelor dumneze- 
ieşti! 


Condacul al 3-lea 

Din tinereţe ai fost căutător al tainelor lumii, şi iată că prin marele Pavel, şi el 
asemenea căutător, ţi se deschide cerul în chipul lui Hristos, cel în care sunt 
tainele Cerului şi ale Pământului şi toată cântarea de: Aliluia! 


Icosul al 3-lea 

Întruparea dumnezeiască coboară Cerul pe Pământ, uneşte peste grăire cele ne- 
văzute cu cele văzute, şi astfel în altă viziune toate se vădesc. 

Bucură-te, primirea botezului creştinesc; 

Bucură-te, curățirea prin Apa cea vie a lui Hristos; 

Bucură-te, înnoirea cu Duhul PreaSfânt; 

Bucură-te, că alte adâncuri ţi se desfac; 

Bucură-te, că alte „porți” ţi se deschid; 

Bucură-te, că cele nedezlegate se dezleagă; 

Bucură-te, că prin noua Credinţă şi o altă înţelepciune primeşti; 

Bucură-te, că toate cele păgâne acum ţi se par prea mici; 

Bucură-te, că înălțimea creştină te chema tot mai sus; 

Bucură-te, că o nouă slujire primeşti; 

Bucură-te, că eşti ales dregător al Bisericii; 

Bucură-te, Sfinte ierarhe şi mucenice Dionisie, oglinda Tainelor dumneze- 
ieşti! 


Condacul al 4-lea 
Ai lăsat cinstea păgână şi căpetenia cetăţii şi ai ales cinstea „sărăciei lui Hri- 
stos”, care este bogăţia cea nepieritoare şi veşnică în cântarea de: Aliluia! 


Icosul al 4-lea 

Luminat, ai văzut dintr-odată cât este de înnegurat întunericul păgân, şi aşa spre 
lumina lui Hristos ai alergat, făcându-te vestitorul următor al apostolilor. 
Bucură-te, ieşirea din negura păgână; 

Bucură-te, că ai trecut peste „hotarul întunecat”; 

Bucură-te, că harul ai câştigat; 

Bucură-te, ales să fu primul episcop al Atenei; 

Bucură-te, cel de însuşi marele Pavel sfințit; 

Bucură-te, că şi la Ierusalim ai ajuns; 

Bucură-te, că la Adormirea Maicii Domnului ai participat; 

Bucură-te, că te-ai asemănat cu apostolii; 

Bucură-te, cel cu darul propovăduirii apostoleşti; 

Bucură-te, vestitorul primilor creştini; 

Bucură-te, mărturisitorul primului veac; 

Bucură-te, Sfinte ierarhe şi mucenice Dionisie, oglinda Tainelor dumneze- 
ieşti! 


Condacul al 5-lea 
Ca şi apostolii, în lume ai pornit, şi până la Roma cea vestită ai ajuns şi cu mare- 
le Clement al Bisericii de aici te-ai întâlnit, spre bucuria cântări de: Aliluia! 


Icosul al 5-lea 

Învăpăiat de iubirea lui Hristos, peste toate încercările ai trecut, umilinţa, lipsa şi 
prigoana suferindu-le cu bărbăţia cea neclintită. 

Bucură-te, Jertfitorule pe altarul lui Hristos; 

Bucură-te, slujitorul credinţei de taină; 

Bucură-te, că Egiptul l-ai schimbat cu noul Ierusalim; 

Bucură-te, că ştiinţa veche ai înlocuit-o cu Evanghelia; 

Bucură-te, că altă ştiinţă ai câştigat; 

Bucură-te, că în altă lumină toate ţi s-au înfățișat; 

Bucură-te, că alte chipuri ţi s-au dezvăluit; 

Bucură-te, că prin Hristos toată taina ai descoperit; 

Bucură-te, că în chipul lui Hristos, adâncul a toate ai cunoscut; 

Bucură-te, că ştiinţa astrelor ai ruşinat-o; 

Bucură-te, că ştiinţa lucrării lui Dumnezeu ţi s-a dat; 

Bucură-te, Sfinte ierarhe şi mucenice Dionisie, oglinda Tainelor dumneze- 
ieşti! 


Condacul al 6-lea 
Răutatea păgână te-a împiedicat să vesteşti „noua Ştiinţă”, dar tu ca un mucenic 
ai suferit, şi prin aceasta vestea cea bună s-a răspândit în cântarea de: Aliluia! 


Icosul al 6-lea 

De la Roma în Galia ai ajuns, şi în Paris prima Biserică a lui Hristos ai ridicat, şi 
biruinţa crucii s-a arătat şi mai la vederea tuturor. 

Bucură-te, prea iubitorule de Hristos; 

Bucură-te, cel împodobit cu darul apostolesc; 

Bucură-te, casa lui Dumnezeu pe Pământ; 

Bucură-te, al Bisericii mare ierarh; 

Bucură-te, cel dăruit şi cu minunile; 

Bucură-te, ostenitorule cel neobosit; 

Bucură-te, că între toţi ai strălucit; 

Bucură-te, că te-ai arătat mai înţelept decât dascălii; 

Bucură-te, că ai ajuns mai cunoscător ca mulți; 

Bucură-te, că te-ai făcut oglinda celor dumnezeieşti; 

Bucură-te, că ţi s-a împlinit căutarea cea mult râvnită; 

Bucură-te, Sfinte ierarhe şi mucenice Dionisie, oglinda Tainelor dumneze- 
ieşti! 


Condacul al 7-lea 

Prigoana păgână a fost proba de foc a credinţei tale, mai tare decât toate muncile 
şi chinurile, că te-ai dovedit şi un adevărat mucenic al lui Hristos în cântarea de: 
Aliluia! 


Furia ighemonului Sisinie nu te-a înfricoşat şi schingiuirile nemiloase le-ai în- 
durat, cu o bărbăţie ce pe toţi i-a uimit, că deşi bătrân cu anii, ca un tânăr viteaz 
te-ai arătat. 

Bucură-te, că lovituri nenumărate ai primit; 

Bucură-te, că brâu de foc ai îndurat; 

Bucură-te, că nu mai ştiau păgânii cum să te muncească; 

Bucură-te, că ţi-au tăiat apoi capul; 

Bucură-te, că ţi-ai luat capul în mâini şi aşa ai mers; 

Bucură-te, că uimiţi, mulţi au crezut; 

Bucură-te, că s-au ruşinat cei răi; 

Bucură-te, că s-au bucurat drept-credincioşii; 

Bucură-te, că s-a veselit Biserica; 

Bucură-te, că Duh PreaSfânt ai primit; 

Bucură-te, că închinarea crucii ai săvârşit; 

Bucură-te, Sfinte ierarhe şi mucenice Dionisie, oglinda Tainelor dumneze- 
ieşti! 


Condacul al 8-lea 

Din tinereţe tainele Cerului doreai să le cunoşti şi ştiinţele păgâne le-ai învăţat, 
dar toate au căzut în faţa lui Hristos şi tainei Sale şi s-au descoperit în cântarea 
de: Aliluia! 


Icosul al 8-lea 

Ca şi marele apostol Pavel, nu ai putut grăi cele negrăite şi neauzite, decât cele 
ce mintea noastră le mai putea pricepe şi inima simţi. 

Bucură-te, mult doritorule de cele cereşti; 

Bucură-te, mult căutătorule de cele dumnezeieşti; 

Bucură-te, că ai fost răpit în cele de taină; 

Bucură-te, că cele nevăzute ai privit; 

Bucură-te, că limba şi mai mult ţi-a tăcut; 

Bucură-te, că din cele înalte şi nouă ne-ai dăruit; 

Bucură-te, că şi noi câteva raze am primit, 

Bucură-te, că din duhul cel adânc şi noi ne-am împărtăşit; 

Bucură-te, mintea cea mai presus de minte; 

Bucură-te, dezvăluirea Împărăției lui Hristos; 

Bucură-te, noul chip al Creştinătăţii; 

Bucură-te, Sfinte ierarhe şi mucenice Dionisie, oglinda Tainelor dumneze- 
ieşti! 


Condacul al 9-lea 

Mare şi minunată este taina creştină, că toţi zeii şi idolii au căzut şi ştiinţa cea 
veche neputincioasă s-a vădit, că doar taina Întrupării lui Hristos este cu adevă- 
rat Taina cea mare, a cântării de: Aliluia! 


Icosul al 9-lea 

Tot Cerul se pleacă odată cu pogorârea Întrupării lui Hristos şi îngerii se fac 
slujitorii acesteia deodată cu oamenii cei bine credincioşi. 

Bucură-te, că ai cunoscut marea taină creştină; 

Bucură-te, că ţi s-a descoperit taina Întrupării lui Hristos; 

Bucură-te, că prin aceasta ai primit adevărata luminare; 

Bucură-te, că Biserica ţi-a dezvăluit noul Cer; 

Bucură-te, că ai înţeles că Cerul şi Pământul sunt trupul lui Hristos; 

Bucură-te, că stele sunt cuvintele Lui; 

Bucură-te, că lumea toată este cartea Lui; 

Bucur-te, că şi îngerii şi toată făptura sunt Evanghelia Sa; 

Bucură-te, că Biserica este altarul întâlnirii a toate; 

Bucură-te, că ai săvârşit şi tu Liturghia dumnezeiască; 

Bucură-te, că te-ai făcut un adevărat slujitor ceresc şi pământesc; 

Bucură-te, Sfinte ierarhe şi mucenice Dionisie, oglinda Tainelor dumneze- 
ieşti! 


Condacul al 10-lea 

Ştiinţa Cerului nu este ştiinţa zeilor, a stelelor şi a duhurilor de tot felul, cum 
ziceau vechii înţelepţi, ci este marea taină a Întrupării lui Hristos, prin care se 
vesteşte marea cântare de: Aliluia! 


Icosul al 10-lea 

Cetele Cereşti cu vestea Întrupării Fiului lui Dumnezeu coboară de sus, şi în 
taina slujirii acesteia se „orânduiesc în Ierarhia cerească”, cu totodată cea pă- 
mântească. 

Bucură-te, slujitor vrednic al tainei lui Hristos; 

Bucură-te, ierarhe, căpetenie bisericească; 

Bucură-te, ierarhe, dar apostolesc; 

Bucură-te, ierarhe, preoţia întreagă; 

Bucură-te, omul deodată slujitor cu Îngerii; 

Bucură-te, deschiderea uşilor ce până acum au fost închise; 

Bucură-te, deschiderea şi a „perdelei pământeşti”; 

Bucură-te, noul Templu cu altarul desfăcut; 

Bucură-te, altarul cu slujba deodată cerească şi pământească; 

Bucură-te, Biserica vie a Liturghiei trupului lui Hristos; 

Bucură-te, ierarhe în Ierarhia lumii; 

Bucură-te, Sfinte ierarhe şi mucenice Dionisie, oglinda Tainelor dumneze- 
ieşti! 


Condacul al 11-lea 

Îndoită iubire de Dumnezeu ai avut, Sfinte mare Dionisie, că ai unit înţe- 
lepciunea şi ştiinţa cu jertfa mucenicească, dovedirea deplină a credinţei lui Hri- 
stos, în cântarea de: Aliluia! 


Icosul al 11-lea 

„Dumnezeul cel necunoscut” al Areopagului atenian se descoperă acum în chi- 
pul lui Hristos, şi aşa cu mare râvnă vestitorul Său te-ai făcut, până la jertfa 
mucenicească. 

Bucură-te, văzătorule de cele dumnezeieşti; 

Bucură-te, ochiul de taină al lui Hristos; 

Bucură-te, trecerea peste „hotarul” dintre Cer şi Pământ; 
Bucură-te, tâlcuitorul tainelor ascunse; 

Bucură-te, învăţătura doar a bine credincioşilor; 
Bucură-te, cuvântarea doar pentru cei cu Duhul Sfânt; 
Bucură-te, ştiinţa înţelepciunii crucii; 

Bucură-te, ştiinţa nepricepută de păgâni; 

Bucură-te, ştiinţa ce se dăruieşte doar prin Biserică; 
Bucură-te, taină doar a Liturghiei; 

Bucură-te, taină doar a slujirii trupului lui Hristos; 
Bucură-te, Sfinte ierarhe şi mucenice Dionisie, oglinda Tainelor dumneze- 
ieşti! 


Condacul al 12-lea 

Locaş al iubirii de Dumnezeu şi locaş al dragostei omeneşti te-ai arătat cu toate 
virtuțile, şi ale celor pământeşti şi ale celor cereşti, în cântarea neîncetată de: 
Aliluia! 


Icosul al 12-lea 

O, Sfinte mare Dionisie, ne-ai învrednicit şi de Sfintele tale moaşte, prin care te 
avem de aproape şi prin care te rugăm să ne fu grabnic ajutător şi luminător şi 
nouă celor ce te cinstim. 

Bucură-te, asemănarea Arhanghelului Mihail, biruitorul; 

Bucură-te, asemănarea Arhanghelului Gavriil, vestitorul,; 

Bucură-te, asemănarea lui Rafail, tămăduitorul; 

Bucură-te, asemănarea lui Uriil, focul celor sfinte; 

Bucură-te, asemănarea lui Salatiil, rugăciunea stăruitoare; 

Bucură-te, asemănarea lui Gudiil, neobosita slujire; 

Bucură-te, asemănarea lui Varahil, bucuria dumnezeiască; 

Bucură-te, asemănarea tuturor Cetelor Îngereşti; 

Bucură-te, asemănarea şi a ierarhiei pământeşti; 

Bucură-te, ierarhul Bisericii; 

Bucură-te, preoție adevărată; 

Bucură-te, Sfinte ierarhe şi mucenice Dionisie, oglinda Tainelor dumneze- 
ieşti! 


Condacul al 13-lea (de trei ori) 

Ca unul ce ai câştigat vederea cerească şi ai luminat şi vederea pământească, în- 
cununat fiind cu iubirea sfinţită a lui Hristos, şi pe noi, cei care te cinstim, ne 
învredniceşte de luminarea cea adevărată, să cântăm deodată cu Cerul şi Pămân- 
tul, cântarea de slavă: Aliluia! 


Se citesc apoi din nou: 

Icosul 1 

Trac de neam şi crescut în vestita Atenă, cea păgână şi idolatră, ai fost ales la 
lumina lui Hristos, ce a răsărit peste toată lumea, ca un Soare prea strălucitor. 
Bucură-te, alesul cel plăcut Domnului; 

Bucură-te, Dionisie, nume al Luminii; 

Bucură-te, cel luminat cu adevărata lumină; 

Bucură-te, căutător al Tainelor dumnezeieşti; 

Bucură-te, că ai ieşit din întunericul păgân; 

Bucură-te, că ţi s-a descoperit altă „vedere”; 

Bucură-te, că ai auzit Cuvântul cel mare; 

Bucură-te, că ţi s-a dezvăluit chipul lui Hristos; 

Bucură-te, că ai părăsit învăţătura Egiptului; 

Bucură-te, că tainele păgâne le-ai vădit mincinoase; 

Bucură-te, că „ştiinţa stelelor” ai dovedit-o înşelătoare; 

Bucură-te, Sfinte ierarhe şi mucenice Dionisie, oglinda Tainelor dumneze- 
ieşti! 


Condacul 1 

Ca unuia ce ţi s-au împărtăşit tainele cele ascunse, spre a fi cunoscute şi de noi, 
ca următor al marelui apostol Pavel ce a fost răpit până la cele cereşti, cuvenita 
cinstire şi noi îți aducem: Bucură-te, Sfinte ierarhe şi mucenice Dionisie, 
oglinda Tainelor dumnezeieşti! 


(Extras din cartea: leromonah Ghelasie Gheorghe - Imnografie II - Acatistier 
ediţie îngrijită şi adăugită de Ierom. Ghelasie şi Ierom. Valerian - Editura 
Platytera, Colecţia Isihasm) 

Acatistul Sfântului mucenic Dionisie Areopagitul (3 octombrie) 


Rugăciunile începătoare 


În numele Tatălui și al Fiului şi al Sfântului Duh, Amin. 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, 
şi toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi 
mântuieşte, Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne miluieşte (de 3 ori) 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 

Tatăl nostru, care eşti în ceruri, Sfințească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. 


[Dacă este preot de faţă, zice: Că a Ta este împărăţia şi puterea şi slava, a 
Tatălui şi a Fiului şi a Sfântului Duh, acum şi pururea şi în vecii vecilor. ] 


Strana: Amin. 


Dacă nu este preot de faţă, diaconul, monahul sau mireanul rosteşte: Pentru 
rugăciunile Sfinţilor părinților noştri, Doamne lisuse Hristoase, Fiul lui 
Dumnezeu, miluieşte-ne pe noi. Amin. 


Apoi troparele de umilinţă, glasul 6: 


Miluieşte-ne pe noi, Doamne, miluieşte-ne pe noi, că nepricepându-ne de nici 
un răspuns, această rugăciune aducem Ţie, ca unui Stăpân, noi, păcătoşii 
robii Tăi, miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi 
Suntem poporul Tău, toți lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca 
Să nu pierim cei ce nădăjduim întru tine, ci să ne mântuim prin tine din nevoi, 
că tu eşti mântuirea neamului creştinesc. 


Apoi: 


Cred Într-Unul Dumnezeu, Tatăl Atoţiitorul, Făcătorul cerului şi al 
pământului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, 
prin care toate s-au făcut. 

Care pentru noi oamenii şi pentru a noastră mântuire.S-a pogorât din ceruri 
Şi S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Şi a pătimit şi S-a 
îngropat. Și a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, 
să judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 
Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


Condac 1 

Cum să nu ne minunăm părinte Dionisie, de râvna ta pentru propovăduirea ade- 
vărului, căci mai înainte de a fi chemat slujitor al Soarelui dreptăţii, ai cunoscut 
taina Celui ce a întunecat soarele prin pătimirea Sa, iar mai apoi întunericul ne- 
ştiinţei lepădând întru totul, te-ai făcut următor luceafărului apostolilor, pentru 
care toți îți cântă: Bucură-te, Sfinte părinte Dionisie, următor întru râvnă al 
apostolului neamurilor! 


Icos 1 

Mai înainte de a fi luminat cu darul Sfântului Botez ai văzut soarele acoperit cu 
mantie de doliu, când Mântuitorul lumii pătimea pe Cruce pentru scoaterea noa- 
stră din întunericul păcatului, şi te-ai minunat de cele văzute, iar noi minunân- 
du-ne de cele întâmplate te lăudăm pe tine aşa: 

Bucură-te, cel ce mai înainte ai fost chemat să slujești Luminii; 

Bucură-te, că ai primit darul Soarelui dreptăţii; 

Bucură-te, că peste tine s-a revărsat înţelepciunea Duhului; 

Bucură-te, că Tatăl te-a ales în ceata Sfinților; 

Bucură-te, că eşti rugător iscusit pentru cei nepricepuți; 

Bucură-te, că ai fost împodobit şi cu înţelepciunea cea din afară; 

Bucură-te, lauda cea mare a cetăţii Atena; 

Bucură-te, sprijinitor al celor neputincioşi; 

Bucură-te, râu pururea curgător al înţelepciunii; 

Bucură-te, odihna sufletelor istovite de întristare; 

Bucură-te, căci cu îngerii ai slujit Făcătorului a toate; 

Bucură-te, chemarea celor pierduţi la Adevăr; 

Bucură-te, Sfinte părinte Dionisie, următor întru râvnă al apostolului nea- 
murilor! 


Condac 2 

Din fântâna cuvintelor înţelepciunii apostolului neamurilor te-ai adăpat şi tu, 
fericite părinte Dionisie, şi ai stins văpaia neștiinţei, alergând să mărturiseşti pe 
Izvorul vieţii, căruia toată suflarea li cântă: Aliluia! 


Icos 2 

Ascultând cuvintele pline de înţelepciunea duhului ale Sfântului apostol Pavel, 
s-a luminat inima ta cu darul Domnului și în Dumnezeul cel necunoscut căruia 
te închinai ai recunoscut pe Mântuitorul Hristos, căruia cu toată râvna ai alergat 
să slujești, pentru care te lăudăm aşa: 

Bucură-te, că ai primit în inima ta cuvintele Adevărului; 

Bucură-te, că poarta inimii ai deschis-o larg Înţelepciunii; 

Bucură-te, că ai priceput taina răstignirii Domnului; 

Bucură-te, că ai dat Jos haina întunericului neștiinţei,; 

Bucură-te, că te-ai îmbrăcat cu armura înţelepciunii Duhului; 

Bucură-te, că te-ai arătat ucenic ales apostolului neamurilor; 

Bucură-te, că pe căile lui ai umblat cu vrednicie; 

Bucură-te, că multe suflete ai răpit din înşelăciune; 

Bucură-te, că în via Domnului ai adus rod însutit; 

Bucură-te, că ai părăsit toate deşertăciunile lumii pentru adevăr; 

Bucură-te, că eşti împreună rugător cu Sfântul Pavel pentru noi; 

Bucură-te, că te-ai aprins cu focul râvnei pentru propovăduire; 

Bucură-te, Sfinte părinte Dionisie, următor întru râvnă al apostolului nea- 
murilor! 


Condac 3 

Cu multă umilință ai cerut Sfântului apostol Pavel să se roage pentru tine, Sfinte 
Dionisie, ca să fie Domnul milostiv ție şi să te numere în ceata aleşilor Săi, ca 
să-i cânți cu bucurie: Aliluia! 


Icos 3 

Pe cel orb din naștere Sfântul apostol Pavel l-a tămăduit, asemenea Mântui- 
torului, şi atunci s-au deschis larg şi ochii inimii tale, Sfinte Dionisie, şi ai măr- 
turisit puterea lui Hristos, iar noi te lăudăm cu unele ca acestea: 

Bucură-te, martor al minunilor dumnezeiești; 

Bucură-te, că te-ai minunat de tămăduirea celui orb; 

Bucură-te, căci cu ochii inimii ai văzut pe Hristos; 

Bucură-te, că te rogi pentru cei orbiți de păcat; 

Bucură-te, că te-ai umplut de lumina Vieţii; 

Bucură-te, căci cu râvnă ai slujit adevărului; 

Bucură-te, că cele lumeşti le-ai lăsat pentru Hristos; 

Bucură-te, mărturisitor al minunilor Domnului; 

Bucură-te, că ai primit darurile Duhului; 

Bucură-te, căci cu multă jertfă ai slujit Ziditorului; 

Bucură-te, că prin tine se odihnesc inimile noastre; 

Bucură-te, că eşti tare rugător pentru cei nedreptățiți; 

Bucură-te, Sfinte părinte Dionisie, următor întru râvnă al apostolului nea- 
murilor! 


Condac 4 

Văzând minunea tămăduirii orbului, ai alergat spre Sfântul Botez împreună cu 
soția și copiii tăi, şi primind darurile cele îmbelşugate ale Duhului ai cântat cu 
bucurie: Aliluia! 


Icos 4 

După Sfântul Botez, glasul tainic al duhului ţi-a grăit cuvântul Mânuitorului, şi 
ai ales să slujeşti Tatălui, lăsând femeia, copiii şi casa ta, şi urmând Stăpânului a 
toate, ca să primeşti în ceruri însutită plată, pentru care te lăudăm așa: 

Bucură-te, că ai părăsit casa ta pentru Hristos; 

Bucură-te, că Domnul ţi-a gătit locaş în ceruri; 

Bucură-te, că ai urmat Sfântului apostol Pavel, 

Bucură-te, că trei ani ai mers după acesta; 

Bucură-te, că tainele Împărăției cerurilor ţi s-au descoperit; 

Bucură-te, podoaba cea mare a cetății Atena; 

Bucură-te, făclie izvorâtoare de lumina înţelepciunii; 

Bucură-te, vas întru care s-a turnat mirul ceresc; 

Bucură-te, limbă de foc vestind pe Focul neapropiat; 

Bucură-te, împreună slujitorule cu serafimii; 

Bucură-te, odihna cea negrăită a heruvimilor; 

Bucură-te, scaun al înţelepciunii celei de sus; 

Bucură-te, Sfinte părinte Dionisie, următor întru râvnă al apostolului nea- 
murilor! 


Condac 5 

De cuvintele izvorâtoare de miere duhovnicească a Sfântului apostol Pavel şi ale 
celorlalți apostoli foarte te-ai îndulcit şi ai lăudat pe Cel căruia cetele îngerești Îi 
aduc dulci cântări de: Aliluia! 


Icos 5 

La îngroparea Preasfintei Născătoare de Dumnezeu ai fost chemat şi cu dulci 
cuvinte ca şi cu nişte flori înţelegătoare ai împodobit praznicul cel minunat al 
Adormirii Stăpânei lumii, pentru care te lăudăm așa: 

Bucură-te, dulce cântător al duhovniceştilor cântări; 

Bucură-te, lumina celor cuprinși de întunericul întristării; 

Bucură-te, floarea cea slăvită a apostoliceştilor înţelegeri; 

Bucură-te, că ai fost martor al Adormirii Stăpânei lumii; 

Bucură-te, că ne trezeşti pe noi din somnul păcatului; 

Bucură-te, dulce grăitor al înţelepciunii celei înalte; 

Bucură-te, casă împodobită cu luminile virtuților; 

Bucură-te, nor călător pe cerul inimilor curate; 

Bucură-te, povăţuitor către viaţa cea minunată; 

Bucură-te, carte a înţelepciunii duhovnicești; 

Bucură-te, că ai slăvit milostivirea Cuvântului; 

Bucură-te, că în toată lumea L-ai propovăduit cu tărie; 

Bucură-te, Sfinte părinte Dionisie, următor întru râvnă al apostolului nea- 
murilor! 


Condac 6 

De darul arhieriei te-ai învrednicit Sfinte Dionisie, şi turma cea cuvântătoare 
încredințată ţie o ai povăţuit cu dragoste la limanul Adevărul, ca să cânte cu 
mulțumire Domnului: Aliluia? 


Icos 6 

În părţile Galiei ai fost trimis de Sfântul Clement al Romei, ca să propovăduieşti 
cu râvnă pe Cel care luminează pe toți cu razele cunoștinței de Dumnezeu şi 
care ne înțelepțeşte şi pe noi a-l cânta: 

Bucură-te, că ai lucrat cu osârdie ogorul Cuvântului; 

Bucură-te, că ai semănat cuvintele dreptei credinţe; 

Bucură-te, luminător al celor din întunericul păcatului; 

Bucură-te, vrednic slujitor al Soarelui dreptăţii; 

Bucură-te, povăţuitor iscusit pe căile mântuirii; 

Bucură-te, liman al celor înviforați de ispite; 

Bucură-te, luminător al pământului Galiei; 

Bucură-te, soare slobozitor al razelor Înţelepciunii; 

Bucură-te, cununa cântărilor duhovniceşti; 

Bucură-te, solitor al luminării credincioşilor; 

Bucură-te, pavăză tare a credincioşilor; 

Bucură-te, ales slujitor al Arhiereului celui mare; 

Bucură-te, Sfinte părinte Dionisie, următor întru râvnă al apostolului nea- 
murilor! 


Condac 7 

In părțile Parisului ai adus mult popor la cunoştinţa de Dumnezeu, risipind întu- 
nericul slujirii idolești, ca toți să-l cânte într-un glas Impăratului tuturor: Ali- 
luia! 


Icos 7 

Biserică Dumnezeului Celui Preaînalt ai zidit în cetatea Parisului, săvârşind într- 
însa jertfa cea fără de sânge, pentru care credincioşii îți aduceau mulțumiri ca 
acestea: 

Bucură-te, că nu ai dat somn ochilor tăi întru nevoință; 

Bucură-te, că pe mulţi ai trezit din întunericul păcatului; 

Bucură-te, că ai adunat multe oi cuvântătoare în casa Domnului; 
Bucură-te, săditorule de vie duhovnicească; 

Bucură-te, lumină strălucind în cetatea Parisului; 

Bucură-te, că biserică ai zidit Celui ce Te-a arătat biserică a Lui; 
Bucură-te, că sufletele credincioşilor le-ai arătat locașuri Cuvântului; 
Bucură-te, că eşti grabnic ajutător celor încercaţi în focul ispitelor; 
Bucură-te, mărturisitor al ierarhiilor îngerești; 

Bucură-te,că din milosteniile credincioşilor ai zidit biserică; 
Bucură-te, că ai adăpat turma ta cu cuvintele Vieţii; 

Bucură-te, vrednic următor al nevoinţelor Sfântului Pavel; 
Bucură-te, Sfinte părinte Dionisie, următor întru râvnă al apostolului nea- 
murilor! 


Condac 8 

Obosit fiind de propovăduirea Evangheliei şi împovărat de anii bătrâneții, ai fost 
adus înaintea ighemonului, dar ai mărturisit cu tărie pe Mântuitorul Hristos, 
căruia toate puterile cerești li cântă: Aliluia! 


Icos 8 

Cu frânghii ai fost legat de cei legaţi cu legătura răutăţii, dar nu te-ai lepădat de 
Cel ce a dezlegat blestemul morții și nu te-ai închinat idolilor; văzând puterea 
mărturisirii Tale, Sfinte Dionisie, îți cântăm şi noi unele ca acestea: 

Bucură-te, că la apusul vieţii ai luat sfârşit mucenicesc; 

Bucură-te, că nu te-ai temut de mânia asupritorilor; 

Bucură-te, că ai mărturisit pe Treimea cea de o fiinţă; 

Bucură-te, că ai defăimat deşertăciunea idolească; 

Bucură-te, pildă tare de răbdare în suferință; 

Bucură-te, cel împodobit cu darul cuvântului; 

Bucură-te, că despre ierarhiile cereşti ai vorbit cu înțelepciune; 

Bucură-te, sălaş sfințit al slavei lui Hristos; 

Bucură-te, că bătrâneţea trupului nu te-a împiedicat la mărtusire; 

Bucură-te, că prin duh ai născut fii Bisericii; 

Bucură-te, cel ce haina arhieriei ţi-ai împodobit cu sângele mucenicesc; 
Bucură-te, că ne întăreşti şi pe noi a răbda ispitele vieții; 

Bucură-te, Sfinte părinte Dionisie, următor întru râvnă al apostolului nea- 
murilor! 


Condac 9 

Cu frânghii ai fost bătut, sfinte, dar tu te bucurai, cugetând la loviturile pe care 
le-a răbdat Mântuitorul, ca să nimicească moartea şi toți să-l cânte într-un glas: 
Aliluia! 

Icos 9 

În temniţă ai fost aruncat împreună cu prietenii tăi, Sfinţii Rustic şi Elefterie, dar 
aşteptai cu bucurie să fii slobozit din lăcașul trupului şi să te odihneşti în săla- 
şurile cereşti, primind de la toţi laude ca acestea: 

Bucură-te, că ai răbdat până la sfârşit pentru Hristos; 

Bucură-te, că povara anilor nu te-au împiedicat în mărturisire; 

Bucură-te, vrednic următor al patimilor lui Hristos; 

Bucură-te, că ai ruşinat răutatea asupritorilor; 

Bucură-te, că dai mână de ajutor celor năpăstuiţi; 

Bucură-te, biserică vie a Împăratului tuturor; 

Bucură-te, vasul cel ales al Arhiereului ceresc; 

Bucură-te, că ai răbdat durerile pentru Cel Răstignit,; 

Bucură-te, că ai biruit puterea celui rău; 

Bucură-te, că ai ruşinat îndrăzneala asupritorilor; 

Bucură-te, că în dureri ai lăudat pe Domnul; 

Bucură-te, că dai mângâiere celor scârbiţi,; 

Bucură-te, Sfinte părinte Dionisie, următor întru râvnă al apostolului nea- 
murilor! 


Condac 10 
Pe un pat de fier cu foc dedesubt ai fost întins, dar Cel ce este Foc veşnic Te-a 
păzit, ca să cânţi cu serafimii cântarea: Aliluia! 


Icos 10 

Spre mâncare fiarelor ai fost dat, dar Stăpânul tuturor a închis gura animalelor și 
a deschis gurile credincioşilor spre a te lăuda așa: 

Bucură-te, că fiarele patimilor ai biruit; 

Bucură-te, că ai ruşinat pe cei cu nărav de fiară; 

Bucură-te, că Domnul te-a păzit de sălbăticia fiarelor; 

Bucură-te, că ajuţi pe cei răniți de fiarele patimilor; 

Bucură-te, că eşti grabnică scăpare celor necăjiţi; 

Bucură-te, lumina celor din întunericul necazurilor; 

Bucură-te, că ai fost înconjurat de mila Domnului; 

Bucură-te, că s-au ruşinat prigonitorii tăi; 

Bucură-te, că te-ai rugat pentru cei împietriți; 

Bucură-te, că Domnul te-a ajutat în chinuri; 

Bucură-te, că te-a arătat moştenitor al slavei cerești; 

Bucură-te, că ai biruit toate încercările cu ajutorul Domnului; 

Bucură-te, Sfinte părinte Dionisie, următor întru râvnă al apostolului nea- 
murilor! 


Condac 11 

Intr-un foc mare ai fost aruncat, dar Domnul te-a păzit nevătămat pe tine, cel 
care ardea de râvnă pentru Adevăr, ca toți să-L slăvească în cântări de: Aliluia! 


Icos 1] 

În temniță ai săvârşit Sfânta Liturghie pentru poporul creștinesc şi ai împărtăşit 
cu Trupul şi Sângele lui Hristos pe toți, o lumină mare văzându-se deasupra ta şi 
Însuși Împăratul slavei cu oştile îngereşti S-au arătat în temniţă, mărindu-te cu 
cântări ca acestea: 

Bucură-te, viteazule ostaș al lui Hristos; 

Bucură-te, slăvit mărturisitor al adevărului; 

Bucură-te, că erai învăluit de lumină cerească; 

Bucură-te, că Mântuitorul S-a odihnit întru tine; 

Bucură-te, că ai arătat până la sfârşit dragoste de turma ta; 

Bucură-te, că pe Hristos ai mărturisit până la sfârşit; 

Bucură-te, neostenit slujitor al Stăpânului a toate; 

Bucură-te, că eşti liman bun celor cuprinși de întristare; 

Bucură-te, că faci multe minuni spre împăcare; 

Bucură-te, că ai revărsat râurile cuvintelor înţelepciunii; 

Bucură-te, că ai adăpat setea oamenilor de adevăr; 

Bucură-te, că tainele Împărăției cerurilor ai descoperit; 

Bucură-te, Sfinte părinte Dionisie, următor întru râvnă al apostolului nea- 
murilor! 


Condac 12 

Fost-ai osândit la tăierea prin sabie şi ai mulţumit Domnului că te-a învrednicit 
de moarte mucenicească şi îngerii s-au bucurat văzând tăria ta în pătimire, cân- 
tând Celui ce ţi-a dat să bei paharul pătimirii: Aliluia! 


Icos 13 

Cu puterea lui Dumnezeu după moartea ta te-ai ridicat, purtând capul în mâini, 
şi ai mers la o femeie bine credincioasă, Catulla, dându-i capul tău, iar creştinii 
în acel loc ți-au zidit biserică, unde te lăudau aşa: 

Bucură-te, că şi după adormirea ta s-a arătat minune mare; 

Bucură-te, că puterea lui Dumnezeu a lucrat în trupul tău şi după moarte; 
Bucură-te, că ai dat capul tău femeii Catulla; 

Bucură-te, că ai strălucit cu minunile după moarte; 

Bucură-te, că eşti rugător fierbinte Bisericii lui Hristos; 

Bucură-te, că ne-ai arătat cele despre ierarhia bisericească; 

Bucură-te, că numele tău s-a scris în ceruri; 

Bucură-te, că mult a iubit Domnul jertfa ta; 

Bucură-te, că ai urmat dascălului tău întru pătimire; 

Bucură-te, că amândoi aţi fost primiţi de Mântuitorul în ceruri; 

Bucură-te, că eşti apărător tare celor necăjiţi; 

Bucură-te, mângâierea celor întristaţi; 
Bucură-te, Sfinte părinte Dionisie, următor întru râvnă al apostolului nea- 
murilor! 


Condac 13 (de 3 ori) 
O, Sfinte sfințite mucenice Dionisie, lauda ierarhilor iubitor de adevăr, cu rugă- 
ciunile tale la tronul Treimii, mijloceşte-ne nouă iertare şi răspuns bun la jude- 
cata Cuvântului, ca să îţi aducem ţie cuvinte de mulțumire şi Împăratului a toate 
cântarea de: Aliluia! 


Apoi se spune iarăşi: 

Icos 1 

Mai înainte de a fi luminat cu darul Sfântului Botez ai văzut soarele acoperit cu 
mantie de doliu, când Mântuitorul lumii pătimea pe Cruce pentru scoaterea noa- 
stră din întunericul păcatului, şi te-ai minunat de cele văzute, iar noi minunân- 
du-ne de cele întâmplate te lăudăm pe tine aşa: 

Bucură-te, cel ce mai înainte ai fost chemat să slujeşti Luminii; 

Bucură-te, că ai primit darul Soarelui dreptăţii; 

Bucură-te, că peste tine s-a revărsat înțelepciunea Duhului; 

Bucură-te, că Tatăl te-a ales în ceata Sfinților; 

Bucură-te, că eşti rugător iscusit pentru cei nepricepuţi; 

Bucură-te, că ai fost împodobit şi cu înţelepciunea cea din afară; 

Bucură-te, lauda cea mare a cetăţii Atena; 

Bucură-te, sprijinitor al celor neputincioşi; 

Bucură-te, râu pururea curgător al înţelepciunii; 

Bucură-te, odihna sufletelor istovite de întristare; 

Bucură-te, căci cu îngerii ai slujit Făcătorului a toate; 

Bucură-te, chemarea celor pierduţi la Adevăr; 

Bucură-te, Sfinte părinte Dionisie, următor întru râvnă al apostolului nea- 
murilor! 


Condac 1 

Cum să nu ne minunăm părinte Dionisie, de râvna ta pentru propovăduirea ade- 
vărului, căci mai înainte de a fi chemat slujitor al Soarelui dreptăţii, ai cunoscut 
taina Celui ce a întunecat soarele prin pătimirea Sa, iar mai apoi întunericul ne- 
ştiinţei lepădând întru totul, te-ai făcut următor luceafărului apostolilor, pentru 
care toți îți cântă: Bucură-te, Sfinte părinte Dionisie, următor întru râvnă al 
apostolului neamurilor! 


Sursa: 


https://www.facebook.com/lcoaneOrtodoxepagina/photos/acatistul-sf-ntului- 


sfin %o C8 %9Bit-mucenic-dionisie-areopagitul-3-octombrie-condac-l1- 
cu/3011168752291718/ 

Imnografie 


Troparul Sfântului sfinţit mucenic Dionisie Areopagitul: Bunătate învăţându-te 
şi îmbărbătându-te întru toate, îmbrăcându-te cuviincios cu bun cuget, ai scos 
din vasul alegerii cele negrăite şi credinţa păzind, calea întocmai ai săvârşit, 
sfințite mucenice Dionisie: roagă-te lui Hristos Dumnezeu, să mântuiască sufle- 
tele noastre. 


Condacul Sfântului sfințit mucenic Dionisie Areopagitul: Prin uşile cerurilor 
trecând cu duhul, ca un ucenic al apostolului celui ce a ajuns până la al treilea 
cer, Sfinte sfinţite Dionisie, te-ai îmbogăţit cu toată cunoştinţa celor negrăite şi 
ai luminat pe cei ce şedeau mai înainte în întunericul necunoştinţei. Pentru ace- 
sta strigăm: bucură-te, părinte a toată lumea. 

Vieţile Sfinţilor - Viaţa Sfântului sfinţitului mucenic Dionisie Areopagitul 


Sfântul acesta, Dionisie Areopagitul, s-a născut din părinţi necredincioşi, dar de 
neam bun, şi a crescut în preamărita cetate Atena. Apoi, din copilărie a fost dat 
la înţeleaptă învăţătură elenistică, în care atât de mult a sporit, încât în douăzeci 
şi cinci de ani a întrecut pe toţi învățații săi vârstnici filozofi. Însă vrând să se 
ştie desăvârşit, s-a dus în părţile Egiptului, în cetatea ce se numeşte Eliopol, 
pentru că acolo erau demult dascăli învăţaţi şi de la dânşii a deprins, împreună 
cu prietenul său Apolofan, meşteşugul citirii stelelor. 


Insă a fost o zi în care soarele, nerăbdînd să vadă pe Domnul lisus Hristos 
răstignit pe cruce, pentru mântuirea noastră, la amiază s-a întunecat şi lumina şi- 
a ascuns-o vreme de trei ceasuri. lar Dionisie, mirându-se, a zis: 


Acestea le-a grăit din duhul lui Dumnezeu pentru patima Stăpânului, iar nu 
după învăţătura înţelepciunii veacului acesta. Apoi, întorcându-se în Atena, s- 
a căsătorit şi, ca primul dintre ai săi, fund de neam bun, cârmuia cetatea şi 
poporul cu multă pricepere şi cinste. 


Când Sfântul apostol Pavel a mers în mijlocul Areopagului, la Atena, 
propovăduind pe lisus Hristos cel răstignit pe cruce şi înviat, înaintea celor 
mari, atunci Dionisie, ascultând cu luare aminte cuvintele Sfântului apostol 
Pavel, le-a pus pe ele în inima sa. Cei mai mulţi îi ziceau lui Pavel că vor să 
audă a doua oară de la dânsul, mai bine, învăţătura lui Hristos şi atunci Dionisie, 

ca cel mai înţelept dintre ceilalți, a început un dialog cu Pavel, întrebându-se 
unul pe altul. 


Deci, Pavel l-a întrebat: "Pe care Dumnezeu cinstiți voi? ”. 


Iar Dionisie îi arătă în cetate pe Cronos, pe Afrodita, pe Zeus, Hefest, 
Hermes, Dionisos, Artemis şi pe ceilalţi zei. 


Umblând Pavel cu Dionisie, a văzut o capişte pe care era scris: "A 
necunoscutului Dumnezeu”. Şi l-a întrebat Pavel pe Dionisie: "Dar cine este 
necunoscutul Dumnezeu?" 


Auzind acestea apostolul Pavel şi luând aminte la cuvintele lui Dionisie, a 
început cu mult spor a semăna pe pământul cel bun sămânţa cuvântului lui 
Dumnezeu, spunând că acum acel Dumnezeu a venit şi S-a născut din 
Preacurata şi pururea Fecioara Maria şi pentru mântuirea oamenilor a răbdat 
pironirea pe cruce; şi a cărui pătimire, soarele, neputând s-o vadă, s-a întunecat 
şi nu s-a mai văzut lumina lui în lume vreme de trei ceasuri. Acest Dumnezeu a 
înviat din morţi şi S-a suit la ceruri. "Deci, întru acesta să crezi Dionisie, pe 
acesta să-L cunoşti, şi să Slujeşti adevăratului Dumnezeu, lisus Hristos". 


Apoi, aducându-și aminte Dionisie de întunericul care a cuprins tot 
pământul, despre care i-a spus şi Sfântul Pavel, îndată a crezut că Mân- 
tuitorul într-acea vreme a pătimit în trup omenesc şi şi-a deschis mintea şi 
inima spre cunoştinţa necunoscutului Dumnezeu, Domnul nostru Iisus 
Hristos, 


is 5 5 


Pe când apostolul Pavel ieşea din cetatea Atenei, un orb, pe care îl ştiau cu toții 
că de la naştere nu vedea, l-a rugat pe Sfântul Apostol Pavel ca să-i dăruiască 
vederea. Apostolul Pavel, făcând semnul crucii pe ochii lui, i-a zis: "Domnul şi 
Învățătorul meu lisus Hristos, Care din scuipat a făcut tină şi a uns cu dânsa 
ochii orbului şi i-a dat vedere, Acela să te lumineze şi pe tine cu puterea Lui!" 
Minunea dumnezeiască s-a întâmplat, pentru că îndată orbul a văzut. Şi i-a 
poruncit Pavel orbului ca, mergând la Dionisie, să-i spună: "Pavel, sluga lui 
lisus Hristos, m-a trimis la tine ca, după făgăduinţa ta, să vii la dânsul şi, 
botezându-te, vei primi iertarea păcatelor”. Orbul a mers la Dionisie şi i-a 

spus cele poruncite; şi propovăduia facerea de bine dumnezeiască care i s-a 
făcut prin Pavel. 


Iar Dionisie s-a mirat foarte mult văzând că orbul şi-a căpătat lumina ochilor 
şi acum vede şi, nezăbovind, împreună cu Damar, femeia sa, cu fiii săi şi cu 
toată casa, au mers la Pavel şi s-au botezat. După aceasta şi-a lăsat femeia, 
copiii şi casă şi s-a alăturat lui Pavel. 


Trei ani i-a urmat lui Pavel, oriunde mergea şi de la el a învăţat tainele lui 
Dumnezeu, ceea ce se dovedeşte din scrierile sale. După aceasta a fost aşezat 
episcop de Sfântul Pavel şi de la Tesalonic a fost trimis la Atena, ca acolo să 
poarte grijă de mântuirea omenească. 


Dionisie a ascultat nu numai de propovăduirea lui Pavel, ci şi de a celorlalți 
apostoli cu care a fost împreună la îngroparea Preacuratei Stăpânei noastre, 
Născătoarea de Dumnezeu. 


În cărţile sale scrie pentru sine, cum a fost cu Ierotei şi cu Timotei şi cu mulţi 
alți fraţi în cetatea Ierusalimului la Mormântul Mântuitorului, unde a văzut şi a 
auzit pe Iacob, fratele Domnului, pe Petru verhovnicul şi pe loan cuvântătorul 
de Dumnezeu, de la care a învăţat el tainele credinţei, aşa cum mărturisesc acum 
toți cuvântătorii de Dumnezeu, pentru dumnezeirea Domnului nostru lisus 
Hristos. 


Petrecând multă vreme în Atena, a extins Biserica lui Dumnezeu, începută de 
Sfântul apostol Pavel şi precum ceilalți apostoli, tot aşa şi Sfântul Dionisie a 
dorit să propovăduiască Sfânta Evanghelie şi prin alte ţări şi să pătimească până 
la sânge pentru numele lui Hristos, precum a pătimit şi apostolul Pavel, 
învățătorul său, care a suferit şi a murit la Roma, chinuit de Nero, pentru 
credinţa în Hristos. 


4 Aşezând alt episcop în locul său la Atena, el s-a dus la Roma unde 
Sfântul Clement, episcopul Romei, l-a primit cu bucurie. 

4 Aici a petrecut puţin şi a fost trimis de Clement în Galia, împreună cu 
episcopul Luchian, cu preotul Rustic, cu diaconul Elefterie şi cu alți frați, 
ca să propovăduiască acolo, la necredincioşi, cuvântul lui Dumnezeu. În 
Galia Sfântul Dionisie s-a făcut apostolul acelui ţinut şi a întors către 
Dumnezeu mult popor care se închina la idoli. 

4 La Paris, cum a putut, din milostenia ce o dădeau credincioşii, a zidit o 
biserică în care săvârşea slujbele cele fără de sânge, rugând pe 
Dumnezeu să-i ajute să adune acolo multe oi cuvântătoare. 

Atunci când cuvântul lui Dumnezeu se înmulţea, s-a ridicat, după Nero, a doua 
prigoană asupra credincioşilor, din partea lui Domițian Cezarul, care a trimis pe 
ighemonul Sisinie în Galia ca să-i chinuiască pe creştini. Ajungând acela în 
cetatea Parisului a poruncit ca întâi să fie chinuit Dionisie, ca cel mai slăvit întru 
minuni şi întru înţelepciunea lui Dumnezeu, împreună cu Rustic şi cu Elefterie, 
căci ceilalţi fraţi se duseseră pentru propovăduire în alte părți. 


Sfântul Dionisie era acum foarte bătrân şi prea obosit de propovăduirea 
Evangheliei şi fiind legat cu frânghii, târât şi adus împreună cu cei doi 
înaintea ighemonului, acesta i-a zis cu mânie: "Oare tu eşti, rău bătrân 
Dionisie, care, hulind pe zeii noştri, le răstorni toate slujbele lor şi te 
împotriveşti poruncii împărăteşti?" 


A răspuns sfântul: 


Și fiind întrebat de ighemon: "Pe care Dumnezeu cinsteşti?", Dionisie a spus 
cuvântul adevărului şi a mărturisit numele cel mare al Preasfintei Treimi, al 
Tatălui şi al Fiului şi al Sfântului Duh. 


lar ighemonul, ca o viperă surdă, nevrând să asculte mântuitoarele propovăduiri, 
întreba pe cei trei - pe ORI pe Rustic Şi pe EICIIELIE: oarc nu voiesc să se 
supună împăratului şi să jertfească zeilor lor? 


Intr-un glas ei au răs 


Atunci ighemonul a poruncit ca, dezbrăcând pe Dionisie, să-l bată cu frânghii, 
fără de milă. Jar sfântul răbda, mulțumind lui Hristos că i-a dat să poarte răni 
pe trupul său. La fel a chinuit pe Rustic şi pe Elefterie. Dar şi aceştia, fiind 
întăriţi de Dionisie şi mai ales de Dumnezeu, răbdau, preamărind pe Hristos. 


Ighemonul, văzând că mai degrabă ostenesc mâinile celor ce bat decât slăbesc 
cei ce rabdă, i-a aruncat pe toţi în temniţă în acea zi. Dar a doua zi, din porunca 
ighemonului, slujitorii l-au scos pe Dionisie şi l-au întins pe un pat de fier şi au 
aprins focul dedesubt, iar Dionisie cânta psalmul: 


După aceasta, luându-l pe Dionisie de pe pat, l-au aruncat spre mâncarea 
fiarelor, dar Dumnezeu a închis gura fiarelor şi Dionisie a rămas nevătămat. 

Apoi l-au aruncat într-un foc mare, dar şi de acolo a ieşit nevătămat, căci nu s-a 
atins de el focul. După acestea l-au aruncat iarăşi în temniţă alături de Rustic şi 
de Elefterie. 


În vremea aceea mulţi credincioşi mergeau în temniță, pentru care Sfântul 
Dionisie săvârşea acolo dumnezeiasca Liturghie şi îi împărtăşea pe ei cu 
trupul şi sângele lui Hristos. lar când slujea, cei credincioşi vedeau o lumină 
mare deasupra fericitului Dionisie şi Împăratul slavei, cu oștile îngereşti, Se 
arăta şi priveau la Dânsul cei vrednici, pe cât puteau să cuprindă cu ochii lor 
trupeşti. 


După aceasta, ighemonul i-a scos iarăşi pe Dionisie, pe Rustic şi pe Elefterie şi 
i-a îndemnat pe ei să jertfească idolilor, dar ei nu s-au supus şi l-au mărturisit pe 
lisus Hristos, adevăratul Dumnezeu. 


Mâniindu-se, ighemonul a poruncit ca iarăşi să-i bată fără cruţare, iar după 
aceasta i-a osândit la tăiere cu sabia. 


Când îi duceau pe Sfinţi din cetate la muntele care se cheamă al lui Arei, 
Dionisie se ruga, zicând: 


Iar când a zis Amin, şi-a plecat sfântul său cap, pentru 
preasfânt numele lui lisus Hristos şi capul i-a fost tăiat cu o secure 
neascuţită. Aşişderea, şi sfinţii Rustic şi Elefterie, împreună cu Dionisie şi-au 
pus capetele lor sub sabie pentru Hristos. 


Dumnezeu a făcut o prea mărită minune după moartea plăcutului său, 
Dionisie, pentru că trupul lui, fiind fără cap, s-a sculat cu puterea lui 
Dumnezeu şi, luându-şi în mâini capul său, a mers două stadii la o femeie 
dreptcredincioasă, pe numele Catulia, căreia, dându-și capul, a căzut la 
pământ. În locul acela s-a zidit o biserică de creştini. 


Mulţi necredincioşi, văzând această minune, au crezut în lisus Hristos, iar pe 
mulți creştini i-a secerat atunci sabia ighemonului, ale căror nume numai singur 
Dumnezeu le ştie, care îi scrie pe robii Săi în cărțile vieţi. 

Iar Catulia, luând capul sfântului, a vrut să-i ia şi trupul, dar a fost oprită de cei 
necredincioşi. Însă ea a chemat pe străjeri în casă, i-a ospătat şi îi ţinea acolo 
dându-le daruri, iar credincioşilor le-a poruncit ca să ia comoara aceea, adică 
sfântul trup al lui Dionisie; creştinii l-au luat şi l-au îngropat în acel loc unde 
sfântul şi-a dat capul Catuliei. 


Sfântul Dionisie a pătimit în al nouăzecilea an al vieţii sale, iar de la naşterea 
lui Hristos în al nouăzeci şi şaselea an. După aceea, la mormântul lui se 
făceau multe minuni, întru Slava lui Hristos, Dumnezeul nostru, Cel slăvit în 
veci, împreună cu Tatăl şi cu Sfântul Duh. 

Vieţile Sfinţilor - Povestirea Sfântului Dionisie despre Sfântul Carp şi alţi 
doi păcătoşi (3 octombrie) 


Marele Dionisie Areopagitul, scriind o scrisoare către monahul Demofil, care a 
izgonit un preot din biserică pentru că îi învăţa pe credincioşi blândeţea şi 
bunătatea, îi aduce aminte de un lucru ca acesta: fiind eu în Crit, m-a primit în 
casa sa fericitul Carp, ucenicul Sfântului Apostol Pavel, om cu multă bunătate, 
care, pentru multă luminare a minţii sale, era foarte lesnicios spre dumnezeiasca 
vedenie şi nu începea săvârşirea preacuratelor şi de viaţă făcătoarelor Taine mai 
înainte de a nu vedea din cer arătându-se vreo dumnezeiască vedenie. 


Pe acest sfânt bărbat (precum singur mi-a istorisit) l-a necăjit unul dintre cei 
necredincioşi, iar pricina necazului a fost aceasta: acel necredincios a întors de 
la biserică pe un om credincios şi l-a dus la păgânătatea sa şi pentru aceasta 
fericitul Carp s-a mâhnit foarte tare. 


EI avea trebuinţă să fie răbdător cu cei căzuţi din credinţă şi să-i înveţe neîncetat 
cu cuvinte folositoare, iar pe cei necredincioşi să-i biruiască cu bunătatea sa. Şi 
pentru amândoi se rugă cu toată osârdia lui Dumnezeu, ca pe cel ce se abătuse 
de la dreapta credinţă iarăşi să-l întoarcă la Sfânta sa biserică, iar pe cel orbit cu 
necredinţă să-l lumineze cu lumina credinţei; însă nu ştiu cum, atunci (de vreme 
ce mai înainte de acestea niciodată nu s-a arătat nerăbdător) s-a amărât foarte 
tare în sufletul său. 

Căci, târziu, după ce s-a înserat şi se apropia miezul nopţii, s-a sculat ca să facă 
rugăciune, pentru că avea obiceiul ca întotdeauna la miezul nopţii să se scoale şi 
să se roage. Stând la rugăciune, foarte tare se mâhnea pentru cei doi oameni, de 
care s-a pomenit şi zicea în sine că nu este drept ca să vieţuiască pe pământ 
oamenii cei fără de lege, care se răzvrătesc împotriva căilor Domnului, care sunt 
drepte şi se rugă lui Dumnezeu să cadă peste dânşii foc din cer care să 
sfârşească cu ardere viaţa amândurora. 


Când se rugă el cu tot dinadinsul, îndată s-a cutremurat casa în care stătea şi s-a 
desfăcut în două începând de la vârf, încât lui i se părea că stă afară şi o văpaie 
luminoasă de foc s-a coborât din cer înaintea lui şi uitându-se în sus, a văzut 
cerul deschis şi pe lisus şezând; iar înaintea lui stăteau în chip omenesc mulțime 
nenumărată de îngeri. Şi se minuna fericitul Carp văzând în cer aceste minuni. 
Apoi, plecându-şi ochii în jos, a văzut pământul desfăcându-se şi o prăpastie 
adâncă şi întunecoasă se deschidea înaintea lui, iar la gura acelei prăpăstii 
stăteau cei doi oameni, asupra cărora se mâniase şi le cerea de la Dumnezeu 
pieirea. 


Și stăteau acei oameni cu umilință, cu mare frică şi cutremur, căci acum erau 
gata să cadă în prăpastie, iar în adâncul prăpastiei era un balaur care, trezindu- 
se, scrâşnea din dinţi. Erau acolo şi nişte bărbaţi care îi băteau, îi împingeau şi îi 
trăgeau pe cei doi spre acel înfricoşător balaur. lar Carp, văzând pe cei ce l-au 
mâhnit pe el că erau gata să cadă în prăpastie şi să fie mâncaţi de balaur, se 
mângâia şi nu dorea atât să privească la cerul cel deschis şi la lisus, care şedea 
acolo, cât la pieirea celor doi păcătoşi. Dar iarăşi se întrista şi se mâhnea că încă 
nu căzuseră şi din nou se ruga lui Dumnezeu ca să cadă şi să piară. 


Apoi, abia şi-a ridicat ochii spre cer, ca şi mai înainte şi a văzut pe lisus 
sculându-Se de pe cerescul Său scaun şi venind la acei oameni, care stăteau 
lângă gura prăpastiei şi le-a întins mâna Sa de ajutor. lar îngerii, luând pe 
oamenii aceia, îi sprijineau de amândouă părțile şi îi întăreau, ca apoi să-i scoată 
din prăpastia aceea. 


Şi a grăit către Carp: 


Această povestire a pus-o Sfântul Dionisie în scrisoarea sa către monahul 
Demofil, cel mai înainte pomenit şi nu numai pe el, dar şi pe noi ne învaţă să nu 
ne arătăm aspri asupra celor ce greşesc, ci mai ales să le dorim întoarcerea, iar 
nu pedeapsa; apoi să-i învăţăm pe ei cu dragoste şi cu răbdare şi să aşteptăm 

pocăinţa lor; trebuie a ne ruga cu tot dinadinsul pentru unii ca aceştia lui 
Dumnezeu, care nu voieşte moartea păcătoşilor, ca singur, cu a Sa bunătate, să-i 
întoarcă şi să-i miluiască, căci Domnul iubeşte pe cei drepţi şi pe cei păcătoşi 
miluieşte; căruia i se cuvine slava în veci. Amin. 


În această zi mai facem şi pomenirea cuviosului părintelui nostru loan 
Hozevitul, episcopul Cezareei care, pentru Dumnezeu lăsându-și scaunul său, s- 
a dus în pustie. Pe acesta, pe când mergea să cerceteze pe nişte fraţi cunoscuţi, |- 
a întâmpinat o femeie în cale şi, căzând la picioarele lui, l-a rugat să nu o 
ocolească, ci să intre în casa ei şi s-o sfințească cu rugăciunea sa şi cu 
binecuvântare. Şi, înduplecîndu-se sfântul, a mers şi a intrat în casă şi îndată 
acea femeie desfrânată şi înşelătoare a încuiat uşa şi şi-a dezgolit trupul 
îndemnându-l pe cuvios la păcat. lar el, smulgându-se din mâinile ei şi 
deschizând uşa, a fugit. După ce a făcut multe minuni, s-a odihnit în Domnul. 


Tot în această zi mai facem şi pomenirea fericitului Isihie Horivitul, cel din 
linişte, care vieţuind mai întâi în nebăgare de seamă, a căzut într-o boală şi a 
murit, iar după un ceas iarăşi a înviat. Şi uşa chiliei sale închizîndu-şi-o a 
petrecut doisprezece ani în linişte, nevorbind nimic cu nici unul dintre fraţi şi 
multe lacrimi vărsând. lar când era să se sfârşească, fraţii au sfărâmat uşa 
închisorii sale, au intrat şi l-au rugat mult pe el ca să le spună vreun cuvânt 
folositor. Dar el, numai aceasta le-a zis: "lertați-mă! Fiecare gândind 
întotdeauna la moarte nu poate să greşească”. Acestea zicându-le, a adormit în 
Domnul. 

Sfântul sfinţit mucenic Dionisie Areopagitul - drumul spre sfințenie 


Urmându-i Sfântului apostol Pavel şi primind Botezul, Sfântul mucenic 
Dionisie a aflat adevărata înţelepciune şi a fost omorât pentru că L-a propo- 
văduit pe Dumnezeu. 


o e 


Unul dintre înţelepţii Areopagului din Atena secolului I, Sfântul Dionisie, 
căsătorindu-se, a ajuns conducător al orașului pe când avea doar 25 de ani. 
Întâlnindu-l pe Sfântul apostol Pavel, a simţit în inimă dragostea pentru 
Dumnezeu şi a primit Sfântul Botez, urmându-l pe Sfântul Pavel vreme de trei 
ani. 


Numit episcop în Atena, a plecat apoi să propovăduiască în Galia şi, fiind deja 
la vârsta de 90 de ani, a fost prins împreună cu episcopul Luchian, preotul 
Rustic şi diaconul Elefterie şi au murit martiri, fund persecutați de oamenii 
împăratului Domițian, pentru că erau creştini. 


XA AX AAA AA AAA AAA AAA 


XP Xp e Xe Xe e e eee eee eee 


KA AA AAA AAA AAA AA AAA Ă 


Xp Xp e Xe e e eee 


Sinaxar - Pomenirea Sfântului sfinţitului mucenic Dionisie Areopagitul 


In această lună (octombrie), în ziua a treia, pomenirea Sfântului sfinţitului 
mucenic Dionisie Areopagitul. 


Acesta, întrecând pe toţi cu bogăţia, cu slava, cu mintea şi cu înţelepciunea, era 
unul din sfetnicii Areopagului, dar fiind convins de marele Pavel, s-a botezat şi 
a fost hirotonit episcop. 


Fiind învăţat tainele cele de negrăit şi dumnezeieşti de înțeleptul lerotei, a lăsat 
şi cărți minunate şi foarte înalte. 


Însă acest sfânt Dionisie tâlcuind şi Tipicul bisericeştii orânduieli, după aceea s- 
a dus spre părțile Apusului, pe vremea împărăției lui Domițian şi arătând multe 
minuni, i s-a tăiat capul în cetatea Parisului. Şi primindu-şi capul în mâinile 
sale, a umblat două mile de loc pe picioarele sale, făcând ca să se minuneze cei 
ce îl vedeau, şi nu l-au lăsat până nu s-a întâlnit cu o femeie anume Catula. Şi 
oprindu-se din dumnezeiască pronie, l-a pus în palmele ei ca pe un odor. 


Aşijderea şi ucenicii săi, Rustic şi Elefterie, tăindu-li-se capetele şi aruncându- 
li-se trupurile împreună cu mucenicescul trup al sfântului propovăduitor ca să-l 
mănânce fiarele cele sălbatice şi păsările. Oarecare credincioşi le-au luat şi le-au 
ascuns pentru frica ce era atunci de ucigători; şi după ce s-au dus aceia, le-a 
aşezat Fericita Catula într-o casă, la trei ale lunii octombrie. 

Era la statul trupului om de mijloc, uscăţiv, albenet, cam galben, puţinel cam 
scobit la nări, cu sprâncenele dese, cu ochii adânciţi şi cu urechile mari, cărunt 
păros, cu barba cam lungă şi rară puţinel, cam pântecos, degetele mâinilor lungi. 
ȘI se săvârşeşte soborul lui în prea sfânta marea Biserică. 

atribuţiuni esenţiale în conducerea şi justiția cetăţii. Aşadar, nu este lipsită de 
importanţă intelectuală convertirea acestuia. 


La fel, Damaris trebuie să fi fost o femeie foarte instruită din moment ce se afla 
în acel loc. O tradiţie care provine de la Sfântul loan Gură de Aur atestă faptul 
că Damaris era chiar soția Sfântului Dionisie. 


Istoricul Eusebiu de Cezareea păstrează în scrierile sale mențiunea unei scrisori 
adresate atenienilor de către episcopul Dionisie de Corint din a doua jumătate a 
celui de-al doilea secol în care este amintit faptul că Dionisie Areopagitul a fost 
cel dintâi episcop al atenienilor. 


Așadar cei pe care Sfântul Pavel i-a convertit au fost păstoriți de către Sfântul 
Dionisie. Reticenţa atenienilor de pe vremea Sfântului Pavel a fost răscumpărată 
de credința atenienilor de astăzi care au pus la baza dealului Areopagului o 
placă de bronz pe care stă gravată predica apostolului. 


Între cei care au rămas să păstorească şi să predice în continuare Evanghelia în 
Atena după plecarea apostolului Pavel, un loc de frunte îl are Sfântul Dionisie 
Areopagitul, primul episcop al Atenei. 

Arhid. Ștefan Sfarghie - Sinaxar - Sfântul sfinţit mucenic Dionisie 
Areopagitul 


Sfântul sfinţit mucenic Dionisie Areopagitul a fost unul dintre oamenii înţelepţi 
ai Areopagului din Atena. Şi-a desăvârşit învăţătura deprinsă în şcolile grecești 
studiind şi în Egipt. După ce a revenit în Atena, Dionisie s-a căsătorit, iar la 
vârsta de 25 de ani a devenit conducător al oraşului. 


Când Sfântul apostol Pavel a ajuns în Atena, în anul Sl d.Hr., s-a botezat şi i-a 
urmat lui Pavel timp de trei ani, după care apostolul neamurilor l-a aşezat 
episcop în Atena. 


După ce a aşezat un alt episcop în locul său, s-a dus la Roma, iar Sfântul 
Clement, episcopul Romei, l-a trimis să propovăduiască în Galia. 


În timpul celei de-a doua persecuții împotriva creştinilor, începută de împăratul 
Domițian (81-96), Sfântul Dionisie, care avea 90 de ani, a fost prins împreună 
cu episcopul Luchian, preotul Rustic şi diaconul Elefterie. Pentru curajul 
mărturisirii credinţei lor au primit moarte martirică, tăindu-li-se capetele. 


Tradiţia arată că Sfântul Dionisie a fost un sfânt cefalofor. La uciderea sa a mers 
câţiva paşi, ţinându-şi capul tăiat în mâini, şi l-a încredinţat unei femei cre- 
dincioase, Catula, spre uimirea ucigaşilor săi. 

lulian Dumitraşcu - Calendar Ortodox - Sfântul sfinţit mucenic Dionisie 
Areopagitul 


1. Sfântul sfințit mucenic Dionisie Areopagitul - S-a născut în Atena și a fost 
unul dintre oamenii înţelepţi ai Areopagului. Însuşindu-şi învăţătura grecească, 
a dorit să şi-o definească şi pentru aceasta s-a dus în Egipt. Întorcându-se în 
Atena, Dionisie s-a căsătorit, iar la vârsta de 25 de ani a devenit conducător al 
orașului. 


Când Sfântul apostol Pavel a ajuns în Atena, în anul 51 d.Hr., propovăduind pe 
Hristos cel răstignit şi Înviat în mijlocul cetăţenilor din Areopag, în timpul 
împăratului Claudiu Cezarul (41-54), Dionisie a auzit cuvintele sale şi a luat 
aminte la ele. 


Pentru că Pavel vorbise în cuvântarea sa despre „Dumnezeul necunoscut” în 
numele Căruia spusese că văzuse un altar închinat la Atena, Dionisie l-a întrebat 
pe apostol despre acest Dumnezeu. 

După ce Pavel i-a explicat faptul că Dumnezeul necunoscut este Mântuitorul 
nostru lisus Hristos, adică Dumnezeul pe care el îl propovăduieşte, Dionisie s-a 
botezat şi i-a urmat lui Pavel timp de trei ani, timp în care a învăţat de la el 
tainele lui Dumnezeu, după care Pavel l-a aşezat episcop în Atena. 


Sfântul Dionisie a dorit să propovăduiască cuvântului lui Dumnezeu şi în alte 
țări, fapt pentru care a suferit multe chinuri. După ce a aşezat un alt episcop în 
locul său s-a dus la Roma, iar Sfântul Clement episcopul Romei, l-a trimis în 
Galia, ca să propovăduiască acolo la necredincioşi cuvântul lui Dumnezeu. 

În timpul celei de a doua persecuții declanşată de împăratului Domițian (81-96) 
împotriva creştinilor, Dionisie a fost prins împreună cu episcopul Luchian, 
preotul Rustic şi cu diaconul Elefterie din porunca dregătorului oraşului. Şi-au 
mărturisit credinţa creştină cu mult curaj, fapt pentru care au fost supuși la 
numeroase suplicii, în cele din urmă primind moarte martirică. 


2. Tot astăzi, Biserica Ortodoxă sărbătoreşte pe Sfântul mucenic Teoctist. 

Proloagele din 3 octombrie 


Luna octombrie în 3 zile: Sfântul, sfinţitul mucenic Dionisie Areopagitul. 


Sfântul Dionisie s-a născut în Atena şi făcea parte dintre bărbaţii de frunte ai 
Areopagului, adică din sfatul înţelepţilor cetăţii. 


Din copilărie, Dionisie deprinsese învăţătura înţelepciunii greceşti şi, dorind să 
o ştie mai desăvârşit, s-a dus şi în părţile Egiptului. Întorcându-se la Atena, 
Sfântul s-a căsătorit şi, fiind de bun neam, la 25 de ani ocârmuia cetatea şi 
poporul, cu pricepere şi cu cinste. Căci, cu toate că era cucerită de romani, 
Atena era socotită încă Tronul filosofiei, al vorbirii şi al artelor frumoase. 


Când Sfântul apostol Pavel a mers la Atena, pe la anul SI de la Naşterea 
Domnului, propovăduind pe Hristos Cel răstignit şi înviat, înaintea celor mai 
mari, în mijlocul Areopagului, pe vremea împărăției lui Claudiu Cezarul (41- 
54), atunci Dionisie, ascultând cu luare aminte cuvintele lui Pavel le-a pus pe 
ele la inima sa. 


Şi, fiindcă Pavel spunea că văzuse la Atena un altar închinat unui Dumnezeu 
necunoscut pe care el, Pavel îl vesteşte, Dionisie a început a-l întreba pe apostol: 
"Cine este acest necunoscut Dumnezeu?" (Fapte, 17, 23) Şi a început Pavel a-i 
spune, zicând: "Acum Dumnezeul Acela a venit şi S-a născut din Preacurata 

pururea Fecioara Maria şi a răbdat, pentru mântuirea noastră, pironirea pe cruce. 
Acest Dumnezeu a înviat din morţi şi S-a suit la ceruri. În aceasta să crezi, frate 
Dionisie, pe Acesta să-L cunoşti şi Lui să-i slujeşti: adevăratului Dumnezeu 
Iisus Hristos". 


Și şi-a lăsat Dionisie femeia şi copiii săi şi toată casa lui şi s-a botezat de mâna 
apostolului şi s-a lipit de Pavel şi i-a urmat lui, timp de trei ani, învățând de la el 
tainele lui Dumnezeu, după care a fost aşezat de Pavel episcop în Atena. 


Tradiţia sfântă ştie însă că Dionisie a cunoscut înţelepciunea cea descoperită de 
Dumnezeu oamenilor şi de la alți apostoli şi învăţători, precum apostolul Iacov, 
ruda Domnului, Petru verhovnicul şi loan Teologul precum şi de la prea 
înţelepţi lerotei şi Timotei, ucenicii apostolilor. 


Păstorind deci biserica lui Dumnezeu din Atena, nu puţină vreme şi nu fără 
roadă, Sfântul Dionisie a dorit să propovăduiască Evanghelia şi în alte ţări, 
pătimind până la sânge pentru numele Domnului. 


Drept aceea, aşezând un alt episcop în locul său, s-a dus la Roma, iar Sfântul 
Clement, episcopul Romei, l-a trimis în Galia, ca să propovăduiască acolo, la 
necredincioşi, cuvântul lui Dumnezeu. Mergând deci în Galia, Dionisie, s-a 
făcut apostolul acelui ţinut şi a întors mult popor de la idoli la Dumnezeu, în 
cetatea Parisului, zidind acolo şi o biserică, din milostenia credincioşilor, şi 
săvârşind acolo Jertfa cea fără de sânge. 


Deci, s-a pornit atunci a doua prigoană împotriva creştinilor, pe vremea lui 
Domniţian Cezarul (81-96). Şi, din porunca dregătorului a fost prins Dionisie, 
împreună cu prietenii lui de lucru: Luchian episcopul, Rustic preotul şi Elefterie 
diaconul. Şi au mărturisit credinţa lor, zicând: "Creştini suntem şi un Dumnezeu 
avem, Care este în ceruri, pe Acela ÎL cinstim, iar idolilor nu jertfim". Şi, fund 
puşi la chinuri şi rămânând nestrămutaţi în credinţă, li s-au tăiat capetele. 


Și spune tradiţia că, la tăierea capului său, în cetatea Parisului, Sfântul Dionisie 
a mers câţiva paşi, ținându-şi în mâini capul său tăiat şi l-a încredinţat ca pe un 
odor, în mâinile unei femei credincioase, Catula cu numele, spre uimirea 
ucigaşilor săi. 


Și aşa a pătimit Sfântul Dionisie, la al nouăzecilea an al vieţii sale, iar de la 
naşterea Domnului, la anul al nouăzeci şi şaselea. 


Întru această zi, cuvânt al Sfântului Ioan Scărarul, despre fericitul Isihie 
Hosevitul, sihastrul. 

Nu voi tăcea a-ţi spune ţie şi povestirea cea despre Isihie Hosevitul. Acesta, 
totdeauna, întru lenevire petrecea, neavând nici o purtare de grijă de sufletul 
său. Bolnăvindu-se, deci, de boala cea mai de pe urmă a trupului, s-a dus, adică 
a murit vreme ca de un ceas. ŞI, iarăşi, întorcându-se în sine, ne-a rugat, adică, 
pe noi toţi, ca îndată să ieşim. 


lar el, zidind uşa chiliei a petrecut înlăuntrul chiliei doisprezece ani, nevorbind 
cu nimeni nicidecum, nici vreun cuvânt mic, nici unul mare, nici altceva fără 
numai pâine şi apă gustând, şi sta, amintindu-și cu spaimă, treaz fiind numai de 
cele ce văzuse; şi cu atâta grijă era, încât niciodată obiceiul lui faţă de Domnul 
nu şi l-a schimbat, ci era uimit de-a pururea şi lacrimi fierbinţi în linişte cu totul, 
vărsa. 


lar când a fost să se săvârşească, noi, deschizând uşa, am intrat şi, mult 
rugându-l, numai aceasta am auzit de la dânsul: "Iertaţi-mă, nimeni cunoscând 
moartea, nu va putea vreodată să păcătuiască". 


lar noi, ne-am înspăimântat, văzând atât de repede schimbat, cu fericita 
prefacere, pe cel care, altădată, era atât de leneş. Şi, îngropându-l pe el cu 
evlavie, în cimitirul cel aproape de cetate, după câteva zile, căutând sfintele lui 
moaşte, nu le-am aflat. 


Prin această pocăință, cu dinadinsul şi vrednică de laudă, Domnul a adeverit că, 
şi după multă lenevire, EI poate îndrepta pe toţi cei ce voiesc. 


Întru această zi, cuvânt despre Sfântul Andrei, cel nebun pentru Eristos. 


KA AX AAA AAA AAA AAA AAA 


XP Xp e Xe Xe e eee eee eee 


KA AAA AAA AAA AAA AAA AAA AAA 


Xp Xp e Xe Xe e e eee 


Intr-o noapte, fericitul Andrei, sculându-se la rugăciune, după ce a sfârşit-o, 
luându-şi cuțitul, a mers la puț şi, dezbrăcându-se pe sine de haină a tăiat-o pe 
ea în bucăţi, ca un nebun făcându-se. 


lar a doua zi dimineaţa, bucătarul a mers să scoată apă. Şi, văzând pe Andrei 
nebunindu-se, s-a dus de a spus stăpânului său. Şi s-a mâhnit stăpânul lor pentru 
Andrei şi, mergând la dânsul, l-a văzut pe el ca pe un nepriceput şi negrăind 
bine. Şi, socotind că este îndrăcit, l-a legat pe el cu lanţuri de fier şi a poruncit 
ca să-l ducă la biserica Sfintei Anastasia. 

lar el toată ziua se făcea ca un nebun, iar noaptea se ruga neîncetat lui 
Dumnezeu şi Sfintei Anastasia. Gândea însă în inima sa, oare primit este lui 
Dumnezeu lucrul acela pe care l-a început, sau nu? Şi voia să se încredinţeze de 
aceasta. 


Și, gândind el aşa, iată cinci femei veniră acolo şi un bătrân luminos cu dânsele 
şi umblau cercetând pe cei neputincioşi. Și au mers şi la Andrei şi a zis bătrânul 
acela către cea mai bătrână: "Stăpână Anastasie, dar aici nu tămăduieşti nimic?" 


Și i-a zis Lui aceea: "Doamne, Învăţătorule, pe el l-a tămăduit Acela care i-a zis 
lui: Să fii nebun pentru Mine şi părtaş vei fi a multe bunătăţi în ziua împărăției 
Mele. Şi nu are trebuinţă el de tămăduire". Şi aceasta grăind au mers în biserică, 
de unde nu i-a mai văzut pe ei ieşind, până ce au început a toca de Utrenie. 


Și, cunoscând fericitul Andrei că primit este lui Dumnezeu lucrul lui, se bucura 
cu duhul şi mai mult se nevoia la rugăciune noaptea, iar ziua se făcea nebun. 
Deci, trecând ziua şi iarăşi sosind noaptea, fericitul aducea după obicei rugă- 
ciuni şi cereri în biserica cea ascunsă a inimii sale, lui Dumnezeu şi Sfintei 
muceniţe Anastasia. 


Și au venit la dânsul, în vederea ochilor, diavolul, ţinând o secure şi mulţi draci, 
unii având cuțite, alții lemne şi pari şi sulițe, ca să ucidă pe fericitul. Şi a început 
a răcni de departe diavolul, că în acelaşi chip 1 s-a arătat, precum atunci când s-a 
luptat cu dânsul. Şi s-a repezit asupra Sfântului, vrând să-l taie cu securea pe 
care o avea în mână, şi toți demonii care erau cu el au năvălit şi ei. lar el cu 
lacrimi ridicându-şi mâinile, a strigat către Domnul, zicând: "Să nu dai fiarelor 
sufletul cel ce se mărturiseşte Ție”. Şi încă a mai strigat: "Sfinte loane Teo- 
logule, ajută-mi mie!" 


Și îndată s-a făcut tunet şi un mare sobor de oameni s-a arătat şi, iată, un bătrân, 
frumos la chip, a venit, având faţa mai luminoasă decât soarele şi o mulțime de 
slujitori având cu dânsul, şi a zis cu mânie către cei ce erau cu sine: "Încuiați 
uşile, ca să nu scape nici unul din aceştia”. Şi degrabă au închis uşile şi pe toţi 
diavolii i-au prins. 

lar Andrei a auzit pe un drac zicând în taină către altul: "Vai de ceasul acesta în 
care noi ne-am înşelat, că loan este cumplit şi rău ne va munci pe noi." Deci, a 
poruncit Sfântul loan celor cu haine albe, ce veniseră cu dânsul, şi scoaseră 
lanţul cel de fier de la grumazii lui Andrei şi a stat în afara uşii şi a zis: 
"Aduceţi-mi pe câte unul". Şi aduseră pe cel dintâi drac şi-l întinseră la pământ 
şi apostolul, luând lanţul, I-a îndoit pe el în trei şi i-a dat lui o sută de lovituri. Şi 
striga dracul ca omul: "Mântuieşte-mă"! După aceasta, traseră pe alt demon şi l- 
a bătut şi pe acela asemenea. Traseră apoi şi pe al treilea şi acela iarăşi arătate 
răni a primit. Că Dumnezeu îi bătea pe ei cu nemincinoase bătăi, pe care 
drăcescul neam nu le suferă. Şi pe rând bătându-i pe toți, le-a zis lor: "Mergând, 
arătaţi-vă tatălui vostru, satana, îi va plăcea lui oare"? 


lar, după ce s-au dus cei cu haine albe şi demonii s-au stins, cinstitul acela 
bătrân, a venit la robul lui Dumnezeu Andrei şi punându-i lanţul pe grumajii lui, 
a zis către dânsul: "Vezi că am grăbit spre ajutorul tău, că foarte mă îngrijesc de 
tine, fiindcă Dumnezeu mi-a poruncit mie să port grijă de tine. Deci, rabdă, şi 
degrabă vei fi slobod şi vei începe a umbla în voia ta, unde va fi plăcut ochilor 
tăi." 


Şi a zis Andrei: "Domnul meu, tu cine eşti?" 


lar el a zis: "Eu sunt cel ce m-am rezemat pe pieptul Domnului”. Şi acestea 
zicând, s-a făcut ca un fulger şi s-a dus de la ochii lui. 


Iar fericitul Andrei foarte slăvea mila lui Dumnezeu, că întru toate i s-a făcut lui 
ajutor. Căruia 1 Se cuvine slava în vecii vecilor ! Amin. 

Sfântul Nicolae Velimirovici - Proloagele de la Ohrida — Pomenirea 
Sfântului sfinţit mucenic Dionisie Areopagitul 


Sfântul Dionisie se numără cu cei şaptezeci de Sfinți Apostoli mai mici. Acest 
fericit bărbat a fost mlădiţa unei străvechi familii aristocrate ateniene. După ce 
şi-a desăvârşit studiile de filosofie elină la Atena, el a mers mai departe în Egipt, 
spre a continua acolo învăţătură şi mai înaltă. 


Pe când elinul Dionisie se afla în Egipt Domnul şi Mântuitorul lumii se 
răstignea pe Cruce la Ierusalim, întunericul care s-a pogorât în miezul zilei la 
Ierusalim şi a ţinut vreme de trei ceasuri, s-a pogorât şi peste Egipt timp de tot 
atâtea ceasuri. Atunci tânărul Dionisie a strigat: 


Întorcându-se la Atena, Dionisie s-a căsătorit cu tânăra Damaris şi a avut de 
la ea fii. EI s-a ridicat atunci şi la demnitatea de membru al celei mai înalte 
curţi ateniene, Areopagul. De aceea s-a şi numit "Areopagitul." 


Când Sfântul apostol Pavel a predicat Evanghelia la Atena, Dionisie a ascultat 
cu atenţie şi a primit Sfântul Botez împreună cu toată casa lui. Sfântul Pavel 1-a 
sfințit pe Dionisie, episcop al Atenei. Astfel, Sfântul Dionisie şi-a lăsat soţie, fii, 
rangul cel mai înalt şi casă şi a urmat lui Hristos. 


El a călătorit multă vreme împreună cu Sfântul apostol Pavel şi i-a cunoscut 
pe toți apostolii lui Hristos. El a călătorit în mod special la Ierusalim ca să o 
vadă şi să o cunoască pe Preasfânta Născătoare de Dumnezeu şi Pururea 
Fecioara Maria. El a descris această dumnezeiască întâlnire în una din 
cărțile lui. EI a fost de faţă la înmormântarea Sfintei şi Preacuratei Fecioare 
Maici. 

Fiind de faţă la mucenicia învățătorului lui, Sfântul apostol Pavel, la Roma, 
Sfântul Dionisie şi-a dorit pentru sine acelaşi fel de moarte. De aceea a mers în 
Galia împreună cu presbiterul său Rusticus şi cu diaconul lui Elefterie, spre a 
predica Evanghelia la barbari. El acolo a chinuit mult, dar a şi săvârşit mult. 
Prin nevoinţele lui mulți păgâni au ieşit din întunericul sălbăticiei şi au iubit 
lumina lui Hristos. 


Sfântul Dionisie a înălţat o mică biserică lângă Paris, unde a slujit Sfintele 
Slujbe. La vârsta de nouăzeci de ani ajungând, Sfântul Dionisie, împreună cu 
preotul lui Rusticus şi cu diaconul lui, Elefterie, au fost prinşi de păgâni şi 
torturați bestial pentru credinţa lor şi predicarea lui Hristos; apoi toți trei au 
fost decapitaţi. Capul tăiat al Sfântului Dionisie s-a rostogolit departe de trupul 
lui, până la picioarele lui Catula, un creştin, care l-a luat şi I-a îngropat cu 
cinste, împreună cu trupul. 


Sfântul Dionisie a luat mucenicia pe timpul lui Domeţian, la anul 96 după 
Hristos. El a scris mai multe cărţi vestite pentru toată creştinătatea şi 
întemeietoare de credință ortodoxă: Despre Numele Dumnezeieşti [Divine], 
despre Ierarhia Cerească şi lerarhia Bisericească, despre Teologia Mistică şi 
despre Preasfânta Născătoare de Dumnezeu. 

Cântare de laudă la Sfântul sfinţit mucenic Dionisie Areopagitul 


S. DIONYSIUS 


_AREOPAGITE_ 


PER 


Slăvitul Dionisie Sfântul 

Teolog a fost şi scriitor strălucit. 

A lui minte în inimă strânsă la Dumnezeu o a suit. 
EI martor a fost al cereştilor taine 

Pe care apoi credincioşilor le-a descoperit. 


EI slava cereştii ierarhii o a văzut, 

şi numele ei sfinte nouă ni le-a arătat: 
Începătoriile, Domniile, Stăpâniile, Puterile 
Și Scaunele minunat rânduite; 

Serafimii, Heruvimii, Arhanghelii şi îngerii 


Ce cu plecăciune conjoară pe Maica lui Dumnezeu. 


Dionisie Sfântul aste taine le-a văzut în uimire, 
Și cu cutremur şi mai înalte adâncuri a văzut 
Care la inima omului nu s-au Suit nicicând. 


Puterile cereşti sunt de înfricoşată virtute, 
Sorii cei veşnici, mari şi mici, minunaţi! 


Toate aceste taine descoperitu-s-au 
Sfântului Dionisie, 
EI limpede le-a văzut şi Bisericii le-a arătat. 

Astfel împodobit-a el pe a Domnului Mireasă, 
Astfel o a îmbogăţit, cu ştiinţă de taină. 


EI întăritu-şi-a dumnezeiasca, de aur, învăţătură 
Cu mucenicească moarte pentru Hristos. 


Acum el străluce în Ceruri, 

Iar ale Cerului Netrupeşti Puteri, 

cele ce strălucesc de lumina dumnezeieştii slave, 
îl numesc pe slăvitul Dionisie "Frate. " 

Vieţile sfinţilor - Sfântul Dionisie Areopagitul (sec. I) 


9 octombrie (calendarul latin) 
3 octombrie (calendarul bizantin) 


În Faptele Apostolilor (17, 22 ş.u.) ni se poveşte cum Sfântul apostol Pavel, 
aflat în Areopagul din Atena, a propovăduit locuitorilor cetăţii despre 
"Dumnezeul necunoscut", cel căruia aceştia îi ridicaseră un altar, chiar fără a-l 
cunoaşte. "Şi auzind despre învierea morţilor, unii l-au luat în râs", se spune în 
Scriptură. Dar unii l-au ascultat cu interes, iar printre aceştia s-a aflat şi 
Dionisie, om înţelept şi priceput filosof. 


Istorisirea vieţii lui ne spune că, dornic de cunoaştere omenească, el a fost şi în 
Egipt, unde a învăţat cititul în stele. Într-una din zile, pe când era el acolo, ziua 
s-a făcut dintr-o dată noapte şi aşa a fost timp de trei ceasuri: era momentul 
morții Domnului nostru lisus Hristos. Aceasta avea să o priceapă însă abia 
acum, când, stând de vorbă cu Pavel, a aflat de la el despre Dumnezeul 
necunoscut, care a venit pe pământ şi s-a născut din Preacurata Fecioara Maria 
şi pentru mântuirea oamenilor a răbdat pironirea pe cruce; şi a cărui pătimire, 
soarele, neputând s-o vadă, s-a întunecat şi nu s-a mai văzut lumina lui în lume 
vreme de trei ceasuri. 


Dionisie s-a convertit la creştinism, împreună cu soția sa Damar şi cu toată 
familia, şi 1-a urmat lui Pavel. La Tesalonic, Pavel l-a făcut episcop şi l-a trimis 
înapoi în Atena, să aibă grijă de turma de aici. In perioada cât a fost cu Sfântul 

Pavel, Dionisie a avut ocazia să se întâlnească şi cu alţi apostoli, martori direcți 
ai morţii şi învierii lui Hristos. Se spune chiar că Dionisie a luat parte cu ceilalţi 
apostoli la îngroparea Mamei lui lisus. Ca episcop de Atena, Dionisie s-a îngrijit 
cu mare atenție de cei încredinţaţi lui spre păstorire. Povestea vieţii lui în 
continuare este însă controversată. 


În versiunea răsăriteană, Dionisie a dorit să fie apostol asemenea lui Pavel, şi a 
renunțat la episcopatul în Atena şi s-a dus să propovăduiască Evanghelia în 
Europa. A ajuns şi la Roma, unde a fost bine primit de Sfântul Clement, Papa 
Romei. El a fost trimis împreună cu Episcopul Luchian, cu preotul Rusticus şi 
cu diaconul Elefterie să îi aducă la Dumnezeu pe locuitorii din Galia. După 
versiunea occidentală, este vorba de un alt Dionisie, fiind doar coincidenţă de 
nume. Că este vorba de Dionisie Areopagitul sau este vorba de un alt Dionisie, 
cert este că în urma prigoanei dezlănţuite de împăratul roman, un Dionisie a fost 
prins la Paris împreună cu însoțitorii lui. 


Arestaţi împreună, Dionisie, Rusticus şi Elefterie nu s-au lepădat de credinţa lor, 
ceea ce i-a costat în final viaţa. Deşi bătrân, Dionisie a fost chinuit, pus pe un 
pat sub care s-a făcut foc, aruncat la animale (care însă în chip minunat nu s-au 
atins de el). În final asupritorii s-au hotărât să îi fie tăiat capul. Se spune că după 
ce i-a fost tăiat capul, Sfântul Dionisie s-a ridicat, şi-a luat capul în mâini şi a 
mers la o anumită distanţă de locul decapitării unde şi-a pus capul în mâinile 
unei femei. Minunea a produs convertiri, iar în acel loc i-a fost ridicată o 
biserică ce îl are ca patron. Acest eveniment este reflectat de unele imagini ale 
Sfântului, care îl prezintă decapitat, cu capul în braţe. 


(după "Vieţile Sfinţilor” - Editura Episcopiei Ortodoxe a Romanului şi 
Huşilor) 

Sfântul sfinţit mucenic Dionisie Areopagitul 


Sfântul sfințit mucenic Dionisie Areopagitul, urmând îndeaproape nevoinţele 
părintelui său iubit, marele Pavel, şi-a luminat mintea cu raza Duhului Sfânt şi 
cu întreagă înţelepciune a revărsat în vistieria Bisericii lui Hristos înțelegerile 
înalte ale tainelor cereşti. Prin pătimire mucenicească intrat-a în odihna cea 
veşnică şi corturile Sfinților petrecând, nu încetează a se ruga pentru cei de pe 
pământ, ca să li se dăruiască pace şi mila cea bogată a lubitorului de oameni 
Dumnezeu. Cu ale lui sfinte rugăciunii, Hristoase, Mântuitorul nostru, împo- 
dobeşte şi cugetul nostru sărăcit de podoabele înţelepciunii cu lumina înţelegerii 


celei duhovnicești. 


Tropar 1 

Împodobindu-ţi mintea cu strălucirile gândurilor dumnezeieşti, 

Ca într-o oglindă ai închipuit razele cugetărilor îngereşti, 

Cu buna cuviinţă îmbrăcându-te şi cu fapta bună luminându-te, 

Te-ai învrednicit de sfârşit mucenicesc, în cetele Sfinţilor numărându-te, 
lerarhiile îngereşti le-ai văzut strălucind în lumina gândului înalt, 


ŞI cu pricepere ne-ai descoperit cele tăinuite în oglinda cugetului luminat. 


Roagă-te părinte, pentru toţi cei ce cinstesc pomenirea ta, 
Şi ne învredniceşte de mila Domnului în vremea cea rea. 


Tropar 2 
Cele înalte ai propovăduit spre luminarea poporului neştiitor, 
Şi plata răbdăru ai luat, făcându-te patimilor lui Hristos următor, 

Ca unul ce te-ai arătat vistierie a tainelor îngereşti, 
Dăruieşte pace iubitorilor de comori duhovniceşti. 


Condac 

Ucenic vrednic al celui ce s-a suit până la al treilea cer te-ai arătat, 
Şi pe tronul minţii ai odihnit gândul cel dăruit de Marele Împărat, 
Cu sabia cuvântului tău ai înfruntat pe cei întunecaţi de răutate, 

Și ruşinând a lor deşertăciune, te-ai suit cu bucurie la cele înalte, 


Icos 

Tainele nepătrunse mai înainte le-ai văzut cu ochii minţii, 

Și mai apoi prin uşa muceniciei ai intrat unde se veselesc toți Sfinţii, 
Cu îngerească cuviinţă ai fost înfrumusețat de Stăpânul Hristos, 


Iar acum strălucind întru lumină negrăită, te rogi pentru poporul credincios. 


Bucură-te, stâlp neclintit al înţelepciunii, 

Mare înţelegătoare purtând valurile nepătimirii, 
Grăitorul iscusit al celor dumnezeieşti, 

Ruşinarea prin cuvânt a celor necredincioşi, 

Poartă a înţelepciunii deschisă cu cheia gândului smerit, 
Ucenic călcător pe urmele paşilor părintelui iubit, 
Ridicarea minţii la înțelegerile cereşti, 

Tâlcuitor al celor ascunse gândurilor omeneşti, 
Vistierie neîmpuţinată a înţelepciunii, 

Cer înţelegător împodobit cu stelele iubirii. 


Sfinţii mucenici Rustic şi Elefterie, ucenicii 
Sfântului Dionisie Areopagitul 


Sfinții mucenici Rustic şi Elefterie, ucenicii Sfântului Dionisie Areopagitul, cei 
ce au alergat pe calea mărturisirii împreună cu iscusitul lor dascăl şi au dobândit 
aceeaşi plată a muceniciei să ne arate şi pe noi râvnitori spre dobândirea 


talanților darurilor dumnezeiești. 


Tropar 

Pe învățătorul vostru aţi urmat pe calea muceniciei, 
Și v-aţi sălăşluit cu Sfinţii în corturile veşniciei, 

Ca unii ce săltaţi în hora îngerească cu bucurie, 
Ridicaţi şi gândurile noastre spre cereasca veselie. 

Sfântul Dionisie Areopagitul şi întâlnirea sa cu Maica Domnului 


Ea Ep 


Apoi a venit la dânsa spre cercetare şi închinăciune şi Sfântul Dionisie 
Areopagitul, cel luminat în Atena de Sfântul Apostol Pavel, şi a petrecut 
nedepărtat de dânsul trei ani, având mare dorință să vadă pe Maica lui 
Dumnezeu. După trei ani de la luminarea sa, mergând într-adins cu 
binecuvântarea învățătorului său, Apostolul Pavel, şi văzând pe cea dorită, s-a 
umplut de multă mângâiere duhovnicească, încât singur despre aceasta o spune 
în scrisoarea sa către Sfântul Apostol Pavel, scriind astfel: "Vai, necredincios 
lucru mi-a fost mie, mărturisesc înaintea lui Dumnezeu, o povăţuitorule şi 
începătorul nostru cel prea ales! Că afară de Dumnezeul Cel Preaînalt, să fie 
ceva plin de dumnezeieştile puteri şi de darurile cele minunate, nimeni din 
oameni nu poate, să o ajungă cu mintea pe aceea, pe care am văzut-o şi am 
înţeles-o eu cu ochii, nu numai cei sufleteşti, ci şi cu cei trupeşti; pentru că 
am văzut cu ochii pe cea cu chip dumnezeiesc şi mai Sfântă decât toate 
duhurile cereşti, pe Maica lui lisus Hristos, Domnul nostru, pe care mi-a 
dăruit-o mie a o vedea darul lui Dumnezeu şi cinstea vârfurilor apostolilor, 
asemenea şi darul cel nespus al singurei Milostive Fecioare şi Preacuratei. 


Mărturisesc înaintea lui Dumnezeu cel Atotputernic, iarăşi şi iarăşi, şi 
înaintea darului cel mântuitor şi înaintea Preaslăvitei Cinstitei Fecioare 
Maria, că, pe când era cu Sfântul loan Evanghelistul, petrecând în trup şi 
strălucind la cer ca un Soare, am intrat înaintea feţei celei cu chip 
dumnezeiesc a Preasfintei Fecioare, atât de mare şi nemăsurată 
dumnezeiască rază, nu numai m-a Strălucit din afară, dar şi înlăuntru mai 

Aceasta este scrisoarea Sfântului Dionisie, din care este destul a vedea şi a 
înţelege ce fel de dar dumnezeiesc avea preacinstita faţă a Preacuratei Stăpânei 
noastre, petrecând pe pământ. Deci cei ce o vedeau pe ea în trup, se luminau cu 
sufletele şi se îndulceau cu inimile de multă bucurie duhovnicească. Căci mulţi 
alergau la ea de pretutindeni din cei noi luminaţi; iar ea, ca o adevărată Maică, 
pe toţi îi primea întocmai cu nefățărnicie şi pe toți îi miluia cu darul său. Celor 
bolnavi le dădea tămăduiri; neputincioşilor, sănătate; celor mâhniţi, mângâiere, 
şi tuturor de obşte, întărire în credinţă; neîndoire în nădejde, îndulcire în 
dragostea cea dumnezeiască, iar păcătoşilor, îndreptare. 

Sfântul Dionisie Aeropagitul - Despre ierarhia cerească 


SFÂNTUL 


DIONISIE 


AREOPAGITUL 

Sfântul Dionisie Aeropagitul - Opere complete (carte): 
https://www.academia.edu/44456943/Sf% C3% A2ntul Dionisie Aeropagitul Opere_co 


mplete 


https://www.slideshare.net/steaemy 1/opere-editate 

Presbiterul Dionisie Areopagitul către 
îimpreună-presbiterul Timotei 


Capitolul I - Toată lumina dumnezeiască îndreptându-se, cu bunătate în 
chip felurit, spre cele providenţiate rămâne simplă şi nu numai atât, ci le şi 
uneşte pe cele luminate 


ŞI 


Toată darea cea bună şi tot darul desăvârşit este de sus, pogorându-se de la 
Părintele luminilor (lac. 1.17). Dar şi toată strălucirea luminoasă ce porneşte de 
la Tatăl şi vine la noi o bună dăruire şi ne umple iarăşi de o putere unificatoare, 
ne îndreaptă în sus şi ne întoarce spre unitatea (cf. loan 17.21; 1 Cor. 1,10) şi 
simplitatea îndumnezeitoare a Tatălui ce ne adună in Sine. Căci din EI şi spre El 
sunt toate, cum a spus sfântul Cuvânt (Rom. 1 1.36). 

Aşadar, chemând pe lisus, lumina Tatălui, existenţa adevărată, care luminează 
pe tot omul ce vine în lume (loan 1 .9), prin care am dobândit intrarea la Tatăl. 
începutul luminii (cf I Tim. 2.5) să căutăm, pe cât se poate, spre tălmăcirile 
preasfintelor cuvinte predate nouă de Părinţi. Şi să privim în chip simbolic prin 
înălțarea gândului la ierarhiile minţilor cereşti, pe care ni le descoperă acele 
cuvinte, pe cât ne este cu putinţă. Şi, primind dăruirea luminii începătoare şi mai 
presus de început a Tatălui, începătorul dumnezeirii (care ne descoperă prea 
fericitele ierarhii ale îngerilor în simboale pline de înţeles), cu ochii nemateriali 
şi neclintiţi, să ne întindem din ea iarăşi spre obârşia ei simplă. Căci aceasta nu 
pierde niciodată ceva din unitatea ei cea mai dinlăuntru, atunci când se 
înmulţeşte şi porneşte din sine cu bunătate pentru înălţarea şi unirea celor 
providenţiale, spre îmbinarea lor cu ea ci rămâne neclintită înlăuntru ei, fixată 
statornic în identitatea ei nemişcată, deşi pe cele ce tind spre ea le atrage potrivit 
cu ele şi le uneşte prin unitatea ei simplificatoare. Căci nu e cu putinţă să ne 
lumineze nouă altfel lumina dumnezeiască începătoare, dacă nu e învăluită în 
chip înălțător în felurimea sfintelor acoperăminte şi nu se acomodează prin 
providenţa părintească în chip potrivit cu firea celor ce ne sunt proprii. 


$3 

De aceea începătorul desăvârşirii ne-a rânduit preacucernica ierarhie 
bisericească, învrednicind-o de imitarea mai presus de lume a ierarhiei cereşti, 
ca pe una ce înfăţişează ierarhiile nemateriale amintite în chipuri materiale şi 
forme compuse, pentru ca, potrivit cu noi înşine, să fim ridicaţi de la chipurile 
preasfinte spre înălțimile şi asemănările simple şi lipsite de chipuri. Fiindcă nu 
poate mintea noastră să ajungă până la imitarea şi vederea (contemplarea) 
nematerială a ierar- hiilor cereşti, dacă nu se foloseşte de călăuzirea materială 
(cf. Rom. 1,20) potrivită ei, privind frumuseţile arătate precum chipuri ale 
măreției nevăzute şi bunele miresme simţite ca semne sensibile ale revărsării 
spirituale şi luminile materiale ca înfățișări văzute ale dăruirii luminii 
nemateriale. 


lar sfințitele învățături desfăşurate trebuie socotite ca mijloace de împlinire a 
dorinţei de vedere a minţii; şi treptele bine orânduite ale celor de aici ca un 
mijloc al deprinderii purtării armonioase față de cele dumnezeieşti. În sfârşit, 
împărtăşirea de prea dumnezeiasca Euharistie trebuie socotită ca împărtăşire de 
lisus. Şi toate celelalte câte s-au dat fiinţelor cereşti mai presus de lume nouă ni 
s-au dat în chip simbolic. 


Deci, pentru această îndumnezeire pe măsura noastră începătorul desăvârşirii şi 
de oameni iubitorul ne-a arătat nouă ierarhiile cereşti şi a făcut împreună 
liturghisitoare cu ele ierarhia noastră, pentru asemănarea noastră după putinţă, 

prin slujirea preoțească de chip dumnezeiesc a ei. Şi a înfățișat mințile mai 
presus de ceruri în chipuri simţite prin cuvintele compuse ale Scripturii, ca să ne 
ridice prin cele simţite la cele inteligibile şi de la simboalele alcătuite cu 
sfinţenie la culmile simple ale ierarhilor cereşti. 


Capitolul II - În mod cuvenit, cetele dumnezeieşti şi cereşti se arată prin 
simboale neasemenea lor 


ŞI 


Deci trebuie, precum socotesc, să arătăm întâi care gândim că este scopul 
întregii ierarhii şi de ce folos este fiecare parte a ei celor părtaşi de ea. Apoi să 
proslăvim ierarhiile cereşti potrivit înfăţişării lor prin cuvintele Scripturii. După 
aceea, să spunem prin ce chipuri sfinte înfăţişează cetele cereşti cuvintele 
Scripturii şi spre ce simplitate trebuie să se facă urcuşul prin aceste chipuri. 
Aceasta ca nu cumva să cugetăm şi noi în mod necuvenit, împreună cu cei 
mulți, că minţile cereşti şi de chip dumnezeiesc ar fi nişte ființe cu multe 
picioare şi cu multe feţe, coborându-le la chipul dobitocesc al vitelor sau la cel 
sălbatic al leilor, sau să ni le închipuim având cioc încovoiat ca vulturii (cf. lez. 
1.6-10; Dan. 7.4; A poc. 4,7) sau chip de păsări înaripate, acoperite cu pene (cf. 
lez. 1,11; Is. 6.2), sau fiind ca nişte roţi de foc deasupra cerului (cf. lez. 1,15; 
Dan. 7,9), tronuri materiale (cf. lez. 1,26; Dan. 7,9; Apoc. 4.4), potrivite şederii 
lui Dumnezeu cel stăpânilor, sau ca nişte cai felurii colorați (cf. Zah. 1,8; 6.2) şi 
ca nişte căpetenii de oşti, ca purtători de lănci (cf. Iosua, 5,14) şi câte alte 
predate nouă de cuvintele Scripturii printr-o sfântă închipuire în felurimea 
simboalelor revelaţiei. Căci teologia (Scriptura) s-a folosit foarte simplu de 
sfintele închipuiri poetice pentru minţile fără chipuri, ţinând seama, cum s-a 
spus de mintea noastră şi gândindu-se la ridicarea potrivită ei şi plăsmuind 
sfinte descrieri în stare să o înalțe. 

Deci, de gândeşte cineva să primească sfintele forme compuse ca proprii celor 
care prin ele însele ne sunt necunoscute şi de nevăzut, el trebuie să socotească 
sfințitele descrieri ale sfintelor minţi din Scripturi nepotrivite lor ca şi toată 
această înfăţişare îngroşată a numirilor îngereşti. Și atunci spune că scriitorii 
Scripturii, când s-au gândit la prezentarea trupească a celor netrupeşti, au trebuit 
să plăsmuiască pentru acesta, pe cât le-a fost cu putinţă, forme proprii şi înrudite 
lor (scriitorilor) de la fiinţele ce ne sunt nouă mai vrednice de cinste întrucâtva 
mai nemateriale şi mai presus de altele şi să nu învăluie simplităţile cereşti şi de 
chip dumnezeiesc în mulți felurimea formelor celor mai de pe urmă de pe 
pământ. Căci prima faptă ne este mai proprie nouă şi mai în stare să ne înalțe şi 
nu coboară cele mai presus de lume la neasemănări nepotrivite: iar a doua face 

mintea noastră să îndrepte în chip necuvenit injurii împotriva puterilor 
dumnezeieşti şi să rătăcească sprijinindu-se pe compoziţii lipsite de sfinţenie. 


Pe lângă aceasta, unul ca acesta ar putea socoti ţinunirile cereşti umplute de 
formele unor lei şi cai şi de imne de mugete şi de grupuri de păsări şi de alte 
animale şi de lucruri materiale lipsite de cinste în câte sunt zugrăvite (cetele 
îngereşti) în Sfintele Scripturi şi care ne pot duce la o cugetare aiurită (absurdă), 
mincinoasă şi pătimaşă când nu sunt luate ca simple chipuri neasemenea 
acelora. 


Dar căutarea adevărului ne arată, precum socotesc, sfânta înţelepciune a 
cuvintelor Scripturii în înfăţişarea chipurilor tuturor minţilor cereşti, având grijă 
ca prin fiecare din ele să nu ajungem nici să jignim puterile dumnezeieşti, nici 
să ne alipim pe noi în chip pătimaş la starea coborâtă a chipurilor. 


În mod cuvenit ni s-au propus deci chipuri ale celor fără chipuri şi forme ale 
celor fără formă. Un motiv pentru aceasta ar putea fi nu numai cunoaşterea 
noastră prin analogie care nu poate să se înalțe nemijlocit la vederile 
(contemplaţiile) spirituale şi are nevoie de ajutoare potrivite cu firea noastră, 
care ne duc la vederile minţilor fără formă şi mai presus de lume. Prin forme ce 
ne sunt apropiate, ci şi faptul că potrivit cu cuvintele tainice ale Scripturii, 
acelea se ascund prin negrăite şi sfinte ghicituri şi trebuie făcut de neapropiat 
celor mulţi adevărul sfânt şi ascuns al minţilor mai presus de lume. Căci nu 
fiecare e sfinţit şi nu e a tuturor, cum spun Scripturile, cunoştinţa lor (1 Cor. 8.7; 
cf. Mat. 13,11; Luc. 8,10). Dacă însă ar învinovăţi cineva descrierile figurate 
nepotrivite, spunând că e ruşine să se alipească asemenea chipuri urâte cetelor 
de chip dumnezeiesc şi preasfinte, ajunge să i se spună că modul sfintei 
descoperiri este îndoit. 

Unul din cele două moduri se foloseşte, precum se cuvine, de chipurile sfinte 
asemănătoare. lar altul plăsmuieşte alcătuiri de forme neasemănătoare, pentru 
ceea ce e cu totul neasemănător şi de neînțeles. 


Predaniile tainice ale Scripturilor revelatoare proslăvesc uneori chiar fericirea 
vrednică de închinare a dumnezeirii mai presus de ființă ca: Cuvânt (cf. ler. 1,4; 
loan 1,1), şi Minte (cf. Rom. 11,34; 1 Cor. 2,16), şi Fiinţă (cf. leş. 3,14; Apoc. 
1,4,8), arătând raționalitatea şi înţelepciunea dumnezeiască a ei, care este 
existența cu adevărat existentă şi cauza adevărată a celor existente. Şi o 
închipuiesc ca lumină (cf. | loan 1.5; loan 1,8) şi o numesc viaţă (cf. loan 1,4; 
5,26; 11,25; 14,6). Căci aceste sfinte închipuiri sunt mai înalte şi mai cuvenite şi 
întrec formele materiale. 

Dar sunt şi ele departe de adevărata asemănare cu dumnezeirea. Căci aceasta 
este mai presus de toată fiinţa şi viaţa şi nici o lumină nu o poate caracteriza, 
precum orice cuvânt şi minte rămân fără nici o asemănare cu ea. 


Alteori, e proslăvită de aceleaşi Scripturi prin înfățişări neasemănătoare, 
numind-o nevăzută, nesfârşită şi necuprinsă (cf. Col. 1.15; loan 1,18: 1 Tim. 
6,16); şi spunând că e din cele ce nu sunt, nu spun că este ceva ce nu este. Căci 
aceasta îi este precum socotesc, mai propriu. Pentru că, precum a explicat 
predania ascunsă şi sfântă, spunem adevărul când zicem că ea nu e ceva din cele 
ce sunt, fiindcă nu cunoaştem nemărginirea (indefinitul) ei, cea mai presus de 
fiinţă, neînţeleasă şi tainică. 


Dacă, deci, negaţiile privitoare la cele dumnezeieşti sunt adevărate, iar 
afirmaţiile sunt nepotrivite, descrierile prin închipuiri neasemănătoare sunt mai 
potrivite as- cunzimii celor tainice. Căci descrierile Scripturii cinstesc şi nu 
acoperă în chip urât cetele cereşti, înfățişându-le prin chipuri neasemănătoare; ci 
le arată prin aceasta ca pe unele ce sunt în chip mai presus de lume deasupra 
tuturor celor materiale. lar că descrierile neasemănătoare înalță mai mult şi 
mintea noastră decât cele asemă-nătoare, nu socotesc că va nega cineva din cei 
drept cugetători. Fiindcă este uşor ca cele mai de cinste să amăgească pe mulţi, 
făcându-i să socotească unele ființe cereşti asemenea aurului şi ca pe nişte 
bărbaţi fulgerători de lumină, măreţi, îmbrăcaţi în veşmânt sclipitor (cf. Dan. 
7,9: II Mac. 3,25; Mal. 28,3; Marc. 16,5; Fapt. 1,10; Apoc. 4,4) şi scânteind ca 
un foc nevătămător şi în atâtea alte chipuri asemănătoare, în câte a închipuit 
Scriptura minţile cereşti. 


Ca să nu pătimească aceasta cei ce n-au înţeles nimic mai înalt decât cele 
văzute, înţelepciunea cuvioşilor scriitori ai Scripturii coboară cu sfinţenie şi la 
neasemănările nepotrivite, neîngăduind alipirea iubirii noastre la cele materiale, 
ca să se odihnească în chipurile necuvenite: ci trezind pornirea spre înălţare a 
sufletului, îi propun neplăcutele forme urâte ale acelor alcătuiri. Astfel ajută 
chiar celor foarte alipiţi de materie să vadă că nu e îngăduit, nici adevărat ca 
vedenie celor cereşti şi dumnezeieşti să fie cu adevărat asemănătoare unor atât 
de urâte chipuri. De altfel trebuie să înțelegem şi aceasta, că nici una din 
existenţe în general nu e lipsită de o împărtăşire la bine, dacă, precum spune 
adevărul Scripturilor, toate sunt bune foarte (Fac. 1,31). 

Deci e cu putinţă înălțarea din toate la vederi (contemplaţii) bune: şi se pot 
cunoaşte din cele materiale asemănările neasemănătoare ale celor inteligibile şi 
înţelegătoare. Căci cele înţelegătoare au în alt mod cele ce s-au dăruit celor 
sensibile. 

De fapt mânia se iveşte în cele necuvântătoare din pornirea pătimaşă şi mişcarea 
lor mânioasă e plină de toată raționalitatea. Dar în cele înţelegătoare trebuie să 
se înțeleagă în alt mod mânia. Fa se arată, precum socotesc, în acestea - 
raționalitatea lor bărbătească şi deprinderea neclintită în dispoziţiile de chip 
dumnezeiesc şi neschimbate. La fel spunem că pofta în animale este pornirea 
pătimaşă necugetată şi alipită de materie ce se iveşte dintr-un impuls, născută în 
chip nestăpânit spre cele schimbăcioase sau dominarea neraţională a unei 
dorinţe, care împinge tot animalul spre lucrul poftit. lar când le închipuim pe 
seama celor înţelegătoare atribuindu-le asemănarea neasemănătoare, socotind că 
au şi poftă, trebuie să înţelegem prin aceasta iubirea dumnezeiască (cf. Deut.6,5; 
Pild. 4.6) faţă de ceea ce este nematerial şi mai presus de raționalitate şi mânie 
şi dorinţa neclintită şi neobosită pentru vederea curată şi nepătimaşă mai presus 
de lume şi de transparenţa culminantă, limpede şi prea sfântă a acelora şi de 
comuniunea cu adevărat spirituală, raţională şi veşnică, cu măreţia înfru- 
musețătoare şi neînşelătoare. Şi trebuie să înţelegem prin poftă simţirea 
nestăpânită, încordată şi de neîntors şi de nimic oprită pentru Dumnezeu, a 
iubirii neschimbate şi neamestecate faţă de frumuseţea dumnezeiască şi pornirea 
totală spre ceea ce e cu adevărat vrednic de dorit. 


Dacă  neraţionalitatea animalelor necuvântătoare sau simţirea lucrurilor 
materiale o numim lipsă de rațiune şi simţire a celor proprii lor, ființele 
nemateriale şi înţelegătoare le recunoaştem ca întrecând în chip sfânt şi mai 
presus de lume raţiunea noastră legată de trup şi trecătoare de la una la alta şi 
simţirea noastră materială şi străină minţilor netrupeşti. Dar e cu putință să 
închipuim forme ce nu sunt contrare cetelor cereşti chiar pornind de la părțile 
cele mai de jos ale materiei, dat fiind că şi ea îşi are existenţa de la Cel cu 
adevărat bun şi în toate ale ei înfăţişează nişte trăsături frumoase ale Fiinţelor 
înţelegătoare. Şi e cu putinţă să urcăm prin ele spre modelele nemateriale, 
înțelegând, cum s-a spus, cele asemănătoare prin cele neasemănătoare şi văzând 
aceleaşi trăsături nu ca fiind la fel, dar într-o armonie şi fiind proprii atât celor 
înţelegătoare, cât şi celor sensibile. 

Îi vom afla pe scriitorii tainelor închipuind nu numai în înfăţişarea cetelor 
cereşti, ci şi în descoperirile dumnezeieşti. De fapt ei proslăvesc dumnezeirea 
pornind de la cele ce se văd cinstite, ca soarele dreptăţii (cf. Mat. 3,20), răsărind 
în chip sfânt minţii ca o stea a dimineţii (cf. II Petr. 1.19; Apoc. 22.16) şi 
luminând ca o lumină în chip descoperit şi spiritual; alteori luminând fără 
vătămare, ca un foc (cf. leş. 3.2; Deut. 4,24; Evr. 12,29) prin cele de la mijloc, 
ca apa (cf. Ps. 35,9; ler. 2,13; Pild. 16,22; Apoc. 7.17; lez. 47,1; Îs. 44,3) ce 
aduce împlinirea vieţii şi vorbind simbolic, pătrunzând în pântece şi făcându-se 
izvor (cf. loan 7.38: Apoc. 22,1) de râuri curgătoare de nereţinut (cf. leş. 3,2); 

alteori ivindu-se din cele de pe urmă, ca un mir bine mirositor (cf. Cânt. 1.2). 
alteori ca piatra cea din capul unghiului (cf. Îs. 28,16; £f 2,20). Dar au învăluit-o 
şi în chipul animalelor sălbatice şi au îmbrăcat-o în forma leului şi a panterei,; şi 
spun că ea va fi ca un pardos sau ca o ursoaică jefuită de pui (cf. Os. 5.14; 13.7; 
Dan. 7.4-6; Apoc. 13,2). Voi mai adăuga că e văzută şi ca ceea ce e mai de 
necinste decât toate şi pare şi mai nepotrivit cu ea, când cei înaintați în cele 
dumnezeieşti au închipuit-o şi ca pe un vierme (cf. Ps. 

21.6). 


În felul acesta, toţi cei înţelepţi în ale dumnezeirii şi tălmăcitori ai celor ascunse 
despart în chip nepătat Sfintele Sfintelor (cf. Îs. 6.3) de cele nedesăvârşite şi 
lipsite de sfinţenie şi vestesc ca o sfinţită plăsmuire ceea ce e neasemenea, astfel 
încât nici cele dumnezeieşti să nu fie la îndemâna celor întinaţi şi nici cei 
iubitori de înţelegere a sfinţitelor asemănări să nu rămână la ele ca la unele 
adevărate; şi că cele dumnezeieşti să fie cinstite prin negaţii adevărate şi 
totodată să fie proslăvite prin însuşirile celor de pe urmă existente ca reflexe ale 
lor. Deci nu e nepotrivit faptul că îşi închipuiesc şi fiinţele cereşti din 
asemănările celor neasemănătoare ce nu li se potrivesc, pentru pricinile 
amintite. 


ŞI poate nici pe noi dacă pornind să le cercetăm ridicându-ne de la vederea 
exactă a celor văzute, nu ne-ar tulbura chipul urât al descrierii închipuite a 
îngerilor. Căci prin acestea nelăsând mintea noastră să rămână în formele 
nepotrivite, îi dăm putinţa ca nemulţumiţi de acelea să se lepede de împătimirea 
de cele materiale şi să se obişnuiască să tindă cu sfinţenie prin cele văzute spre 
înălțimile mai presus de lume. 


Acestea fie spuse de noi despre chipurile materiale şi nepotrivite ale îngerilor 
din Sfintele Scripturi. În cele următoare trebuie să definim ce socotim că este 
ierarhia. Şi ce folos au din ierarhie cei făcuţi părtaşi de ea. Fie ca în acest cuvânt 
să mă călăuzească Hristos al meu, dacă e îngăduit să spun, inspirându-mi 
întreaga explicare a ierarhiei. lar tu, copile, potrivit rânduielii cuvioase a 
predaniei noastre ierarhice - căci cele sfinte se dau sfinților - ascultă cu sfinţenie 
cele spuse cu sfințenie, îndumnezeindu-te prin pătrunderea în tainele 
dumnezeieşti şi deosebind, în ascunsul minţii, cele sfinte de mulţimea celor 
nesfințite, păzeşte-le pe cele sfinte în unitatea lor, iar cele întinate desparte-le. 
Căci nu e îngăduit, cum spun sfintele Evanghelii (cf. Mat. 7.6), să se arunce 
porcilor frumuseţea neamestecată, luminoasă şi de frumuseţe făcătoare a 
mărgăritarelor spirituale. 


Capitolul III - Ce este ierarhia şi care este folosul ei 

Ierarhia este, după mine, o sfințită rânduială şi ştiinţă şi lucrare asemănătoare, 
pe cât e cu putință, modelului dumnezeiesc şi înălțată spre imitarea lui 
Dumnezeu prin luminările date ei de la Dumnezeu pe măsura ei. lar frumuseţea 
dumnezeiască, simplă, bună este originea desăvârşirii, cu totul neamestecată cu 
orice neasemănare cu ea şi împărtăşind fiecăruia după vrednicie din lumina ei. 
Ierarhia desăvârşeşte prin slujirea cea mai dumnezeiască, potrivit ei în mod 
armonios, chipul celor ce participă la cele săvârşite. 

Deci scopul ierarhiei este asemănarea (cf. Mat. 5.48) şi unirea cu Dumnezeu, pe 
cât e cu putinţă, avându-l pe EI drept călăuzitor în sfânta ştiinţă şi lucrare. Căci 
privind neclintit spre frumuseţea Lui atotdumnezeiască, ea se face întipărită de 
EI în părtaşii ei ca în unii ce sunt dumnezeieşti, ca în nişte oglinzi atotstrăvezii 
şi nepătate (cf. Înţel. 7,26; II Cor. 3.18) primitoare ale strălucirii luminii 
începătoare şi dumnezeieşti; chipuri umplute de strălucirea dăruită, pe care o 
împărtăşesc iarăşi celor următori, potrivit rânduielilor dumnezeieşti. Căci nu e 
îngăduit celor care desăvârşesc sau chiar celor ce au fost desăvârşiți să facă ceva 
contrar sfintelor rânduieli ale desăvârşirii; nici să fie altfel, dacă doresc 
strălucirea îndumnezeitoare şi tind în mod sfânt spre ea şi se întipăresc după 
măsura fiecăreia din sfințitele minţi. 


Deci cel ce spune ierarhie, numeşte în general o anumită rânduială sfântă, un 
chip al frumuseţii dumnezeieşti, săvârşind în sfintele trepte ierarhice taina 
iluminării proprii ei şi asemenea făcându-se căpeteniei ei pe cât îi este îngăduit. 
Căci desăvârşirea fiecăruia din cei chemaţi în ierarhie constă în a fi fost înălţat 
la imitarea lui Dumnezeu, pe măsura lui. lar ceea ce e mai dumnezeiesc ca toate, 
cum spune Scriptura, este a fi împreună lucrător al lui Dumnezeu (1 Cor. 3,9; III 
loan 8) şi a primi lucrarea dumnezeiască, arătând-o, după putinţă în sine. Astfel, 
fiindcă rânduiala ierarhiei constă în a se curăţi unii şi a curăţi pe alţii şi a se 
lumina unii şi a lumina pe alţii, în a se desăvârşi unii şi a desăvârși pe alţii, 
fiecăruia 1 se cuvine să imite pe Dumnezeu în modul lui propriu. Fericirea 
dumnezeiască, ca să vorbim potrivit oamenilor, nefiind amestecată cu nici o 
neasemănare, ci fiind plină de lumină eternă, desăvârşită, n-are nevoie de nici o 
desăvârşire; ea e curăţitoare, luminătoare şi desăvârşitoare. Mai bine zis este 
însăşi curățirea sfântă, luminarea şi desăvârşirea, mai presus de curăţie, mai 
presus de lumină, fiind izvorul autodesăvârşirii dinainte de lucrarea desăvârşirii 
altora şi cauza întregii ierarhii şi dincolo de toată sfinţenia, prin depăşirea ei. 

Deci cei ce se curăţesc trebuie să se facă cu totul neamestecaţi cu cele 
nepotrivite şi să se elibereze de împreunarea cu ceea ce e neasemenea cu ei (cf. 
Luc. 14,33; Ef. 4.22; Col. 3,9). lar cei ce se luminează trebuie să se umple de 

lumina dumnezeiască înălțându-se la deprinderea şi puterea contemplaţiei cu 
ochii preacuraţi ai minţii. lar cei ce se desăvârşesc să se mute de la ceea ce e 
nedesăvârşit şi să se facă părtaşi de cunoaşterea desăvârşitoare a tainelor sfinte. 
Apoi cei ce se curăţesc trebuie să transmită altora, prin abundența curăţiei lor 
din neîntinarea proprie. lar cei ce se luminează, ca minţi mai pătimitoare, ce şi- 
au însuşit participarea la lumină şi la comunicarea ei şi s-au învrednicit în mod 
prea fericit de strălucirea sfântă, trebuie să reverse spre alții lumina lor care 
întrece toiul. 


În sfârşit, cei ce se desăvârşesc, ca cei ce cunosc comunicarea desăvârşitoare 
trebuie să desăvârşească pe cei ce se împărtăşesc de iniţierea atotsfântă în ştiinţa 
celor sfinte văzute. Deci fiecare treaptă ierarhică e ridicată la dumnezeiasca 
împre- ună-lucrare pe măsura ei, săvârşind, prin harul şi puterea dată de 
Dumnezeu, cele ce se află în dumnezeire în mod natural şi mai presus de fire şi 
sunt lucrate de ea în chip mai presus de fiinţă, descoperindu-i-se în chip ierarhic, 
pe cât se poate, spre imitarea minţilor iubitoare de Dumnezeu. 


Capitolul IV - Ce înseamnă numele îngerilor? 
ŞI 


După ce am definit, pe cât socotesc bine, ce este ierarhia, trebuie să proslăvim în 
cele următoare treapta îngerească şi sfințitele chipuri ce 1 se dau în Scripturi şi 
să le privim cu ochi mai presus de lume ca să le ridicăm prin înţelegeri tainice la 
simplitatea lor asemenea celei dumnezeieşti şi să lăudăm obârşia ştiinţei întregii 
ierarhii cu o cucernicie vrednică de Dumnezeu şi cu mulțumiri pricinuitoare de 
desăvârşire. 


Înainte de toate, se cuvine să spunem că dumnezeirea cea mai presus de fiinţă, 
dând subzistență fiinţelor celor ce sunt, le-a adus la existenţă. Căci aceasta e 
propriu cauzei tuturor şi a bunătăţii mai presus de toate: să cheme la 
împărtăşirea de Sine cele ce sunt cum s-a rânduit fiecăreia din cele ce sunt pe 
măsura ei. Deci toate cele ce sunt se împărtăşesc de Providența ce izvorăşte din 
dumnezeirea mai presus de fiinţă şi a toate cauzatoare. Căci n-ar exista dacă nu 
s-ar împărtăşi de ființa şi obârşia celor ce sunt. Deci toate cele fără viaţă se 
împărtăşesc prin existenţa de ea; fiindcă existenţa tuturor este dumnezeirea cea 
mai presus de existenţă. Iar cele vii se împărtăşesc de aceeaşi putere de viaţă 
făcătoare şi mai presus de toată viaţa. În sfârşit, cele raţionale şi înțelegătoare se 
împărtăşesc de înţelepciunea ei mai presus de toată rațiunea şi mintea de Sine 
desăvârşită şi mai înainte de lucrarea de desăvârşire a altora. Dar e vădit că toate 
acele însuşiri ale fiinţelor câte s-au împărtăşit de ea în multe feluri sunt în jurul 
aceleia. 

Deci sfintele cete ale fiinţelor cereşti s-au făcut din participarea la comunicarea 
dumnezeiască, mai presus de cele simplu existente şi vii în mod nerațional şi de 
cele raționale asemenea nouă. Căci modelându-se pe ele în chip înţelegător spre 
imitarea lui Dumnezeu şi lucrând în mod mai presus de lume spre asemănarea 
lor cu Dumnezeu (cf. Mat. 18.10) şi dorind să dea o formă înţelegerii lor au cum 
se cuvine comunicările cu Dumnezeu lipsite de glas. Aceasta pentru că fiind 
aproape şi în suiş neîncetat spre EI, întinzându-se, pe cât le este îngăduit, spre 
EI, prin tăria dragostei dumnezeieşti şi neclintite, primesc în chip nematerial şi 
neamestecat iluminările începătoare şi se aseamănă cu ele, având astfel toată 
viaţa înţelegătoare. 


Căci ele simt cele ce au fost făcute prima dată şi sunt în multe feluri părtaşe de 
dumnezeire şi au fost prima dată şi în multe feluri făcute descoperitoare ale 
ascunzimii dumnezeieştii obârşii. De aceea s-au şi învrednicit mai mult decât 
toate de numele de îngeri, pentru că le-a venit prima dată luminarea 
dumnezeiască şi prin ele ni s-au dăruit şi nouă descoperirile cele mai presus de 
noi. Căci precum spune Scriptura, legea ni s-a dat prin îngeri (cf. Gal. 3,19). Şi 
pe Părinţii noştri, vestiți dinainte de lege şi de după lege, îngerii i-au urcat spre 
dumnezeire (cf. Fapt. 7.53) sau i-au învăţat cele ce trebuie făcute şi i-au mutat 
din rătăcire şi viaţă nesfințită la calea cea dreaptă, arătându-le şi explicându-le 
rânduieli sfinte sau vederi ascunse ale tainelor mai presus de lume sau unele 
vestiri de mai înainte. 

lar dacă ar spune cineva că unora din sfinţi le-au venit şi nemijlocit arătări 
dumnezeieşti (cf. Fac. 12.7; 28,13), să afle limpede şi aceasta din preasfintele 
Scripturi, că nimeni n-a văzut şi nu va vedea (cf. leş. 32,20; loan 1.18; I loan 
4,12; 1 Tim. 6,16) ceea ce este însuşi ascunsul lui Dumnezeu. lar arătările 
dumnezeieşti li s-au dăruit celor cuvioşi potrivit lui Dumnezeu prin descoperirea 
unor sfințite vederi şi pe măsura celor ce le-au văzut. lar preaînţeleapta 
Scriptură care a înfăţişat în scris asemănarea dumnezeiască numeşte, cu 
dreptate, acea vedere, ca pe o asemănare în formă a celor fără formă, arătare a 
dumnezeirii ce le vine celor ce văd din înălțarea lor prin luminarea 
dumnezeiască ce li se împărtăşeşte după ce au fost introduşi în mod tainic şi în 
chip sfânt în înseşi cele dumnezeieşti. Dar la aceste vederi dumnezeieşti vestiţii 
noştri Părinți au fost întroduşi în mod tainic prin mijlocirea Puterilor 
dumnezeieşti. 


Dar oare predania Scripturii nu spune că şi rânduiala legii s-a dăruit lui Moise 
de la Dumnezeu însuşi, ca să ne-o facă cunoscută şi nouă cu adevărat că e în 

chip dumnezeiesc şi sfântă? Însă Scriptura ne-a învăţat clar că ea a venit la noi 
prin îngeri, voia dumnezeiască hotărând să înalțe fiinţele din planul al doilea la 
Dumnezeu, prin cele dintâi. Această rânduială s-a hotărât de obârşia mai presus 
de fiinţă a tuturor, nu numai pentru mințile mai înalte şi mai de jos, ci şi pentru 
cei de aceeaşi treaptă. Adică a rânduit ca în fiecare ierarhie să fie trepte şi puteri 
prime şi mijlocii şi ultime, ca cei mai dumnezeieşti să introducă în taine pe cei 
mai de jos şi să fie călăuzitori în apropierea de Dumnezeu în iluminare şi 
împărtăşire. 

Ba văd că şi în taina dumnezeiască a iubirii de oameni a lui lisus au fost 
introduşi întâi îngerii, apoi prin ei a trecut şi la noi harul cunoştinţe. 


V Astfel, preadumnezeiescul Gavriil a învăţat tainic pe părtaşul la ierarhie 
Zaharia (cf. Luc. 1,11) că din el se va naşte prin harul dumnezeiesc, 
contrar nădejdii, pruncul care va fi proorocul lucrării divine omeneşti a 
lui lisus care se va arăta în chip bun şi mântuitor (cf. Luc. 1,5-21). 

Y Iar Mariei i-a făcut cunoscut tot el că în ea se va săvârşi taina 
dumnezeiască a asumării unei forme pipăite de către Dumnezeu (cf. Luc. 
1,26-38). 

Y Iar altul dintre îngeri i-a descoperit lui Iosif că cele făgăduite în chip 
dumnezeiesc proorocului David (cf. Mat. 1,20-21) s-au împlinit acum cu 
adevărat. 

Y Iar altul a binevestit această taină păstorilor, ca unora care s-au curăţit 
prin depărtarea de cei mulți şi prin liniştire. Şi cu el mulțime de oaste 
cerească le-a împărtăşit celor de pe pământ slavoslovia puternic cântată 
(cf. Luc. 2.8-14). 


Dar să privim şi la cele mai înalte arătări luminoase din Scripturi. Căci văd că şi 
lisus însuşi cauza mai presus de ființă a fiinţelor celor mai presus de ceruri, 
după ce a venit fără schimbare la noi, nu iese din buna rânduială potrivită 
oamenilor, aşezată şi aleasă de EI ci se supune ascultător chipurilor de lucrare 
stabilite de Tatăl şi Dumnezeu prin îngeri şi prin mijlocirea lor. Astfel 
porunceşte prin înger lui Iosif (cf. Mat. 2,13) plecarea cu bun rost a Fiului în 
Egipt şi iarăşi mutarea (cf. Mat. 2,19) din Egipt în ludeea. Astfel îl vedem 
supunându-se prin îngeri celor rânduite de Tatăl. Nu-ţi mai spun ca unuia ce le 
ştii, cele comunicate prin predaniile noastre ierarhice despre îngerul care 
întăreşte pe lisus (cf. Luc. 22.43) sau că şi lisus însuşi venit în planul revelației 
spre bună lucrare mântuitoare s-a numit înger de mare Sfat (Îs. 9,5). Căci de 
fapt, cum spune El însuşi, câte le-a auzit de la Tatăl ni le-a vestit nouă (cf. loan 
15.15; 8.26-28) în mod cuvenit îngerului. 

Capitolul V - Pentru ce toate fiinţele cereşti se numesc în comun îngeri 


Aceasta e deci, după noi, cauza numelui de înger, după Scripturi. Dar socotesc 
că trebuie să cercetăm şi cauza pentru care scriitorii Scripturii numesc toate 
fiinţele cereşti îngeri. Dar venind la explicarea treptelor mai presus de lume, ei 
numesc în mod deosebit treapta îngerească pe cea cu care se termină prin 
împlinire cetele dumnezeieşti şi cereşti. Înainte de aceasta aşează ca pe cele 
aflate deasupra, treptele Arhanghelilor, ale Începătoriilor, Stăpâniilor şi 
Puterilor şi pe toate câte le ştiu predaniile revelatoare ale Scripturii ca fiinţe 
aflate deasupra acestora. Dar mai spunem că potrivit întregii sfinte ordini a lor, 
treptele mai înalte au şi iluminările şi puterile treptelor de mai jos. În vreme ce 
cele din urmă nu sunt părtaşe de ale celor de deasupra lor. 


De aceea scriitorii Scripturii numesc cetele cele preasfinte ale fiinţelor celor mai 
de sus şi îngeri. Căci de fapt descoperă şi ele lumina dumnezeirii începătoare. 
Dar pentru treapta din urmă a minţilor cereşti nu este motiv să fie numită 
începătorii sau Tronuri sau Serafimi. Căci nu este părtaşă la puterile celor mai 
presus de toate, ci precum aceasta înalță pe ierarhii îndumnezeiţi ai noştri spre 
razele cunoscute de ea ale dumnezeirii începătoare, aşa şi puterile atotsfinţite ale 
fiinţelor de deasupra ei înalță spre Dumnezeu treapta care încheie ierarhiile 
îngereşti. Dar poate să spună cineva şi aceasta, că foare numele îngereşti sunt 
comune pentru faptul că toate Puterile cereşti au comun chipul dumnezeiesc 
şi împărtăşirea mai puţină Sau mai multă de darul iluminării de la 
Dumnezeu. Dar pentru ca cuvânlul nostru să fie mai clar, să privim cu 
sfințenie la însuşirile proprii ale fiecărei trepte îngereşti, aşa cum Sunt 
înfăţişate în Scripturi. 


Capitolul VI - Care e primul ordin al fiinţelor cereşti, care al doilea şi care 
al treilea 


ŞI 


Câte şi cum sunt ordinele fiinţelor mai presus de ceruri şi cum se desăvârşesc 
ierarhiile lor numai obârşia îndumnezeitoare a desăvârşirii o ştie întocmai. Pe 
lângă aceea, numai ea cunoaşte acele ordine, puterile şi iluminările proprii şi 
buna şi sfinţita lor orânduire mai presus de lume. Căci nouă ne este cu neputinţă 
să cunoaştem tainele minţilor mai presus de ceruri şi desăvârşirile lor prea 
sfinte, dacă nu ne spune cineva câte ne-a descoperit în mod tainic prin ele, ca 
prin cele ce ştiu bine cele ale lor, dumnezeirea începătoare. Deci noi nu vom 
grăi din proprie mişcare. Ci vom înfățişa vederile îngereşti câte au fost 
contemplate de sfinții scriitori ai Scripturii, după ce am fost învăţaţi tainic 
despre ele potrivit cu felul în care suntem noi. 

Scriptura a făcut cunoscute toate fiinţele cereşti prin numiri descoperite (cf. Ef. 
1,21; Col. 1,16; lud. 9) în număr de nouă. Pe acestea dumnezeiescul nostru 
tâlcuitor al celor sfinte le înfăţişează ca pe trei ordine întreite. 


Cel dintâi spune că este cel care este pururea în jurul lui Dumnezeu şi aproape 
de EI şi cunoscut ca unul ce este unit cu El nemijlocit şi înaintea celorlalte. 
Revelația Sfintelor Scripturi ne-a predat că Tronurile preasfinte şi cetele cu 
ochi mulţi şi cu multe aripi, numite în limba evreiască Heruvimi şi Serafimi, 
sunt aşezate nemijlocit în cea mai înaltă apropiere în jurul lui Dumnezeu. 
Deci slăvitul nostru povăţuitor ne-a spus că acest grup întreit este unul şi de 
acelaşi grad şi cu adevărat întâia ierarhie, decât care nu este altul mai asemenea 
lui Dumnezeu şi mai nemijlocit lângă primele iluminări ce pornesc din 
Dumnezeu, fiind aproape de EI, cum a spus învățătorul nostru. AJ doilea grup 
zice că este cel compus din Stăpânii, Domnii şi Puteri. A treia şi cea din urmă 
dintre treptele ierarhiilor cereşti spune că este cea a îngerilor, a 
Arhanghelilor şi a începătoriilor. 


Capitolul VII - Despre Serafimi, Heruvimi şi Tronuri şi despre prima 
ierarhie 


ŞI 


Cunoscând această ordine a sfintelor ierarhii, spunem că orice numire dată 
minților cereşti redă însuşirea de chip dumnezeiesc a fiecăruia. Despre numele 
sfânt al Serafimilor, cunoscătorii limbii evreieşti spun că el îi arată fie ca pe 
cei ce ard, fie ca pe cei ce încălzesc. lar cel al Heruvimilor exprimă bogăţia 
cunoştinţei sau revărsarea înţelepciunii. Deci în mod potrivit întâia dintre 
ierarhiile cereşti săvârşeşte slujirea sfântă a fiinţelor celor mai înalte, fiindcă are 
treapta cea mai de sus şi ei i s-au dăruit, ca celei mai apropiate, arătările 
dumnezeieşti lucrătoare şi desăvârşirile în mod începător. Tronurile sunt 
arătate şi ca cele ce încălzesc şi ca cele ce revarsă înţelepciunea printr-un 
nume care le descoperă însuşirea lor de chip dumnezeiesc întărită prin 
deprindere. 


Numele de Serafimi arată prin descoperire mişcarea neîncetată şi nesfârşită a lor 
în jurul celor dumnezeieşti şi căldura şi iuţimea şi mai mult decât fierbintea şi 
pururea lor mişcare apropiată şi neobosită şi neclintită de Dumnezeu. E o 
mişcare care face prin lucrarea ei înălțătoare şi lucrătoare asemenea lor pe cele 
mai de jos de ele, ca una care le înfierbântă şi le înflăcărează spre o căldură 
asemănătoare. Ea are de asemenea pururea puterea curăţitoare înflăcărată şi 
atotarzătoare, neacoperită şi nestinsă, ca o însuşire luminoasă şi luminătoare, 
care alungă orice întuneric neluminat şi acoperitor. 

lar numele Heruvimilor arată puterea lor cunoscătoare şi de Dumnezeu 
văzătoare şi primitoare a darului cel mai înalt al luminii, capacitatea vederii 
măreției dumnezeieşti în cea dintâi putere lucrătoare a acesteia şi a comunicării 
ei de înţelepciune făcătoare, dar şi puterea de a împărtăşi cu îmbelşugare celor 
de al doilea grad, prin revărsarea înţelepciunii dăruite lor. 


De aici urmează ca numele Tronurilor (cf. Col. 1,16) celor mai înalte şi mai 
ridicate, arată că sunt ridicate de la cele de jos sau din starea umilită în chip mai 
presus de lume şi că tind fără reținere spre ceea ce e la înălțime şi aşezat 
deasupra celor ce urmează; că tind cu toate puterile, în mod neclintit şi cu bună 
încordare spre ceea ce e fixat cu adevărat la cea mai mare înălțime, primind 
venirea dum- nezeirii cu toată nepătimirea şi înstrăinarea de materie. Căci 
aşteaptă în duh slujitor cele ce le vin de la Dumnezeu, ca unele ce sunt prin 
excelenţă purtătoare de Dumnezeu. 

Acesta este, după noi, înţelesul numelor amintite. Dar trebuie să spunem şi ce 
socotim că înseamnă ierarhia lor. Cred că am arătat destul că scopul oricărei 
ierarhii este îndreptat în chip neclintit spre imitarea lui Dumnezeu şi spre 
asemănarea cu El; că toată lucrarea ierarhică se împarte în primirea şi 
comunicarea sfântă de curăţie, de lumină dumnezeiască şi de cunoştinţă 
desăvârşitoare. 


Acum însă doresc să spun, într-un chip vrednic de cele mai înalte minţi, cum e 
descoperită ierarhia lor în Sfintele Scripturi. Pentru cele dintâi fine ce iau 
primul loc după dumnezeire, căreia îi datoresc existenţa (cf. Luc. 1,19), şi sunt 
oarecum aşezate în pridvoarele acesteia, fiind mai presus de toate puterile 
văzute şi nevăzute făcute, trebuie să admitem o treaptă ierarhică proprie şi cu 
totul de acelaşi chip. Pe acestea trebuie să le socotim curate nu numai pentru că 
sunt libere de pete întinate şi de necurăţenii şi sunt neajunse de închipuirile 
materiale, ci şi pentru că sunt neamestecate şi ferite de orice coborâre şi mai 
presus de orice stare sfântă din josul lor. Căci prin curăţia lor, ele ocupă un loc 
mai înalt decât toate Puterile şi sunt cel mai asemănătoare dumnezeirii şi-şi 
susțin pururea neclintită mişcarea proprie lor prin sine şi unitară, spre 
dragostea neschimbată de Dumnezeu. Astfel, necunoscând nici o coborâre spre 
cele fără sens îşi păstrează fără şovăire sau schimbare statornicia nezdruncinată, 
potrivit râvnei lor de-a fi asemenea dumnezeirii. 


De aceea trebuie să le cugetăm ca minţi văzătoare spiritual, nu ca pe unele ce ar 
contempla vederile spirituale prin simboluri sensibile şi s-ar înălța spre cele 
dum-nezeieşti cu ajutorul privirii unei felurimi de forme privite, sprijinindu-se 
pe chipuri sfinte. Trebuie să le cugetăm ca fiind pline de o lumină mai presus de 

orice cunoştinţă nematerială şi copleşite, pe cât se poate, de vederea acelei 
frumuseți izvorâtoare care creează frumosul şi este obârşia frumuseţii celei mai 
presus de fiinţă şi străluceşte într-o lumină întreită. Să cugetăm că ele s-au 
învrednicit în acelaşi mod de împărtăşirea lui lisus nu prin mijlocirea chipurilor 
lucrate cu sfinţenie, care în forme asemănătoare arată asemănarea cu lucrarea 
dumnezeiască, ci prin apropierea adevărată de El şi prin împărtăşirea 
nemijlocită de cunoştinţa din luminile lui ce îndumnezeiesc. Şi în sfârşit, să 
cugetăm că lor le este dat în gradul cel mai mare, să imite pe Dumnezeu şi pe 
cât este îngăduit, să se împărtăşească, printr-o primă lucrare şi printr-o 
lucrare nemijlocită, de virtuțile lui dumnezeieşti şi de oameni iubitoare. 


La fel să le cugetăm desăvârşite, nu pentru că ar fi luminate de o cunoştinţă 
rațională distinctivă, scoasă din simboale diferite, ci pentru că sunt pline de 
harul cel mai înalt al îndumnezeirii potrivit cunoştinţei celei mai înalte a celor 
dumnezeieşti, care este cu putință numai îngerilor. Căci sunt aşezate în treapta 
lor ierarhică în mod nemijlocit lângă Dumnezeu şi nu prin mijlocirea altor fiinţe 
sfinte. Ele se înalţă în chip nemijlocit spre dumnezeire prin puterea şi treapta lor 
mai presus de toate. De aceea sunt statornicite într-o sfinţenie desăvârşită şi în 
cel mai înalt grad de neclintire se înalță, pe cât este cu putinţă, spre frumuseţea 
nematerială şi spirituală spre contemplarea ei. Şi deoarece sunt primele în jurul 
lui Dumnezeu, ele sunt introduse în chip nemijlocit de către izvorul şi obârşia 
sfinţeniei în planurile lucrărilor dumnezeieşti fiind aşezate ierarhic în modul cel 
mai minunat. 

Deci scriitorii Scripturii arată în chip clar faptul că ordinele cele mai de jos ale 
fiinţelor cereşti sunt introduse în cunoștința lucrărilor dumnezeieşti de cele mai 
înalte, iar ordinele cele mai înalte dintre toate sunt luminate, pe cât este cu 
putință, cu învățături tainice, chiar de dumnezeire. Căci pe unii dintre ei (pe 
îngeri ) îi arată cum sunt introduşi tainic şi în mod sfânt de cei mai înalţi, 
precum arată că Acela, care a fost primit în ceruri sub chip omenesc, este 
Domnul Puterilor cereşti şi împăratul slavei (cf. Ps. 23.10). Pe alţii, din locul lui 
îi arată cum îşi descoperă neştiinţa lor faţă de însuşi lisus şi cum ajung ei la 
cunoştinţa lucrării lui pentru noi; sau cum însuşi lisus i-a învăţat pe ei în mod 
tainic şi nemijlocit, descoperindu-le în primul rând lucrarea sa dumnezeiască 
cea mântuitoare şi de oameni iubitoare. Căci Eu, spune, învăţ dreptatea şi 
judecata cea mântuitoare (Îs. 63,1). 


Mă mir însă că primele din fericitele fiinţe cereşti, care le întrec pe celelalte atât 
de mult, doresc cu o râvnă însoțită de nedumerire luminările ce pornesc din 
obârşia dumnezeiască, zburând numai la mijloc. Căci oare nu întreabă ele: De 
ce îți sunt veşmintele roşii (Îs. 63,2). Ele se îndoiesc mai întâi, arătând prin 

aceasta că sunt pe calea mântuirii şi că doresc să cunoască lucrarea 
dumnezeiască, dar nu se grăbesc deloc spre luminarea ce, pe altă parte, s-a 
dăruit lor prin arătarea dumnezeiască. 


Deci prima ierarhie a minţilor cereşti fiind aşezată ierarhic în mod nemijlocit 
lângă obârşia a toată sfinţenia, pentru o înălţare directă spre EI fiind plină de cea 
mai sfântă curăţie a luminii celei nemăsurate ce se răspândește din lucrarea de 
sfințire cea mai presus de desăvârşire - este curată, luminată şi desăvârşită. Fa e 
netulburală de vreo aplecare spre cele de jos. Este plină de lumina cea mai 
începătoare şi prima şi este desăvârşită prin deprinderea cu împărtăşirea de 
cunoştinţa şi ştiinţa ce i s-a dat cel dintâi. 


Pe scurt, aş putea spune cu dreptate şi aceasta, că atât curățirea, cât şi luminarea 
şi desăvârşirea nu sunt altceva decât împărtăşirea de fiinţa dumnezeiască, care 
curăţeşte de neştiinţă prin dăruirea cunoaşterii sfințirii desăvârşite. Pe aceasta o 
împarte după cuviinţă, luminând prin însăşi acea cunoştinţă dumnezeiască, prin 
care şi curăţeşte treapta de mai înainte a ştiinţei, cu care cineva nu vede încă 
totul. Această curăţire se face printr-o luminare mai înaltă, în sfârşit, că 
desăvârşeşte prin acea lumină, adică prin ştiinţa statornică a sfințirilor 
luminoase. 

Aceasta este, după ştiinţa mea, prima treaptă a fiinţelor cereşti, care stă în cerc 
(cf. 1s.6,2; Apoc. 4,4; 7.11) şi nemijlocit în jurul lui Dumnezeu; şi care se 
doreşte în mod simplu şi neclintit după cunoaşterea veşnică a lui, potrivit cu 
frica înaltă şi nobilă ce o au îngerii. Acest ordin are multe şi fericite vederi, însă 
este luminat de raze simple şi nemijlocite şi se hrăneşte cu hrana dumnezeiască 
ce este cu adevărat îmbelşugată în prima ei revărsare şi totuşi una prin unitatea 
ei nediferenţiată şi unificatoare. El se învredniceşte de multă dăruire şi înrâurire 
de la Dumnezeu şi deci de asemănarea cu EI, pe cât e cu putinţă, în însuşirile şi 
formele lui spirituale şi frumoase. Căci cunoaşte în chip deosebit multe din 
tainele dumnezeieşti şi se face părtaş, pe cât se poate, de ştiinţa şi cunoştinţa lui 
Dumnezeu. 


De aceea şi Scriptura a predat oamenilor cântări de ale lor, în care se descrie cu 
sfințenie înălțimea luminării lor. Căci unii din acel ordin, ca să grăim poetic, 
strigă asemenea unui glas de ape multe (cf. lez. 1,24; 3.12; Apoc. 19,6); 
Binecuvântată este slava Domnului în locul său (lez. 3.12). Alţii înalță acea 
mult vestită şi preacuvioasă cântare: Sfânt, Sfânt, Sfânt e Domnul Savaot plin 
e cerul şi pământul de mărirea Lui (Îs. 6,3; Apoc. 4,8). 

Noi am explicat, după puterea noastră, aceste prea înalte cântări de laudă ale 
minţilor celor mai presus de ceruri în scrierea Despre cântările dumnezeieşti 
unde s-a vorbit, pe cât socotesc, de ajuns despre ele. Pentru acum, ajunge să 
reamintim numai că primul ordin, după ce a fost luminat, pe cât era cu putinţă, 
cu ştiinţa despre Dumnezeu de către bunătatea dumnezeiască de la obârşie, a 
comunicat-o pe aceasta pe rând şi treptelor ce se află sub el într-o ierarhie bine 
orânduită. 


Din acestea se vede, ca să spunem pe scurt, că se cuvine cu dreptate ca 
dumnezeirea care se cere şi trebuie să fie cinstită, lăudată şi proslăvită, să fie 
cunoscută şi preamărită, pe cât e cu putință, şi de minţile de Dumnezeu 
purtătoare. Căci ele sunt cum spun Scripturile, locurile dumnezeieşti de odihnă 
(cf. Is. 66,1) ale dumnezeirii izvorâtoare. 


Dar cântările de laudă ale acestei ierarhii ne mai învaţă că dumnezeirea este 
o monadă şi o unitate în trei ipostasuri, ce-şi revarsă purtarea de grijă de 
necuprinsă iubire peste întreaga creaţiune de la fiinţele cele mai presus de 
ceruri, până la existenţele cele mai depărtate ale acestui pământ, pentru că 
este obârşia şi cauza a toată existenţa şi cuprinde toate într-un mod mai 
presus de fiinţă, într-o îmbrăţişare necuprinsă. 


Capitolul VIII - Despre Domnii, Puteri şi Stăpânii şi despre treapta 
ierarhică de mijloc 


ŞI 


Dar acum trebuie să trecem la ordinul de mijloc al minţilor cereşti, privind cu 
ochi mai presus de lume, pe cât se poate, la Domniile acelea şi la vederile cu 
adevărat puternice ale dumnezeieştilor Stăpânii şi Puteri. Căci fiecare numire a 
fiinţelor mai presus de noi descoperă însuşirile lor asemănătoare cu Dumnezeu, 
care-l imită pe Dumnezeu. 


Astfel socotesc că numirea care ne descoperă pe sfintele Domnii arată înălțimea 
nerobită şi liberă de toată dorinţa după cele de jos. Arată domnia lor liberă de 
orice supunere sub vreuna din neasemănările tiranice, fiind deasupra a toată 
înrobirea ce micşorează, nesilită la nici o coborâre şi ridicată peste orice 
neasemănare. Căci ea se doreşte la nesfârşit după domnia adevărată şi după 
izvorul domniei şi spre asemănarea cu ea, pe cât e cu putinţă, cu domnia cea mai 
înaltă de deasupra ei, nemodelându-se prin acea bunătate pe ea şi nemodelând 
pe cele de după ea după nimic din cele ce au o domnie părută, ci după ceea ce 
este cu adevărat şi în întregime domnie, stăruind, după puterea ei, pururea în 
împărtăşirea de izvorul domniei şi de asemănarea dumnezeiască cu ea. 

lar numirea sfintelor Puteri exprimă o bărbăţie puternică şi neclătinatâ în toate 
lucrările lor de asemănare dumnezeiască, o bărbăţie ce nu slăbeşte deloc în 
primirea luminărilor dumnezeieşti ce li se împărtăşesc şi în urcuşul puternic în 
imitarea lui Dumnezeu nepărăsind deloc prin vreo lipsă de bărbăţie mişcarea lor 
spre asemănarea cu Dumnezeu, ci privind neclintit spre Puterea cea mai presus 
de fiinţă şi întăritoare. Ele se prefac continuu în chip al aceleia, pe cât e cu 
putinţă, şi tind spre ea cu tărie, ca spre izvorul Puterii.Dar se îndreaptă şi spre 
Puterile cele de după ele cărora le comunică putere în chip dumnezeiesc. 


În sfârşit, numirea sfintelor Stăpânii ce stau pe aceeaşi treaptă cu Domniile şi 
Puterile cereşti arată armonia bine rânduită şi neamestecată în bună primire a 
celor dumnezeieşti. Ele arată buna rânduială a Stăpâniilor mai presus de lume şi 
spirituale, care nu se folosesc rău, în chip necuvenit şi tiranic de puterile 
stăpânirii ce li s-au dat, ci înălțate în chip bine orânduit spre cele dumnezeieşti, 
le înalță şi pe cele de sub ele cu bunăvoință, asemănându-se în aceasta, pe cât le 
stă în putere, izvorului celui dătător de stăpânire, care le luminează pe ele, pe cât 
este cu putinţă îngerilor, în chip orânduit, în treapta puterii lor stăpânitoare. 


Având aceste însuşiri asemănătoare celor dumnezeieşti, ordinul cel de la mijloc 
al minţilor cereşti este şi el curăţit, luminat şi desăvârşit în modul în care s-a 
spus de luminile dumnezeieşti începătoare, dându-i-se al doilea grad după 
treapta ierarhică cea dintâi şi descoperindu-se ca gradul al doilea, prin 
mijlocirea celui dintâi. 

În faptul că spusa unui înger vine la auzul altuia, vom vedea un simbol al 
desăvârşirii ce se transmite mai departe, mai întunecoasă. Căci după cum spun 
cei pricepuţi în cele sfinte, prin trecerea la gradul al doilea, desăvârşirile 
dumnezeieşti se fac mai întunecoase, fiind un lucru mai puţin desăvârşit decât 
împărtăşirea nemijlocită de vederile dumnezeieşti. Aceasta socotesc că se poate 
spune şi de împărtăşirea mijlocită a acelor trepte îngereşti ce se înalță prin ele 
spre împărtăşirea în mod nemijlocit de Dumnezeu: ea este mai luminoasă decât 
aceea a celor ce se împărtăşesc în chip mijlocit. Din această pricină se şi 
numesc de către tradiţia preoțească primele minţi - Puteri ce desăvârşesc, 
luminează şi curăţă pe cei mai de jos, pentru că aceştia sunt înălțaţi de către 
acelea spre izvorul cel mai presus de fiinţă al tuturor celor ce sunt şi se 
împărtăşesc, pe cât le este îngăduit, de curăţiri, iluminări şi desăvârşiri prin 
mijlociri. Este o rânduială stabilită în general de către izvorul dumnezeiesc a 
toată ierarhia ca cei ce aparțin celui de al doilea grad să se împărtăşească de 
iluminările dumnezeieşti prin mijlocirea celor ce aparțin primului grad. lar acest 
lucru îl vei afla exprimat de scriitorii Scripturii în multe locuri. 

Astfel, după ce iubirea dumnezeiască şi părintească de oameni a pedepsit pe 
Israil în scopul întoarcerii şi sfintei lui mântuiri şi l-a predat neamurilor 
răzbunătoare şi crude pentru a-l îndrepta, l-a scos din nou din robie şi prin 
conducerea de multe feluri de către cei însufleţiţi de binele lui, l-a adus încă o 
dată cu blândeţe la starea fericită de mai înainte. 


În legătură cu aceasta, unul dintre prooroci, Zaharia, vede un înger (cf. Zah. 
1,8) care este, după socotința mea dintre primii ce stau în jurul lui Dumnezeu 
(căci, precum am spus, numele de înger este comun tuturor), care află, cum s-a 
spus, în mod nemijlocit de la Dumnezeu cuvintele mângâietoare (Zah. 1.13) în 
legătură cu acest fapt. Apoi vede pe un altul dintre îngerii mai de jos alergând în 
întâmpinarea celui dintâi, spre primirea luminii şi împărtăşirea de ea. Acesta, 
introdus fiind de către cel dintâi în treapta lui ierarhică potrivit sfatului 
dumnezeiesc vede cum i se dă însărcinarea să comunice proorocului în mod 
tainic vestea că Ierusalimul va fi locuit de o mare mulţime de oameni (Zah. 2,8), 
bucurându-se de un mare belşug. 


Iar un altul dintre prooroci, lezechiel spune că această hotărâre a fosl luată, în 
chip sfânt, de câtre Dumnezeirea însăşi, care tronează mai presus de Heruvimi 
(cf. lez. 10.18) şi este mai slăvită decât ei. lar când iubirea de oameni, cea 
părintească, a condus pe Israil cum s-a spus prin pedeapsa spre bine, a hotărât să 
despartă pe cei nevinovaţi de cei vinovaţi. Lucrul acesta I-a aflat mai întâi, după 
Heruvimi, acela ale cărui coapse sunt încinse cu cingătoare de safir şi care 
poartă o haină ce ajunge până la călcâie, ca semn al demnităţii sale ierarhice (cf. 
lez. 9,3). 


Pe ceilalți îngeri ce aveau securi, a poruncit orânduirea dumnezeiască cea de la 
obârşie să-i înveţe primul înger despre această deosebire ce vine de la 
Dumnezeu. Şi acestuia îi poruncește să treacă prin mijlocul Ierusalimului şi să 
pună un semn pe frunţile celor nevinovaţi; iar altora le-a spus: Duceţi-vă pe 
urma lui în cetate şi nu cruţaţi nimic ce vedeţi cu ochii voştri... dar nu vă atingeţi 
de nimeni din cei cu semnul (lez. 9,5-6). 


Dar ce ar putea spune cineva despre îngerul care i-a spus lui Daniel: A ieşit 
cuvânt (Dan. 9,23); sau despre acel prim înger, care a luat focul din mijlocul 
Heruvimilor (lez.10,2,6)? Sau ce dovadă mai puternică se poate avea despre 
buna orânduire a îngerilor, decât aceea că Heruvimii pun focul în mâna aceluia 
care este îmbrăcat în haina albă (cf. lez. 10,7)? Sau cuvântul despre îngerul care 
a chemat pe preadumnezeiescul Gavriil şi i-a spus: Fă pe acela să înţeleagă 
vederea (Dan. 8.16)? Sau toate câte s-au spus de către sfinţii prooroci despre 
buna orânduire de chip dumnezeiesc a treptelor ierarhiei cereşti? 

Dacă buna orânduire a ierarhiei noastre se aseamănă, pe cât se poate, cu ierarhia 
cerească, atunci ea are, ca în nişte chipuri, frumuseţea îngerească, fiind 
modelată de către aceea şi fiind înălțată prin aceea spre obârşia mai presus de 
fiinţă a toată ierarhia. 


Capitolul IX - Despre Începătorii. Arhangheli şi Îngeri sau despre cea din 
urmă treaptă a ierarhiilor cereşti 


ŞI 


Ne-a mai rămas să ne împodobim, în încheiere, sfinţita privire a ierarhiei 
îngereşti, cu îndreptarea ei spre Începătoriile, Arhanghelii şi Îngerii asemănători 
cu Dumnezeu. Și socotesc că e de trebuinţă să dau întâi explicările sfintelor lor 
numiri, după cât îmi este mie cu putinţă. 


Cea a Începătoriilor cereşti exprimă însuşirea lor începătoare şi conducătoare 
spre cele dumnezeieşti, potrivit treptei lor sfinte, însuşire arătată în mod 
cuvenit ei. În puterile lor începătoare, îndreptate în întregime spre începutul mai 
presus de început, dar şi conducând în chip începător pe altele. Ele sunt 
întipărite, pe cât e cu putinţă, de chipul Acelui început făcător de început, 
arătându-l ca începutul mai presus de fiinţă al treptelor, în frumoasa ordine a 
puterilor începătoare. 

lar ceata sfinților Arhangheli stă pe aceeaşi treaptă cu cea a începătoriilor 
cereşti. lar treapta lor ierarhică şi ordinea lor şi a îngerilor este, cum am spus, 
una. Dar fiindcă nu este ierarhie care să nu aibă Puteri prime, mijlocii şi ultime, 
sfânta treaptă a Arhanghelilor, prin locul ei ierarhic mijlociu, ţine în legătură 
cele de la margini. Căci comunică atât cu preasfintele începătorii, cât şi cu 
Sfinţii îngeri. 


Y Cu cele dintâi pentru că e întoarsă spre începutul cel mai presus de 
fiinţă, având un început şi se întipăreşte, pe cât este cu putinţă, de EI şi 
uneşte cu El şi pe Sfinţii îngeri prin puterile ei conducătoare bine 
orânduite, statornice şi nevăzute. 

Y lar cu îngerii, pentru că este şi o treaptă tălmăcitoare, primind 
iluminările dumnezeieşti începătoare în mod ierarhic prin prima ceată şi 
vestindu-le îngerilor în chip îngeresc şi prin îngeri descoperindu-ni-le 
nouă, pe măsura sfinţită a fiecăruia din noi cu cei iluminaţi în chip 
dumnezeiesc. 

Căci îngerii, precum am spus înainte, încheie toate ordinele minţilor cereşti, 
având cea din urmă calitate îngerească între fiinţele cereşti. Şi ei sunt numiţi de 
către noi îngeri în chip cu atât mai propriu decât cei mai dinainte, cu cât treapta 
lor ierarhică este cea mai vădită şi mai apropiată de lume. 


Ordinul cel mai înalt, cum s-a spus, fiind aproape de Cel ascuns ca prima 
treaptă. socotim că îndeplineşte rolul ierarhic faţă de cel de al doilea în mod 
ascuns. lar cel de al doilea, ce constă din sfintele Domnii şi Puteri şi Stăpânii, ce 
conduce ierarhia Începătoriilor, Arhanghelilor şi Îngerilor, e mai arătat decât 
întâia treaptă ierarhică, dar mai ascuns decât cel de după ea. lar ordinul revelator 
al Începătoriilor, Arhanghelilor şi Îngerilor călăuzeşte ierarhiile omeneşti, 
lucrând o ceată prin alta ca să se înfăptuiască în rânduială înălțarea şi 
întoarcerea spre Dumnezeu şi unirea cu El dar şi ieşirea (procesiunea) puterilor 
lui Dumnezeu cu bunătate la toate treptele ierarhice şi comunicarea lor într-o 
frumoasă şi preasfântă rânduială. De aceea şi Scriptura a încredinţat ierarhia 
noastră îngerilor, numind pe Mihail conducător al poporului ludeu şi pe alți 
îngeri, conducători ai altor neamuri (Dan. 10.13, 20- 21). Căci, Cel Preaînalt a 
pus graniţe între neamuri după numărul îngerilor lui Dumnezeu (Deut. 32,8). 

lar de întreabă cineva şi cum a fost înălţat singur poporul evreu la iluminările 
începătoare ale lui Dumnezeu? Răspundem că nu trebuie învinuite dreptele 
călăuziri ale îngerilor pentru rătăcirea celorlalte popoare spre zeii care nu sunt ci 
acelea înseşi au căzut de la dreapta urcare spre Dumnezeu, prin abaterea lor sau 
prin iubirea de sine, prin îndrăzneala şi prin închinarea acordată pe măsura lor 
celor socoţiţi de ei zei. Aceasta mărturiseşte că a suferit-o şi poporul evreu. Căci 
ai lepădat, zice, cunoştinţa lui Dumnezeu şi ai umblat după inima ta (cf. 0s.4,6). 


Căci nu avem o viaţă silită, nici nu se întunecă, din pricina libertăţii celor provi- 
denţiali, luminile strălucitoare ale Providenţei. Ci neasemănarea vederilor 
înţelegătoare pricinuiesc neîmpărtăşirea totală de dăruirea luminii mai mult 
decât pline a bunătăţii părinteşti şi nestrăvezii din pricina împotrivirii sau 
împărtăşirile de raza cea una şi simplă şi pururea aceeaşi şi mai presus de 
simplitate. în moduri felurite, mici sau mari, întunecoase sau clare. Fiindcă nici 
asupra altor neamuri (dintre care şi noi ne-am înălţat la oceanul nemărginit şi 
îmbelşugat şi la dispoziţia tuturor, al luminii dumnezeieşti începătoare, revărsată 
prin dăruire) n-au stăpânit zei străini. Ci unul era Stăpânul tuturor (cf. Deut. 6.4: 
32,39; 1 Cor. 8,5-6: Ef. 4.6). Şi spre EI i-a înălţat pe cei ce I-au urmat prin 
îngerii care împlinesc slujirea ierarhică pentru fiecare neam. Şi pe Melchisedec 
trebuie să-l înţelegem ca ierarh preaiubitor de Dumnezeu, nu al celor ce nu sunt 
ci al lui Dumnezeu Cel Preaînalt, al Celui ce este cu adevărat. Căci înţelepţii în 
cele dumnezeieşti nu l-au numit pe Melchisedec numai de Dumnezeu iubitor, ci 

şi preot (cf. Fac. 14,18), ca să arate celor înţelegători că acela nu se îndrepta 
numai el spre Dumnezeu Cel cu adevărat existent, ci conducea şi înălțarea altora 
ca ierarh spre adevăratul şi singurul început dumnezeiesc. 

Dar vom aminti, pentru înţelegerea ierarhiei de către tine, şi că lui Faraon i s-a 
vestit de către îngerul ocrotitor al Egiptenilor (cf. Fac. 41,1-8) şi stăpânitorului 
Babilonienilor (cf. Dan. 2) de către cel al lor, în vedenii (cf. Fac. 41.1 -24; Dan. 
2,1; 4.1 -2), grija şi puterea stăpânitoare a Providenţei tuturor. La fel, slujitorii 
lui Dumnezeu cel adevărat au fost făcuţi conducători ai acelor popoare, pentru a 
tălmăci vedeniile ce-au luat chip prin îngeri. Tălmăcirea aceasta a fost 
descoperită de Dumnezeu prin îngeri unor bărbaţi sfinți, apropiaţi de îngeri, lui 
Daniel şi lui Iosif (cf. Dan. 2,19; Fac. 41,38). Căci una este conducerea şi 
purtarea lui de grijă pentru toate. 


Și nu trebuie socotit nicidecum că dumnezeirea a condus prin soartă numai pe 
ludei (cf. Rom. 3,29; 10,12), iar îngerii ocrotesc în mod separat sau împreună 
sau opuşi între ei celelalte neamuri sau o fac aceasta niscai zei. lar şi cuvântul 
acesta trebuie luat în acest sfânt înţeles că nu un Dumnezeu împărţit cu alți zei 
sau îngeri are conducerea noastră, iar pe Israil l-a ales să-i fie conducător şi 
călăuzitor național, ci El este Dumnezeul unicei Providenţe supreme a tuturor şi 
conduce în chip mântuitor pe toţi oamenii prin călăuzirile statornice ale îngerilor 
Săi, dar numai Israil s-a întors spre dărnicia luminii şi spre cunoaşterea 
Domnului adevărat. De aceea Scriptura descoperind că EI l-a ales pe Israil spre 
slujirea adevăratului Dumnezeu, spune: A fost făcut parte a Domnului (Deut. 
32.9). Dar ca să arate că şi el a fost la fel ca alte neamuri încredinţat unuia din 
sfinții îngeri, ca prin el să cunoască stăpânirea cea una a tuturor, a spus că 
Mihail conduce pe ludei (cf. Dan. 10,13,21). Prin aceasta ne-a învăţat că una 
este Providența tuturor, ca temelia mai presus de ființă a puterilor nevăzute şi 
văzute, rânduind pe toţi îngerii ocrotitori ai fiecărui neam să-i înalțe pe cei ce-i 
urmează de bună voie, cu toată puterea spre începutul tuturor. 


Capitolul X - Repetarea şi rezumarea bunei ordini îngereşti 
ŞI 


Am ajuns deci la încheierea câ ceata cea mai înaltă a minţilor ce se află în jurul 
lui Dumnezeu e făcută treaptă ierarhică de către lumina desăvârşitoare 
începătoare prin tinderea în chip nemijlocit spre Ea; şi se curăţeşte, se luminează 
şi se desăvârşeşte printr-o dăruire de lumină mai ascunsă, dar mai arătată din 
dumnezeirea începătoare. Mai ascunsă, ca mai inteligibilă şi mai simplă şi mai 

unificatoare; mai arătată, ca dată cea dintâi, prima descoperită şi mai întreagă, 
ca revărsată spre acea treaptă şi străvezie. 


După aceasta e făcută ca treaptă ierarhică pe măsura ei ceata a doua şi, după a 
doua, a treia, iar după a treia, ierarhia de pe pământ, după aceeaşi bună 
rânduială a treptelor ierarhice, care urcă în armonie în mod ierarhic spre 
începutul şi sfârşitul mai presus de început al întregii orânduiri. 

Toate cetele sunt descoperitoare şi vestitoare ale cetelor dinaintea lor. Cele mai 
înalte sunt descoperitoare şi vestitoare ale lui Dumnezeu care le mişcă. 
Celelalte, pe măsura lor, ale celor mişcate mai înainte de Dumnezeu. Căci 
armonia mai presus de fiinţă a tuturor a cugetat mai înainte buna şi sfânta ordine 
şi conducerea încredinţată fiecăreia dintre cetele raţionale şi înţelegătoare aşa de 
mult, încât fiecare dintre cetele ierarhice susţine alte trepte sfințite. Şi astfel 
vedem toată ierarhia împărţită în Puterile cele dintâi, cele de la mijloc şi cele din 
urmă. 


Dar şi în fiecare treaptă Dumnezeu a deosebit, ca să vorbim în special, între o 
ceată şi alta şi una prin alta şi între toate aceleaşi armonii îndumnezeite. De 
aceea scriitorii Scripturii spun că şi înşişi preadumnezeieştii Serafimi strigă unul 
către altul (cf. Is. 6.3), arătând prin aceasta, după cum socotesc, că primii 
transmit celor de ai doilea cunoştinţe despre Dumnezeu. 


La acestea aş putea adăuga, nu fără dreptate, şi faptul că fiecare minte cerească 
şi omenească are şi în sine treptele şi puterile prime şi mijlocii şi ultime, primele 
arătându-se faţă de celelalte ca înălțimi proprii, pe măsura fiecăreia, în 
iluminările lor ierarhice. Prin această ordine fiecare se face părtaş, după cât îi 
este îngăduit şi cu putinţă, de curăţia mai presus de curăţie, de lumina mai 
presus de plinătate şi de desăvârşirea mai presus de desăvârşire. Căci nimic nu 
este desăvârşit prin sine sau lipsit în general de nevoia desăvârşirii, decât cel cu 
adevărat prin Sine desăvârşit şi mai presus de desăvârşire. 


Capitolul XI - Pentru ce toate fiinţele îngereşti se numesc in comun Puteri 
cereşti 


ŞI 


După ce au fost definite acestea, se cere să înţelegem pentru care pricină ne-am 
obişnuit să numim toate fiinţele îngereşti Puteri cereşti (cf. Ps. 23,10; 79,5, 
102,21; 148,2)? Căci nu se poate spune, fiindcă se zice îngeri că toate ordinele 
au calitatea ultimului ordin şi, prin aceasta, calitatea de sfinte Puteri. Dar se 

poate spune că fiinţele mai înalte se împărtăşesc în întregime de lumina cea 
sfântă, iar cele din urmă nicidecum, asemenea acelora. De aceea toate minţile 
dumnezeieşti se numesc Puteri cereşti, dar nicidecum Serafimi şi Tronuri şi 
Domnii. Căci cele din urmă nu se împărtăşesc de însuşirile întregi ale celor 
mai presus de ele. Dar îngerii şi înainte de îngeri, Arhanghelii şi Începătoriile 
şi Stăpâniile fiind aşezaţi de Scriptură după puteri, sunt numiţi de noi deseori 
împreună cu celelalte Sfinte fiinţe, Puteri cereşti. 

Dar spunem că folosindu-ne în comun pentru toate de numirea de Puteri cereşti, 
nu pricinuim vreo amestecare a însuşirilor tuturor ordinelor. Ci fiindcă prin 
rațiunea mai presus de lume toate minţile dumnezeieşti se împart în trei: in 
fiinţă, putere şi lucrare, când le numim pe toate, fără deosebire, sau pe unele 
dintre ele. Fiinţe sau Puteri cereşti, trebuie să socotim că le numim pe acelea 
despre care e vorba, în întregime, după fiinţa sau puterea fiecăreia din ele, căci 
nu trebuie să socotim că atribuind această însuşire a sfintelor Puteri mai înalte, 
deosebite de celelalte, şi fiinţelor mai de jos, o facem aceasta spre răsturnarea 
ordinii neamestecate a treptelor îngereşti. Căci potrivit cu ceea ce am spus de 
multe ori cu dreptate, ordinele mai înalte au în chip prisositor şi sfințitele 
însuşiri ale celor mai de jos, iar ultimele nu au întregimile mai înalte ale celor de 
mai sus, mijlocindu-li-se numai în parte, pe măsura lor, primele iluminări 
arătate prin cele mai înalte, pe măsura acelora. 


Capitolul XII - Pentru ce ierarhii dintre oameni se numesc îngeri 
ŞI 


Dar întreabă şi aceasta cei ce iubesc să cunoască raţiunile celor duhovniceşti: 
dacă cele din urmă nu se împărtăşesc de întregimea celor mai înalte, pentru care 
pricină ierarhul dintre oameni e numit de Scripturi îngerul Domnului 
Atotţiitorul (Mal. 2,7; 3.1) 

Cuvântul acesta nu e contrar, cum socotesc celor spuse înainte. De fapt spunem 
că treptele cele din urmă sunt lipsite de puterea întreagă şi mai înaltă a treptelor 
superioare. Fiindcă se împărtăşesc numai de o parte a ei, pe măsura lor şi după 
puterea proprie; dar potrivit comuniunii celei una şi armonioase ce le leagă pe 
toate. Astfel treapta sfinților Heruvimi se împărtăşeşte de înţelepciunea şi 
cunoştinţa cea mai înaltă, iar cetele fiinţelor de sub ei se împărtăşesc şi ele de 
înţelepciune şi cunoştinţă, dar de o parte a lor în raport cu aceia şi de una mai 

prejos de a acelora. Dar împărtăşirea de înţelepciune şi cunoştinţă este comună 
tuturor fiinţelor înţelegătoare, asemănătoare cu Dumnezeu. 


Insă a fi apropiate şi întâile sau cele de al doilea şi mai jos nu e comun tuturor, 
ci precum hotărât s-a rânduit fiecăruia, pe măsura proprie. Aceasta o poate 
spune cineva fără să greşească şi despre toate minţile îngereşti. Căci precum 
cele dintâi au cu prisosinţă însuşirile sfinte ale celor mai de Jos, aşa cele din 
urmă au pe cele ale celor de mai înainte, dar nu la fel, ci in mod mai redus. Deci 
nu €, precum socotesc, nepotrivit dacă învăţătura Scripturii numeşte înger pe 
ierarhul omenesc ce se împărtăşeşte după puterea proprie de slujirea vestitoare a 
îngerilor şi tinde, pe cât e îngăduit oamenilor, spre asemănarea cu ei în 
descoperirea lui Dumnezeu. 

Dar vei afla că învăţătura (Scriptura) despre Dumnezeu numeşte şi dumnezei 
atât fiinţele cereşti şi mai presus de noi, cât şi pe sfinţii bărbaţi atotiubitori de 
Dumnezeu dintre noi (cf. Fac. 32,28,30; leş. 4,16; 7,1; Ps. 81.6:95,4; loan 
10,34). Căci deşi ascunzimea dumnezeirii începătoare e ridicată şi aşezată mai 
presus de toate şi nimic din cele ce sunt nu poate fi numit în mod propriu şi în 
întregime dumnezeiesc, acelea dintre fiinţele înţelegătoare şi raționale care sunt 
întoarse cu toată puterea în întregime spre unirea cu ea şi tind spre iluminările ei 
dumnezeieşti, pe cât se poate, fără sfârşit, prin imitarea după putere a lui 
Dumnezeu sunt, dacă e îngăduit să spunem aceasta, învrednicite şi ele de acelaşi 
nume cu Dumnezeu. 


Capitolul XIII - Pentru ce se spune că proorocul Isaia a fost curăţit de 
Serafimi 


ŞI 


Dar să cercetăm, după putere, şi pentru ce se spune că un Serafim a fost trimis 
către unul din prooroci (Is. 6,6-7)? Căci s-ar putea mira cineva că nu unul din 
îngerii mai de jos ci însuşi unul dintre cei ce se numără printre fiinţele cele mai 
de seamă curăţeşte pe prooroc. 


Dar spun unii că după descrierea făcută mai înainte comuniunii tuturor minţilor, 
Scriptura nu numeşte pe una dintre mințile cele mai dintâi din jurul lui 
Dumnezeu, care să fi venit spre curățirea proorocului, ci numeşte Serafim pe 
unul din îngerii ce stau lângă noi şi e făcut sfințit săvârşitor al curăţirii 
proorocului. Aceasta pentru desfiinţarea prin foc a păcatelor pomenite şi pentru 
aprinderea celui curățit spre ascultarea lui Dumnezeu. Şi zic că Scriptura a 

vorbit simplu despre unul din Serafimi, nu dintre cei aşezaţi în jurul lui 
Dumnezeu, ci dintre Puterile curăţitoare ce se află lângă noi. 


Altul mi-a prezentat o altă dezlegare nu foarte potrivită a întrebării de faţă. Căci 
a spus că acel mare înger, care a plăsmuit vedenia, a pus sfânta lui lucrare 
curăţitoare pe seama lui Dumnezeu şi a primei trepte ierarhice slujitoare, pentru 
a introduce pe prooroc în cele dumnezeieşti. Şi oare nu este adevărat acest 
cuvânt? Căci, zice cel ce a spus aceasta, puterea dumnezeiască începătoare 
pătrunde în toate şi străbate prin toate în mod nereţinut şi este iarăşi nearătată, 
nu numai ca una ce e ridicată peste toate în chip mai presus de fiinţă, ci şi ca una 
ce trece în mod ascuns prin toate lucrările ei providenţiale, dar se şi arată tuturor 
fiinţelor înţelegătoare (îngereşti) pe măsura lor şi comunică dărnicia ei de 
lumină funţelor celor mai înalte; şi prin ele se transmite în chip bine rânduit 
celor mai de jos, potrivit puterii de Dumnezeu văzătoare, corespunzătoare 
fiecărei cete. Sau, ca să spun mai clar şi să mă folosesc de pilde familiare (chiar 
dacă sunt departe de Dumnezeu cel mai presus de toate, dar pentru noi sunt mai 
lămuritoare), raza soarelui transmiţându-se, pătrunde străbătând cu uşurinţă în 
prima materie, cea mai străvezie din toate şi prin ea face să strălucească mai 
vădit scânteierile ei: dar înaintând în materiile mai îngroşate îşi face mai 
întunecoasă arătarea străbătătoare, pentru că materiile luminate nu au însuşirile 
în stare să răspândească mai deplin lumina dăruită. lar din pricină această rază 
ajunge cu desăvârşire nestrăbătătoare. La fel căldura focului se transmite mai 
mult la cele mai primitoare şi în stare să se facă asemenea ei şi să se ridice la 
înălțimea ei; dar în fiinţele contrare prin felul lor, nu arată nici o urmă sau una 
slăbită a lucrării încălzitoare. lar ceea ce-i mai mult decât aceasta, e că atunci 
când vine în atingere cu cele înrudite cu ea prin însuşirile lor, întâi, de se 
întâmplă să înfierbânte pe cele în stare să se aprindă, prin ele încălzeşte, pe 
măsura lor, şi pe cele ce nu se aprind uşor, de pildă apa sau altceva. 


Potrivit aceleiaşi raţiuni a bunei rânduieli naturale, cauza întregii orânduiri 
ierarhice văzute şi nevăzute arată strălucirea dărniciei sale de lumină în revărsări 
îmbelşugate fiinţelor celor mai înalte şi prin aceasta se împărtăşesc de raza 
dumnezeiască şi cele de după ele. Căci acelea, cunoscând primele pe Dumnezeu 
şi îmbrăcându-se mai presus de toate în puterea dumnezeiască, s-au învrednicit 
să pună cele dintâi în lucrare, pe cât e cu putinţă, puterea şi lucrarea prin care 
imită pe Dumnezeu. lar prin aceasta fac, din bunătate, ca şi fiinţele de după ele, 
să se întindă cu toată puterea spre înălțimea lor transmiţându-le cu îmbelşugare 
din strălucirea venită la ele. Iar acelea fac la fel pentru cele mai jos de ele. Şi aşa 
fiecare ființă primă transmite celei de după ea din darul primit şi lumina 
dumnezeiască trece prin providenţă la toate, pe măsura lor. Dumnezeu este deci 
tuturor celor luminate prin fire, începutul luminării şi cu adevărat şi propriu 
fiinţa luminii şi cauzatorul existenţei însăşi şi al vederii. lar prin voie şi prin 
imitare, fiinţa primă (din treapta superioară), venită în parte la toate şi la fiecare 

de după ea, transmite prin ea acelora lumini dumnezeieşti. Fiinţele tuturor 
celorlalţi îngeri socotesc ceata cea mai de deasupra a minţilor cereşti, în mod 
cuvenit, după Dumnezeu, început a toată cunoştinţa şi imitarea lui Dumnezeu, 
deoarece prin acelea se transmite la toate şi la noi înşine iluminarea începătoare 
a lui Dumnezeu. De aceea socotesc venind de la Dumnezeu cauzatorul toată 
lucrarea sfântă prin care se imită Dumnezeu, iar minţile prime şi asemănătoare 
lui Dumnezeu le socotesc ca prime lucrătoare şi învăţătoare ale celor 
dumnezeieşti. 


Deci întâiul ordin al sfinţilor îngeri are mai mult decât toate însuşirea 
arzătoare şi revărsarea transmiţătoare a înţelepciunii izvorului dumnezeiesc şi 
cunoaşterea celei mai înalte ştiinţe a iluminărilor dumnezeieşti şi însuşirea de 
Tron primitor al lui Dumnezeu spre odihnirea lui. lar ordinele fiinţelor de 
mai jos se împărtăşesc de căldura, de înţelepciunea, de cunoştinţa şi de 
puterea primirii lui Dumnezeu, dar într-un mod mai scăzut. Ele privesc spre 
cele dintâi şi prin ele ca prin cele învrednicite de prima lucrare a imitării lui 
Dumnezeu Sunt înălțate, pe cât se poate, spre asemănarea cu Dumnezeu. Deci 
sfintele calităţi amintite de care se împărtăşesc prin primele fiinţe cele de 
după ele, trebuie atribuite acelora ca treptelor ierarhice de după Dumnezeu. 

Deci zicea cel ce le-a spus acestea că vedenia aceea a fost primită de prooroc 
printr-unul din sfinții şi fericiţii îngeri care ne ocrotesc. Prin călăuzirea lui ilu- 
minătoare proorocul s-a înălțat la vederea aceea înţelegătoare, prin care privea 
fiinţele cele mai înalte (ca să grăim în simboale), aşezate sub Dumnezeu şi după 
Dumnezeu şi împrejurul lui Dumnezeu, spre culmea mai presus de început 
ridicată în chip mai presus de grai deasupra tuturor, deci şi a acelora şi supra 
aşezată în mijlocul Puterilor celor mai presus de toate. 


ŞI prin cele privite, proorocul învăţa că dumnezeirea este aşezată fără 
asemănare, prin depăşirea ei mai presus de ființă, mai presus de toată Puterea 
văzută şi nevăzută şi că este ridicată peste toate, nefiind în general asemănătoare 
nici cu primele fiinţe ale celor ce sunt, ba, pe lângă aceasta, fiind şi începutul şi 
cauza de ființă făcătoare a tuturor şi întemeierea neschimbătoare a statorniciei 
nedesfăcute a celor ce sunt, prin care au existenţa şi bună existenţă (cf. Fac. 
1,25) şi Puterile cele mai înalte ca toate. 


Apoi (proorocul) a fost învăţat tainic despre puterile asemănătoare lui 
Dumnezeu ale preasfinţilor Serafimi înşişi, aflând că sfințita lor numire 
înseamnă starea lor înfocată, despre care vom vorbi şi noi puţin mai târziu, pe 
cât ne este îngăduit să grăim despre înălțările spre chipul dumnezeiesc al Puterii 
înfocate. Apoi sfântul prooroc a văzut înălțarea neîmpiedicată şi mai presus de 

toate spre Dumnezeu a sfintelor forme ale aripilor ca primele, mijlociile şi 
ultimele sau înşesite în înţelegere şi nesfârşitul lor număr de picioare şi multele 
feţe; şi faptul că prin aripile de jos era împiedicată privirea spre cele de sub 
picioare şi prin cele de sus spre cele de deasupra feţelor (cf. Is. 6,2), iar prin cele 
din mijloc vedea mişcarea lor neîncetată care le înalță spre cunoştinţa spirituală 
a celor văzute. 


Astfel se descoperea proorocului puterea larg mişcătoare şi mult văzătoare a 
minților celor mai înalte şi a sfintei şi mai presus de lume evlavioasei dorinţe pe 
care o au ele spre cercetarea vie cutezătoare şi interminabilă a celor mai înalte şi 
mai adânci: i se descoperea mişcarea lucrărilor lor imitatoare a lui Dumnezeu, 
mişcare ce se săvârşeşte în armonie simetrică între toate. Dar (proorocului) i se 
descoperea tainic şi acea cântare insuflată de Dumnezeu şi mult slăvitoare prin 
care îngerul care a dat chip vederii i-a comunicat, pe cât se putea, sfânta lui 
cunoştinţă. Dar (îngerul) l-a învăţat (pe prooroc) şi aceasta: curăţia este şi 
împărtăşire de strălucirea curăţiei dumnezeieşti celor întrucâtva curaţi, pe cât le 
este cu puţintă. Această curăţie ce se lucrează spre desăvârşire, din pricini prea 
înalte, de însuşi izvorul dumnezeiesc sau de ascunzimea mai presus de fiinţă, în 
toate minţile sfinte, le este mai descoperită şi li se comunică mai mult Puterilor 
din jurul lui, ca să li se arate, ca celor mai înalte. 


Dar pentru Puterile înţelegătoare de gradul al doilea sau pentru noi cei din urmă, 
pe cât e mai depărtat fiecare de el, în ce priveşte asemănarea cu Dumnezeu, pe 
atât îşi restrânge iluminarea lui prezentă în unitatea necunoscută a ascunzimii 
proprii. El luminează fiecăreia din cele de gradul al doilea prin cele dintâi şi, de 
trebuie să o spunem mai pe scurt, e adus din ascunsul lui spre Puterile din 
rândul al doilea, prin cele prime. 


Aceasta a învăţat-o proorocul (teologul) de la îngerul care l-a introdus în 
lumină: curăţia şi toate lucrările au început în Dumnezeu, care strălucesc din 
Dumnezeu prin primele ființe, se transmit tuturor celorlalte pe măsura 
împărtăşirii fiecăreia de sfintele lucrări dumnezeieşti. De aceea a şi atribuit 
lucrarea curăţitoare în chip arzător după Dumnezeu, Serafimilor. Deci nu e loc 
nepotrivit a spune că pe prooroc (pe teolog) l-a curăţit Serafimul. Căci precum 
curăţeşte Dumnezeu pe toţi, prin faptul că e pricină a toată curăţia, ba mai mult 
ca să mă folosesc de o pildă apropiată, precum se spune de ierarhul dintre noi 
care curăţeşte sau luminează prin slujitorii lui lturgici (diaconii) sau prin preoţi, 
că el însuşi curățeşte şi luminează, lucrările sfinte ale treptelor sfinţite 
(hirotonite) de el atribuindu-se lui, aşa şi îngerul care săvârşeşte curățirea 
proorocului pune ştiinţa şi puterea curăţitoare a lui pe seama lui Dumnezeu ca 
Cel ce e cauza ei, iar pe seama Serafimului, ca ierarh întâi lucrător. 

Aceasta îndreptăţeşte pe cel din ierarhia noastră să spună că învaţă pe cel curăţit 
de el cu evlavie îngerească. Pentru că începutul ridicat peste toate şi fiinţa şi 
Creatorul şi Cauzatorul curăţirii tale săvârşite de mine este Cel ce a adus la 
existenţă şi primele fiinţe şi le susţine prin aşezarea lor în jurul lui şi le păstrează 
neschimbate şi necăzute, mişcându-le spre primele împărtăşiri de lucrările lui 
proniatoare, acesta este - a spus cel ce m-a învăţat pe mine acestea - înţelesul 
trimiterii Serafimului (cf. Is. 6.6). 

Ordinul celor dintâi fiinţe este ierarhul şi călăuzitorul, prin care am fost învăţat 
tainic să curăţesc în chip dumnezeiesc. De aceea el este cel care curăţeşte prin 
mine. Prin el a adus şi la noi Cauzatorul şi Creatorul a toată curăţia lucrările sale 
providenţiale din ascunsul său. Acestea m-a învăţat acela pe mine, iar eu ţi le 
transmit ţie. Dar aparţine priceperii tale înţelegătoare şi însoţite de o dreaptă 
judecată sau să te eliberezi de îndoiala cu privire la una din cele spuse şi să 
aprobi pe una în loc de alta socotind-o ca adevărată, sau să afli prin tine însuţi 
ceva care e mai aproape de adevăr sau să înveţi de la altul, căruia îi dă 
Dumnezeu cuvânt (cf. Ps. 67,12) şi îngerii îl mijlocesc şi să ne descoperi şi nouă 
celor care iubim pe îngeri pe cât ne e cu putinţă o vedere mai luminoasă şi mai 
iubită. 


Capitolul XIV - Ce înseamnă numărul îngerilor ce ni s-a predate 


Dar şi acest lucru e vrednic de o cunoştinţă spirituală, precum socotesc, că 
predania Scripturii despre îngeri spune că ei sunt mii de mii şi zeci de mii de 
zeci de mii (Dan. 7.10: Apoc. 5,11), repetând circular şi înmulţind cu ele însele 
numerele cele mai mari ale noastre şi arătând prin ele în mod clar că cetele 
fiinţelor cereşti sunt pentru noi nenumărate. Căci sunt multe fericitele oşti ale 
minților celor mai presus de lume, întrecând slaba şi redusa simetrie a 
numerelor noastre materiale. Fiindcă numărul lor nu poate fi definit prin primire 
de cunoştinţă decât numai de înţelegerea şi ştiinţa lor mai presus de lume şi 
cerească, dăruită lor cu îmbelşugare de izvorul dumnezeiesc şi infinit 
cunoscător, de înţelepciune făcător, care e începutul mai presus de fiinţă al celor 
ce sunt şi cauza de fiinţă făcătoare şi puterea susținătoare şi atotcuprinzătoare. 

Capitolul XV - Ce sunt chipurile plăsmuite ale Puterilor îngereşti; ce este 
chipul focului, ce este duhul omenesc, ce sunt ochii, nările, urechile; ce sunt 
gurile, ce este pipăitul, ce sunt genele, ce sprâncenele; ce este vigoarea, ce 
sunt dinţii, ce umerii, ce sunt coatele şi mâinile, ce este inima, ce pieptul, ce 
spatele; ce sunt picioarele, aripile, ce e înfăţişarea goală, ce îmbrăcămintea, 
ce veşmântul strălucitor, ce e veşmântul preoţesc, ce sunt cingătoarele, ce 
toiegele, ce lăncile, ce securile, ce frânghiile, formele geometrice; ce sunt 
vânturile, ce norii, ce e arama, ce este electronul, ce sunt corurile, ce 
aplauzele, ce culorile feluritelor pietre; ce e chipul de leu, chipul de bou, 
chipul de vultur, ce sunt caii, ce sunt feluritele culori ale cailor; ce sunt 
râurile, ce sunt carele, roțile, ce e zisa bucurie a îngerilor 


ŞI 


Dar să odihnim, precum se cuvine, ochiul nostru spiritual de încordarea 
asemenea celei îngereşti spre vederile înalte, coborând la lărgimea împărțită şi 
multilaterală a varietăţii multiple a formelor luate de îngeri. lar de la ele să ne 
întoarcem ca de la nişte chipuri, pe cale explicativă, iarăşi la simplitatea fiinţelor 
cereşti. Dar să cunoşti de mai înainte cum curăţirile sfințitelor chipuri ne 
descoperă uneori că aceste ordine ale fiinţelor cereşti - deşi unele sunt 
superioare ierarhic şi în acelaşi timp inferioare şi cele din urmă superioare 
ierarhic, iar cele dintâi inferioare - fie că sunt cele dintâi, fie cele din mijloc sau 
ultime au, precum s-a spus, aceleaşi puteri. Şi nu e nimic nepotrivit în acelaşi 
mod al înfățişării lor. Căci numai dacă am spune că unele sunt inferioare 
ierarhic celor de mai sus, apoi acestea cele de mai sus fiind superioare celor din 
urmă, ar fi la rândul lor inferioare ierarhic acestora, lucrul ar fi cu adevărat 
nepotrivit şi foarte încurcat. Dar dacă spunem că aceleaşi sunt superioare 
ierarhic şi supuse ierarhic, dar nu aceloraşi, ci fiecare e supusă ierarhic celor de 
mai sus, dar e superioară ierarhic celor din urmă, nu va găsi cineva în aceasta 
ceva nepotrivit declaraţiei Scripturii că unele chipuri plăsmuite în ea pot 
reprezenta uneori pe cele deosebite şi că acestea se atribuie în sens propriu şi cu 
adevărat şi celor dintâi Puteri şi celor de la mijloc şi celor din urmă. De fapt se 
potriveşte în chip nemincinos tuturor fiinţelor cereşti să tindă în sus şi să se 
întoarcă în chip neclintit spre ele însele, păzind cele ce le sunt proprii, şi prin 
comuniunea cu cele de după ele să le fie un mijloc de împărtăşire a lor de 
puterea providenţiatoare, chiar dacă aceste calităţi sunt proprii unora în grad mai 
înalt şi în întregime, iar altora în parte şi în grad inferior . 


$2 
Dar să reluăm cuvântul şi să cercetăm, printr-o primă lămurire a chipurilor, 


pentru care motiv teologia (Scriptura) cinsteşte mai mult decât toate chipul 
focului. O vei afla pe aceasta plăsmuind nu numai roţi de foc (cf. lez. 1,15; 

10.2:6,9; Dan. 7,9), dar şi animale arzătoare (cf. lez. 1,14; leş. 3.2; Ps. 103.5) şi 
bărbaţi fulgerători (cf. Dan. 7, 9-10; Apoc. 4,5; Ps. 17,10; Mat. 28,3) şi văzând 
în jurul fiinţelor cereşti grămezi de cărbuni aprinşi (cf. lez. 1,13; 10.2) şi râuri 
ce clocotesc cu zgomot. Dar şi de Tronuri (Scaune) spune că sunt de foc (cf. 
Dan. 7,9; Apoc. 4,4-5); şi pe înşişi Serafimii cei mai înalți îi înfăţişează prin 
nume ca fiind arzători şi le atribuie însuşirea şi lucrarea focului. Şi în general 
preţuieşte în toți cu dreaptă judecată, chipul plăsmuit al focului. Deci socotesc 
că înfăţişarea minţilor cereşti ca înfocate e cea mai asemănătoare cu Dumnezeu. 


Sfinţii teologi (prooroci) descriu de multe ori fiinţa mai presus de ființă şi fără 
formă prin focul care redă multe din însuşirile dumnezeirii începătoare (cf. leş. 
3.2-6; 14.24; 19,18; Is. 4,5; 29.6; 30,30: Deut. 4.24: Ps. 88.45; lez. 1.4: III Reg, 
19.12), dacă putem spune aşa, în formă văzută. Căci focul sensibil este aşa 
zicând, în toate şi pătrunde prin toate în chip neamestecat şi e mai presus de 
toate. Şi fiind întreg luminos şi în acelaşi timp ascuns, este necunoscut prin el 
însuşi, când nu există o materie în care să-şi arate lucrarea proprie. Căci fiind 
nestăpânit şi nevăzut, le stăpâneşte pe toate şi atrage la lucrarea sa pe toate cele 
în care se iveşte. E neschimbat, se transmite pe sine tuturor celor ce se apropie 
într-un fel oarecare, înviorează prin căldura de viaţă făcătoare, luminează prin 
flăcările neacoperite. E de nereţinut, neamestecat, desfăcător, e neschimbat, urcă 
în sus, e ascuţit în urcuş, e înalt, nu primeşte nici o cădere în jos, e pururea în 
mişcare. In aceeaşi mişcare atrăgător al altora, cuprinzător, dar necuprins, nu are 
nevoie de altceva, se măreşte pe sine pe neobservate, îşi arată mărimea în 
materiile primite, e lucrător puternic, tuturor prezent în chip nevăzut. De e 
nesocotit, pare să nu existe, dar prin atingere se arată deodată potrivit cu ceea ce 
atinge şi cu sine, ca printr-o căutare; şi iarăşi luceşte fără întrerupere, 
nemicşorat, în toate răspândirile lui îmbelşugate. Și alte multe însuşiri ale 
dumnezeirii ar putea afla cineva în însuşirile focului ca în nişte chipuri. Aceasta 
ştiind-o înţelepţii în cele dumnezeieşti au plăsmuit pe seama fiinţelor cereşti 
chipuri de foc, descoperind asemănarea lor cu Dumnezeu şi pe cât se poate, 
imitarea lui Dumnezeu de către ele. 

Dar se prezintă pe ele şi în chipul omului (cf. lez. 1,10; Apoc. 4,7) pentru faptul 
că au însuşirea înţelegerii şi puterile văzătoare îndreptate în sus. Aceasta din 
cauza ţinutei lor drepte şi înălțate şi pentru puterea lor din fire stăpânitoare şi 
conducătoare (cf. Fac. 1,26). Dar şi din cauza foarte micii lor capacităţi simţuale 
în comparaţie cu a animalelor neraționale, capacitate care însă le cuprinde pe 
toate prin tăria puterii îmbelşugate a minţii şi prin stăpânirea peste ele, prin 
ştiinţa lor raţională, putere care, pe de altă parte este prin firea sufletului 
nerobită şi nestăpânită. 

Dar socot că se pot afla chipuri potrivite ale Puterilor cereşti şi în fiecare din 
multele părţi ale trupului nostru (cf. Dan. 10.5-8; lez. 1.5-10; Apoc. 10.1-5). 


Astfel, putem spune că puterile văzătoare ale lui arată privirea (cf. Lez. 
10.12; Apoc. 4,6-8; Zah.3,9) cea mai pătrunzătoare spre luminile 
dumnezeieşti, precum şi primirea simplă, fluidă, nepotrivnică ci foarte 
mişcătoare, curată, deschisă, nepătimaşă a iluminărilor dumnezeieşti. 
Iar simţul ce distinge mirosurile arată puterea acelora care prind, pe cât 
se poate, răspândirea bunelor miresme mai presus de minte şi le 
deosebesc cu ştiinţă pe cele care nu sunt astfel, respingându-le cu totul. 
Iar urechile arată puterea acelora de a primi în chip cunoscător 
inspirația dumnezeiască şi de a se împărtăşi de ea (cf. Ps. 102,20), 

simțul gustului arată alegerea hranei spirituale (inteligibile) şi primirea 
alimentelor dumnezeieşti şi bine hrânitoare (cf. Fac. 15,5-8; Jud. 6,21). 
Pipăitul arată puterea de-a cunoaşte ceea ce e folositor sau păgubitor. 
Genele şi sprâncenele înseamnă puterea care păstrează înțelesurile 
vederilor dumnezeieşti. 

Vârsta adolescentă şi tinerească înseamnă puterea vieţii lor pururea 
înfloritoare. 

Dinţii (cf. Is. 9.11; loil 1,6; Apoc. 9,8) înseamnă puterea care alege ceea 
ce e desăvârşit în hrana primită. Căci orice fire înțelegătoare desface şi 
înmulțeşte înţelesul unitar ce i se dăruieşte de ființa dumnezeiască prin 
puterea providenţială, potrivit fiinţei ei mai coborâte, spre înălţarea ei. 
Umerii, braţele şi mâinile înseamnă puterea făcătoare, lucrătoare şi 
activă (cf. Jud. 6,21; Ps. 90.12; lez. 10,8,21: Dan. 12,7; Apoc. 10,5). 

lar inima e simbolul vieţii, asemănătoare celei dumnezeieşti, ce-şi 
răspândeşte cu bunătate propria-i putere de viaţă dătătoare spre cele 
providenţiate (cf. Ps. 44,1). 

Pieptul arată puterea nezdrobită şi apărătoare a răspândirii de viaţă 
făcătoare ca dintr-o inimă de sub el. 

Spatele, puterea susținătoare a tuturor puterilor născătoare de viaţă (cf. 
lez. 1,16). 

Picioarele (cf. lez. 1.7) arată mişcarea vioaie şi graba şi alergarea pe 
drumul care înaintam neîncetat spre cele dumnezeieşti. 


De aceea teologia (Scriptura) a închipuit picioarele sfintelor minţi ca aripile 
dedesubt. Căci aripa arată graba înălțării şi însuşirea cerească şi călătoria spre 
înălțime şi scăparea de tot ce e coborât prin ridicarea spre cele de sus iar 
mişcarea uşoară a aripilor arată ne- alipirea prin nimic de pământ, ci ridicarea 
deplină peste orice amestec şi cu totul neîngreunată spre înălțime. lar 
neacoperirea şi lipsa tălpilor (cf. Fac. 18.4: 19.2) arată desfacerea, nelegarea, 

starea nereținută, curăţia de orice adaos din afară şi asemănarea cea mai mare cu 
putinţă de simplitatea dumnezeiască. 

Dar deoarece înţelepciunea simplă şi de multe feluri (cf. Ef. 3,10) îmbracă şi pe 
cei neacoperiţi şi le dă să poarte şi anumite unelte (cf. lez. 9.1) să tălmăcim, 
după puterea noastră şi sfintele veşminte şi unelte ale minţilor cereşti. 


Veşmântul luminos şi înfocat (cf. Luc. 24.4, Apoc. 9.17; Is. 63,1) socotesc că 
înseamnă asemănarea cu Dumnezeu, prin chipul locului şi prin puterea 
luminătoare a celor din ceruri, unde e lumina ce umple de strălucire îndeobşte 
fiinţele inteligibile şi le iluminează în chip înţelegător. lar veşmântul lor 
preoţesc (cf. Dan.7,9; 10,5-6; lez. 10.6) înseamnă capacitatea lor de-a se apropia 
de vederile dumnezeieşti şi tainice (mistice) şi sfânta dăruire a întregii lor vieţi. 


Iar cingătoarele (cf. lez. 9.2; Dan. 10,5; Apoc. 15.6) înseamnă păzirea puterilor 
lor de viaţă născătoare şi deprinderea de-a se aduna (concentra), de-a se întoarce 
în chip unitar spre ele însele şi de-a se învârti în cerc cu bună rânduială în jurul 
lor, rămânând necăzute din identitatea lor. 

Toiegele arată autoritatea împărătească şi conducătoare şi puterea de-a conduce 
toate pe calea cea dreaptă (cf. Jud. 6,21). Lăncile (cf. 11 Mac. 5.1-3) şi securile 
(cf. Is. 10.15; lez. 9,2) înseamnă puterea de-a deosebi între cele neasemănătoare 
şi ascuţişul activ şi încununat de rezultatul puterilor lor deosebitoare. 


lar uneltele (geometrice) de măsurare şi ziditoare (cf. Zah. 2.5: Am. 7.7; ez. 
40.3; 47,3: Apoc. 21.15) arată puterea lor de întemeiere, de clădire şi de 
desăvârşire şi toate celelalte ale grijii de înălţare şi întoarcere a ființelor din a 
doua treaptă. 


Uneori, uneltele închipuite ale sfinților îngeri sunt şi simboale ale judecăților 
dumnezeieşti asupra noastră (cf. Am. 7,7-9). Unele arată certarea îndreptătoare 
sau dreptatea pedepsitoare: altele, eliberarea de anumite împrejurări sau scopul 
certării sau recâştigarea fericirii de mai înainte sau adaosul de daruri noi, mici 
sau mari, sensibile sau spirituale. Şi în general, minţii străvăzătoare nu-i va fi 
greu să vadă în ele o potrivire a celor văzute cu cele nevăzute. 

lar faptul că ei (îngerii) sunt numiţi şi vânturi (cf. Ps. 103,4) arată grăbita şi 
aproape netemporala lor lucrare străbătătoare prin toate (cf. Ps. 104,5) şi 

mişcarea lor folositoare de la cele de sus spre cele de Jos şi iarăşi de la cele de 
Jos la cele de sus, mişcare ce ridică pe cele din treapta a doua spre înălțimea mai 
de sus. E o lucrare ce mişcă pe cele dintâi spre comunicarea cu cele de sub ele şi 
ieşirea providenţiatoare spre ele. Ar putea spune cineva că numele de vânt, care 
exprimă suflarea aerului, arată, precum socotesc, asemănarea cu Dumnezeu a 
minților cereşti. Căci suflarea vântului este (cum am arătat mai pe larg în 
Teologia simbolică, prin explicarea celor patru elemente), prin mişcarea lui 
naturală şi de viaţă cauzatoare şi prin rapida şi nestăpânita pătrundere şi prin 
ascunzimea necunoscută de noi şi nevăzută, un chip şi un simbol al 
începuturilor şi sfârşiturilor mişcătoare. Căci nu ştii, zice de unde vine şi unde 
merge (loan 3,8). 

Dar teologia (Scriptura) le împleteşte şi un chip de nor (cf. lez. 1.4; 10.3; Is. 4.5; 
Fapt.1,9; Apoc. 10,1). arătând prin aceasta, că sfintele minţi sunt umplute pe de 
o parte într-un mod mai presus de lume de lumina ascunsă, pe de alta de 
primirea celei dintâi arătate, transmiţând-o pe aceasta fără să o trimită de la ele 
cu îmbelşugare la cel de al doilea grad, intr-o a doua arătare şi pe măsura lor. 
Aceasta arată puterea lor roditoare, de viaţă făcătoare, sporitoare şi 
desăvârşitoare care producând ploaia spirituală, trezeşte prin revărsarea valurilor 
ei în sânul primitor al durerilor naşterea vieţii (cf. lo 36, 27-31; Am. 5,8). 


SI 


lar dacă teologia (Scriptura) îmbracă fiinţele cereşti în chipul aramei (cf. lez. 
1,7: 40.3: Dan. 10,6: Apoc. 1.15), al electronului (cf lez. 1.4.27: 8,2) şi al 
pietrelor multicolore (cf. lez. 1,26: 10,1.9: Apoc. 4,3; 21.18-20), ea arată, prin 
chipul aurului şi al argintului, lucirea neputrezită, neistovită, nemicşorată şi 
nepătată, ca de aur, şi strălucirea arătoasă, luminoasă şi cerească. 


Arama trebuie să fie văzută, după cuvintele dinainte, ca chipul focului, sau al 
aurului. lar înfăţişările multicolore ale pietrelor socotesc că se arată sau 
luminoase, ca albe, sau aprinse, fiind roşii sau în chipul aurului, fiind galbene. 
Și în fiecare culoare vei afla înţelesul înălțător al chipurilor. 


Dar fiindcă socotesc că despre acestea s-a vorbit, după puterea noastră, destul, 
să ne mutăm la sfințita tălmăcire a chipurilor de animale ale minţilor cereşti. 

Chipul focului (cf. lez. 1,10: Apoc. 4,7) e de socotit că înseamnă puterea 
conducătoare, vigoarea, lâna nezdrobită, asemănarea, pe cât e cu putinţă, cu 
ascunzimea  negrăitei începătorii dumnezeieşti prin acoperirea urmelor 
înţelegătoare (cf Ps. 76,18) şi prin învăluirea mersului întins în sus prin 
iluminarea dumnezeiască, spre adâncimea nemijlocită a dumnezeirii. 

lar al taurului (cf. lez. 1,7,10; Apoc. 4,7) arata lâna, vigoarea şi lărgimea 
deschisă a brazdelor înţelegătoare spre primirea ploilor cereşti şi aducătoare de 
rod. lar coamele arată pavăza apărătoare şi nebiruită. 


lar chipul vulturului arată puterea împărătească, pornită spre înălțimi (cf lez. 
1.10; Apoc. 4.7); iuţimea şi uşurinţa în dobândirea hranei întăritoare; şi privirea 
trează şi uşoară spre raza îmbelşugată a revărsării solare a dumnezeirii 
începătoare prin îndreptarea viguroasă, neîmpiedicată, neclintită şi directă a 
puterilor văzătoare spre ea (cf lez. 1.10; Apoc. 4,7). 


Chipul cailor înseamnă ascultare şi sprintena alergare (cf. Zah. 1,8 10:6,2; Ioil 
2,4, IV Reg. 2,11, 6.17; II Mac. 5.2-3; Apoc. 19,11,14). Şi cei albi arată 
strălucirea şi marea înrudire cu lumina dumnezeiască. lar cei negri arată 
ascunsul, precum cei roşii, mişcarea înfocată. lar cei ce îmbină albul cu roşul, 
unirea celor extreme prin pornirea de sine dăruitoare şi legarea treptelor dintâi 
cu cele de al doilea şi a celor de al doilea cu cele dintâi, prin întoarcerea unora 
spre altele în chip providenţial. 


Însă dacă n-am avea în vedere analogia acestui cuvânt nu am arăta deplin în 
însuşirile animalelor pomenite şi în formele trupeşti asemănările 
neasemănătoare ale lor cu cele ale Puterilor cereşti N-am urca de la iuţimea lor 
impulsivă, la bărbăția spirituală, a cărei ultimă formă este mânia. lar de la pofta 
lor la iubirea dumnezeiască (erosul dumnezeiesc) şi, vorbind pe scurt, de la 
toate simţurile animalelor neraţionale şi de la multele lor mădulare la sensurile 
nemateriale ale fiinţelor cereşti şi la puterile lor unitare. Dar celor înţelepţi nu le 
trebuiesc toate acestea, ci le ajunge şi numai tălmăcirea unui singur chip nu cu 
totul potrivit pentm înţelegerea asemănărilor celor înrudite. 


$9 


Dar trebuie cugetat şi la faptul că s-a spus fiinţelor cereşti râuri, roţi (cf lez. 
1.15; 10,6; Dan. 7.9) şi care unite. Râurile de foc înseamnă undele dumnezeieşti 
ce le dăruiesc acelor fiinţe o revărsare îmbelşugată şi abundentă şi o rodnicie de 
viaţă făcătoare (cf lez. 47,1; Dan. 7,10; Apoc. 22.1). lar carele unite, 
comuniunea unificatoare a celor de aceeaşi treaptă (cf Zah 6.1 7). În sfârşit, 
roţile, care sunt înaripate, arată că se învârtesc fără întoarcere şi neclintit spre 
cele dinainte, mişcând puterea lor de mişcare pe drumul drept şi neabătut, spre 
ținta întregii lor învârtiri spirituale, aflată mai presus de lume (cf lez. 1,15-2 1; 
Dan.7.9). 


Dar înfăţişarea chipului roţilor înţelegătoare se poate lămuri şi în alt înţeles 
înălțător. Câci au fost numite şi Cellei (cf. lez 10.13). care înseamnă în limba 
evreiască reîntoarceri în cerc şi redescoperiri căci roților înfocate şi 

asemănătoare lui Dumnezeu le e proprie învârtirea în cerc prin mişcarea 
nesfârşită în jurul aceluiaşi bine. lar descoperirile le sunt proprii prin arătarea 
celor ascunse şi prin înălţarea celor mai de jos şi prin iluminările comunicate de 
cele înalte către cele mai de jos prin dăruire coborâtoare. 


Ne mai rămâne să lămurim sensul bucuriei ordinelor cereşti (cf. Luc. 15.10). 
Căci ele sunt cu totul neprimitoare ale plăcerii noastre pătimaşe. Dar se spune că 
se bucură împreună cu Dumnezeu de aflarea celor pierduţi, ceea ce înseamnă o 
stare de linişte asemănătoare celei dumnezeieşti; şi că se veselesc cu bunătate 
îmbelşugată de purtarea de grijă şi de mântuirea celor ce se întorc la Dumnezeu. 
Ei trăiesc pentru aceştia acea fericire de care s-au împărtăşit de multe ori 
bărbaţii sfinți când s-au revărsat asupra lor lucrările îndumnezeitoare ale 
iluminărilor dumnezeieşti (cf. loan 16.22). 


Acestea fie spuse de noi despre sfințitele închipuiri. Căci deşi ele au rămas în 
afara explicării exacte, cele spuse de noi ne ajută, precum socotesc, să nu 
rămânem cu totul străini de înțelesurile lor figurate. 


lar de vei spune că n-am amintit de toate puterile sau lucrările sau chipurile 
îngerilor din Scripturi, răspundem că în privinţa unora n-avem cunoştinţa cea 
mai presus de lume a altora, că avem nevoie mai mult de altul care să ne 
lumineze, să ne introducă în taina lor. Iar din cele spuse am lăsat la o parte cele 
de acelaşi înţeles, gândindu-ne la corespondenţa lor cu minţile cereşti şi cinstind 
cu tăcerea ascunzimea cea mai presus de noi. 

Note la Ierarhia cerească 

Capitolul 1 


1.Se pot distinge trei înţelesuri în capitolul I: 

a. Strălucirea luminoasă ce purcede (!1P%9%) >) mişcată de la Tatăl nu e una 
cu cele providenţiale spre care se îndreaptă, ci e unda de lumină venită de la 
Tatăl peste ele, care nu sunt din Tatăl, cum este această revârsare, ci sunt cele 
create. Aceasta e deosebirea între gândirea creştină a lui Dionisie şi cea 
panteistă a platonicului Proclu pe care nu o fac cei ce văd în scrisul lui Dionisie 
un conţinut cu caracter panteist. Creaturile peste care se revarsă undele luminii 
dumnezeieşti nu sunt “emanaţii”, cuvânt pe care traducerea latină îl foloseşte 
numai pentru acele unde. 


Dionisie Areopagitul rămâne în cadrul învăţăturii creştine, făcând deosebirea 
între creația adusă de Dumnezeu la existenţa din nimic şi legătura pe care o 
păstrează EI cu ea prin lumina pe care o revarsă peste ea din Sine, în scopul 
ținerii şi aducerii ei cât mai aproape dc EI, adică între creaţia din nimic şi harul 
pornit din fiinţa lui Dumnezeu ca energie necreată, cum îi va spune mai târziu 
Sfântul Grigorie Palama. 


Considerarea de către Dionisie a celor providenţiale drept create, deci deosebite 
de lumina harului ce vine asupra lor din fiinţa dumnezeiască, rezultă şi din 
faptul că el vede rostul venirii acelei lumini asupra lor în îndumnezeirea celor 
providenţiale. Dar aceasta înseamnă că ele nu sunt din fiinţa lui Dumnezeu în 

sens panteist. Ele nu sunt îndumnezeite prin însăşi existenţa lor. Aceasta nu 
exclude o apropiere în diferite grade a făpturilor de Dumnezeu. 


b. Acest urcuş al creaturilor conştiente spre o tot mai intimă relație cu 
Dumnezeu, fără contopire, nu se poate realiza fără o comuniune între creaturi, 
care are forma ierarhiei. Creaturile nu urcă spre Dumnezeu toate deodată prin 
aceeaşi experienţă a lui. In acest caz n-ar avea ce să-şi comunice între ele. Sau 
în voinţa lui Dumnezeu de a le apropia de EI tot mai mult e implicată totodată 
voinţa de a spori comuniunea între ele, prin comunicările experienţei ce o fac 
cele mai înaintate în apropierea de Dumnezeu celor mai puţin înaintate. Dar cele 
mai puţin înaintate nu sunt lipsite nici ele de experienţa lui Dumnezeu, dar văd 
în treaptă mai înaltă la care au ajuns acelea după ce au trecut prin experienţa 
făcută de cele dinaintea lor, perspectiva ce li se deschide şi lor dacă imită treapta 
prin care au trecut acelea. Cele ajunse la treapta iluminării, după ce au trecut 
prin treapta curăţirii, le conving pc cele de mai jos de ele să se silească cu toată 
puterea pentru curățirea lor ca să ajungă şi ele la luminarea la care au ajuns 
acelea prin curățire. 


Cei mai înaintați trăiesc răspunderea de a le comunica şi celor de după ei treapta 
mai înaltă la care au ajuns în experienţa lui Dumnezeu, prin împlinirea 
îndatoririlor faţă de treapta de mai Jos, iar cei mai de jos trăiesc în iubirea 
acelora faţă de ei, apropierea mai mare a lui Dumnezeu de care s-au împărtăşit 
aceia. Această înaintare a tuturor în experienţa lui Dumnezeu prin comuniunea 
întreolaltă e prezentată de Dionisie Areopagitul ca o înaintare a tuturor în jurul 
lui Dumnezeu, în formă de spirală. Dumnezeu lucrează asupra tuturor pe de o 
parte în mod direct, dar asupra celor mai înaintați spre EI de la o distanţă mai 
mică, iar asupra celor mai puţin apropiaţi de la o distanţă mai mare, ceea ce 
are ca urmare că lucrează asupra celor mai puţin înaintați şi prin cei mai 
înaintați. De aceea e reprezentat ca o coloană ce se înalță în mijlocul tuturor, cei 
mai înaintați fiind mai apropiaţi de EI prin urcuşul în spirală parcurs, iar cei mai 
puţin înaintați cunoscându-l şi ei direct, dar de la o distanţă mai mare, însă fund 
atraşi pe drumul în spirală parcurs de ei pentru a se apropia şi ei mai mult de 
coloana prezenţei dumnezeieşti. 


Dacă toţi s-ar apropia de Dumnezeu aflat numai deasupra tuturor, nu l-ar 
cunoaşte direct decât îngerii din treapta cea mai înaltă. Dacă fiecare s-ar apropia 
de Dumnezeu numai în cerc pe poziţia lui proprie, cei mai apropiaţi de 
Dumnezeu n-ar comunica celor de după ei experienţa lui Dumnezeu, căci nu s- 
ar afla toţi într-o legătură. 


Cei mai de jos sunt şi ei într-o legătură directă cu Dumnezeu, dar într-un 
grad mai redus. Ei ştiu că Dumnezeu există, printr-o simţire şi o credinţă care 
le ajută rațiunea să nu vadă un sens în existenţă fără Dumnezeu E şi în 

aceasta o lumină. Dar sunt încă lipsiţi de o simţire mai intensă a prezenţei lui 
Dumnezeu, de o experienţă mai sigură a lui. Dar credinţa şi simţirea lor îi 
ajută să se curăţească de ceața patimilor care-i leagă prea mult de senzațiile 
trupeşti şi de planul material al lumii. 


Iar cei ce s-au curăţit în parte de aceste patimi văd pe Dumnezeu într-o anumită 
lumină; şi înaintând în aceasta, ajung la un fel de desăvârşire a vieţii, însă 
desăvârşirea îi face să vadă că trebuie să se curăţeascâ şi mai mult de 
necunoaşterea lui Dumnezeu, ca să înainteze la o nouă treaptă de lumină şi de la 
ea la o nouă treaptă de desăvârşire. Însă în această înaintare sunt ajutaţi dincolo 
de apropierea de Dumnezeu, trăită de ei în mod direct, şi de trăirea experienţei 
mai înalte a lui Dumnezeu la care au ajuns cei de deasupra lor. 


c. Bunătatea, lumina în care înaintează toți prin tot mai marea apropiere de 
Dumnezeu, îl arată pe Acesta ca Persoană. Numai din persoană iradiază 
bunătatea ca lumină spirituală. lar dacă persoana umană, deşi poate iradia din ea 
tot mai multă bunătate şi lumină, rămâne ca izvor al lor mereu necuprinsă, cu 
atât mai mult rămâne Dumnezeu cel personal o lumină necuprinsă. 


Persoana, ca supremul izvor al luminii, e Tatăl, iar lumina cea mai deplină care 
vine din EI la noi este Fiul lui. Fiul vine ca lumină deplină dumnezeiască la noi 
cu toate razele luminoase ce se răspândesc din El. Tot ce ne dă Dumnezeu în 
toate gradele şi formele, e lumină, e sens, e bunătate. Şi toate luminările ne vin 
de la Tatăl prin Fiul său de la comuniunea dumnezeiască personală, şi de aceea 
iubitoare. Numai legătura cu acest Dumnezeu personal ne scoate din întuneric. 


2. Îngrijite de Providenţă sau de Pronie. 


3. Chiar „minţile cereşti” sau duhurile îngereşti ne sunt descoperite de marea 
lumină a lui Dumnezeu Cuvântul, dacă Dumnezeu nu e existenţă personală, 
dacă nu e Tată care are un Fiu iubit şi iubitor, nu pot exista nici “minţile 
îngereşti” personale, care să voiască să-l cunoască şi să-l iubească, pentru că şi 
ele sunt înzestrate cu capacitatea conştiinţei iubitoare. Dar ajutaţi şi de îngeri noi 
urcăm prin lumina dumnezeiască aflată şi în ei spre lumina simplă începătoare 
şi fără de început a lui Dumnezeu, dar fără să ne contopim cu EI. 


Dacă persoana umană nu iese din identitatea şi integritatea ei oricât de mult şi în 
oricâte feluri de “lumină” se comunică, cu atât mai mult nu se împuţinează în 
Sinea sa ca izvor de lumină. Dumnezeu ca existență personal, El rămâne în 
calitate de existență personală inepuizabilă, ca o forţă de atracție nesfârşită; 
atrage EI însuşi şi persoanele create trăiesc o atracţie faţă de EI, cum se întâmplă 
aceasta în grad mai puţin intens şi între ele. 

Dar noi ca existenţe în trup, cunoaştem în general razele luminii ce pornesc din 
Dumnezeu ca izvorul luminii începătoare şi fără de început, ca sensul suprem şi 
izvorul tuturor sensurilor, mai ales prin transparenţa a tot felul de perdele. Chiar 
mădularele noastre trupeşti sunt un fel de îmbrăcăminte prin care cunoaştem 
lumina sensurilor ce iradiază din nesfârşita lumină dumnezeiască. Însă lumina 
cea mai cuprinzătoare şi mai înaltă ce porneşte din Tatăl începătorul luminii, 
este Dumnezeu Cuvântul. Din EI vine lumina îngerilor şi a oamenilor drepți. Și 
din ea se răspândesc în noi toţi razele luminii, care ne adună pe de altă parte în 
EI ca în Cel neîmpărțit. Cum spune îngerii sunt 
numiţi „minţi cereşti” pentru că Sunt întregi numai minţi Sau numai 
înțelegeri, câtă vreme noi Suntem şi trupuri şi ca atare pofte de satisfacere a 
trebuinţelor trupeşti. Mintea sau înţelegerea care caută sensul existenţei e vârful 
fiinţei conştiente create. Ea e îndreptată ca atare spre Dumnezeu, sensul suprem, 
atotcuprinzător, îngerii fiind numai minţi sunt totodată minţile cele mai capabile 
să înțeleagă şi să înainteze spre sensul suprem al existenţei, care e Dumnezeu. 
Insuşi faptul că mintea înseamnă înţelegere şi voinţă de înţelegere, iar 
înţelegerea nu o poate avea toată în ceea ce e mărginit, o arată ca făcută pentru 
Dumnezeu cel nemărginit, în mişcarea nesfârşită spre EI. Spre Dumnezeu urcăm 
prin slujirea liturgică. Dionisie se dovedeşte ca un trăitor al lui Dumnezeu prin 
cultul bisericesc. Toată creaţia conştientă îngerească şi omenească, e o ierarhie 
ce urcă spre Dumnezeu în unire cu cele de pe treptele mai înalte, acestea 
atrăgându-le prin marea putere dobândită din apropierea lor de Dumnezeu, pe 
cele mai de jos. Dumnezeu inspiră tuturor închinarea, nu numai ca Unul ce e 
mai mare ca toţi ci ca Unul ce e în acelaşi timp un negrăit şi atractiv mister. 
Acest urcuş al treptelor ierarhiilor spre Dumnezeu prin slujirea lui liturgică este 
una cu continua lor desăvârşire, trecând prin alte şi alte nivele de curăţire şi de 
iluminare. 


Toată puterea de slujire liturgică vine de la Fiul lui Dumnezeu făcut om. EI este 
arhetipul prin excelenţă, căpetenia şi inspiratorul cultului lui Dumnezeu pentru 
toate creaturile conştiente, în calitatea lui de om căruia calitatea de Dumnezeu îi 
descoperă profunzimea vrednică de închinare a Tatălui dar şi iubirea puternic 
atractivă a lui. 


Tot urcuşul liturgic, mai precis tot urcuşul spiritual conceput ca urcuş liturgic, 
este un urcuş în atmosfera de mister ce iradiază din Dumnezeu, în tot mai adânc 
mister ce-l înconjoară, care e şi tot mai marea cunoştinţă şi experienţă a lui ca 
atare. E imposibil de spus chiar ceea ce e misterul. El nu e numai ceea ce nu se 
înţelege, EI e legat cu sfinţenia. Aşa l-a văzut şi Rudolf Otto (das Heilige) şi 
Mircea Eliade (sacrul). Rudolf Otto a vorbit de Inysierium tremendum, misterul 
care ne inspiră frica lui Dumnezeu. Dionisie Areopagitul vede misterul ca pe cel 
care ne atrage şi în care înaintăm prin slujirea liturgică. El presupune trăirea în 
Liturghia primelor secole creştine în care credincioşii sunt invitaţi: Cu frica lui 

Dumnezeu, cu credință şi cu dragoste să vă apropiaţi. FI se arată cunoscut în 
scrierea Sfântului loan Gură de Aur despre cunoaşterea lui Dumnezeu ca mister 
în Liturghie. Dionisie Arcopagi-tul leagă misterul şi de ierarhie. Urcăm în el 
ajutaţi de alții mai înalți în experienţa lui care sunt şi mai stabili prin trăirea lui. 
De aceea ierarhia e legată atât de mister, cât şi de sfinţenie, pentru că ne urcă 
spre Dumnezeu. 

Slujirea arhierească a lui Hristos nu s-a epuizat în aducerea jertfei de pe cruce. 
Ea continuă până la sfârşitul lumii, căci EI se aduce continuu Tatălui în cer şi în 
Euharistie ca să ne dea şi nouă puterea să ne împărtăşim de jertfa lui, să ne 
jertfim. La fel continuă slujirea lui de învăţător şi demnitatea împărătească în 
slujirea noastră pământească. EI e împăratul care se jertfeşte, cucerindu-ne prin 
jertfă şi dându-ne şi nouă putere să ne facem împărați peste patimile noastre. 


Această viziune liturgică a urcuşului făpturilor spre Dumnezeu ne arată încă 
odată pe Dionisie radical deosebit de panteismul neoplatonic. O esenţă 
netranscendentă poate avea caracterul unui mister care nu poate fi niciodată 
cuprins. Şi ea nu poate reprezenta izvorul sfinţeniei în care trebuie să progreseze 
toate înaintând spre ea. Căci în panteism toate sunt identice: individuaţiunile 
care emană din esenţă nu pot fi lipsite de sfinţenia pe care ar avea-o esenţa. 


Am menţionat că pentru Dionisie.,Dumnezeu este izvor neînceput şi începător 
de bunătate şi de lumină şi de aceea nu poate să nu fie Persoană. Dae aici el 
accen- tucază că Dumnezeu e şi mister. Aceasta îi arată şi mai mult caracterul 
personal. Persoana uneşte în Sine în mod paradoxal, lumina ca bunătate - şi prin 
aceasta ea dă sens existenţei - şi misterul. Prin toate acestea atrage spre ea. 


Capitolul II 


4. Dionisie Areopagitul începe să descrie prima ierarhie, adică pe cea 
îngerească. Ea e fără trupuri de diferite feluri, cum sunt descrise în Sfânta 
Scriptură. Sunt prezentate aşa. printr-un pogorământ la noi. Căci în starea lor 
spirituală nu le-am putea înţelege şi mai ales n-am avea o anumită experienţă a 
lor Prin aceste forme sau simboale materiale, ni se fac străvezii în realitatea lor 
spirituală. Căci ni se dă totodată de înţeles că aceste chipuri materiale nu le 
aparţin propriu-zis. Dar prin descrierea lor in chipuri materiale, ni se face totuşi 
dovada că ele există. Şi in felul acesta putem să ne convingem şi de existenţa lui 
Dumnezeu cel mai presus de ele, care ne este cu mult mai neapropiat decât 
fiinţele îngereşti. 


5. În urcuşul nostru spre Dumnezeu ne ajută şi faptul că totdeauna fiinţele 
îngereşti se prezintă ca trimise dc autoritatea existenţei supreme a lui 
Dumnezeu. O simt aceasta cei ce ajung la experierea lor. Tema principală a lui 
Dionisie este legătura între minţile spirituale (îngeri) şi chipurile în care ne sunt 

descrise în Scriptură sau în care se arată uneori organelor revelaţiei. Ele pot fi 
descrise sau se pot arăta în chipuri mai potrivite existenţei lor spirituale, alteori 
în chipuri mai nepotrivite (lei, cai etc.). În modul al doilea sunt prezentate 
pentru a ne da seama că fiinţele spirituale nu pot fi aşa: deşi au în mod spiritual 
unele din puterile acestor chipuri inferioare (puterea leului, iuţimea calului). 


Toate chipurile redau o asemănare neasemănătoare cu ființele îngereşti, chiar 
Dumnezeu este descris prin asemenea chipuri pe de o parte asemănătoare, pe de 
alta neasemănătoare. Lui Dumnezeu i se zice Cel ce este sau Viaţa sau Rațiunea, 
pentru că e cauza acestora. Dar alteori i se neagă acestea pentru că e mai presus 
de ele. E asemenea toate şi neasemenea. Negările (apofazele) oricăror asemănări 
1 se potrivesc chiar mai bine lui Dumnezeu, decât afirmările lor. Uneori, cu cât 
sunt mai neasemănătoare chipurile în care ne este descris Dumnezeu ne înalță 
mai mult la El.Aceasta se întâmplă şi cu îngerii. Ba chiar şi cu oamenii. De aici, 
folosirea metaforelor se poate spune că şi persoana umană pe de o parte poate fi 
exprimată, pe de alta e un mister inexplicabil. Ba chiar orice înţeles aşa-zis 
rațional nu e loial mărginii, ci deschis indefinitului. Când spun „trup“ nu 
mărginesc trupul într-o definiție exactă. Câte nu se cupnnd în această noţiune? 


Foarte potrivit vede Olivier Clement „apofaza” lui Dumnezeu în iubire şi o vede 
trăită în „rugăciunea curată de orice gândire": “Dacă Dumnezeul cel viu, 
Dumnezeul Bibliei e supra-esenţa, supra-unitate, aceasta nu e numai din cauza 
oceanului fără limite al dumnezeirii, ci pentru că EI este plenitudinea existenţei 
personale şi pentru că poartă în cel mai mare secret al lui secretul reciprocităţii, 
pentru că este iubire". 


Astfel “intervine al doilea moment al apofazei, cel al rugăciunii curate... 
Rugăciunea curată este atinsă când intelectul poate respinge toată gândirea... 
Atunci intelectul e cu totul gol, vid şi oferit concentrat în interioritatca extremă 
a inimii. Devine «simplu» şi fără formă... Inima înţelegătoare în care se adună 
omeneşte pura aşteptare, rugăciunea curată e o tăcere care este şi rugăciune... 
Intelectul «fără formă» n-are altă formă decât Numele lui lisus, care se 
infuzează în tăcere şi răspândeşte secretul său ca lumină şi face intelectul să 
sesizeze abisul lui ca Dumnezeu” (Oliviei Clement. Quelques jalons de vie a 
partir du patrimoine ascetique de I”Eglise orthodoxe, în “Contacts” nr.142, 
1988, p. 99). 


Dar faptul că nu putem să ne lipsim de a atribui lui Dumnezeu şi îngerilor unele 
chipuri din lume sau că chiar treapta superioară la care ne ridicăm în înţelegerea 
lor prin negarea a tot ce le putem atribui prin asemănarea cu cele din lumea 
creată, are nevoie de acestea, arată o legătură interioară a lui Dumnezeu şi a 
îngerilor cu acestea. 

Aceasta vine din faptul că toate cele din lume „au o împărtăşire la bine“ , adică 
la Dumnezeu. Chiar în materie e o capacitate de a fi făcută locaş şi chipuri ale 
lui Dumnezeu şi ale fiinţelor îngereşti. Şi cele materiale pot fi făcute tot mai 
transparente pentru cele spirituale, pot fi tot mai transfigurate. Trupul omenesc 
al lui Hristos a putut fi făcut mediul cel mai transparent al dumnezeirii. 
Raţionalitatea spiritului, simţirea din adâncimile lui tainice şi inepuizabile pot 
deveni proprii ale trupului. 


Creaţia întreagă e adusă la existență pentru a înainta în Dumnezeu şi prin 
aceasta pentru a se îndumnezei sau sfinţi înaintând în unirea cu Dumnezeu şi 
între părţile ei fără a se contopi. Prin aceasta creşte totodată în cunoaştere, dar 
într-o cunoaştere prin experienţă tot mai accentuată a misterului, prin creşterea 
la infinit în această experienţă, E o înaintare în care toate creaturile se ajută ele 
însele unite în ierarhia lor. 


Dumnezeu conduce cu lucrarea lui lucrarea ierarhiei, care are ca scop sporirea 
în unirea cu Dumnezeu, După Dionisie Areopagitul, Sfântul Maxim 
Mărturisitorul şi Sfântul Grigorie Palama au acordat cea mai mare atenţie 
lucrării dumnezeieşti necreate, în scopul îndumnezeirii creaturilor conştiente 
care lucrează şi ele, imitând modelul dumnezeiesc şi privind neclintit spre El. 
lar acest model întipărindu-se în cei ce săvârşesc slujirile de sfințire şi în cei ce 
participă la ele. Dionisie Areopagitul a subliniat cu toată puterea relația vie a 
creaturilor conştiente cu Dumnezeu şi înălțarea lor spre EI în solidaritatea lor 
ierarhică, cele mai de sus întipărindu-se de chipul lui şi comunicându-le, la 
rândul lor lumina primită, celor ce le urmează. Aceasta se face mai ales pnn 
sfintele slujiri ale membrilor ierarhiei. A conlucra cu Dumnezeu în această 
operă de sfințire proprie şi a altora e lucrul cel mai dumnezeiesc al făpturilor. 


6.Materia e şi ea de la Dumnezeu şi face posibile formele frumoase. Dar acestea 
primesc frumuseţea adevărată numai când sunt produse dc spirit şi se arată prin 
ele stările spirituale curate şi luminoase. Deci spiritul poate lucra în materie şi se 
poate revela prin ea. Sau formele materiei se află virtual în spirit, deci virtual şi 
în Dumnezeu, Creatorul spiritului omenesc şi al materiei. Forma creată cea mai 
frumoasă e materia în trupul omenesc, legat intim de spiritul lui, iar suprema 
frumuseţe o atinge ea în trupul Cuvântului. Ingerilor li s-a dat şi lor putinţa să ia 
forme văzute, mai ales omeneşti, dar trecătoare, nelegate intim de existenţa lor, 
inconsistente. Dumnezeu a creat toate formele de existenţă pentru o solidaritate 
între ele. A creat şi materia ca o formă de existenţă, pentru ca spiritul să-şi arate 
frumuseţea în formele ci. 

Este lucrul cel mai dumnezeiesc, pentru că în această conlucrare se arată 
răspunsul creaturii la iubirea lui Dumnezeu cu iubirea sa. 


Capitolul III 

7. Se descrie urcuşul spre Dumnezeu al treptelor ierarhice ale Fiinţelor îngereşti 
în trei etape continue, repetate la nivel tot mai înalt: curățirea, luminarea şi 
desăvârşirea. Pentru toate iau putere de la Dumnezeu, în EI e izvorul curăţiei, al 
luminării şi al desăvârşirii. 


Acestea se înfăptuiesc în părtaşii la ierarhie din Dumnezeu, izvorul lor, mai 
mult ca în nişte oglinzi tot mai clare, tot mai străvezii. Deci Dumnezeu nu e 
cunoscut numai teoretic, ci şi prin întipărirea lui în îngeri şi în oameni ca şi 
curăţie, ca lumină în care e cunoscut, ca desăvârşire în toate cele bune. 


Curăţia constă în tot mai deplină eliberare de preocuparea de altele deosebite de 
Dumnezeu. Ba e condiţia pentru cunoaşterea tot mai adevărată şi mai adâncă a 
lui Dumnezeu, fiind eliberarea de îngusta şi nepotrivita lui cunoaştere. lar 
aceasta e ceea ce îl face pe înger tot mai asemenea cu Dumnezeu sau mai 
desăvârşit în bunătatea şi iubirea care este proprie lui. Toate aceste nivele atinse 
se comunică celor care urmează după ele. Prin firea ei, curăția, lumina, 
asemănarea cu Dumnezeu în bunătate sc comunică de la cei ce sunt mai ridicaţi 
şi se ridică mereu la cei ce sunt mai jos dar în imediată legătură cu ei iar aceştia 
sunt atraşi de curăţia, lumina şi desăvârşirea acelora. 


Inălţarea în curăţie, în cunoaşterea lui Dumnezeu în desăvârşirea ca asemănare 
cu EI, sunt însufleţite de iubirea lui. lar iubirea faţă de EI a unora nu poate să nu 
devină şi iubire a lor față de cei de după ei. Totuşi curățirea, luminarea şi 
desăvârşirea unora prin atracţia tot de către Dumnezeu şi comunicarea acestor 
stări celor următori nu se face în mod necesar conform unei legi. Iubirea din ele 
nu poate avea loc fără libertate, e în firea tuturor o pornire spre iubire. Dar 
iubirea a putut fi atrasă chiar de unii îngeri şi spre sinea lor înţeleasă în chip 
egoist, ceea ce a dus la căderea unora, iar în oameni şi spre plăcerile de cele 
materiale, dat fiind că ei sunt îmbrăcaţi în trupuri. 


Fiinţele îngereşti formează o ierarhie de trei trepte ce se suprapun de trei ori. 
Fie urcă veşnic în participarea tot mai sporită la energiile dumnezeieşti şi la 
asemănarea cu Dumnezeu. Lucrarea lor e unită cu lucrarea dumnezeiască 
acest urcuş se realizează prin trei etape ce se repetă: prin curăţire, luminare şi 
desăvârşire. Toate acestea îşi au izvorul în Dumnezeu. Dumnezeu e curăţia 
absolută El e lumina absolută, neprimind lumina de la altul. El e desăvârşirea 
absolută. Curăţirea constă în eliberarea fiecărei trepte de orice amestecare cu 
altceva. In concentrarea exclusivă spre Dumnezeu. Dar absolută 
neamestecare cu orice altceva o are Dumnezeu. O treaptă, terminând 
curățirea de amestecarea cu altceva, trece la o iluminare superioară, prin 
lumina ce i vine de la Dumnezeu. Dar ca una ce s-a curăţit, transmite treptei 
de sub ea puterea acestei curăţiri. Şi după ce treapta de deasupra ei s-a 

iluminat, a trecut la desăvârşire. Dar, ajunsă la capătul iluminării poate ajuta 
şi pe cea de sub ea să se ilumineze. 


Dar curățirea treptei inferioare nu se face numai prin puterea ce-i vine de la 
treapta superioară, care a ajuns la capătul curățirii sale, ci şi din puterea lui 
Dumnezeu, odată ce curățirea înseamnă eliberarea de amestecul cu altceva şi 
dobândirea preocupării exclusive de Dumnezeu. 


Capitolul IV 


8.Toate le-a creat Dumnezeu ca să se împărtăşească de bunătatea lui pe 
măsura lor. Acesta e sensul existenţei. Dumnezeu este izvorul existenţei 
tuturor, pentru că e bun şi atotputernic, dar El e mai presus de existenţă. EI 
este izvorul vieții tuturor, fiind mai presus de viaţă. Este izvorul raţiunii şi 
infelegerii tuturor, fiind mai presus de rațiune şi de înţelegere. Se afirmă 
transcendenţa lui Dumnezeu faţă de toate cele cc există, care au şi viaţă şi 
cugetare prin EI. E respinsă orice continuitate panteistă de existenţe, de viaţă, de 
rațiune şi înţelegere intre EI şi lume. De aceea aceasta nu poale fi decât din 
nimic, dacă ea este prin EI, dar nu din fiinţa lui şi nici din alta care nu mai poate 
fi alăturea de a lui, odată ce este infinit; căci dacă ar avea nevoie de altceva 
pentru crearea lumii, ar fi limitat. 


Acesta e marele paradox: lumea nu e din fiinţa, viaţa şi raţiunea lui şi totuşi 
este prin EL. E o trecere de la EI la ea dar nu o prelungire a fiinţei, vieţii, 
rațiunii, înţelegerii lui. E. o trecere prin puterea voită de El. Dă funţă lumii, dar 
EI rămâne mai presus de fiinţa ei, adică de ceea ce cunoaştem noi ca ființă, dă 
viaţă unora din lume, dar nu din viaţa lui. El rămânând mai presus de ce trăim 
noi ca viaţă proprie; îi dă rațiune şi înţelegere, dar El rămâne mai presus de 
Ceea ce cunoaştem noi ca rațiune şi înțelegere. Și totuşi, nu putem cugeta 
existenţa lumii, viaţa şi rațiunea unor fiinţe din ea, fără fiinţa, viaţa şi raţiunea 
lui mai presus de fiinţă, viaţă şi rațiune. 


9. Dar fiinţele îngereşti sau cereşti au o fiinţă (0 existenţă), o viaţă şi o 
înțelegere mai presus de cea a celor din lumea noastră, deşi fiinţa, viaţa şi 
înțelegerea lor sunt create, dar fiind mai aproape de Dumnezeu şi toată fiinţa 
lor numai minte Sau înţelegere sau fiind mai pline de puterea existenţei, de 
viața şi lumina lui Dumnezeu, ele au primit şi misiunea de-a ne ajuta şi pe noi 
să primim mai multă putere, viaţă şi lumină de la Dumnezeu. Apropierea lor 
mai mare de Dumnezeu le dă mai multă dragoste de EL, mai multă atenţie la 
EL, mai multă asemănare cu El. Dar aceasta le face să imite mai mult 
dragostea lui Dumnezeu pentru noi. 

10.Deoarece afirmării dinainte că noi primim cele de la Dumnezeu prin îngeri, 
unii ii opun faptul că unii sfinți au vorbit despre o comunicare directă cu 
Dumnezeu. Autorul declară că o comunicare cu Dumnezeu prin îngeri nu se 
opune şi unei comunicări directe. Ele se îmbină. Ingerii înşişi i-au introdus pe 
sfinți la comuni- nea directă cu Dumnezeu. Ingerii ne-au putut ajuta să experiem 
lucrarea cu totul spirituală a lui Dumnezeu, întrucât au luat unele chipuri prin 
care ni s-au făcut mai accesibili. E şi aceasta un urcuş treptat al nostru la trăirea 
prezentei lucrării spirituale a lui Dumnezeu, fecioara Maria va trăi minunea 
conceperii fiului lui Dumnezeu din ea, după ce i s-a vestit aceasta prin înger. E o 
iconomie a lui Dumnezeu să-şi facă din îngeri înaintemergătorii săi la oameni, 
pentru treptata ridicare a acestora la copleşitoarea experienţă a lucrării lui. Omul 
trăieşte mărimea bunătăţilor lui Dumnezeu şi prin faptul că trăirea ei de către el 
este anticipată de trăirea cea mai presus de om, dar nu cu totul copleşitoare, a 
îngerilor. 


Dionisie Areopagitul ne prezintă viziunea întregului univers creat, nevăzut şi 
văzut, înaintând spre Dumnezeu atras de El, dar răspunzând acestei atracţii 
printr-un urcuş solidar ierarhic - liturgic. E o viziune dinamică ascendentă a 
creaţiei universale. 


Pentru această înaintare continuă în lumina şi iubirea lui a făcut Dumnezeu 
universul sau pentru veşnica lui îndumnezeire. Nu l-a făcut de la început în 
maxima apropiere de El pentru ca să-i dea şi lui prilejul şi bucuria să facă 
această înaintare mânat de dorinţă şi cu libertatea lui - mai precis a îngerilor şi a 
oamenilor - şi nu-l putea face de la început ca pe Sine: un univers al 
dumnezeilor infiniți. Sfântul Maxim Mărturisitorul a preluat această viziune 
vorbind de liturghia cosmică şi spunând că Dumnezeu Cuvântul a creat pe om 
pentru a-l îndumnezei şi pentru aceasta El se face axa lucrătoare în istorie, 
conducând-o spre veşnicia îndumnezeită (Răspunsuri către Talus te. 22). 


11.Chiar lisus se supune ca om acestei rânduieli a lui Dumnezeu, lăsându-se 
întărit de înger. De altfel. EI se foloseşte de îngeri ca vestitori ai dumnezeirii lui 
pentru oamenii cărora ei le erau mai apropiaţi. 


Capitolul VI 


12.Numai Dumnezeu ştie câte ordine îngereşti sunt. Nouă ni s-au descoperit trei 
ordine, de câte trei trepte. S-ar putea că aşa cum vor veni la existenţa pentru veci 
miliarde de oameni, să existe şi miliarde de îngeri, de ipostasuri conştiente 
netrupeşti, pentru a cuprinde cât mai multe din înțelesurile şi formele de iubire 
ale lui Dumnezeu cel infinit şi pentru ca pe măsură ce vin noi şi noi oameni la 
existenţa pentru veci sa-i aibă in grija lor prietenească alţi şi alţi îngeri apropiaţi 

spiritual de unicitatea fiecăruia. Pot fi în planul nevăzut din jurul nostru minţi 
imposibil de numărat, care să-l înţeleagă pe Dumnezeu cel mai mult, să-l laude 
în comun şi să se intereseze de noi. 


Dumnezeu n-a adus la ființă o lume văzută şi nevăzută săracă. Precum nu putem 
da de marginile lumii văzute, aşa nu putem da nici de marginile celei nevăzute, 
cu atât mai valoroase, care contribuie la îmbogățirea noastră spirituală din 
Dumnezeu, infinitul luminii şi al înţelesurilor. Ele îşi comunică trăirea mereu 
sporită a lui Dumnezeu şi bucuria de EI - cum nc-o comunicăm şi noi şi care e 
cu atât mai bogată, cu cât suntem mai mulţi cei ce ne-o comunicăm. 


Nu e vorba în aceasta de o reîntoarcere sau atragere din nou în esenţa 
fundamentală a celor ieşite din ea, conform teoriei panteiste neoplatonice. Căci 
cele ce urcă spre Dumnezeu sunt create de EI din nimic şi nu ajung în urcuşul 
lor la o contopire cu Dumnezeu, ci rămân veşnic create dupa fiinţa lor, 
îndumnezeindu-se după har. 


Capitolul VII 


13.Cele trei cete din prima treaptă Sunt aprinse de dragostea faţă de 
Dumnezeu, aflându-se în directă relaţie cu Dumnezeu, fără nici o mijlocire. 
Numai pe El îl văd şi-l simt ca mai înalt decât ele. Sunt aprinse de iubire, dar 
nepătimaşe. Căci iubirea aceasta le înalţă, nu le coboară. Dar ele încălzesc, la 
rândul lor pe cele de sub ele, încălzesc pe acelea spre iubire, prin iubirea lor. 
Căci cel ce iubeşte nu numai se încălzeşte de iubirea ce o are faţă de cel mai 
de sus, ci şi încălzeşte cu iubirea lui pe cel mai de jos. 


În Heruvimi se află pe lângă căldura iubirii lor, înţelepciunea câștigată din 
vederea lui Dumnezeu, pe care de asemenea o transmit celor trei cete din treapta 
de după cea dintâi. lar în Tronuri iese în relief cu deosebire însuşirea de-a fi cel 
mai ridicat “loc” de odihnă al lui Dumnezeu prin iubirea lor faţă de EI, 
comunicând şi ele aceasta calitate celor de după ele. 

Toate cele trei cete din prima triadă se mişcă în jurul lui Dumnezeu, dar şi 
persistă în jurul lui. De aceea se spune despre ele că se şi mişcă, dar şi stau în 
jurul lui. Sunt statornice, pentru că nu coboară spre stările celor mai de jos. Dar 
se mişcă pentru că nu se mulţumesc nicicând să rămână unde sunt şi să nu urce 
mai sus în împărtăşirea de Dumnezeu. 


14.Cetele din prima triadă nu cunosc pe Dumnezeu prin nici unele din cele 
create, ci numai direct din El. De aceea au curăţia cea mai înaltă, lumina 
dumnezeiască cea mai bogată şi desăvârşirea cea mai deplină în comparaţie 
cu treptele de după ele. Dar înaintează mereu mai Sus în curăţia lor sau în 

eliberarea dc alte şi alte îngustimi ale neştinţei şi ca urmare, în luminarea lor 
directă din Dumnezeu şi deci şi în desăvârşire în asemănarea cu Dumnezeu. 


Ele sunt în relație nemijlocită cu Dumnezeu, căci nu se poate cugeta că sunt la 
infinit alte şi alte trepte mereu mai înalte în apropierea de El. Aceasta ar 
însemna că creaţia este infinită, ceea ce ar face pe Dumnezeu lipsit de 
capacitatea de a limita creaţia. lar faptul că prima triadă se află intr-o relaţie 
nemijlocită cu Dumnezeu nu o face cu totul deosebită de cele de după ea pentru 
că şi ele se împărtăşesc în mod nemijlocit de Dumnezeu, care e verticala ce se 
înalţă printre toate. Deosebirea primei triade constă numai în faptul că nu are 
nevoie de alte triade pentru a urca în comunicarea tot mai apropiată cu 
Dumnezeu, cum au acelea. 


Dar e ţinută şi ea în solidaritate cu triadele de mai jos prin răspunderea de-a le 
atrage după ele la o comunicare cu Dumnezeu tot mai bogată. Urcuşul tuturor în 
apropierea de Dumnezeu în solidaritate e cum spune Sfântul Maxim 
Mărturisitorul, într-o scolie la acest capitol, ca o horă suitoare. In jurul lui 
Dumnezeu, în cadrul căreia cele mai de jos fiind atrase dc cele mai de sus 
înaintează şi ele într-o comunicare nemijlocită, dar mai de jos cu Dumnezeu 
întreaga creaţie se mişcă spre o tot mai mare comunicare directă cu Dumnezeu 
în cadrul acestei hore universale. 


15.In mod mijlocit Fiul lui Dumnezeu cel întrupat a introdus această triadă şi în 
taina întrupării şi lucrării lui mântuitoare. Dar poate tocmai făcându-le să-şi dea 
seama de mărimea acestei taine, a făcut aceste cete să se întrebe cu îndoială cum 
s-a putut face aceasta? Căci era de neînțeles iubirea atât de mare a fiului lui 
Dumnezeu care l-a făcut să se coboare până a se face om. 


16.Din izvorul dumnezeiesc. 
Capitolul VIII 


17.Prima triadă a îngerilor e concentrată spre măreţia infinită a lui 
Dumnezeu. Ea se alcătuieşte: 
> din cei în a căror iubire se odihneşte Dumnezeu (553993) şi care 
rămân nemişcaţi în bucuria de a-l avea pe Dumnezeu odihnindu-se în ei 
şi de-a se odihni ei înşişi în EL; 
> din care ard de focul dragostei lui Dumnezeu faţă de ei şi a lor 
față de EI; şi 
> din TI care adaugă la acest foc al dragostei şi cea mai înaltă 
lumină a înţelepciunii. 

Triada a doua se împărtăşeşte cu deosebire de caracterul lui Dumnezeu de 
Domn, de Puternic şi de Stăpân. 


> Prima ceată a ei simte libertatea ei deplină, nesupusă nici unei porniri 
interioare sau puteri exterioare. Simte numai domnia dătătoare de 
libertate a lui Dumnezeu. 

> A doua ceată trăieşte puterea lui Dumnezeu, care o face şi pe ea 
puternică. 

> A treia îşi simte stăpânirea de sine, care e o domnie activă, o domnie în 
tot ce face. 


Triada a treia e însărcinată cu Slujirea vestitoare către oameni, fiind în 
legătură nemijlocită cu ei. Fa le comunică oamenilor locul iubirii lui 
Dumnezeu şi de Dumnezeu şi puterea libertăţii sau a stăpânirii de sine primite 
de la Dumnezeu prin triadele superioare, dar trăite şi de oameni într-un mod 
direct, dar de mai departe, de la Dumnezeu. 


18.Uneori, îngerii din treapta cea mai de jos sau Arhanghelii sunt trimişi 
direct de Dumnezeu sau la porunca lui Dumnezeu, de cei din treptele 
Superioare, să comunice oamenilor veşti despre viitor sau îndemnuri spre 
anumile fapte. Ei sunt prezentaţi uneori în această slujire îmbrăcaţi în haină 
lungă până la călcâie, prin care se dă de înţeles slujirea lor ierarhică sfințitoare. 
Căci această haină închipuie haina pe care au să o îmbrace şi preoţii sau 
arhiereii bisericeşti, care le acoperă formele trupului care pot ispiti la porniri 
pătimaşe. Le rămâne descoperit numai capul, care are în sine mintea 
înţelegătoare şi gura comunicatoare a voilor dumnezeieşti. 


Numele de preot însuşi (iepevs) are sensul de sfinţit. Căci se sfinţeşte într-o 
legătură superioară cu Dumnezeu şi îi înalță pe credincioşi spre sfinţenie. 
Întrucât îi înalță spre Dumnezeu. De aceea i se spune preotului şi “Sfinţia ta“ . 
lar ierarhul sau arhiereul înseamnă începător sau conducător mai înalt în 


sfinţenie, motiv pentru care i se spune “Preasfinţit” !!EpoTaToG), 


Hristos este cel mai înalt ierarh, pentru că este începătorul sfinţeniei ca 
Dumnezeu, dar şi conducătorul în ea sau în dumnezeire, ca om. Dar ierarh mai 
înseamnă şi ..Stăpân sfințit” . Stăpân care conduce însă prin iubire în iubirea 
mai înaltă a lui Dumnezeu. De aceea se spune arhiereului “Preasfințite 
Stăpâne”, iar lui Hristos “Stăpânul” sau “Domnul” prin excelenţă. 


Hristos este începătorul sfinţeniei sau izvorul ei, pentru că este Fiul Tatălui, dar 
şi omul care primeşte sfințenia cea mai înaltă. Rolul acesta îl transmite pe trepte 
mai potrivite oamenilor şi ierarhiei cereşti şi omeneşti. Nimeni nu urcă singur 

spre Dumnezeu, ci prin alţii, care au experiat sfinţenia mai înaltă a lui care se 
simte în sfinţenia lor. 


Uneori, îngerii le vestesc oamenilor fapte de viitor ale lui Dumnezeu sau 
proorocii. Sau Dumnezeu arată că îşi va împlini prin îngeri anumile fapte cu 
oamenii. Aşa e porunca dată unui înger de-a pune în viitor semnul crucii lui 
Hristos pe fruntea celor ce vor crede în EI, semn prin care se va intipării în fiinţa 
acelora puterea lui Dumnezeu care-i va mântui şi-i va scăpa de vrăjmaşul. 


Se întipăresc prin aceasta cei credincioşi cu Preasfânta Treime cea iubitoare şi 
cu duhul jertfei iubitoare a lui Hristos, umplându-i şi pe ei de iubirea treimică şi 
de iubirea jertfelnică a lui Hristos. Deci vine în ei chiar prin îngeri nu numai o 
vestire de la Dumnezeu, ci chiar o putere de la Dumnezeu; se împărtăşesc de o 
prezenţă a Treimii în ei şi a lui Hristos. Dacă pot simţi nemijlocit pe Dumnezeu 
prin cel ce mi-l predică cu Ssimţire, cum nu l-aş putea simţi şi prin înger, care 
mi-l predică în mod nevăzut şi cu mare înrâurire în interiorul meu? Dacă 
arătându-mi preotul crucea sau binecuvântându-mă cu semnul ei simt direct 
în mine prezenţa lui Hristos cel răstignit, cum nu l-aş Simţi când îmi pune 
îngerul în interiorul meu pecetea crucii lui Hristos? Mijlocirea lui Dumnezeu 
prin preot sau prin înger nu înseamnă o interpunere a lor între Dumnezeu şi 
mine, ci un deget care mi-l arată, un glas care-mi spune: “lată-l!" Dumnezeu 
nu condiţionează arătarea lui către noi de izolarea noastră, ci ni se arată cu atât 
mai simţit când ne vede adunaţi, solidari în EI. În glasul preotului şi al îngerului 
simt puterea lui Dumnezeu. 


Capitolul IX 


19.Triada îngerească cea mai apropiată de oameni e triada a treia, formată din 
începătorii, Arhangheli şi îngeri. Începătoriile sunt cei care sunt pentru noi 
“începutul” sfinţeniei sau al „conducerii" spre Dumnezeu. Ei privesc spre triada 
Domniilor, Puterilor, Stăpâniilor, dar şi spre Arhangheli şi îngeri, care ne 
comunică nouă direct ceea ce primesc de la Dumnezeu prin treptele superioare. 
„Scriptura a încredinţat ierarhia de la noi îngerilor”. Ei sunt ierarhii ierarhilor 
pământeşti sau conducătorii şi începătorii lor în sfințenia pe care ierarhii 
bisericeşti o comunică preoţilor, iar aceştia poporului, ceea ce nu exclude unirea 
acestuia cu Dumnezeu. lar prin ierarhi îngerii comunică şi poporului sfinţenia 
sau legătura cu Dumnezeu. 


De aceea Scriptura vorbeşte şi de câte un înger deosebit al fiecărui popor. Aşa 
cum fiecare persoană umană are un înger al ei care seamănă pe un plan mai 
înalt cu acea persoană, aşa are şi fiecare popor un înger mai înalt, cu 
capacitatea unei conduceri, al unui “izvor de sfinţenie” potrivit acelui popor. 

De aceea Dumnezeu a pus graniţele între neamuri corespunzător deosebirii 
între îngerii destinaţi lor. 


Ierarhia, de la cea mai înaltă treaptă îngerească până la cea mai de jos implică - 
prin rolul conducător încredinţat fiecărei trepte pentru cea mai de jos - nu numai 
o “stăpânire” ci şi o răspundere. Toată ierarhia este străbătută de o 
responsabilitate care îi leagă pe cei mai înalţi de cei mai de jos, o 
responsabilitate care este şi o solidaritate a întregii creaţii conştiente. 


Treptele mai de sus ne sunt mai ascunse decât cele mai apropiate de noi. Dar 
sunt şi în ele însele mai pline de taină decât cele mai apropiate de noi. Căci sunt 
mai apropiate ca fiinţe, de misterul abisal al dumnezeirii sau mai asemănătoare 
cu El Dar chiar treapta îngerilor are un anumit mister sau o ascunzime 
neînţeleasă şi netrăită complet de noi. Cu atât mai ascunse ne sunt treptele 
superioare îngerilor. Dar întrucât le simţim şi pe ele ca nefiind ultimele, trăim 
dar ca mai ascunse - şi treptele superioare acelora. Ca pe Cel mai ascuns sau ca 
pe Cel mai mare mister îl trăim pe Dumnezeu dar îl trăim totuşi şi pe EI căci 
luminile şi experienţele lui Dumnezeu ce ne vin prin treptele îngereşti simţim că 
nu sunt de la ele sau ca ele, deşi atât de misterioase pentru noi, sunt totuşi mai 
prejos de misterul începător al lor şi neînceput al lui Dumnezeu. 


Dar şi primei triade îi este Dumnezeu nu numai Cel mai apropiat, ci şi ascuns în 
marele lui mister de izvor neînceput al luminilor şi al sfinţeniei ce le vine de la 
EI]. Poate accasta a făcut posibilă şi căderea unora din îngerii cei mai înalți. 
Întrucât li se cerea şi lor un efort pentru trăirea şi cunoaşterea măririi necuprinse 
a lui Dumnezeu, pe care ei nu l-au făcut. 

Viziunea aceasta ierarhic liturgică şi simţitoare a urcuşului solidar spre 
Dumnezeu al creației conştiente a fost pierdută în Occidentul protestant şi 
neoprotestant individualist şi neînţelegător al sfinţeniei, pentru că a pierdut 
legătura trăită cu Dumnezeu, reducând o la o legătură prin simpla credinţă de la 
distanță, ca urmare a înţelegerii lui în catolicism ca simplu obiect al deducției 
raţionale. 


20.Dar faptul că fiecare popor e încredinţat conducerii unui înger nu înseamnă 
că aceşti îngeri trebuie înțeleşi ca nişte zei independenţi sau nu arată că 
Dumnezeu şi-a limitat stăpânirea nurnai la poporul iudeu, îngerii popoarelor 
sunt toți în slujba lui Dumnezeu. De aceea Dumnezeu încredinţează unui înger 
sau altuia şi misiunea vreunei vestiri speciale unui popor. lar dacă unele popoare 
sau unele persoane umane nu ascultă de Dumnezeu, cunoscut şi prin îngeri, 
aceasta se datorează libertăţii lor. 


Dar nici îngerii nu aduc întotdeauna vestirile sau tălmăcirile lor direct unei 
mulțimi în general, ca la naşterea lui Hristos, ci uneori le comunică poporului 

prin bărbaţi aleşi, capabili să le primească prin treapta lor duhovnicească mai 
înălţată. Căci pe lângă ierarhia bisericească rânduită de Dumnezeu ca 
ierarhie vizibilă, există şi o ierarhie duhovnicească între oameni, adică trepte 
diferite de trăire şi înţelegere duhovnicească, dintre care unele sunt foarte 
înalte. E o altă formă prin care Dumnezeu Susţine o răspundere şi o 
solidaritate între îngeri şi oameni, în urcuşul lor spre El. 


Capitolul X 


21. Prima treaptă întreită se împărtăşeşte de o lumină mai ascunsă, pentru că e 
în nemijlocită comunicare cu Dumnezeu cel ascuns în profunzimile lui faţă de 
făpturi. Cu cât eşti mai aproape de Dumnezeu, cu atât îți dai mai mult seama de 
taina lui, cum ţi se întâmplă şi în relația cu persoana iubită. Dar lumina 
dumnezeiască ce i se arată primei trepte este mai curată, fiind mai bogată şi 
arătându-se mai direct şi mai adâncă. Avem de-a face cu un alt paradox. 


22.Dar chiar îngerii din aceeaşi treaptă îşi comunică unii altora ceea ce văd 
spiritual, ceea ce cunosc din Dumnezeu. E şi între ei o comunicare. Altfel nu s- 
ar bucura împreună. Nici unul nu se bucură singur de ceea ce cunoaşte din 
Dumnezeu. Se arată şi în aceasta o solidaritate între ei, o solidaritate prin dialog, 
singura formă de comunicare posibilă între existenţele conştiente. De aceea 
strigă Serafimii unul către altul. 


23.Dar nunțile cereşti şi omeneşti nu sunt deosebite numai ca grupuri în 
curățirile, iluminările şi desăvârşirile de care se împărtăşesc pe rând, ci şi fiecare 
dintre ele are într-un fel în orice moment toate cele trei stări la înălțimi 
deosebite. Mintea omenească a fiecărui om trăieşte mereu curăţia, iluminarea şi 
desăvârşirea, puteri prin care se curăţeşte, se iluminează, se desăvârşeşte mereu. 
Mai ales oamenii ajunşi la sfinţenie se află la înălțimea tuturor cetelor îngereşti 
în starea lor de curăţie, de iluminare, de desăvârşire în năzuinţa şi puterea lor 
de-a se curăţi, ilumina şi desăvârşi mai departe. Dar aceasta nu exclude 
comunicarea experienţelor stărilor lor de curăţie, de iluminare şi de desăvârşire 
şi a năzuinţei lor continue de-a se înălța în aceste stări. Oamenii, până sunt în 
starea de păcat, sunt la începutul şi pe parcursul mai puţin înălţat al curățirii, 
iluminării şi desăvârşirii lor, mai prejos de treptele îngereşti şi se folosesc de 
ceea ce le comunică acelea. Dar pe culmile sfinţeniei lor se află la înălțimea 
tuturor treptelor îngereşti şi în comunicare cu ele. 


24.Dionisie Areopagitul exprimă pe tot parcursul scrierilor sale taina lui 
Dumnezeu ca izvor al tuturor celor bune câte le avem; dar mai presus de toate. 
EI e izvorul fiinţei, al existenţei, al luminii, al desăvârşirii, fiind mai presus de 
fiinţa, de existenţă, de curăţie, de lumină, de desăvârşire. Nu putem numi cu 
numele celor avute şi trăite de noi cele proprii lui Dumnezeu. Cele trăite şi 

numite de noi sunt relative, începute, participate; cele ale lui sunt absolute, 
neîncepute, neparticipate le are pe toate în Sine. 


Capitolul XI 


25. Avem aici distincția reluată de Sfântul Grigorie Palama între fiinţă, putere şi 
lucrare, pe care şi o însuşeşte şi Sfântul Maxim Mărturisitorul, în Scola la 
capitolul X,3. Treptele îngereşti, deşi pot fi numite toate Puteri cereşti, sunt 
toate fiinţe, ca izvoare de puteri şi de lucrări. Ca fiinţe cereşti sau spirituale nu 
pot fi fără puteri şi lucrări căci fără puterile şi lucrările lor n-ar putea folosi 
puterile şi lucrările dumnezeieşti. Prin aceasta se evită monolizitismul sau 
panteismul sau erezia lui Apoilinarie, cum zice Sfântul Maxim, declarând şi pe 
Dionisie contrar neoplatonismului panteist. 


26. Toate cetele cereşti se numesc îngeri pentru rolul de vestitori ai tainelor 
dumnezeieşti - direct ca îngerii, în sens strict sau indirect, ca cetele mai înalte. 
Dar se pot numi toate şi Puteri, pentru că constau toate din ființă, putere şi 
lucrare şi se împărtăşesc de puterile dumnezeieşti. Dar cetele mai de Jos n-au 
toată puterea celor mai înalte, cum o au cele mai de sus, în nici un înţeles. 
Serafimul este Putere sau înger, dar îngerul în sens strict nu se poate numi 
Serafim, deşi se poate numi şi el Putere cerească. 


Capitolul XII 


27. Autorul numeşte, urmând Scripturii, pe bărbaţii sfinți dumnezei, dar nu după 
fiinţă în sens panteist, ci după har pentru unirea cu Dumnezeu şi pentru imitarea 
lui, cum se numeşte o sabie aprinsă foc sau o inimă de Dumnezeu înfocată, foc. 
Căci Dumnezeu se răspândește din acei bărbaţi, cum se răspândeşte soarele 
printr-o fereastră în care se reflectă. 


Capitolul XIII 


28.La întrebarea unora de ce se spune în Scriptură că un Serafim a curăţit pe 
prooroc de păcate, unii răspund că nu un Serafim propriu-zis a făcut aceasta, ci 
un înger mai apropiat de noi care se numeşte Serafim pentru că a luat cărbunele 
cu cleştele şi l-a apropiat de gura proorocului transmițând lui focul iubirii de 
Dumnezeu. 


Alţii spun că chiar printr-un Serafim propriu-zis s-a transmis proorocului focul 
curăţitor al lui Dumnezeu. Căci este mai străveziu şi mai bun conducător al 
acestui foc, decât îngeri mai de jos, aşa cum sticla este mai străvezie pentru 
lumina soarelui, decât o materie mai îngroşată. Aşa ne vine însăşi lucrarea lui 
Dumnezeu prin Serafimi în mod mai eficient, deşi ea este în acelaşi timp 

nevăzută, lucrând din ascunsul ei în om trecând în acelaşi mod mai ascuns şi 
prin treptele îngereşti inferioare Serafimilor. 


Ea ni-l face însă pe Serafim mai sesizabil, ca fiind din planul creat al nostru. Îl 
face mai sesizabil de noi decât pe Sine însuşi şi decât pe treptele mai de jos, mai 
puţin transmiţătoare ale puterii lui Dumnezeu. Toată fiinţa Serafimilor e foc 
aprins de iubirea lui Dumnezeu şi prin aceasta foc curăţitor al celor de mai Jos şi 
al nostru. Ei fac focul transcendent al lui Dumnezeu accesibil creației. O pildă ar 
fi omul sfânt care ne transmite puterea lui Dumnezeu mai sesizabil şi în 
oarecare fel ca o putere directă. Dumnezeu îl face de fapt pe sfânt mai sesizabil 
de noi ca transmiter al puterii dumnezeieşti, decât alți oameni, prin care de 
asemenea ne poate veni puterea dumnezeiască ce lucrează printr-un sfânt, dar 
într-un grad mai slab. Dumnezeu însuşi rămâne şi El ascuns, deşi simţim 
puterea lui lucrătoare prin sfântul sesizabil. 


Dionisie işi însuşeşte această opinie. El socoteşte pe Dumnezeu însăşi ființa 
luminii. Căci existenţa este ca însăşi lumina, sens, iar Dumnezeu ca Izvorul 
existenţei create, de diferite trepte, este Izvorul luminii de diferite grade. Fiecare 
creatură este o funţă a luminii produse Dumnezeu. Dar, cu cât este o existenţă 
creată mai aproape de Dumnezeu, cu atât e mai multă lumină capabilă să 
primească mai mult lumina lui Dumnezeu dar mai capabilă şi să o transmită. 


Astfel întrucât fiinţele create cele mai înalte reprezintă cea mai înaltă lumină 
făcută mai sesizabilă celor de după ea şi primul mediu al transmiterii luminii 
dumnezeieşti, cele din urmă le socotesc pe acel „început a toată cunoştinţa şi 
imitarea lui Dumnezeu deoarece prin acelea se transmite la toate şi la noi înşine 
iluminarea începătoare a lui Dumnezeu... Ele sunt primele lucrătoare şi 
învăţătoare ale celor dumnezeieşti”. Lumina lui Dumnezeu este primită intr-un 
fel în mod direct: dar văzută numai în sau prin străveziul primelor Puteri create. 
Noi nu suntem scoşi în cunoaşterea şi trăirea puterii lui Dumnezeu din 
solidaritate cu toată creaţia, care are ca cea mai înaltă şi unificatoare şi străvezie 
treaptă pe cea a fiinţelor Îngereşti cele mai înalte. 


29.Deci şi proorocul a putut privi lumina dumnezeiască privită de minţile mai 
puţin înalte. 


30.Chiar minţile îngereşti cele mai înalte sunt nu existente, pe când Dumnezeu 
este mai presus de existenţă. 


31.Proorocul a fost ridicat totuşi printr-un înger la vederea cetelor îngereşti din 
jurul lui Dumnezeu, care e începutul mai presus de început a tot ce au cetele 
îngereşti şi toate creaturile şi culmea înălţată peste tot în nesfârşit. În El e toată 
curăția mai presus de curăţia ce se comunică îngerilor şi oamenilor. Vedea 

înălțările fără sfârşit spre acea culme a Puterilor îngereşti cele aflate mai intim 
în jurul lui deci în mişcare statornică în jurul lui ca o horă în mişcare, atrăgându- 
le pe toate cele de după ele şi pe oamenii înşişi, care vor. 


Înţelegea cele şase aripi ale Serafimilor ca exprimând cele două de sus 
acoperirea lui Dumnezeu de multele lor feţe sau priviri în taina lui, care totuşi 
le atrage şi spre care zboară totuşi, pe cele de jos acoperind adâncurile lui 
Dumnezeu, dar zburând totuşi spre ele şi cele din mijloc exprimând mişcarea 
lor spre alte şi alte cunoştinţe. Ele sunt la mijloc între tainele ce le depăşesc în 
înălțime şi adâncime, ca un mijloc corespunzător lor. 


32.Deci chiar cei mai înalți îngeri sunt creaţi, nu emană din Dumnezeu. 

Dionisie accentuează tot atât de mult lucrarea nemijlocită a lui Dumnezeu 
asupra tuturor treptelor conştiente ale făpturilor, ca şi lucrarea lui deosebită prin 
treapta întâi, aşa cum în lucrarea sfinţitoare a ierarhului care l-a sfințit pe preot e 
şi Dumnezeu de unde vine orice lucrare sfinţitoare care e începutul a toată 
ierarhia cea pentru noi. 


“Mijlocirea" nu înseamnă interpunere între Dumnezeu şi cei din treapta mai 
înaltă, ci pătrundere prin ei a însăşi lucrării dumnezeieşti, aşa cum firul prin care 
vine curentul electric nu se întrerupe între curent şi cei ce-l primesc. Remarcăm 
accentul pc care îl pune Dionisie pe caracterul de Creator al lui Dumnezeu şi pe 
faptul că acesta îl face Proniator, calitate prin care susţine şi înalță spre El 
lucrările lui, deosebite de fiinţa lui, creaturile, susținându-le în solidaritate; de 
asemenea accentul pus pe voia lui Dumnezeu şi pe voia creaturilor de-a primi 
lumina şi puterea lui atractivă. E] îşi restrânge lumina şi puterea comunicată 
acestora când întâlneşte din partea lor o lipsă de receptivitate, de deschidere. 
Dumnezeu nu Stă nici separat de noi (ca în creştinismul apusean - dându-ne 
numai graţia creată la catolici sau nici o graţie curăţitoare şi desâvârşitoare 
la protestanți), nici nu se confundă cu noi în sens panteist: deci vedem o 
distincţie totală de neoplatonism. El ne comunică şi ne înalţă prin energiile 
sale necreate. 


Capitolul XIV 


33.Numărul îngerilor e atât de mare. că nu poate fi cunoscut prin numărare 
de noi. Ba nici chiar de ei deşi ştiu că nu sunt în număr infinit, nu ştiu câți 
sunt, Căci nu se pot nici ei număra. Numai din faptul că sunt limitați de 
Dumnezeu, ştiu că sunt un număr finit, dar nu pot ajunge cu numărarea la 
hotarul lor. Ei ştiu că sunt într-un număr care înmulțeşte cu sine cele mai 
mari numere de care putem vorbi noi. Aceasta o experiem şi noi chiar în raport 
cu marginile universului văzut. Ştim că nu poate fi infinit, căci e limitat de 
Dumnezeu, dar nu putem ajunge prin puterile noastre la marginile lui. Kant a 

văzut una din antinomiile experienţei şi ale cugetării în faptul că nu se poate 
spune despre univers nici că e finit nici că e infinit. Dar n-a analizat mai 
stăruitor această temă. Poate că rațiunea însăşi fiind într-un fel prin ceea ce 
cuprinde mărginită, într-alt fel ca depăşind mereu şi aspirând să depăşească ceea 
ce a atins, face şi înțelegerea universului cunoscut şi făcut să înainteze în tot mai 
strânsă unire cu Dumnezeu cel infinit, mărginit, dar în mişcare spre 
nemărginire. 


Chiar lăcomia materială sau de slavă a omului sau nemulţumirea lui cu tot ce a 
obținut şi atins, îl arată şi pe el şi universul pe de o parte mărginit, pe de alta în 
mişcare fără stârşit sau un nemărginit virtual. 


A se condamna la neînaintare într-o nemărginire reală înseamnă a se condamna 
la nemulţumirea de nevindecat sau la chinul iadului. 


Dumnezeu nu rămâne nici singur, dar nu creează nici un alt infinit sau două 
alături de Sine. Căci nu pot fi două sau trei infinituri. Dar universul îngeresc şi 
cel sensibil legate între ele şi amândouă de toate gradele sunt de aşa fel: că 
membrii universului îngeresc şi cei conştienţi ai universului sensibil nu pot 
ajunge la marginile lor şi nu le pot exprima în numere exacte. 


Și aceasta arată măreţia negrăită a lui Dumnezeu, o creaţie săracă, care poate fi 
cuprinsă în numerele îngereşti sau omeneşti, ar fi un semn al mărginirii puterii 
lui Dumnezeu. Măreţia necuprinsă a lui Dumnezeu o arată şi cântarea întreit 
sfântă sau nesfârşită în sensurile exprimate de ea, ce i-o înalță lumea îngerească 
şi în alt fel cea omenească şi cea materială necuprinse de puterea noastră de 
numărare. 


Capitolul XV 


34.Nu trebuie văzută o contrazicere în faptul că Scriptura, deşi socoteşte unele 
cete îngereşti superioare altora, le recunoaşte tuturor aceleaşi puteri. Căci ele au 
aceleaşi puteri în grad proporţional cu treapta pe care se află. Aceasta arată, 
dimpotrivă, o legătură şi o comunicare de către fiinţele superioare a puterilor lor 
celor inferioare în gradul potrivit treptei inferioare a acestora. 


35. Faptul că se află nişte asemănări între cele materiale şi cele spirituale 
dovedeşte că materia nu este ceva total neorganizat, ci e organizată în mod 
felurit de fiinţele spirituale în grade şi forme diferite; că deci există o unitate în 
creaţie şi ea e opera aceluiaşi Creator, care are în Sine toate puterile şi ele îşi 
arată o eficienţă în diferite grade corespunzătoare prin puterile tuturor felurilor 
de făpturi. Tăria pietrei traduce în felul ei tăria sufletească a bărbatului şi a 

îngerului şi e efectul tăriei lui Dumnezeu la gradul cel mai coborât, cu scopul ca 
să servească omului creat în trup şi într-o legătură cu îngerii. 


Cea mai înaltă formă de organizare o primeşte materia în trupul omenesc, 
devenită în el cea mai intimă spiritului. În ochii omului, materia a devenit mijloc 
de comunicare a înţelesurilor spiritului din ele. Dar spiritul omului stă într-o 
legătură cu îngerul ca spirit pur şi cu Dumnezeu ca Spiritul suprem cuprinzător 
în forma unităţii necompuse a tuturor înţelesurilor şi puterilor de supremă 
eficienţă în tot cosmosul. Materia n-a fost făcută fără nici un rost. Ea e făcută ca 
mijloc dc revelare a spiritului divin în mod indirect, dar în mod mai intim şi al 
spiritului uman. Omul a primit cinstea deosebită de a da materiei sensuri şi 
funcţii spirituale, de a o spiritualiza, de a o face să se transfigureze deplin în 
Dumnezeu, prin el. 


36.Preotul e omul ridicat la cinstea de slujitor al lui Dumnezeu şi deci la o tot 
mai mare apropiere de Dumnezeu. Veşmintele preotului au între altele, sensul 
de-a acoperi împărţirea lui în organe variate şi deci de a-l prezenta ca chip al lui 
Dumnezeu cel simplu, dar cuprinzând totul în simplitatea lui infinită. Culorile 
luminoase ale veşmintelor lui au şi ele rostul de a-l prezenta apropiat de 
Dumnezeu care e lumină. Foarte mult vorbeşte Dionisie de lumină, urmând lui 
Hristos care a spus că EI este lumina lumii. Lumina e sens, iar unde e sens, e 
existență. Suprema existenţă, izvorul existenţei, e izvorul luminii şi al 
sensurilor. Depărtarea de Dumnezeu este una cu stricarea şi pierderea 
sensurilor, cu slăbirea existenţei şi cu îngraşarea întunericului. 


37.Ingerii sunt închipuiţi ca vânturi, căci sunt într-o mişcare neîncetată. Viaţa e 
lumină, e căldură a iubirii şi e mişcare. De aceea sunt închipuiţi ca punând 
veşminte luminoase de preoţi, apropiaţi de Dumnezeu şi răspânditori ai luminii 
lui Dumnezeu, ca flăcări de foc, ca roţi de foc în continuă învârtire. Numai 
slăbirea existenţei slăbeşte căldura iubirii şi mişcarea spre desăvârşirea lui 
Dumnezeu. E şi în iad foc dar e focul singurătăţii şi al duşmăniei chinuitoare. Şi 
acolo nu e nici mişcare în sus spre desăvârşire, nici mişcare a coborârii iubitoare 
la cele de jos. 


38.Ordinul cel mai de sus al îngerilor face lumină dumnezeiască arătată în prima 
adaptare a ei creaturii. Chiar dacă omul poate vedea lumina dumnezeiască şi 
direct, la locul spiritual unde se află el totuşi nu o vede fără trupul său. În 
general însă, lumina dumnezeiască comunicată prin ordinul suprem al îngerilor 
e lumina dumnezeiască “în a doua arătare" . 


39 Puterea dumnezeiască vine în orice creatură, deci şi prin treptele îngereşti 
superioare ca o ploaie care e primită de creatură, ca un pântece care rodeşte 

rodul vieţii noi. Viaţa nouă nu e produsul exclusiv al lui Dumnezeu, ci şi al 
creaturii fecundată de Dumnezeu. 


40.Se pare că însemna atunci aurul amestecat cu argintul. 


41.Expunerea în el a corespondenţei dintre însuşirile îngerilor şi cele din natură. 
42.Apă curgătoare, fluidă e condiția vieţii pentru creaturile sensibile. Dar 
această calilate a ei trebuie să-şi aibă o corespondenţă într-o fluiditate vie a 
Spiritului dumnezeiesc. De aceea, îngerii, care au şi ei o viaţă ce sporeşte viaţa 
oamenilor, sunt asemănaţi şi cu râurile, având această calitate dăruitoare de 
viaţă de la Dum nezeu, însă ei sunt asemănaţi şi cu roţile ce se învârtesc atât în 
jurul lor cât şi pe un drum a cărui ultimă ţintă, niciodată ajunsă, e Dumnezeu. 


43. Îngerii sunt roţi spirituale, roţi înţelegătoare în înaintarea neoprită în 
cunoaşterea Adevărului din toate părțile lui, roți unite între ele, roţi înaripate, 
roţi în foc de iubire pentru Dumnezeu. Căci mişcarea lor e totodată un zbor spre 
înălțimile nesfârşite ale Binelui şi în jurul Binelui, care nu poate fi decât 
personal, sau iubirea nemărginită între Persoanele Sfintei Treimi. Dar înaintarea 
în bine e nu numai înălțarea spre izvorul lui interpersonal suprem, ci şi grija 
pentru cele mai de jos, spre atragerea acelora spre binele la care s-au înălţat cei 
de deasupra. Roţile îşi mişcă privirea şi în sus şi în jos în aceasta se arată şi 
răspunderea trăită pentru înălţarea celor mai de jos, răspundere care contribuie 
şi ea la desăvârşirea celui mai de sus şi-l leagă pe cel mai de jos şi dă un rost de 
mare importanţă ierarhiei. 


44. Împlinirea răspunderii celor mai de sus pentru cei mai de jos e nu numai o 
condiţie a desăvârşirii lor în bine, ci şi o condiţie a bucuriei când văd efectul 
pozitiv mântuitor şi înălțător ce-l au asupra acelora. Cel cu adevărat superior se 
bucură nu atât pentru înălţarea lui în cunoaşterea şi împărtăşirea de bine cât 
pentru mântuirea şi înălţarea celor mai de jos. Binele şi fericirea pentru el sunt 
trăite numai în solidaritate. lar solidaritate adevărată fără răspundere şi fără 
acțiunea ce o impune ea celor mai înălţaţi spiritual pentru cei mai puţin înălțaţi, 
nu există. De aceea a creat Dumnezeu existenţele conştiente în trepte ierarhice. 
Rostul sfânt al ierarhiei sau sfinţenia ei constă nu numai în înălțarea continuă a 
treptelor mai de sus spre Dumnezeu, izvorul bunătăţii şi al sfinţeniei, ci şi în 
răspunderea atragerii celor mai de Jos la nivelele atinse de ei, pentru trăirea 
comună a iubirii între ele. 

Sfântul Dionisie Aeropagitul - Despre ierarhia bisericească 

Capitolul I - Care este tradiţia ierarhiei bisericeşti şi care e scopul ei 
ŞI 


Că ierarhiei noastre îi aparţine ştiinţa, lucrarea şi desăvârşirea îndumnezeită şi 
dumnezeiască şi cu izvorul în Dumnezeu, trebuie să dovedim din Scriptura mai 
presus de lume şi prea sfântă - celor ce au fost sfinţiţi prin tainele ierarhice şi 
prin tradiție pentru săvârşirea sfințitei slujbe de introducere în cele tainice 
(mistagogie). 


Dar ia seama să nu întinezi Sfintele Sfintelor. Ci să le priveşti cu evlavie şi să 
cinsteşti cele ale lui Dumnezeu cel ascuns prin cunoştinţe înţelegătoare şi 
nevăzute, păstrându-le neîmpărtăşite şi neîntinate față de cei nedesăvârşiți 
(nesfinţiţi), ci comunicându-le în chip sfânt şi prin iluminare sfântă numai celor 
sfinți dintre sfinți. Căci precum ne-a predat Scriptura nouă, celor ce urmăm lui 
Dumnezeu, aşa le-a luminat-o în modul cel mai vădit şi mai înţelegător şi lisus 
însuşi (mintea cea mai înaltă dumnezeiesc ierarhică şi mai presus de fiinţă; 
începutul şi sfârşitul a toată ierarhia, sfințirea şi lucrarea dumnezeiască şi 
puterea cea mai dumnezeiesc ierarhică) funţelor fericite şi mai mari decât noi. 
făcându-le, după putinţă, asemănătoare luminii lui; în ce ne priveşte, prin 

iubirea noastră de cele bune, făcută să tindă spre El. care ne atrage şi pe noi, 
prin aceasta adună multele deosebiri şi le desăvârşeşte ; într-o viaţă, deprindere 
şi lucrare dumnezeiască, şi astfel ne dăruieşte puterea sfântă a preoţiei 
dumnezeieşti. lar prin această putere păşind la lucrarea preoţiei, ne facem mai 
apropiaţi de fiinţele cele mai presus de noi, asemănându-ne cu sfânta lor aşezare 
statornică şi neschimbată. Şi prin aceasta, privind la însăşi fericita dumnezeire a 
lui lisus şi primind cu sfinţenie cunoştinţa celor văzute şi însuşindu-ne ştiinţa lor 
cea tainică (mistică), vom putea să ne facem sfințiți, asemănători luminii, 
lucrători ai celor dumnezeieşti, desăvârşiţi şi desăvârşitori. 

Care este, deci, ierarhia îngerilor şi Arhanghelilor şi a începătoriilor mai 
presus de lume, a Stăpâniilor, Puterilor şi Domniilor, a Tronurilor 
dumnezeieşti şi a fiinţelor de aceeaşi treaptă cu Tronurile, pe care Scriptura 
ni le-a arătat ca stând apropiate şi pururea în jurul lui Dumnezeu şi cu 
Dumnezeu, numindu-le în limba evreiască Heruvimi şi Serafimi? Despre 
aceasta citind, vei afla în lucrarea noastră despre ordinele şi ierarhiile lor şi 
despre sfintele lor trepte şi împărțiri, nu atât cât e vrednic de ele, ci cât e cu 
putință şi cât ne-a descoperit teologia preasfintelor Scripturi, care a preaslăvit 
ierarhia lor. 


Dar atât e trebuinţa să spunem, că aceea şi toată ierarhia proslăvită acum de noi 
are una şi aceeaşi putere în toată lucrarea ierarhică şi un acelaşi ierarh, a cărui 
fiinţă şi măsură şi treaptă stau în a se desăvârși în cele dumnezeieşti şi în a se 
îndumnezei şi în a transmite celor de sub el, după vrednicia fiecăruia, din sfânta 
îndumnezeire venită în el de la Dumnezeu. lar cei mai de jos se cuvine să 
urmeze celor mai de sus şi să atragă şi ei pe cei mai mici înainte. Aceştia trebuie 
să meargă înainte şi pe cât se poate sâ conducă şi ei pe alţii. Şi prin această 
armonie dumnezeiască, ierarhică să urmeze fiecare cu toată puterea spre Cel ce 
este cu adevărat frumos şi înţelept şi bun. 


Dar fiinţele şi treptele cele mai presus de noi, de care am pomenit cu sfinţenie, 
sunt netrupeşti şi ierarhia lor este spirituală (inteligibilă) şi mai presus de lume. 
Pe cea a noastră însă o vedem, pe măsura noastră, înmulţindu-şi lucrarea prin 
varietatea simboalelor sensibile, prin care suntem ridicați în mod ierarhic spre 
îndumnezeirea unitară, potrivit măsurilor (simetriei) noastre, sau spre 
Dumnezeu şi spre virtutea dumnezeiască. Acelea înţeleg ca minţi, după cât le 
este lor îngăduit; iar noi suntem înălțaţi, pe cât este cu putinţă, spre vederile 
dumnezeieşti prin chipuri sensibile. Şi spunând adevărul, unul este Cel pe care îl 
doresc toți cei asemănători lui Dumnezeu, dar nu se împărtăşesc în mod unitar 
de Cel ce e Acelaşi şi Unul, ci precum împarte fiecăruia cumpăna judecății 
dumnezeieşti. 

Dar acestea s-au spus de noi în lucrarea despre cele inteligibile şi sensibile, mai 
desfăşurat. Acum voi încerca să vorbesc, pe cât se poate, despre ierarhia 
noastră, despre obârşia şi fiinţa şi despre sfârşitul ei, numit Iisus. 

Ierarhia întreagă este, dupâ sfânta noastră predanie, rațiunea întreagă a tuturor 
celor supuse ei sau cuprinderea cea mai generală a celor sfinte ce ţin de ierarhie. 
Deci ierarhia cea pentru noi e numită şi este lucrarea care recapitulează 
(cuprinde) toate cele sfinte. Prin ea dumnezeiescul ierarh sfinţeşte 
(desăvârşeşte) pe cei ce participă la toate lucrările preasfinte ce-i aparțin, ca 
unele ce poartă numele ierarhiei. Căci, precum cel ce a spus ierarhie a indicat 
deodată toată orânduirea celor sfinte, aşa, cel ce spune ierarh indică pe bărbatul 
îndumnezeit şi dumnezeiesc, cunoscător a toată sfințita ştiinţă, în care se 
desăvârşeşte şi se cunoaşte în chip curat toată ierarhia unită cu el. începutul 
(obârşia) acestei ierarhii este izvorul vieţii, fiinţa bunătăţii. Treimea, cauza unică 
a celor ce sunt. din care ele au şi existenţa şi existenţa cea bună, pentru 
bunătatea Ei. 


Acestei fericite obârşii dumnezeieşti, aliată dincolo de toate. care e unitatea 
întreită cu adevărat existentă, îi aparţine voinţa cunoscută a mântuirii raționale 
(prin Cuvântul) a noastre şi a fiinţelor mai presus de noi. 


Iar aceasta nu se poate înfăptui alifel decât prin îndumnezeirea celor ce se 
mântuiesc. lar 


Iar ţinta comună a întregii ierarhii este iubirea sau apropierea de 
Dumnezeu şi de cele dumnezeieşti, produsă prin sfințire în chip dumnezeiesc 
şi unitar; şi înainte dc aceasta, deplină şi neîntoarsă despărțire de toate cele 
contrare, de cunoştinţa făpturilor (a celor ce sunt) ca făpturi, vederea şi 
cunoştinţa adevărului Sfânt, împărtăşirea îndumnezeită de desăvârşirea 
unitară, hrănirea, pe cât este cu putinţă, de vederea Unului însuşi, care 
hrăneşte spiritual şi îndumnezeieşte pe tot cel ce se întinde după EL. 

Sâ spunem că fericirea dumnezeieştii obârşii care e dumnezeirea prin fire, 
izvorul îndumnezeirii, de la care vine îndumnezeirea celor ce se îndumnezeiesc, 
a dăruit, din bunătatea dumnezeiască, ierarhia spre mântuirea şi îndumnezeirea 
tuturor fiinţelor raționale şi înţelegătoare. Şi acest dar s-a dat fiinţelor celor mai 
presus de lume şi fericite într-un mod mai nematerial şi mai spiritual, căci nu le 
mişcă Dumnezeu pe ele din afară spre cele dumnezeieşti, ci în mod inteligibil 
(spiritual); şi ele sunt iluminate dinlăuntru despre voia dumnezeiască printr-o 
rază curată şi nematerialâ; iar nouă ceea ce li s-a dăruit acelora în chip unitar şi 

concentrat, ni s-a dăruit, prin Scripturile predate de Dumnezeu, împărțit în multe 
şi în părţi distincte (simboale distincte). 


Căci fiinţa ierarhiei ne-a venit prin Scripturile predate nouă de Dumnezeu. De 
aceea socotim vrednice de cea mai mare cinstire cuvintele care ni s-au predat de 
bărbaţii îndumnezeiţi, săvârşitori ai celor sfinte, în scrieri sfinte şi teologice. De 
fapt, toate câte ni s-au predat de aceşti sfinți bărbaţi le-au primit învățătorii 
noştri printr-o iniţiere mai nematerială şi apropiată de ierarhia cerească în mod 
tainic, ca de la minte la minte, prin mijlocirea cuvântului, pe de o parte trupesc, 
pe de alta nematerial şi în afara scrisului. Şi nici ei n-au predat acestea ca pe un 
conţinut comun al dumnezeieştii slujiri în înţelesuri neacoperite, ci în sfinte 
simboale. De aceea nu oricine e sfințit, nici nu e a tuturor cunoştinţa, cum spun 
Scripturile (1 Cor. 8,7). 

Deci, în mod necesar, întemeietorii ierarhiei noastre, fund umpluţi de darul sfânt 
din dumnezeiasca obârşie mai presus de ființă, sunt trimişi de către bunătatea 
dumnezeieştii obârşii să-l transmită în continuare. lar ei, dorind, ca 
dumnezeieşti ce sunt, înălţarea şi îndumnezeirea celor de după ei, au predat, 
potrivit sfintelor noastre rânduieli, cele cereşti în chipuri sensibile, ceea ce e 
concentrat în varietate şi mulțime, cele dumnezeieşti în forme omeneşti, cele 
nemateriale îmbrăcate în cele materiale, cele mai presus de fiinţă în învăţăturile 
tainice scrise şi nescrise ale lor. Şi le-au făcut acestea nu numai din cauza celor 
lipsiţi de sfinţenie, cărora nu le este îngăduit să se atingă nici de simboale, ci şi 
pentru că, precum am spus, există pentru noi o ierarhie simbolică, potrivită 
nouă, care are nevoie de cele sensibile pentru înălţarea mai dumnezeiască prin 
ele spre cele spirituale. 


Pentru dumnezeieștii sâvârşitori ai celor sfinte, înțelesurile simboalelor sunt 
descoperite, însă nu trebuie să le scoată la arătare celor ce sunt încă în curs de 
desăvârşire, ştiind că cei ce au legiuit cele sfinte potrivit predării lor 
dumnezeieşti au stabilit ierarhia ordinelor în trepte bine statornicite şi 
neamestecate şi împăiate în mod potrivit şi după vrednicia fiecăruia. 


De aceea, încrezându-mă şi în sfintele tale mărturisiri (căci e o datorie sfântă să- 
ți amintesc aceasta) că nu vei transmite toată vorbirea sfântă a ierarhiei 
superioare nimănui altuia decât săvârşitorilor celor sfinte, asemănători lui 
Dumnezeu şi de o treaptă cu tine, iar pe ei îi vei convinge să mărturisească la 
fel, după rânduiala ierarhică, ca să se atingă în chip curat de cele curate şi să 
facă părtaşi numai pe cei dumnezeieşti de lucrările dumnezeieşti, pc cei 
desăvârşiţi de cele desăvârşite, pe cei sfinţi de cele atotsfinte, ţi-am transmis pe 
lângă alte taine ale ierarhiei şi acest dar îndumnezeitor. 

Capitolul II 
I. Despre cei ce se desăvârşesc prin iluminare (prin Botez) 


Ni s-a spus deci nouă cu sfinţenie că scopul ierarhiei noastre este asemănarea 
şi unirea noastră cu Dumnezeu, pe cât este cu putinţă. lar aceasta o putem 
ajunge, cum ne învață dumnezeieştile Scripturi, numai prin iubirea 
preacinstitelor porunci şi prin Sfintele lor împliniri. Căci cel ce mă iubeşte pe 
Mine va păzi cuvântul Meu şi Tatăl îl va iubi pe el, şi vom veni la el şi ne vom 
face sălaş la el (loan 14,23). 

Care e deci începutul împlinirii preacinstitelor porunci? Cel care pregăteşte 
deprinderile noastre sufleteşti cu cea mai mare grijă spre primirea celorlalte 
sfinte învățături şi slujiri (erurgii); îndrumarea şi înălţarea noastră spre sfârşitul 
mai presus de ceruri; păzirea tradiției renaşterii noastre sfinte şi 
preadumnezeieşti. Căci, precum a spus slăvitul nostru povăţuitor, cea mai dintâi 
mişcare a minţii noastre spre cele dumnezeieşti este iubirea lui Dumnezeu; iar 
pornirea cea mai de început a sfintei iubiri spre împlinirea sfântă a 
dumnezeieştilor porunci este lucrarea cea mai negrăită în vederea îndumnezeirii. 
lar dacă ajungem să fim îndumnezeiţi prin naştere dumnezeiască, cel ce nu a 
ajuns să fie îndumnezeit nu va cunoaşte, nici nu va lucra ceva din cele predate 
nouă de Dumnezeu. Dar oare nu trebuie şi noi, omeneşte vorbind, mai intâi să 
existăm, ca apoi să lucrăm cele ale noastre? Căci cel ce nu este nicidecum nu 
are mişcare, precum nu are nici existenţă, iar cel ce este într-un fel oarecare, 
acela şi lucrează şi pătimeşte în cele ce este prin fire. Acest lucru socotesc că 
este limpede. 


Dar să privim în cele următoare simboalele naşterii din Dumnezeu. însă să nu 
vină la această vedere nici un nedesâvârşit. Căci dacă nu este fără primejdie să 
se privească cu ochi slabi razele născute din soare, cum nu va fi nevătămat să se 
atingă de cele mai presus de noi, dacă e adevărat că ierarhia cea după lege a 
dezaprobat pe Ozia, pentru că s-a atins de cele sfinte (cf. II Paral. 26,16-21). 
precum şi pe Core, pentru că s-a sculat împotriva preoţilor mai presus de el (cf. 
Num. 16) şi pe Nadab şi pe Abiud, pentru că s-au atins fără sfinţenie de lucrările 
lor (Lev. 10,1-2). 


II.Taina iluminării (a Botezului) 
ŞI 


lerarhul, voind ca toţi oamenii să se mântuiască şi să vină la cunoştinţa 
adevărului (| Tim. 2,4), propovăduieşte tuturor Evangheliile adevărate, pentru 
că Dumnezeu cel milostiv, care din bunătatea sa proprie şi firească este prezent 
celor de pe pământ, a binevoit să vină EI însuşi în mod simţit la noi pentru 

iubirea sa de oameni şi prin unirea cu EI să facă asemenea cu un foc pe cei uniţi, 
potrivit capacităţii lor de îndumnezeire. Căci celor câţi l-au primit pe EI, care 
cred în numele lui le-a dat puterea să se facă fii ai lui Dumnezeu; care nu din 
sânge, nici din pofta trupului, ci de la Dumnezeu s-au născut (loan, 12-13). 

Deci cel ce iubeşte să se împărtăşească de cele cu adevărat mai presus de lume, 
vine la unul din cei iniţiaţi (botezați) şi-l roagă să-l conducă pe calea spre ierarh. 
Acela făgăduieşte în întregime să urmeze tradiţiei şi să-l călăuzească şi să-l 
primească spre a-i fi îndrumător în toată viaţa lui următoare. Şi dorind cu 
sfinţenie mântuirea aceluia, dar măsurând omenescul său cu înălțimea lucrului 
cerut, e cuprins deodată de frică şi de şovăială. în cele din urmă mărturiseşte cu 
bunătate că va face ceea ce i se cere şi luându-l pe el, îl duce la cel ce are 
numele de ierarh. 

lar acela primind cu bucurie, ca pe o oaie adusă pe umeri, pe cei doi bărbaţi 
(doimea bărbaţilor), cugetă mai întâi cu evlavie şi slăveşte cu mulţumire 
înţelegătoare şi cu închinare trupească pe unicul Început făcător de bucurie, de 
care sunt chemaţi cei chemaţi şi sunt mântuiţi cei ce se mântuiesc. 

Apoi, adunând în sfântul lăcaş toată ceata celor sfinţiţi pentru împreuna lucrare 
şi împreuna sărbătorire a mântuirii acelui suflet şi pentru aducerea de mulţumiri 
bunătăţii dumnezeieşti, la început înalță o cântare oarecare, alcătuită din sfinte 
cuvinte aflate în Scriptură, cu toată mulţimea (cu tot poporul) bisericii. După 
acestea, sărutând Sfânta Masă, vine bărbatul de faţă şi îl întreabă ce a venit să 
ceară şi dacă de bună voie. 


Ş5 


lar după ce acela, mişcat de dragostea de Dumnezeu, îşi plânge, după învăţâtura 
naşului, necredinţa, necunoştinţa binelui adevărat, lipsa lucrării unei vieţi 
îndumnezeite şi cerând ca prin sfânta lui mijlocire să se facă părtaş de 
Dumnezeu şi de cele dumnezeieşti, ierarhul îi cere să vină în întregime la Cel ce 
este Dumnezeu desăvârşit şi neprihănit. Apoi ierarhul, după ce-i înfăţişează 
vieţuirea cea îndumnezeită şi întrebându-l de va vieţui astfel, după făgăduinţa 
aceluia îi pune mâna pe cap şi pecetluindu-l (cu semnul crucii), porunceşte 
preoţilor să înscrie pe bărbat şi pe naș. 

După ce aceia l-au înscris, (ierarhul) face o sfântă rugăciune. împlinită de toată 
biserica, apoi îl descinge pe acela şi îl dezbracă prin liturg (diacon). Apoi, 
întorcând pe cel venit cu faţa spre apus şi îndreptându-i mâinile desfăcute în 
aceeaşi direcţie, îi porunceşte să sufle de trei ori asupra satanei şi să 
mărturisească lepădarea de el. După ce i-a cerut aceluia lepădarea de trei ori, iar 
acela a mărturisit de trei ori, îl întoarce spre răsărit şi privind acela spre cer şi 
având mâinile întinse, îi porunceşte să se unească cu Hristos şi cu toate sfintele 
învățături venite de la Dumnezeu. 


SN 


lar acela făcând şi aceasta, (ierarhul) îi cere mărturisirea întreită. Şi după ce 
acela dă mărturisirea întreită, apropiindu-l, îl binecuvântează prin punerea 
mâinilor. Şi liturgii (diaconii) dezbrăcându-l complet, preoţii aduc sfântul 
untdelemn al ungerii. lar (Gierarhul) începând ungerea prin întreita pecetluire îl 
predă pe acela preoţilor să-l ungă pe tot trupul, iar el se îndreaptă spre maica 
înfierii şi sfinţeşte apa acesteia prin trei invocări. Şi curățind apa prin sfinte 
invocări şi desăvârşind-o printr-o întreită turnare a preasfântului mir în chipul 
crucii, cântă odată cu turnările preasfinte ale mirului tot de atâtea ori cântarea 
sfântă luată din inspirația proorocilor celor stăpâniţi de Dumnezeu. Apoi 
porunceşte să fie adus bărbatul. 


Și după ce unul dintre preoţi anunţă numele aceluia şi al naşului de pe lista pe 
care l-au scris, acela e adus de preoţi spre apă, fiind condus spre mâna 
ierarhului. lar ierarhul, stând în picioare, în vreme ce preoţii rostesc iarăşi cu 
glas tare în faţa ierarhului peste apă numele candidatului, îl scufundă de trei ori, 
pronunţând odată cu cele trei scufundări şi scoateri din apă ale celui ce se 
desăvârşeşte numele celor trei ipostasuri ale Fericirii dumnezeieşti. Apoi 
preluându-l preoţii îl predau naşului şi călăuzitorului care l-a adus.Şi 
îmbrăcându-l împreună cu acela în haina potrivită celui desăvârşit, îl aduc 
iarăşi la ierarh. lar acesta, pecetluindu-l cu mirul cel prea dumnezeieşte sfinţit, 
îl declară de acum vrednic de-a se împărtăşi de prea desăvârşitoarea Euharistie. 

După ce (ierarhul) a săvârşit acestea, la a doua ieşire, se înalță iarăşi la vederea 
duhovnicească a celor dintâi, ca cel ce în nici un timp şi în nici un fel nu se 
întoarce spre ceva deosebit şi străin de ale sale, ci e mutat de Duhul 
dumnezeiesc pururea şi în chip apropiat de la cele dumnezeieşti la cele 
dunezeieşti. 


III. Tâlcuire duhovnicească 

ŞI 


Această lucrare, care introduce tainic în cunoaşterea lui Dumnezeu prin 
simboale, nu are nimic necuvenit şi nesfințit, nici nu rămâne la chipurile 
sensibile. Ci are în ea tainele unor înțelesuri vrednice de Dumnezeu, taine 
arătate în chipuri ca în nişte oglinzi naturale şi pe măsura oamenilor. Căci, cum 
s-ar arăta greşită şi străină de taina înţelesului dumnezeiesc al celor săvârşite o 
lucrare ce încredințează prin exprimare dumnezeiască pe cel ce vine la ea, 
despre sfânta viaţă nouă şi despre curățirea de toată răutatea prin viaţa virtuoasă 
şi dumnezeiască arătată lui în mod mai trupesc în curățirea prin apa naturală? 


Deci, această tradiție simbolică a celor săvârşite, deşi n-a avut în ea ceva 
dumnezeiesc, nu este precum socotesc, lipsită de sfinţenie, căci cuprinde 
învăţătura despre viaţa cea dreaptă şi curățirea deplină de vieţuirea în păcat, 
dând-o aceasta de înţeles prin trupul curăţit întreg prin apă. 

Dar sâ fie aceasta o călăuzire sufletească introducătoare a celor nedesăvârşiţi (a 
celor încă nebotezaţi), care ţine departe, pe cât se poate, tainele ierarhiei şi ale 
unităţii de mulțime şi măsoară înălţarea în mod potrivit cu treptele deosebite. Iar 
noi, privind în sus, spre cauzele sfintelor înălțimi ale celor săvârşite şi primind 
tainica introducere în ele, vom cunoaşte numele celor arătate şi chipurile celor 
nearătate. Căci precum s-a spus limpede în scrierea Despre cele inteligibile 
(despre îngeri) si cele sensibile, sfințitele chipuri ale celor inteligibile sunt o 
călăuză şi o cale spre acelea; iar cele inteligibile, izvor şi cunoştinţă ale celor 
sensibile orânduite ierarhic. 

Să spunem deci că bunătatea fericirii dumnezeieşti este pururea la fel şi având la 
fel razele binefăcătoare ale luminii sale răspândeşte cu îmbelşugare în faţa 
tuturor vederile celor înţelegătoare. Dacă însă libertatea celor înţelegătoare, 
folosindu-se de libera alegere, se desprinde de lumina inteligibilă, închizând, din 
iubirea răului, puterile semănate în mod natural în ea pentru a se lumina, atunci 
e despărțită de lumina ce-i este prezentă, fără ca aceasta să se depărteze, ci 
luminând, chiar de este închisă, merge cu bunătate după ea, care i se întoarce 
mereu împotrivă. Dacă însă libertatea (creaturii) va încerca să treacă peste 
hotarele a ceea ce i-a fost dat să vadă cu măsură şi să privească cu îndrăzneală 
spre razele mai presus de puterea vederii ei, lumina nu va aduce nimic mai 
presus dc lumină, dar libertatea făpturii, prin- zându-se în mod nedesâvârşit de 
cele desăvârşite, nu va ajunge la cele ce nu-i sunt proprii; deci, pe de altă parte, 
nu va dobândi pentru sine o înţelegere mai presus de cea măsurată a ei. Căci, 

cum am spus, lumina dumnezeiască se desfăşoară în chip binefăcător în faţa 
vederilor înţelegătoare (spirituale). lar acestea au în ele puterea să o prindă ca pe 
una ce le e prezentă şi e pururea cu totul gata spre a comunica cele ale ei. 
Imitarea acesteia o închipuie dumnezeiescul ierarh, întinzând peste toți cu 
îmbelşugare razele învăţăturii dumnezeieşti şi fiind cu totul gata să lumineze 
prin imitarea lui Dumnezeu pe cel ce vine la el (pentru Botez), nearătând o 
mânie lipsită de sfinţenie sau o mânie nemăsurată faţă de apostasia lui de mai 
înainte, ci luminând pururea în mod ierarhic pe cei ce vin la el prin călăuzirea 
luminoasă după o bună şi treptată ordine şi potrivit cu înţelegerea fiecăruia 
pentru cele dumnezeieşti. 

Dar fiindcă obârşia sfinţeniei şi bunei orânduiri este Dumnezeu, iar prin aceasta 
se 

fac cunoscute lor însele sfințitele minţi, cel ce tinde spre cunoaşterea a ceea ce a 
văzut în firea sa la început va vedea ce este acest dar sfânt şi în aceasta, în 
înălţarea lui spre lumină, va vedea primul lui dar sfinţit. 


lar cel ce a văzut cele proprii bine şi cu ochi nepătimaşi se va despărți de 
întunecimile neluminate ale necunoştinţei. Dar fiind nedesăvârşit pentru unirea 
şi împărtăşirea atotdesăvârşită de Dumnezeu, el nu o va pofti pe aceasta la sine, 
dar va fi înălţat pe încetul în ordine şi în chip sfânt de la cele prime ale lui spre 
altele mai dintâi şi prin acelea spre cele cu totul dintâi şi astfel va fi ajuns 
desăvârşit spre dumnezeiasca obârşie, ca spre culme. Chipul acestei bine 
întocmite şi simţite ordini este sfânt celui ce vine (la Botez) şi la conştiinţa de 
sine, având drept conducător pe drumul spre ierarh, pe naş. lar pe cel astfel 
înălțat, fericirea dumnezeiască îl primeşte la împărtăşirea de Sine. Şi 
transmiţându-i lumina sa ca pe un semn, îl indumnezeieşte şi-l introduce în 
comuniunea celor îndumnezeiţi şi a sfintei lor cete, al căror sfânt simbol este 
pecetea dăruită de ierarh celui ce a venit şi înscrierea mântuitoare de către 
preoţi, care-l introduce între cei mântuiţi şi care a introdus pe lângă el pe naş 
între sfintele nume de pomenit, pe cel dintâi ca iubitor adevărat al căii de viaţă 
făcătoare spre adevăr şi al conducătorului îndumnezeit ce l-a adus cu sine, iar pe 
cel de al doilea ca un îndrumător nerătăcitor al celui ce l-a însoţit prin 
învăţăturile cunoscute din predania dumnezeiască. 


$5 
Dar nu e cu putinţă să se facă cineva părtaş de cele cu totul contrare, nici ca cel 
ce are comuniune cu Unul să aibă vieţi împărțite, dacă stăruieşie în împărtăşirea 
neclintită de Unul, ci rămâne nereţinut şi nebiruit în toate darurile împărțite ale 
celui ce este Unul. Faptul acesta îl arată în chip sfânt tradiția simboalelor care 
dezbracă pe cel ce vine (la Botez) de viaţa de mai înainte (ca de un veșmânt) şi 

îl desface până şi de ultimele legături ale ei şi-l face să privească gol şi desculț 
spre apus şi prin desfacerea mâinilor să respingă părtăşia cu răutatea neluminată 
şi deprinderea neasemănării (cu Dumnezeu) produsă de aceea în el. E o 
respingere exprimată prin suflarea acelei deprinderi de la sine, mărturisind toate 
lepădările de ceea ce e contrar asemănării cu Dumnezeu. Pe cel eliberat astfel în 
întregime şi desprins de orice comuniune (cu păcatul) îl întoarce ierarhul spre 
răsărit. Prin aceasta se arată stabilirea şi ridicarea statornică a aceluia în lumina 
dumnezeiască şi renunţarea lui totală, prin curăţie, la păcat. 


Aceasta o arată şi sfintele lui mărturisiri de-a privi în întregime spre Cel Unul, 
care sunt mărturisiri ale celui devenit el însuşi unitar şi pe care el a primit să le 
facă cu iubire de adevăr. Şi este, socotesc, vădit celor pricepuţi în tainele 
ierarhice că, prin întinderile statornice şi hotărâte spre Cel Unul şi prin moartea 
şi nimicirea pornirilor contrare, cele spirituale ale lui vor dobândi deprinderea 
neschimbată a asemănării cu Dumnezeu. De aceea, nu e de ajuns numai 
osteneala reţinerii de la orice păcat, ci e de trebuință pentru aceasta şi o 
neînmuiată bărbăţie, o neînfricată înfruntare a oricărei ispite pierzătoare, o 
statornicie fără sfârşit în sfânta dragoste de adevăr, o întindere hotărâtă şi 
neîncetată spre ea cu toată puterea, urmărirea necontenită a înălțării la o 
împărtăşire mai desăvârşită de obârşia dumnezeiască. 

Chipurile exacte ale acestora le poţi vedea în cele ce se săvârşesc prin ierarhie. 
lerarhul, cel asemenea lui Dumnezeu începe cu sfânta ungere, iar preoţii de sub 
el termină sfânta lucrare a ungerilor, chemând pe cel ce se desăvârşeşte (se 
botează) la sfintele lupte, înfăţişate în chip, lupte prin care se supune lui Hristos 
care rânduieşte lupta. Căci Acesta, ca Dumnezeu este Cel ce rânduieşte lupta. 
Iar ca înţelept este Cel ce a stabilit legile ei, iar ca Drept a pregătit celor ce vor 
birui cununile şi ceea ce e şi mai dumnezeiesc, ca Bun a venit în chip sfânt în 
luptători şi luptă împreună cu ei pentru libertate şi pentru biruinţa asupra morţii 
şi a stricăciunii. lar cel ce se desăvârşeşte (se botează) va porni cu bucurie la 
aceste lupte, pentru că sunt dumnezeieşti şi stăruie în împlinirea înţeleptelor legi 
ale ei, luptând fără abatere potrivit lor cu nădejdea sigură a bunelor cununi pe 
care le va primi pentru ele, supunându-se Domnului cel bun care a orânduit 
lupta şi o impune lui. Păşind pe urmele dumnezeieşti ale Celui ce s-a făcut, din 
bunătate; întâiul dintre luptători prin luptele sale, prin care imită pe Dumnezeu, 
acela combate lucrările şi existenţele contrare îndumnezeirii lui, murind 
împreună cu Hristos păcatului în Botez, ca să vorbim în chip tainic. 


SN 

Înţelegem deci cu pricepere cât de potrivite sunt sfintele simboale. Căci moartea 
noastră nu este nimicirea existenţei, cum socotesc alții, ci despărțirea părților 
unite. Căci duce sufletul în planul nevăzut, întrucât se face nearătat prin lipsa 
trupului, iar trupul se ascunde în pământ printr-o alterare a formelor trupeşti, 
făcându-se nevăzut privirii omeneşti. De aceea, în mod potrivit s-a înţeles 
ascunderea întreagă în apă ca un chip al morţii şi al mormântului acoperit. Deci 
învăţătura simbolică ne face cunoscut în mod tainic că cel ce se botează în chip 
sfânt prin trei scufundări în apă imită moartea rânduită de Dumnezeu, Stăpânul 
morţii, Dătătorului de viaţă lisus, urmată de mormântul de trei nopţi. E o imitare 
a lui Dumnezeu care a primit această moarte, în care potrivit predaniei tainice şi 
ascunse a Scripturii, stăpâni- torul lumii n-a aflat nimic (cf. loan 14,30). 

Apoi îl îmbracă pe cel desăvârşit (botezat) în haine luminoase. Căci prin 
nepătimirea bărbătească şi de chip dumnezeiesc față de cele contrare şi prin 
întinderea puternică spre Unul cel fără de podoabe se împodobeşte, cel fără chip 
ia chip, însuşindu-şi în chip înţelegător strălucirea unei vieţi cu toiul luminoase. 
lar ungerea desăvârşitoare cu mir îl face pe cel desăvârşit (botezat) bine 
mirositor. Căci sfinţita desăvârşire a naşterii din Dumnezeu uneşte cele 
desăvârşite cu Duhul dumnezeiesc. Dar sălăşluirea spirituală a Duhului 
desăvârşitor şi producător de bună mireasmă, fiind de negrăit, se lasă cunoscută 
spiritual de cei învredniciţi de sfințita şi îndumnezeitoarea împărtăşire prin 
mintea lor de Duhul dumnezeiesc. La sfârşitul tuturor, ierarhul cheamă pe cel 
desăvârşit (botezat) la preasfânta Euharistie, mijlocindu-i împărtăşirea de tainele 
desâvârşitoare. 


Capitolul III 
1.Despre cele săvârşire in Sinaxă (în Liturghie) 


Dar, odată ce am pomenit despre aceasta, nu-mi mai este îngăduit să spun 
altceva din cele proprii ierarhiei, înainte de ea. Căci ea este, după slăvitul nostru 
învăţător Taina Tainelor. 

Deci, trebuie să o înfăţişăm printr-o sfântă descriere pe ea înaintea celorlalte, ca 
să ne înălțăm, pe temeiul ştiinţei dumnezeieşti şi ierarhice din Scripturi, prin 
Duhul Sfânt, la sfinţita ei înţelegere. 


Mai întâi să cercetăm din ce motiv caracterul obştesc, propriu şi celorlalte slujiri 
ierarhice, s-a atribuit ei mai mult decât acelora şi a fost numită în chip unic 
comuniune şi adunare (sinaxă). Chiar dacă orice slujbă a oricărei Taine adună 
vieţile noastre împărţite într-o îndumnezeire unitară şi prin unificarea de chip 
dumnezeiesc a vieților împărțite le dăruieşte comuniune şi unire cu Cel Unul. 
Căci spunem că fără împărtăşirile de celelalte simboale ierarhice nu se primeşte 

desăvârşirea din darurile obârşiei dumnezeieşti şi desâvârşitoare ale acesteia. 
Dar iarăşi aproape că nu se poate săvârşi vreo slujbă ierarhică fără ca atotdum- 
nezeiasca Euharistie să nu încununeze în mod concentrat prin sfânta ei săvârşire 
cele ce s-au săvârşit prin fiecare în parte, adunând în unitate cele ce s-au săvârşit 
şi prin darul venit de la Dumnezeu al Tainei desăvârşitoare desăvârşind 
comuniunea cu Dumnezeu a celui ce le-a primit pe toate. 


Căci dacă fiecare din slujbele ierarhice ar fi nedeplină nu ar duce la desăvârşire, 
comuniunea noastră cu Cel Unul şi adunarea noastră în EI şi nu ar fi Taină 
desăvârşită, odată ce e nedeplină. 


Scopul şi ţinta fiecăreia este însă transmiterea Tainei obârşiei dumnezeieşti celui 
ce se desăvârşeşte. Dc aceea, pe drept cuvânt înţelegerea ierarhică 1-a dat 
fiecăreia numele propriu din adevărul lucrurilor. Astfel, fiindcă sfânta Taină a 
naşterii din Dumnezeu transmite întâia luminare şi este începutul călăuzirii 
luminoase, o slăvim din ceea ce se săvârşeşte prin ea cu numele adevărat de 
luminare. Căci ea născându-ne din nou ne-a scos din moarte la viaţă. Fiindcă 
deşi e comun tuturor slujbelor ierarhice să transmită celor ce se desăvârşesc 
sfânta lumină, dacă prin accasta mi s-a dăruit cea dintâi vedere a ei, prin lumina 
atotîncepătoare a ei sunt călăuzit în chip luminos la vederea tuturor celorlalte 
sfinte (lumini). 


Deci, spunându-le acestea, să cugetăm şi să privim în mod ierarhic (treptat) 
înţelesul preasfintei lucrări a fiecărei Taine. 


II.Taina Sinaxei (Liturghiei) sau a comuniunii (cuminecăturii) 


Ierarhul, după ce a săvârşit o sfântă rugăciune la dumnezeiescul altar începând 
să tămâieze înconjură toată încăperea sfântului locaş. Apoi, întorcându-se iarăşi 
la dumnezeiescul altar, începe sfânta cântare a psalmilor, cântând împreună cu 
el sfintele cuvinte ale psalmilor tot clerul bisericesc. 


Apoi se face prin liturgi (diaconi), pe rând, citirea cărților sfinte. După acestea 
catehumenii ies din sfântul locaş şi împreună cu ei energumenii şi cei aflaţi în 
timpul pocăinţei, rămânând cei vrednici de vederea şi de împărtăşirea de cele 
dumnezeieşti. Dintre liturgi unii stau la uşile închise ale sfântului locaş, iar alţii 
săvârşesc altceva din cele ale treptei lor. lar alții din fruntaşii clerului pun 
înainte împreună cu preoţii pe altar sfânta pâine şi potirul binecuvântării, după 
ce s-a mărturisit de către toată plinirea bisericii cântarea obştească de laudă. 
După acestea, dumnezeiescul ierarh săvârşeşte o sfântă rugăciune şi vesteşte 
tuturor pacea sfântă. Şi după ce s-au sărutat toți unii pe alţii, se termină citirile 
tainice din sfintele cărți. Apoi, după ce ierarhul şi preoţii şi-au spălat mâinile cu 
apă, ierarhul ia loc la mijlocul sfântului altar, iar împrejur stau împreună cu 

preoţii numai fruntaşii dintre liturgi. Şi ierarhul după ce a lăudat sfintele fapte 
dumnezeieşti, săvârşeşte lucrarea de sfințire a celor preadumnezeieşti şi aduce 
sub văz cele slăvite prin simboalele ce se află de față în chip sfânt. 


ŞI, după ce a arătat darurile ce ni se dau prin lucrarea dumnezeiască, ierarhul 
vine la sfânta împărtăşire de ele şi îndeamnă şi pe ceilalți. După ce s-a 
împărtăşit de comuniunea cu dumnezeiasca obârşie şi a transmis-o şi celorlalți, 
încheie cu o sfântă rugăciune de mulţumire. Şi în vreme ce cei mulți privesc 
numai plecaţi spre dumnezeieştile simboale, el se înalță în mod ierarhic prin 
Duhul dumnezeiesc spre sfintele obârşii ale celor săvârşite, în vederi fericite şi 
spirituale şi cu curăţia deprinderii de chip dumnezeiesc . 


III. Tâlcuire duhovnicească 


ŞI 


Vino, deci iubite copile, după arătarea chipurilor, să trecem, cu rânduială şi 
cu sfinţenie, la adevărul dumnezeiesc al arhetipurilor spunând celor ce se 
desăvârşesc încă pentru armonioasa lor călăuzire sufletească, că nici variata 
şi Sfânta compoziţie a simboalelor nu le este fără înţeles, ca să nu le fie numai 
o arătare a celor din afară. Căci preasfintele cântări şi citiri din Scripturi le 
dau învăţătura vieţii virtuoase şi înainte de aceasta curățirea desăvârşită de 
păcatul cauzator de stricăciune. lar atotdumnezeiasca transmitere comună şi 
de pace aducătoare a uneia şi aceleiaşi pâini şi a aceluiaşi potir le întipăreşte 
legea aceleiaşi purtări îndumnezeite ca unora ce au primit aceeaşi hrană şi le 
aduce în amintire Sfânta Cină atotdumnezeiască şi arhisimbolul celor 
săvârşite, prin care însuşi Creatorul simboalelor depărtează cu toată dreptatea 
pe cel ce nu s-a împărtăşit cu aceeaşi simţire de cele sfinte ale Cinei (cf. loan 
13,1). Prin aceasta, învaţă cu sfinţenie şi în chip dumnezeiesc că apropierea 
adevărată, câştigată prin deprindere de cele dumnezeieşti, le dăruieşte celor ce 
se apropie împărtăşirea de acelaşi conţinut (al Cinei). 


$2 


Aceste înţelesuri, potrivit zugrăvite, precum am spus înaintea uşilor celor 
nepătrunse (ale altarului), să intrăm de la cele cauzate la cauze, potrivit sfintei 
noastre liturghii (sinaxe) şi sub călăuzirea luminoasă a lui lisus, la vederea 
cuvenită a înălțimilor celor spirituale (inteligibile), vedere care se întâlneşte în 
chip vădit cu fericita frumuseţe a arhetipurilor (a conţinutului cauzator al 
simbolurilor). 

Dar, o, atotdumnezeiască şi sfântă ascunzime, dezbracă-te de îmbrăcăminţile 
care învăluie tainele tale şi arată-te nouă în strălucirea ta şi umple ochii 
noştri înţelegători de lumina cea una şi neacoperită. 

Deci socotesc că trebuie să intrăm înlăuntrul celor atotsfinte, după ce am 
descoperit înţelesul celor dintâi dintre forme, ca să privim la frumuseţea lui de 
chip dumnezeiesc şi să vedem pe ierarh mergând cu buna mireasmă de la 
dumnezeiescul altar până la ultimele părți ale sfântului locaş şi revenind iarăşi la 
el, după ce a săvârşit aceasta. Căci fericirea dumnezeirii atotizvorâtoare mai 
presus de toate, chiar dacă iese din bunătate spre comuniunea cu cei sfinţi ce se 
împărtăşesc de ea, nu iese din stabilitatea şi temelia ei nemişcată după fiinţă. Ea 
luminează tuturor celor asemănători cu Dumnezeu, pe măsura lor, dar ieşind 
totuşi cu adevărat în jurul ei, nu se mişcă deloc din identitatea ei. 


La fel dumnezeiasca slujbă a sinaxei (a liturghiei) deşi având o obârşie unică şi 
simplă şi concentrată, se înmulţeşte cu iubire de oameni într-o sfântă varietate 
de simboale şi înaintează până la înfăţişarea în chipuri a întregii obârşii 
dumnezeieşti, se adună iarăşi din acestea în chip unitar în unitatea ei şi uneşte pe 
cei înălţaţi la ea cu sfinţenie. In acelaşi fel dumnezeiesc, dumnezeiescul ierarh, 
deşi coboară ştiinţa unitară a ierarhiei lui cu bunătate la cei de sub el, folosindu- 
se de mulţimea sfintelor simboale, revine ca dezlegat şi nereţinut de cei mici, în 
mod nemicşorat, la propria obârşie. Dar făcându-şi intrarea înţelegătoare 
(spirituală) la unitatea ei, vede în chip curat raţiunile unitare ale celor săvârşite, 
pentru că ieşirea de oameni iubitoare la cele de al doilea i-a pricinuit (prin 
mărginirea lor) întoarcerea mai dumnezeiască spre cele dintâi. 

lar sfânta rostire a psalmilor unită aproape fiinţial cu toate Tainele ierarhice 
(săvârşite de ierarh) nu trebuie despărțită de legătura ierarhică dintre toate. Căci 
toată Sfânta Scriptură a înfățişat pentru oamenii capabili de îndumnezeire 
următoarele: 
— venirea la existenţă de la Dumnezeu prin facerea celor ce sunt şi ordinea 
lor (cf. Fac.); 
— ierarhia şi viețuirea lor după o lege (cf. Lev.. Deut.). 
— împărțirile de daruri şi de bunuri poporului sfinţit (cf. Num.), 
— înțelegerea sfinților judecători (cf. Jud.) sau împăraţilor înţelepţi (cf. 
Reg.; Paral.) sau a preoților îndumnezeiţi, 
— iubirea neclintită şi stăruitoare de înţelepciune a bărbaţilor în vârstă, 
pentru creştere prin varietatea şi mulțimea încercărilor (cf. lov), 

— sfaturi înțelepte pentru împlinirea datoriilor (cf. Intel.), 

— laude şi chipuri înțelepte ale iubirii (cf. Cânt.), 

—  vestiri de mai înainte ale celor viitoare (cf. Profeţi); 

— faptele omeneşti şi dumnezeieşti ale lui lisus (cf. Evangheliile sinoptice), 

— vieţuirile şi învăţăturile de Dumnezeu insuflate şi imitatoare de 
Dumnezeu ale ucenicilor lui (cf. Fapt.; Epistole), 

— vederea ascunsă şi tainică a celui între ucenici iubit şi minunat (Cf. 
Apoc.), 

— învățătura despre Dumnezeu cea mai presus de lume a lui lisus (cf. 
Ioan). 


Toate acestea au prins rădăcini în ei prin sfintele înălțări de chip dumnezeiesc 
ale Tainelor. Jar sfânta redare în scris a dumnezeieştilor psalmodii are ca scop 
slăvirea tuturor învățăturilor despre Dumnezeu şi a faptelor dumnezeieşti şi 
cinstirea cititorilor şi lucrărilor sfinte ale bărbaţilor îndumnezeiţi. lar acesta 
prilejuieşte o explicare şi o laudă a darurilor dumnezeieşti pentru primirea 
fiecărei Taine ierarhice, fapt care produce deprinderea comunicării ei celor ce o 
laudă în chip dumnezeiesc. 

Când deci cântarea care cuprinde toate cele sfinte (toată mântuirea) pregăteşte 
puterile noastre sufleteşti pentru armonia cu cele ce se vor sfinți puţin mai târziu 
şi prin executarea omofonă a imnelor dumnezeieşti ne va produce înţelegerea 
comună a celor dumnezeieşti şi cea între unii şi alţii, ca printr-un cor unit şi o 
mărturisire comună a celor sfinte, cele mai concentrate şi umbrite în rostirea 
cuvintelor psalmilor devin mai înţelese prin mai multe şi mai clare chipuri; şi 
exprimarea sau înţelegerea lor se lărgeşte prin citiri prea sfinte ale unor sfinte 
texte scrise. In acestea, cel ce priveşte în chip sfânt va trăi o suflare unitară ca 
mişcată de Duhul cel Unul şi dumnezeiesc. Apoi în mod cuvenit, se va 
propovădui conform tradiţiei mai vechi Noul Testament, arătând potrivit 
ordinii dumnezeieşti ierarhice că una Evanghelia, a grăit despre viitoarele 
lucrări dumnezeieşti ale lui lisus, iar cealaltă (Apostolul) le-a îndeplinit; şi că 
acela a spus adevărul în chipuri, iar acesta le-a arătat prezente. Căci lucrarea 
Tainelor prin acesta a confirmat adevărul prevestirilor aceleiaşi şi lucrarea 
dumnezeiască a acesteia este recapitularea teologiei. 


$6 
Cei ce nu primesc însă deloc în urechile lor sunetele sfintelor Taine nu văd nici 
chipurile lor, refuzând fără ruşine mântuitoarea primire a Tainei naşterii din 
Dumnezeu şi repetând spre pieirea lor cuvântul Scripturii: Căile tale nu vreau să 
le ştiu (lov 21,14). Dar pe catehumeni, energumeni şi pe cei aflaţi în stare de 

pocăință, rânduiala sfintei ierarhii îi lasă să audă sfânta cântare a psalmilor şi 
citirea dumnezeiască a atotsfintelor Scripturi. Dar nu-i invită pe aceştia la 
sfintele lucrări şi vederi spirituale următoare, ci numai pe ochii desăvârşiţi ai 
celor desăvârşiţi. Căci ierarhia cea în chipul lui Dumnezeu e plină de sfânta 
dreptate şi împarte în chip mântuitor, după vrednicia fiecăruia, împărtăşirea de 
cele dumnezeieşti corespunzătoare fiecăruia, dăruind-o cu sfinţenie la timpul 
cuvenit pe măsura şi potriva lor. Catehumenii sunt puşi în cea din urmă treaptă, 
căci sunt nepărtaşi de cele dumnezeieşti şi neiniţiaţi (neintroduşi tainic) în nici o 
lucrare ierarhică desâvârşitoare şi nu au nici o existență în Dumnezeu prin 
naşterea dumnezeiască; ci sunt încă purtaţi în pântece prin cuvintele părinteşti şi 
modelaţi de formele de viaţă făcătoare spre fericita aducere la viaţa începătoare 
şi lumina începătoare prin naşterea din Dumnezeu. Căci precum pruncii trupeşti 
neîmpliniți şi neformaţi dacă cad din lucrarea de formare a lor sunt ca nişte 
avortoni şi lepădaţi, aşa au ei pe pământ o stare nenăscută şi lipsită de viaţă şi 
neluminată. Şi cel ce cugetă drept, văzând această apariţie a lor n-ar putea spune 
că ei, ieşiţi din întunericul pântecelui au fost aduşi la lumină. Fiindcă, aşa cum 
ştiinţa medicală, care se îngrijeşte de trupuri, spune că lumina lucrează numai 
asupra celor ce primesc lumina, aşa şi ştiinţa prea înţeleaplă acelor sfinte îi 
pregăteşte întâi prin hrana începătoare a Scripturilor formatoare şi de viaţă 
făcătoare şi după ce le-a desăvârşit ipostasul pentru naşterea lor din Dumnezeu, 
le dă mântuirea lor potrivit treptei la care au ajuns - împărtăşirea de cele 
luminoase şi desăvârşitoare. Acum insă îi ţine despărțiți ca pe unii ce nu sunt 
desăvârşiţi, de cele desăvârşite, îngrijindu-se de buna rânduială a celor sfinte şi 
de pregătirea şi viaţa catehumenilor potrivit ordinii dumnezeieşti a ierarhiei. 


SI 


lar mulțimea energumenilor este şi ea lipsită de sfinţenie, dar e a doua după cea 
a catehumenilor, care e ultima faţă de cele de sus. Căci nu e, precum socotesc, 
egală cu aceea în neiniţierea totală şi în neîmpărtăşirea extremă, având oarecare 
împărtăşire de preasfintele lucrări desăvârşitoare, deşi e reţinută de atracțiile şi 
tulburările contrare şi de aceea îi este oprită în mod cuvenit vederea celor 
atotsfinte şi împărtăşirea de ele. Dar dacă este adevărat că bărbatul deplin 
dumnezeiesc, cel ce se împărtăşeşte cu vrednicie de cele dumnezeieşti, cel 
înălţat la culmea asemănării cu Dumnezeu prin îndumnezeirile totale şi 
desăvârşitoare, nu va mai lucra nici cele ale trupului, afară de ceea ce e cu totul 
trebuincios prin fire - şi 

aceasta se poate numi trecător - ci va fi templu şi următor al Duhului 
dumnezeiesc în îndumnezeirea lui, întărind ceea ce e asemenea prin ceea ce e 
asemenea, un astfel de bărbat nu va mai fi înfruntat niciodată de năluciri sau 
muşcături, ci va râde de ele şi când acestea se apropie de luptă împotriva lor şi 
le alungă şi mai degrabă va lucra, decât va suporta şi prin neîmpătimirea 
nebiruită a deprinderii lui se va arăta şi altora doctor al unor astfel de mușcături. 

Dar pe lângă aceasta socotesc, ba mai degrabă ştiu limpede, că puterea de 
distincție 

cea mai clară a celor ce fac parte din treptele ierarhice cunoaşte înainte de 
aceştia o influenţă foarte necurată care stăpâneşte pe energumenii care 
despărțindu-se de viaţa de chip dumnezeiesc, îşi însuşesc şi o cugetare şi o 
purtare asemenea cu a demonilor pierzători. întorcându-se prin ultima şi cea mai 
pierzătoare nebunie de la cele cu adevărat existente, de la bunătăţile nemuritoare 
şi veşnic dulci şi poftesc şi-şi lucrează înstrăinarea materială şi mult pătimaşă şi 
pierzătoare şi stricătoare, prin nesigura, dar aparenţa părută plăcere de cele 
străine. 


Aceştia trebuie să fie despărțiți cei dintâi şi în mod principal de ceilalți şi de 
glasul ce-i distinge al liturgului. Căci nu le este îngăduit acestora să se 
împărtăşească dc altceva din cele sfinte, decât de cuvintele învăţăturii care-i 
întoarce la cele bune. Căci, dacă sfânta slujire (ierurgia) mai presus de lume a 
celor dumnezeieşti se ascunde şi celor din starea de pocăință şi celor ce au fost 
mai înainte în ea nu se lasă apropiată de cel ce nu e cu totul sfânt. Căci strigă şi 
aceasta cu o totală sfinţenie: sunt de nevăzut şi de neîmpârtăşit şi celor ce prin 
ceva de jos sunt nedesâvârşiţi în deplina asemănare cu Dumnezeu. (Căci glasul 
cu totul limpede depărtează şi pe cei ce nu se pot uni cu cei ce se împărtăşesc cu 
vrednicie de cele dumnezeieşti).Cu atât mai mult va fi mulțimea nesfinţită a 
celor înrâuriţi de cele rele (a energumenilor) în mod pătimaş, străină de toată 
vederea şi împărtăşirea de cele sfinte. 


Deci, cei neinițiaţi în Taine şi nedesăvârşiţi au fost scoşi în afara locaşului 
bisericesc al lui Dumnezeu şi a sfintei slujbe (ierurgii) superioară lor; pe lângă 
aceştia, cei ce s-au despărțit de viaţa sfinţită. lar după aceştia, cei ce pentru 
nebărbăția lor au devenit pătimaşi prin muşcături şi năluciri, încât n-au ajuns, 
din lipsă de bărbăţie, printr-o înclinare statornică şi neobosită la o neclintită şi 
activă deprindere a asemănării cu Dumnezeu. După aceştia, urmează cei ce s-au 
despărțit de viaţa contrară, dar încă nu s-au curăţit şi de închipuirile ei printr-o 
deprindere şi dragoste dumnezeiască şi neamestecată. lar după ei, cei ce nu s-au 
făcut o dată pentru totdeauna unitari şi vorbind potrivit legii, neprihăniți şi cu 
totul fără prihană. 


Iar slujitorii şi văzătorii atotsfinţiţi ai celor preasfinte, privind în chip sfânt prea 
Sfânta Taină, slăvesc printr-o laudă comună pe începătorul binefăcător şi de 
bine dătător, de la care ni s-au arătat nouă Tainele mântuitoare care lucrează cu 
sfinţenie îndumnezeirea celor ce se desăvârşesc. 

Lauda aceasta unii o numesc cuvântare de laudă, alţii simbolul credinţei, iar 
alții, precum socotesc, mai dumnezeieşte, mulţumire ierarhică, ca pe una ce 
cuprinde sfintele daruri ce ne-au venit de la Dumnezeu. Căci mie mi se pare că 
cupnnde lauda tuturor lucrărilor dumnezeieşti cu privire la noi; (această Taină) a 
dat existenţă cu bunătate ființei şi vieţii noastre şi i-a dat formă de chip 
dumnezeiesc prin frumuseţile arhetipice şi a făcut-o părtaşă de o deprindere şi 
înălțime dumnezeiască; iar văzând golirea noastră prin neatenție de darurile 
dumnezeieşti, ne-a rechemat la starea de la început prin bunătăţile ce ni le-a 
pregătit şi prin însuşirea deplină de către El a celor ale noastre şi prin 
transmiterea desăvârşită a celor ale sale ne-a făcut să lucrăm noi înşine binele şi 
prin aceasta să ni se dăruiască împărtăşirea de Dumnezeu şi de cele 
dumnezeieşti . 

Astfel, lăudată cu sfinţenie iubirea dumnezeiască de oameni se pune înainte 
dumnezeiasca pâine acoperită şi potirul binecuvântării. Se face apoi prea 
dumnezeiasca sărutare şi rostirea tainică şi mai presus de lume a sfintelor 
diptice scrise. Pentru că nu se poate înfăptui împreuna noastră înălţare spre Cel 
Unul şi spre împărtăşirea de Unul, având despărțiți pe aceia de unirea întru pace 
cu noi. Căci dacă iluminaţi de vederea şi cunoaşterea Celui Unul ne unim în 
adunarea unitară şi dumnezeiască, nu mai suportăm să cădem în poftele 
împărțite, din care se nasc duşmăniile pământeşti şi pătimaşe faţă de cei de 
aceeaşi fire. Deci, această viaţă unitară şi nedespărţită o cere ca pe o lege slujba 
sfântă (ierurgia) a păcii, unind pe cel asemenea cu cel asemenea şi despărțind şi 
vederile dumnezeieşti şi unitare de cele împărțite. 

lar prin citirea sfintelor diptice după sărutarea păcii, se pomenesc cei ce au 
viețuit în chip cuvios şi au ajuns la desăvârşirea unei vieţi virtuoase 
neschimbate, care pe noi ne îndeamnă şi ne călăuzeşte la o deprindere fericită şi 
la o veşnicie de chip dumnezeiesc prin asemănarea cu ei, iar pe ei îi declară ca 
VII şi, precum spune teologia, nu morţi, ci mutaţi din moarte la viaţa 
atotdumnezeiască. Observă că ei sunt înscrişi în sfintele pomelnice ale amintirii 
dumnezeieşti, nu omeneşti într-o amintire închipuită, ci cum ar spune cineva, 
îndumnezeită prin cunoştinţa cinstitoare şi neschimbată a celor desăvârşiți 
asemenea cu Dumnezeu, proprie lui Dumnezeu. Căci a cunoscut spune 
Scriptura, pe cei ce sunt ai lui (II Tim. 2,19) şi Cinstită este înaintea Domnului 
moartea cuvioşilor săi (Ps. 115,6), numindu-se moartea cuvioşilor desăvârşirea 
întru cuvioşie. „Și înfelege-o aceasta în chip sfânt, ca arătând că atunci când se 
pun pe dumnezeiescul altar cinstitele simboale prin care e înfăţişat Hristos şi 

ne împărtăşim de El, e de faţă în chip nedespărţit ceata sfinţilor, arătând 
legătura lor nedespărţită, în sfânta unire mai presus de lume, cu EL. 

Acestea fiind săvârşite cu sfinţenie după rânduiala spusă, ierarhul, stând înaintea 
preasfintelor simboale, îşi spală mâinile cu apă, împreună cu cinstita tagmă a 
preoţilor. 


Și fiindcă, precum zice Scriptura, cel spălat nu are nevoie de altceva decât de 
spălarea vârfurilor sau a celor din urmă ale sale (cf. loan 13.10), prin curățirea 
aceasta a vârfurilor - extremelor se va afla în preasfânta deprindere a asemănării 
cu Dumnezeu; iar păşind cu bunătate spre cele de al doilea, va fi nereținut şi 
dezlegat, ca unul ce e unificat pentru totdeauna şi întors iarăşi spre Cel Unul în 
chip unitar, îşi va face întoarcerea neprihănită şi nepătată, păstrând şi întregimea 
asemănării cu Dumnezeu. lar vasul cel sfânt de spălat, precum am spus, era şi în 
practica ierarhiei celei după lege. De aceea acum aminteşte de el la spălarea 
mâinilor ierarhului şi a preoților. 


Dar cei ce păşesc acum spre preasfânta lucrare sfințitoare trebuie să aibă curate 
şi ultimele închipuiri ale sufletului şi să se apropie de ea printr-o asemănare cu 
ea, după putință. Astfel, arătările dumnezeieşti vor străluci mai luminoase şi 
razele luminii mai presus de lume vor face să treacă prin luciul oglinzilor 
asemănătoare lor mai deplină şi mai străvezia strălucire a luminilor lor. Iar 
spălarea ierarhului şi a preoţilor până la vârfurile ultimilor părți ale lor se face în 
faţa preasfintelor sim- 

Boale, ca în faţa lui Hristos care vede toate gândurile noastre cele mai ascunse. 
E curățirea extremă ce pătrunde în măruntaiele atotcunoscute de El şi de 
judecățile lui prea drepte şi de neocolit. Astfel se uneşte ierarhul cu cele 
dumnezeieşti şi lăudând sfintele lucrări (ierurgii), lucrează cele atotdumnezeieşti 
şi aduce sub vedere cele lăudate. 


ŞII 


Iar care spunem că sunt lucrările dumnezeieşti cele pentru noi se va arăta, pe cât 
este cu putinţă, în cele următoare. 


Dar nu sunt în stare să le spun pe toate, cu atât mai puţin să le cunosc în chip 
clar pe toate şi să le fac cunoscute în chip tainic şi altora. Şi cât sunt de lăudate 
şi slujbele săvârşite de dumnezeieştii ierarhi urmând Scripturilor, o vom spune 
ŞI noi, invocând în ajutor contribuţia învăţăturii ierarhice. 

Firea omenească rostogolindu-se de la început în chip nebunesc de la unităţile 
dumnezeieşti a trecut la o viață mult împătimită şi la un sfârşit în moartea 

aducătoare de stricăciune. Căci despărţirea pierzătoare de adevărata bunătate şi 
călcarea sfintei rânduieli din Rai l-a predat pe cel ce s-a sustras jugului de viaţă 
făcător, pornirilor proprii şi amăgirilor atrăgătoare şi vătămătoare ale 
vrăjmaşului. Şi prin aceasta a schimbat în chip jalnic veşnicia cu moartea. 


lar primind ca început al său naşterea stricătoare, aceasta l-a dus cu dreptate la 
un sfârşit corespunzător începutului. lar prin aceasta, căzând de bună voie din 
viaţa dumnezeiască şi înălțătoare, a fost dus spre starea din urmă contrară, spre 
înstrăinarea mult pătimaşă. lar rătăcită şi abătută de la calea dreaptă spre 
Dumnezeu Cel cu adevărat existent şi supunându-se mulțimilor apostate, 
pierzătoare şi rău lucrătoare a demonilor, a uitat că nu slujeşte lui Dumnezeu, 
nici celor iubiţi, ci dușmanilor. Şi folosindu-se de aceşti duşmani necruţători şi 
fără milă, a căzut în chip jalnic în cele ce nu sunt şi în primejdia pieirii. 


Dar atotnemărginita iubire de oameni a bunătăţii dumnezeieştii obârşii n-a 
renunţat nici acum la lucrarea de sine şi plină de bunătate a Providenţei faţă 
de noi, ci făcându-se cu adevărat părtaşă, în chip nepăcătos de toate cele ale 
noastre (cl. Evr. 4,15) şi unindu-se cu Smerenia noastră, împreună cu 
deprinderea lucrării proprii cu desăvârşire neamestecată şi neclintită ne-a 
dăruit nouă şi comuniunea cu ea, ca unora de-un neam cu ea şi ne-a făcut 
părtaşi ai bunătăţilor proprii desfiinţând stăpânirea mulțimii apostate asupra 
noastră, cum spune tradiția ascunsă, nu cu puterea, care e mai tare decât a 
aceleia, ci prin Scriptura predată nouă în mod tainic, îndreptată prin dreapta 
judecată şi dreptate (cf. Ps. 96,2). Și a schimbat ale noastre cu totul împotriva 
lor cu bunătate.Mintea neluminată a noastră a umplut-o de o abundentă 
atotdumnczeiască lumină şi lipsa ei de chip a împodobit-o cu frumuseţile 
chipurilor dumnezeieşti. lar locaşul sufletului fiinţei noastre încă nedeplin 
căzute l-a eliberat de patimile foarte urâte, de întinâciunile stricăcioase, 
arâtându-ne înălțarea mai presus de lume şi vieţuirea îndumnezeită în 
asemănările sfinţite ale noastre cu ea, pe cât este cu putinţă. 

Dar cum am putea noi primi unitar pe Dumnezeu altfel decât prin amintirea 
mereu reînnoită a preasfintelor lucrări dumnezeieşti, prin sfintele rugăciuni şi 
slujbe ierarhice? Căci aceasta o facem spre amintirea lor, cum spun Scripturile 
(cf. Luc. 22.19). De aceea dumnezeiescul ierarh stând la dumnezeiescul altar 
laudă sfintele fapte dumnezeieşti pomenite ale lui lisus, fapte ale proniei 
atotdumnezeieşti pe care EI le-a săvârşit, după Scripturi, pentru mântuirea 
neamului nostru prin bunăvoirea Tatălui în Duhul Sfânt. 


După ce le-a lăudat şi a privit cu ochi înţelegători vederea lor spirituală, trece 
apoi la sfânta lor săvârşire simbolică, potrivit tradiției dumnezeieşti. De aceea 

slăveşte pe Dumnezeu cu evlavie şi ierarhic după laudele sfinte ale faptelor 
dumnezeieşti, strigând mai întâi cu sfinţenie către EI: Tu ai zis, faceţi aceasta 
întru pomenirea Mea (Luc. 22,19). 


Apoi cerând să fie făcut vrednic de această sfântă lucrare mântuitoare a lui 
Dumnezeu şi să săvârşească prin asemănarea lui Hristos cele dumnezeieşti şi să 
le transmită în chip atotsfânt şi ca cei ce se vor împărtăşi de cele sfinte să se 
împărtăşească cu sfinţenie cu cel ce săvârşeşte cele preadumnezeieşti, aduce sub 
vedere cele lăudate prin simboalele ce se află de față în chip sfânt. Căci 
descoperă pâinea acoperită şi neîmpârţită şi desfăcând-o în multe şi împărțind 
potirul cel unul tuturor, înmulţeşte simbolic unitatea şi o împarte, săvârşind prin 
aceasta lucrarea cea sfântă. 


Căci lisus cel Unul şi Simplu şi ascuns ca dumnezeiescul atotîncepătorul 
Cuvânt a venit din bunătate şi cu iubire de oameni, prin întruparea cea 
asemenea nouă la starea compusă şi văzută în mod neschimbat şi a înfăptuit 
cu bunătate comuniunea noastră unificatoare cu El. Şi astfel a unit cele 
smerite ale noastre cu cele ale lui în mod culminant, dacă şi noi ne armonizăm 
cu El ca mădulare ale trupului lui (cf. 1 Cor. 12.27) în aceeaşi viaţa întreagă şi 
dumnezeiască. Şi nu rămânem aşa, nearmonizaţi, nici nealipiţi şi neconvieţuitori 
cu mădularele lui dumnezeieşti şi preasănătoase, căci nu ne lasă omorâţi de 
patimile pricinuitoare de stricăciune. Căci, dacă dorim comuniunea cu El trebuie 
să tindem şi noi spre atotdumneze- iasca lui viaţă după trup şi prin asemănarea 
cu sfânta ei nepăcătuire, să alergăm spre o vieţuire în întregime de chip 
dumnezeiesc. Căci aşa ni se va dărui şi nouă comuniunea cu cei ce ne vom face 
asemenea. 

Acestea le arată ierarhul, prin astfel de acte sfinte, aducând darurile acoperite 
spre arătare, după ce a împărțit unitatea lor în multe şi prin unirea la culme a 
celor împărțite cu cei cărora se dau, înfăptuind comuniunea între cei ce se 
împărtăşesc. Căci înfăţişează în acestea în mod sensibil, aducându-l sub 
vederea noastră în mod desăvârşit pe lisus Hristos, viaţa noastră spirituală, în 
chipuri. Căci EI, fiind ascuns după dumnezeire prin întruparea cea neamestecată 
a luat chip din noi, venind din unitatea cea după fire în mod neschimbat, la 
starea noastră împărțită; iar prin această binefăcătoare iubire de oameni, a 
chemat neamul omenesc la împărtăşirea de Sine şi de bunătăţile sale, dacă ne 
înnoim cu atotdumnezeiasca lui viaţă, prin asemănarea noastră, după putere, cu 
ea, şi prin aceasta ne facem cu adevărat părtaşi desăvârşiţi ai lui Dumnezeu şi ai 
celor dumnezeieşti. 

Impărtăşindu-se şi transmițând dumnezeiasca împărtăşanie, termină cu sfânta 
mulțumire adusă cu sfințita comunitate a bisericii. Că împărtăşirea proprie 
premerge transmiterii împărtăşirii şi primirea proprie a Tainelor, împărțirii lor 
tainice. Căci aceasta este buna întocmire, rânduiala obştească a celor 
dumnezeieşti: întâi se face părtaş şi se împlineşte sfinţitul conducător cu cele ce 
se vor dărui de el de la Dumnezeu altora, apoi le transmite şi celorlalți. 


De aceea şi cei ce se folosesc de învăţăturile dumnezeieşti cu îndrăzneală 
înainte de a-şi fi făcut vieţuirea şi deprinderea potrivită cu ele sunt cu totul 
necuraţi şi ţinuţi în afară de sfânta rânduială. Căci, precum fiinţele mai subțiri şi 
mai străvezii se umplu cele dintâi de raza ce vine de la soare, transmițând toată 
lumina revărsată în ele celor de după ele, cel ce nu s-a făcut prin toată 
deprinderea deplin asemenea lui Dumnezeu nu trebuie să îndrăznească să se 
socotească pe sine transmiţător apt către alţii a tot ce e dumnezeiesc sau să se 
arate mijlocitor al insuflării şi judecății dumnezeieşti. 

După ce s-a adunat toată ceata preoţilor în ordine ierarhică şi s-a împărtăşit de 
cele atotdumnezeieşti, termină cu o sfântă mulţumire, recunoscând pe măsura 
lor faptele dumnezeieşti şi lăudând harurile dăruite. lar cei ce nu se împărtăşesc 
de cele dumnezeieşti şi nu le cunosc, nu participă la mulțumire, deşi după firea 
lor darurile preadumnezeieşti sunt vrednice de mulţumire. 


Deci precum am spus, aceştia ca unii ce n-au voit să se împărtăşească de 
darurile dumnezeieşti, au rămas nemulţumitori faţă de nesfârşitele daruri ale 
faptelor dumnezeieşii. Gustaţi, spune Scriptura, şi vedeţi (Ps. 33,8). Căci prin 
sfânta experiență (iniţiere) acelor dumnezeieşti, cei ce le-au experiat (cei 
iniţiaţi), cunosc marile daruri ale harurilor. Şi văzând înălțimea şi mărimea lor 
atotdum-nezeiască, prin împărtăşirea preasfântă, laudă cu mulţumire faptele 
bune mai presus de ceruri ale dumnezeieştii obârşii a lor. 


Capitolul IV 
1.Despre cele săvârşite în Mir şi despre cei desăvârşiţi în el 


Deşi sunt atât de mari Tainele preasfintei sinaxe şi atât de bune vederile 
inteligibile (spirituale) ce înfăptuiesc în mod ierarhic comuniunea şi unirea 
noastră cu Cel Unul totuşi mai este şi o altă sfântă lucrare de o treaptă cu ea. 
Taina aceasta o numesc învățătorii noştri Mir. Cercetând deci părțile ei după 
sfintele ei chipuri, ne vom înălța astfel prin vederi (contemplări) ierarhice spre 
Cel Unul aflător în părțile ei. 

II.Taina sfințirii Mirului 

În acelaşi mod ca în Sinaxă se slobozesc cetele celor nedesăvârşiţi după ce s-a 
făcut înconjurul ierarhic al întregului sfânt locaş cu buna mireasmă şi după 
sfânta rostire a psalmilor şi citirea atotdumnezeieştilor Scripturi. Apoi ierarhul, 
luând mirul îl aşază pe dumnezeiescul altar, acoperindu-lde jur-împrejur cu 
două-sprezece sfinte aripi. În vreme ce toţi cei de faţă cântă cu glas preasfânt, 
sfânta cântare a proorocilor de Dumnezeu insuflați. Şi după ce el a isprăvit 
rugăciunea rostită în faţa lui (a mirului), se foloseşte de el în preasfintele lucrări 
de sfințire a celor închinate lui Dumnezeu şi pentru aproape orice lucrare 
ierarhică sfinţitoare. 
III. Tâlcuire duhovnicească 


ŞI 


Înălţarea începătoare produsă de această sfântă lucrare desăvârşitoare prin cele 
ce se săvârşesc în chip sfânt cu sfântul Mir, socotesc că arată că bărbaţii cuvioşi 
au în mintea lor ascunsă sfinţenia şi buna mireasmă. Ea le poruncește bărbaţilor 
sfințiţi să nu-şi facă arătate frumoasele şi binemirositoarele asemănări în virtute 
cu Dumnezeu cel ascuns, spre slava deşartă. 


Căci binemirositoarele frumuseți ascunse şi mai presus de minte ale lui 
Dumnezeu sunt neprihănite şi se arată în chip spiritual numai celor înţelegători, 
voind să aibă necorupte chipurile virtuţii din suflete. Fiindcă forma bine imitată, 
dar nedefinită a virtuţii de chip dumnezeiesc, tinzând spre frumuseţea ei 
spirituală şi bine mirositoare, îşi dă astfel chipul ei şi înfăptuieşte cea mai bună 
imitație. 


Și precum în realizarea chipurilor sensibile, dacă zugravul privind neclintit spre 
forma modelului nu e atras spre nimic altceva din celc văzute sau spre ceva 
deosebit de el îl va reda pe însuşi cel zugrăvit aşa cum este: un dublu al 
originalului (de e îngăduit a spune aceasta) şi va arăta pe cel real în asemănarea 
lui şi modelul în chip şi pe fiecare în fiecare afară de deosebirea de fiinţă, la fel 
privirea întinsă şi neabătută spre frumuseţea bine mirositoare şi ascunsă va 
întipări forma ne deosebită şi de chip cu totul dumnezeiesc în mintea zugravilor 
iubitori de frumuseţe şi bunătate. 


În mod cuvenit deci, zugravii dumnezeieşti umplând înţelegerea lor de chipul 
bine mirositor mai presus de fire şi de frumuseţea spirituală neschimbată numai 
activează nici una din virtuțile din ei prin care imită pe Dumnezeu ca să fie 
văzută de oameni, cum spune Scriptura (cf. Mat. 6,1; 23,5). Ci privesc cu 
sfințenie, ca în chip, în mirul dumnezeiesc preasfintele taine acoperite ale 
Bisericii. De aceea şi ei, întipărind sfinţenia virtuţii de chip atotdumnezeiesc 
înlăuntrul minţii care imită pe Dumnezeu şi care e zugrăvită dumnezeieşte 
privesc numai la înţelegerea ar- hetipică (dumnezeiască). Şi nu numai că sunt 

nevăzuţi de cel neasemenea lor, ci nici ei nu sunt atraşi spre privirea acelora. De 
aceea, consecvenţi cu ei înşişi, nici nu iubesc cele ce par, zadarnic bune şi 
drepte, ci pe cele ce sunt cu adevărat astfel. Nici nu caută spre slava socotită de 
mulțime, în mod prostesc, fericită, ci judecă prin ei înşişi binele şi răul, ca unii 
ce, imitând pe Dumnezeu, au ajuns ei înşişi chipuri dumnezeieşti ale bunei 
miresme a dumnezeirii atotîncepătoare care, având de la Sine buna mireasmă 
adevărată, nu se schimbă după părerea celor mulţi, ci îşi arată realitatea 
nefățărită în chipurile ei adevărate. 

Dar, după ce am văzut frumuseţea din afară a întregii sfinte şi bune lucrări, vino 
să privim la frumuseţea ei mai dumnezeiască. Căci, odată ce ea însăşi îşi 
înlătură vălul, vedem fericita strălucire scânteictoare a celor arătate, strălucire ce 
ne umple şi de buna mireasmă descoperită celor înţelegători. Căci nici lucrarea 
sfințitoare văzută a mirului nu le este celor din jurul ierarhului necomunicată şi 
nevăzută ci, dimpotrivă, străbătând până la ei şi dându-le vederea mai presus de 
cei mulţi, e acoperită de ei cu sfinţenie şi despărțită în mod ierarhic de mulțime. 
Căci raza celor atotsfinte luminând bărbaţilor îndumnezeiţi, ca unora ce sunt 
înrudiți în chip curat şi nemijlocit cu cele spirituale (inteligibile) şi umplând 
puterile lor înţelegătoare, în chip dezvăluit, de buna mireasmă, nu înaintează la 
cei spre ceea ce e mai jos, ci fiind văzută de ei ca de cei ascunşi în cele 
spirituale, e acoperită şi ferită celor neasemănători ei sub ghiciturile (enigmele) 
aripilor. Pe de altă parte tocmai prin aceste ghicituri treptele bine orânduite ale 
celor mai de jos sunt înălțate potrivit sfintei lor măsuri. 

Deci precum am spus, sfânta lucrare tainică lăudată de noi acum este o lucrare 
desăvârşitoare din rândul şi puterea celor ierarhice. Dc aceea dumnezeieştii 
noştri învăţători au socotit-o şi pe ea de aceeaşi treaptă şi lucrare cu ceea ce se 
săvârşeşte în sfânta sinaxă, înfățişând-o în cea mai mare parte în aceleaşi chipuri 
şi rânduieli tainice. Şi vei vedea pe ierarh răspândind la fel din locul mai 
dumnezeiesc buna mireasmă spre cele sfinte următoare şi arătând prin 
întoarcerea la acelaşi loc cum face părtaşi pe toţi de cele dumnezeieşti, după 
măsura sfinţeniei lor, dar dumnezeirea rămâne cu totul nemicşorată şi nemişcată 
şi stând în mod neschimbat la temelia însuşirii ei dumnezeieşti. 


La fel (se pot vedea) cântările şi citirile Scripturii cum îi pregătesc pentru 
naştere (îi moşesc) pe cei nedesâvârşiţi pentru înfierea purtătoare de viaţă şi 
cum pricinuiesc sfânta întoarcere a celor stăpâniţi de rele sau înlătură frica şi 
atracțiile plăcute de la energumeni şi le arată vârful deprinderii şi puterii de chip 
dumnezeiesc, pe măsura lor. Prin aceasta ei înşişi vor înspăimânta puterile 

contrare, ba vor aduce tămăduire şi altora. Căci imitând pe Dumnezeu nu vor 
avea numai ei nemişcarea din propriile bunătăţi şi lucrarea împotriva celor rele, 
ci o vor dărui şi altora. lar celor ce s-au mutat de la cele rele la o minte sfințită 
le insuflă o deprindere sfântă ca să nu fie iarăşi biruiţi de păcate. Pe cei ce nu 
sunt încă atotsfințiți îi curăţă cu desăvârşire, iar pe cei sfinţiți îi duce la chipurile 
dumnezeieşti şi la vederile lor şi la împărtăşirile de ele, în sfârşit, pe cei 
atotsfințiți îi statornicesc în vederile fericite şi duhovniceşti care îi fac unitari, 
umplându-i şi unindu-i cu Cel Unul. 

Dar ce? Oare sfânta lucrare tainică de acum privită în sfintele chipuri şi văzută 
şi lucrată mijlocit de cei atotsfințiți prin înălțările ierarhice, nu slobozeşte spre 
neamestecare grupurile nu cu totul curate, de care am făcut pomenire, în acelaşi 
mod ca şi sinaxa? Pentru că le-am spus acestea de multe ori, socotesc că e de 
prisos a le repeta prin aceleaşi cuvinte şi a nu privi pe ierarh trecând în chip 
dumnezeiesc la cele următoare având mirul dumnezeiesc acoperit de cele 
douăsprezece aripi şi desăvârşind preasfânta lucrare sfinţitoare a lui. 


Să spunem deci că compoziţia mirului este o concentrare de materii 
binemirositoare, având în ea în chip bogat calităţile lor bine mirositoare şi de 
aceea cei ce se împărtăşesc de ea se umplu şi ei de aceste bune miresme, pe 
măsura mărimii împărtăşirii lor de mirul binemirositor. Dar suntem încredințaţi 
că lisus cel atotdumnezeiesc, fiind bine mirositor în chip mai presus de fiinţă, 
este Cel ce umple înţelegerea noastră de undele spirituale ale dumnezeieştii 
dulceţi. Căci, dacă perceperea bunelor mirosuri sensibile umple de o bună 
simţire şi hrăneşte de multă plăcere puterea deosebitoare a organelor noastre 
mirositoare şi dacă ceea ce percep e nevătămător şi are în sine ceva 
corespunzător cu buna mireasmă, în chip asemănător se poate spune şi de 
puterile noastre înţelegătoare, rămase necorupte de vreo înclinare spre rău, în 
funcția naturală a calităţii lor deosebitoare, că vor percepe, după măsura lucrării 
dumnezeieşti şi a deschiderii corespunzătoare a minţii spre ceea ce e 
dumnezeiesc, buna mireasmă cu obârşia în Dumnezeu şi se vor umple de sfânta 
dulceaţă a hranei atotdumnezeieşti. 


Deci compoziţia simbolică a mirului, ca o formă a celor fără formă, ne prezintă 
pe lisus ca pe Cel ce este izvorul îmbelşugat al bunelor miresme dumnezeieşti 
percepute de noi. Căci răspândește  preadumnezeieştile miresme 
corespunzătoare obârşiei dumnezeieşti câtre înțelegerile cele mai asemănătoare 
celor dumnezeieşti. Şi aceste miresme îndulcesc minţile cu buna simţire, prin 
sfintele percepții, folosindu-se de hrana lor spirituală, prin pătrunderea la 
înţelegerea acestor minţi a răspândirii bunelor miresme, de care se împărtăşesc 
în chip dumnezeiesc. 

Este vădit, precum socotesc, că răspândirea bunei miresme din izvorul ei e în 
oarecare fel mai aproape de fiinţele cele mai presus de noi, ca fiind mai 
dumnezeieşti. De aceea o şi arată acestea şi o fac să pătrundă în foarte marea 
străvezime a lor şi să se reverse cu îmbelşugare în puterea doritoare a percepţiei 
lor ca minţi şi peste marginile lor străbătând prin toate părţile fiinţelor 
înţelegătoare inferioare care nu sunt la fel de capabile să primească vederea şi 
împărtăşirea supremă (buna mireasmă), li se ascunde prin neprihănire de vreme 
ce aceasta se transmite pe măsura celor ce se pot împărtăşi, prin puterea lor de a 
fi inspirate în mod corespunzător lor, de obârşia dumnezeiască. 


Dintre sfintele fiunţe mai presus de noi, treapta superioară a Serafimilor, 
exprimată prin chipul celor douăsprezece aripi, care stă şi e aşezată în jurul lui 
lisus, le covârşeşte pe celelalte, pe cât îi este îngăduit, prin prea fericitele ei 
vederi şi e umplută de darurile atotsfinte ce le primeşte în chip sfânt din 
răspândirea spirituală a lui. De aceea înalță, ca să vorbim sensibil cu guri 
netăcute teologia (învăţătura despre Dumnezeu) mult cântată. Căci cunoaşterea 
minţilor mai presus de lume este neobosită şi dragostea lor dumnezeiască este 
nesfârşită şi se află mai presus de toată răutatea şi uitarea. De accea. precum 
socotesc, netăcerea cântării lor arată cunoaşterea şi înţelegcrea lor veşnică a 
celor dumnezeieşti, mereu încordată şi plină de toată mulţumirea şi nemutată 
nicicând spre altceva. 

Aşadar, am văzut bine, precum socotesc, însuşirile netrupeşti ale Serafimilor, 
descoperite cu sfinţenie de Scriptură în ordinele ierarhiilor mai presus de ceruri, 
în chipurile sensibile ale proprietăţilor lor spirituale; şi le-am înfățişat ochilor 
înţelegători. 


Totuşi, deoarece cei ce stau şi acum cu sfinţenie în jurul ierarhului ne prezintă 
ordinul lor suprem în mod prescurtat, în chipuri vom privi şi acum cu ochi 
deplin nemateriali lumina lor cea mai asemenea celei dumnezeieşti. 


SN 


Deci nesfârşitele lor feţe şi multele lor picioare înfăţişează, precum socotesc, ca- 
pacitățile lor multvăzătoare îndreptate spre luminile atotdumnezeieşti şi 
înţelegerea lor în neîncetată mişcare şi în mare înaintare în bunătățile 
dumnezeieşti. lar numărul înşesit al aripilor lor, cum spun Scripturile, nu cred că 
arată un număr sfânt, cum li se pare altora, ci că atât primele, cât şi cele mijlocii 
şi de pe urmă puteri înţelegătoare şi de chip dumnezeiesc ale celei mai înalte 

fiinţe şi trepte din jurul lui Dumnezeu sunt cu desăvârşire înălțate şi eliberate de 
toate şi mai presus de lume. De aceea preasfânta înţelepciune a Scripturilor 
descriind cu sfinţenie chipul aripilor aşază aripile în jurul mădularelor lor prime 
şi de la mijloc şi al picioarelor lor (cf. Is. 6,2), dând de înţeles înariparea lor 
totală şi deplina lor putere de-a se înălța spre Cel cu adevărat existent. 

lar dacă îşi acoperă feţele şi picioarele şi zboară numai cu aripile de la mijloc, 
înţelege că însăşi treapta de deasupra a celor mai înalte fiinţe este plină de 
respect faţă de înțelesurile mai înalte şi mai adânci decât ele şi se înalță numai 
prin aripile de la mijloc în mod simetric (potrivit cu puterea ei) spre vederea lui 
Dumnezeu, supunând propria viaţă rânduielilor dumnezeieşti şi fiind îndrumate 
de ele spre recunoştinţa faţă de Dumnezeu. 

lar spusa Scripturilor că unul strigă către altul (Is. 6.3), socotesc că înseamnă că- 
şi transmit cu îmbelşugare unii altora înțelesurile vederilor lui Dumnezeu. Dar 
vrednic de menţionat şi aceea că limba evreiască a Scripturilor dă acestor 
preasfinte fiinţe numele de Serafimi, pentru că viaţa lor dumnezeiască este într- 
un mod neschimbat înfocată şi suprafierbinte . 

Dacă deci, precum spun tălmăcitorii cuvintelor evreieşti, prea sfinţii Serafimi au 
fost numiţi de Scriptură ca cei ce aprind şi înfierbântă, prin acest nume care 
explică deprinderea lor fiinţială arată intr-o înfăţişare de chip simbolic, puterile 
mirului care scot la arătare şi fac să se răspândească lucrarea pricinuitoare de 
miros a mirului dumnezeiesc. Căci fiinţa cea mai presus de minte, răspânditoare 
de bună mireasmă, iubeşte să fie mişcată spre arătare de către minţile înfocate şi 
prea curate şi dăruieşte suflările ei atotdumnezeieşti în răspândiri îmbelşugate 
celor ce o cheamă, în mod mai presus de lume. 


Deci treapta cea atotdum-nezeiascâ a fiinţelor mai presus de lume nu a fost 
lipsită de cunoştinţa lui lisus, care ca obârşie atotdumnezeiască s-a pogorât ca să 
ne sfinţească. Ci-l înţelege în chip sfânt pe EI, care s-a pogorât pe Sine la starea 
smerită a noastră pentru dumnezeiasca şi negrăita lui bunătate. 


Și văzându-l sfințit de Tatăl lui şi de Duhul într-un mod cuvenit omului, a 
cunoscut obârşia lui dumnezeiască în cele ce le lucrează cu puterea obârşiei 
dumnezeieşti, rămânând neschimbat după ființă. 

De aceea tradiția sfintelor simboale îi prezintă pe Serafimi stând împrejurul 
dumnezeiescului mir sfințit, cunoscând şi zugrăvind pe Hristos nedeosebit în 
întruparea lui întreagă prin care s-a făcut cu adevărat ca noi. ŞI, ceea ce e şi mai 
dumnezeiesc, ea arată chiar că Hristos se foloseşte de dumnezeiescul mir pentru 
desăvârşirea a tot ce e sfințit; arată, după Scriptură, pe Cel Sfinţit sfințind, ca 
Unul ce e Acelaşi cu Sine în toată lucrarea cea bună a dumnezeieștii obârşii. De 
aceea şi darul şi harul lucrării desăvârşitoare a sfintei naşteri din Dumnezeu se 
împlineşte prin prea dumnezeieştile desăvârşiri ale mirului. 

Pentru aceea, precum socotesc, ierarhul vărsând mirul în cristelniţa curăţitoare 
prin turnări în chipul crucii aduce sub vederea ochilor văzători de Dumnezeu pe 
lisus. ajuns prin cruce până la moartea cea pentru noi, pentru naşterea noastră 
din Dumnezeu şi scufundat prin însăşi pogorârea dumnezeiască şi nereţinută ca 
să scoată cu bunătate pe cei botezați în moartea lui, după cuvântul tainic al 
Scripturii (Rom. 6.3), din vechea prăpastie a morţii pricinuitoare de stricăciune 
ŞI să-i reînnoiască spre existenţa îndumnezeită şi veşnică. 


ŞII 


Deci şi celui ce a primit desăvârşirea Tainei preasfinte a naşterii din Dumnezeu, 
ungerea desăvârşitoare a mirului îi dăruieşte sălăşluirea Duhului dumnezeieştii 
obârşii, pe care o închipuieşte sfânta înşirare a simboalelor. Căci însuşi Cel ce s- 
a sfinţit pentru noi ca om din bunătate, prin Duhul dumnezeieştii obârşii, îi 
dăruieşte prin deprinderea dumnezeierii fiinţiale Duhul atotdumnezeiesc. 

Dar înţelege-o şi aceasta în chip ierarhic, odată ce şi desăvârşirea 
dumnezeiescului altar pentru rânduiala preasfintelor lucrări săvârşite pe el se 
face prin turnările preasfinte ale atotsfințilului mir. Fiindcă această lucrare 
dumnezeiască mai presus de ceruri şi mai presus de fiinţă e începutul şi fiinţa şi 
puterea desăvârşitoare a toată sfințirea dumnezeiască a noastră. Căci 
atotdumnezeiescul nostru altar este lisus, obârşia dumnezeiască a sfințirii 
dumnezeieştilor minţi, în care după dum-nezeiasca Scriptură, fiind sfințiți şi 
aduşi ardere de tot în chip tainic înfăptuim aducerea noastră. Deci să vedem cu 
ochi mai presus de lume atotdumnezeiescul altar (în care se desăvârşesc şi se 
sfințesc cele săvârşite), ca desăvârşit de către însuşi preadumnezeiescul mir. 
Căci lisus cel atotsfânt se sfințeşte pe Sine pentru noi şi ne umple pe noi de 
toată sfinţenia, cele ce se săvârşesc în chip iconomic cu EI trecându-le la noi din 
bunătatea lui ca la unii ce suntem născuţi din Dumnezeu. 

Pe aceea, precum socotesc, având în minte tradiţia ierarhică dumnezeiască, 
conducătorii dumnezeieşti ai ierarhiei noastre numesc această prea venerată 
lucrare Taina sfințirii mirului, ţinând seame de ceea ce se săvârşeşte în mod real. 
Ea s-ar putea numi Taină şi pentru Dumnezeu. Prin amândouă înțelesurile ei 

laudă lucrarea dumnezeiască tainică a ei. Căci e Taină pentru EI atât prin faptul 
că se sfinţeşte ca un om pentru noi cât şi prin faptul că desăvârşeşte şi sfinţeşte 
ca lucrare a lui Dumnezeu toate cele ce se desăvârşesc prin ea. 


lar de sfânta cântare inspirată a proorocilor stăpâniți de Dumnezeu, cei ce 
cunosc limba evreiască spun că ea cuprinde lauda lui Dumnezeu sau Lăudaţi pe 
Domnul. Deci după ce toată sfânta arătare a lui Dumnezeu şi lucrare a lui a fost 
văzută în compoziția variată a simboalelor ierarhice, nu este nepotrivit să ne 
amintim de cântarea de laudă a proorocilor, inspirată de Dumnezeu. Căci ea 
învaţă lămurit şi în chip sfânt că faptele bune de obârşie dumnezeiască sunt 
vrednice de laudă. 


Capitolul V - Despre sfinţirile preoţeşti (despre treptele, puterile şi lucrările 
lor) 


ŞI 


Aceasta este preadumnezeiasca lucrare sfințitoare a mirului. Dar e timpul ca 
după lucrările sfințitoare dumnezeieşti (ierurgiile), sâ înfăţişăm treptele 
preoţeşti, deosebirile, puterile, lucrările şi sfințirile lor şi întreitul cin al lor. Prin 
aceasta se va dovedi ordinea ierarhiei celei pentru noi pe de o parte ferită şi 
scăpată de ceea ce e lipsit de rânduială, de frumuseţe şi de amestecare, pe de alta 
într-o frumuseţe, într-o rânduială şi statornicie, arătată în sfintele lucrări 
potrivite treptelor ei. 


Împărţirea întreită a întregii ierarhii am arătat-o, socotesc, în treptele înfățișate 
de noi mai înainte, când am spus că sfânta noastră tradiţie îşi are toată lucrarea 
ierarhică împărțită în prea dumnezeieştile Taine, potrivit cu îndumnezeiţii ei 
cunoscători şi cu cei inițiați şi sfințiţi pentru ele. 

Am văzut că preasfânta ierarhie a ființelor mai presus de ceruri îşi are 
desăvârşirea în înţelegerea după puterea proprie şi cea mai nematerială a lui 
Dumnezeu şi a celor dumnezeieşti şi în deplina deprindere a asemănării cu 
Dumnezeu şi a imitării lui pe cât este cu putinţă. lar călăuzitoare luminoasă spre 
această sfantă desăvârşire are pe primele fiinţe din jurul lui Dumnezeu. 


Căci acestea mijlocesc sfintelor trepte de sub ele, cu bunătate şi pe măsura lor, 
cunoştinţele dăruite lor şi dumnezeieşte lucrătoare ale obârşiei dumnezeieşti de 
sine existentă şi desăvârşită, a minţilor dumnezeieşti şi de înţelepciune 
dătătoare. 

lar treptele de sub primele fiinţe, ca unele ce sunt înălțate prin acelea spre 
iluminarea prin lucrarea dumnezeiască a dumnezeieştii obârşii, sunt şi se 
numesc cu adevărat treptele care au primit desăvârşirea. 


După ierarhia aceea cerească şi mai presus de lume, obârşia dumnezeiască 
aducându-şi darurile ei preasfinte cu bunătate la noi care suntem, după 
Scriptură, copii, ne-a dăruit ierarhia cea după Lege ca prin nişte chipuri 
întunecoase ale adevărurilor, ca prin nişte asemănări foarte depărtate cu 
modelele (arhetipurile), ca prin nişte ghicituri (enigme) greu de înţeles, ca prin 
nişte reflexe ce au în ele lumina corespunzătoare lor într-o vedere acoperită, 
care nu e uşor de distins, fiindcă aceea nu vrea să lumineze în chip vătămător. 
Lucrarea acestei ierarhii după Lege constă în înălțarea celorlalți spre slujirea 
duhovnicească. lar călăuzitorii spre aceasta erau cei iniţiaţi în chip sfânt în 
slujirea din cortul văzut (cf. leş. 26,30) de către Moise, întâiul inițiat şi 
călăuzitor dintre ierarhii Legii. Potrivit acestui cort sfânt a descris el explicând-o 
cu sfinţenie, ierarhia Legii, numind chip al modelului arătat lui pe muntele Sinai 
(cf. leş. 25,40), toate slujirile din Lege şi (numind) sfințiţi pe cei înălțaţi prin 
simboalele Legii şi pe măsura lor la o iniţiere mai deplină. 


lar ierarhia noastră o numeşte Scriptura o inițiere mai desăvârşită, socotind-o 
împlinirea şi sfârşitul aceleia. Căci este şi cerească şi după Lege, pentru că e 
părtaşă prin locul ei de mijloc la ambele extreme, împărtăşindu-se de una prin 
vederile (contemplaţiile) înţelegătoare, iar de cealaltă pentru că se îndeplineşte 
pe de o parte în mod variat prin simboale sensibile, iar pe de alta e înălţată prin 
ele în chip sfânt spre Dumnezeu. Pe de altă parte este împărțită ierarhic în mod 
întreit, după împărțirea preasfintelor lucrări ale slujbelor sfințitoare şi a 
slujitorilor îndumnezeiţi ai sfintelor lucrări şi celor ridicaţi prin ei, pe măsura lor 
la cele sfinte. Şi fiecare dintre cele trei trepte ale ierarhiei celei pentru noi, 
corespunzător ierarhiei Legii şi celei mai dumnezeieşti a noastră, e împărțită 
prin puterea ce o are în prima, în cea de mijloc şi în ultima, împărtăşindu-se 
fiecare în chip sfânt şi pe măsura ei de buna rânduială a tuturor şi de armonia şi 
legătura dintre cele ale treptei ei. 

Deci ierurgia (lucrarea sfinţitoare) cea mai sfântă a slujirilor desăvârşitoare are 
ca primă putere de chip dumnezeiesc aceea de-a curăţi pe cei nedesâvârşiţi; ca 
mijlocie pe aceea de-a lumina pe cei curăţiţi; iar ca pe ultima şi ca pe cea care 
recapitulează pe cele de mai înainte, desăvârşirea celor inițiați în ştiinţa 
iniţierilor proprii. 

Ordinul sfinţilor slujitori are ca putere primă să curețe prin lucrările 
desăvârşitoare pe cei nesfinţiți (nedesăvârşiţi), ca a doua putere aceea de-a 
conduce la lumină pe cei curățiţi; prin ultima şi cea mai înaltă din puterile 

sfinților slujitori desăvârşeşte pe cei ajunşi părtaşi de lumina dumnezeiască în 
desăvârşirile ştiinţei iluminărilor văzute (contemplate). lar puterea primă a celor 
ce sunt sfinţiți este aceea de-a fi curăţiţi; a doua de-a fi iluminaţi după curăţire şi 
aceea de-a contempla (de-a înţelege) unele din cele sfinte; iar ultima şi cea mai 
dumnezeiască dintre celelalte este aceea care dă ştiinţa finală a înţelegerii 
sfintelor luminări. 


Deci s-a explicat întreita putere a sfintei lucrări a desăvârşirilor, dovedindu-se 
din Scripturi că cea a sfințitei naşteri din Dumnezeu este cea a curăţirii şi a 
iluminării luminătoare; a sinaxei şi a sfințirii mirului este cea a cunoștinței şi 
ştiinţei desăvârşitoare a lucrărilor dumnezeieşti, prin care se împlineşte în chip 
sfânt înălțarea unificatoare şi preafericita comuniune cu obârşia dumnezeiascâ. 
Dar acum, în cele următoare trebuie explicat cinul preoţiei împărţit în buna 
rânduială curăţitoare, luminătoare şi desăvârşitoare. 

Legea atotsfântă a dumnezeieştii obârşii este aceasta: cele de al doilea să fie 
înălțate prin cele dintâi spre atotdumnezeiasca lumină. Căci oare nu vedem şi 
substanţele sensibile ale elementelor că pătrund mai întâi în cele ce le sunt mai 
înrudite şi prin acelea îşi trec lucrarea lor spre altele? în mod cuvenit deci 
obârşia şi temeiul întregii bune orânduiri nevăzute şi văzute îngăduie razelor 
lucrărilor dumnezeieşti să coboare la primele minţi mai asemănătoare cu 
Dumnezeu şi prin acelea, ca prin minţile cele mai străvezii şi mai capabile de 
împărtăşire şi transmitere a luminii, să lumineze şi pe cele inferioare, pe măsura 
lor. Deci şi acestor prime văzătoare de Dumnezeu le aparține să arate cu 
îmbelşugare celor de al doilea, corespunzător relaţiei dintre ele, vederile 
dumnezeieşti văzute cu sfinţenie de ele: le aparţine lor, care au fost bine inițiate 
în toate cele dumnezeieşti ale treptei lor ierarhice să inițieze (pe cei de al doilea) 
în acestea cu ştiinţă, prin lucrare sfințitoare (desăvârşitoare), după ce au luat 
puterea lucrării desăvârşitoare a inițierii şi să transmită după vrednicie cele 
sfinte ce aparţine celor care s-au împărtăşit cu ştiinţă şi cu deplinătate de 
desăvârşirea preoțească. 

Deci treapta dumnezeiască a ierarhiilor este prima dintre treptele văzătoare de 
Dumnezeu, ea este cea mai din vârf şi totodată ultima. Căci de fapt în ea se 
împlineşte şi se desăvârşeşte tot ordinul ierarhiei celei pentru noi. Fiindcă, 
precum vedem, toată ierarhia îşi are culmea în lisus, aşa şi pe fiecare treaptă a ei 
îşi are culmea în propriul ierarh purtător de Dumnezeu. lar puterea treptei 
ierarhului pătrunde în toate sfintele întregimi şi lucrează prin sfințitele trepte 

tainele ierarhiei sale. În mod deosebit însă legea dumnezeiască i-a rânduit ei, 
deosebit de celelalte trepte, împlinirea lucrărilor sfințitoare (mai) dumnezeieşti - 
iar acestea sunt chipurile lucrărilor desăvârşitoare ale puterii dumnezeieştii 
obârşii, care se arată în toate simboalele cele mai dumnezeieşti şi în toate 
orânduirile cele sfinte. 


Căci deşi se săvârşesc şi de către preoți unele din preacinstitele lucrări 
simbolice, dar preotul nu va împlini şi sfânta naştere din Dumnezeu, lar mirul 
preadumnezeiesc, nici nu va săvârşi Tainele dumnezeieştii împărtăşiri, fără să 
fie aşezate pe preadumnezeiescul altar simboalele împărtăşirii. Ba nici el nu va 
fi preot fără să fie rânduit spre aceasta prin sfinţirea ierarhică. De aceea legea 
dumnezeiască a atribuit sfinţirea treptelor ierarhice şi sfințirea dumnezeiescului 
mir şi Sfânta Taină a altarului - în mod unic puterilor desăvârşitoare ale 
dumnezeieştilor ierarhi. 

Deci treapta ierarhică este umplută de puterea desăvârşitoare. Ea săvârşeşte în 
mod deosebit lucrările desăvârşitoare ale ierarhiei, introducând prin explicare în 
mod tainic în ştiinţele celor sfinte şi primind deprinderile şi puterile sfinte cele 
potrivite lor. lar treapta călăuzitoare spre lumină a preoţilor după ce este 
desăvârşită prin treapta ierarhilor purtători de Dumnezeu, conduce la 
dumnezeieştile înţelegeri ale Tainelor şi săvârşeşte sfintele ei lucrări împreună 
cu ea (cu treapta ierarhului). Şi în ei (în ierarhi) lucrează şi preoția, arătând 
lucrările ei dumnezeieşti prin preasfintele simboale ale aceleia şi făcând pe cei 
ce vin la Taine văzători (înţelegători) şi părtaşi ai lor şi îndreptând spre ei ca 
ierarhi pe cei ce doresc după cunoştinţa sfintelor lucrări contemplate (văzute). 


Iar treapta liturgilor (a diaconilor), care curăţeşte şi-i deosebeşte pe cei curaţi de 
cei neasemănători (cu Dumnezeu), înainte de a-i aduce la sfintele lucrări ale 
preoţilor, curăţeşte pe cei ce se apropie, fâcându-i neamestecaţi cu cei contrari şi 
apți de vederea lucrării dumnezeieşti şi de împărtăşire. De aceea liturgii 
(diaconii) dezbracă pe cel ce vine la sfânta naştere din Dumnezeu de haina 
veche, ba îl şi descalță şi-l aşază cu faţa spre apus pentru lepădare şi iarăşi îl 
întoarce spre răsărit (căci aceasta aparţine treptei şi puterii curăţitoare), 
poruncindu-i celui ce vine (la Botez) să lepede în întregime îmbrăcămintea vieţii 
de mai înainte, arătându-i întunecimea vieţii de mai înainte şi învăţându-l să se 
lepede de cele neluminate şi 

sâ treacă la cele luminate. Ordinul liturgic (diaconesc) este deci curăţitor. El 
înalță pe cei curățiți spre sfinţenie, spre lucrările luminoase ale preoților şi 
curățind pe cei nedesăvârşiţi (nebotezaţi) îi pregăteşte spre naştere prin 
iluminările şi învăţăturile curăţitoare ale Scripturii. Dar îi şi desparte, spre 
neamestecare, pe cei nesfinţiţi de cele sfinte. De aceea rânduiala ierarhică aşază 

cinul acesta la uşile sfinte, indicând că intrarea celor ce vin (spre Botez) la cele 
sfinte se face prin curăţiri complete şi sfinte, că apropierea lor de sfintele vederi 
şi împărtăşiri li se face posibilă prin puterile curățitoare. Astfel preoția îi 
primeşte pe ei prin diaconi neîntinați. 


SI 


Ni s-a arătat, prin urmare, treapta ierarhilor ca desăvârşitoare şi lucrătoare a 
desăvârşirii: a preoţilor ca luminătoare şi conducătoare în lumină; iar a liturgilor 
(diaconilor) curățitoare şi deosebitoare. Dar (ni s-a arătat) că treapta ierarhică nu 
desăvârşeşte numai, ci ştie şi să lumineze şi să curâţească având în ea şi puterea 
preoţilor, ce uneşte în ea ştiinţa luminătoare cu cea curățitoare. Căci cele mai 
mici nu pot să sară spre cele mai mari, de aceea nu le este nici îngăduit să se 
urce la o astfel de îngâmfare. 


Dar Puterile (mai) dumnezeieşti cunosc pe lângă ştiinţele proprii şi pe cele 
inferioare, adică sfintele ştiinţe inferioare desăvârşirii lor. Totuşi, deoarece sunt 
chipuri ale lucrărilor dumnezeieşti, treptelor preoţeşti le aparţine rânduiala bine 
alcătuită şi neamestecatâ a lucrărilor dumnezeieşti. De aceea iluminările 
atribuite primelor, mijlociilor şi ultimelor cete, aceste sfinte lucrări s-au rânduit 
unor trepte deosebite ierarhic şi de aceea arată, precum am spus, în ele ordinea 
neamestecată a lucrărilor dumnezeieşti. 


Căci, deoarece obârşia dumnezeiască curăţeşte întâi minţile, în cei în care vine 
apoi le luminează şi odată luminate le face apte spre lucrarea desăvârşitoare 
asemenea celei dumnezeieşti, pe drept cuvânt ierarhia dumnezeieştilor chipuri 
se împarte pe sine în trepte şi puteri deosebite, arătând clar lucrările obârşiei 
dumnezeieşti aflându-se statornic şi neamestecat în preasfinte şi neamestecate 
trepte. 


Dar, deoarece am arătat treptele şi împlinirile, puterile şi lucrările lor pe cât ne-a 
fost cu putinţă, să privim pe cât se poate şi preasfintele lor sfințiri. 


II.Taina sfinţirilor preoțești 


Ierarhul, adus pentru sfințirea de ierarh şi îngenunchind cu amândouă picioarele 
înaintea altarului, are pe cap Scripturile predate nouă de Dumnezeu şi mâna 
ierarhului şi în modul acesta este sfințit de ierarhul ce-l sfinţeşte prin 
preasfintele invocări. lar preotul, îngenunchind cu amândouă picioarele înaintea 
dumne-zeiescului altar, are pe cap dreapta ierarhului şi în modul acesta e sfințit 
de ierarhul ce-l sfinţeşte cu invocările sfinţitoare. lar liturgul (diaconul), 
îngenunchind cu unul din picioare înaintea dumnezeiescului altar, are pe cap 
mâna ierarhului ce-l sfinţeşte, fiind sfinţit de acela prin invocările ce sfinţesc pe 

diaconi. Fiecăruia din ei i se întipăreşte pecetea în chipul crucii de către ierarhul 
ce-l sfințeşte şi pentru fiecare se face sfânta anunţare şi apoi se dă o sărutare 
sfințitoare, fiecare din cei de faţă, aparținător tagmei preoţeşti, dându-i această 
sărutare, împreună cu ierarhul care l-a sfințit pentru una din treptele preoţeşti 
amintite. 


III - Tâlcuire duhovnicească 
ŞI 


Este deci comună ierarhilor, preoţilor şi diaconilor în sfințirile ce-i ridică în 
aceste trepte aducerea la dumnezeiescul altar, căderea înaintea lui, punerea 
mâinii ierarhului, pecetea în chipul crucii, anunţarea şi sărutarea sfinţitoare 
finală. 


Deosebită şi importantă este pentru ierarhi punerea Scripturii pe cap, neavând-o 
aceasta treptele inferioare; iar preoților le este proprie îngenuncherea cu 
amândouă picioarele, neavând-o aceasta sfințirea liturgilor (diaconilor). Căci 
aceştia, cum am spus, îşi apleacă numai un picior. 

Deci aducerea la dumnezeiescul altar şi căderea în faţa lui înseamnă că toţi cei 
desăvârşiţi pentru treptele ierarhiei trebuie să se supună lui Dumnezeu, obârşia 
sfințirii dăruită lor şi să-şi aducă lui întregimea fiinţei lor, închinându-i-o 
atotsfințită şi unificată şi făcută vrednică de preoţie şi de altarul atotsfânt al 
obârşiei dumnezeieşti, care sfinţeşte pentru treptele preoţiei pe cei în chipul 
dumnezeiesc. 

lar punerea mâinii ierarhului arată acoperământul obârşiei sfințirilor, sub care 
umblă cei sfințiți părinteşte, ca nişte copii, acoperământ care pe de o parte le 
dăruieşte deprinderea şi puterea preoțească, pe de alta depărtează puterile 
potrivnice. Şi iarăşi pe de alta îi învaţă să săvârşească toate lucrările preoţeşti, ca 
pe unii ce le săvârşesc toate sub autoritatea lui Dumnezeu şi îl au pe EI drept 
Conducător în fiecare din lucrările lor. 


Ş4 
lar pecetea în chipul crucii înseamnă nimicirea tuturor poftelor trupeşti şi viaţa 


care imită pe cea dumnezeiască, privind neclintit spre viaţa bărbătească 
atotdum- nezeiască a lui lisus, care a mers cu nepăcătuirea dumnezeieştii obârşii 

până la cruce şi la moarte şi pe cei ce viețuiesc astfel îi arată ca fiind de un fel 
cu EI prin chinul crucii care înseamnă nepăcătuirea lui. 


Ş5 


lar sfânta anunţare a faptelor sfințitoare şi a celor sfințiţi o strigă ierarhul, 
această taină arătând că iubitorul de Dumnezeu sfințitor se descoperă pe sine 
ales al dumnezeieştii obârşii, că nu prin harul său a adus pe cei sfințiți la 
desăvârşirea preoțească, ci mişcat de Dumnezeu la toate sfinţirile ierarhice. 


Astfel Moise săvârşitorul sfințirii celei din Lege nu aduce nici el pe Aaron, la 
sfințirea preoțească, ca pe unul ce-i este frate şi nici ca pe unul pe care îl 
socoteşte iubitor de Dumnezeu şi apt de preoţie, până ce nu e îndemnat la 
aceasta de Dumnezeu, obârşia sfințirilor. Aşa a săvârşit ca un ierarh sfințirea lui 
preoțească (cf. leş. 29,4). 


Dar şi primul nostru sfințitor dumnezeiesc în preoţie căci s-a făcut şi aceasta 
pentru noi atotiubitorul de oameni lisus - nu s-a slăvit pe Sine, cum spune 
Scriptura (cf. Evr. 5.4). ci (a fost slăvit) de Cel ce a grăit către EI: Tu eşti preot 
în veac după rânduiala lui Melchisedec (Ps. 109.4). De aceea şi El aducând spre 
sfințirea preoțească pe ucenici, deşi ca Dumnezeu, este obârşia sfințirii, totuşi 
pune pe seama Părintelui său atotsfânt şi a Duhului, ca obârşie dumnezeiască 
lucrarea săvârşitoare a sfințirii de la început, poruncind ucenicilor Săi, cum zice 
Scriptura, să nu se depărteze de Ierusalim, ci să aştepte făgăduinţa Tatălui, pe 
care aţi auzit-o de la Mine, că... voi veţi fi botezați în Duhul Sfânt (fapt. 1.4-5). 


Şi de fapt şi corifeul ucenicilor împreună cu zecimea ierarhică de aceeaşi treaptă 
cu el, păşind la sfinţirea preoțească a celui de al doisprezecelea dintre ucenici, a 
pus, cu evlavie, alegerea pe seama obârşiei dumnezeieșşti. Căci a spus: Arată pe 
cel pe care l-ai ales (Fapt. 1,24). Şi l-a primit pe cel arătat în chip dumnezeiesc 
de către sorţul dumnezeiesc în numărul ierarhic al celor doisprezece. lar despre 
sorţul dumnezeiesc care a căzut asupra lui Matia, au spus alţii, altele, după cum 
socotesc, nu cu dreptate; dar voi spune şi eu gândul meu, căci cu socotesc că 
Scriptura numeşte sorţ un dar de obârşie dumnezeiască, care arată acelei cele 
ierarhice pe cel primit prin alegerea dumnezeiască. Pe lângă aceea că ierarhul 
dumnezeiesc nu trebuie să împlinească lucrările preoţeşti ale Tainelor mişcat de 
sine ci să le săvârşească mişcat de Dumnezeu în mod ierarhic şi ceresc. 

Iar sărutarea de la sfârşitul sfințirii întru preoţie are un înţeles sfânt. Căci toți 
câți sunt de faţă aparținând treptelor ierarhice, ca şi însuşi ierarhul care a 
săvârşit Taina, sărută pe cel sfințit. Căci când cineva ajunge prin silințe şi prin 

puteri preoţeşti, prin chemare şi prin sfințire dumnezeiască o minte sfântă, 
vrednică de lucrarea preoțească sfinţitoare, este vrednic de iubit pentru cei de 
aceeaşi tagmă şi de aceleaşi preasfinte trepte, fiind înâlțat la frumuseţea cea mai 
asemănătoare cu cea dumnezeiască; iubind minţile de acelaşi nivel şi fiind iubit 
în chip sfânt de acelea. Dc aceea săvârşesc actul sfânt şi preoţesc al sărutării 
întreolaltă, care arată sfânta comuniune dintre cei de acelaşi fel şi bucuria iubită 
a unora de alţii, care păstrează deplin în chipul preoţesc frumuseţea cea mai 
asemănătoare cu cea a lui Dumnezeu. 


SN 


Acestea sunt deci, precum am spus, cele comune întregii sfințiri preoţeşti. lar 
ierarhul are ca semn deosebit punerea pe cap a Scripturii. Căci, deoarece puterea 
şi ştiinţa desăvârşitoare a întregii preoţii se dăruieşte ierarhilor dumnezeieşti de 
către bunătatea dumnezeieştii obârşii şi sfinţiri, în mod cuvenit se pune pe capul 
ierar-hilor Scriptura predată nouă de Dumnezeu, care revelează cu fapta şi spre 
ştiinţă toată învăţătura despre Dumnezeu, toată lucrarea dumnezeiască, arătarea 
dumnezeiască, sfânta vorbire şi lucrare sfinţitoare, într-un cuvânt toate faptele şi 
cuvintele dumnezeieşti şi sfinte dăruite ierarhiei noastre de către obârşia 
dumnezeiască lucrătoare a binelui. 


Aceasta pentru că ierarhul cel asemenea lui Dumnezeu, după ce s-a făcut părtaş 
în întregime de toată puterea ierarhică, să nu fie numai luminat de ştiinţa 
adevărată şi predată de Dumnezeu a tuturor rugăciunilor şi sfintelor vorbiri şi 
lucrări ierarhice, ci să le transmită şi altora potrivit treptelor ierarhice şi să 
săvârşească cele sfinte în cunoştinţa atotdumnezeiască şi toate lucrările prea 
sfinte (prea desăvârşite) ale ierarhiei la înălțimile culminante. lar treapta 
preoţilor e arătată superioară celei a diaconilor prin îngenuncherea cu amândouă 
picioarele, câtă vreme aceea şi-l apleacă numai pe unul, căci diaconul se 
împărtăşeşte în această proporție de desăvârşirea ierarhică. 


Ingenunchierea arată însă şi primirea supunerii faţă de cel ce-l oferă pe el lui 
Dumnezeu, cel oferit cu sfinţenie fiind prin aceasta supus lui Dumnezeu. Dar, 
precum am spus adeseori, cele trei trepte ale celor sfinţiţi sunt aşezate prin cele 
trei preasfinte sfinţiri şi puteri peste cele trei trepte ale celor conduşi spre 
desăvârşire şi săvârşesc lucrarea sfântă a aducerii mântuitoare a lor sub jugul 
dumnezeiesc. De aceea în mod cuvenit treapia liturgilor (a diaconilor), ca cea 
care e numai curăţitoare săvârşeşte singură sfânta aducere (oferire) a celor ce se 
curăţesc, împlinind aceştia sfânta lucrare sub dumnezeiescul altar. 

Capitolul VI 
I. Despre treptele celor ce se desăvârşesc 
ŞI 


Acestea sunt treptele preoţeşti şi întregirea lor, puterea şi lucrările lor. lar despre 
treimea celor ce se desăvârşesc şi sunt sub ele trebuie să vorbim în cele 
următoare. 


Spunem deci că treptele celor ce se curăţesc sunt mulţimea celor excluşi de la 
lucrări sfințitoare, de care am amintit înainte. Una e cea pregătită de diaconi prin 
cuvintele de moşire spre naşterea şi modelarea spre viaţă; alta cea care e 
reeducată spre viaţa din care au căzut, prin învăţătura bunelor cuvinte; alta e cea 
a celor aduşi prin căderi contrare la o stare de nebărbăţie şi sunt întăriți prin 
cuvinte de putere dătătoare; alta e cea mutată la lucrări sfinţite de la celc rele; în 
sfârşit, o alta e cea mutată, dar care încă nu se află neclintită în chip sfânt în 
deprinderile dumnezeieşti. 


Acestea sunt treptele ce se curăţesc de către lucrarea de moşire şi de către 
puterea curățitoare diaconească. Acestea le săvârşesc diaconii prin puterile date 
treptei lor în preoţie, spre a face ca acele grupuri curățite în mod desăvârşit să se 
strămute la înţelegerea luminătoare a sfintelor slujbe atoiluminoase şi la 
împărtăşirea de ele. 

Treapia de mijloc este cea contemplativă, care participă în toată curăția, pe 
măsura ei, la unele lucrări sfințitoare. Ea e predată preoţilor spre a o lumina 
(boteza). Căci este, precum socotesc, vădit că treapta celor curăţiți de toată pata 
necurată şi cu mintea statornicită în curăție neclintită, se strămută printr-o 
lucrare sfântă la depin- derea şi puterea contemplativă (văzătoare) şi se 
împărtăşeşte de simboalele atotdumnezeieşti potrivite ei, umplându-se, în 
vederile (contemplaţiile) şi împărtăşirile ei, de toată sfânta bucurie înaripată de 
dragostea dumnezeiască spre cunoaşterea lor, pe măsura puterilor lor de a se 
înălța. 


Acestea o numesc treapta poporului sfânt, ca una ce, după ce a trecut prin toată 


curăţia, s-a învrednicit de vederea şi împărtăşirea, pe cât este cu putință, de 
atotluminatele Taine. 


$3 

lar cea mai înălțată treaptă a tuturor celor ce se desăvârşesc este ordinul sfânt al 
monahilor care s-a ridicat la toată curăţia şi la toată puterea şi la desăvârşita 
curăţie a lucrărilor lor. El se bucură de vederea şi împărtăşirea spirituală şi e 
călăuzit de puterile desăvârşitoare ale ierarhilor. Și învăţat de luminile 
îndumnezeitoare şi de tradiţiile ierarhice, înţelege ierurgiile sfintelor lucrări ce 
le vede săvârşite cu el şi prin sfânta lor cunoaştere este înălțat, pe măsura lui, la 
cea mai desăvârşită desăvârşire. 


De aceea dumnezeieştii noştri conducători i-au învrednicit pe ei de numiri 
sfinte, numindu-i ne unii tămăduitori (terapeuţi), pe alții monahi de la slujirea 
curată a lui Dumnezeu şi de la lucrarea lor vindecătoare şi de la viaţa 
neîmpărțită şi unitară, care-i unifică pe ei în sfintele concentrări ale celor 
împărțite într-o monadă asemănătoare celei dumnezeieşti şi într-o desăvârşire de 
Dumnezeu iubitoare. Pentru aceea sfânta rânduială le-a dăruit lor harul 
desăvârşitor şi 1-a învrednicit nu de-o sfințire ierarhică care se dăruieşte numai 
treptelor preoţeşti, ci de ierurgia ce se săvârşeşte de către preoţii cuvioşi ca 
desăvârşire ierarhică de al doilea grad. 


II. Taina desăvârşirii monahale 


Preotul stă înaintea sfântului altar, săvârşind invocarea sfințirii monahale. lar cel 
ce se introduce în starea desăvârşirii stă înapoia preotului, neîngenunchind cu 
amândouă picioarele şi nici cu unul din picioare şi neavând pe cap Scriptura de 
Dumnezeu dăruită. Ci stă simplu, lângă preotul ce săvârşeşte sfânta lucrare a 
invocării tainice asupra lui. După ce a săvârşit aceasta, preotul, venind cel ce se 
sfinţeşte îl întreabă întâi dacă renunţă nu numai la toată viaţa împărţită, ci şi la 
închipuiri. Apoi îi descrie lui viaţa atotdesâvârşitâ. arătându-i că trebuie să se 
ridice peste cea mijlocie. Acestea toate mărturisindu-le cel ce se sfinteşte, 
preotul îl pecetluieşte pe el cu semnul crucii, apoi îl tunde, pomenind ipostasul 
întreit al dumnezeieştii Fericiri. După aceea îl îmbracă cu altă îmbrăcăminte şi 
sărutându-l împreună cu alți sfinți bărbaţi câţi sunt de faţă, îl împărtăşeşte cu 
Tainele dumnezeieşti. 


III - Tâlcuire duhovnicească 


ŞI 
A nu îngenunchea cu amândouă picioarele şi a nu avea pe cap Scriptura de 
Dumnezeu dăruită şi a sta lângă preotul ce săvârşeşte invocarea arată că ordinul 
monahal nu are misiunea să aducă pe alții la Dumnezeu, ci să vieţuiască în sine, 
într-o stare singuratică şi sfântă, să meargă după treptele preoţeşti şi să fie 
înălțat de ele, ca următor al lor cu buna ascultare, spre cunoaşterea 
dumnezeiască a celor sfinte ce le sunt proprii. 


XA Ă AAA AA AAA AAA Ax 


Xp Xp e Xe Xe e Xe ee eee eee 


KA AAA AAA AAA AAA AAA 


Xp Xp e Xe Xe e e e eee 


$2 


lar renunţarea nu numai la viaţa împărțită, ci şi la închipuiri arată cea mai 
desăvârşită iubire de înţelepciune (filosofie) a monahilor, manifestată în 
cunoaşterea poruncilor unificatoare. Căci precum am spus, ei nu fac parte din 
treapta mijlocie a celor ce se desăvârşesc, ci din cea mai înaltă decât toate. De 
aceea multe din cele practicate fără osândire de către treapta de mijloc sunt 
interzise în tot felul monahilor singuratici, ca unora ce sunt datori să se 
concentreze într-una, să se adune spre sfânta unitate şi să se modeleze, pe cât 
este cu putință, după viaţa preoțească, ca una ce e înrudită cu aceea în multe 
privinţe şi e mai apropiată de ea decât celelalte trepte ale celor introduşi în cele 
sfinte. 

lar pecetea prin semnul crucii, precum am spus, înseamnă nelucrarea tuturor 
poftelor trupeşti. lar tunderea părului indică viaţa curată şi manifestată în forme 
diferite, care nu înfrumuseţează urâţenia gândită de minte prin forme plăsmuite 
de hotărârea de-a o ascunde, ci o înalță, prin frumuseți care nu sunt omeneşti, ci 
unitare şi singulare (monahale), la cea mai mare asemănare dumnezeiască. 


$4 
Iar schimbarea hainei de mai înainte şi primirea alteia arată trecerea de la viaţa 
sfințită mijlocie la cea mai desăvârşită, precum la naşterea din Dumnezeu (la 
Botez) schimbarea hainei a arătat înălțarea vieţii curățite la deprinderea 
văzătoare (contemplativă) şi luminătoare. 


lar dacă preotul şi toţi cei sfințiţi prezenţi îl sărută şi acum pe cel intrat în etapa 
desăvârşirii, înţelege prin aceasta sfânta comuniune a celor ce se fac asemenea 
lui Dumnezeu, care îi face să se bucure unii de alții cu iubire într-o veselie 
dumnezeiască. 


La sfârşitul tuturor acestora, preotul cheamă pe cei introduşi în treapta 
desăvârşirii la dumnezeiasca împărtăşire, arătând în chip sfânt, că cel introdus în 
această treaptă, dacă a ajuns cu adevărat la înălțimea monahală (singuratică) şi 
unitară nu va fi numai văzător (contemplator) al celor sfinte legate de el, nici nu 
va veni. asemenea treptei de mijloc, numai la împărtăşirea de prea sfintele 
simboale, ci vine în alt mod decât poporul sfinţit, cu o conştiinţă dumnezeiască 
a celor sfinte şi se împărtăşeşte de comuniunea dumnezeiască (de obârşia 
dumnezeiască). 


De aceea şi treptelor preoțești, la sfinţirile prin care se introduc în desăvârşirea 
lor, spre dăruirile lor prea sfinte, li se dă împărtăşirea de prea Sfânta Euharistie 

de către ierarh, care le-a introdus în treapta desăvârşirii lor. Aceasta arată nu 
numai că împărtăşirea de Tainele dumnezeieşti (obârşiei dumnezeieşti) este 
fapta de căpetenie a fiecărei împărtăşiri ierarhice, ci şi că toate treptele preoţeşti 
se împărtăşesc şi de darul comuniunii celei atotdumnezeieşti pe măsura înălțimii 
şi desăvârşirii îndumnezeirii fiecăreia din ele. 


Conchidem, deci că sfintele lucrări desăvârşitoare sunt: curățirea, iluminarea 
şi desăvârşirea Iar diaconii sunt treapta curăţitoare; preoţii, cea luminătoare; 
iar ierarhii, cea desăvârşitoare. lar treapta ce se curăţeşte e nepărtaşă de 
sfinţita vedere şi de împărtăşire, ca una ce se curăţeşte încă; treapta văzătoare 
(contemplativă) este poporul sfinţit; iar treapta desăvârşită e cea a monahilor 
singulari. Astfel, ierarhia noastră alcătuită în chip sfânt din treptele rânduite 
de Dumnezeu e la fel cu ierarhiile cereşti, arătând în oameni trăsăturile 
imitării de Dumnezeu şi ale asemănării cu EL. 

Dar vei spune că din ierarhiile cereşti lipsesc treptele ce se curăţesc (căci nu e 
îngăduit, nici drept a spune că este vreo ceată cerească întinată). Mărturisesc 
desigur şi eu - dacă nu cad cu totul din legătura cu preasfânta Minte - că acele 
ierarhii sunt cu totul fără pată şi posedă desăvârşita curăţie în chip mai presus de 
lume. Căci. dacă vreuna din ele s-ar afla supusă răului (păcatului), ea ar fi 
căzută din armonia cerească şi neamestecată a minţilor dumnezeieşti şi ar 
aparţine mulțimilor neluminate şi apostasiate. 


Dar se poate spune cu sfinţenie despre curăţia ce se referă la cereasca ierarhie că 
este luminarea celor necunoscute încă, dăruită de Dumnezeu fiinţelor mai de 
Jos, 

luminare care le conduce la ştiinţa mai desăvârşită a cunoştinţelor dumnezeieşti 
ŞI 

care, curăţindu-le de neştiinţa celor a căror cunoştinţă încă nu o au prin ele nici 
fiinţele mai dumnezeieşti le înalță spre razele mai înalte şi mai luminate ale 
vederilor dumnezeieşti. 


Astfel şi treptele luminătoare şi desăvârşitoare ale ierarhiei cereşti, ca fiinţele 
cele mai înalte şi mai dumnezeieşti, curăţind ordinele inferioare şi cereşti de 
toată neştiinţa (pe măsura treptelor ierarhiilor cereşti), le umple de iluminările 
atotdumnezeieşti şi le desăvârşeşte în ştiinţa atotsfințită a înţelesurilor 
dumnezeieştii obârşii. 


De fapt am spus înainte şi s-a spus dumnezeieşte şi de Scripturi, că nu sunt la fel 
toate ordinele cereşti în toate sfintele ştiinţe ale iluminărilor vederilor dumne- 
zeieşti; că prin cele dintâi iluminate nemijlocit de Dumnezeu se luminează iarăşi 

de Dumnezeu cele inferioare, pe măsura lor, prin razele atotluminoase ale 
strălucirii obârşiei dumnezeieşti. 


Capitolul VII 
1. Despre cele ce se săvârşesc pentru cei adormiţi 
ŞI 


Acestea fiind lămurite, e de trebuinţă, socotesc să vorbim şi despre cele ce se 
săvârşesc de noi cu sfinţenie pentru cei adormiţi. Căci nici acestea nu sunt 
comune celor sfinţiți şi nesfinţiți, ci precum e altfel modul fiecăreia din aceste 
două vieţi, tot aşa, plecând spre moarte cei ce au avut o viaţă sfântă, privind spre 
făgăduinţele adevărate ale dumnezeierii, de vreme ce au văzut adevărul lor în 
înviere, merg cu nădejdea sigură şi adevărată şi cu veselie dumnezeiască spre 
ținta morţii, ca spre sfârşitul sfintelor lupte (nevoinţe) în viaţă şi mântuirea 
desăvârşită şi fără sfârşit. Căci cunosc cele ce vor fi cu ei prin învierea întreagă, 
de care vor avea parte. Pentru că sufletele sfinte deşi pot cădea în viaţa de aici în 
schimbarea spre cele mai rele, vor avea prin naşterea din nou strămutarea la cea 
mai mare asemănare neschimbată cu Dumnezeu. lar puterile curate ale 
sufletelor sfinte vor lua cu ele trupurile însoţitoare şi împreună călătoare - care 
s-au înrolat şi au luptat împreună prin dumnezeieştile lor sudori - în starea 
neschimbată a sufletelor întemeiată în viaţa dumnezeiască. Căci vor fi unite cu 
sufletele sfinte cu care au devenit membre ale lui Hristos şi vor lua şi ele viaţa 
nestricăcioasă, nemuritoare şi fericită asemenea celei dumnezeieşti. In această 
veselie a unor astfel de nădejdi neclintite are loc adormirea celor sfinți, venită la 
capătul luptelor. 

lar dintre cei nesfinţiți, unii susţin în chip neraţional că vor ajunge în 
nonexistenţă (neființă), iar alții că trupurile se vor despărţi pentru totdeauna din 
unirea cu sufletele lor, ca nefiindu-le potrivită lor pentru că n-au înţeles viaţa 
(aceasta) asemenea celei dumnezeieşti şi putinţa sfârşitului fericit, nici n-au avut 
cât trebuie cunoştinţa dumnezeiască a vieţii în Hristos, asemănătoare celei 
dumnezeieşti care începe încă de aici. lar alţii dau sufletelor ca însoţitoare alte 
trupuri, nevăzând, în ei, ostenelile trupurilor lor unite cu sufletele îndumnezeite 
şi de aceea socotesc lipsite în mod cuvenit de sfintele răsplătiri trupurile ce n-au 
ajuns împreună la capătul drumului atotdumnezeiesc. în sfârşit, alţii, aplecându- 
se nu ştiu cum spre gânduri materiale au spus că veşnica, preasfânta şi 
preafericita lor cuvioşie e de acelaşi fel cu viaţa de aici şi au respins în mod 
necuvenit hrana proprie unei alte vieţi deopotrivă cu îngerii. Dar nu va cădea 
niciodată vreunul din bărbaţii preasfinți în astfel de rătăciri. Ci ştiind că toţi vor 

primi o veşnicie asemănătoare lui Hristos când vor ajunge la sfârşitul vieţii 
acesteia, vor vedea în mod clar calea lor spre nestricăciune, devenită de pe acum 
apropiată. Şi de aceea laudă darurile dumnezeierii şi se umplu de plăcerea 
dumnezeiască, netemându-se de o schimbare spre cele rele ci ştiind că vor avea 
în mod sigur şi veşnic bunătăţile dobândite. 


lar cei plini de întinăciune şi de pete păcătoase, chiar de s-au învrednicit de 
iniţierea în ceva sfânt, dar au respins-o în chip vătămător din mintea lor şi s-au 
năpustit spre poftele aducătoare de stricăciune, venind la sfârşitul vieţii de aici, 
deşi nu li s-a arătat vrednică de crezare dumnezeiasca lege a Scripturii, vor privi 
cu alți ochi pierzătoarele plăceri ale patimilor proprii pe care le-au socotit 
pricini de fericire; ei vor vedea că sfinţita vieţuire din care au căzut în chip 
jalnic şi fără minte e despărțită de viaţa de veci şi pentru viaţa lor cea rea de aici 
nu vor fi însoţiţi de nici o speranţă. 

Neîntâmplându-se nici una din acestea la adormirea oamenilor sfinți, cel ce 
făcând parte din aceştia ajunge la sfârşit se va umple de o sfântă veselie pentru 
nevoinţele lui şi cu multă plăcere va păşi pe calea sfintei naşteri din nou. lar cei 
familiari celui adormit pnn familiaritatea dumnezeiască şi prin aceeaşi vieţuire îl 
fericesc pe acela, pentru că a ajuns la biruinţa finală mult dorită şi înalță cântare 
de mulţumire Celui ce e cauza biruinţei, rugându-se să ajungă şi ei la acelaşi 
sfârşit fericit. Şi luându-l pe el îl duc la ierarh, ca spre primirea sfintei cununi. 
Iar ierarhul îl primeşte cu bucurie şi împlineşte, după sfânta rânduială, cele ce se 
săvârşesc pentru cei cuvioşi adormiţi. 


II. Taina săvârşiră pentru cei adormiți 


Adunând dumnezeiescul ierarh sfânta ceată a preoţilor, dacă cel adormit a fost 
din treapta preoţiei, aşezându-l înaintea dumnezeiescului altar, începe 
rugăciunea şi mulţumirea către Dumnezeu. lar dacă a fost dintre sfinţiții monahi 
sau din sfinţitul popor îl aşazâ lângă cinstitul loc preoţesc, înainte de intrarea 
preoţilor. Apoi ierarhul săvârşeşte rugăciunea de mulţumire către Dumnezeu. 
După aceea, liturgii (diaconii) citesc făgăduinţele nemincinoase, înfăţişate în 
dumnezeieştile Scripturi, despre sfânta noastră înviere, apoi cântă cu sfinţenie 
imnele din psalmi care mărturisesc cu putere aceleaşi făgăduinţe. Apoi, primul 
dintre diaconi slobozeşte pe catehumeni şi pomeneşte pe sfinţii adormiţi, 
împreună cu care învredniceşte de o pomenire egală pe cel săvârşit acum şi 
îndeamnă pe toţi să ceară pentru acela fericita desăvârşire în Hristos. Apoi, 
apropiindu-se, dumnezeiescul ierarh rosteşte asupra lui o rugăciune preasfântă. 
Și după rugăciune, însuşi ierarhul sărută pe adormit şi după el toţi cei prezenţi. 
După ce l-au sărutat toţi, ierarhul toarnă peste cel adormit untdelemnul şi făcând 

o sfântă rugăciune pentru toți, aşază în cinstitul locaş trupul celui adormit 
împreună cu alte trupuri. 


III. Tâlcuire duhovnicească 


ŞI 


De ne văd şi aud săvârşind acestea socotesc că cei lipsiţi de sfinţenie râd cu 
hohote şi ne compătimesc pentru greşeala noastră. Dar nu trebuie să ne mirăm 
de aceasta. Căci, dacă nu vor crede, nici nu vor înţelege, cum zic Scripturile (cf. 
Is. 7,9). Dar 

noi văzând înțelesurile celor săvârşite, conduşi şi luminaţi de lisus să spunem că 
ierarhul nu pomeneşte fără rațiune ceata de aceeaşi cinste a sfinților şi aşază în 
ea pe cel adormit. Căci el arată cu sfinţenie că toţi vor fi prin naşterea din nou în 
acele împliniri cu care şi-au umplut aici viaţa lor. 


De pildă, dacă cineva a avut o viaţă preasfântă şi de asemănare dumnezeiască pe 
cât e cu putință omului să imite pe Dumnezeu, va fi în veacul viitor moştenitor 
al bunătăţilor dumnezeieşti şi fericite. lar dacă a avut o viaţă inferioară la culme 
celei asemănătoare cu Dumnezeu, dar totuşi sfântă, va lua şi el sfinte răsplăţi de 
acelaşi fel. După ce ierarhul a mulţumit pentru această dreptate dumnezeiască, 
rosteşte o sfântă rugăciune şi laudă dumnezeiasca obârşie, ca una ce a desfiinţat 
stăpânirea nedreaptă şi tiranică asupra noastră a tuturor, mutându-ne la 
judecăţile sale atot- drepte. 

lar cântările şi citirile dumnezeieştilor făgăduinţe descoperă preafericitele stări 
în care vor fi aşezaţi pentru veşnicie cei ce au dobândit o desăvârşire 
dumnezeiască; iar dovezile de sfinţenie ale celui adormit sunt şi îndemnuri 
pentru cei încă în viaţă spre această desăvârşire. 

Dar observăm că nu toate treptele ce se curăţesc de obicei se scot de la cele ce 
se săvârşesc, ci numai catehumenii se scot dintre cetele sfinte. Căci această 
(ceată) nu e introdusă în nici una din slujbele sfinte şi nu-i este îngăduit să 
pătrundă în nici una din cele sfinte ce se săvârşesc, nici mică, nici mare, întrucât 
nu se împărtăşeşte nici de puterea văzătoare a celor sfinte, prin naşterea 
dumnezeiască izvorâtoare de lumină şi dătătoare de lumină. lar celelalte trepte 
ce se curăţesc, întrucât au fost introduse (iniţiate) mai înainte în sfânta predanie, 
dar au căzut iarăşi fără de minte spre cele rele, când trebuia să-şi ducă la 

împlinire înălţarea lor spre cele dinainte, sunt pe drept cuvânt oprite de la 
înțelegerile dumnezeieşti ale sfintelor simboale şi de la împărtăşirile de ele. Căci 
se vor vătăma împărtăşindu-se in chip întinat de ele şi vor ajunge la o şi mai 
mare dispreţuire a celor dumnezeieşti şi a lor înşile. Dar nu fără dreptate sunt 
prezenţi la cele ce se săvârşesc acum, ca să înveţe clar şi să vadă nesiguranța 
momentului morţii noastre şi cununile sfinților lăudate de către cuvintele 
adevărate ale Scripturilor şi chinurile fără sfârşit ce îi ameninţă pe cei lipsiţi de 
sfinţenie. Şi aceasta le va fi poate de folos acelora, văzând pe cel ce s-a săvârşit 
întru sfinţenie lăudat de diaconi, prezentat ca unul ce se află cu adevărat în 
comuniunea cu sfinţii din veac; şi poate vor veni şi ei la aceeaşi dorinţă şi vor fi 
învăţaţi de ştiinţa diaconească (liturgică) sâ tindă la fericita desăvârşire în 
Hristos. 

Apoi apropiindu-se, dumnezeiescul ierarh rosteşte o sfântă rugăciune pentru cel 
adormit. lar după rugăciune îl sărută şi după el toţi cei prezenţi. Rugăciunea cere 
bunătăţii dumnezeieşti să ierte celui adormit păcatele cele din slăbiciunea 
omenească şi să-l aşeze în lumina şi în ţara celor vii, în sânurile lui Avraam, lui 
Isaac şi lui Iacov, în locul de unde a fugit durerea şi întristarea şi suspinul (cf. 
Apoc. 21.4). 

Acestea sunt socotesc, preafericitele cununi vădite ale sfinţilor. Dar ce ar putea 
fi deopotrivă cu nemurirea cu totul neîntristată şi luminătoare? Căci, deşi 
făgăduinţele sunt pe măsura înţelegerii noastre, având înţelesuri mai presus de 
orice minte, numirile lor sunt departe de realitatea lor adevărată. Căci socotim 
adevărat cuvântul Scripturii: Cele ce ochiul nu le-a văzut şi urechea nu le-a auzit 
şi la inima omului nu s-au suit acestea le-a gătit Dumnezeu celor ce-l iubesc pe 
EI (1 Cor.2,9; cf. Is. 64,3). 


Iar sânurile sunt cum socotesc, stările preadumnezeieşti şi fericite ale fericiţilor 
pa-triarhi şi ale tuturor celorlalţi sfinţi care primesc pe toţi cei asemănători cu 
Dumnezeu în neîmbătrânitoarea şi preafericita lor desăvârşire. 

Dar ar putea spune, poate, cineva că am vorbit drept, dar e greu de înţeles pentru 
ce are nevoie ierarhul de bunătatea dumnezeiască pentru iertarea păcatelor celui 
adormit şi pentru socotirea lui în aceeaşi cinste cu cei asemenea lui Dumnezeu. 
Căci dacă fiecare va lua de la dreptatea dumnezeiască răsplata faptelor bune 
săvârşite în viaţa de acum, iar cel adormit s-a folosit de lucrările sale în această 

viaţă, prin ce rugăciune ierarhică va fi mutat la altă stare veşnică decât la cea de 
care e vrednic şi care e răsplata vieţii de aici? 


Eu ştiu foarte bine că fiecare va primi starea corespunzătoare, aşa cum spun 
Scripturile. Căci acestea spun că Domnul va depărta de la Sine pe unii şi fiecare 
îşi va lua cele corespunzătoare cu cele făcute prin trup, fie bune, fie rele (cf. Il 
Cor. 5.10). lar că şi rugăciunile drepţilor lucrează în viaţa aceasta, dar nu şi 
după moarte, însă numai în cei vrednici de aceste sfinte rugăciuni, ne învaţă 
predaniile adevărate ale Scripturilor. Sau ce a folosit Saul de la Samuil (cf. | 
Reg- 16.1)? Sau ce i-a folosit poporului evreilor rugăciunea proorocilor? Căci, 
precum cineva, nefolosind vederea sa, caută în zadar să se împărtăşească de 
lumina soarelui care îşi dăruieşte lumina sa ochilor sănătoşi, aşa se atârnă de 
nădejdi neputincioase şi zadarnice, cei ce, cerând rugăciunile sfinţilor, nu 
folosesc sfintele lucrări ale propriei lor firi; aceştia se vor lipsi şi de darurile 
dumnezeieşti din nepăsarea faţă de poruncile luminoase şi de bine dăruitoare. 


Dar afirm, urmând Scripturilor, că rugăciunile Sfinţilor sunt cu totul folositoare 
în această viaţă, când cineva, dorind daruri sfinte şi având şi o deprindere sfântă 
pentru împărtăşirea de ele, dar cunoscându-şi propria puţinătate, vine la vreun 
bărbat cuvios şi îi cere să-i fie susținător şi împreună lucrător. Acela va primi 
desigur de la el un folos superior oricărei lucrări proprii. El va primi darurile 
preadumnezeieşti pe care le cere. Căci îl va primi bunătatea dumnezeiască. Dar 
ca urmare îşi va arăta recunoştinţa sa evlavioasă pentru ajutorul ce-i vine prin 
cei cuvioşi şi dorinţa vrednică de laudă a celor cerute prin sfintele lui cereri şi 
prin deprinderea corespunzătoare, care îl fac asemănător cu Dumnezeu. Căci 
Dumnezeu a rânduit prin judecăţile dumnezeieşti să se dăruiască darurile 
dumnezeieşti celor vrednici să se împărtăşescă după voia dumnezeiască 
atotcuvenită şi prin cei vrednici. Deci, dacă dispreţuieşte cineva această bună 
rânduială şi recurgând la o părere nebunească, se socoteşte pe sine suficient 
pentru vorbirea cu dumnezeirea şi nu preţuieşte pe cei cuvioşi, şi dacă înalță 
cereri nevrednice de Dumnezeu şi nu cereri sfinte şi dorinţa de cele 
dumnezeieşti nu e corespunzătoare şi potrivită lui, îi va rămâne neîmplinită 
cererea făcută fără ştiinţă. Dar despre rugăciunea pe care o face ierarhul pentru 
cel adormit, care a venit la noi ca tradiţie de la învățătorii noştri îndumnezeiţi, e 
necesar să vorbim în chip deosebit. 

Dumnezeiescul ierarh este tâlcuitor, cum spun Scripturile, al dreptăţilor 
dumnezeieşti. Căci este un înger al Domnului, al Atotţiitorului Dumnezeu (cf. 
Zah. 2,7-12). EI a învăţat din Scripturile predate de Dumnezeu că celor ce-au 
vieţuit cu cuvioşie, li s-a dat ca răsplată, după vrednicie, de către prea dreptele 
cumpene viaţa atotluminată şi dumnezeiască, iubirea dumnezeiască de oameni 

trecând din bunătate cu vederea petele ce le-au venit lor din slăbiciunea 
omenească. Fiindcă, cum spun Scripturile, nimeni nu e curat de întinăciune (cf. 
lov 14,4). Ştiind aceste făgăduinţe din Scripturile dumnezeieşti, ierarhul cere să 
se împlinească şi să se dăruiască celor ce au trăit în chip cuvios sfintele 
răsplătiri, modelându-se pe sine însuşi din bunătate spre imitarea lui Dumnezeu 
şi cerând darurile pentru alţii ca haruri pentru sine. 


Totodată, cunoscând că nemincinoasele făgăduinţe se vor împlini în mod sigur, 
le arată celor dc față ca o descoperire că cele cerute de el, după rânduiala 
dumnezeiască, se vor da neîndoielnic celor ce s-au desăvârşit în viaţa 
dumnezeiască. Căci ierarhul, care tălmăceşte dreptatea dumnezeiască, n-ar cere 
niciodată împlinirea unor făgăduinţe care nu sunt atotplăcute lui Dumnezeu şi 
care nu se vor da în chip dumnezeiesc. De aceea nu le cere acestea pentru cei 
adormiţi lipsiţi de curăţie nu numai pentru că se va abate prin aceasta de la 
dreapta de tâlcuitor şi va îndrăzni să-şi aroge cu mândrie ceva din cele ale 
ierarhiei, nefiind mişcat de izvorul Tainelor, ci va fi şi despărțit de rugăciunea 
sfântă, auzind de la dreapta Scriptură şi el în chip cuvenit: Cereţi şi nu primiţi, 
pentru că cereţi rău (lac. 4,3). Deci, dumnezeiescul ierarh cere cele făgâduite în 
chip dumnezeiesc şi iubite lui Dumnezeu şi cele ce se vor dărui în mod sigur. Le 
cere arătând cele ale deprinderii sale celei bune iubitorului de bine Dumnezeu şi 
arătând celor prezenţi în chip revelator darurile ce se fac celor cuvioşi. 


Astfel, ierarhii au şi puterile despărțitoare, ca tâlcuitori ai dreptăţilor 
dumnezeieşti, nu pentru că preaînţeleapta dumnezeire urmează în chip slujitor 
pornirile lor neraţionale, ci pentru că Duhul, izvor al Tainelor, îi mişcă pe ei 
spre despărțirea cu dreptate a celor judecaţi de Dumnezeu. Căci: Luaţi, zice 
Duhul Sfânt, cărora veţi ierta păcatele, iertare vor fi şi cărora le veţi ţine, ţinute 
vor fi (loan 20, 22-23). ŞI celui ce a fost luminat prin descoperirile dumnezeieşti 
de către Preasfântul Părinte, Cuvântul îi spune: Orice vei lega pe pământ va fi 
legat şi în ceruri, şi orice vei dezlega pe pământ va fi dezlegat şi în ceruri (Mat. 
16,19). Aceasta pentru că acela, şi tot ierarhul asemenea lui, potrivit 
descoperirilor părinteşti făcute lui ca tâlcuitor şi dăruitor al lor, să-i primească 
pe cei iubitori de Dumnezeu, iar pe cei necredincioşi să-i depărteze. Şi de fapt 
această sfântă învăţătură despre Dumnezeu (cf. Mat. 16,16), cum spune 
Scriptura, n-au grăit-o mişcaţi de ei înşişi, nici ca unii cărora le-a descoperit-o 
trupul şi sângele, ci ca unii ce-au fost introduşi de Dumnezeu, cu mintea în cele 
dumnezeieşti. 


Deci îndumnezeiţii ierarhi trebuie să se folosească astfel şi de despărțiri şi de 
toate puterile ierarhice, mişcate de obârşia dumnezeiască a Tainelor. lar ceilalți 
să dea ascultare ierarhilor în cele ce le săvârşesc, ca mişcaţi şi ei de Dumnezeu. 
Căci cel ce vă va nesocoti pe voi pe Mine mă nesocoteşte (Luc. 10,16). 

Dar să revenim la cele ce urmează amintitei rugăciuni. După ce a săvârşit-o 
ierarhul sărută întâi el pe cel adormit, apoi toţi cei prezenţi. Căci este dulce şi 
cinstit tuturor celor asemănători cu Dumnezeu cel ce s-a desăvârşit în viaţa 
dumnezeiască. lar după sărutare, ierarhul toarnă peste cel adormit untdelemnul. 
Aminteşte-ţi că la sfânta naştere din Dumnezeu de dinainte, prin dumnezeiescul 
Botez se dăruieşte celui ce se introduce în desăvârşire întâia împărtăşire de 
sfântul simbol - după dezbrăcarea de haina materială de mai înainte - al 
untdelemnului ungerii. Acum la sfârşitul tuturor se toarnă untdelemnul peste cel 
adormit. Atunci ungerea cu untdelemn chema pe cel iniţiat (introdus în etapa 
desăvârşirii) la sfintele lupte (nevoinţe), iar acum, untdelemnul turnat arată pe 
cel adormit că s-a nevoit în acele sfinte lupte şi s-a desăvârşit. 

După ce ierarhul le-a săvârşit acestea, aşază trupul în locaş cinstit cu alte cinstite 
trupuri de aceeaşi treaptă. Căci, dacă cel adormit a dus în suflet şi în trup o viaţă 
iubită lui Dumnezeu, va fi cinstit după împreuna lucrare cu sufletul cuvios şi în 
trupul care s-a nevoit cu el prin sfintele sudori. De aceea dreptatea 
dumnezeiască îi dă împreună c* sufletul şi trupului răsplățile veşnice, ca celui 
ce-a călătorit împreună cu el şi e împreună părtaş la viaţa cuvioasă sau contrară. 
Pentru aceea rânduiala dumnezeiască a celor sfinte dăruieşte amândorura 
împărtăşirile de cele dumnezeieşti, sufletului prin vederea şi prin Ştiinţa curată a 
celor săvârşite, iar trupului prin atotdumnezeiescul mir, ca printr-o icoană, 
sfințind omul întreg prin simboalele preasfinte ale împărtăşirii de dumnezeire şi 
dăruindu-i prin acesta sfânta lucrare (ierurgie) întreaga mântuire şi vestindu-i 
prin simţurile întregi că va avea parte de înviere. 

lar invocările sfinţitoare nu e îngăduit să fie circumscrise prin explicare nici 
taina lor sau puterile din Dumnezeu lucrătoare în ele să fie scoase din înţelesul 
lor ascuns în mod public. Ci învăţându-le prin inițieri necomunicate cum se află 
în Sfânta noastră Tradiţie, şi sâvârşindu-le cu dragoste dumnezeiască, să fie 
ridicate prin sfintele lucrări la deprinderea şi înălțimea dumnezeiască şi la 
iluminarea desăvârşitoare spre cunoştinţa cea mai înaltă a lor. 


ŞII 
lar că şi pruncii, care nu înţeleg încă cele dumnezeieşti, se fac părtaşi de 


naşterea din Dumnezeu şi de împărtăşirea dumnezeiască de prea sfintele 
simboale pare celor profani, precum zic un lucru vrednic de râs, dacă ierarhii îi 

învaţă cele dumnezeieşti pe cei ce nu pot auzi şi predică sfintele tradiţii celor ce 
nu le înțeleg; şi încă mai de râs, pentru că alții pronunţă pentru ei sfintele 
mărturisiri. 


Dar neînţelegerea lor de către cei rătăciţi nu trebuie să-ţi fie o piedică pentru 
primirea lor, ci să stărui în chip evlavios şi cu iubire în călăuzirea lor spre 
lumină, arătând faţă de obiecțiile prezentate că nu toate cele dumnezeieşti se 
circumscriu de cunoştinţa noastră. Căci multe din cele necunoscute de noi au 
cauze vrednice de Dumnezeu, necunoscute nouă dar ştiute de treptele mai înalte 
de noi. 


Ba rămân ascunse şi fiinţelor celor mai înalte, fiind ştiute numai atotînţeleptei şi 
de înţelepciune făcătoarei obârşii dumnezeieşti. Şi le spunem acestea pentru că 
le-au adus la noi dumnezeieştii noştri învăţători, avându-le în amintire din 
tradiția veche. Căci spun, ceea ce este şi adevărat, că pruncii înălțaţi în legea 
sfântă, vor ajunge la deprinderea sfântă, liberi de toată rătăcirea şi lipsiţi de 
experiența oricărei vieţi necurate. Aceasta având-o în minte dumnezeieştii 
noştri învăţători, au cugetat să primească pe prunci in acest sfânt mod şi părinţii 
naturali ai pruncului adus să predea pruncul vreunui pedagog bun, introdus în 
cele dumnezeieşti, şi după aceea să stea copilul sub el ca sub un părinte 
duhovnicesc şi naş al sfintei mântuiri. 


Deci, ierarhul îi cere acestuia, care mărturiseşte să crească (să înalțe) copilul în 
vieţuirea sfântă, să rostească lepădările şi sfintele mărturisiri şi nu cum spun 
aceia, râzând, ca şi când s-ar introduce unul în locul altuia în cele dumnezeieşti. 
Căci acesta nici nu spune: eu fac lepădările sau sfintele mărturisiri pentru copil, 
ci: pruncul se va lepăda şi se va uni cu el, adică: mărturisesc să conving copilul 
să ajungă la o minte (înţelegere) sfântă prin învăţăturile mele, ca să se lepede în 
întregime de potrivnici, să mărturisească şi să lucreze mărturisirile 
dumnezeieşti. Deci nu e nimic absurd în faptul că pruncul e crescut spre 
înălțimea dumnezeiască, 


având un povăţuitor şi naş (primitor) sfânt, care îi sădeşte deprinderea în cele 
dumnezeieşti şi-l păzeşte neispitit de cei potrivnici. lar ierarhul face pruncul 
părtaş de sfintele simboale (Taine), ca să fie crescut în ele şi să nu aibă altă 
vieţuire decât pe cea care priveşte pururea la cele dumnezeieşti şi-l face părtaş 
de ele, vieţuire întărită în deprinderea sfântă a acestora, înălţată în chip sfânt de 
naş (primitor) în chip dumnezeiesc. 


Aceste bunătăţi ale ierarhiei noastre ni le-au arătat, o! copile, vederile unitare. 
Dar alte minţi mai văzătoare au văzut nu numai acestea, ci altele, cu mult mai 
luminoase şi mai asemănătoare dumnezeirii. lar pe tine, socotesc că te vor 
lumina frumuseți mai luminoase şi mai dumnezeieşti, folosindu-te de treptele 

spuse, în urcuşul spre o strălucire mai înaltă. Predă-mi, deci iubite şi tu mie 
iluminări mai desăvârşite şi arată ochilor mei frumuseți mai minunate şi mai 
unitare, căci îndrăznesc să cred că prin cele spuse voi aprinde scânteile focului 
dumnezeiesc aflate în tine. 


(Extras din cartea - Sfântul Dionisie Aeropagitul — Opere complete) 

Capitolul I - Despre scopul scrierii şi care e tradiţia numirilor dumnezeieşti 
ŞI 


Și acum, o fericite, după învăţăturile teologice, voi trece la tâlcuirea numirilor 
dumnezeieşti pe cât este cu putință. Ne va fi şi acum îndrumătoare legea 
Scripturilor în tâlcuirea adevărului celor spuse despre Dumnezeu. Căci nu în 
cuvinte convingătoare ale înţelepciunii omeneşti, ci în dovedirea puterii 
insuflate de Duhul (1 Cor. 2.4) învățăturilor despre Dumnezeu ne vom apropia 
în chip negrăit şi neştiut de cele negrăite şi necunoscute, prin unirea cu ea a 
puterii şi lucrării raționale şi înţelegătoare a noastre. 


Căci în general, nu se cuvine să îndrăznim să spunem sau să cugetăm ceva 
despre dumnezeirea cea mai presus de fiinţă şi ascunsă, în afară de ceea ce s-a 
spus în chip dumnezeiesc de Sfintele Scripturi. Dar însăşi necunoaşterii acelei 
suprafiinţialități mai presus de rațiune, de minte şi de fiinţă trebuie să-i atribuim 
cunoaşterea supraființială, întrucât ne trage spre cele de sus în măsura în care 
raza cuvintelor dumnezeieşti se dăruieşte, binevoitor, pe sine, ridicându-ne spre 
luminile mai înalte, dar moderând acest urcuş prin propria noastră înfrânare şi 
cuviinţă faţă dc cele dumnezeieşti. 

Căci, de fapt. dacă trebuie să ne încredem în teologia (Scriptura) atotînţeleasă şi 
atotadevărată, cele dumnezeieşti se revelează (se descoperă) şi se fac văzute pe 
măsura fiecărei minţi, bunătatea dumnezeiască coborând în chip dumnezeiesc, 
cu păstrarea dreptăţii, ceea ce e mai presus de măsură şi cu neputinţă de încăput 
la treapta măsurii lor . Căci precum cele inteligibile (spirituale) sunt necuprinse 
şi nevăzute de cele simţuale şi cele simple şi fără chip şi lipsite de formă, 
nepipăibile şi nefigurate ale celor netrupeşti sunt necuprinse şi nevăzute de cele 
figurate în formele trupurilor şi prin aceeaşi rațiune a adevărului indefinitul e 
mai presus de ființă, aşa şi unitatea mai presus de minte e dincolo de minţi; 
Unul mai presus de înţelegere e neînțeles tuturor înțelegerilor şi binele lui mai 
presus de cuvânt (de rațiune) e negrăit de nici un cuvânt. La fel Unitatea 
făcătoare de unitate este mai presus de orice unitate. E fiinţa cea mai presus de 
fiinţă şi mintea neînţeleasă şi cuvântul de negrăit. 


Nu există cuvânt şi înţelegere şi numire pentru ea, nefiind nimic din cele ce 
sunt. Fiind cauza existenţei tuturor, este cea care e dincolo de fiinţă şi cea care 
singură poate grăi în mod propriu şi cu ştiinţă despre Sine. 

Deci cum s-a spus, despre această dumnezeire mai presus de fiinţă şi ascunsă nu 
se cuvine a se grăi, nici a se cugeta ceva afară de cele spuse nouă din Sfintele 
Scripturi. Şi de fapt, deoarece ea însăşi ne-a predat despre Sine cu bunătate în 
dumnezeieştile Scripturi cunoştinţa şi vederea (spirituală) a ceea ce este, ea este 
neapropiată tuturor celor ce sunt ca una ce e ridicată peste toate în mod 
supraființial. 


De aceea, vei afla mulţi teologi (scriitori ai Scripturii) lăudând-o pe ea nu numai 
ca nevăzută şi necuprinsă, ci şi de necercetat şi fără urme, nefiind nici o urmă 
prin care să se străbată spre ascunsa ei nemărginire. Dar binele nu stă 
necomunicat în general, nici uneia din cele ce sunt. Căci raza lui fiind mai 
presus dc fiinţă, ca una ce e întemeiată statornic în sine se arată cu bunătate, prin 
iluminări cores-punzătoare, fiecăreia din cele ce sunt şi atrage spre vederea lui şi 
spre împărtăşirea de el şi spre asemănarea cu el, pe cât e cu putinţă, minţile 
sfințite ce se împărtăşesc cu sfinţenie, ca pe unele ce n-au puterea propriei 
îndrăzneli să urce spre ceea ce e mai sus, fără ajutorul arătării coborâte a lui 
Dumnezeu, nici n-au alunecat spre cele de jos, prin coborârea la ceea ce e mai 
rău ci tind cu bună statornicie şi în mod neclintit spre raza ce le iluminează pe 
măsura dragostei lor de iluminările cu putință, înaripate, în chip înţelept şi 
cuvios, cu sfințită evlavie. 


$3 


XA AĂ AAA AAA AAA AAA 


Xp Xp e Xe Xe e eee eee eee 


KA AAA AAA AAA AAA AA AAA AAA 


Xp Xp Xe Xe Xe e e eee 


Urmând, deci, acestor cumpene dumnezeieşti, care cârmuiesc fiinţele ordinelor 
sfinte ale treptelor de mai presus de ceruri, cinstind pe de o parte ascunsul mai 
presus de minte şi ființă al dumnezeieştii obârşii cu evlavia nescruţătoare şi 
sfințită a minţii, iar cele negrăite ale ei cu tăcere înţeleaptă, să tindem spre 
razele ce ne luminează din Sfintele Scripturi şi să ne lăsăm călăuziţi de lumina 
lor spre imnele de laudă ale dumnezeirii, luminaţi de ele în chip supralumesc. Şi 
întipăriți de sfintele imne de laudă, să privim spre luminile dăruite în chip 
dumnezeiesc prin ele şi să lăudăm obârşia dătătoare dc bine a toată sfânta 
arătare dumnezeiască, aşa cum ne-a predat ea însăşi despre Sine în Sfintele 
Scripturi, ca de pildă, că este cauza şi obârşia şi fiinţa şi viaţa tuturor şi 
rechemarea şi ridicarea celor ce au căzut dc la ea: iar pentru cei ce au lunecat 
spre stricarea chipului dumnezeiesc, reînnoire şi înviere, precum petiru cei 
mişcaţi spre o corupţie lipsită de sfinţenie, sfântă statornicie; iar celor statornici 
siguranţă şi celor călăuziţi de ea călăuzire tare şi celor ce se luminează iluminare 
şi celor ce se desăvârşesc, izvor de desăvârşire; de asemenea, celor ce se 
îndumnezeiesc, putere îndumnezeitoare, celor ce năzuiesc spre simplitate, 
simplitate, celor ce tind spre unitate, unitate; şi oricărui început, început mai 
presus de început în chip mai presus de fiinţă. Și simplu vorbind, viaţă celor vii 
şi fiinţă celor ce sunt, început şi cauză a toată viaţa şi fiinţa, pentru bunătatea 
care a adus cele ce sunt la existenţă şi le susţine. 

Acestea le-am învăţat tainic de la dumnezeieştile Scripturi. Şi ca să spun aşa, 
toată lauda sfinților scriitori e potrivită pentru tâlcuirea şi lauda ieşirilor 
(procesiunilor) binefăcătoare ale dumnezeieştii obârşii. De aceea, aproape în 
toată Scriptura vedem lăudată cu sfinţenie obârşia dumnezeiască ca monadă şi 
enadă pentru simplitatea şi unitatea neîmpărțită mai presus de fire, din care, ca 
dintr-o putere unificatoare, ne unim şi noi şi deosebirile noastre împărțite, 
concentrându-se în chip mai presus de lume, ne adunăm într-o monadă de chip 
dumnezeiesc şi într-o unitate ce imită pe Dumnezeu, dar o vedem şi ca Treime, 
pentru manifestarea întreit ipostatică a fecundității mai presus de fiinţă prin care 
este şi se numeşte toată paternitatea în cer şi pe pământ, însă şi că pe cea care e 
cauza celor ce sunt, pentru că pe toate le-a adus la existenţă pentru bunătatea ei 
de viaţă făcătoare de asemenea înţeleaptă şi bună, pentru că toate cele ce sunt, 
păstrând cele ale firii proprii necorupte, sunt pline de toată armonia 
dumnezeiască şi de sfântă frumuseţe şi la fel, în chip deosebit, de oameni 
iubitoare. Pentru că într-Unul din ipostasurile ei s-a împărtăşit cu adevărat în 
întregime de cele ale noastre, chemând din nou la Sine şi unind cu Sine umilinţa 
omenească cu care s-a compus în mod negrăit lisus cel simplu, odată ce Cel 
veşnic a luat mişcare temporală şi s-a făcut interior firii noastre cel ce depăşeşte 

ordinea întreagă a firii întregi prin temelia neschimbată şi neamestecată a celor 
proprii. 


Și toate celelalte lumini dumnezeieşti lucrătoare pe care ni le-a dăruit în chip 
revelator, conform Scripturilor, predania ascunsă a dumnezeieştilor noştri 
învăţători, le-am cunoscut şi noi în chip tainic. Le-am cunoscut acum pe măsura 
noastră prin sfintele perdele ale iubirii de oameni arătată în Scripturi şi în 
predaniile dumnezeieşti, care acoperă cele spirituale în cele sensibile şi cele mai 
presus de fiinţă în cele ce sunt şi învăluie în forme şi în chipuri cele fără formă 
şi fără chipuri şi multiplică şi plasticizează simplitatea mai presus de fire şi 
nefigurată în varietatea simbo al celor împărțite; iar când ne vom face 
nestricăcioşi (incoruptibili) şi nemuritori şi vom ajunge la starea asemănătoare 
lui Hristos şi preafericită, vom fi, după Scriptură, totdeauna cu Domnul (1 Tes. 
4.17) umpluţi de vederea preacurată, de arătarea lui dumnezeiască ce ne va 
înconjura cu strălucirea razelor lui atotluminoase, ca pe ucenici în acea 
atotdumnezeiască Schimbare la față. Căci atunci ne vom împărtăşi cu mintea 
nepătimaşă şi nematerială de dăruirea luminii lui spirituale şi de unirea mai 
presus de minte, trăită în strălucirile necunoscute şi fericite, revărsate din razele 
supraluminoase, într-o imitare mai dumnezeiască a minţilor mai presus de 
ceruri. Căci atunci vom fi deopotrivă cu îngerii, cum spune adevărul Scripturii 
ŞI fii ai lui Dumnezeu, fiind fii ai învieri (Luc. 20. 36). 


lar acum, precum ne este cu putință, folosindu-ne de simboalele proprii, ne 
înălțăm la cele dumnezeieşti şi din acestea iarăşi la adevărul unitar al vederilor 
lui spirituale pe măsura noastră; şi după înţelegerea proprie nouă celor de chip 
dumnezeiesc, odihnind lucrările noastre înţelegătoare, suntem atinşi, pe cât ne e 
cu putință, de raza cea mai presus de fiinţă în care au preexistat în chip 
supranegrăit toate marginile tuturor cunoştinţelor, rază pe care nu e cu putință 
nici a o înţelege, nici o spune, nici a o vedea într-un fel oarecare, pentru că e 
deasupra tuturor şi mai presus de cunoaştere; căci a luat în ea de mai înainte şi 
deodată marginile tuturor cunoştinţelor şi puterilor fnnțiale în chip mai presus 
de ființă, dar fiind statornicită prin puterea ei necuprinsă mai presus şi de toate 
minţile cereşti. Căci, dacă toate cunoştinţele sunt ale celor ce sunt şi au 
mărginea în cele ce sunt, ceea ce este dincolo de toată fiinţa (de tot ce este) este 
ridicat peste toată cunoştinţa. 

Dar, dacă ceea ce e mai presus de orice cuvânt şi de orice cunoştinţă şi e aşezat 
în general mai presus de orice minte şi de orice fiinţă le cuprinde şi le ţine legate 
şi adunate pe toate şi le precede pe toate, ea însăşi este cu totul de necuprins şi 
nu € nici simţire a ei, nici închipuire, nici părere, nici nume, nici cuvânt, nici 

atingere, nici ştiinţă, cum alcătuim acest tratat despre numirile dumnezeieşti, 
odată ce dumnezeirea s-a arătat de nenumit şi mai presus de numiri. 


Deci cum am spus, când am expus învăţăturile teologice, EI este ceea ce este. 
Unul necunoscutul, supraființialul, Binele prin Sine, unitatea treimică, de o 
dumnezeire, de o bunătate ce nu se poate nici spune, nici înţelege. Dar şi 
numirile potrivite îngerilor ale sfintelor puteri, care trebuie socotite fie dăruiri, 
fie primiri ale bunătăţii mai presus de cunoaştere şi de arătare, sunt negrăite şi 
necunoscute şi le sunt proprii numai îngerilor învredniciţi de cunoaşterea mai 
presus de cunoaşterea îngerească a lor. Minţile de chip dumnezeiesc, unite cu 
acestea, pe cât e cu puţintă, printr-o imitare îngerească (fiindcă minţile 
îndumnezeite au parte de o astfel de unire cu lumina supradumnezeiască prin 
toată odihna lucrării înţelegătoare) o laudă în mod principal prin orice 
desprindere de cele ce sunt, luminate de ea cu adevărat şi mai presus de fire, 
prin unirea preafericită cu ea. Căci puterea celor ce sunt e ridicată astfel peste 
toate în chip mai presus de fiinţă, dar ea nu e nimic. 


Deci supraființialitatea dumnezeiască, care este supraexistenta suprabunătăţii, 
nu e cu putință nimănui din cei ce sunt iubitori ai adevărului mai presus de tot 
adevărul să o laude nici ca rațiune sau ca putere, nici ca minte sau ca viață sau 
ca fiinţă, ci ca pe una ce e negația prin depăşire a toată deprinderea, mişcarea, 
viaţa, închipuirea, opinia, numele, cuvântul, cugetarea, înţelegerea, fiinţa, 
stabilitatea, fixitatea, unirea. Deoarece, ca existența bunătăţii, este prin însăşi 
exIsienţa ei cauza a toate câte sunt. Dar pronia bunătăţii dumnezeieşti ca obârşie 
a tuturor trebuie lăudată din toate cele cauzale. Şi fiind ea aceasta, este obârşia 
şi suportul (ipostasul) tuturor şi toate o doresc pe ea: cele înţelegătoare* şi 
raţio—nale (voepa KCXI XoyiKCt) în mod cunoscător, iar cele subordonate 
acestora în mod simţual (sensibil). Și celelalte au mişcarea vitală sau sunt 
simple prin deprinderea ființială sau habituală. 

ȘŞtiind-o aceasta, teologii lui Dumnezeu (autorii Scripturilor) îl laudă pe EI şi ca 
pe Cel fără nume dar şi din tot numele. Fără nume îl arată atunci când spun că 
obârşia dumnezeiască uimeşte (mustră) pe cel ce întreabă într-una din vederile 
tainice ale arătării dumnezeieşti simbolice: Care este numele Tău? (Fac. 
32.29); şi Acesta, renunțând la a se face cunoscut prin orice nume dumnezeiesc, 
spune: Și pentru ce întrebi despre numele Meu? Acesta este minunat (Fac. 
32.29: Jud. 13.18). Oare nu acesta este cu adevărat numele minunat, că e mai 
presus de tot numele, că e fără nume că e deasupra a tot numele ce se poate 
numi fie în veacul acesta, fie în cel viitor (Ef.r 1,21)? 

Iar cu multe nume îl arată atunci când îl prezintă zicând Eu sunt Cel ce sunt 
(Ieş. 3,14): Viaţa, Lumina, Dumnezeu, Adevărul (cf. Fac. 28,13; loan 8,12; 
14.6 etc.); şi când înţelepţii în cele dumnezeieşti îl laudă ca pe cauzatorul 
tuturor prin multe nume, din toate cele cauzate, de pildă ca bun, ca frumos, 
ca înţelept, ca iubit, ca pe Dumnezeul dumnezeilor, ca pe Domnul domnilor, 
ca pe Sfântul Sfinţilor, ca pe Cel veşnic, ca pe Cel ce este: ca pe cauzatorul 
veacurilor, ca pe dăruitorul vieţii, ca înţelepciunea, ca Mintea, ca Rațiunea 
(Cuvântul), ca Cunoscătorul, ca întrecând toate comorile a toată cunoştinţa, 
ca putere, ca Stăpânitorul, ca împăratul împăraţilor, ca Cel Vechi de zile, ca 
neîmbătrânitor şi neschimbabil, ca mântuire, ca dreptate, ca sfinţenie, ca 
răscumpărare, ca întrecând toate în mărire, dar şi ca aflându- se în adiere 
subţire. Ei mai spun că EI este în minţi şi în Suflete şi în trupuri, în cer şi pe 
pământ acelaşi în aceleaşi, în lume, în jurul lumii, mai presus de lume, mai 
presus de ceruri, mai presus de fiinţă, soare, stea, foc, apă, duh, rouă, nor, 
Stâncă prin sine, piatră toate cele ce sunt şi nimic din cele ce sunt. 


SV 


Astfel Celui ce e cauza tuturor şi mai presus de toate, i se potriveşte şi lipsa 
numelui şi toate numele celor ce sunt, ca să fie cu adevărat împărăţia tuturor şi 
ca în jurul ei să fie toate şi toate să fie dependente de ea ca pricină, obârşie, ca 
margine şi ea să fie, după Scriptură toate în toţi (| Cor. 15.28) şi să fie lăudată 
cu adevărat ca suportul (ipostasul) tuturor, obârşia şi desăvârşitoarea, 
susținătoarea ocrotirea şi casa, cea care întoarce toate spre Sine şi aceasta în 
mod unitar, cel nesupus vreunei relaţii liber de toate. Căci nu e numai cauza 
susținerii sau a vieţii sau a desăvârşirii, ca să fie numită bunătate mai presus de 
nume, de mânie numai din această purtare de grijă sau din alta, ci cuprinde toate 
cele ce sunt în Sine în mod simplu şi fără să se mărginească, prin bunătatea 
atotdesăvârşitei bunătăţi a aceleiaşi unice şi atoatecauzatoare purtări de grijă. Şi 
e lăudată şi numită din armonia lăuntrică a tuturor. 

Dar teologii (autorii Scripturilor) nu le vestesc acestea numai din purtările de 
grijă atotcuprinzătoare şi parțiale sau din cele providenţiale, ci le numesc uneori 
şi arătări văzute în sfintele locaşuri dumnezeieşti sau din cele care le luminează 
în alte locuri celor tainic iniţiaţi, prin alte şi alte cauze şi puteri, bunătatea mai 
presus de fire care întrece în strălucire orice numire şi o îmbracă în forme şi 
chipuri omeneşti sau de foc sau fulgerătoare şi laudă ochii, şi urechile, şi 
sprâncenele, şi feţele, şi mâinile, şi palmele, şi aripile, şi braţele, şi spatele, şi 
picioarele, cununile şi scaunele. Se mai folosesc şi de potire, de vase şi de altele 
şi o acoperă în alte înfăţişări tainice, despre care vom vorbi după putinţă în 
Teologia simbolică. Acum însă, rămânând la ceea ce ţine de lucrarea de faţă, 

rezumându-ne la cele din Scripturi şi folosindu-ne ca de un îndreptar de cele 
spuse în ea şi privind la ele vom trece la explicarea numirilor spirituale 
(inteligibile), privind la ceea ce ne expune în toată Scriptura rânduiala ierarhică 
şi pătrunzând cu înţelegere dumnezeiesc văzătoare la înțelesurile asemănătoare 
(propriu-zis) celor dumnezeieşti. Şi vom îmbia urechi sfinţite explicării sfintelor 
numiri dumnezeieşti, întărind în cei sfinţi cele sfinte, potrivit dumnezeieştii 
tradiții şi apărându-le de râsul şi batjocura celor neinițiaţi în ele, ba mai mult pe 
aceia înşişi dacă există peste tot astfel de oameni, eliberându-i de o astfel de 
luptă împotriva acestora. 


Deci tu însuţi bunule Timotei trebuie să păzeşti acestea urmând preasfânta 
explicare, neimpărtăşind nici în scris, nici în vorbire cele dumnezeieşti celor 
neinițiaţi. lar mie să-mi ajute Dumnezeu să laud în mod cuvenit lui multele 
numiri binefăcătoare ale dumnezeirii nenumite şi să nu depărteze cuvântul 
adevărului din gura mea. 


Capitolul II - Despre teologia unită şi distinctă şi care e unirea şi distincţia 
dumnezeiască 


ŞI 


Bunătatea dumnezeiască de sine cum ne arată Scriptura, aplică întregii obârşii 
dumnezeieşti toate înțelesurile dumnezeieşti, arătându-le ca ale ei. Căci ce se 
poate învăţa din Sfânta Scriptură că e Dumnezeu altceva, când însăşi 
dumnezeiasca obârşie spune: De ce-mi zici bun? Nimeni nu este bun decât 
numai Dumnezeu (Mat. 19, 17). Aceasta ni s-a spus şi în alte locuri, când le-am 
cercetat, arătându-ne că toate numirile dumnezeieşti nu sunt atribuite de 
Scripturi niciodată vreunei părți, ci întregii dumnezeiri şi plenitudinii ei. Şi toate 
sunt referite în mod neîmpărţit şi absolut, fără excepţie, în întregime întregii 
dumnezeiri. Căci, cum am amintit în învăţăturile teologice, cine nu recunoaşte 
că acestea se spun despre întreaga dumnezeire ar îndrăzni cu blasfemie să sfâşie 
în mod necuvenit unitatea supraunită. 


Deci trehuie spus că aşa trebuie cugetat despre toată dumnezeirea. Căci însuşi 
Cuvântul cel prin fire bun a spus: Eu sunt bun (Mat. 20.15). Şi un prooroc 
dintre cei insuflaţi de Dumnezeu laudă Duhul cel bun (cf. Ps. 142,10). Şi iarăşi 
cuvântul: Eu sunt Cel te sunt (leş. 3,14), dacă nu s-ar spune despre întreaga 
dumnezeire, ci l-ar înţelege mărginindu-se la o parte, cum s-ar auzi cuvântul: 
Acestea zice Cel ce este, Cel ce era, Cel ce va veni, Atolţiitorul (Apoc. 1,8). Şi: 
lar Tu Acelaşi eşti (Ps. 101.28) sau Duhul Adevărului, care este care de la 
Tatăl purcede (loan 15.26). 

Și, dacă nu ar spune că toată dumnezeirea este viaţă, cum ar fi adevărat cuvântul 
sfânt: Precum Tatăl scoală pe morţi şi îi face vii, aşa şi Fiul pe care voieşte îi 
face vii (loan 5,21) şi iarăşi: Duhul este de viaţă făcător (loan 6,63). 


lar că şi domnia peste toate o are întreaga dumnezeire şi nu se poate spune 
aceasta numai despre dumnezeirea născătoare de Dumnezeu sau despre cea 
filială, o vedem şi în faptul că Scriptura spune de atâtea ori şi despre Tatăl şi 
despre Fiul că sunt Domn, dar că şi Duhul este Domn. Dar şi frumuseţea şi 
înţelepciunea sunt atribuite întregii dumnezeiri; la fel lumina şi îndumnezeirea 
şi calitatea de cauză şi toate câte sunt atribuite cu laudă de Scripturi întregii 
dumnezeiri. În mod concentrat o spune accasta, când zice: Toate sunt din 
Dumnezeu (cf. I Cor. 8.6); şi prin desfăşurare, când zice: Toate au fost creare 
prin EI şi spre El (loan 1,3) şi: Intru EI stau toate (cf. Rom. 1 1,36); şi: 
Trimite-vei Duhul Tău şi se vor zidi (Ps. 103,31). 


Și ca să spunem pe scurt, Cuvântul dumnezeiesc însuşi a spus: Eu şi Tatăl una 
suntem (loan 10.30); şi: Toate câte le are Tatăl, ale Mele sunt (loan 16,15) şi: 
Toate ale Mele ale Tale sunt şi ale Tale, ale Mele (loan 17,10). Şi iarăşi, 
spunând că toate ale Tatălui sunt şi ale lui le atribuie şi Duhului dumnezeiesc în 
mod comun şi unitar. E vorba de lucrările dumnezeieşti, de închinarea, de 
cauzalitatea izvorâtoare şi fără lipsuri şi de împărţirea darurilor binefăcătoare. Şi 
nici unul dintre cei ce se hrănesc din dumnezeieştile Scripturi cu înțelesurile lor 
nestrâmbate socotesc că nu va nega că toate cele potrivite lui Dumnezeu sunt 
proprii întregii dumnezeiri, după desăvârşitul cuvânt al lui Dumnezeu. 


Acestea fiind arătate nouă în cuvintele de mai sus pe scurt şi în parte, iar în 
altele mai pe larg şi mai desfăşurat, vom încerca să arătăm mai dezvoltat că 
trebuie înţelese ca referindu-se la întreaga dumnezeire. 

lar dacă ar spune cineva că noi introducem prin aceasta o confuzie între cele 
distincte cuvenite lui Dumnezeu, socotim că acest cuvânt nu-l poate convinge 
nici pe el că e adevărat. Căci, dacă este cineva care se opune în general 
Scripturilor el va fi departe şi de înţelepciunea omenească şi dacă nu respectă 
înţelepciunea din Scripturi, cum se va învoi să fie călăuzit de noi în ştiinţa 
despre Dumnezeu? lar dacă ţine seama de adevărul Scripturilor, noi de 
asemenea ţinând seama de regula şi lumina lor vom păşi neclintit pe calea lor, 
atât cât putem, spunând că Scriptura ne predă unele în chip unit iar altele, în 
chip distinct; şi nu trebuie nici să despărțim cele unite, nici să confundăm cele 
deosebite. Ci să le urmăm după putere, tinzând spre luminile dumnezeieşti. Şi 
luând de acolo descoperirile dumnezeieşti, ne silim să păzim în noi neînmulţite 
şi neîmpuţinate şi neschimbate, ca pe o regulă prea bună a adevărului cele din 

ea, păziți de paza Scripturii şi întăriți spre a păzi în ele pe cei ce voiesc să le 
păzească. 

Deci cele unite ale întregii dumnezeiri sunt, precum am arătat mai pe larg în 
învăţăturile teologice, suprabunătatea, supradumnezeirea, suprafiinţa, supra- 
viața, Supraînţelepciunea şi toate câte le lasă (neagă pe cele create) prin 
depăşire. Impreună cu ele sunt numite şi toate cele cauzale: binele, 
frumuseţea, existenţa, puterea născătoare de viaţă, înţelepciunea şi toate cele 
vin din darurile bunătăţii ei sau din cauza tuturor bunătăţilor. lar cele 
deosebite (distincte) sunt numele mai presus de fiinţă şi lucrul (ceea ce e 
propriu) Tatălui şi Fiului şi Duhului, neintroducându-se nici o schimbare a 
lor sau contopire. Pe lângă aceasta se mai disting: viaţa, ca noi, desăvârşită şi 
neschimbată a lui lisus şi toate taine fiinţiale ale iubirii de oameni care vin 
din aceasta. 

Dar socotesc că trebuie ca noi, reluând tema să expunem mai mult modul 
unităţii şi distincției dumnezeieşti, ca să ne devină bine văzut tot înţelesul lor, 
care neagă toată diferenţa variată şi neclară, dar şi defineşte, după cât se poate, 
în mod bine distinct şi clar şi bine orânduit, cele proprii fiecăruia. Căci, precum 
am spus şi în alte locuri, cei iniţiaţi în chip sfânt în tradiţia învăţăturii noastre 
despre Dumnezeu numesc uniri dumnezeieşti cele ale identităţii negrăite şi mai 
presus de cunoaştere, cu termenul ascuns şi nearătat, iar distinctit, ieşirile 
(procesiunile) şi arătările bune ale obârşiei dumnezeieşti. Şi arată, urmând 
sfintelor Scripturi, cele proprii numitei uniri şi iarăşi spun că unele uniri sunt 
proprii ŞI celor distincte. 


De pildă, spun că ţine de unirea dumnezeiască suprafiinţa ei, fiind una şi 
comună Treimii începătoare, existentă mai presus de ființă, dumnezeirea mai 
presus de dumnezeire, bunătatea mai presus de bunătate, fiind mai presus de 
orice identitate a celor ce întrec identitatea deplină a tuturor; la fel, unitatea 
începătoare, ne- grăirea antecedenţa oricărei exprimări ca necunoaştere, 
atotspiritualitatea, temelia şi afirmarea tuturor şi negarea prin depăşire a tuturor, 
existența mai presus de orice afirmare şi negare, aflarea şi întemeierea 
ipostasurilor începătoare unul în altul, de se poate spune aşa, supranumite în 
întregime şi prin nici o parte confundate, ca luminile unor sfeşnice (ca să ne 
folosim de exemplele sensibile şi familiare), care sunt într-o casa unică şi întregi 
în întregimea reciprocă, dar având fiecare în mod propriu subzistenţa deplină şi 
exactă, însă şi un mod distinct una faţă de alta; sunt unite în distincţie şi 
distincte în unire. 

E aşa cum vedem într-o casă multe lămpi, cu luminile unite într-o lumină şi 
luminând într-o singură strălucire indistinctă, încât n-ar putea cineva, precum 
socotesc, să deosebească lumina acestei lămpi de a celorlalte în aerul care 
cuprinde toate luminile şi să vadă pe una fără alta, fiind unite toate în mod 
neamestecat cu toate. Dar şi dacă ar scoate cineva una din lămpile casei, nu va 
micşora toată lumina casei, având fiecare din celelalte lumini în sine pe cea 
scoasă sau nelipsindu-i aceleia ceva din ea celorlalte. 


Căci era precum am spus, o unire desăvârşită şi neamestecată a tuturor cu toate, 
fiind cu adevărat toate în acel aer ca într-un corp, a cărui lumină atârnă de 
prezenţa materială a tuturor. Dar spunem că unirea mai presus de ființă a 
luminilor nu e numai dincolo de unirile din corpuri, ci şi de cele din suflete 
înseşi şi din minţi. Pe acestea le au în mod neamestecat şi mai presus de lume 
toate luminile supracereşti de chip dumnezeiesc, prin împărtăşire pe măsura lor 
de unirea ridicată mai presus de toate. 

Dar în învăţăturile despre Dumnezeu Cel mai presus de ființă este şi o altă 
distincţie, nu numai cea de care am vorbit - că fiecare din ipostasurile de obârşie 
este întemeiat (subzistă) în unitatea însăşi în mod neamestecat şi fără să se 
confunde; este şi cea care constă în naşterea dumnezeiască mai presus de fiinţă, 
care nu are reciprocitate. Singurul izvor al dumnezeirii mai presus de fiinţă este 
Tatăl. Tatăl nefiind Fiu, nici Fiul Tată ci păstrând cu sfinţenie fiecare din 
ipostasurile de obârşie cele de laudă ale sale. Acestea sunt unirile şi distincțiile 
din unitatea şi existenţa negrăită. lar dacă este o dumnezeiască distincţie şi 
procesiune potrivită bunătăţii dumnezeieşti, a unirii supraunităţii dumnezeieşti, 
care se înmulţeşte pe Sine rămânând unită, sunt unite potrivit distincției 
dumnezeieşti şi transmisiunile între de producătoare de substanţă, producătoare 
de viaţă, făcătoare de înţelepciune şi celelalte daruri ale bunătăţii, cauză a 
tuturor prin care se laudă cele de care se împărtăşesc în chip neîmpărtăşibil cele 
participate sau cele care se împărtăşesc ultimelor. Şi aceasta este comun şi 
unitar întregii dumnezeiri, să se facă împărtăşită toată şi întreagă de fiecare din 
cele ce se împărtăşesc şi nici una nu este, prin vreo parte. E ca punctul din 
mijlocul cercului înconjurat de toate liniile din cerc. Sau altă pildă: multele 
întipăriri ale unei peceţi se împărtăşesc de pecetea originală şi în fiecare din 
întipăriri e pecetea întreagă şi aceeaşi şi nu este în nici una printr-o parte. Dar e 
mai presus şi de acestea neîmpărtăşirea atoatecauzatoarei dumnezeiri, prin 
faptul că nu este vreo atingere de ea, nici altceva comun între ea şi cele ce se fac 
prin împărtăşire. 

Ar putea spune cineva: Nu este pecetea întreagă şi aceeaşi în toate întipăririle. 
Dar nu pecetea este cauza acestui fapt (căci ea se comunică pe sine întreagă şi 
aceeaşi fiecăruia), ci deosebirile celor ce se împărtăşesc fac neasemenea 
întipăririle originalului unic şi întreg şi acelaşi. Dar dacă ar fi toate simple şi 
uşor de întipărit şi netede şi nedeosebite şi nu contrare şi virtuoase, nu ar fi nici 
flexibile şi necontestate şi n-ar avea nici curată şi clară şi persistentă forma 
primită. lar dacă le lipseşte ceva din capacitatea amintită, acesta e cauza 
neîmpărtăşirii şi neimprimării clare a celor câte provin din incapacitate lor. 

Dar s-a deosebit în lucrarea dumnezeiască binefăcătoare față de noi mai ales 
prin faptul că Cuvântul dumnezeiesc cel mai presus de fiinţă s-a făcut funţă ca 
noi din ceea ce e al nostru, împlinind şi pătimind prin ea în modul cel mai înalt 
deosebit şi excepțional, lucrările dumnezeieşti-omeneşti. Căci acestea nu şi le- 
au făcut comune Tatăl şi Duhul după nici un înţeles, decât dacă vede cineva 
aceasta în voinţa cea bună şi de oameni iubitoare şi potrivită cu toată lucrarea 
lui dumnezeiască negrăită şi mai presus de toate, pe care a împlinit-o făcându- 
se ca noi Cel neschimbat ca Dumnezeu şi Cuvântul lui Dumnezeu. Astfel ne 
silim şi noi să unim prin cugetare şi să distingem cele dumnezeieşti precum 
cele dumnezeieşti însele s-au şi unit şi s-au şi distins. 

Dar toate câte le-am aflat din aceste uniri şi distincţii cuvenite lui Dumnezeu în 
Scripturi, le-am expus în învăţăturile teologice tratând despre fiecare special, pe 
cât se poate înfăţişând pe unele în mod explicit şi dezvoltat prin raţiunea 
adevărată şi apropiindu-ne cu mintea netulburaţi de vederile arătate în Scripturi; 
iar pe altele, însuşindu-ni-le potrivit tradiției tainice dumnezeieşti mai presus de 
puterea noastră înțelegătoare. Căci, toate cele dumnezeieşti şi câte ni s-au 
descoperit nouă se cunosc prin şi în participări. 


Dar ele însele, cum sunt după obârşie şi temelie, sunt mai presus de minte şi de 
toată fiinţa şi cunoştinţa. De pildă, dacă numim ascunzimea mai presus de fiinţa 
a lui Dumnezeu viaţa sau fiinţa sau lumina sau rațiune, nu înţelegem nimic 
altceva decât puterile venite din ea la noi, puteri îndumnezeitoare sau de fiinţă 
făcătoare sau de viaţă nascătoare sau de înţelepciune dăruitoare. Dar despre ea 
cugetăm prin desprinderea de toate lucrările înţelegătoare, neînţelegând nici ca 
îndumnezeire sau viaţă sau fiinţă, căci îi este propriu să fie prin toată depăşirea 
cauza ridicată peste toate. 


Iarăşi, am primit din sfintele Scripturi că Tatăl este dumnezeirea izvorâtoare 
iar lisus şi Duhul, mlădiţele dumnezeirii născătoare, de se poate spune aşa, 
sau vlăstarele crescute din Dumnezeu sau nişte flori şi lumini mai presus de 
fiinţă. Dar cum Sunt acestea, nu e cu putinţă nici a spune, nici a înţelege. 

Până aici merge toată puterea lucrării noastre înţelegătoare, că toată părinţimea 
şi fiimea s-a dăruit din obârşia părintească şi filială ridicată peste toate şi nouă şi 
Puterilor supracereşti; din ei sunt şi se numesc şi dumnezeii şi fui şi părinţii 
dumnezeilor sau minţile asemănătoare cu Dumnezeu, împlinindu-se 
duhovniceşte această lucrare părintească şi fiiască, adică netrupeşte, nematerial, 
spiritual; căci Duhul dumnezeiesc e ridicat peste toată nematerialitatea spirituală 
şi peste toată îndumnezeirea, iar Tatăl şi Fiul sunt prin depăşire deasupra a toată 
părinţimea şi fiimea. 


Căci nu există nici o înrudire exactă între cele cauzate şi cauze. Ci unele din 
cele cauzate, au chipurile primite de la cauze, dar cauzele însele sunt dincolo şi 
mai presus de cele cauzate, dat fiind începutul lor. Şi ca să mă folosesc de 
pildele proprii nouă, îndulcirile şi întristările se numesc făcătoare ale îndulcirii 
şi întristării. Dar ele însele nici nu se îndulcesc, nici nu se întristează. Şi de focul 
care încălzeşte şi arde nu se spune nici că se încălzeşte, nici că se arde. Şi dacă 
ar spune cineva că viaţa vieţuieşte în sine şi lumina se luminează în sine, n-ar 
grăi drept, după raţiunea mea, decât dacă ar spune acestea în alt mod anume că 
cele cauzate preexistă în cauze în mod prisositor şi ființial. 

Dar şi tot ce e mai descoperit din toată învăţătura despre Dumnezeu sau forma 
pipăibilă asemenea nouă a lui lisus este de negrăit prin nici un cuvânt şi 
necunoscută de nici o minte, chiar şi celui mai dintâi dintre îngeri. Că şi-a 
însuşit ființă omenească, am primit în chip tainic. Dar nu ştim cum s-a format 
din sângele feciorelnic prin altă rânduială decât prin cea după Fire şi cum 
picioarele uscate ce purtau volumul trupului şi greutatea materiei călcau 
substanţa lichidă şi nestatornică. Nici celelalte câte ţin de fiziologia (natura 
trupească) mai presus de fire a lui lisus. Despre acestea ni s-a vorbit destul în 
alte locuri şi s-au înfăţişat de strălucitul învăţător în chip mai presus de fire în 
învăţăturile teologice elementare, redând tot ce a primit el, fie de la Sfinţii 
teologi (autori ai Scripturilor), fie ceea ce a văzut el însuşi prin cercetare 
cunoscătoare în Scripturi, ajutat de multa lui deprindere cu acestea, fie introdus 
de cineva în înţelegerea mai tainică a lor, prin care nu numai a învăţat, ci a şi 
pătimit cele dumnezeieşti. În felul acesta s-a desăvârşit din iubire, dacă putem 
să spunem aceasta şi în unirea neînvăţată şi tainică cu ele şi în credinţa în ele. Şi 
ca să trecem peste vederile cele multe şi fericite ale înţelegerii puternice a lui în 
cele mici, în învăţăturile teologice elementare, adunate de el, spune despre lisus 
acestea. 

Ale preasfântului lerotei, din învăţăturile teologice elementare 

Cauza tuturor care le împlineşte pe toate, este dumnezeirea lui lisus, care 
păstrează părţile în armonie cu întregimea. Ea, adunând şi depăşind şi având de 
mai înainte în sine atât partea cât şi întregul, este fără sfârşit în cele ce au sfârşit, 
că obârşia desăvârşirii, dar nedesăvârşită în cele desăvârşite, ca mai presus de 
desăvârşire şi anterioară desăvârşirii. Este forma făcătoare de formă în cele fără 
formă, ca obârşie a formei; fără formă în forme, ca mai presus de formă. E fiinţă 
lucrând în toate fiinţele fără prihană, ființă mai presus de fiinţă, ridicată peste 
toată fiinţa, distingând toate începuturile şi ordinele şi fiind temeiul superior a 
tot începutul şi ordinea. Şi e măsura celor ce sunt şi veacul şi mai presus de veac 
şi înainte de veac. E cea plină în cele cu lipsuri (în cele nedesăvârşite) 
supraplină în cele pline, negrăită, inexprimabilă mai presus de minte, mai presus 
de viaţă, mai presus de ființă. E mai presus de fire, în mod mai presus de fire, 
are suprafiinţă în mod mai presus de fiinţă. 


De aceea, a venit mânat de iubirea de oameni până la fire şi s-a făcut cu 
adevărat fiinţă şi a trăit supradumnezeiescul ca o. ca să fie lăudate cele luate de 
la noi ca mai presus de minte şi rațiune. Şi în acestea arată ceea ce e mai presus 
de fire şi mai presus de fiinţă, nu numai întrucât şi-a făcut comune ale noastre în 
mod neschimbat şi neamestecat, nepătimind nimic în supraplinătatea lui de la 
chenoza (deşertarea) negrăită, ci ceea ce e şi mai nou decât toate cele mai noi, 
era mai presus de fire în cele fireşti ale noastre, mai presus de ființă în cele 
conforme fiinţei, având toate ale noastre din noi mai presus de noi. 


Dar despre acestea s-a spus destul. Să urmărim, deci, scopul cuvântului, 
explicând numirile comune şi unite ale distincţiei dumnezeieşti, după puterea 
noastră. Şi, ca să definim clar în cele următoare toate, spunem că distincția 
dumnezeiască, precum s-a spus, cuprinde procesiunile bune ale obârşiei 
dumnezeieşti. Căci, dăruindu-se tuturor celor ce sunt şi având în mod superior 
participările tuturor bunurilor, se distinge în mod unitar, se înmulţeşte în chip 
unic, se multiplică fără să iasă din starea de Unul. Şi, deoarece Dumnezeu este 
Cel ce este în mod mai presus de ființă, dar dăruieşte existenţa celor ce sunt şi 
produce toate fiinţele, se zice că se înmulțeşte acel unic. Este prin producerea 
din EI a multelor existenţe, rămânând nu mai puţin şi Unul în înmulțire şi unit în 
procesiune şi deplin în distincție continuând în chip suprafiinţial să fie ridicat 
peste toate cele ce sunt şi în aducerea unitară a tuluror la existență şi în 
revărsarea nemicşorată a nemicşoratelor lui dăruiri. 


Dar, fiind unic, dăruieşte în acelaşi timp din Sine ca Unul fiecărei părți şi 
întregului, unului şi mulțimii; este, de asemenea. Unul în mod mai presus de 
fiinţă, nefiind nici parte a mulțimii, nici un întreg din părți. Şi aşa nu e nici unul 
nici nu participă la Unul, nici nu are unitatea. Este Unul dincolo de acestea, mai 
presus de unul, de unul în cele ce sunt şi este şi mulţime neîmpărțită, 
supraplinătate neîmplinită, aducând la existenţă, desăvârşind şi susținând toată 

unitatea şi mulţimea. Şi iarăşi, prin îndumnezeirea din EI, făcându-se mulţi 
dumnezei, asemenea lui Dumnezeu, după puterea fiecăruia, se socoteşte că este 
şi se numeşte o distincţie şi o înmulțire a Dumnezeului cel Unul dar este numai 
puţin Dumnezeu începător şi Supradumnezeul sau Unicul Dumnezeu, neîmpărțit 
în minţi împărţite. ci unit în Sine şi neamestecat şi neînmulțit în mulți. 


Și aceasta înţelegând-o mai presus de fire călăuzitorul comun al nostru şi al 
învățătorului nostru în dăruirea luminii dumnezeieşti cel mult exersat în cele 
dumnezeieşti lumina lumii, le spune acestea în chip îndumnezeitor în sfintele lui 
scrieri. De fapt dacă sunt mulți aşa-zişii dumnezei, fie în cer, fie pe pământ - 
precum sunt mulți dumnezei şi domni mulţi - dar pentru noi este un singur 
Dumnezeu, Tatăl, din care sunt toate şi noi întru EI şi un singur Domn lisus 
Hristos, prin care sunt toate şi noi prin EI (| Cor. 8,5-6). 


Căci în Dumnezeu unirile sunt mai presus de distincţii şi înaintea lor şi sunt nu 
mai puţin unite şi după distingerea negrăită şi unitară a Unului. Aceste distincții 
comune şi unite ale dumnezeirii întregi vom încerca să le lăudăm după putinţă, 
ca procesiuni bune din numirile dumnezeieşti ce le descoperă în Scripturi, 
preştiindu-se, precum s-a spus aceasta, că toată numirea dumnezeiască bine 
lucrătoare, oricăruia din ipostasurile dumnezeieşti s-ar atribui trebuie să fie 
înţeleasă fără deosebire ca a întregii obârşii dumnezeieşti. 


Capitolul III - Despre puterea rugăciunii şi despre fericitul Ierotei, despre 
evlavie şi despre scrierea teologică (despre Scriptură) 


ŞI 


Să cercetăm în primul rând, de voieşti numele bunătăţii, prima şi desăvârşita şi 
ex- plicatoarea tuturor procesiunilor lui Dumnezeu, invocând Treimea obârşie a 
binelui şi suprabună, care explică toate preabunele pronii ale ei. Căci rrebuie să 
ne înălțăm întâi prin rugăciuni spre ea ca obârşie a binelui şi apropiindu-ne 
cât mai mult de ea, să ne introducem prin aceasta în cunoaşterea preabunelor 
daruri Statornicite în jurul ei. Fiindcă de fapt ea e prezentă în toate, dar nu 
toate Sunt prezente în ea. lar când o invocăm pe ea prin preasfintele 
rugăciuni cu o minte netulburată şi cu capacitatea unirii cu Dumnezeu, 
Suntem şi noi prezenţi în ea. Căci nu e în vreun loc, ca să lipsească cuiva. 

Dar şi spunând că este în toate cele ce sunt, suntem departe de infinitatea ei mai 
presus de toate, cuprinzătoare a tuturor. Deci noi să ne întindem prin rugăciuni 
spre întâlnirea mai înaltă cu razele dumnezeieşti şi bune. Căci se întâmplă ca şi 
cu un lanţ mult luminos, care atârnă din vârful cerului şi ajunge la noi, iar nouă, 
ținându-ne mereu de el cu mâinile, ni se pare că îl tragem, darde fapt nu noi îl 
tragem, odată ce e şi sus şi Jos, ci noi înşine suntem înălţaţi spre lucirile mai 
înalte ale razelor mult luminoase. Sau e ca şi când vrând să urcăm pe o corabie, 

prinzându-ne de vreuna din funiile întinse nouă dintr-o piatră şi date nouă spre 
ajutor, nu tragem noi piatra spre noi ci noi suntem duşi cu adevărat în corabie 
prin piatră. Dar şi inversul: dacă cineva, stând pe o piairâ fixă, se depărtează 
prin ea de corabie, nu face nimic pietrei fixe şi nemişcate, ci el se va depărta pe 
sine de corabie şi se va despărţi mai mult de ea. De aceea, înainte de orice şi mai 
mult când e vorba de învăţătura despre Dumnezeu, trebuie să începem cu 
rugăciunea, nu ca să atragem o putere care e prezentă pretutindeni şi nicăieri, ci 
ca prin pomenirile şi invocările lui Dumnezeu să ne predăm pe noi înşine lui şi 
să ne unim cu El. 

Dar poate, trebuie să dăm ca justificare a celor spuse şi faptul că deşi vestitul 
nostru învăţător lerotei adunând învăţăturile fundamentale teologice în mod mai 
presus de fire, noi ca unii ce nu o putem face, am scris altele, între care şi 
învăţătura prezentă despre Dumnezeu. Căci, dacă acela ar fi binevoit să trateze 
toate temele teologice şi ar fi dezvoltat în parte fiecare capitol teologic, noi n- 
am fi ajuns la atâta nebunie sau prostie, ca să socotim că ne putem apropia cu 
mai multă înţelegere şi mai dumnezeieşte de cele teologice decât el sau spunând 
a doua oară aceleaşi lucruri în mod prisositor, să vorbim în deşert, ba poate să-l 
şi nedreptăţim pe cel ce ne e învăţător şi prieten, care după dumnezeiescul Pavel 
ne-a explicat în mod elementar cuvintele aceluia, răpind vestita lui înţelegere şi 
explicare şi dăruindu-ne-o nouă. Dar acela, explicând cu adevărat ca un 
presbiter cele dumnezeieşti, ne-a dat norme rezumative care cuprind multe într- 
una şi ne-a făcut şi pe noi şi pe cei ca noi, după putinţă, învăţători ai sufletelor 
mai tinere, poruncindu-ne să dezvoltăm şi să distingem cu raţiunea, pe măsura 
noastră, expunerile rezumative şi unitare ale minţii atotînţelegătoare a bărbatului 
acela. 


Și de multe ori îndemnându-ne el la aceasta, ne-a trimis şi cartea însăşi, ca pe 
cea mai convingătoare. De accea şi noi îl dăm pe el ca învăţător desăvârşit al 
înţelesurilor mai înalte, socotindu-l între cei mai presus de mulți sau ca pe oa 
doua Scriptură următoare a lui Hristos Dumnezeu. lar celor ca noi le predăm 
cele dumnezeieşti pe măsura noastră. Căci, dacă hrana tare este a celor 
desăvârşiţi, de câtă desăvârşire n-au nevoie cei ce o oferă pe ea spre mâncare? 
Bine ni s-a spus deci şi aceasta, că vederea dc sine înţelegătoare a cuvintelor 
spirituale şi învăţarea lor cuprinzătoare are nevoie de o înţelegere (mai) 
presbiterială. lar ştiinţa şi învăţătura celor ce duc spre aceasta se cuvine dată 
celor sfinți şi sfinţiţi într-o treaptă mai de jos. Dar, deşi aceasta s-a observat şi 
de noi cu mare grijă - ca să rămânem cu tâlcuirea la cele distinse de 
dumnezeiescul învăţător, n-am repetat totuşi printr-o tautologie aceeaşi 
explicare a Scripturii propusă de el, fiindcă şi între toți ierarhii noştri de 
Dumnezeu inspirați el a stăpânit, după autorii Scripturii, precum ştii, peste toţi 

învățătorii de taine (căci şi noi, cum ştii şi el şi mulți din sfințiţii noştri fraţi ne- 
am unit în înţelegerea trupului de viaţă începător şi de Dumnezeu încăpător; ba 
a fost în această şi lacob, fratele Domnului şi Petru, culmea de vârf şi 
presbiterială a teologilor; apoi s-a socotit potrivit pentru toţi ierarhii să laude, pe 
cât era în siare fiecare, bunătatea nesfârşită în putere a slăbiciunii dumnezeieşti. 
Căci cu totul ridicându-se peste sine, cu totul ieşind din sine, a pătimit cele 
lăudate. Şi fiecare din cei ce îi auzeau şi îl vedeau, îl cunoşteau şi nu-l 
cunoşteau îl socoteau ca un cântăreţ dumnezeiesc inspirat de Dumnezeu. 


Dar ce ţi-aş putea spune ţie despre cele teologhisite de acela? Căci dacă nu uit şi 
de mine însumi, ştiu multe de la tine auzind unele părți dumnezeieşti din acele 
învățături de laudă. Căci ţi-a fost grija să nu comunici în mod trecător cele 
despre Dumnezeu. 

Vom lăsa cele de taină, de negrăit celor mulţi şi ţie cunoscute, pentru că sfânta 
cunoştinţă a noastră trebuie să fie comunicată şi să o apropiem, pe cât e cu 
putință, cât mai multora. Fiindcă el a întrecut pe mulţi din învățătorii noştri în 
folosirea timpului şi în curăția minţii şi exactitatea dovezilor şi în celelalte sfinte 
învățături, încât nu am încercat niciodată să privim spre un soare atât de mare. 
Căci am fost conştienţi de noi înşine şi ştim că nu ajunge să înţelegem cele 
inteligibile ale celor dumnezeieşti, nici să exprimăm şi să spunem câte sunt cu 
putinţă de grăit despre cunoştinţa de Dumnezeu. 


Ci, fiind departe, suntem lipsiţi de ştiinţa bărbaţilor dumnezeieşti în privinţa 
adevărului despre Dumnezeu. Fiindcă pentru evlavia prisositoare am ajuns la 
convingerea că nu auzim şi nu putem spune nimic despre înţelepciunea 
dumnezeiască, dacă n-am primit în minte că nu trebuie să fim fără grijă în 
privinţa cunoaşterii posibile a celor dumnezeieşti. lar despre aceasta ne-au 
convins nu numai dorinţele fireşti ale minţilor, care tind cu iubire spre vederea 
celor mai presus de fire, dar aceasta e şi cea mai bună orânduire a legilor 
dumnezeieşti. Ea a hotărât să ne ocupăm cu cele mai presus de noi şi de 
vrednicia noastră, neajunse însă (numai prin noi); să învăţăm toate câte sunt 
dorite de noi şi ni s-au dăruit. Dar a poruncit să le transmitem cu bunătate, 
îndată, şi altora. 

Ascultând deci şi noi de acestea şi neobosind sau neslăbind în căutarea celor 
dumnezeieşti, pe cât este cu putinţă, dar ajutând şi pe cei fără putere să 
privească la cele mai înalte ale noastre, nelăsându-i neajutaţi, ne-am silit să le 
scriem. Nu îndrăznim să vă învăţăm ceva nou ci distingem şi descoperim în 
mod rezumativ, cele spuse de lerotei, sfințitul cu adevărat de Dumnezeu, prin 
cercetările în parte şi amănunțite ale fiecărei teme. 

Capitolul IV - Despre bine, lumină, frumuseţe, iubire, extaz, râvnă şi că 
răul nu e nici din ceea ce este şi în cele ce sunt 


ŞI 


Să înaintăm deci cu cuvântul la bunătatea însăşi pe care teologii (autorii 
Scripturii) o atribuie prin excelență dumnezeirii mai presus de dumnezeire şi o 
deosebesc de toate, cum luminează toate care participă la lumina lui după 
raţiunea puterii lor, aşa şi binele mai presus de soare, prin însăşi existenţa lui ca 
arhetipul ridicat mai presus de chipul lui obscur, transmite tuturor, pe măsura lor 
razele întregii bunătăţi. Prin acestea au luat subzistență toate fiinţele, puterile şi 
lucrările inteligibile şi înţelegătoare. Prin ele îşi au viaţă permanentă şi 
nemicşorată, hberă de toată coruperea şi moartea şi de materie şi de naştere şi de 
nestatornicie şi curgere şi sunt deasupra oricărei schimbări spre altceva şi spre 
altundeva. Căci sunt cugetate ca netrupeşti şi nemateriale şi înţeleg că minţi în 
mod mai presus de lume şi luminează în sens propriu rațiunile existenţelor şi 
iarăşi îşi dobândesc cele proprii de la cele înrudite. Şi au statornicia din bunătate 
şi de acolo este temeiul, susţinerea, paza şi locaşul celor bune. Şi dorind-o pe ea 
au şi existenţă şi bună existenţă. Și sunt întipărite de ea în chipul binelui, pe cât 
este cu putință şi comunică şi celor de după ele, cum arată rânduiala 
dumnezeiască, din darurile binelui de care se împărtăşesc ele. 

De acolo au ele treptele mai presus de lume, unirile între ele, deosebirile 
neconfun- dale, puterile ce urcă pe cele mai de jos la cele mai bune; de acolo 
sunt: purtarea de grijă a celor mai înalte pentru cele de al doilea (rang) şi 
păstrarea puterilor proprii, neschimbatele dezvoltări în ele însele, identitățile în 
dorinţa binelui, stările de vârf şi toate celelalte câte s-au spus de către noi în 
scrierea Despre însuşirile şi treptele îngereşti. Dar şi cele ce aparţin ierarhiei 
cereşti, purificările potrivite îngerilor, călăuzirile luminoase mai presus de lume 
şi faptele desăvârşitoare ale întregii desăvârşiri îngereşti le au din bunătatea 
izvorâtoare şi atoate cauzatoare. De la ea li s-a dăruit chipul binelui şi arătarea 
bunătăţii ascunse în ele şi faptul de-a fi îngeri sau vestitori ai ei, adică ai 
dumnezeieştii tăceri şi faptul de a fi ca un fel de lumini arătate, proiectate ca 
tâlcuiri ale Celui ce este în cele ascunse. Dar şi sufletele de după acele sfinte şi 
sfințite minţi şi toate cele bune ale sufletelor sunt pentru bunătatea mai presus 
de bine: faptul de-a fi înțelegătoare, de-a avea ca viaţă esenţială (fiinţială) însăşi 
existenţa nepieritoare, de-a fi călăuzitoare prin ele ca bine, de-a putea fi înălțate 
spre obârşia binelui alăturea celor bune şi de a se împărtăşi de iluminările ce 
țâşnesc de acolo, pe potriva lor şi de a participa cu toată puterea la darul binelui 
şi toate celelalte înşirate de noi în scrierea Despre suflet. 

Dar dacă trebuie să o spunem şi sufletele neraţionale sau ale animalelor, câte 
străbat aerul şi umblă pe pământ şi câte se târâie pe pământ şi-şi duc viaţa în apă 
sau umblă în mod amfibiu şi câte viețuiesc acoperite sau în peşteri sau simplu 
au un suflet sau viaţă cu simţuri şi ele toate s-au însufleţit şi au primit viaţa 
pentru bunătate. Şi toate plantele au pentru ea viaţă crescătoare şi mişcătoare din 
fire. ŞI orice substanţă neînsuflețită şi fără viaţă există din pricina binelui şi a 
primit pentru el deprinderea fiinţială. 

lar peste toate cele existente (cele ce sunt) este binele. EI dă chip fără chip şi 
numai în el esle nefiinţa, ca ceea ce întrece fiinţa şi neviaţa care întrece viaţa şi 
înţelepciunea care întrece lipsa de minte şi toate câte sunt în bine formatoare 
superioare ale celor fără chipuri. Şi dacă trebuie să o spunem, toate cele ce sunt 
doresc binele cel mai presus de toate, care el însuşi nu este şi se străduiesc cum 
să fie în bine şi bune, care e cu adevăra mai presus de ființă prin depăşirea 
tuturor. 

Dar, trecând noi prin mijloc, ne-a scăpat descrierea binelui, care este cauza 
începuturilor şi sfârşiturilor celor cereşti sau a prezentării fiinţei (substanţei) lor 
care nu le lasă nici să crească, nici să se micşoreze, a mişcărilor făcute în mersul 
ceresc atât de întins şi a ordinii stelelor, a măreției luminilor şi stabilităţii lor şi a 
varietății schimbătoare a multor mişcări ale unor stele şi a celor doi luminători, 
pe care Scriptura îi numeşte mari (cf. Fac. 1.16) a revenirii lor periodice la 
aceleaşi locuri, prin care se succed zilele şi nopţile şi se măsoară lunile şi anii, 
care defi-nesc mişcările ciclice ale timpului şi ale celor din timp şi le numără, le 
statornicesc şi le susțin. Dar ce ar spune cineva despre însăşi raza soarelui în 
sine? Căci lumina ei este din bine şi ea este chipul bunătăţii. De aceea binele se 
şi laudă cu numiri luminoase, care descoperă ca în chipuri arhetipul. Căci 
precum bunătatea dumnezeirii cea mai presus de toate străbate de la cele mai 
înalte şi mai vechi ființe până la cele din urmă şi este mai presus de toate, 
neajungând nici cele mai de sus la înălțimea ei nici cele mai de jos netrecând de 
cuprinsul ei şi luminează pe toate câte pot să fie luminate şi le creează şi le dă 
viaţă şi le susţine şi le desăvârşeşte şi este măsura celor ce sunt şi veacul şi 
numărul şi ordinea şi cuprinsul şi cauza şi ţinta, la fel şi chipul arătat al bunătăţii 
dumnezeieşti - care este soarele acesta - este mare şi întreg luminos şi pururea 
luminat. 


Revărsarea de multe feluri a binelui în toate cele ce se pot împărtăşi de el le 
luminează pe toate şi are lumină supra extinsă, cum întinde soarele la tot 
cosmosul văzut, în sus şi în jos, strălucirile razelor sale. Şi dacă ceva nu se 

împărtăşeşte de ele, aceasta nu e din cauza slăbiciunii sau scurtimii răspândirii 
luminii lui ci a celor ce prin incapacitatea primirii nu se întind la împărtăşirea de 
lumină. De fapt razele trecând prin altele le luminează pe toate cele capabile şi 
nu e nimic din cele văzute la care să nu ajungă mărimea covârșitoare a luminii 
soarelui. 


Dar ea contribuie şi la naşterea şi devenirea corpurilor şi le mişcă spre viaţă şi le 
hrăneşte şi le face să crească şi le desăvârşeşte şi le curăţeşte şi le uneşte. Şi 
astfel, lumina lui este măsura şi numărul orelor, al zilelor şi al întregului timp al 
nostru. Căci ea este lumina - deşi la început era fără formă - de care a vorbit 
Moise şi ea a rânduit prima treime a zilelor noastre (cl. Fac. 1,14). Şi, precum 
bunătatea le întoarce toate spre sine şi este adunătoarea proprie a celor 
împrăştiate, ca dumnezeirea începătoare şi unificatoare şi toate se doresc după 
ea ca începătoare, ca susținătoare, ca ţintă, aşa binele este (cum zice Scriptura) 
cel din care au luat toate existenţă şi sunt ca produse ale cauzei desăvârşite şi în 
care toate se menţin, păzite şi ţinute ca într-un sân atotţiitor şi spre care se întorc 
toate, ca spre capătul propriu al fiecăruia. După el se doresc toate cele 
înţelegătoare şi raționale în mod cunoscător, cele simţuale în mod senzorial, cele 
lipsite de simţire prin mişcare înnăscută a dorinţei vitale, iar cele lipsite de viaţă 
şi socotesc, numind bunătate însăşi existența dumnezeiască (obârşia 
dumnezeiască) care prin însăşi faptul că e binele, ca bine fuințial (prin fiinţă) 
întinde bunătatea la toate cele ce sunt. De fapt, precum soarele nostru, nu prin 
cugetare sau voinţă, ci prin însuşi faptul că este, simplu existente, numai prin 
capacitatea împărtăşirii ființiale. 


Potrivit aceleiaşi raţiuni, chipul arătat şi lumina adună şi întoarce spre sine toate 
cele ce sunt, pe cele ce văd, pe cele mişcate şi luminate, pe cele încălzite, 
adunându-le sub razele ei. De aceea şi soarele le ţine împreună pe toate şi le 
adună pe cele împrăştiate. Şi toate cele sensibile se doresc după el fie ca să 
vadă, fie ca să fie mişcate şi luminate şi încălzite şi peste tot să fie susținute. Şi 
nu spun după un cuvânt din vechime ca soarele, fiind şi creator al întregului 
cârmuieşte în mod propriu lumea văzută ci că cele nevăzute ale lui (Dumnezeu) 
se văd de la zidirea lumii, din făpturi fiind cunoscute, adică veşnica lui putere şi 
dumnezeire - (Rom. 1,20). 


$5 
Dar acestea ţin de teologia simbolică. Dar acum trebuie să lăudăm şi să spunem 
numele luminii spirituale a binelui, pentru că binele se numeşte lumină 
spirituală (inteligibilă), pentru că toată mintea supracerească e plină de lumină 
spirituală. Şi toată neştiinţa şi rătăcirea trebuie alungată din toate sufletele în 
care ajunge şi tuturor trebuie să li se transmită sfânta lumină şi ochii lor 
înţelegători trebuie curățiți de ceața neştiinţei care îi învăluie; iar sufletele 
trebuie ridicate şi eliberate de marea povară a întunericului în care sunt închise. 

Intâi trebuie să li se transmită o lumină moderată. Apoi, ca unora ce au gustat 
lumina şi o doresc mai mult, să li se dăruiască şi mai mult şi să lumineze cu 
prisosinţă, fiindcă au iubit mult (cf. Luc. 7,47). Şi pururea se vor întinde înainte, 
pe măsura înălțării lor. 

Deci toată lumină bună se numeşte lumină spirituală, ca rază izvorâtoare şi ca 
revărsare de lumină ţâşnitoare de sus, care luminează din plinătatea ei toată 
mintea mai presus de lume şi din jurul lumii şi înnoieşte toate puterile lor 
înţelegătoare şi le cuprinde pe toate, fiind aşezată mai presus de ele şi 
depăşindu-le pe toate prin faptul că e mai presus de ele. Şi simplu vorbind, toată 
domnia puterii luminătoare, ca una ce e lumină începătoare şi mai presus de 
lumină, cuprinde şi adună în sine ca mai presus de ea şi înainte de ea, toate cele 
înţelegătoare şi cele raționale şi le leagă într-una. Căci, precum neştiinţa dezbină 
pe cei rătăciţi, aşa prezenţa luminii inteligibile (spirituale) adună şi uneşte şi 
desăvârşeşte pe cei luminaţi şi-i întoarce de la opiniile multiple spre Cel cu 
adevărat existent (1POS TO GvToG Ov şi-i adună de la vederile variate sau mai 
bine zis, de la închipuiri la cunoştinţa cea una, adevărată, curată şi unitară, 
umplându-i de singura şi unica lumină. 


SI 


Acest bine e lăudat de sfinţii cuvântători şi ca frumos, şi ca frumuseţe, şi ca 
iubire, şi ca iubit şi prin toate celelalte numiri dumnezeieşti cuvenite frumosului, 
de frumuseţe făcător şi plin de har. lar frumosul şi frumuseţea se pot distinge în 
cauza care le cuprinde în una pe toate. Căci acestea distingându-le în toate 
existențele ca participate şi participante, spunem că frumos este ceea ce 
participă la frumuseţe, iar frumuseţea este participarea la cauza frumuseții 
tuturor celor frumoase. lar frumosului mai presus de fiinţă i se spune frumuseţe, 
pentru frumuseţea transmisă de la ea tuturor celor ce există, fiecăruia în mod 
propriu şi pentru că e cauza bunei armonii şi luminozităţi, ca o lumină ce 
transmite tuturor transmisiunile de frumuseţe făcătoare ale razelor ei izvorâtoare 
şi ca una ce atrage la sine (de unde i se spune şi frumos) toate şi le adună pe 
toate în toate ca în una şi aceeași. lar frumosul, ca atotfrumosul şi suprafrumosul 
şi pururea existent şi acelaşi frumos, nu devine, nici nu se pierde, nici nu creşte, 
nici nu se veştejeşte, nici nu ia ceva frumos în altceva urât, nici nu e o dată 
altădată nu, nici nu e faţă de ceva frumos, faţă de altceva urât nici nu e acum, iar 
acum nu că uneori fiind frumos, alteori nu, ca fiind unora frumos, altora nefiind 
frumos. Ci acelaşi e în sine cu sine, de acelaşi unic chip, fiind pururea frumos şi 
având în sine, mai înainte de tot frumosul, în mod superior, frumuseţea 
izvorâtoare. Căci a preexistat prin firea simplă şi suprafirească a tuturor celor 
frumoase, toată frumuseţea şi tot frumosul în mod unitar în calitate de cauză. 

Căci din acest frumos le vine tuturor celor ce sunt existenţă şi pentru frumos 
sunt toate armoniile şi prieteniile şi comuniunile între toate şi toate şi prin 
frumos s-au unit toate şi frumosul e începutul tuturor sau cauza făcătoare a 
tuturor. El le mişcă pe toate şi le susține prin dragostea de frumuseţe proprie. Şi 
e capătul tuturor şi cauza iubită şi finală (căci toate se fac pentru frumos) şi 
exemplară, căci toate se definesc conform lui. De aceea frumosul este acelaşi cu 
binele, pentru că toate se doresc după frumos şi bine prin toată cauza. Şi nu 
există ceva din cele ce sunt care să nu se împărtăşească de frumos şi de bine. Ba 
cuvântul va îndrăzni să spună şi aceasta, ca şi ceea ce nu participă la frumos şi 
la bine. Căci şi el va fi frumos şi bun când se va lăuda în Dumnezeu prin 
înlăturarea tuturor în mod mai presus de fiinţă. Acest Unul bun şi inimos este în 
mod unitar cauza tuturor celor multe frumoase şi bune. Din acesta sunt toate 
existenţele fiinţiale ale celor ce sunt, unirile, deosebirile, identitățile, diferenţele, 
asemănările, neasemănările, cele comune celor contrare, neamestecările celor 
unite, proniile celor mai de sus, deosebirile celor din aceleaşi elemente, 
întoarcerile celor de mai jos, stările nemişcate şi duratele tuturor celor ce se 
păzesc pe ele însele. 

Și iarăşi cele comune tuturor în toate, în mod propriu fiecăruia şi acordurile şi 
prieteniile neconfundate şi armoniile întregului, comparaţiile aflate în întreg, 
legăturile nedesfăcute ale celor ce sunt, succesiunile neîntrerupte ale celor ce se 
desfăşoară, toate stările şi mişcările minţilor, ale sufletelor, ale trupurilor. Căci e 
o stare şi o mişcare în toate, ceea ce ţine pe fiecare durabil mai presus de orice 
stare şi mişcare în rațiunea sa şi îl mişcă în mişcarea proprie. 


$8 


Și se spune că se mişcă minţile dumnezeieşti, unindu-se în mod circular cu ilu- 
minările fără început şi fără sfârşit ale frumosului şi binelui; dar şi în mod direct 
(în linie dreaptă), când ies spre purtarea de grijă a celor mai de jos îndreptându- 
le pe toate în mod direct (în linie dreaptă) şi în mod circular şi în spirală când 
purtând de grijă de cele mai de jos rămân fără să iasă din ele în identitatea lor. 
In această identitate a frumosului şi binelui ce se mişcă nesfârşit unul în altul. 

lar mişcarea sufletului este circulară, ca intrare în sine însuşi de la cele din afară 
şi ca adunare unitară în ele însele a puterilor lui înţelegătoare, ca adunare ce-i 
dăruieşte sufletului ca într-un cerc, nerătăcirea întorcându-l şi adunându-l de la 
cele din afară, întâi în el însuşi, apoi ca pe unul ce a devenit unitar, unindu-l cu 
puterile ce se unesc în mod unitar şi astfel conducându-l spre frumosul şi binele 
care e mai presus de toate cele ce sunt şi e unul şi acelaşi şi fără început şi fără 
sfârşit. lar în spirală se mişcă sufletul, întrucât uneşte cunoştinţele dumnezeieşti 
în mod propriu cu sine nu în chip înţelegător şi unitar, ci rațional şi desfăşurat, 

ca prin nişte lucrări amestecate şi unitare. lar în mod direct (în linie dreaptă), 
când neintrând în sine şi nemişcându-se printr-o înţelegere unitară (căci aceasta 
este, cum am spus, în cerc), ci mişcându-se spre cele din jurul său şi de la cele 
din afară, se înalță ca de la nişte simboale variate şi înmulţite spre intuiţiile 
simple şi unite. 

Deci cauza acestor trei mişcări ale tuturor şi a celor sensibile şi cu mult înainte a 
per-sisienţelor şi stărilor şi temeiurilor, ca şi susținătoarea şi capătul final al lor 
este frumosul şi binele, care e mai presus de toată starea şi mişcarea. De aceea, 
toată starea şi mişcarea e din el şi în el şi spre el şi pentru el. Căci din el şi prin 
el e şi toată fiinţa şi viaţa şi a minţii şi a sufletului, micimile şi egalitățile, 
mărimile, măsurile, asemănările celor ce sunt armoniile, combinările, 
întregimile. Părţile din el e totul unul şi mulțime, legăturile părţilor, unirile 
tuturor părţilor,  desăvârşirile întregurilor, calitatea, cantitatea, lăţimea, 
nesfârşitul, comparaţiile, deosebirile, toată nesfârşirea, toată marginea, toate 
definițiile, treptele, depăşirile, elementele. formele, toată fiinţa, toată puterea, 
toală lucrarea, toată deprinderea, toată simţirea, toată rațiunea, toată înţelegerea, 
toată atingerea, toată ştiinţa, toată unirea. Şi simplu, tot ce există e din frumos şi 
bine şi în frumos şi bine şi se întoarce spre frumos şi bine. Şi toate câte sunt şi 
se fac sunt şi se fac pentru frumos şi bine şi toate privesc spre el şi sunt mişcate 
spre el şi se susţin de el şi sunt din pricina lui şi pentru el; şi în el e tot începutul 
ca model săvârşitor, făcător, formator, temeiul elementelor şi simplu, tot 
începutul, toată susținerea şi capătul final. Şi, ca să spun într-un cuvânt, toate 
cele ce sunt, sunt din frumos şi bine. Şi, toaie cele ce nu sunt sunt în chip mai 
presus de fiinţă în frumos şi bine. Şi acesta este începutul tuturor şi mai presus 
de început şi supra desăvârşit. Că din el şi prin el şi în el şi spre el sunt toate, 
cum spune sfântul cuvânt (Rom. 11.36). Deci tuturor le este dorit şi iubit 
frumosul şi binele. Şi pentru el şi din pricina lui iubesc şi cele mai mici pe cele 
mai înalte întoarse spre ele şi stau în comuniune cu cele de aceeaşi constituţie şi 
treaptă şi cele mai înalte au purtare de grijă pentru cele mai mici şi ele se susţin 
pe ele şi toate dorind frumosul şi binele, fac şi voiesc toate câte le fac şi le 
voiesc. Dar Cuvântul adevărat îndrăzneşte să spună şi aceasta, că EI însuşi e 
cauzatorul tuturor pentru covârşirea bunătăţii şi pe toate le iubeşte şi toate le 
face, toate le desăvârşeşte, toate le susţine, toate le întoarce spre Sine şi este şi 
iubirea dumnezeiască, face roditor binele binelui pentru bine. Căci însăşi iubirea 
binefăcătoare a celor ce există, preexistând în mod covârşitor în bine, nu l-a 
lăsat pe acesta să rămână neroditor în sine, ci l-a mişcat pe el la făptuire prin 
covârşirea care le face pe toate. 


ŞII 

Dar să nu socotească cineva că vestim numirea erosului contrar Scripturii. Căci 
socotesc că este lucru nerațional şi strâmb a nu fi atent la înţelesul scopului, ci la 
cuvinte. Şi aceasta nu este propriu celor ce voiesc să înțeleagă cele 
dumnezeieşti, ci celor ce primesc sunetele simple şi pe acestea le ţin la partea 
din afară a urechilor netrecute înlăuntru şi nu voiesc să ştie ce înseamnă cutare 
cuvânt şi cum trebuie lămurit şi prin alte cuvinte cu acelaşi înţeles şi mai 
revelatoare. Ei rămân la litere şi la semne neînțelese şi la silabe şi vorbe 
necunoscute care nu se deschid înţelegerii 

sufletului lor şi sună exterior la auzul lor, bombănite prin buze. Ei sunt ca aceia 
care nu pot vedea că numărul patru înseamnă de două ori doi sau că linia 
dreaptă poate fi trasă prin mai multe linii drepte sau că locul matern poate fi 
indicat prin locul patern sau că orice altceva poate fi indicat prin alte multe 
cuvinte care înseamnă acelaşi lucru. 


Trebuie ştiut, potrivit dreptei raţiuni, că de litere, dc silabe, de cuvinte, de 
propoziţii şi cuvinte ne folosim pentru simţuri şi că atunci când sufletul se mişcă 
prin actele lui înţelegătoare spre cele cugetate, sunt de prisos odată cu simţurile 
şi cele simţite prin ele. La fel sunt de prisos şi puterile înţelegătoare, când 
sufletul devenit în chip dumnezeiesc se atinge într-o unire neînţeleasă de razele 
luminii neapropiate prin atingeri care nu se folosesc de ochi. Dar când mintea se 
sileşte să se mişte prin cele sensibile spre înţelegeri contemplate intuite, cele ce 
ne vin prin simţuri ni se fac mai vădite, cuvintele mai clare, cele văzute mai 
înţelese, ca atunci când cele arătate prin simţuri rămân nelămurite. Atunci cele 
sensibile nu se vor putea înfăţişa bine minţii. Dar ca să nu părem că spunem 
acestea, schimbând Scripturile, să le audă pe acestea cei ce cercetează (critică) 
numirea iubirii (eros) lubeşte-o pe ea şi te va păstra pe tine. Imbrăţişeaz-o pe ea 
şi cinsteşte-o pe ea, ca să te îmbrăţişeze (Pild. 4.6-8). Şi toate celelalte pe care le 
laudă Scriptura. 

Dar unora din sfinţii noştri cuvântători li s-a părut că numele eros (dragoste) 
este mai puţin dumnezeiesc decât cel de agape (iubire). Aceştia să audă că scrie 
şi dumnezeiescul Ignatie: Erosul meu (dragostea mea) s-a răstignit. Și în 
introducerile anterioare la Scripturi vei afla pe careva spunând despre 
dumnezeiasca înţelepciune: M-am îndrăgostit de frumuseţea ei (Înţel. 8,2). Deci 
să nu ne temem dc numele dragostei (erosului), nici să nu ne tulbure pe noi 
vreun cuvânt îndoielnic despre ea. Mie îmi pare că Scripturile văd un înţeles 
comun în numele de iubire şi de eros de aceea folosesc mai mult pentru cele 
dumnezeieşti cuvântul eros adevărat, din cauza prejudecăţii necuvenite a unor 
astfel de oameni. Deoarece nu numai noi, ci şi Scripturile laudă erosul ca 
potrivit pentru Dumnezeu. 

Dar mulțimile, nepricepând unitatea numelui dumnezeiesc de eros, s-au 
rostogolit, pe măsura lor la o folosire divizată şi trupească şi distinctivă a lui, 
cum nu este adevăratul eros, ci idolul sau mai bine zis o cădere de la erosul 
adevărat! Căci mulțimea nu poate pricepe unitatea erosului dumnezeiesc şi unic. 
De aceea, părând multora un nume mai greu de înţeles, a fost folosit pentru 
înţelepciunea dumnezeiască spre înălțarea şi ridicarea lor la cunoaşterea 
dragostei adevărate (erosului adevărat) şi spre eliberarea de greutatea înţelegerii 
ei. Deci noi când întâlnim pe unii care cugetă în mod inferior, să înţelegem în 
chip cinstit, ținând seama şi de cuvântul: Căci s-a întors iubirea ta asupra mea 
mai minunată decât dragostea femeilor (II Reg. 1.26). Pentru cei ce aud drept 
cele dumnezeieşti, sfinţii autori al Scripturilor folosesc în acelaşi înţeles 
cuvântul iubire (agape) şi eros, potrivit revelaţiilor dumnezeieşti. Şi au aceeaşi 
putere de unire şi legare şi de amestecare cu frumosul şi binele. Căci ele sunt 
pentru frumos şi bine şi frumosul şi binele provin din ele şi ţin pe cele de 
aceeaşi treaptă în comunicare reciprocă, dar şi mişcă pe cele dintâi spre purtarea 
de grijă a celor de al doilea şi întăresc pe cele de mai jos prin întoarcerea lor 
spre cele mai de sus. 

Dar erosul dumnezeiesc este şi extatic, nelăsând pe cei îndrăgostiţi să fie ai lor 
ci ai celor de care sunt îndrăgostiţi. Şi arată pe cele superioare, purtătoare de 
grijă pentru cele inferioare şi pe cele de acelaşi grad susținându-se una pe alta, şi 
pe cele inferioare într-o întoarcere dumnezeiască spre cele dintâi. De aceea şi 
marele Pavel ajuns în posesia erosului dumnezeiesc şi părtaş de puterea lui 
extatică, zice cu gura îndumnezeită: Nu mai trăiesc eu, ci Hristos trăieşte în 
mine (Gal. 2.20). Zice aceasta ca adevarăt cuprins de dragoste şi ca cel ce a ieşit 
din sine, cum însuşi zice, în Dumnezeu şi că cel ce nu mai trăieşte viaţa lui ci 
viaţa Celui iubit, ca foarte iubit. Dar putem îndrăzni să spunem şi aceasta, ca şi 
cauzatorul tuturor, prin erosul frumos şi bun pentru toți. pentru covârşirea 
bunătăţii iubitoare (erotice), iese afară din Sine prin purtările de grijă spre toate 
cele ce sunt şi oarecum atras de bunătatea şi iubirea şi erosul său. Şi ieşit de sub 
toate şi peste toate, se coboară spre ceea ce e în toate, neieşit din Sine în puterea 
lui extatică mai presus de fiinţă. De aceea îl numesc pe EI cei puternici în cele 
dumnezeieşti şi râvnitor, ca bogat în erosul lui bun faţă de cele ce sunt şi ca Cel 
ce stimulează râvna dorinţei de dragoste şi ca arătându-se pe Sine râvnitor în ea 
făcând aceasta şi pe cele dorite râvnitoare față de EI, ca unele ce sunt 
providenţiale de El. Şi atât cel îndrăgostit cât şi dragostea sunt în întregime ale 
dragostei şi ale binelui. Şi cele întemeiate de mai înainte în frumos şi bine există 
şi sunt făcute pentru frumos şi bine. 

Dar ce voiesc în general vorbitorii despre Dumnezeu când îl numesc o dată eros 
şi iubire, altădată îndrăgit (prin eros) şi iubit. Numirile dintâi îl arată cauzator şi 
producător şi născător; iar cele de al doilea îl arată pe EI însuşi. Şi prin primele e 
mişcat, prin cele de al doilea mişcă. Aceasta arată că EI însuşi e mişcător al său 
şi prin Sine. Astfel îl numesc pe EI iubit şi vrednic de iubit, ca frumos şi bun. lar 
eros şi iubire îl numesc ca fiind putere mişcătoare şi în acelaşi timp înălțătoare 
spre Sine, ca fiind singurul EI însuşi şi prin Sine frumos şi bun şi ca fiind 
arătarea sa prin Sine. Şi ca fiind lucrarea bună a unirii cu Sine ridicată peste 
toată unirea şi mişcarea îndrăgită (a erosului), simplă, de sine mişcătoare, de 
sine lucrătoare, preexistentă binelui, izvorâtoarea bunătăţii în cele ce sunt şi 
întorcându-le iarăşi spre bine. În aceasta se arată cu deosebire erosul 
dumnezeiesc nesfârşit în sine şi fără început pentru bine din bine şi în bine şi 
spre bine, mişcându-se în sine, în învăluire proprie. lară abatere în aceeaşi 
calitate şi proiectându-se pururea, dar rămânând şi restabilindu-se la fel. 


Acestea le-a spus şi vestitul nostru săvârşitor al celor sfinte în chip dumnezeiesc 
în imnele dragostei (dumnezeieşti), ca să nu gândim ceea ce e necuvenit şi ca 
să-l avem ca pe un cap sfinţit al nostru în cuvântul nostru despre eros. 

Din imnele dragostei (erosului) ale preasfântului lerotei 


Erosul, fie că-i zicem dumnezeiesc, fie îngeresc, fie mintal, fie sufletesc, fie 
fizic, să-l înţelegem ca pe o putere unificatoare şi înarticulatoare, care mişcă 
cele superioare spre purtarea de grijă a celor inferioare, iar pe cele de acelaşi fel 
spre reciprocitate în comuniune şi la urmă pe cele inferioare spre întoarcere la 
cele mai înalte şi mai înaintate. 

Din aceleaşi imne de dragoste ale aceluiaşi 


Deoarece am dat ordinea multelor trepte ale dragostei (care purced) dintr-una, 
vom spune în cele următoare care sunt cunoştinţele şi puterile felurilor dragostei 
(erosurilor) din lume şi mai presus de lume pc care le întrec, după scopul 
rațiunii, treptele şi ordinele dragostei înţelegătoare şi inteligibile, mai presus de 
care se află erosurile de sine inteligibile şi dumnezeieşti ale frumuseţilor 
adevărate, care au fost cântate cu dreptate de noi. Rezumând acum iarăşi toate în 
erosul cel unul şi concentrat, vom prezenta pe tatăl tuturor; şi strângând din cele 
multe întâi vom aduna două feluri ale dragostei, peste care stăpâneşte cauza 
anticipată nesupusă relaţiei, a dragostei întregi de dincolo de toate, spre care 
tinde în armonie cu fiecare dintre existenţe erosul întreg din toate. 

Ale aceluiaşi, din aceleaşi imne ale dragostei 


Adunându-le iarăşi pe aceleaşi în una, să spunem că este o unică putere simplă 
care se mişcă de la sine spre o anumită îmbinare unitară, de la Binele însuşi 
până la ultima dintre existenţe, şi de la aceasta iarăşi prin toate spre Binele din 
ea însăşi şi prin ea însăşi întorcându-se circular spre ea însăşi, desfăşurându-se 
(în cerc) neîncetat, identică cu ea însăşi. 

Și, dacă cineva ar întreba: dacă tuturor le este drag şi dorit şi iubit frumosul şi 
binele (căci îl doreşte pe acesta şi râvneşte să fie în el cum am spus, şi ceea ce 
nu este; şi el este ceea ce dă formă şi celor fără formă şi în el se zice şi este în 
chip mai presus de fiinţă şi ceea ce nu este), cum nu doreşte frumosul şi binele - 
şi mulțimea demonică ce e alipită de materie şi a căzut din identitatea îngerească 
a dorinţei binelui şi se face cauză a tuturor relelor ei şi ale altora, câte zicem că 
s-au înrăit? Şi cum neamul demonilor, produs de bine, nu rămâne în chipul 
binelui? Sau cum, făcut bun de către bine nu este în chipul binelui? Şi ce este 
ceea ce-l face rău? Şi în general ce este răul? Şi din ce început a luat existenţă şi 
în ce este din cele ce sunt? Şi cum a voit Cel bun să-l producă pe el? Şi cum 
voind aceasta, a putut? Și dacă răul e din altă cauză, care e acea altă cauză a 
celor ce sunt afară de bine? Şi cum existând şi pronia, există răul sau s-a făcut în 
general, sau nu e desfiinţat? Și cum doreşte ceva din cele ce sunt răul deosebit 
de bine? 

Acestea le va spune poate nedumerită o pretinsă rațiune. Dar îi vom cere ei să 
privească la adevărul lucrurilor şi vom îndrăzni să spunem întâi aceasta. Răul 
nu este din bine. Și dacă e din bine, nu este rău. Căci nici răceala nu este din 
foc, nici binelui nu-i aparţine să nu producă cele bune. Şi dacă toate cele ce 
există sunt din bine (căci e firea binelui să aducă la existenţă şi să mântuiască 
iar a răului Să strice şi să destrame), nimic din cele existente nu e din rău. Și 
nici răul însuşi nu e prin el, chiar dacă există în ceva răul. Și dacă e aşa răul 
nu este cu totul rău, ci are ceva din bine, şi de aceea este în parte rău. Căci 
dacă cele ce sunt se doresc după frumos şi bine, toate cele ce le fac, le fac 
pentru că par bune. De fapt scopul celor ce sunt are ca început şi ţintă binele 
(căci nimic nu face ceea ce face gândindu-se la firea răului). 


Dar atunci cum e răul în cele ce sunt, sau este nesocotind dorinţa cea bună? Şi 
dacă toate cele ce există sunt din bine şi binele e dincolo de cele ce sunt - în 

bine şi ceea ce nu este, este. lar răul nu este nici existent, iar dacă nu este nu e 
cu totul rău, nici neexistent în sens de depăşire. Căci ceea ce nu este peste tot nu 
e nimic, dacă nu se spune că e în bine ca supraființă. Deci binele va fi 
supraîntemeiat cu mult înainte şi de ceea ce există simplu şi de ceea ce nu 
există. lar răul nu e nici în cele ce sunt, nici în cele ce nu sunt, ci e mai departe 
de bine şi mai străin şi mai fără fiinţă decât chiar ceea ce nu este. De unde e deci 
răul, va întreba cineva. Căci dacă nu este răul, virtutea şi răutatea (păcatul) sunt 
acelaşi lucru, ca un tot în tot şi ca o parte potrivită părții. Sau nici ceea ce se 
luptă cu virtutea nu e rău. Dar înfrânarea şi neînfrânarea sunt contrare şi la fel 
dreptatea şi nedreptatea. Şi nu vorbesc numai de drept şi de nedrept şi de 
înfrânat şi de neînfrânat, ci şi de distanţa cu mult anterioară în suflet, înainte de 
a se arăta în afară, între virtute şi contrariul, deci între virtuţi şi păcate şi de 
opoziţia patimilor faţă de rațiune. Şi din acestea trebuie să admitem în bine un 
rău contrar binelui. Dar nu e binele contrar sieşi, ci sunt ca dintr-un unic 
principiu şi născute dinir-o cauză unică şi ca atare se bucură de comuniune şi 
unitate şi prietenie. 


Şi nici binele mai mic nu e contrar celui mai mare. Căci nici căldura sau răceala 
mai mică nu sunt contrare celor mai mari. Deci răul este în cele ce sunt şi este 
existent, dar se şi opune şi e contrar binelui. Şi deşi e o corupere a celor 
existente, aceasta nu scoate răul din existenţă, ci se socoteşte şi el că este şi e 
născător al celor ce sunt. Sau oare nu devine de multe ori corupția produsă de el 
o facere a ceva? Astfel răul contribuie la întregirea totului şi este ceea ce face ca 
întregul să nu fie desăvârşit din pricina lui. 

Dar raţiunea adevărată va răspunde la aceasta: că răul ca rău nu e nici o fiinţă 
sau ceva propriu făcut, ci ceea ce face el e numai să dezbine şi să corupă 
subzistenţa celor ce sunt. lar de zice cineva că el este născător şi prin coruperea 
lui dă altuia naştere, trebuie să-i răspundem cu adevărul că nu coruperea dă 
naştere, ci întrucât e corupere, răul corupe, înrăieşte numai, iar naşterea şi fiinţa 
se produc numai din pricina binelui; răul prin el este corupere, dar dacă este 
născător, este datorită binelui. Şi întrucât e rău, nu e nici existenţă, nici făcător 
de existență. Dar şi existenţa e pentru bine şi binele existând, e făcător al celor 
bune. Mai bine zis nu va fi nici acelaşi lucru prin aceeaşi (cale) şi bine şi rău 
nici nu va fi în puterea aceluiaşi şi coruperea şi facerea ca aceeaşi. Nici nu e răul 
în sine putere de sine sau stricăciune de sine, nici existent, nici bine, nici 
născător, nici făcător al celor existente şi bune. 


Dar binele, în cele în care va fi deplin, face cele depline şi neamestecate şi în 
întregime bune. lar cele ce se împărtăşesc de el mai puţin, sunt şi bune şi 
nedepline, pentru lipsa aflată în bine. Şi peste tot răul nu e nici bun, nici făcător 

de bine. Ci cel ce e mai mult sau mai puţin apropiat de bine va fi şi el bun în 
mod corespunzător. Fiindcă bunătatea desăvârşită difuzată prin toate nu ajunge 
numai până la fiinţele atotbune din jurul ei, ci se întinde până la cele din urmă, 
aflându-se în unele în întregime, iar în altele în mod redus, iar în altele în modul 
cel mai de pe urmă, precum poate fiecare dintre existenţe să se impărtăşească de 
ea. Şi unele se împârtăşesc cu totul de bine, altele se lipsesc mai mult sau mai 
puţin de el, iar altele au o participare mai slăbită la bine şi în altele binele e 
prezent printr-o ultimă trăsătură. Căci dacă n-ar fi prezent binele în fiecare pe 
măsura lui, cele atotdumnezeieşti şi atotvechi s-ar afla prin neimpărtăşire pe 
treapta din urmă. Dar cum ar fi cu putinţă ca toate să se împărtăşească într-un 
singur chip de bine, odată ce nu sunt toate la fel de capabile de împărtăşirea 
întreagă? 


Dar mărimea puterii covârşitoare a binelui este aceasta, că le întăreşte şi pe cele 
lhpsite de el şi însăşi lipsa lui poate primi împărtăşirea întreagă de el. Şi dacă 
trebuie să spunem adevărul cel mai cutezător, şi cele ce se luptă cu el se 
împărtăşesc de el din puterea lui. Mai bine zis, ca să spun pe scurt, toate 
existenţele, întrucât sunt, sunt bune şi sunt din bine; dar întrucât au o lipsă în 
bine, nu sunt nici bune, nici existente. Astfel în cazul unor însuşiri, cum ar fi 
căldura sau răceala, multe din existenţe pot fi încălzite dar pot exista şi fiind 
lipsite de căldură; şi multe existenţe pot fi lipsite de viaţă şi de minte. Şi 
Dumnezeu fiind ridicat din fiinţă există în mod mai presus de fiinţă. Şi simplu în 
toate celelalte, încetând sau neaflându-se deloc vreo însuşire, existenţele sunt şi 
pot subzista. Dar cel lipsit de bine în tot felul n-a fost, nici nu este, nici nu va fi, 
nici nu poate fi nicăieri, nicidecum. 


De pildă, cel neînfrânat, deşi s-a hpsit de bine prin pofta neraţională în aceasta 
nici nu este, nici nu pofteşte cele ce sunt, dar se împârtăşeşte totuşi de bine 
printr-o trăsătură obscură a unirii şi iubirii. Dar şi mânia participă la bine prin 
faptul că se mişcă şi doreşte să îndrepte pe cele ce par rele şi să le întoarcă spre 
ceea ce pare bun. Şi însuşi cel ce pofteşte viaţa cea mai rea, ca unul ce doreşte 
peste tot viaţa, care lui îi pare, în plus, cea mai bună, chiar prin faptul că 
pofteşte viaţa şi tinde spre viaţa părută lui ca cea mai bună, participă la bine. 


Și dacă desfiinţezi cu totul binele, nu va fi nici fiinţă, nici viaţă, nici dorinţă, nici 
mişcare, nici altceva nimic. Deci şi a se face ceva nu este propriu puterii răului, 
ci e semnul prezenţei unui bine mai mic, întrucât şi boala este o lipsă în 
rânduială, nu a întregii (rânduieli). Căci dacă s-ar produce aceasta, nici boala nu 
va subzista. Dar boala rămâne şi este având ca fiinţă o rânduială micşorată şi 
subzistând în ea. Căci ceea ce-i lipsit cu totul de bine, nici nu există, nici nu e în 
cele ce sunt. Dar starea amestecată în cele ce sunt, pentru binele din ele este prin 
aceasta şi existentă în cele existente, întrucât participă la bine. Mai bine zis, 
toate existenţele sunt mai mult sau mai puţin în măsura în care participă la bine. 

Răul prin sine nici nu este, nici nu va fi nicăieri, nicidecum. lar ceea ce în parte 
este, în parte nu este, întrucât a căzut din Cel ce este pururea, nu este dar 
întrucât participă la a fi prin acesta este şi în el stăpâneşte şi se salvează atât 
existenţa, cât şi neexistenţa. 


Și răul care a căzut cu totul din bine, nu va fi bun nici în cele ce sunt mai mult, 
nici în cele ce sunt mai puţin. Ceea ce e în parte bun, iar în parte nu e bun, se 
luptă cu vreun bine oarecare, dar nu cu binele întreg. Căci e susţinut şi el de 
participarea la bine şi binele face să fiinţeze şi lipsa lui prin participarea la el. 
Căci plecând binele cu totul, nu va mai fi în general ceva bun, nici ceva 
amestecat, nici rău prin sine. Căci dacă răul este un bine nedeplin, prin absenţa 
deplină a binelui, va lipsi şi binele nedeplin şi cel deplin. Şi atunci este şi se 
vede răul când e contrar celor în 

care este, iar de cele bune este despărțit. Căci este cu neputinţă ca aceleaşi să se 
lupte cu aceleaşi în toate. Deci răul nu este existent. 

Dar răul nu este nici în cele ce există. Căci dacă toate cele existente sunt din 
bine şi toate cuprind binele, sau nu este răul în cele ce sunt sau va fi în bine. 
Dar în bine nu va fi (cum nu e nici răceala în foc), nici nu poate face rău prin 
ceea ce face să fie binele. Dar dacă va fi, cum va fi răul în bine? Căci de este din 
el, va fi absurd şi cu neputinţă. Căci nu poare, cum spune adevărul Scripturilor, 
pomul bun să facă roade rele (Mat. 7.18). Nici invers. lar dacă nu e din el (din 
bine) e vădit că e din alt principiu şi cauză. 


În acest caz sau răul va fi din bine sau binele va fi din rău. Iar dacă nu se poate 
aceasta, atât binele cât şi răul sunt din alt principiu şi cauză. Căci nici o dualitate 
nu € o obârşie. Dar monada (unitatea) este un principiu (un început) al dualității. 
Și totuşi e absurd ca dintr-unul şi acelaşi să fie şi să iasă două lucruri cu totul 
contrare şi principiul să nu fie simplu şi unitar, ci împărțit şi îndoit şi contrar 
sieşi şi deosebit în sine. Dar nu e cu putinţă să fie două principii (începuturi) 
contrare ale existenţelor şi acestea una în alta şi luptându-se în toate. Căci dacă 
ar fi aşa ar fi şi Dumnezeu nu fără supărare şi nu lipsit de greutăţi, căci ar fi ceva 
şi în EI care-l tulbură. Apoi toate ar fi fără rânduială şi luptându-se între ele. 
Dar Dumnezeu transmite tuturor existenţelor iubirea şi binele şi pacea lăuntrică 
şi e lăudat de sfinţii autori ai Scripturii ca dătător de daruri. Dc aceea cele bune 
sunt toate iubite (prietene) şi armonioase şi fiice ale unei unice vieţi şi îndreptate 
spre un unic bine şi iubitoare între ele şi asemănătoare şi-şi vorbesc între ele. 


Deci nu e răul în Dumnezeu şi răul nu e dumnezeiesc. Dar nici nu e răul din 
Dumnezeu. Căci El sau nu e bun sau face binele şi aduce la existenţă cele bune. 
Și nu e odată aşa, altădată nu e aşa. Căci prin aceasta ar dovedi schimbare şi 
prefacere. Cel atotdumnezeiesc e cauza tuturor din jurul lui iar dacă în 

Dumnezeu binele este însăşi fiinţa şi totuşi Dumnezeu se schimbă din bunătate, 
(ar însemna că) uneori este, alteori nu este. lar dacă are binele prin participare, îl 
va avea de la altul şi uneori îl va avea, alteori nu-l va avea. Deci nu e din 
Dumnezeu răul, nici nu e în Dumnezeu, nici în mod simplu, nici pentru un timp. 

Dar râul nu e nici în îngeri. Căci dacă îngerul bun vesteşte bunătatea 
dumnezeiască, fiind prin participare în gradul al doilea ceea ce e în gradul întâi 
în calitate de cauză - ceea ce vesteşte el este chip al lui Dumnezeu, arătare a 
luminii nevăzute, oglindă clară, străvezie, neslăbită, neprihănită, nepătată, care 
primeşte (de se poate spune) întreaga frumuseţe a formei dumnezeieşti a binelui; 
îngerii răspândesc luminos şi neamestecat prin ei (precum sunt) bunătatea 
tăcerii nevăzute. Deci nu e nici în îngeri răul, dar sunt răi prin pedepsirea celor 
ce păcătuiesc. În acest sens şi cei ce corectează pe cei ce greşesc sunt răi şi 
preoţii care opresc pe cei întinaţi de la tainele dumnezeieşti. Totuşi nici 
pedeapsa nu e rea, ci ceea ce se face vrednic de pedeapsă, nici oprirea meritată 
de la cele sfinte, ci faptul de-a se fi făcut necurat şi nesfânt şi incapabil de cele 
neprihănite. 

Dar nici demonii nu sunt prin fire răi. Căci dacă ar fi răi prin fire, n-ar fi nici de 
la Cel bun, nici în cele ce există, nici nu s-ar fi schimbat din buni, o dată ce-ar fi 
prin fire şi pururea răi. Apoi sunt răi lor înşile sau altora? Dacă lor înşile, se 
distrug şi pe ei; iar dacă altora, cum distrug sau ce distrug? Fiinţa, sau puterea, 
sau lucrarea? Dacă ființa, mai întâi nu fac aceasta contrar firii! Căci nu distrug 
pe cele nestricăcioase prin fire ci pe cele ce primesc stricăciunea. Apoi nici 
aceasta nu e rău tuturor sau cu totul. Dar nici nu se strică ceva din cele ce sunt 
întrucât sunt fiinţă şi fire, ci prin lipsirea lor de rânduiala cea după fire, raţiunea 
armoniei şi simetriei slăbeşte, neputând rămâne la fel. lar slăbirea nu e totală, 
căci dacă ar fi totală, ar desfiinţa actul stricării şi suportul ei şi o astfel de 
stricare ar fi şi o stricare (desființare) a e1,deci nici acest fapt nu e rău. ci bine cu 
lipsă. Căci ceea ce e cu totul nepărtaş la bine nu se află nici în cele ce există. 
Acelaşi lucru se poate spune şi despre stricarea puterii sau a lucrării. 


Apoi cum sunt răi demonii făcuţi de Dumnezeu? Căci binele produce şi dă 
existenţă celor bune. Totuşi sc numesc răi, va spune cineva. Dar nu întrucât 
sunt, căci sunt din bine şi au primit fiinţa bună, ci întrucât nu sunt (cum spune 
Scriptura), fiindcă au slăbit şi nu au păzit (legătura cu) obârşia lor. 


Deci spune în ce sunt demonii răi, dacă nu în încetarea deprinderii celor bune, 
dumnezeieşti? Altfel, dacă demonii sunt prin fire răi, sunt pururea răi. Dar răul e 
nestatornic. Deci dacă sunt pururea la fel, nu sunt răi. Căci a fi pururea la fel e 

propriu binelui. lar de nu sunt pururea răi, nu sunt prin fire răi, ci din lipsa 
bunătăților îngereşti. Și nu sunt cu totul nepărtaşi de bine prin care şi sunt şi 
viețuiesc şi cugetă şi este peste tot în ei o mişcare a dorinței. lar răi se zic că 
sunt, pentru că slăbesc în lucrarea cea după fire. Deci răul este în ei o abatere şi 
o ieşire din cele ce sunt ale lor şi o nereuşită şi o nedeplinătate şi o neputinţă şi o 
slăbiciune şi o nestatornicie şi o cădere din puterea ce salvează desăvârşirea în 
ei. Altfel, ce este răul în demoni? Mânia neraţională, pofta fără minte, 
închipuirea avântată. Dar acestea, chiar dacă sunt în demoni, nu sunt cu totul, 
nici în toate, nici ele prin ele însele rele. Căci cu alte animale acestea nu au o 
relaţie, ci pentru animal răul este pieire şi corupere. Dar această relaţie salvează 
şi face să existe firea pe care animalul o are. Nu este deci rău neamul diavolesc, 
prin ceea ce este după fire, ci prin ceea ce nu este. Şi nu s-a schimbat binele 
tuturor dat lor ci ei au căzut din binele întreg ce li s-a dat. Şi nu spunem că s-au 
schimbat darurile îngereşti date lor. ci acestea sunt în ei întregi şi deplin văzute, 
chiar dacă nu le văd, întrucât li s-au strâmbat puterile văzătoare ale binelui. Deci 
ceea ce sunt sunt şi din bine şi buni şi doresc frumosul şi binele, adică a fi, a 
vieţui, şi dorinţa dc-a înţelege cele existente. Și se zic răi prin lipsire, prin 
abatere şi prin cădere de la bunurile cuvenite lor. Şi sunt răi întrucât nu sunt, 
căci dorind ceea ce nu este, doresc răul. 

Dar oare va spune cineva că sufletele sunt rele? Dar fiindcă trăiesc din 
providenţă şi pentru mântuire împreună cu relele aceasta nu e un rău, ci e bine şi 
în bine care face şi răul un bine. lar de zicem că sufletele se înrăiesc, prin ce se 
înrăiesc, dacă nu în lipsa deprinderilor şi lucrărilor bune şi prin nereuşirea 
facerii binelui şi prin căderea din el pentru slăbirea proprie? Căci spunem că şi 
aerul din jurul nostru s-a întunecat din insuficienţa şi absenţa luminii. Dar 
lumina însăşi este pururea lumină şi luminează întunericul. Deci nu e nici în 
demoni, nici în noi răul, ca o existenţă rea, ci ca lipsă şi absenţă a deplinătăţii 
bunurilor proprii. 

Dar nici în animalele neraţionale nu este răul. Căci dacă înlături iuţimea şi pofta 
şi celelalte câte se zic, dar nu sunt simplu prin firea lor rele, ele nu mai sunt. 
Leul pierzând forţa şi superioritatea, nu va mai fi leu. Câinele care se face 
apropiat tuturor, nu va mai fi câine, dacă nu are pornirea de-a păzi şi de-a se ţine 
pe lângă cel ce-i este stăpân şi de a alunga ceea ce e străin. Deci nestricarea firii 
nu e un rău. ci e rea stricarea firii şi lipsa deprinderilor, lucrărilor şi puterilor 
naturale. Şi dacă toate cele ce sunt în timp au deplinătatea prin facere, 
nedeplinătatea nu va fi cu totul în toată firea. 

Dar nici în materie nu e răul. Căci dacă în firea generală (universală) sunt toate 
raţiunile naturale, nu e nimic contrar ei. Ci în fiecare va fi pe de o parte ceea ce 
e potrivit firii, pe de alta ceea ce nu e potrivit ei. Dar fiecăruia îi este propriu 
altceva după fire şi altceva contrar firii. lar răul contrar firii e lipsa celor ale firii. 
Deci nu e rea firea, ci răul firii este acela de-a nu împlini cele ale firii proprii. 

Dar nici în trupuri nu e răul. Căci urâţenia şi boala sunt o lipsă a chipului şi o 
absenţă a rânduielii. lar aceasta nu e cu totul rău, ci o frumuseţe mai mică. Căci 
dacă s-ar pierde toată frumuseţea şi chipul şi rânduiala, va dispare şi trupul 
însuşi. lar că trupul nu e nici el cauza răutăţii sufletului, e vădit din putinţa 
răutăţii de-a fi şi fără trup, ca în demoni. Căci acesta este răul şi din minţi şi din 
suflete şi din trupuri, slăbirea şi căderea din deprinderea propriilor bunătăţi. 

$28 


Dar nu e adevărată nici mult afirmata declaraţie: Răul e în materie, întrucât e 
materie. Căci şi aceasta face parte ființială din lume, din frumuseţea şi chipul ei. 
lar dacă materia e în afara acestora, fiind prin ea fără calitate şi fără formă, cum 
face ea ceva când nu are prin ea nici puterea de-a pătimi (suporta). Şi astfel, 
cum e materia un rău? Căci dacă nu e nicăieri, nicidecum, nu e nici bună, nici 
rea. Sau de este în vreun fel, iar cele ce sunt toate sunt din bine, va fi şi ea din 
bine: atunci e sau binele făcător al răului sau răul bun, ca fiind din bine, sau şi 
binele rău, ca fiind din rău. Sau vor fi două principii, şi ambele dependente de 
un alt vârf. lar dacă spun că materia e necesară spre împlinirea lumii întregi, 
cum e materia un rău? Căci altceva e răul şi altceva necesarul. 


Şi cum Cel bun poate aduce ceva la existenţă din rău? Sau cum e răul necesar 
binelui? Căci răul fuge de natura binelui. Şi cum naşte şi primeşte materia 
natura, dacă e rea? Căci răul, întrucât e rău, nu naşte şi nu hrăneşte sau nu face. 
In general, şi nu păstrează nimic. lar dacă ar spune că răul nu produce răutatea 
în suflete, ci numai le atrage spre ea, cum va fi aceasta adevărat? Căci mulți 
dintre oameni caută spre bine. 


Și apoi, cum şi de unde i-a venit materiei să atragă spre rău? Deci nu din materie 
vine răul în suflete, ci dintr-o mişcare neregulată şi greşită. lar de spun unii că 
accasta provine din materie şi că materia e nestatornică dar e necesară celor ce 
nu se pot întemeia pe ei înşişi, să spună cum e răul necesar, sau necesarul rău? 

Dar nu spunem nici că lipsa luptă prin puterea ei cu binele. Căci lipsa totală e cu 
totul neputincioasă. lar lhpsa parţială, nu prin faptul că e lipsă are puterea, ci 
întrucât nu e lipsă totală. Căci numai lipsa parţială a binelui e răul. Şi dispărând 
aceasta, dispare şi natura răului. 

Vorbind pe scurt, binele e din cauza cea una şi integral, iar răul din lipsuri multe 
şi parțiale. Dumnezeu cunoaşte răul ca bine şi la EI cauzele relelor sunt puteri 
binefăcătoare. lar dacă răul este etern şi creator şi are putere şi este şi lucrează, 
de unde le are acestea? Din bine? Sau binele le are din rău? Sau amândouă din 
alte cauze? Tot ce este după fire se naşte dintr-o cauză definită. lar dacă răul e 
fără cauză şi nedefinit, nu e după fire. Căci nu este în fire ceea ce e contrar firii, 
Nici raţiunea unei rânduieli în ceea ce nu e rânduială. 


Aşadar sufletul e cauza răului, precum focul a căldurii? Şi pe toate de care se 
apropie, le umple de răutate? Sau firea sufletului e bună, iar prin lucrări este 
când într-un fel, când în altul? Dacă e rea însăşi existenţa lui prin fire, de unde 
are existenţa? Oare din cauza bună creatoare a tuturor existenţelor? Dar dacă e 
din aceasta, cum e rea prin ființă? Căci toate roadele ei sunt bune. lar dacă e 
prin lucrări nu e nici răul neschimbat, căci altfel, de unde sunt virtuțile dacă nu 
se face şi el (sufletul) asemenea binelui? Deci răul e o lipsă. EI e o slăbiciune şi 
o lipsă a binelui. 

Cauza celor bune este una. lar dacă răul este contrar binelui, cauzele răului sunt 
multe şi anume nu raţiunile şi puterile sunt făcătoare ale relelor, ci neputinţa şi 
slăbiciunea şi amestecarea nesimetrică a celor neasemănătoare. Relele nu sunt 
nici nemişcate, nici mereu egale cu sine ci fără sfârşit şi fără hotar şi 
pătrunzătoare în altele, care ar fi şi ele fără sfârşit. Dar şi începutul şi sfârşitul 
(ţinta) tuturor relelor este binele. Căci pentru bine sunt toate, şi cele bune şi cele 
contrare. De fapt şi pe acestea le facem dorind binele (căci nimeni nu face ceea 
ce face tinzând spre rău). De aceea răul nici nu are substanţă (ipostas) ci ceva 
alăturat substanţei (ipostasului) şi se face pentru bine, nu pentru sine. 

Existenţa răului trebuie cugetată ca accident şi pentru altceva şi nu dintr-un 
început (principiu) propriu. Când se face ceva e drept să se socotească bun, 
pentru că se face pentru bine, dar în realitate nu e drept să socotim bine ceea ce 
nu e bine cu adevărat. S-a arătat că altceva e ceea ce se aşteaptă (sau se doreşte) 

şi altceva ceea ce se face. Aşadar răul e contrar scopului, contrar firii, contrar 
cauzei, contrar principiului (începutului), contrar țintei, contrar normei, contrar 
voirii, contrar substanței (ipostasului). Răul e lipsă, insuficienţă, slăbiciune, 
nesimetrie, greşeală, lipsă de scop, nedeplinătate; e neîntemeiat, necauzat, 
nedefinit, neroditor, nee-ficient, neproducător, fără fiinţă, neasemănător, fără 
sfârşit, întunecat, neregulat şi însuşi ceea ce nu e nimic nicăieri nicidecum. 


Cum poate fi peste tot ceva rău fără amestecarea cu binele? Căci ceea ce e cu 
totul nepărtaş de bine, nici nu este, nici nu poate fi ceva. Căci dacă binele este şi 
existent şi voitor şi puternic şi eficient, cum va putea fi ceva contrar binelui, 
lipsit şi de fiinţă şi de voinţă şi de putere şi de lucrare? Nu toate sunt tuturor şi 
total aceleaşi, în aceleaşi fel de rele. Răul demonului este să fie contrar minţii 
bune: al sufletului, contrar raţiunii; al trupului, contrar naturii. 

Cum sunt peste tot relele, odată ce există Providența? Răul nu există ca rău, nici 
ca existent nici în cele existente. Şi nimic din cele ce sunt nu este în afara 
Providenţei. Căci nu este răul existent, neamestecat cu binele: dacă nu e nimic 
din cele ce sunt care să nu participe la bine, iar răul e lipsa binelui, iar nici una 
din existenţe nu e lipsită cu totul de bine, în toate cele ce există este Providența 
dumnezeiască şi nimic din cele ce sunt nu e în afara Providenţei. Dar Providența 
se foloseşte potrivit binelui şi de se fac unii răi spre folosul lor sau al altora, sau 
propriu, sau comun şi poartă grijă de fiecare din cele ce sunt potrivite lui. De 
aceea nu primim judecata deşartă a multora, care spun că noi ne folosim de 
Providenţă fără să vrem spre a ajunge la virtute. Căci nu e propriu Providenţei 
să strice firea. De aceea Providența care salvează firea fiecăruia, le poartă de 
grijă celor ce se mişcă de sine ca unora ce se mişcă liberi şi are grijă de toți şi de 
fiecare în mod propriu, după cum firea celor providențiali primeşte bunătăţile 
proniatoare ale proniei întregi şi de tot felul, dăruite fiecăruia pc măsura lui. 

Deci nu €e existent răul, nici nu e în cele ce există. Căci nu e nicăieri răul ca rău. 
ŞI nu e propriu răului a se face prin putere ci prin slăbiciune. Şi demonii întrucât 
sunt, sunt din bine şi în bine. lar răul în ei este din căderea din cele bune care le 
sunt proprii şi schimbarea lor esle slăbiciunea în identitatea şi deprinderea lor, în 
desăvârşirea de chip îngeresc cuvenită lor. Şi doresc binele, întrucât doresc să 
existe, să vieţuiască şi să înţeleagă. Şi întrucât nu doresc binele, doresc non- 
existenţa. lar aceasta nu e dorinţă, ci abatere de la dorinţa adevărată. 

lar de nu greşiţi în cunoştinţa Scripturii vedeţi că ea numeşte răi pe cei ce au 
slăbit în cunoştinţa şi facerea neuitată a binelui (cf. Rom. 1,18-20) şi pe cei ce 
cunosc voinţa, dar nu o împlinesc (cf. Luc. 12,47) pe cei ce au auzit, dar au 
slăbit în credinţă sau în lucrarea binelui (cf. Marc. 4,18-19) şi nu voiesc să 
înțeleagă a se îmbunătăţi din cauza abaterii sau slăbiciunii voinţei. Căci în 
general, cum am spus de multe ori răul este slăbiciune şi neputinţă şi lipsa 
cunoștinței sau a cunoştinţei mobile, sau a credinţei, sau a dorinţei, sau a lucrării 
binelui. 


Și dacă ar zice cineva: nu se pedepseşte slăbiciunea, dimpotrivă, se iartă, dacă 
n-ar exista puterea, cuvântul ar fi drept. Dar dacă din bine vine puterea, care dă 
după Scriptură, cele cuvenite în mod simplu tuturor, nu e de laudă abaterea 
deprinderii de la bunătăţile proprii ce vin din bine şi fuga şi căderea din ea. 


Dar acestea s-au spus de noi după putere în mod îndestulător în cele Despre 
dreapta şi dumnezeiasca judecată, sfânta lucrare în care adevărul Scripturii a 
respins cuvintele sofiştilor care au grăit nedreptate şi minciună împotriva lui 
Dumnezeu şi cuvinte neînţelepte. 


lar acum s-a lăudat destul binele, ca cel cu adevărat vrednic de admirat, ca 
obârşie şi capăt al tuturor, ca cuprinzător al celor ce sunt, ca cel ce dă chip celor 
ce nu sunt, ca fiind cauzator al tuturor bunurilor, ca necauzator al celor rele, ca 
pronie şi bunătate desăvârşită, ca ceea ce depăşeşte cele ce sunt şi cele ce nu 
sunt şi îmbunătăţeşte relele şi lipsirea de bunătate, ca cel ce e dorit şi iubit şi 
toate celelalte câte le-a arătat în cele dinainte, precum socotesc, cuvântul 
adevărat. 


Capitolul V - Despre Cel ce este, în care sunt şi modelele 
ŞI 


Să trecem acum la numirea ființei dumnezeieşti cea cu adevărat existentă a 
Celui cu adevărat existent. Dar vom spune că scopul cuvântului nu este să 
explice ființa mai presus de fiinţă, ca mai presus de fiinţă (căci aceasta este de 
negrăit şi de necunoscut şi cu totul de neexplicat şi e mai presus şi de unitate), ci 
să lăudăm ieşirea de fiinţă făcătoare a fiinţei izvorâtoare a dumnezeieştii obârşii. 
De fapt numirea dumnezeiască a Binelui explicând toate ieşirile (procesiunile) 
cauzei tuturor, se extinde şi la cele ce sunt şi la cele ce nu sunt şi este şi mai 
presus de cele ce nu sunt. lar numirea Celui ce este se extinde la toate cele ce 
sunt şi este mai presus de cele ce sunt. lar numirea vieţii se extinde la toate cele 
ce viețuiesc şi este mai presus de cele ce viețuiesc. lar numirea înţelepciunii se 
extinde la toate cele înţelegătoare şi raționale şi sensibile şi este mai presus de 
toate acestea. 

Aceste numiri dumnezeieşti explicatoare ale Providenţei doreşte cuvântul să le 
laude. Căci nu-şi propune să exprime bunătatea supraființială prin sine şi fiinţa 
ŞI viaţa şi înţelepciunea dumnezeirii supraființiale prin sine, care e mai presus de 
toată bunătatea şi dumnezeirea şi fiinţa şi înţelepciunea şi viaţa supra aşezată în 
cele ascunse (cf. Ps. 80,6) cum spune Scriptura; ci Providența descoperită, de 
bine făcătoare, bunătatea mai presus de toate şi cauza bunurilor, sau ceea ce 
este, sau cauza de înţelepciune dătătoare a celor ce se împărtăşesc de fiinţă, de 
viaţă, de minte, de rațiune şi simţire. Căci spune că nu e altceva binele şi altceva 
ceea ce este şi altceva viaţa sau înţelepciunea, nici nu sunt multe cauze şi alte 
dumnezeiri superioare şi inferioare ce dau existenţă altora, ci toate bunele 
procesiuni şi numirile dumnezeieşti lăudate de noi sunt ale lui Dumnezeu cel 
Unul. Şi cea dintâi este cea care exprimă Providența desăvârşită a lui Dumnezeu 
cel Unul, iar celelalte ale celor mai întregi şi ale celor parțiale ale lui. 

Dar ar putea spune cineva: pentru ce viața se întinde peste existență şi 
înţelepciunea peste viaţă, iar cele raţionale sunt deasupra celor ce viețuiesc 
sensibil şi minţile (duhurile) deasupra celor raţionale, iar minţile sunt în jurul lui 
Dumnezeu şi cel mai aproape de EI? De fapt trebuia ca cele ce se împărtăşesc de 
daruri mai mari de la Dumnezeu să fie mai înalte şi să fie deasupra celorlalte. 
Dar dacă cineva ar presupune că cele înţelegătoare sunt fără ființă şi viaţă, 
cuvântul lui n-ar fi îndreptățit. Dar dacă minţile (duhurile) dumnezeieşti sunt 
mai presus de celelalte existenţe şi au o viaţă superioară celorlalte vieţuitoare şi 
înţeleg şi cunosc mai presus de simţire şi rațiune, şi mai mult ca toate cele ce 
există doresc frumosul şi binele şi se împărtăşesc de acelea, ele sunt mai mult în 
jurul Binelui, ca unele ce s-au împărtăşit cu prisosinţă şi au primit mai multe 
daruri de la EI. La fel şi cele raționale sunt deasupra celor sensibile, având ca 
prisos rațiunea în raport cu simţirea şi cu viaţa. Şi socotesc că acesta este 
adevărul, ca cele ce se împărtăşesc mai mult de Dumnezeu Cel Unul şi 
nemărginit în putere sunt mai apropiate de El şi mai dumnezeieşti decât 
celelalte. 

Dar odată ce-am vorbit despre acestea să lăudăm Binele ca Cel cu adevărat 
existent şi ca făcător de fiinţă al tuturor celor ce sunt. Cel ce este (leş. 3.14), este 
prin putere suprafiinţial întregii existenţe, e cauza subzistentă şi Creatorul a ceea 
ce este, al existenţei, al ipostasului, al ființei, al firii, obârşia şi măsura 
veacurilor, substanța timpurilor şi veacul celor ce sunt, timpul celor ce se fac, 
existenţa celor ce sunt de orice fel, facerea celor ce se fac în orice fel. Căci din 
Cel ce este e veacul şi fiinţa şi tot ce este şi timpul şi facerea şi ceea ce e făcut, 

cele ce sunt în cele ce sunt şi în orice fel existente şi subzistente. Căci 
Dumnezeu nu este într-un fel oarecare, ci în mod simplu şi nedefinit, având în 
EI dintr-odată şi de mai înainte faptul de a fi. De aceea se numeşte şi împăratul 
veacurilor (| Tini. 1,17), ca având în EI şi în jurul lui toată existenţa şi tot ce este 
şi subzistă; şi nici n-a fost, nici nu va fi, nici nu s-a făcut, nici nu se face, nici nu 
se va face, mai bine zis nici nu este, ci EI este existenţa pentru cele ce sunt şi nu 
numai cele ce sunt, ci şi însăşi existenţa celor ce sunt (vine) din Cel ce este mai 
înainte. Căci El este veacul veacurilor, existând dinainte de veacuri. 

Deci repetând, să spunem că tuturor celor ce sunt şi veacurilor, le vine existenţa 
de la Cel ce preexistă. Și tot veacul şi timpul sunt din EI; şi Cel ce preexistă e 
început şi cauză a tot ce este în vreun fel. Şi toate se împărtăşesc de EI şi EI nu 
se desparte de nici o existență. Şi EI este înainte de toate şi toate au primit 
existenţă prin El. Şi simplu, de este ceva în oarecare fel, este în Cel ce preexistă 
şi se înțelege şi se mântuieşte în EI şi înainte de alte participări presupune 
existenţa lui. El este ca atare mai vechi ca existența, mai vechi ca viaţa, ca 
înţelepciunea, ca asemănarea dumnezeiască proprie şi ca celelalte la care 
participă cele ce sunt; căci participă înainte de toate la existenţă. Mai bine zis EI 
este ca EI însuşi Cel de care se împărtăşesc toate cele ce sunt; ele participă la 
existenţa lui; şi nu e nimic existent, a cărui fiinţă şi veac să nu fie Cel ce este 
însăşi existenţa. Deci pe drept cuvânt e lăudat ca mai începător decât toate prin 
dăruirea sa cea mai veche. Căci având şi supra având preexistenţa şi 
supraexistența, spun că EI este toată existenţa ca însăşi existenţa şi ca Cel ce e 
preexistent şi ca Cel ce prin preexistenţa lui a dat subzistență la tot ce există în 
vreun fel oarecare. Și de fapt toate începuturile celor ce sunt ca participante la 
existenţă, sunt şi sunt începuturi. Şi întâi sunt şi apoi sunt începuturi. Şi dacă 
voieşli, poţi spune că obârşia celor vii, ca vii, este viaţa ca atare; şi a celor 
asemănătoare, ca asemănătoare, asemănarea ca atare; şi a celor unite ca unite, 
unitatea ca atare; şi în cazul celor orânduite ca orânduite, orânduirea ca atare; şi 
în cazul celorlalte câte participă la aceasta sau la aceea, sau la amândouă, sau la 
multe, şi sunt fie aceasta, fie aceea, fie amândouă, fie multe, vei afla aceste 
participări ca atare participând întâi ele la existenţă şi rămânând întâi în 
existenţă; apoi fiind obârşii ale acesteia sau ale acesteia, prin participarea lor la 
existență sunt şi se fac participate. lar dacă ele prin împărtăşirea la existenţă 
sunt, cu mult mai mult vor fi cele participate de ele. 

Primul dar al existenţei ca atare, pe care îl oferă suprabunătatea de sine e lăudat 
de prima şi cea mai veche dintre participări şi este din ea şi în ea. El este însăşi 
existenţa şi începuturile existenţelor şi toate existenţele şi cele ce sunt ţinute 

într-un fel oarecare în existenţă. Şi aceasta o oferă nesilită de o relaţie şi în mod 
concentrat şi unitar. Căci în monadă preexistă tot numărul în mod unitar şi 
monada are singură în sine tot numărul. Şi tot numărul a fost unit în monadă. 
Dar în măsura în care iese din monadă, se distinge şi se înmulțește. Şi în centru 
au subzistat împreună toate liniile cercului într-o singură unire. Şi punctul 
(central) are în sine toate liniile unite în chip unitar, între ele şi cu obârşia cea 
una din care au provenit cele ce au fost unite în centru în mod desăvârşit. Şi 
distanţate puţin de el, puţin se şi deosebesc. Dar distanţate mai mult, se 
deosebesc mai mult. Şi simplu, în măsura în care sunt mai aproape de centru, 
sunt şi mai unite cu el şi întreolaltă. Şi cu cât sunt mai distanţate de el, sunt mai 
distanţate şi întreolaltă. 


SI 


Dar şi în firea întreagă a tuturor, toate rațiunile fiind văzute în fiecare sunt 
adunate într-o unire neconfundată; şi în suflet, puterile prevăzătoare ale tuturor 
părților întregului trup luate în parte, se află în unitate. Deci mu e greşit ca 
urcând de la aceste chipuri obscure spre Cauzatorul tuturor, să contemplăm 
cu ochi supralumeşti toate în Cauzatorul tuturor şi pe cele contrare între ele, 
să le vedem în chip unic şi unitar. Căci este obârşia tuturor celor ce sunt, de 
la EI fiind tot începutul, toată marginea, toată viaţa, toată nemurirea, toată 
înțelepciunea, toată ordinea, toată armonia, toată puterea, toată paza, toată 
întemeierea, toată distribuirea, tot înţelesul, toată raţiunea, toată simţirea, 
toată deprinderea, toată stabilitatea, toată mişcarea, toată unirea, toată 
amestecarea, toată prietenia, toată aplicarea, toată distincţia, toată definiţia şi 
celelalte câte prin faptul de-a fi existente, caracterizează toate. 


ŞI din ea cauza tuturor, sunt fiinţele inteligibile şi înţelegătoare ale îngerilor de 
chip dumnezeiesc şi ale sufletelor, firile întregii lumi şi cele care există în vreun 
fel oarecare, sau sunt în altele, sau cele despre care se spune că există prin 
cugetare; în sfârşit, prea sfintele şi atotvechile puteri care există cu adevărat şi 
sunt aşezate ca în încăperea de la uşa Treimii mai presus de fiinţă, care au de la 
ea şi în ea şi existenţa şi existenţa de chip dumnezeiesc. 


Și după ele, cele inferioare au (existenţa) în mod inferior şi cele de pe urmă au 
calitatea (existenţa) din urmă, în planul îngerilor; iar faţă de noi sunt mai presus 
dc lume. Şi sufletele şi toate celelalte existenţe au, potrivit aceleiaşi raţiuni, şi 
existen-ţa şi buna existenţă; şi sunt şi nu sunt, având din Cel preexistent şi 
existenţa şi buna existenţă, cele ce sunt şi sunt bune provenind de la el şi fiind 
păzite în el şi mărginindu-se în el, şi unele dau vestea existenţei lor celor mai 
înalte, pe care Scripturile le numesc şi veşnice (cf. Ps. 23,7; II Cor. 4.18). Iar 
însăşi existenţa e din Cel preexistent. Şi existenţa este a lui şi nu EI al existenţei. 
Și existenţa este în EI şi nu EI este în existenţă. Şi existenţa îl are pe EI şi nu EI 

are existenţa. Şi EI este şi veac şi început şi măsură a existenţei, fiind înainte de 
fiinţă şi de existenţă şi început de ființă făcător şi mijloc şi sfârşit al tuturor. Şi 
pentru aceasta Cel cu adevărat preexistent, potrivit cu toată cugetarea celor ce 
sunt, e înmulţit în Scripturi şi e lăudat pentru faptul că a fost şi că este şi că va fi 
şi că a fost, s-a făcut, se face şi se va face. Toate acestea înseamnă pentru cei ce 
le cugetă dumnezeieşte că EI este în tot sensul mai presus de fiinţă şi cauzatorul 
în tot felul al celor ce sunt. Căci nu se poate spune că aceasta este, iar aceasta nu 
este; nici că într-un mod este, în altul nu este. Ci este toate, ca Cel ce e cauza 
tuturor. Şi are în El toate obârşiile, toate sfârşiturile, susținând împreună şi 
având de mai înainte toate existenţele. Şi este mai presus de toate, ca fiind 
deasupra şi înaintea tuturor în mod supraființial. 

De aceea se şi atribuie lui toate atributele şi nimic din toate, având toată forma, 
tot chipul, fiind fără formă, fără frumuseţe, având în Sine anticipat, în afara 
relaţiei şi ridicat peste toate - începuturile, mijlocurile şi sfârşiturile existenţelor 
şi luminându-le tuturor nepătat, ca fiind cauza unică şi supraunită. Căci dacă 
soarele nostru înnoieşte şi însuşirile celor sensibile, deşi sunt multe şi diferite, 
iar el este unul şi răspândeşte o lumină unică şi le desăvârşeşte şi le deosebeşte 
şi le uneşte şi le înviorează şi le face roditoare şi le creşte şi le schimbă şi le 
întăreşte şi le odrăsleşte şi le ţine în mişcare şi le dă viaţă tuturor şi fiecare din 
toate se împărtăşeşte potrivit lui de acelaşi şi unic soare, şi soarele cel unul are 
de mai înainte în el în chip unitar cauzele celor multe ce se împărtăşesc de el - 
cu atât mai mult în el drept cauză tuturor, preexistă toate modelele celor ce sunt 
într-o unire mai presus de ființă. Fiindcă produce şi fiinţele ca rezultat ce 
provine din fiinţă. lar modele zicem că sunt rațiunile de fiinţă făcătoare şi în 
mod unitar preexistente în Dumnezeu, pe care teologia le numeşte predestinări 
şi voiri dumnezeieşti şi bune, care deosebesc şi produc existenţele. Conform lor 
Cel mai presus de fiinţă a produs şi predeterminat toate cele ce sunt. 

lar dacă filosoful Clement voieşte să spună despre modele şi că sunt cele mai 
începătoare în existenţe, cuvintele nu sunt numiri proprii, depline şi simple. 
Dacă admitem că e şi el drept, trebuie să ne amintim de Scriptură care zice: Nu 
ţi-am arătart ţie acestea ca să umbli pe urma lor ci, ca printr-o cunoaştere 
asemănătoare a acestora să urcăm spre cauza tuturor, aşa cum suntem. Deci 
toate cele ce sunt trebuie să le vedem îndreptate spre o unire ridicată peste toate. 
Deoarece începând de la existenţă, de la procesiunea şi bunătatea de fiinţă 
făcătoare, şi pătrunzând prin toate şi umplând toate de existenţa din sine şi 
bucurându-se de toate, le are de mai înainte pe toate în Sine, reunindu-le într-o 
simplitate care covârşeşte toată dualitatea. Le cuprinde pe toate la fel în 
nemărginirea supra simplificată a ei şi se lasă împărtăşită de toate în mod unitar, 
precum şi glasul, fiind unul şi acelaşi, se împărtăşesc de el mulți, ca de unul 
singur. 

Deci începutul şi sfârşitul tuturor existenţelor este Cel ce preexistă; începutul, ca 
Cel ce e cauză; sfârşitul, ca Cel care e marginea tuturor; şi nemărginirea a toată 
nemărginirea şi marginea ce le depăşeşte pe cele opuse. Căci într-unul, cum s-a 
spus de multe ori, sunt toate cele ce sunt. Şi EI le are de mai înainte şi le-a dat 
subzistență. Este prezent în toate şi pretutindeni ca Unul şi Acelaşi şi ca Acelaşi 
e totul şi iese la toate, dar şi rămâne în Sine. Şi stă şi se mişcă, dar nici nu stă, 
nici nu se mişcă, neavând nici început, nici mijloc sau sfârşit; şi nu e nici în 
vreuna din existenţe, nici nu este ceva din existenţe. Şi nu i se potriveşte lui 
ceva din cele ce există veşnic sau din cele ce subzistă temporal, ci e deasupra şi 
a timpului şi a veacului şi a celor din veac şi a tuturor celor din timp. Pentru că 
este veacul de sine (ca atare) şi cele ce sunt şi măsurile celor ce sunt şi cele 
măsurate sunt prin EI şi de la EI. Dar despre acestea se va vorbi mai potrivit 
înfățişându-le în parte. 


Capitolul VI - Despre viaţă 
ŞI 


Acum trebuie să lăudăm viaţa veşnică din care este viaţa însăşi şi toată viaţa din 
care se seamănă în toate cele ce se împărtăşesc într-un fel oarecare de viaţă, ca 
să vieţuiască fiecare în mod propriu. Astfel, din ea şi pentru că este şi s-a luat 
subzistenţa, viaţa îngerilor şi nemurirea lor, şi însăşi durata nepieritoare a 
mişcării îngereşti celei de-a pururi. De aceea li se zice acestora şi pururea 
vieţuitori şi nemuritori, dar iarăşi nu nemuritori, pentru că nu au de la ei 
însuşirea de-a fi nemuritori şi de-a vieţui veşnic, ci de la Cauza de viaţă 
dătătoare şi susținătoare a vieţii. Şi precum despre Cel ce este am spus că este şi 
veacul vieţii ca atare, aşa şi aici spunem iarăşi că viaţa dumnezeiască cea mai 
presus de viaţă este cauza vieţii ca atare şi temelia ei şi toată viaţa şi mişcarea 
vitală a vieţii celei mai presus de toată viaţa şi de tot începutul a toată viaţa. Din 
ea au şi sufletele caracterul nepieritor şi toate animalele şi plantele au vieţuirea 
ca ecoul cel mai îndepărtat al vieţii. De se retrag din aceasta, le lipseşte, după 
Scriptură (cf. Ps. 103.30) toată viaţa, prin slăbiciunea participării la ea. Dar 
întorcându-se la ea altele, se fac alte animale. 

Și întâi se dăruieşte vieţii ca atare, faptul de-a fi viaţă şi oricărei vieţi şi 
fiecăruia, faptul de-a fi fiecare în mod propriu, ceea ce i se potriveşte să fie. 
Vieţuitoarelor mai presus de lume le dăruieşte nemurirea nematerială - după 
chipul dumnezeiesc - şi neschimbătoare şi mişcarea cea de-a pururi neabătută şi 
nelipsită. Ea se supraextinde pentru bogăția bunătăţii şi la viaţa demonică. Căci 

nici aceea nu are viaţa de la o altă cauză, ci are din ea şi faptul de-a fi viaţă şi 
persistenţa în ea. Dar dăruieşte şi oamenilor ca fiind compuşi viaţa apropiată de 
cea în chipul îngeresc, revărsându-se din iubire de oameni şi reîntorcându-ne şi 
rechemându-ne la ea însăşi, când ne depărtăm şi (ceea ce e şi mai dumnezeiesc), 
ne-a făgăduit ca pe noi întregi, suflete şi trupuri unite cu ele, ne va strămuta la 
viaţa desăvârşită şi la nemurire. E un lucru care celor vechi li se părea contrar 
firii, dar mie şi ţie şi însuşi adevărului, ne apare ca dumnezeiesc şi mai presus de 
fire. Zic mai presus de fire, fiind unită şi cu firea noastră, nu numai cu viaţa 
dumnezeiască atotputernică. Căci fiind a tuturor vieţuitoarelor prin fire şi mai 
ales acelor dumnezeieşti, nici o viaţă nu e contrară firii sau mai presus de fire. 


Deci tratatele nebuniei lui Simon, contrare acestui fapt, s-au respins departe de 
lăcaşul dumnezeiesc şi de sufletul tău sfânt. Căci acela a uitat, socotesc, deşi se 
credea înţelept, că cel sănătos la minte nu trebuie să se folosească de rațiunea 
vădită simţirii împotriva cauzei nevăzute a tuturor. Acest lucru, trebuie spus lui, 
e contrar naturii căci nimic nu se opune acesteia. 

Din ea primesc viaţă şi se înviorează şi toate animalele şi plantele. Şi fie că-i 
zici înţelegătoare, sau rațională, sau simţitoare, sau nutritoare, sau crescătoare, 
fie orice fel de viaţă, sau început de viaţă, sau ființă a vieţii, din ea vieţuieşte şi 
dă viaţă - din viaţa mai presus de toată viaţa. Şi în ea a preexistat în mod unitar 
ca într-o cauză. Căci viaţa mai presus de viaţa începătoare a vieţii este cauza a 
toată viaţa şi roditoare de viaţă. Ea înfăptuieşte viaţa şi o distinge. Ea trebuie 
lăudată în toată viaţa, în multitudinea născătoare a tuturor animalelor, văzută şi 
lăudată în toată felurimea ei şi în toată viaţa, ca cea fără lipsuri, mai bine zis ca 
viaţă supraplină de viaţă. E viaţa prin sine, sau mai bine zis e mai presus de 
toată viaţa, de viaţa făcătoare, supraviețuitoare, sau oricum ar numi cineva în 
mod omenesc viaţa negrăită. 


Capitolul VII - Despre înţelepciune, minte, rațiune, adevăr, credinţă 
ŞI 


Vino acum, de-ţi convine, să lăudăm viaţa bună şi veşnică, şi ca înţeleaptă şi ca 
înțelepciunea în Sine, mai bine zis ca cea care dă subzistenţa întregii 
înțelepciuni, care e mai presus de toată înţelepciunea şi înţelegerea. Căci 
Dumnezeu nu numai că e supraplin de înţelepciune şi înţelegerea nu nu are 
hotar (Ps. 146,5 ) ci e aşezat mai presus şi de toată raţiunea şi mintea şi 
înţelepciunea. 

Și aceasta înțelegând-o în mod mai presus de fire bărbatul cu adevărat 
dumnezeiesc, o socoteşte soarele nostru comun şi al învățătorului nostru. El zice 
că nebunia lui Dumnezeu e mai înţeleaptă decât înţelepciunea oamenilor (1 Cor. 
1.25), nu numai pentru că toată înţelepciunea omenească e o rătăcire, judecată în 
comparaţie cu statorni—cia şi neclintirea înţelesurilor dumnezeieşti ci pentru că 
este un obicei al teologilor (scriitorilor Scripturii) să socotească privaţiunile la 
Dumnezeu suferind contrariul. 


Astfel, Scriptura numeşte lumină atotstrălucitoare nevăzută şi ceea ce e mult 
lăudat şi spus prin multe numiri, negrăit şi fără nume; şi pe Cel tuturor prezent 
şi din toate aflat, necuprins şi fără urme, în modul acesta şi dumnezeiescul 
Apostol zice că e de laudă nebunia lui Dumnezeu, înălțând ceea ce se arătă în ea 
contrar rațiunii şi absurd, la treapta de adevăr negrăit şi anterior întregii raţiuni. 
Dar, ceea ce s-a spus şi în alte locuri, dacă înţelegem în mod propriu nouă cele 
mai presus de noi şi le închidem în cele ce însoțesc simţurile noastre şi 
asemănăm cele dumnezeieşti cu ale noastre, rătăcim înțelegând cuvântul 
dumnezeiesc şi negrăit asemenea celor văzute. Trebuie să ştim că mintea 
noastră are puterea de-a înţelege, putere prin care contemplă cele inteligibile, 
dar unirea prin care se uneşte cu cele de dincolo de ea, întrece firea minţii. De 
aceea trebuie să înţelegem cele dumnezeieşti nu în modul nostru, ci ieşind din 
noi în întregime şi fâcându-ne întregi ai lui Dumnezeu. Căci e mai bine să fim ai 
lui Dumnezeu decât ai noştri. Căci aşa se vor da cele dumnezeieşti celor ce s-au 
unit cu Dumnezeu. 


Lăudând deci prin depăşire această înţelepciune neraţională şi fără minte şi 
nebună, să spunem că ea este cauza a toată mintea şi raţiunea şi a toată 
înţelepciunea şi înţelegerea. Şi al ei este tot sfatul şi de la ea este toată 
cunoştinţa şi înţelegerea şi în ea sunt ascunse toate comorile înţelepciunii şi ale 
cunoştinței (Col. 2.3). Deci potrivit celor spuse înainte, cauza mai presus de 
înţelepciune şi atotînţeleaptă este suportul (ipostasul) înţelepciunii ca atare atât a 
celei întregi, cât şi a celei din fiecare. 

Din ea au Puterile inteligibile şi înţelegătoare ale minţilor îngereşti înțelesurile 
simple şi fericite, care le aduc cunoştinţa dumnezeiască nu în împărțiri sau în 
împărțiri, sau din simţuri, sau din raţiuni desfăşurate; nici nu sunt adunate în 
acestea de ceea ce au comun, ci fiind acele Puteri curate de orice materialitate şi 
mulțime, cugetă înţelegător, nematerial şi unitar cele inteligibile ale celor 
dumnezeieşti. Și puterea şi lucrarea lor înţelegătoare, strălucind de curăţia 
ncamestecată şi neprihănită şi de nematerialitate şi de unirea de chip 
dumnezeiesc, e întipărită, pe cât e cu putinţă, de mintea şi rațiunea 
dumnezeiască supraînțeleaptă cu înţelepciunea dumnezeiască. lar sufletele 

folosesc rațiunea în chip desfăşurat şi se mişcă în cerc în jurul adevărului 
existenţelor şi rămân în împărțirea şi varietatea complexităţii față de minţile 
unitare. Dar prin adunarea celor multe într-una, sunt învrednicite şi ele de 
înțelesurile egale cu ale îngerilor, pe cât este propriu şi cu putinţă sufletelor. 


Dar nu s-ar abate cineva de la scop, dacă ar numi şi simţurile însele, ecou al 
înţelepciunii. Ba şi mintea demonilor, în calitate de minte, este a ei (a 
înţelepciunii). Dar întrucât este o minte devenită neraţională, nu dobândeşte 
ceea ce doreşte, neştiind, nici voind aceasta. De aceea, e mai propriu să fie 
numită căzută din înţelepciune. 


Dar deoarece s-a spus că înţelepciunea dumnezeiască este începutul şi cauza şi 
suportul şi desăvârşirea şi paza şi marginea (nemărginită) a toată înţelepciunea, 
cum e lăudat Dumnezeu însuşi ca înţelepciunea şi mintea şi rațiunea şi 
cunoştinţa mai presus de înţelepciune? Căci cum va înţelege ceva din cele 
inteligibile neavând lucrări înţelegătoare? Sau cum va cunoaşte cele sensibile, 
fiind aşezat mai presus de toată simţirea? Căci Scriptura spune că EI ştie toate şi 
nimic nu scapă cunoștinței dumnezeieşti (cf. loan, 21,17). Dar cum am spus de 
multe ori, cele dumnezeieşti trebuie înţelese în mod dumnezeiesc. Căci lipsa 
minţii şi a simţirii trebuie cugetate la Dumnezeu prin depăşire, nu ca absenţă, 
precum şi neraționalul îl atribuim Celui mai presus de rațiune şi nedesăvârşirea 
Celui supradesâvârşit şi anterior desăvârşirii. Şi întunericul neluminat şi nevăzut 
îl atribuim Celui de neapropiat prin depăşirea luminii văzute. 


Deci mintea dumnezeiască cuprinde toate prin cunoştinţa ridicată (ieşită) din 
toate, deoarece în calitate de cauză a tuturor are de mai înainte în Sine 
cunoştinţa tuturor, ştiind înainte de a fi făcuţi îngerii că va produce îngerii şi 
toate celelalte ştiindu-le dinlăuntru şi aşa zicând, de la începutul însuşi şi 
aducându-le la fiinţă. Aceasta socotesc că ne-o predă Scriptura când zice: Cel ce 
ştie toate înainte de facerea lor (Susana, 42). Căci nu aflând de la cele ce sunt 
ştie mintea dumnezeiască cele ce sunt, ci din Sine şi în Sine, prin ştiinţa şi 
cunoaşterea tuturor şi are de mai înainte şi a conceput de mai înainte fiinţa 
lor în calitate de cauză, nu apropiindu-se de fiecare înţeles, ci ştiindu-le şi 
susținându-le pe toate într-o unică cuprindere, precum şi lumina în calitate de 
cauză a avut înainte în Sine ştirea despre întuneric, necunoscând din altă 
parte întunericul decât prin lumină. Deci lumina dumnezeiască, cunoscându- 
se pe sine, va cunoaşte toate în mod nematerial cele materiale şi în mod 
neîmpărţit cele împărţite şi în mod unitar cele multe, prin însăşi unitatea sa 
cunoscând şi producând toate. 


Căci dacă în calitate de cauză unică Dumnezeu dă tuturor celor ce sunt 
existenţa, în calitate de aceeaşi cauză unică va cunoaşte toate ca fiind din EI, şi 
preexistente în EI şi nu va primi din cele ce sunt cunoaşterea lor, ci va dărui şi 

fiecăreia din ele cunoştinţa lor, dar şi cunoştinţa altora. Deci nu are Dumnezeu 
cunoştinţa sa şi deosebit de ea o alta care cuprinde în comun pe toate. Căci 
cunoscându-se pe Sine însuşi drept cauză tuturor nu va ignora cele ce sunt de la 
El şi a căror cauză este. Astfel Dumnezeu cunoaşte cele ce sunt, nu prin 
cunoştinţa celor ce sunt ci a sa. Căci Scriptura zice că şi îngerii ştiu cele de pe 
pământ nu cunoscându-le prin Simţire, fiindcă sunt sensibile, ci prin puterea 
şi firea proprie a minţii de chip dumnezeiesc. 

Pe lângă acestea trebuie cercetat, cum cunoaştem noi pe Dumnezeu, care nu 
este nici inteligibil, nici sensibil, nici în general ceva din cele ce sunt? Nu 
cumva e drept să spunem că pe Dumnezeu îl cunoaştem nu din firea lui (căci 
accasta e necunoscută şi mai presus de orice rațiune şi minte), ci din ordinea 
tuturor celor ce sunt ca proiectate din El şi având chipurile şi asemănările 
modelelor lor dumnezeieşti, urcăm prin putere dincolo de toate, pe calea şi 
ordinea lor, prin negarea şi depăşirea tuturor, la cauza tuturor? De aceea se 
şi cunoaşte Dumnezeu în toate şi în afară de toate. Și Dumnezeu se cunoaşte 
prin cunoştinţă şi necunoştinţă şi vom avea despre EI şi înţelegere şi cuvânt şi 
ştiinţă şi atingere şi Ssimţire şi opinie şi închipuire şi nume şi toate celelalte; 
dar nici nu se înţelege, nici nu se spune, nici nu se numeşte. Și nici nu este 
ceva din cele ce sunt nici nu se cunoaşte în ceva din cele ce sunt şi este toate 
în toate şi nimic în nimic şi se cunoaşte de toţi în toate şi de nimeni în nimic. 
De fapt acestea le spunem în chip drept despre Dumnezeu şi e lăudat din toate 
cele ce sunt după analogia cu toate, a căror cauză este. 


Dar are loc şi cea mai dumnezeiască cunoaştere a lui Dumnezeu, cunoscută prin 
necunoaştere într-o unire mai presus de minte, când mintea despărțindu-se de 
toate cele ce sunt, apoi părăsindu-se şi pe sine se uneşte cu razele 
supraluminoase, fiind luminată (de acolo şi acolo) de adâncul de nepătruns al 
înţelepciunii. Dar ea se poate cunoaşte, precum am spus şi din toate. Căci ea 
este, după Scriptură, făcătoarea tuturor (cf. Ps. 103,25) şi armonizându-le 
pururea pe toate (cf. Pild. 8,30), este cauza articulării şi ordinii nedesfăcute a 
tuturor şi cea care uneşte pururea sfârşiturile celor dintâi cu începuturile celor de 
al doilea şi susține unica împreună suflare şi armonie a tuturor. 

Dumnezeu Cuvântul e lăudat de dumnezeiasca Scriptură ca rațiune nu numai 
pentru că e dăruitorul rațiunii, al minţii şi al înţelepciunii, ci şi pentru că are în 
Sine de mai înainte, cauzele tuturor, în mod unitar, şi pentru că străbate prin 
toate, cum spune Scriptura până la sfârşitul tuturor (cf. Inţel. 8,1) şi înainte de 
acestea, pentru că rațiunea dumnezeiască e supra simplitatea a toată simplitatea 

şi că Cel mai presus de fiinţă, e dezlegat de toate, fiind mai presus de toate. 
Acest Cuvânt (această rațiune) este adevărul simplu şi cu adevărat existent în 
legătură cu care stă dumnezeiasca credinţă, ca cunoştinţă curată şi nerătăcită a 
tuturor. E] e temelia Statornică a celor ce cred, care îi întăreşte pe aceştia în 
adevăr şi îi ţine într-o unitate şi într-o identitate neclintită în cunoştinţa 
simplă a adevărului pe cei ce au această cunoştinţă a celor ce trebuie crezute. 


Căci dacă ştiinţa uneşte pe cei ce cunosc cele cunoscute, şi dacă neştiinţa este 
cauza schimbării continue şi a împărțirii pentru cel necunoscător pe cel ce crede 
în adevăr, cum zice Sfânta Scriptură, nu-l mişcă nimic din locaşul credinţei 
adevărate (cf. Ef. 4,13) în care va avea statornicia identității nemişcate şi 
neschimbate. Fiindcă cel unit cu adevărul ştie bine că are binele, chiar dacă 
mulți spun că a ieşit din el. Căci aceia au uitat, cu adevărat, din rătăcire, de 
adevăr, pentru că au căzut din credinţa adevărată. Dar acesta se ştie cu adevărat 
pe sine nu (cum spun aceia) aiurind, ci eliberat de pornirea nestatornică şi 
schimbătoare în varietatea de tot felul a rătăcirii, prin adevărul simplu şi pururea 
rămas la aceleaşi şi la fel. De aceea mor pentru adevăr în toată ziua învățătorii 
conducători ai înţelepciunii dumnezeieşti avută de noi mărturisind, cum se 
divine prin tot cuvântul şi fapta cunoştinţei unitare a adevărului creştinilor, că 
este pentru toţi cel mai simplu şi mai dumnezeiesc, mai bine zis - cunoaşterea 
lui este singura cunoştinţă adevărată şi unică şi simplă a lui Dumnezeu. 


Capitolul VIII - Despre putere, dreptate, mântuire, răscumpărare şi despre 
inegalitate 


ŞI 


Dar, deoarece teologii (autorii Scripturii) laudă adevărul dumnezeiesc şi înţele- 
pciunea mai presus de înţelepciune şi ca putere şi ca dreptate, şi o numesc 
mântuire şi răscumparare, să dezvoltăm şi aceste numiri dumnezeieşti pe cât ne 
este cu putinţă. 


Dar că dumnezeirea este mai presus şi întrece orice fel de putere numită, nu 
socotesc că ignoră cineva dintre cei crescuţi în Scripturile dumnezeieşti. Căci de 
multe ori Scriptura ni s-a predat şi ca una care înţelege prin putere şi domnia, 
deosebind-o de Puterile supra- cereşti. Deci cum o laudă pe ea teologii (scriitorii 
Scripturii) şi ca putere ridicată peste orice putere? Sau cum vom aplica ei 
numele de putere? 


$2 


Zicem deci că Dumnezeu este putere, ca Cel ce are mai înainte şi mai presus de 
orice, în Sine însuşi, toată puterea şi ca Cel ce e cauzatorul a toată puterea şi le 

face toate prin puterea neclintită şi nemărginită şi ca Cel ce e puterea existenţei 
însăşi, sau cauza a toată puterea şi a fiecăreia în parte. Şi că e nesfârşit de 
puternic nu numai prin faptul că produce toată puterea, ci prin faptul că e mai 
presus de toată puterea şi e puterea prin Sine şi prin aceea că e superior în putere 
şi faptului de-a produce la nesfârşit alte nesfârşite puteri existente; şi de-a nu 
putea puterile nesfârşite la nesfârşit produse de EI să slăbească lucrarea puterii 
lui de putere făcătoare. Și că Prin puterea lui negrăită, necunoscută şi 
neînţeleasă depăşeşte toate. lar prin bogăţia ei întăreşte şi slăbiciunea celui 
puternic şi susţine şi stăpâneşte cele din urmă ecouri ale ei, cum vedem şi în 
cele puternice prin simţire, că luminile supra strălucitoare ajung până la cele mai 
mioape vederi. Sau cum se spune de cei cu glasuri mari că acestea pătrund şi la 
urechile care nu prind prea uşor ecourile. Căci cel ce nu e auzit deloc, nici nu 
aude; şi cel ce nu vede în general, nici nu e văzut. 

Deci această răspândire nesfârşit de puternică a lui Dumnezeu ajunge la toate 
existențele şi nu e nici una din existenţe care să fie cu totul lipsită de vreo 
putere, fie că are o putere înţelegătoare, fie rațională, fie simţitoare, fie vitală 
sau ființială. Şi de e îngăduit să spunem, însăşi puterea de a fi o are oricine de la 
puterea mai presus de ființă. 

Din ea sunt Puterile de chip dumnezeiesc ale ordinelor îngereşti. Din ea au chip 
nepieritor şi existenţă şi toate mişcările lor înţelegătoare şi nemuritoare cele de-a 
pururi. Şi însăşi persistenţa şi nemicşorata dorinţă a binelui au primit-o de la 
puterea suprabună, căci ea însăşi doreşte ca ele să poată fi acestea şi să dorească 
să fie pururea şi ca însăşi puterea lor de-a dori să rămână aşa pururea. 

Dar cele ale puterii fără lipsuri se comunică şi oamenilor şi plantelor şi 
animalelor şi firii întregi a întregii existenţe. Şi întăreşte pe cele unite spre 
afecțiunea şi comunicarea întreolaltă şi pe cele distincte spre a fi toate potrivit 
rațiunii şi definiţiei lor neconfundate şi neamestecate. Şi păstrează rânduielile şi 
bunele direcţii ale universului spre binele propriu şi păzeşte vieţile nemuritoare 
ale unităților îngereşti neştirbite. Şi la fel substanţele cereşti şi luminătoare şi 
stelare şi rânduielile lor neschimbate, cu puterea de-a fi în veac. Şi 
circumvoluţiile timpului le distinge în progresul lor şi le menţine unite pnn 
repetiţii. Şi face puterile focului nestinse şi curgerile apelor neîntrerupte. Şi 
hotărniceşte răspândirea aerului şi pământul îl ţine fără nici o temelie. Şi păzeşte 
necorupte puterile roditoare ale lui. Şi armonia şi îmbinarea elementelor 

întreolaltă o păzeşte neconfundată şi nedespărțită, cum susţine legătura dintre 
suflet şi trup şi înnoieşte puterile hrănitoare şi crescătoare ale plantelor. Şi 
susține puterile funțiale ale tuturor şi asigură unitatea nedescompusă a 
universului şi-i dăruieşte îndumnezeirea, dând celor ce se îndumnezeiesc 
puterea spre aceasta. Şi în general nimic din cele ce sunt nu este în afara puterii 
dumnezeieşti asigurătoare şi cuprinzătoare. Căci ceea ce nu are nici o putere, 
Nici nu este, nici nu este ceva, nici nu este vreo afirmare a el. 

Dar spune magul Elima: Dacă Dumnezeu este atotputernic, cum se spune de un 
învăţător (despre Dumnezeu) al vostru că nu poate ceva? Prin aceasta defaimă 
pe dumnezeiescul Pavel, care a zis că Dumnezeu nu se poate nega pe Sine însuşi 
(cf. II Tim. 2.13). 

Ocupându-mă cu aceasta, mă tem ca nu cumva să stârnesc râsul prostiei, 
încercând să dărâm casele jucăriei copiilor şi să le fac una cu pământul şi 
grăbindu-mă spre scopul de neatins al înţelegerii lui Dumnezeu în privinţa 
aceasta. Căci negarea sa proprie este una cu căderea din adevăr. lar adevărul 
este ceea ce este şi negarea adevărului e căderea din ceea ce este. Dar 
Dumnezeu nu poate cădea din existenţă şi a nu fi nu este (a nu fi e imposibil) 
sau cum ar zice cineva, nu poate să nu poată şi nu ştie să nu ştie prin privaţiune. 
E ca înțeleptul care imită pe biruitorii fără margini dintre atleți, care adeseori 
prefăcându-se în faţa adversarului că sunt slabi, iar acela socotindu-i aşa, şi 
luptând în lipsa manifestării puterii acelora bărbăteşte cu umbrele şi bătând 
aerul plin de mândrie cu lovituri deşarte, se laudă pe sine. neştiind de puterea 
acelora. 


Dar noi înţelegem pe învățătorul de Dumnezeu, pe cât ne este cu putinţă, 
lăudând pe Dumnezeu ca atotputernic, ca fericit şi singur Stăpânitor, ca 
domnind cu puterea lui peste veacul însuşi, ca Cel ce nu cade întru nimic din 
cele ce sunt, ci mai degrabă fiind mai presus de ele şi fiind înaintea tuturor 
existențelor prin puterea mai presus de ființă; şi ca pe Cel ce a dăruit, prin 
revărsare, tuturor celor ce sunt puterea de-a fi din puterea lui ce depăşeşte orice 
prisosinţă. 


SI 


Dumnezeu este socotit iarăşi dreptate, ca Cel ce împarte tuturor cele după 
vrednicie şi fiecăruia buna măsură şi frumuseţea, buna rânduială şi ordinea şi 
toate darurile, distingându-le după regula cea cu adevărat cea mai dreaptă, fiind 
tuturor în parte cauzatorul lucrării lor. Căci dreptatea dumnezeiască le 
rânduieşte pe toate în chip drept şi le păstrează pe toate neamestecate şi 
neconfundate cu altele, dăruind fiecăreia dintre toate existenţele cele cuvenite 

după vrednicia ce a dat-o fiecăreia dintre ele. Şi dacă spunem acestea în chip 
drept, toţi care defaimă dreptatea dumnezeiască, uită nedreptatea vădită ce şi-o 
aleg pe seama lor. Căci spun că s-ar cuveni celor muritori nemurirea şi celor 
nedesăvârşiţi desăvârşirea şi celor ce se mişcă de sine necesitatea mişcării de 
către alţii şi celor schimbători identitatea şi puterea desăvârşită celor slabi şi 
cele eterne sunt temporale şi cele ce se mişcă prin fire sunt neschimbătoare şi 
plăcerile trecătoare sunt veşnice şi în general atribuie altora cele ale altora. 
Trebuie ştiut că dreptatea dumnezeiască este cu adevărat dreptatea adevărată 
prin aceea că distribuie cele proprii după vrednicia fiecăreia dintre existenţe şi 
salvează firea fiecăreia în treapta şi puterea ei. 

Dar ar putea spune cineva: Nu e propriu dreptăţii să lase oameni evlavioşi 
neajutaţi, asupriţi de cei răi. Faţă de aceştia trebuie spus că dacă cei pe care îi 
numeşte evlavioşi iubesc cele pământeşti râvnite de cei atraşi de cele materiale, 
au căzut din dragostea de Dumnezeu şi nu ştiu cum s-ar mai numi evlavioşi, 
nepreţuind cele cu adevărat vrednice de iubit şi dumnezeieşti, şi ferindu-se fără 
sfinţenie de cele vrednice de râvnit şi de iubit. lar dacă iubesc cu adevărat cele 
cu adevărat existente, trebuie să se bucure de cele dorite când se întâlnesc cu cei 
ce le prilejuiesc. Căci se apropie mai ales atunci de virtuțile îngereşti, când se 
despart, pe cât se poate, din dorinţa de cele dumnezeieşti, de împătimirca de 
cele materiale, desprinzându-se bărbăteşte pentru bine în împrejurările care li se 
oferă pentru aceasta. Deci vorbind adevărat, e mai propriu dreptății 
dumnezeieşti să nu-i lase să se moleşească şi să le îndepărteze de cele mai bune 
bărbăția, prin desfătări material, nici să-i lase neajutoraţi, dacă ar căuta unii să 
facă aceasta, ci să-i întărească în cele bune şi în neslăbita statornicie şi să le 
dăruiască prin acestea cele după vrednicie. 


$9 


Deci aceasta este dreptatea şi mântuirea dumnezeiască ce se laudă: cea care 
salvează şi păzeşte ființa şi făptuirea proprie şi curată a fiecăruia de cele 
necuvenite şi e cauza lucrării sale curate în toate. lar dacă laudă cineva 
mântuirea, ca pe cea care păstrează neclintite dc cele rele pe toate, în chip 
sănătos, fără îndoială că vom primi şi noi pe acest cinstitor al mântuirii de tot 
felul. Şi vom socoti că Dumnezeu hotărăşte ca primă mântuire a tuturor, pe cea 
care păstrează pe toți neschimbaţi şi nesfâşiaţi şi neclintiţi în ei înşişi şi în 
păzeşte pe toți ncehărțuiți şi nebiruiți de rele şi împodobiţi de raţiunile lor; şi 
alungă din toți toată inegalitatea şi lucrarea străină şi susține măsurile fiecăruia 
neschimbate şi nemutate de cele contrare. 

De aceea nici această mântuire nu o va socoti cineva ca străină de scopul sfintei 
învățături despre Dumnezeu, ci ca pe una ce răscumpără prin bunătatea 
mântuitoare a tuturor, toate existenţele din căderea din bunătatea lor, întrucât 
firea fiecăruia din cei mântuiţi primeşte aceasta. De accea autorii Scripturii o şi 
numesc pe ea răscumpărare, întrucât nu lasă cele cu adevărat existente să cadă 
în non-existenţă şi întrucât, chiar de se abate cineva în greşală şi neorânduială şi 
păţeşte vreo micşorare a deplinătăţii bunurilor proprii, e scăpat (răscumpărat) de 
această patimă şi slăbiciune şi privaţiune, împlinind ceea ce îi lhpseşte, şi 
întărind părinteşte pe cel slab. Şi ridicându-l din slăbiciune îl ridică în bine şi îl 
umple de binele ce l-a pierdut şi îl pune din nou în rânduială şi reface 
dezordinea şi urâţenia lui şi-i reface integritatea şi-l eliberează de toate rănile. 
Dar despre acestea s-a mai vorbit, ca şi despre dreptatea prin care se depărtează 
toată inegalitatea venită în ei prin privaţiune şi se hotărăşte egalitatea tuturor. 
Căci inegalitatea, dacă o înţelege cineva ca fiind distanţele tuturor față de toate, 
nu e îngăduită de dreptatea care o păzeşte pe ea şi care vrea să se facă o unire a 
tuturor cu toate - fiindcă ea păzeşte toate existenţele, şi anume pe fiecare în 
chipul ei, în care este fiecare după fire. 


Capitolul LX - Despre mare, mic, acelaşi, altul, asemenea, neasemenea şi 
despre stare, mişcare, egalitate 


ŞI 


Deoarece se spune despre cauzatorul tuturor că e şi mare şi mic şi acelaşi şi 
altul şi asemenea şi neasemenea şi are şi stare şi mişcare, să privim şi la 
imaginile (reprezentările) acestor numiri dumnezeieşti, pe cât ni se fac arătate. 
Dumnezeu e lăudat ca mare în Scripturi, mărimea dumnezeiască arătându-ni-se 
ŞI în micime şi într-o lumină subțire. Şi ca Acelaşi, când spun Scripturile. lar tu 
acelaşi eşti (Ps. 101, 28); şi ca Altul când e închipuit de aceleaşi Scripturi prin 
multe figuri şi multe chipuri. Şi ca asemenea şi neasemenea când e înfăţişat ca 
suport al unor asemănări şi al neasemănării şi ca nefiind asemenea cu nimic (cf. 
II Parai. 6.14). Dar şi mişcându-se ca Unul ce umblă în toate. Şi prin toate 
celelalte numiri dumnezeieşti de aceeaşi valoare cu acestea, lăudate de Scripturi. 

Dumnezeu se numeşte deci mare, potrivit mărimii proprii lui, transmițând 
tuturor celor mari din mărimea sa şi suprarevărsându-se şi extinzându-se în 
afară de toată puterea, cuprinzând tot locul, depăşind tot numărul, trecând peste 
toată nemărginirea, prin supraplinătatea şi mărimea lucrării lui şi prin darurile 
lui izvorâtoare pe măsura în care acestea se împărtăşesc de ele. Dar în 
revărsarea nesfârşitei lor dăruiri, ele rămân nemicşorate şi nu se micşorează prin 
împărtăşirile de ele, ci se arată într-o şi mai mare supra revărsare. Această 

mărime este şi nesfârşită şi necuprinsă în câtime şi de nenumărat; şi depăşire a 
tuturor în revărsarea absolută (necondiționată de nimic) şi supraextinsă a 
mărimii lui necuprinse. 

lar că e mic sau subțire, se spune despre EI, ca de Cel ce iese din toată greutatea 
şi distanţa şi ca Cel ce pătrunde neîmpiedicat prin toate. De fapt ca Cel ce e mic, 
e cauzatorul formator al tuturor elementelor. Căci pe Cel mic nu-l vei afla 
nicăieri neîmpărtăşit. Deci aşa trebuie înţeles că Dumnezeu e mic, ca intrând în 
toate şi prin toate în mod neîmpiedicat şi pătrunzând până la despărţirea 
sufletului şi duhului, dintre încheieturi şi măduvă şi judecând simțirile şi 
cugetările inimii (Evr. 4. 12) sau mai bine zis toate existenţele. Câci nu este 
făptură nearătată înaintea lui. Această micime e fără cantitate, fără calitate, 
nestăpânită, nemărginită, nedefinită, cuprinzătoare a tuturor, dar ea însăşi e 
necuprinsă. 

Și este acelaşi în mod supraființial, etern, neschimbat, rămânând în Sine, 
avându-le aceleaşi şi la fel. La fel prezent tuturor şi statornic EI însuşi cu ale 
sale în Sine şi întemeiat în mod neprihănit în marginile prea bune ale identităţii 
mai presus de ființă, neprefăcut, necăzut, neclintit, neschimbat, neamestecat, 
nematerial, atotsimplu, fără vreo nevoie, necrescut, nemicşorat, nenăscut, nu ca 
unul ce încă nu a fost născut, sau nedesăvârşit sau născut de cineva sau că e 
astfel, sau ca Cel ce nu e nicăieri niciodată, ci ca Cel loial nefăcut (nenăscut) şi 
absolut nefăcut (nenăscut) şi pururea existent şi fiind prin Sine desăvârşit şi 
acelaşi fiind prin Sine şi deosebindu-se prin Sine în mod unitar şi în acelaşi mod 
şi luminând acelaşi din Sine tuturor celor capabili să se împărtăşească de EI; şi 
îmbinând pe unele cu altele, prin bogăţia şi calitatea de (a fi) cauză, având de 
mai înainte în Sine la fel cele contrare, ca Cel ce e cauza cea una şi unică ce 
depăşeşte toată identitatea. 

Iar altul este, deoarece Dumnezeu e prezent în toate în mod providenţial şi se 
face toate în toți pentru mântuirea tuturor, rămânând în Sine şi neieşit din 
identitatea sa prin lucrarea cea una şi stând neîncetat şi dându-se pe Sine cu o 
putere neclintită spre îndumnezeirea celor întorşi (spre EI). Şi altele sunt 
vederile variate ale lui Dumnezeu, care trebuie înţelese ca altele în formele în 
care se arată. Căci precum dacă rațiunea cugetă sufletul în chip trupesc şi vede 
în părţi trupeşti neîmpărţirea lui, redăm prin ele neîmpărţirea proprie lui ca părți 
aflate în el şi socotim mintea cap, grumazul opinie (ca stând la mijloc între 
rațiune şi iraționalitate) pieptul mânie, stomacul poftă, braţele şi picioarele fire, 

folosindu-ne de numirile trupului ca de nişte simboale ale puterilor - cu atât mai 
mult trebuie să curățim pe Cel ce e dincolo de toată alteritatea formelor şi 
chipurilor, în sfinte şi dumnezeieşti şi tainice desfăşurări. Și dacă voieşti să 
aplici cele trei dimensiuni ale trupurilor lui Dumnezeu cel de neatins şi fără 
dimensiuni, lăţimea dumnezeiască trebuie înţeleasă cz ieşirea supralargă a lui 
Dumnezeu la toate, lungimea, ca puterea supraextinsă la toate; adâncimea, ca 
ascunzimea şi incognoscibilitatea de toți necuprinsă a lui Dumnezeu. Dar ca să 
nu ne pierdem pe noi în desfăşurarea altor şi altor chipuri şi forme, asemănând 
numirile dumnezeieşti netrupeşti cu simboalele sensibile, vom vorbi despre ele 
în Teologia simbolică. Dar acum nu vom socoti înţelegerea lui Dumnezeu ca 
altul, ca fiind schimbarea identităţii lui mai mult decât neschimbată, ci 
multiplicitatea lui unitară şi ieşirile de un singur chip ale marii lui rodnicii la 
toate. 

lar dacă ar spune cineva că Dumnezeu este asemenea cu Sine ca Cel ce e 
Acelaşi, întrucât e în mod statornic în Sine fiind asemenea Sieşi în chip 
neîmpărţit, nu am socoti lipsită de cinste numirea dumnezeiască de asemenea. 
Dar teologii (scriitorii Scripturii) spun că Dumnezeu ca atare nu este asemenea 
nimănui, dar EI dăruieşte asemănarea dumnezeiască celor ce se întorc spre EI, 
pnn imitarea după putere a Celui ce e mai presus de toată definiţia şi raţiunea şi 
puterea asemănării dumnezeieşti este cea care întoarce toate cele create spre 
cauza lor. Deci acestea trebuie declarate asemenea lui Dumnezeu prin calitatea 
de chip şi asemănare (Fac. 1.26) a lui. Dar Dumnezeu nu e pe de altă parte 
asemenea lor, pentru că nu e nici om asemenea chipului său. Căci numai celor 
de aceeaşi treaptă le e cu putinţă să fie şi asemenea unele cu altele, şi să-şi 
întoarcă între ele asemănarea, şi să fie ambele asemenea între ele, fiind create 
după chipul celui asemenea. Dar între cauză şi cauzate nu se poate cunoaşte o 
întoarcere (de la una la alta). Căci nu se dăruieşte numai acestora sau acelora 
calitatea de a fi asemenea, ci tuturor celor ce se împărtăşesc de asemănare, căci 
Dumnezeu este cauza însuşi faptului de a fi asemenea; şi EI este şi suportul 
asemănării însăşi şi este în toate Cel asemenea tuturor prin vreo urmă oarecare a 
acestei asemănări. ŞI prin aceasta împlineşte unirea tuturor. 


SN 


Dar ce trebuie spus despre aceasta? Căci însăşi Scriptura declară că El este 
neasemenea şi necompus cu nici una ca Cel ce e şi altul decât toate. lar ceea ce 
e mai paradoxal, e că nici nu spune că e ceva asemenea lui. Dar cuvântul nu e 
contrar asemănării cu El. Căci aceleaşi sunt şi asemenea şi neasemenea lui 
Dumnezeu. Primul lucru, prin imitarea celui de neimitat. Al doilea, prin faptul 

de a nu avea cele cauzale ceea ce e în Cauză, şi prin distanța de măsură 
nesfârşită şi incomparabilă între ele. 

Dar ce vom spune şi despre starea sau şederea dumnezeiască? Ce altceva decât 
că Dumnezeu rămâne El însuşi în Sine şi e fixat statornic în identitatea 
nemişcată şi e supraîntemeiat în mod neclintit şi în faptul de-a lucra aceleaşi şi 
în acelaşi scop şi la fel şi în faptul de-a exista neclintit în Sine şi de-a nu se 
putea muta şi de-a fi nemişcat. Şi acestea în mod mai presus de ființă. Căci EI 
este cauza stării şi şederii tuturor, ca Cel mai presus de toată şederea şi starea. Şi 
în EI au primit subzistenţa toate, fiind păzite neclintite din starea bunătăților 
proprii. 

Dar ce e de spus când învățătorii Scripturii zic iarăşi că Cel nemişcat merge şi se 
mişcă spre toate? Nu trebuie înţeles şi acest lucru în mod dumnezeiesc? Căci 
trebuie cugetat că EI se mişcă, în mod evlavios, nu prin mutare sau schimbare, 
sau alternare, sau abatere, sau mişcare spaţială, nici în linie dreaptă, nici 
circulară, nici în ambele feluri, nu inteligibilă, nu sufletească, nu fizică. Şi stă în 
faptul că Dumnezeu aduce la fiinţă şi susţine toate şi îngrijeşte în tot felul de 
toate, şi în faptul că e prezent tuturor prin cuprinderea tuturor, nesupus relaţiei 
cu ele, prin ieşirile şi lucrările providențiale la toate existenţele. Dar e îngăduit a 
lăuda în chip dumnezeiesc şi mişcările lui Dumnezeu cel nemișcat. Şi prin 
mişcare dreaptă trebuie cugetată neclintirea dreaptă, mişcarea neclintită şi 
ieşirea neabătută a lucrărilor lui şi provenirea tuturor din El. lar prin cea în 
spirală, ieşirea statornică şi starea roditoare. lar prin cea circulară, faptul de-a fi 
acelaşi şi de-a cuprinde pe cele de la mijloc şi pe cele extreme şi întoarcerea la 
EI a celor provenite din EI. 

lar dacă cineva înţelege numirea din Scripturi despre Dumnezeu ca Acelaşi, în 
sensul de egal cu Sine, e de observat că Dumnezeu este egal nu numai ca Cel 
neîm- părţit şi neclintit, ci şi ca Cel ce iese la toate şi prin toate la fel şi ca suport 
al egalităţii de sine, prin care lucrează la fel mişcarea tuturor prin toate şi 
împărtăşirea egală a tuturor celor ce se împărtăşesc, după capacitatea fiecăreia; 
şi darul egal împărțit tuturor după vrednicie şi după toată egalitatea inteligibilă, 
înţelegătoare, rațională „sensibilă, funțială, avându-le pe toate cu voia de mai 
înainte în Sine Cel ridicat peste toate, conform puterii sale mai presus de toate, 
făcătoare a toată egalitatea. 

Capitolul X - Despre Atotştiitorul Cel vechi de zile şi despre veac şi timp 
ŞI 


la seama să lauzi pe Dumnezeu Cel cu multe nume prin cuvânt şi ca Atoţiitor şi 
ca Cel vechi de zile. Atotţiitor se zice pentru că este scaun atotțiitor susținând şi 
cuprinzând toate fixând, întemeind şi circumscriind şi făcând totul neclintit în 
Sine şi aducând la existenţă din Sine, ca dintr-o rădăcină atotțiitoare, toate şi 
întorcând la Sine, ca într-un sân atotțiitor şi ţinându-le adunate în Sine ca într-un 
Scaun atotcuprinzător pe toate printr-o susținere care le asigură pe toate şi e mai 
presus de ele, nelăsându-le să cadă din ea şi să se piardă ca scoase dintr-o casă 
atotcuprinzătoare. 1 se zice obârşie atotţiitoare şi ca cea care le ţine pe toate şi le 
stăpâneşte, străbătându-le fără să le amestece şi le impune tuturor jugurile 
primite de bună voie şi durerile dulci ale dragostei dumnezeieşti şi atotţiitoare, 
ale bunătăţii ei neslăbite. 
$2 


Iar ca Cel vechi de zilei (Dan. 7.22) e lăudat Dumnezeu pentru că este şi veacul 
şi timpul tuturor şi e înainte de zile şi înainte de veac şi de timp. Dar trebuie ca 
EI să se numească şi timp şi zi şi vreme şi veac în mod cuvenit lui Dumnezeu, 
ca fiind în toată mişcarea neschimbat şi nemişcat şi pentru ca mişcându-se 
pururea rămâne în Sine însuşi şi Cauzatorul veacului şi timpului şi al zilelor. De 
aceea şi în sfintele şi tainicele vedenii ale arătării dumnezeieşti e închipuit şi ca 
bătrân (cf. Dan. 7,9) şi ca tânăr. Bătrân îl arată şi ca fiind de la început; tânăr, ca 
neîmbătrânind. Sau amândouă ne învaţă că înaintează de la început prin toate 
până la sfârşit; sau, cum zice dumnezeiescul nostru sfânt învăţător, vechimea 
dumnezeiască le arată pe amândouă: ca Cel mai bătrân e primul în timp, iar ca 
Cel mai tânăr e dinainte de numărul timpului. Fiindcă unitatea şi ceea ce e 
propriu lui au fost mai vechi ca mulţii ani care au urmat. 

Dar trebuie să cunoaştem, precum socotesc şi natura timpului şi a veacului din 
Scriptură. Căci nu sunt absolut nefăcute şi cu adevărat eterne toate cele numite 
veşnice şi incoruptibile şi nemuritoare şi neschimbate şi la fel existente, aşa cum 
zice: Ridicaţi-vă porţile veşnice şi cele asemenea (Ps. 23, 7,9). Fiindcă de multe 
ori şi cele foarte vechi sunt caracterizate prm numirea de veşnice: şi câteodată şi 
toată lungimea timpului nostru este declarată veac, întrucât este şi o însuşire a 
veacului vechimea şi neschimbarea este şi măsurarea în general a existenţei. lar 
timp numeşte pe cel ce este supus facerii şi coruperii (stricăciunii) şi schimbării 
şi care e altfel pentru alţii. De aceea teologia (Scriptura) ne declară (numeşte) şi 
pe noi cei definiți prin timp, veac prin participare, când ajungem veacul 
nestricăcios şi pururea la fel. Dar Scriptura vorbeşte uneori şi de un veac 

temporal şi de timpul veşnic, deşi ştim prin ei că e mai propriu să fie numite şi 
arătate cele ce sunt veac, iar cele ce sunt în devenire timp. Deci nu trebuie să 
socotim, simplu, coeterne cu Dumnezeu, cel dinainte de veac, cele numite 
veşnice. Urmând neabătut prea veneratelor Scripturi, socotim veşnice şi 
temporale după modurile cunoscute în ele, pe cele ce sunt la mijloc şi se 
împărtăşesc în parte de veac, în parte de timp. lar pe Dumnezeu să-l lăudăm şi 
ca veac şi ca timp ca cel ce e Cauzatorul a tot timpul şi veacul; şi ca Vechi de 
zile, ca Cel ce e înainte de vreme şi mai presus de timp şi ca Cel ce schimbă 
vremurile şi timpurile. Şi iarăşi ca fiind dinainte de veacuri, întrucât este şi 
înainte de veac şi mai presus de veac (cf. Apoc. 11.15) şi împărăţia lui este 
împărăţia tuturor veacurilor. Amin. 


Capitolul XI - Despre pace şi ce înseamnă a fi însuşi prin sine, ce e viaţa de 
sine şi puterea de sine şi cele astfel spuse 


ŞI 


Vino să lăudăm prin imne de pace, pacea dumnezeiască, ca obârşia împăcării 
tuturor. Căci ea este unificatoarea tuturor şi născătoarea şi producătoarea 
armoniei şi articulării tuturor. Dc accea o şi doresc toate pe ea care întoarce 
mulțimea împărțită a lor în unitate integrală şi războiul lăuntric al tuturor îl 
preface într-o conlocuire unitară. Prin împărtăşirea de pacea dumnezeiască cele 
mai vechi dintre Puterile împăcate se unesc şi ele cu ele însele şi întreolaltă spre 
o unică domnie a păcii tuturor; şi unesc pc cele de sub ele însele şi pe unele cu 
altele cu obârşia şi cauza cea una şi desăvârşită a tuturor. 


Căci aceasta pătrunzând în mod neîmpărţit în toate, ca în nişte locuri deosebite 
ale celor despărțite le hotărniceşte, le mărgineşte şi le asigură pe toate şi nu le 
lasă să se reverse în nesfârşire şi nehotărnicire, dezordonate şi nefixate şi 
devenite goale de Dumnezeu şi ieşite din unirea între ele şi cu totul neunite 
întreolaltă. 


Să vorbim despre ea sau să arătăm ce este pacea şi liniştea dumnezeiască pe 
care Sfântul lustus (cf. Fapt. 1,23) o numeşte neglăsuitoare; şi despre toată 
nemişcarea cunoscută în procesiunea (ieşirea) ei; să arătăm cum împăciuieşte şi 
aduce linişte şi cum este în Sine şi înlăuntrul ei şi a supraunit totul în Sine, 
întreagă; cum neieşind din ea, dar înmulțindu-se pe sine, părăseşte unitatea ei. 
Ea iese la toate, rămânând întreagă înlăuntru prin covârşirea unirii mai presus de 
toate. Pe ea nu e îngăduit şi nici cu putinţă vreuneia din existenţe nici să o 
exprime, nici să o cugete cu înţelegere. Dar recunoscând neputinţa de-a o 
exprima şi de a o cunoaşte ca fiind dincolo de toate, vom privi participările 
inteligibile şi exprimabile la ea şi aceasta pe cât e cu putinţă oamenilor şi nouă, 
rămaşi în urma multor oameni buni. 

Intâi trebuie spus aceasta, că Dumnezeu e suportul păcii de sine şi al păcii 
tuturor şi al fiecăruia; şi ca toate se articulează între ele prin unirea lor 
neconfundată, prin care sunt unite în mod neîmpărțit. Prin aceasta fiecare stând 
în mod nedespărțit, îşi păstrează neslăbit chipul propriu, nefiind tulburate prin 
amestecarea cu cele contrare; nici tocite în deplinătatea unirii şi a curăţiei lor. 
Deci vom intui o fire simplă a unităţii paşnice, o fire care uneşte toate cu sine şi 
în ele şi între ele, o pace care păstreazâ toate în îmbinarea neconfundată, 
neamestecată a tuturor. Datorită acestei unităţi neconfundate, minţile 
dumnezeieşti unite se unesc cu înțelesurile lor şi cu cele înţelese. Şi iarăşi urcă 
spre unirea necunoscută cu cele aflate mai presus de minte. Tot pentru ea 
sufletele, unind raţiunile lor de tot felul şi înălțţându-le spre o unică înţelegere 
curată, înaintează potrivit lor şi treptei lor prin înţelegerea nematerială şi 
neîmpărțită spre unirea cea mai presus de înţelegere. Pentru ea subzistă unica şi 
nedesfăcuta îmbinare complexă a tuturor în simfonia ei dumnezeiască şi se 
armonizează în conglăsuirea şi în acordul şi în întregul desăvârşit. Căci le adună 
în mod neconfundat şi le ţine împreună în mod nedespărțit. Pentru că întregimea 
păcii desăvârşite străbate toate existențele prin prezenţa atot- simplă şi 
neamestecată a puterii de unitate făcătoare, unind toate şi unind extremele cu 
extremele prin cele de mijloc, însoţindu-le printr-o unică (legătură) de aceeaşi 
fire. Prin aceasta le dăruieşte putinţa să se bucure de ea şi de ultimele margini 
ale întregului şi le face pe toate conştiente de unitățile şi de identitățile, de 
unirile, de îmbinările lor. Căci pacea dumnezeiască rămâne neîmpărțită şi 
străbate prin toate şi pătrunde în toate şi nu iese din identitatea ei. Fiindcă iese la 
toate şi transmite tuturor în mod propriu lor cele ale ei şi revarsă cu îmbelşugare 
în ele din bogăţia rodniciei împăciuitoare. Dar rămâne, pentru covârşirea unităţii 
ei, întreagă, cu sine întreagă prin supraunirea întreagă cu ea însăşi. 


$3 


Dar ar putea zice cineva: Cum doresc toate pacea? Căci multe se bucură de 
diversitatea şi deosebirea lor şi nu voiesc vreodată să se concilieze de bună voie. 
Dacă cel ce zice aceasta afirmă că diversitatea şi deosebirea e însuşirea proprie a 
fiecăreia dintre existenţe, şi că nici una dintre existenţe nu voieşte să se lepede 
de aceasta, nu-l vom contrazice nici noi în aceasta, dar şi pe aceasta o socotim o 
dorință a păcii. Căci toate iubesc să fie în pace şi unite cu ele însele, dar să 
rămână nemişcate din ele şi din ale lor. Şi e proprie identităţii neamestecate 
pacea desăvârşită care o păstrează, şi care le salvează prin grijile ei dăruitoate de 
pace pe toate nedezbinate şi neamestecate cu ele şi întreolaltă, susținând pe toate 
în puterea statornică şi neclintită a păcii şi nemişcării lor. 

Și dacă toate cele ce se mişcă nu se liniştesc, ci voiesc pururea ca mişcarea lor 
să se menţină, aceasta e o dorinţă după pacea dumnezeiască a tuturor, care le 
păstrează pe toate necăzute din ele şi păzeşte identitatea tuturor celor ce se 
mişcă şi viaţa lor mişcătoare nemişcată şi necăzută. Şi aceasta o arată făcându-le 
pe toate cele ce se mişcă să rămână prin aceasta în pace cu ele însele, rămânând 
să lucreze în acelaşi fel, cele ale lor. 


lar dacă vorbind de prefaceri produse de căderea din pace, va declara cineva că 
nu toţi iubesc pacea, răspundem că nu este nici una dintre existenţe care să cadă 
cu totul din orice unire. Căci ceea ce e cu totul nestabil şi nemărginit în aceasta 
şi nefixat şi nehotărnicit, nu e nici existent, nici între cele existente. lar dacă 
aceştia s-au despărțit de pace şi de bunurile păcii, bucurându-se de certuri şi 
mânii şi de schimbări şi nestatornicii spunem că şi ei sunt stăpâniți de idolii 
întunecaţi ai dorinţei de pace, deşi sunt tulburaţi de patimile mult mişcătoare. Şi 
prin aceasta rămân fără să-şi dea seama doritori ai ei, socotind că prin împlinirea 
celor pururea curgătoare rămân în pacea lor; şi se simt tulburaţi dacă sunt lipsiţi 
de plăcerile care îi stăpâneau. 


Dar ce va spune cineva despre pacea revărsată de iubirea de oameni a lui 
Hristos? Prin ea învăţăm Să nu mai luptăm nici cu noi, nici între noi, nici cu 
îngerii. Ci lucrăm împreună cu ei cele dumnezeieşti, după putere, prin 
purtarea de grijă a lui lisus care lucrează toate în toţi şi aduce pacea negrăită 
şi dinainte de veac hotărâtă şi ne împacă pe noi cu Sine şi în Sine cu Tatăl. 
Despre aceste daruri mai presus de fire s-a vorbit în învăţăturile teologice şi a 
mărturisit împreună cu noi şi Scriptura sfintei inspiraţii. 

Dar fiindcă m-ai întrebat şi altădată prin Epistolă ce este existenţa de sine, viaţa 
de sine, înţelepciunea de sine şi eşti nedumerit cum spun uneori că Dumnezeu 
esle viaţa de sine, altădată suportul vieţii de sine, am socotit de trebuinţă, sfinte 
suflete al lui Dumnezeu să-ţi dezleg şi această întrebare către noi. 


Și întâi, ca să reluăm şi acum cele multe spuse, răspundem că nu e ceva contrar 
a spune că Dumnezeu este putere de sine sau viaţă de sine şi suport al vieţii de 
sine sau al păcii sau al puterii. Căci, în cazul primelor, este numit astfel pornind 
de la cele ce sunt sau mai mult, de la cele ce sunt întâile. El fiind cauzatorul 
tuturor. Dar în al celorlalte (este numit astfel) ca fiind în mod supraființial mai 
presus de toate cele ce sunt şi sunt întâile. 


Ceri să spunem ce este existenţa de sine sau viaţa de sine sau câte sunt în mod 
absolut şi desăvârşit începător. Răspundem că nu e ceva sucit, ci drept şi care 
are o explicație simplă, căci nu spunem că existenţa de sine e vreo altă ființă 

dumnezeiască sau îngerească, care să fie tuturor cauza de a fi (căci numai Cel ce 
este mai presus de fiinţă e obârşia şi fiinţa şi cauza de a fi a tuturor existenţelor), 
nici nu spunem că e născătoare de viaţă a vreunora care trăiesc altă dumnezeire 
decât cea mai presus de dumnezeire. Căci numai viaţa e cauza vieţii. 

Nici, ca să vorbim pe scurt, nu au fost numite alte obârşii ale existenţelor, alte 
fiinţe şi ipostasuri creatoare, sau raze şi dumnezei din existenţe. Nu i-au ştiut pe 
aceştia cu adevărat, şi propriu vorbind, ca atare nici pe ei (căci nu există), nici 
pe părinţii lor. Deci existenţa de sine şi viaţa de sine şi dumnezeire de sine 
numim în Sens originar şi dumnezeiesc şi cauzal, obârşia şi cauza cea una 
mai presus de toate şi mai presus de fiinţă. lar în sens participant, puterile 
providenţiale transmise din Dumnezeu cel neparticipat, lucrarea prin sine 
făcătoare de fiinţă, prin sine îndumnezeitoare la care participă existenţele în 
mod propriu lor. Prin aceasta sunt şi se zic existenţe şi vii şi îndumnezeite şi 
celelalte. De aceea le este suport Cel bun celor dintâi, apoi tuturor celor ce 
participă la EI întregi, apoi celor ce participă ca părți ale lor la EI. 


Deci ce trebuie spus despre acestea? Când unii dintre dumnezeieştii şi sfinţii 
noştri învăţători numesc pe Cel Suprabun şi Supra-dumnezeu suport al bunătăţii 
de sine şi al dumnezeirii spun că bunătatea de Sine şi dumnezeirea de bine 
făcătoare şi îndumnezeitoare provine din Dumnezeu, ca revărsarea frumuseţii de 
sine, făcătoare de frumuseţe. Și vorbesc de o frumuseţe întreagă şi de o 
frumuseţe parțială: şi pe cele ce există din ea le numesc frumoase în întregime şi 
frumoase în parte. Şi toate celelalte s-au spus şi se spun în acelaşi mod, adică 
arătându-le participante la providenţă şi bunătate, ca existente din Dumnezeu 
Cel neparticipabil; şi ca participând la debordarea lui într-o revărsare negrăită. 
Prin aceasta, Cel ce e cu adevărat Cauzatorul tuturor, e şi dincolo de toate şi Cel 
mai presus de ființă, şi depăşeşte în mod suprafiresc cu totul pe cele ce sunt de o 
oarecare fiinţă şi fire. 

Capitolul XII - Despre Sfântul sfinţilor, Împăratul împăraţilor, Domnul 
domnilor, Dumnezeul dumnezeilor 


Ş1 


Dar fiindcă s-a vorbit despre marginea cuvenită a celor de care trebuia să 
vorbească, trebuie să lăudăm şi pe Cel cu nume nesfârşite şi ca Sfântul sfinţilor 
(Dan. 9,24) Împăratul împăraților (| Tim. 6,15), despre Cel ce împărăţeşte în 
veac şi din veac (cf. Ps. 145,10) dar şi despre Domnul domnilor (Apoc. 19,16) şi 
Dumnezeul dumnezeilor (Ps. 49,1). Şi întâi trebuie spus ce socotim că este 
sfințenia de sine (autosfinţenia) şi ce vrea să arate Scriptura prin îndoirea 
numirilor. 


Ş 2 


Sfinţenia e deci (vorbind în felul nostru), curăţia liberă de toată impuritatea şi 
desăvârşită şi cu totul neprihănită, împărăţia este dăruirea a toată autoritatea şi 
podoaba şi rânduiala şi ordinea. lar domnia nu e numai depăşirea tuturor relelor, 
ci şi toată posesia desăvârşită a frumuseţilor şi bunătăţilor şi siguranţa adevărată 
şi neclintită în ele. De aceea domnia vine de la autoritate şi de la Domn şi de la a 
domni. lar dumnezeirea este providenţa care e atentă la toate şi înconjoară şi 
susține toate cu bunătate desăvârşită şi umple toate de sine şi e mai presus de 
toate cele ce se bucură de purtarea ei de grijă. 


$ 3 


Deci trebuie să lăudăm acestea ca fiind ale cauzei celei ce covârşeşte toate în 
mod absolut. lar pe ea trebuie să o numim sfinţenia ce întrece toate şi domnia şi 
împărăţia mai presus de toate şi dumnezeirea atotsfântă. Căci din ea a venit şi s- 
a distribuit în unitate şi împreună curăția deplină şi adevărată; toată ordinea şi 
podoaba existenţelor, care înlătură nepotrivirea, neegalitatea şi nesimetria şi se 
bucură de identitatea şi dreptatea bine orânduită şi adună la un loc pe toate cele 
învrednicite să se împărtăşească de ea. Ea are desăvârşita posesiune a tuturor 
frumuseţilor, e toată providenţa cea bună, privitoare şi susținătoare a celor 
providenţiale, dându-se pe sine cu bunătate spre îndumnezeire celor întoarse 
spre ea. 


$ 4 


Deoarece cauzatorul tuturor este supraplin de toate şi neîmpărtăşibil printr-o 
depăşire ce e mai presus de toate, e lăudat ca Sfântul sfinților şi celelalte, prin 
calitatea de cauză ce se revarsă peste toate şi prin depăşirea ce-l ridică peste 
toate, cum ar spune cineva. Aceasta pentru că cele ce sunt depăşesc cele ce nu 

sunt şi cele de care se împărtăşesc cele ce se împărtăşesc sunt sfinte, sau 
dumnezeieşti, sau stăpâne, sau împărăteşti. De aceea cel ce este peste toate cele 
ce sunt e prin aceasta peste toate, iar cauzatorul neîmpărtăşit e deasupra tuturor 
celor ce se împărtăşesc şi a celor împărtăşite. 


Sfinți şi împărați şi domni şi dumnezei numesc Scripturile ordinele cele mai de 
la început dintre toate (îngerii cei mai de sus), prin care cele de al doilea 
primesc după aceea darurile de la Dumnezeu, înmulțind simplitatea 
transmisiunii acelora, după deosebirile dintre ele. Iar cele dintâi adună în mod 
providenţial şi dumnezeiesc cele ale celor mai de jos în unitatea lor. 


Capitolul XIII - Despre Cel desăvârşit şi Unul 
ŞI 


Atâtea despre acestea. Să trecem, în sfârşit, la ceea ce place raţiunii cel mai 
mult. De fapt, învăţătura care îi atribuie Cauzatorului tuturor toate împreună, îl 
laudă şi ca Unul (cf. I Tim. 2.5). Prin aceasta nu e numai desăvârşit prin Sine şi 
deosebit prin Sine şi în Sine în mod unic şi cel mai desăvârşit întreg prin Sine 
întreg, ci şi supradesăvârşit, fiind mai presus de toate. Hotărnicind astfel toată 
nesfârşirea, se supraextinde ca Cel ce este peste orice margine, nu e încăput sau 
cuprins de nimic, ci se întinde deodată în toate şi peste toate prin pătrunderi fără 
lipsuri şi lucrări nesfârşite. 1 se zice iarăşi desăvârşit şi ca Celui ce nu creşte şi e 
pururea desăvârşit şi nemicşorat, având de mai înainte toate în Sine şi 
revărsându-se printr-o unică şi neîncetată şi aceeaşi şi supraplină şi nescăzută 
dăruire, prin care desăvârşeşte cele desăvârşite şi le umple de desăvârşirea 
proprie. 


$2 


Și este Unul fiindcă este toate în mod unitar, fiind prin unitatea sa unică mai 
presus de toate şi cauzatorul unităţii fără ieşire din Sine. Căci nici una din 
existenţe nu e nepărtaşă de Cel Unul, ci precum tot numărul e părtaş de unul, şi 
doi se zic unul şi două jumătăţi, iar unul şi al treilea şi al zecelea, la fel unul, aşa 
toate participă ca părţi la Unul şi toate cele ce sunt există, pentru că există Unul. 
Și de nu este Acela, cauza tuturor, unul dintre cei mulţi, aceasta pentru că e 
Unul dinainte de orice unul şi de mulţime şi defineşte tot unul şi mulțimea. Dar 
nu e undeva vreo mulțime nepărtaşă la Unul, ci cele multe prin părţi sunt una în 
întreg. Şi cele multe în accidente, sunt una în suport. Şi cele multe la număr sau 
în puteri sunt una în chip. Şi cele multe în chipuri sunt una în neam. Şi cele 
multe în manifestări sunt una în obârşie. Şi nu este nici una din existenţe care nu 
se împărtăşeşte într-un fel de Unul aflat în toate, şi care le-a avut de mai înainte 
pe toate şi întregi, pe toate cele opuse în mod unitar. Şi fără unul nu va fi 

mulțime, iar fără mulțime nu va fi Unul, ca unitate înainte de orice număr 
înmulțit. Şi dacă le-ar cugeta cineva toate unite cu toate, toate vor fi una în 
întreg. 


$3 


lar afară de aceea, trebuie ştiut şi aceasta, că după chipul său mai înainte gândit, 
fiecare se uneşte cu cele unite după chipul fiecăruia şi acesta este elementul cel 
unul al tuturor. Şi dacă desfiinţezi pe Unul, nu va mai fi nici inegale, nici parte, 
nici altceva din cele ce sunt. Căci pe toate le-a avut în Sine şi le-a cuprins în 
Sine Unul în mod unitar. Astfel laudă teologia (Scriptura) întreaga 
dumnezeiască obârşie, drept cauză a tuturor prin numele de Unul. 


Și Unul este Dumnezeu Tatăl şi Unul Domnul lisus Hristos şi Unul şi Acelaşi 
Duhul, pentru neîmpărţirea mai presus de toate a întregii unități dumnezeieşti, în 
care sunt unite toate în mod unitar şi sunt supraunite şi în mod mai presus de 
fiinţă. De aceea toate se referă cu dreptate la ea şi se atribuie puterii ei şi rămân 
ŞI se susțin şi se împlinesc prin ea şi se întorc spre ea. Şi nu vei afla ceva care să 
nu fie din Unul după care se numeşte dumnezeirea în mod mai presus dc fiinţă; 
care Să nu fie în El ceea ce este şi să nu se desăvârşească şi să se mântuiască în 
EI. Şi trebuie ca şi noi întorcându-ne de la cele multe spre Unul, prin puterea 
unităţii dumnezeieşti să lăudăm în mod unitar dumnezeirea cea una şi întreagă 
pe Unul cauzator al tuturor. 


Cel dinainte de tot unul şi mulțimea şi partea şi întregul şi hotarul şi 
nehotărnicirea şi mărginirea şi nemărginirea, pe Cel ce hotărniceşte toate 
existenţele şi însăşi existenţa pe Cel ce e cauzatorul unic al tuturor şi al tuturor 
întregurilor împreună şi e înaintea tuturor şi mai presus de toate şi care fiind mai 
presus de unul însuşi defineşte şi pe cel ce este unul însuşi şi fiind Cel ce este 
Unul, face ca unul între existenţe (să devină) număr. Căci acesta fiind număr, se 
împărtăşeşte de fiinţă. Dar Unul cel mai presus de ființă şi Unul care este 
hotărniceşte tot numărul şi EI este şi început şi cauză a imului şi a numărului şi 
a tot ce este. De aceea dumnezeirea mai presus de toate cunoscută de noi sau de 
alții din existenţe şi lăudată ca unitate (monadă) şi ca Treime, nu este cunoscută 
nici ca unitate (monadă), nici ca Treime. 


De aceea ca să o lăudăm cu adevărat ca supraunitatea şi rodnicia dumnezeiască, 
numită prin numirea dumnezeiască treimică şi unitară, să o numim mai presus 
de nume, fiinţa mai presus de ființă, faţă dc cele ce sunt. Căci nefiind nici 
monadă sau treime, nici număr, nici unitate sau rodnicie, nici altceva din cele ce 
sunt sau din cele împreună cunoscute cu vreuna dintre cele ce sunt teologii, 
ridică peste toată raţiunea şi mintea ascunzimea supradumnezeirii care în mod 
supraființial e supra- existentă peste toate. Nu există nici nume al ei, nici cuvânt 

pentru ea, ci e ridicată în cele neapropiate (inaccesibile). Nu-i dăm nici numele 
bunătăţii, ca fiind corespunzător ei, ci din dorinţa de-a înţelege şi spune ceva 
despre firea negrăită, îi dedicăm întâi cel mai venerat dintre nume. Și suntem de 
acord şi în aceasta cu teologii. Dar şi prin aceasta rămânem departe de adevărul 
realității. De aceea şi ei au preferat urcuşul prin negaţii, ca unul ce scoate 
sufletul din cele familiare lui şi-l conduce prin toate înțelesurile dumnezeieşti, 
ca să-l scoată din ele pe Cel mai presus de tot numele şi de toată raţiunea şi toată 
cunoştinţa, iar la urma tuturor să-l unească cu Sine, întrucât ne este cu putinţă şi 
nouă să ne unim cu El. 
$4 


Expunând aceste numiri dumnezeieşti inteligibile, pe cât ne-a fost cu putinţă, 
am 

rămas departe nu numai de conţinutul lor exact, (căci aceasta ar spune-o cu 
adevărat şi îngerii) ci şi de înţelegerea lor asemenea celei a îngerilor. Fiindcă şi 
cei mai tari dintre învățătorii noştri despre Dumnezeu rămân departe de îngeri. 
Dar El este cunoscut în mod ultim şi inferior nu numai de învățătorii despre 
Dumnezeu şi de asceţii dintre ei şi de cei ce le urmează, ci şi de cei de o treaptă 
cu noi, însă dacă cele spuse sunt drepte şi am reuşit să ne atingem cu înţelegerea 
de numirile dumnezeieşti desfăşurate, lucrul trebuie atribuit Cauzatorului 
tuturor, care ne-a dăruit întâi să grăim spre El, apoi să grăim bine. Şi dacă 
lipseşte ceva din cele de aceeaşi putere, va trebui să le cugetăm pe acestea prin 
aceleaşi metode. Şi dacă nu sunt drepte sau sunt nedesăvârşite şi am rătăcit de la 
adevăr fie în întregime, fie în parte, revine iubirii tale de oameni să îndrepteze 
pe cel neştiutor şi să-i transmită celui ce are nevoie să înveţe ceva din raţiunea 
proprie. Căci se cuvine să-i ajutăm celui ce nu are destulă putere şi să vindecăm 
pe cel ce nu voieşte să rămână bolnav. 


Şi fie că le ai prin tine, fie prin alții, avându-le toate primite de la Cel bun 
trebuie să ni le transmiţi şi nouă. Şi să nu ocoleşti să faci bine omului iubitor de 
bine. Căci vezi că nici noi n-am închis în noi înşine nici una din rațiunile dăruite 
nouă în mod ierarhic, ci le-am transmis nefalsificate şi vouă şi altor sfinți 
bărbaţi, întrucât suntem şi noi în stare să spunem cele auzite, neslăbindu-le. Şi 
astfel nu vom strâmba întru nimic din cele ale predaniei, dacă nu vom slăbi 
înţelegerea sau exprimarea lor. Dar acestea, ca să placă lui Dumnezeu, trebuie 
să se păstreze şi să se spună la fel. Şi aceasta e marginea care trebuie păzită în 
numirile dumnezeieşti inteligibile. Dar prin conducerea lui Dumnezeu, vom 
trece acum la 'Teologia simbolică. 


(Extras din cartea - Sfântul Dionisie Aeropagitul — Opere complete) 

Sfântul Dionisie Aeropagitul — Despre teologia mistică 


SFÂNTUL 


DIONISIE 


AREOPAGITUL 


E-43 complete 


Capitolul I - Către Timotei 
ŞI 


Treime mai presus de ființă, Supradumnezeule, Susţinătorul înţelepciunii 
dumnezeieşti a creştinilor, îndreptează-ne spre vârful mai presus de cunoaştere 
şi de exprimare şi culminant al raţiunilor unde misterele simple, frumoase, 
absolute şi neschimbate ale teologiei sunt acoperite în chip supraluminos în 
întunericul tainic ascuns, supraluminând supraarătarea lor în cel mai mare 
întuneric şi umplând minţile fără vedere în chip cu totul nearătat şi nevăzut de 
strălucirile suprafru- moase. 


Aceasta o doresc eu. Iar tu, iubite Timotei, prin ocuparea intensă cu vederile 
tainice, părăseşte simţurile şi lucrările înţelegătoare şi toate cele sensibile şi 
inteligibile şi toate cele ce nu sunt şi sunt - şi tinde în chip neştiut, pe cât e cu 
putință, spre unirea cu Cel mai presus de toată fiinţa şi cunoştinţa. Căci prin 
ieşirea curată din tine şi din toate, nesupusă relaţiei cu ele şi absolută, vei fi 
înălțat la strălucirea întunericului dumnezeiesc, înlăturând toate şi ieşind din 
toate. Dar aceasta înseamnă că negaţiile cu privire la EI nu se opun afirmațiilor. 


Dar ia seama că nimeni din cei neiniţiaţi în taine să nu audă acestea. lar aceştia 
sunt stăpâniţi de cele existente şi-şi închipuie că nu e nimic în mod supraființial 

mai presus de cele ce sunt, ci socotesc că ştiu prin cunoştinţa lor pe Cel ce-a pus 
întunericul acoperământ al lui (Ps. 17,13). lar dacă mai presus de aceştia sunt 
dumnezeieştile lumini tainice, ce ar spune cineva despre cei străini de taine care 
caracterizează cauza aşezată mai presus de toate cele din urmă ale existenţelor şi 
spun că ea nu e întru nimic mai presus de formele văzute de ei, ca fiind fără 
Dumnezeu şi de multe feluri? Faţă de aceasta trebuie să se atribuie lui 
Dumnezeu, Celui ce e Cauza tuturor, toate afirmaţiile care trebuie să se vadă la 
ea şi mai principal toate negaţiile, ca fiind mai presus de toate şi să nu 
socotească că negaţiile sunt opuse afirmațiilor, ci mai degrabă că ea este mai 
presus de toate privaţiunile şi de toată negația şi afirmaţia. 


$3 


De aceea dumnezeiescul Bartolomeu spune că teologia (învăţătura despre 
Dumnezeu - Scriptura) este multă şi foarte puţină şi Evanghelia esle largă şi 
mare. şi iarăşi foarte concentrată. Mie mi se pare că el a înţeles în mod mai 
presus de fire faptul că buna cauză a tuturor este mult grăitoare şi scurt grăitoare 
şi totodată negrăitoare, ca una ce nu are nici cuvânt, nici înţeles, deoarece se află 
în mod supraființial, mai presus de toate şi e descoperită şi cu adevărat arătată 
numai celor ce străbat toate cele sfinte şi curate şi au depăşit tot urcuşul tuturor 
culmilor sfinte şi toate luminile dumnezeieşti şi au părăsit toate ecourile şi 
cuvintele cereşti şi au pătruns în întunericul unde este cu adevărat, cum zic 
Scripturile, Cel ce e dincolo de toate. 


Căci dumnezeiescul Moise nu primeşte simplu porunca să se curăţească întâi el 
însuşi şi să se despartă de cele neasemănătoare, ca să audă după toată curățirea 
trâmbiţele puternic sunătoare şi să vadă sub multe lumini, razele curate şi bogat 
revărsate ce fulgerau din ele; şi după aceea s-a despărțit de cele multe şi cu cei 
mai de frunte dintre preoţi a ajuns la culmea urcuşurilor dumnezeieşti. Dar nici 
prin acestea nu se întâlneşte cu Dumnezeu însuşi şi nu-l vede pe EI (căci e 
nevăzut), ci locul unde a stat. lar aceasta socotesc că înseamnă că cele mai 
dumnezeieşti şi mai 

culminante dintre cele văzute şi înţelese sunt nişte rațiuni supuse şi subordonate 
(prin presupunere) Celui ce e mai presus de toate, prin care se arată prezenţa lui 
mai presus de orice înţelegere în vârfurile inteligibile, în care se află ca în nişte 
locuri proprii; era o prezenţă care se afla în cele văzute şi în cei ce văd; şi atunci 
Moise s-a eliberat de ele şi de ei, urmând să pătrundă în întunericul neştiinţei la 
Cel cu adevărat tainic, intrare prin care părăseşte toate percepțiile cunoscute, ca 
să ajungă în Cel cu totul nearătat şi nevăzut, fiind întreg dincolo de toate, 
nemaiaflându-se în nimic, nici în al său, nici în al altuia. Căci era unit desăvârşit 
cu Cel necunoscut în sens bun prin nelucrarea oricărei cunoaşteri şi cunoscând 
mai presus de minte, prin faptul că nu cunoştea nimic. 


AXA AX AAA AA AAA AAA AAA 


XP Xp e XP Xe e eee eee ee eee 


KA AAA AAA AAA AAA A AAA AAA 


Xp Xp Xe Xe Xe e e e eee 


Capitolul II - Cum trebuie a ne uni cu Cauzatorul tuturor şi mai presus de 
toate şi a-i închina laude 


În acest întuneric supraluminos (mai presus de lumină) dorim noi să ajungem şi 
să vedem şi să cunoaştem prin nevedere şi neştiinţă ceea ce e mai presus de 
vedere şi cunoştinţă, neputând fi văzut, nici cunoscut. Căci aceasta este a vedea 
şi cunoaşte cu adevărat; şi a lăuda în mod mai presus de fiinţă pe Cel mai presus 
de fiinţă, prin înlăturarea tuturor celor ce sunt. E aşa cum cei ce fac o statuie 
naturală, înlăturând toate acoperămintele adause vederii curate a celui ascuns, 
descoperă, prin depărtarea aceasta, ceea ce e ascuns în el însuşi. Dar trebuie, 
cum socotesc, să lăudăm negaţiile, contrar afirmațiilor. Căci începând de la cele 
mai dintâi, ajungem la acelea (de la afirmaţii la negaţii), coborând prin cele din 
mijloc la cele din urmă. lar apoi, făcând din nou urcuşul de la cele din urmă la 
cele mai de la început, negăm toate, ca să cunoaştem în mod descoperit acea 
necunoştinţă care e acoperită de toate cele cunoscute în cele existente şi să 
vedem acel întuneric mai presus de fiinţă, care e acoperit de toată lumina din 
cele existente. 


Capitolul III - Care sunt învăţăturile catafatice (afirmative) şi care sunt 
cele apofatice (negative) despre Dumnezeu 


În învăţăturile teologice, am arătat care sunt numirile cele mai proprii ale 
teologiei catafatice sau cum firii dumnezeieşti şi bune i se zice unică şi cum 
treimicâ; care e părinţimea şi filiaţia de care se vorbeşte în ea; ce vrea să 
însemne teologia Duhului; cum, din binele nematerial şi neîmpărțit, au iradiat 
luminile din inimă; şi cum au rămas, cu toată iradierea coeternă, neieşite din 
stăruința în EI şi în Ei şi între Ei; cum lisus cel mai presus de fiinţă s-a făcut 
ființă plină de adevărurile naturii omeneşti şi toate celelalte câte s-au spus de 
Scripturi. 


Iar în scrierea Despre numirile dumnezeieşti cum se numeşte bun, cum e Cel ce 
este, cum e viaţă, înţelepciune şi putere şi câte alte exprimate de numirile 
dumnezeieşti inteligibile. 


lar în Teologia simbolică am arătat care sunt trecerile de la numirile celor 
sensibile la cele dumnezeieşti, care chipurile dumnezeieşti, care metaforele 
dumnezeieşti şi părţile şi mădularele, care locurile dumnezeieşti şi podoabele, 
care mâniile şi doririle şi supărările, beţiile şi trezviile, care jurămintele, care 
blestemele, care stările de somn, care vegherile şi câte alte forme figurate cu 
sfinţenie ale chipurilor simbolice. Şi socotesc că tu ai văzut cum cele din urmă 
sunt mai mult grăitoare decât cele dintâi. Şi de fapt au fost necesare şi 
învăţăturile teologice pentru o explicare mai concentrată a numirilor 
dumnezeieşti din Teologia simbolică. Căci, cu cât urcăm mai sus, cu atât sunt 

mai concentrate rațiunile celor văzute în cele inteligibile. De aceea şi acum, 
pătrunzând în întunericul mai presus de minte, vom afla nu o vorbire scurtă, ci o 
nevorbire şi o neînțelegere totală. Iar de acolo pogorând cuvântul, ca de la cele 
de sus spre cele din urmă, pe măsura pogorârii s-a lărgit într-o lățime 
asemănătoare. lar acum urcând, pe măsura urcuşului se scurtează şi după tot 
urcuşul se va face întreg fără grai şi se va uni întreg cu cel inexprimabil. 


Dar pentru ce spun în general ca pornind de la afirmaţiile dumnezeieşti, 
ajungem la negația dumnezeieascâ a celor din urmă? Fiindcă vrem să vedem pe 
Cel mai presus de orice afirmaţie din ceea ce îi este mai înrudit, trebuie să 
pornim de la cele dintâi afirmaţii de bază. Dar pornind de la ceea ce e mai 
presus de toată negația, adică de la afirmaţia de bază, trebuie să negăm cele care 
sunt cele mai străine de El. Sau oare nu e mai mult viaţa şi bunătatea decât aerul 
şi piatra? Sau nu se supără şi nu se mânie mai mult, sau nu spune şi nu se 
înţelege mai mult? 


Capitolul IV - Cauzatorul, care e mai presus de tot ce e sensibil, nu e nimic 
din cele sensibile 


Deci spunem că Cel ce e cauza tuturor, fiind mai presus de toate, nu e nici lipsit 
de fiinţă, nici lipsit de viaţă, căci lipsit de rațiune, nici lipsit de minte, dar nu e 
nici trup. Nu are nici formă, nici chip, nici calitate sau cantitate sau volum. Nu e 
nici într-un loc, nici nu se vede, nu poate fi nici atins în mod sensibil. Nici nu se 
simte, nici nu e sensibil. Nu are nimic neordonat, nici tulburare; nu e supărat 
nici de patimi materiale. Nu e nici fără putere, nici supus unor slăbiciuni. Nu e 
nici lipsit de lumină şi nu e supus nici schimbării, nici coruperii, nici împărțirii, 
nici vreunor privaţiuni sau curgerii. Nu este şi nu are nici altceva din cele 
sensibile. 


Capitolul V - Cauzatorul care depăşeşte tot ce este inteligibil, nu e nimic 
din cele inteligibile 


Iarăşi urcând, spunem că dumnezeirea nu e nici suflet, nici minte şi nu are nici 
închipuire, nici opinie, nici rațiune, nici înţeles. Şi nu e nici rațiune, nici înţeles. 
Nici nu se spune, nici nu se înţelege. Nu e nici ochi, nici ordine, nici mărime, 
nici micime, nici egalitate, nici inegalitate, nici asemănare, nici neasemănare; 
nici nu stă, nici nu se mişcă, nu are nici linişte. Nu e nici putere, nici lumină. 
Nici nu vieţuieşte, nici nu e viaţă. Nu e nici fiinţă, nici veac, nici timp, nici nu 
există atingere spirituală a ei. Nu e nici ştiinţă, nici adevăr, nici împărăție, nici 
înţelepciune. Nu e nici unul, nici unitate, nici dumnezeire, nici bunătate, nici 
Duh, cum îl cunoaştem noi. Nici fiime, nici părinţime, nici altceva din ale 
noastre sau ale altcuiva dintre existenţele cunoscute. Nu e nici ceva din cele ce 

nu sunt, nici ceva din cele ce sunt, nici nu o cunosc pe ea existenţele, ca 
existentă. Nu este nici cuvânt pentru ea, nici nume, nici cunoştinţă. Nu e nici 
întuneric, nici lumină, nici rătăcire, nici adevăr. Nici nu este o afirmare a ei, nici 
negare. Ci făcând afirmaţiile şi negaţiile celor de după ele, nici nu o afirmăm, 
nici nu o negăm pe ea. Fiindcă este mai presus de toată afirmarea, ca cea care e 
cauza unică a tuturor; şi mai presus de toată negația, ca cea care le depăşeşte pe 
toate, care e simplu dezlegată de toate şi dincolo de toate. 


(Extras din cartea - Sfântul Dionisie Aeropagitul — Opere complete) 


Xp Xp Xe Xe Xe e e eee 
Xp Xp e Xe Xe e e eee eee eee 


XA Ă AAA AA AAA AAA AAA Ax 


KA AAA AAA AAA A AAA AAA 


Xp Xp Xe Xe Xe e e ee Pee 


Sfântul Dionisie Aeropagitul — Epistole 

Epistola I - Către Gaius terapeutul (monahul) 


Întunericul e făcut să dispară de lumină şi mai ales de multă lumină. 
Cunoştinţele şi mai ales multele cunoştinţe fac să dispară necunoştinţa. Acestea, 
înţelegându-le în mod superior şi nu ca privaţiune, declară în mod supra 
adevărat că cei ce au lumina adevărată şi cunoştinţa existenţelor (lucrurilor) 
rămân fără necunoaşterea lui Dumnezeu şi a întunericului lui mai presus de 
cunoaşterea lor şi se acoperă de toată lumina, care ascunde toată cunoştinţa lui. 


Și dacă cineva, văzând pe Dumnezeu, a înţeles ceea ce a văzut, nu l-a văzut pe 
EI, ci ceva din existenţele (creaturile) lui şi cele cunoscute. lar El, rămânând 
aşezat mai presus de minte şi mai presus de ființă (de existenţă), prin însuşi 
faptul că în general nu se cunosc şi nu sunt (cele create), se cunoaşte în mod 
superior că este mai presus de minte. Şi necunoştinţa deplină este în sens mai 
înalt, cunoştinţă a Celui ce este mai presus de cele cunoscute. 


Epistola II - Către acelaşi Gaius terapeutul (monahul) 


Cel ce este dincolo de toate este mai presus şi de obârşia dumnezeiască şi de 
obârşia bunătăţii, dacă înţelegi pnn dumnezeire şi bunătate darul binefăcător şi 
îndumnezeitor şi unitatea de neschimbat a Supradumnezeului şi Suprabunului, 
prin care ne îndumnezeim şi ne facem buni. De fapt, dacă aceasta se face 
începutul îndumnezeirii şi al îmbunării celor îndumnezeiţi şi deveniți buni. Cel 

ce e mai presus de începutul a tot începutul şi al aşa-numitei îndumnezeiri şi 
bunătăți este dincolo de obârşia (de începutul) dumnezeiască şi de obârşia 
bunătăţii deoarece, fiind de neimitat şi nesupus relației, e mai presus de imitări 
şi de relaţii şi de cele imitate şi de cei ce se împărtăşesc. 


Epistola III - Către acelaşi Gaius terapeutul (monahul) - Ce înţeles are 
îndată şi ce înţeles are aplicat întrupării 


Indată înseamnă că, contrar nădejdii, din nearătarea de până aici scoate la 
lumină iubirea de oameni cea prin Hristos. Socotesc că aceasta o dă de înţeles 
Scriptura (cf. Mat.3,1), că Cel mai presus de fiinţă a ieşit din ascunzimea sa la 
arătare, luând fiinţă în mod omenesc. Dar este ascuns şi după arătare sau ca să 
spun mai dumnezeieşte şi în arătare. Şi prin aceasta taina lui Hristos a rămas 
ascunsă, nefăcându-se înţeleasă nici unei rațiuni şi nici unei minţi, ci chiar spusă 
rămâne negrăită şi chiar înţeleasă, rămâne necunoscută. 


Epistola IV - Către acelaşi Gains terapeutul (monahul) 


Cum zici că lisus. Cel dincolo de toate, s-a aşezat fiinţial în acelaşi plan cu toţi 
oamenii? Căci, nu se zice aici om ca Cel ce e cauzatorul oamenilor, ci ca Cel ce 
EI însuşi este cu adevărat om, după fiinţa întreagă. Dar noi nu-l separăm pe 
lisus în mod omenesc. Căci nici nu este numai om, fiindcă nu e nici mai presus 
de ființă, numai ca om. Ci iubitorul de oameni prin excelenţă s-a făcut om cu 
adevărat, Cel mai presus de fiinţă făcându- se din fiinţa omenească, ființă mai 
presus de oameni şi ca oamenii. Dar Cel pururea mai presus de ființă este nu 
mai puţin supraplin de supraființialitate, din bogăția ei prisositoare. Şi venind la 
ființă cu adevărat, s-a făcut ființă mai presus de ființă şi lucra cele ale omului 
mai presus de om. Şi a arătat Fecioara zămislind în mod mai presus de fire, iar 
apa nestătătoare suportând greutatea picioarelor materiale şi pământeşti şi 
necedând, ci ţinându-l printr-o putere mai presus de fire nescufundat (cf. Mat. 
14,25). Dar cine ar putea aminti de toate celelalte, atât de multe, prin care cel ce 
priveşte în mod dumnezeiesc va cunoaşte mai presus de minte cele ce se afirmă 
despre iubirea de oameni a lui lisus, care au în ele, prin depăşire, o putere 
exprimată prin negație? De fapt, ca să vorbim rezumativ, nu era nici om, nu ca 
nefiind om, ci ca fiind din oameni, era dincolo de oameni şi făcut cu adevărat 
om mai presus de om. Astfel, nelucrând cele dumnezeieşti ca Dumnezeu, nici 
cele omeneşti ca om, ci Dumnezeu înomenit convieţuia cu noi, împlinind o 
oarecare lucrare nouă teandrică. 


Epistola V - Către Dorotei liturgul (diaconul) 

Întunericul dumnezeiesc este lumina neapropiată în care se spune că locuieşte 
Dumnezeu (cf. 1 Tim. 6,16). Şi fiindcă este nevăzută, ca una ce întrece putinţa 
vederii, şi tot ea e neapropiată pentru revărsarea de lumină covârşitoare mai 
presus de fiinţă, în el ajunge tot cel ce e învrednicit să cunoască şi să vadă pe 
Dumnezeu, prin însuşi faptul că nu-l vede, nici nu-l cunoaşte. Căci ajungând cu 
adevărat în Cel mai presus de vedere şi de cunoaştere, cunoaşte chiar prin 
aceasta că este dincolo de toate cele sensibile şi inteligibile. De aceea zic cu 
proorocul: Minunată s-a făcut 

cunoştinţa Ta de către mine, întări tu-s-a şi nu pot să o ajung (Ps. 138,6). E ceea 
ce spune şi dumnezeiescul Pavel, că a cunoscut pe Dumnezeu, cunoscându-l ca 
fiind mai presus de toată înţelegerea şi cunoştinţa. De aceea sunt necercetate 
judecăţile Lui şi nepătrunse căile Lui (Rom. 11,33) şi de nedescris darurile Lui 
şi pacea Lui, care e mai presus de toată mintea (Filip. 4,7). Căci l-a aflat pe Cel 
ce e mai presus de toate şi l-a cunoscut pe Cel ce e mai presus de înţelegere, 
fiindcă este dincolo de toate, fiind Cauzatorul tuturor. 


Epistola VI - Către Sosipatru liturgul (diaconul) 


Nu socoti biruinţă, sfințite Sosipatre, a înjura credinţa sau opinia care nu se arată 
bună; nici faptul că respingi cu dreaptă judecată cele bune ale lui Sosipatru. 
Căci e posibil să se ascundă ţie şi acelora în multe falsuri şi aparenţe Cel unul şi 
ascuns. Nu socoti nici că dacă ceva nu e roşu, e numaidecât alb, nici dacă ceva 
nu € cal, e numaidecât om. De vei face aşa, ascultând de mine, vei reuşi să 
vorbeşti împotriva altuia, dar pentru adevăr, încât cele spuse de tine să nu poată 
fi respinse. 


Epistola VII - Către ierarhul Policarp 
ŞI 


Eu nu ştiu, când vorbesc către elini sau către alţii, dacă mă pot încrede în mine 
ca om de bine şi dacă pot cunoaşte şi spune adevărul însuşi ca atare, aşa cum 
este în realitate. Căci acesta dovedindu-se în chip drept ca atare prin legea 
adevărului şi arătându-se clar, tot ce este altfel, dar imită adevărul, se va dovedi 
că e mai degrabă altceva decât ceea ce este cu adevărat şi neasemenea cu el. 
Deci e de prisos ca susținătorul adevărului să combată pe aceştia sau pe aceia. 
Căci fiecare afirmă că el are moneda împărăției, când poate are vreun idol al 
vreunei părți din adevăr. ŞI, dacă îl vei respinge pe celălalt, altul şi apoi îndată 
altul se va sfădi pentru el. lar dacă va fi recunoscută în chip drept rațiunea şi va 
rămâne nerespinsă de toţi ceilalţi, se va respinge tot ce nu se va arăta de la sine 
în toate, ca adevărul real prin persistenţa lui neclintită. 

Deci cunoscând, precum socotesc, bine aceasta, nu m-am grăbit să grăiesc către 
rlini sau către alții. Ci îmi ajunge să-mi dea Dumnezeu să cunosc întâi adevărul, 
apoi ştiindu-l, să vorbesc despre el cum trebuie. 

Tu însă spui că sofistul Apollofane mă bârfeşte şi mă numeşte paricid, ca pe 
unul ce nu mă folosesc în mod cuvios de ale elinilor contra elinilor. Dar mai 
drept să spunem noi către el că elinii nu se folosesc în mod cinstit de cele 
dumnezeieşti pentru cele dumnezeieşti, încercând să alunge adorarea lui 
Dumnezeu prin înţelepciunea lui Dumnezeu. Şi nu vorbesc de cea a celor mulți, 
care rămân lipiți în chip material şi pătimaş de miturile cele ale poeţilor şi se 
închină creaturii în locul Creatorului, când nici însuşi Apollofane nu se foloseşte 
în mod cuvios de cele dumnezeieşti pentru cele dumnezeieşti. Căci adevărații 
filosofi trebuie să se înalțe prin cunoştinţa existenţelor (lucrurilor create), bine 
numită şi de dumnezeiescul Pavel înţelepciune a lui Dumnezeu (cf. | Cor. 2,7), 
spre Cauzatorul atât al existenţelor, cât şi al cunoştinţelor. Şi ca să nu 1 se pară 
lui Apollofane că eu resping, cum nu se cuvine opinia altora şi a lui, ar trebui să 
ştie, dacă ar fi înţelept, că nu s-ar putea schimba vreodată ordinea şi mişcarea 
cerească, dacă nu l-ar avea pe Cel ce e susținătorul şi Cauzatorul ei, care o 
mişcă pe aceasta (cf. Dan 2.21); şi e Făcătorul tuturor şi Desăvârşitorul lor după 
Sfânta Scriptură. 


Cum, deci, nu trebuie să-l venerăm pe Cel pe care-l cunoaştem şi din aceasta şi 
să nu-l admirăm pentru puterea lui, a toate cauzatoare şi supranegrăită? Cum să 
nu-l admir când soarele şi luna sunt mişcate de EI într-o putere şi stabilitate mai 
presus de fire (cf. Iosua 10,12-14). împreună cu nemişcarea neschimbată a 
universului în toate şi toate rămân ca măsură a zilei întregi pentru toate sau mai 
mult decât aceasta? Cum să nu-l admir, când toate cele mari şi cuprinzătoare, 
astfel purtate, nu amestecă cele cuprinse de ele? Şi, în vreme ce în cele de jos o 
zi din cele succesive aproape se întreieşte (cf. IV Reg. 20,11), mergând până la 
aproape douăzeci de ore (sic) pe când de altfel tot acest timp se arată în stări 
contrare şi întoarce prin astfel de contraste mai presus de fire în cele ale firii de 
jos. Sau când soarele pe drumul lui scurtează iarăşi mişcarea lui de peste zi, 
readucând în mod minunat calea lui nouă întreagă la mai puţin de zece ore? E 
ceea ce i-a uimit pe drept cuvânt şi pe Babilonieni şi i-a supus lui Ezechia fără 
luptă, ca unuia egal cu Dumnezeu şi mai presus de oameni (cf. II Reg. 20,11). Şi 
nu mai vorbesc de marile fapte din Egipt sau de alte semne ale lui Dumnezeu 
săvârşite în alte părți, ci de cele comune şi cereşti, sărbătorite pretutindeni şi de 
toți. Dar Apollofane zice că acestea nu sunt adevărate, că ele se povestesc în 
cercurile (sacre) persane şi le sărbătoresc doar încă magii în amintirile întreitului 
Mitra. Dar să-i fie îngăduit lui să rămână în acestea pentru neştiința sau 
neexperienţa lui din lipsa credinţei. 

Deci spune-i lui: ce spui despre eclipsa arătată în timpul crucii mântuitoare? 
Amândouă s-au văzut prezente: luna arătându-se cu soarele în Heliopole în mod 
minunat (paradoxal) (căci nu era timp de conjuncţie). Și iarăşi, aceasta rămâne 
în mod mai presus de fiecare de la ora a nouă până seara, în faţa soarelui. Dar 
mai adu-i aminte aceluia şi de altceva: căci a văzut apariţia ei de la răsăritul şi 
mergând până la apusul soarelui, apoi dispărând şi iarăşi nici atunci dispărând 
cu totul, ci arătându-se la diametrul lui. Unele lucruri mai presus de fire ca 
acestea s-au petrecut în acelaşi timp, fiind posibile de făcut de Hristos, 
atoatecauzatorul care face cele mari şi minunate, ce nu au număr. 

Acestea, de-ţi este îngăduit, spune-mi-le mie, Apollofane şi de poţi, respinge-mă 
pe mine, cel care am fost şi atunci de faţă cu tine şi le-am văzut împreună cu 
tine şi le-am judecat împreună, fiind înălțați împreună. Dar nu ştiu de unde a 
început atunci Apollofane să le înţeleagă şi a spus către mine, explicând cele 
întâmplate: Acestea, o. bunule Dionisie, sunt răsplățile faptelor dumnezeieşti. 
Atâtea fie spuse de noi în Epistolă. 

Iar tu, care eşti capabil să întregeşti cele ce lipsesc, să aduci deplin la Dumnezeu 
pe bărbatul care e mult înţelept, dar poate neînstare să înveţe cu blândeţe 
adevărul supraînţelept al credinţei noastre. 


Epistola VIII - Către Demofil terapeutul (monahul) 
ŞI 


Istoriile Evreilor spun o, bravule Demofile, şi că acel sfânt Moise s-a 
învrednicit, pentru multa lui blândeţe, de arătarea lui Dumnezeu (cf. Num. 
12,3.8). Şi, dacă îl descriu o dată şi ca lipsit de vederea lui Dumnezeu, nu îl 
arată despărţit de Dumnezeu, decât când era lipsit de blândeţe. Căci spun că 
Domnul se supăra pe el cu mânie când era foarte îndrăzneţ şi se opunea voilor 
dumnezeieşti. Dar când îl prezintă neopus cererilor hotărâte ale lui Dumnezeu, îl 
laudă pentru imitarea deosebită a bunătăţii lui Dumnezeu. De fapt era foarte 
blând şi pentru aceasta e numit slujitorul lui Dumnezeu şi mai vrednic decât toți 
proorocii de vederea lui Dumnezeu (cf. Num. 12,6-8). 


Dar şi când unu lipsiţi de ruşine se luptau împotriva lui şi a lui Aaron pentru 
preoție şi pentru posturi în conducerea poporului, se ridica deasupra a toată 
iubirea de slavă şi de stăpânire şi preda ocrotirea poporului celui ales de 
Dumnezeu (cf. Num. 16,16). Iar când s-au conjurat împotriva lui şi osândindu-l 
pentru hotărârile dinainte îl amenințau şi aproape se revoltau, blândul Moise 
striga pe Cel bun spre mântuire şi îşi manifesta îndrăzneala, dar cu multă 

blândeţe, ca să nu fie cauzatorul nici unor rele celor conduşi. Căci ştia că cel ce 
vorbeşte cu Dumnezeu cel bun trebuie să se întipărească de o cât mai mare 
asemănare cu El, pe cât e cu putinţă, şi să devină conştient de lucrările lui 
binefăcătoare. 


Dar ce l-a făcut pe părintele dumnezeiesc, David iubit de Dumnezeu? Faptul că 
era bun şi bun cu duşmanii. Aflat-am, zice Cel suprabun şi iubitor de bine, 
bărbat după inima Mea (cf. Ps. 88,20). De aceea l-a şi dăruit cu o stăpânire 
bună, ca să aibă grijă şi de duşmanii subjugaţi (cf. leş. 23, 4-5). 


Și lui lov 1 s-a făcut dreptate, fiind lipsit de răutate (cf. lov 42,10). 
Și losif nu s-a răzbunat pe fraţii uneltitori (cf. Fac. 50,21). 
Și Avei l-a însoțit simplu şi fără bănuială pe ucigătorul de frate (cf. Fac. 4,8). 


Şi Scriptura îi laudă pe toţi cei buni, care nu se gândeau de mai înainte la cele 
rele, nu se prefăceau, dar nici nu se mutau de la bine din pricina răutăților altora, 
ci dimpotrivă, îmbunând în chip dumnezeiesc şi făcând deschişi pe cei răi, 
revărsau spre ei multă lor bunătate şi-i chemau cu blândeţe spre o purtare 
asemănătoare. 


Dar să urcăm mai sus şi să nu vestim numai blândeţea bărbaţilor sfinţi, nici 
numai bunătatea îngerilor de oameni iubitori, care se miluesc de neamuri şi se 
roagă peste măsură pentru binele lor (cf. Zah. 1,12) şi ceartă mulțimile 
pierzătoare şi rău făcătoare (cf. Zah. 3,2) şi le duc spre rele (cf. Îs. 32,7), în 
vreme ce se bucură de mântuirea celor ce se lasă rechemaţi la cele bune (cf. 
Luc. 15,4), nici toate celelalte câte le predă Scriptura despre îngerii binefăcători, 
ci primind razele binefăcătoare ale lui Hristos Cel cu adevărat bun şi suprabun, 
să ne lăsăm conduşi în chip luminos de ele spre dumnezeieştile lucrări 
binefăcătoare ale lui. Căci, oare, nu e propriu bunătăţii negrăite şi mai presus de 
înţelegere, că face făpturile să fie şi că pe toate acestea le-a adus la existenţă şi 
că voieşte ca toate acestea să fie pururea aproape de EI şi pe fiecare părtaşă de 
EI, după capacitatea ei proprie? Şi, oare, nu le are în iubire şi pe cele ce se 
depărtează dc EI şi râvneşte şi ţine să nu se facă nebinevoitor faţă de cele iubite 
care se frâng pentru El şi rabdă pe cei ce îl bârfesc în zadar şi se apără? Ba 
făgăduieşte să-i vindece şi când se ţin la distanţă de EI. Şi, când se apropie de 
EI, vine spre ei şi-i întâmpină şi-i îmbrăţişează întreg pe ei întregi, unit cu ci, şi 
nu-i învinuieşte pentru cele dinainte, ci iubeşte cele de acum şi face pentru ei o 
sărbătoare şi pofteşte pe prieteni, adică pe cei buni, ca să fie locaşul tuturor 
celor ce se bucură (cf. Luc. 15,24). 

lar Demofil, şi oricare altul ce se opune celor bune şi e certat cu dreptate, a 
învăţat cele bune şi se îmbunătăţeşte. Căci, cum n-ar trebui, zice, să se bucure 
cel bun de mântuirea celor pierduţi şi de viaţa celor omorâţi? (cf. Luc. 15,32). 
Ba, ia şi pe umerii Săi pe cel ce de abia s-a întors de la rătăcire şi mişcă pe 
îngerii buni spre bucurie. Şi e bun cu cei nemulţumitori şi răsare soarele său 
peste răi şi buni (cf. Mat. 5,45) şi însuşi sufletul său şi-l pune pentru cei ce fug 
de EI (cf. Ioan 10,11). 


Iar tu, care te-ai pornit împotriva preotului sfințit, cum arată scrisorile tale, nu 
ştiu cum ai respins pe cel ce zici că e necredincios şi păcătos şi l-ai împins 
făcând un lucru contrar ţie. Apoi, acela rugându-se şi mărturisind că a venit 
pentru vindecarea relelor, tu nu te-ai temut, ci şi pe preotul cel bun I-ai certat cu 
îndrăzneală că a fost milostiv cu cel ce s-a pocăit şi a iertat pe cel lipsit de 
evlavie. Şi la sfârşit ai zis preotului: leşi! şi ai intrat cu asemenea (vorbe), fără 
să fie îngăduit, în altar, şi ai sustras Sfintele Sfinţilor, şi ne scrii nouă că pe celce 
avea să întineze cele sfinte l-ai depărtat din purtare de grijă şi le-ai păstrat 
neîntinate. 


Deci, acum ascultă cele ale noastre. Nu e îngăduit să învinuieşti pe preotul care 
li- turghiseşte cele mai presus de tine sau pe monahii de-o treaptă cu tine, chiar 
dacă pare să fi arătat lipsă de evlavie faţă de cele dumnezeieşti, chiar dacă s-ar 
dovedi că a făcut ceva din cele oprite. Căci, chiar dacă s-a făcut ceva necuvenit 
şi fără rânduială în cele dumnezeieşti şi în cele rânduite şi legiuite, aceasta nu e 
un motiv să se răstoarne chipurile pentru Dumnezeu, ordinea predaniei 
dumnezeieşti. Căci nu s-a împărțit Dumnezeu în Sine. Pentru că, în acest caz, 
cum rămâne stabilă împărăția lui? (cf. Mat. 12,25). Şi judecata este, cum zice 
Scriptura, a lui Dumnezeu, iar preoţii sunt vestitorii şi tâlcuitorii judecăților 
dumnezeieşti după ierarhi (cf. Mat. 2,7), iar de la aceştia se dă şi ţie să înveţi 
cele dumnezeieşti prin mijlocirea liturgilor (diaconilor) când e vremea, odată ce 
prin ei te-ai învrednicit să fii monah. Sau oare nu spun aceasta şi sfintele 
simboale? Căci nu s-au înălţat deodată Sfintele Sfinților pentru toţi. Ci de ele se 
apropie mai întâi împreună slujitorului său (Mat. 18,34) şi nu transmite măcar în 
parte din bunătatea foarte mare dăruită lui. Dar îl îndreptăţeşte să se bucure de 
darurile sale pe cel ce face aceasta, ceea ce trebuie să respect şi eu şi Demofil. 
Căci şi celor ce n-au crezut în EI în vremea patimii sale le-a adus iertarea de la 
Tatăl, dar i-a certat şi pe ucenici pentru că i-au cerut fără milă să fie osândiţi 
Samaritenii ce l-au alungat (Luc. 9,54). Aceasta este bogăţia îndrăzneață a 
epistolei tale, în care repeţi sus şi tare că nu pe tine, ci pe Dumnezeu îl răzbuni. 
Dar spune-mi: răzbuni pe Cel bun prin răutate? 


Deci să nu facem aceasta. Căci nu avem arhiereu care nu poate să pătimească 
împreună cu noi în slăbiciunile noastre (Evr. 4,15), ci este lipsit de răutate şi 
milostiv. Căci nu va certa, nici va striga (Mat. 12,19). Şi EI este blând (cf. Mat. 

11,29) şi jertfa de împăcare pentru păcatele noastre (1 loan 2,2). Deci nu primim 
pornirile tale nerâvnitoare, nici dacă vei imita de mii de ori pe Fineas (cf. Num. 
25, 1-13) şi pe Ilie (cf. III Reg. 18,40). Chiar dacă auzind pe lisus spunând 
acestea, nu le-au plăcut ucenicilor nepărtaşi atunci de Duhul blând şi bun (cf. 
Luc. 9,54). 


Căci şi preadumnezeiescul nostru învăţător în cele sfinte învaţă pe cei opuşi 
învăţăturii lui Dumnezeu că nu trebuie să pedepsească pe cei neştiutori, precum 
nu pedepsim nici pe orbi, ci-i călăuzim. Dar tu şi omului care începe să-şi 
deschidă pupila ochiului luminii te opui şi pe cel ce cu multă sfială se apropie de 
ea îl respingi (şi acesta e un lucru vrednic de osândă), uitând că e omul care, bun 
fiind, după ce a rătăcit pe munţi (cf. Mat. 18,12), îl caută Hristos şi după cea 
fugit îl cheamă şi Acesta aflându-l, îndată îl ridică pe umeri (cf. Luc. 15,5). Nu 
mă rog să nu gândim rău despre noi înşine, nici să nu împingem sulița şi spre 
noi (cf. Mat. 26,52). Cei ce caută să nedreptăţească pe unii sau, dimpotrivă, să le 
facă bine, nu le-au făcut acelora ceea ce au voit ei, ci însuşindu-şi împlinirea 
bunătăţii sau răutăţii se vor umplea ei înşişi de virtuțile dumnezeieşti sau de 
patimile opuse. Şi cei dintâi ca urmaşi ai îngerilor buni şi împreună călători cu 
ei, şi aici şi acolo în toată pacea şi libertatea de toate cele rele, vor primi în 
veacul pururea fiitor bunătăţile atotfericite şi vor fi pururea împreună cu 
Dumnezeu, care e cea mai mare dintre toate bunătăţile. 


lar cei din urmă vor cădea deodată din pacea dumnezeiască şi a lor şi aici şi 
după moarte şi vor fi împreună cu demonii neîmblânziţi. Pentru aceasta ne dăm 
toată silința să fim cu Dumnezeu cel bun şi cu Domnul tuturor şi să nu fim 
despărțiți prin cei răi de dreptul Dumnezeu, suferind de la noi înşine după 
vrednicie ceea ce ne produce cea mai mare teamă. Şi de aceea mă rog să fiu 
lipsit de părtăşia cu toate relele. Şi de voieşti, îți voi aminti de vederea 
dumnezeiască a unui sfânt bărbat. Şi să nu răzi, căci spun adevărul. 


Ajuns cândva în Creta, m-a primit Carp (cf. II Tim. 4,13), bărbat sfânt ca nici 
un altul, învrednicit pentru curăţia minţii de vederea lui Dumnezeu. De fapt, nu 
voia nici să se apropie de Sfintele Taine dacă nu i se arăta în vremea sfintelor 
rugăciuni predesăvârşitoare o vedere binevoitoare. EI zicea că, odată ce l-a 
întristat un necredincios (iar întâmplarea a fost că acela a atras pe cineva din 
Biserică la rătăcirea necredinţei în Dumnezeu în timpul unor zile vesele), 
trebuie să se roage pentru amândoi cu bunătate, ca primind ajutorul 
Mântuitorului, Dumnezeu pe unul să-l întoarcă, iar pe celălalt să-l învingă cu 
bunătatea. Şi n-a încetat să-i Ssfătuiască viaţa întreagă până astăzi şi să-i aducă 
la cunoştinţa dumnezeiască, încât şi cei ce aveau o judecată îndoielnică, 
asemenea lor, şi o îndrăzneală fără minte au fost siliţi să se cuminţească printr- 
o dreaptă judecată. 

Dar înainte de a i se întâmpla aceasta, simțind în sine, nu ştiu cum, multă 
dușmănie şi amarăciune, a adormit. lar întunecându-se, (că era seară), în 
vreme ce era în această indispoziţie, pe la miezul nopții (fiindcă obişnuia în 
acea vreme să se trezească pentru cântările dumnezeieşti), încă dinainte de-a se 
trezi bine din somn, câci era obosit, întrerupând mereu somnul, nu s-a Simţit în 
afara tulburării. lar stând la dumnezeiasca rugăciune, nu avea toată liniştea, ci 
se simţea încă apăsat, zicând că nu e drept să trăiască oamenii care sunt fără 
credință în Dumnezeu şi care se abat de la căile drepte ale Domnului. Şi zicând 
acestea, se ruga lui Dumnezeu să le pună fără milă capăt vieţii amândurora ca 
printr-un fulger. 


Dar zicând acestea, spune că i se părea că vede deodată casa în care se afla, 
crăpându-se mai întâi şi apoi despărțită prin mijloc în două, începând de la 
vârf şi o oarecare flacără foarte luminoasă în faţa lui, coborând din cer până la 
el (căci locul i se părea luminat ca ziua). lar cerul îl vedea deschis şi în spatele 
cerului pe lisus, având în jurul Lui îngeri nenumărați cu chip omenesc. Și 
acestea se arătau de sus şi îl umpleau de uimire. 


Iar Carp, aplecându-se în jos, spunea că vedea pământul despicându-se ca o 
adâncă prăpastie întunecoasă şi pe bărbaţii aceia, care îl supăraseră, stând 
înaintea lui la gura prăpastiei, tremurând, înfocaţi, ca cei ce vor cădea în 
prăpastia de sub picioarele lor, iar mai de jos, din adânc, se ridicau şerpi ce se 
mişcau în jurul picioarelor lor, uneori târându-se împrejur, dar şi apăsându-i şi 
atrăgându-i, alteori muşcându-i cu dinţii sau cu ghimpii sau storcându-i şi 
căutând prin toate să-i arunce în adânc. Dar erau şi unii oameni în mijlocul 
şerpilor, repezindu-se la ei şi împingându-i, şi lovindu-i. şi trăgându-i. lar ei 
păreau că sunt gata să cadă, pe de o parte vrând, pe de alta nevrând, siliţi 
treptat de răul din ei, deci şi din convingere. 


Iar Carp zicea că avea plăcere să privească în jos şi să uite de cele de sus. Şi 
era supărat şi nemulțumit că aceia n-au căzut încă şi ajuta spre aceasta de 
multe ori, dar neputând, se supăra şi se tulbura. 


Și silindu-se cu greu să vadă iarăşi, cum văzuse şi înainte, văzu pe lisus privind 
cu milă la ceea ce se întâmpla şi ieşind din tronul lui şi pogorând până la 
aceia şi dându-le mâna sa cea bună, având pe îngeri în jurul său, apucând pe 
fiecare din cei doi bărbaţi din altă parte şi zicând lisus lui Carp: 


Deci ia seama că e bine pentru tine să vezi schimbându-se vieţuirea cu şerpii în 
prăpastie în vieţuirea cu Dumnezeu şi cu îngerii cei buni şi de oameni iubitori. 
Aceasta este ceea ce auzind eu, cred că e adevărat. 

Epistola IX - Către Tit, ierarhul - Care a întrebat printr-o epistolă ce e casa 
înţelepciunii şi ce e paharul şi ce sunt mâncările şi băuturile lui 


ŞI 


Sfântul Timotei, o, bunule Tit, nu ştiu dacă a plecat fără să audă vreunul dintre 
simboalele teologice (scripturistice) netâlcuite de mine. Dar în Teologia 
simbolică i-am tâlcuit toate cele ale Scripturilor despre Dumnezeu, care par 
multora că sunt cuvinte ciudate. Căci în cei nedesăvârşiri cu sufletele se 
întipăreşte o urâtă aiureală când Părinţii înţelepciunii negrăite descoperă, prin 
unele ghicituri ascunse şi îndrăzneţe adevărul dumnezeiesc şi tainic, de neînțeles 
celor întinați. De aceea cei mulți nu credem cuvintelor despre tainele 
dumnezeieşti. Le cunoaştem numai prin simboalele sensibile, apropiate lor. Dar 
trebuie ca privindu-le să le vedem pe ele în ele însele, ajunse dezvelite şi curate. 
Căci privindu-le astfel, vom cunoaşte cu venerație izvorul vieţii şi-l vom vedea 
ca pe unul ce se revarsă din EI însuşi şi ştiind de Sine ca unul prin putere, 
simplu, de sine mişcător, de sine lucrător, nepărăsindu-se pe sine, ci fiind 
cunoştinţa tuturor cunoştinţelor şi pururea privindu-se pe Sine prin Sine. 


Am socotit că e de trebuinţă atât lui cât şi altora să li se explice, pe cât e cu 
putinţă, formele de tot felul ale sfintelor chipuri despre Dumnezeu. Căci cele din 
afară se arată cât de mult sunt o simbolizare nepotrivită, improbabilă şi 
fantezistă. Ea prezintă, de pildă, naşterea dumnezeiascâ mai presus de ființă, 
închipuind un pântece al lui Dumnezeu născând trupeşte (cf Ps.109,3) un 
Dumnezeu şi proiectând în aer un cuvânt pornit dintr-o inimă de om (cf. Ps. 
44.1). lar pe Duhul îl descriu ca o suflare pornită din gură (cf. Ps. 32,6). Ea 
prezintă naşterea Fiului: ca completând sânul lui Dumnezeu de Dumnezeu 
născător, aducându-i o laudă trupească sau închipuindu-le pe acestea în mod 
natural sau în formă de pomi sau de plante sau de flori ce apar una din alta sau 
ca ţâşniri de ape sau ca nişte străluciri luminoase producătoare de raze sau ca 
alte sfinte chipuri tâlcuitoare ale învățăturilor despre Dumnezeu cel mai presus 
de fiinţă. lar în ce priveşte proniie inteligibile ale lui Dumnezeu sau darurile sau 
arătările sau puterea sau unirea sau scopul său stabilitatea sau procesiunile sau 
deosebirile şi unirile îl închipuie pe Dumnezeu omeneşte sau în forma multiplă 
a fiarelor, a altor animale şi plante şi pietre, şi-l îmbracă în podoabe femeieşti 
sau în arme barbare şi-l învăluie în smirnă, în piese de aramă şi fildeş, topite ca 
într-o operă de artă, şi-l prezintă ca pe un meşter făurar sau îl aşază pe cai sau pe 
care sau pe tronuri sau îl arată la ospeţe cu mâncăruri pregătite şi bând şi 
îmbătându-se sau adormind şi în stare de beţie. 


Dar ce s-ar putea spune despre furiile, întristările, jurămintele de tot felul despre 
părerile de rău, despre blestemele, despre mâniile de multe feluri şi indirecte, 
despre neîmplinirea făgăduinţelor, despre lupta cu giganți din Facere, despre 

care se spune că Dumnezeu a uneltit-o cu bărbaţii aceia nu ca să nedreptăţească 
pe vreunii, ci pentru salvarea lor (cf. Fac. 11,1-9) despre sfatul ce s-a făcut în 
cer pentru viclenia şi rătăcirea lui Ahab (cf. Ill Reg. 22,19-38); despre Cântarea 
de dragoste pentru cei trupeşti (Cânt. 4 şi 5) şi despre îndrăzneala pentru toate 
celelalte sfinţite forme compuse şi arătate ale celor ascunse, chipuri împărțite 
ale celor unite şi neîmpărțite, chipuri figurate şi multiforme ale celor fără formă 
şi lipsite de chip a căror măreție ascunsă înlăuntrul lor dacă ar putea-o vedea 
cineva, le-ar găsi pe toate pline de taină şi dumnezeieşti şi pline de multă lumină 
a cunoștinței de Dumnezeu. Căci să nu socotim arătările acestor compoziţii ca 
chipuri formate mai presus de noi şi proiectate spre cei mulți ca o cunoştinţă a 
Celui negrăit şi nevăzut, căci cele atotsfinte nu sunt manevrabile de cei 
neiniţiaţi, ele se descoperă numai adevăratei iubiri a celor evlavioşi, capabili şi 
în stare să se ridice peste toată fantezia copilărească la cele dezbrăcate de 
sfintele simboale şi să treacă prin simplitățile potrivite minţii şi prin capacitatea 
puterii contemplative spre adevărul simplu mai presus de fire şi aflat dincolo de 
simboale. Pe lângă aceea, trebuie să se înţeleagă şi aceea că predania 
învăţătorilor despre Dumnezeu (teologilor) este îndoită: una e negrăită şi tainică, 
iar alta arătată şi mai cunoscută; şi una simbolică şi manifestată în acte 
sfințitoare, alta adresată iubirii de înţelepciune şi doveditoare; şi că negrăitul s-a 
împletit cu graiul. Şi că pe de o parte convinge şi leagă adevărul cu cele spuse, 
pe de alta acţionează şi ridică în Dumnezeu prin iniţieri neînvăţate. Şi, de fapt, 
nici în preasfintele acte desâvârşitoare ale Tainelor, sfinţii iniţiatori ai noştri sau 
ai tradiţiei legii, nu se rețin de la simboalele potrivite lui Dumnezeu, ci vedem şi 
pe atotsfinţii îngeri, aducându-ne prin ghicituri în chip tainic cele dumnezeieşti. 
Și pe lisus însuşi îl vedem învăţându-ne despre Dumnezeu în parabole şi 
predându-ne Tainele lucrătoare ale celor dumnezeieşti prin chipul celor de pe 
masă. 


Căci se cuvenea să se păstreze neîntinate de cei mulți nu numai Sfintele 
Sfinților, ci şi însăşi viaţa omului, care este în acelaşi timp neîmpărțită şi 
împărțită, să fie luminată potrivit ei de cunoştinţele dumnezeieşti; şi partea 
nepătimitoare a sufletului să fie ridicată la cele simple şi atot lăuntrice ale 
chipurilor dumnezeieşti, iar cea pătimitoare a lui să fie vindecată şi să urce prin 
unitatea de natură spre cele atotdumnezeieşti prin chipurile simbolice pregătite 
anterior. Căci acestea sunt ca nişte perdele înrudite şi arată pe cei ce înțelegând 
fără acoperăminte, în mod clar învăţătura despre Dumnezeu (Scriptura), produc 
în ei înşişi un chip oarecare capabil să-i conducă spre înţelegerea minunatei 
învățături (a Scripturii). 

Și însăşi creaţia lumii şi lucrarea în ea e arătarea întreagă a celor nevăzute ale lui 
Dumnezeu, precum zice dumnezeieşte şi Pavel şi raţiunea adevărată. De aceea, 

teologii (autorii Scripturii) le privesc pe unele în mod potrivit cetății şi după 
legile lor, iar pe altele cu curăţie şi neîntinare; şi pe unele în chip omenesc şi 
mijlocitor, iar pe altele în chip supralumesc şi în lucrare desăvârşitoare: şi 
uneori le văd din legile arătate, alteori din rânduielile nevăzute, după cum le-au 
cugetat autorii Sfintelor Scripturi şi se potrivesc minţilor (îngereşti) şi sufletelor. 
Căci tot cuvântul despre toate ce stau în faţă cuprinde nu o istorie simplă, ci o 
putere de desăvârşire a vieţii. 


Deci trebuie ca şi noi în loc de-a le gândi ca norodul obişnuit, să venim în mod 
sfințit înaintea sfintelor simboale şi să nu le necinstim, odată ce sunt roduri şi 
forme ale trăsăturilor dumnezeieşti şi chipuri arătate ale vederilor negrăite şi 
mai presus de fire. Căci, de fapt nu numai luminile mai presus de ființă şi cele 
inteligibile şi simplu cele dumnezeieşti se arată diferențiate în simboale figurate, 
cum se spune ţie pildă lui Dumnezeu cel mai presus de fiinţă foc şi de cuvintele 
inteligibile ale lui Dumnezeu arzătoare (cf. Deut. 4.33), ci şi ordinele de chip 
dumnezeiesc ale îngerilor inteligibili şi în acelaşi timp înţelegători se descriu în 
forme vânate şi de multe feluri şi în chipuri arzătoare. Şi acelaşi chip al focului 
trebuie înţeles altfel când e spus despre Dumnezeu cel mai presus de înţelegere 
şi astfel când se spune despre proniile sau cuvintele lui inteligibile şi altfel când 
e spus despre îngeri. Și altfel e înţeles când exprimă cauza, altfel când exprimă 
existenţa, alt fel când exprimă împărtăşirea şi altfel când exprimă altele, precum 
şi înţelegerea acestora şi felul cunoaşterii lor e deosebit. 


Și nu trebuie amestecate sfintele simboale, ci explicate potrivit cauzelor sau 
existențelor sau puterilor sau treptelor, sau demnităţilor, ale căror forme 
revelatoare sunt. Şi ca să nu trecem în epistolă dincolo de cele cuvenite, să ne 
îndreptăm spre cercetarea celor propuse mai înainte de voi. Şi să spunem că 
toată hrana desăvârşeşte pe cei hrăniţi, tămăduind nedesăvârşirea şi împlinind 
nevoia lor şi vindecând slăbiciunea şi păzind viaţa lor şi făcând-o să înflorească 
şi să se reînvioreze şi dăruindu-le lor o bună simţire vie, aducându-le scăparea 
de tristeţe şi de nedesăvârşire şi procurându-le bucuria şi desăvârşirea. 

Cu dreptate, deci e lăudată de către Scripturi înţelepciunea bună şi mai presus de 
înţelepciune, înfățişând-o ca pahar tainic şi iubind sfânta lui băutură. lar mai 
înainte de aceasta oferind cu glas înalt hrana tare celor ce o doresc din nevoia 
cea bună de ea (cf. Pild. 9,2.4). Deci înțelepciunea dumnezeiască îmbie la hrana 
îndoită: la cea tare şi durabilă şi la cea lichidă şi curgătoare şi oferă şi procură 
din pahar bunătăţile ei providențiale. 


Paharul, fiind rotund şi larg deschis, este simbol al providenţei fără început şi 
fără sfârşit venind peste toate şi cuprinzătoare a tuturor. Pe lângă aceea, 

deoarece îndreptându-se spre toate, rămâne în sine însăşi şi în identitatea 
nemişcată sau rămâne totodată cu desăvârşire fixată fără ieşire de sine, paharul 
rămâne şi el statornic şi negolit. Se mai spune că înţelepciunea şi-a zidit sieşi 
casă şi în ea dăruieşte şi mâncările tari şi băuturile şi paharul (cf. Pild. 9,1-6) ca 
să fie tuturor celor ce se adună în chip dumnezeiesc la cele dumnezeieşti vădit 
ca Cel ce e Cauzatorul existenţei şi al bunei existenţe şi providenţa desăvârşită 
şi 1ese la toate şi este în toate şi cuprinde toate: şi iarăşi că este în Sine prin 
depăşirea tuturor şi nu e nimic în nimic prin nimic; ci e ridicat (scos) din toate 
fiind Acelaşi în Sine la fel şi etern şi stând şi rămânând şi fiind pururea în 
acelaşi şi la fel şi neieşind nicidecum în afara de Sine, nici din Scaunul său şi 
nepărâsind stăruirea în locaşul său nemişcat. Dar şi în aceasta se află lucrând 
toate cele bune şi împlinind purtările de grijă desăvârşite. Şi îndreptându-se spre 
toate, rămâne în Sine şi stând pururea şi mişcându-se, nici nu stă nici nu se 
mişcă, ci cum ar zice cineva, având lucrările providenţiale în perseverenţă şi 
perseverenţa în providenţă, în mod conatural cu toate şi totodată mai presus de 
fire. 

Dar care e hrana tare şi care cea lichidă? Căci acestea sunt lăudate ca dăruite şi 
providenţiale de înţelepciunea cea bună. Hrana tare socotesc că e mijlocul 
desăvârşirii şi identităţii înţelegătoare şi durabile, prin care cele dumnezeieşti se 
împărtăşesc ca o cunoştinţă statornică, puternică, unitară şi neîmpărțită - acelor 
simţiri înţelegătoare prin care preadumnezeiescul Pavel, după ce a primit-o de la 
înţelepciune, o predă ca hrană cu adevărat tare (cf. Evr. 5,14). 


lar cea lichidă e cea care se varsă şi se îndreaptă spre toate printr-o curgere 
grăbită şi prin multe, variate şi împărțite forme călăuzind pe cei ce o primesc 
potrivit lor spre bunătatea şi cunoştinţa de Dumnezeu cea simplă şi neclătinată. 
De aceea Scripturile dumnezeieşti aseamănă cele dumnezeieşti şi inteligibile şi 
cu roua şi cu apa şi cu laptele şi cu vinul şi cu mierea, pentru puterea lor de viaţă 
născătoare ca prin apă şi crescătoare ca prin lapte, de viaţă întăritoare ca prin vin 
şi curățitoare şi păzitoare ca prin miere. Căci acestea le dăruieşte înţelepciunea 
dumnezeiască cu îmbelşugare celor ce se apropie, procurându-li-se şi 
revărsându-li-se printr-o bogăţie dc ospeţe fără lipsuri. Căci aceasta înseamnă a 
se ospăta cu adevărat. Şi de aceea e lăudată ca făcătoare de viaţă şi hrănitoare de 
copii şi înnoitoare şi desăvârşitoare (cf. Pild. 9,5.11). 

În acest înţeles de sfânt ospăț se spune că şi însuşi Dumnezeu cauzatorul tuturor 
bunurilor se îmbată pentru ospăţul supraplin şi mai presus de înţelegere sau mai 
propriu vorbind, pentru obişnuita bună lucrare desăvârşită şi negrăită şi mai 
presus de orice măsură a sa. Căci precum la noi beţia e o plinătate nemăsurată şi 

o ieşire din minte şi cugetare în sens rău, aşa la Dumnezeu beţia trebuie 
înţeleasă nu ca altceva, decât ca o lipsă de măsură în sens bun a supraplinătăţii 
tuturor bunătăţilor, prezentă în EI ca în cauza lor. 


Dar ieşirea (extazul) din cugetare ce urmează beţiei trebuie socotită drept starea 
ridicată a lui Dumnezeu peste înţelegere, prin care fiind înălţat cu cugetarea 
peste cugetare şi peste putinţa de a fi înţeles şi peste însuşi faptul de-a fi şi 
simplu peste toate câte sunt bune. Dumnezeu este îmbătat şi totodată ieşit din EI 
(în extaz) şi din toate şi totodată supraplin. într-o depăşire a toată lipsa de 
măsură şi totodată aşezat în afară şi dincolo de toate. 


Pornind de la acestea, ne vom împărtăşi în acelaşi mod şi de ospeţele drepţilor 
din împărăţia lui Dumnezeu. Căci venind, zice, însuşi împăratul îi va aşeza şi le 
va sluji (Luc. 12,37). Acestea arată o împărtăşire comună şi în bună înţelegere a 
Sfinţilor de bunătăţile dumnezeieşti şi Biserica celor întâi născuţi înscrişi în 
ceruri şi duhurile drepţilor desăvârşite şi umplute de toată bunătăţile. Şi aşezarea 
lor socotim că e odihna de multe osteneli şi viaţa liniştită şi vieţuirea 
îndumnezeită în lumină şi ţara celor vii, plină de toată simţirea sfântă şi 
împărtăşirea îmbelşugată de bunătăţile fericite, prin care s-au umplut de toată 
bucuria. Aceasta înseamnă veselia ce le-o dăruieşte lisus şi poftirea lor la ospăț 
şi slujirea lui şi odihna veşnică dăruită de EI şi dăruirea şi revărsarea bunătăţilor 
dc care le va face EI parte. 

Ştiu bine că vei cere să-ți explicăm şi cuvântul despre somnul în sens bun al lui 
Dumnezeu. Când vorbim de el, înţelegem că somnul dumnezeiesc este ridicarea 
lui Dumnezeu peste cei providențiali şi faptul de-a nu avea nimic comun cu ei. 
Iar vegherea e atenţia şi grija Lui de cei ce au nevoie de creşterea şi mântuirea 
lor spre a-i ridica la alte simboale dumnezeieşti. De aceea socotim de prisos să 
repetăm aceleaşi lucruri aceloraşi, părând că spunem altele, conştienţi că voiţi să 
înaintați în cele bune, încetăm cele spuse după ce am înfăţişat, cum socotesc, în 
epistola noastră cu prisosinţă cele datorate scrisorii voastre. 


Vă trimitem toată această teologie simbolică a noastră în care veţi afla împreună 
cu casa înţelepciunii şi cei şapte stâlpi explicați şi hrana ei tare. Impărțită în 
jertfe şi pâini şi ce este amestecul vinului şi iarăşi ce e veselia lui Dumnezeu din 
beţia lui şi înseşi cele spuse acum, explicate în ea mai pe larg. Ea este, precum 
socotesc, bună tâlcuitoare a tuturor simboalelor, în acord cu sfintele tradiţii şi 
adevăruri ale Scripturilor. 

Epistola X - Către loan Teologul, Apostolul şi Evanghelistul, care şi-a 
încheiat vieţuirea în insula Patmos 


Mă adresez sfântului tău suflet, iubite, pentru că îmi eşti mai familiar decât 
mulți. Bucură-te cu adevărat, iubite foarte iubit Celui cu adevărat drag şi dorit şi 
iubit. Ce minunat lucru este adevărul spus de Hristos că atunci când cei nedrepți 
îi alungă pe ucenici din cetăţi (cf. Mat. 23,34) ei îşi primesc cele vrednice de ei 
şi cei răi sunt despărțiți de cei sfinţi şi se depărtează de ei. Cu adevărat, cele 
văzute sunt chipuri ale celor nevăzute. Căci, nici în veacurile ce vor veni nu 
Dumnezeu va fi cauza despărțirilor drepte de EI, ci cei ce se vor despărți pe ei 
înşişi în mod deplin, aşa cum îi vedem pe cei buni ajunşi la unirea cu 
Dumnezeu. Aceasta, deoarece fiind iubitori ai adevărului, se depărtează de 
împătimirea de cele materiale şi în libertatea totală de toate relele şi în dragostea 
dumnezeiască de toate cele bune, iubesc dreptatea şi sfinţenia şi, despărţindu-se 
de viaţa prezentă, o încep în chip îngeresc pe cea viitoare, vieţuind în mijlocul 
oamenilor cu toată nepătimirea şi în numele lui Dumnezeu, în bunătate şi plini 
de toate celelalte bunuri. 


lar pe voi nu sunt atât de fără minte ca să vă socotesc pătimind ceva. Ci, cred că 
şi patimile trupului le simţiți numai ca să le judecaţi. lar pe cei ce vă 
nedreptăţesc şi socotesc să vă strâmtoreze, fără să-i învinuiesc că nu văd în chip 
drept soarele Evangheliei, doresc să-i văd lăsându-se de acestea care lucrează 
împotriva lor, ca să se întoarcă spre bine, iar pe voi apropiindu-vă de ei, ca să se 
împărtăşească de lumină. lar pe noi nimic contrar să nu ne lipsească de lumina 
atot-strălucitoare a lui loan; acum ne întâlnim în memorie şi în înnoire cu 
teologia ta adevărată, iar peste puţin ne vom uni cu voi înşivă (o spun aceasta, 
deşi e un lucru îndrăzneţ). Căci sunt neîndoielnic vrednic de crezare când, 
aflând şi spunând cele mai înainie cunoscute de tine de la Dumnezeu, socotesc 
că vei părăsi închisoarea din Patmos şi vei reveni în Asia şi vei face lucrătoare 
acolo imitarea de către tine a bunătăților lui Dumnezeu, şi vei preda predaniile 
celor de după tine. 


(Extras din cartea - Sfântul Dionisie Aeropagitul — Opere complete) 

Sfântul Dionisie Areopagitul despre eclipsa de soare la răstignirea 
Mântuitorului lisus Hristos 


/ PR / 
E | Ted, 


Eu nu ştiu, când vorbesc către elini sau către alţii, dacă mă pot încrede în mine 
ca om de bine şi dacă pot cunoaşte şi spune adevărul însuşi ca atare, aşa cum 
este în realitate. Căci acesta dovedindu-se în chip drept ca atare prin legea 
adevărului şi arătându-se clar, tot ce este altfel, dar imită adevărul, se va dovedi 
că e mai degrabă altceva decât ceea ce este cu adevărat şi neasemenea cu el. 
Deci e de prisos ca susținătorul adevărului să combată pe aceştia sau pe aceia. 
Căci fiecare afirmă că el are moneda împărăției, când poate are vreun idol al 
vreunei părți din adevăr. Și, dacă îl vei respinge pe celălalt, altul şi apoi îndată 
altul se va sfădi pentru el. lar dacă va fi recunoscută în chip drept rațiunea şi va 
rămâne nerespinsă de toţi ceilalţi, se va respinge tot ce nu se va arăta de la sine 
în toate, ca adevărul real prin persistenţa lui neclintită. Deci, cunoscând, precum 
socotesc, bine aceasta, nu m-am grăbit să grăiesc către elini sau către alţii. Ci 
îmi ajunge să-mi dea Dumnezeu să cunosc întâi adevărul, apoi ştiindu-l, să 
vorbesc despre el cum trebuie. 


Tu însă spui că sofistul Apollofane mă bârfeşte şi mă numeşte paricid, ca pe 
unul ce nu mă folosesc în mod cuvios de ale elinilor contra elinilor. Dar e mai 
drept să spunem noi către el că elinii nu se folosesc în mod cinstit de cele 
dumnezeieşti pentru cele dumnezeieşti, încercând să alunge adorarea lui 
Dumnezeu prin înţelepciunea lui Dumnezeu. Și nu vorbesc de cea a celor mulți, 
care rămân lipiți în chip material şi pătimaş de miturile cele ale poeţilor şi se 
închină creaturii în locul Creatorului, când nici însuşi Apollofane nu se foloseşte 
în mod cuvios de cele dumnezeieşti pentru cele dumnezeieşti. Căci adevărații 


XA Ă AAA AA AAA AAA Ax 


XP Xp e Xe Xe eee eee eee 


KA AAA AAA AAA AAA AA AAA AAA 


Xe Xp Xe Xe Xe e e e eee 


filosofi trebuie să se înalțe prin cunoştinţa existenţelor (lucrurilor create), bine 
numită şi de dumnezeiescul Pavel înţelepciune a lui Dumnezeu (cf. | Cor. 2,7), 
spre Cauzatorul atât al existenţelor, cât şi al cunoştinţelor. 


Și, ca să nu i se pară lui Apollofane că eu resping, cum nu se cuvine, opinia 
altora şi a lui, ar trebui să ştie, dacă ar fi înţelept, că nu s-ar putea schimba 
vreodată ordinea şi mişcarea cerească, dacă nu l-ar avea pe Cel ce e susținătorul 
şi Cauzatorul ei, care o mişcă pe aceasta (cf. Dan 2,21); şi e Făcătorul tuturor şi 
Desăvârşitorul lor după Sfânta Scriptură. Cum, deci, nu trebuie să-l venerăm pe 
Cel pe care-l cunoaştem şi din aceasta şi să nu-l admirăm pentru puterea lui, a 
toate cauzatoare şi supranegrăită? Cum să nu-l admir când soarele şi luna sunt 
mişcate de EI într-o putere şi stabilitate mai presus de fire (cf. Iosua 10,12-14), 
împreună cu nemişcarea neschimbată a universului în toate şi toate rămân ca 
măsură a zilei întregi pentru toate sau mai mult decât aceasta? Cum să nu-l 
admir, când toate cele mari şi cuprinzătoare, astfel purtate, nu amestecă cele 
cuprinse de ele? Şi, în vreme ce în cele de jos o zi din cele succesive aproape se 
întreieşte (cf. IV Reg. 20,11), mergând până la aproape douăzeci de ore (sic), pe 
când de altfel tot acest timp se arată în stări contrare şi întoarce prin astfel de 
contraste mai presus de fire în cele ale firii de jos. Sau când soarele pe drumul 
lui scurtează iarăşi mişcarea lui de peste zi, readucând în mod minunat calea lui 
nouă întreagă la mai puţin de zece ore? E ceea ce i-a uimit pe drept cuvânt şi pe 
Babilonieni şi 1-a supus lui Ezechia fără luptă, ca unuia egal cu Dumnezeu şi 
mai presus de oameni (cf. II Reg. 20,11). 


Și nu mai vorbesc de marile fapte din Egipt sau de alte semne ale lui Dumnezeu 
săvârşite în alte părţi, ci de cele comune şi cereşti, sărbătorite pretutindeni şi de 
toţi. Dar Apollofane zice că acestea nu sunt adevărate, că ele se povestesc în 
cercurile (sacre) persane şi le sărbătoresc doar încă magii în amintirile întreitului 
Mitra. Dar să-i fie îngăduit lui să rămână în acestea pentru neştiința sau 
neexperienţa lui din lipsa credinţei. 


Deci spune-i lui: ce spui despre eclipsa arătată în timpul crucii mântuitoare? 
Amândouă s-au văzut prezente: luna arătându-se cu soarele în Heliopole în mod 
minunat (paradoxal) (căci nu era timp de conjuncţie). Şi iarăşi, aceasta rămâne 
în mod mai presus de fiecare de la ceasul al nouălea [ora 15] până seara, în faţa 
soarelui. Dar mai adu-i aminte aceluia şi de altceva: căci a văzut apariţia ei de la 
răsăritul şi mergând până la apusul soarelui, apoi dispărând şi iarăşi nici atunci 
dispărând cu totul, ci arătându-se la diametrul lui. Unele lucruri mai presus de 
fire ca acestea s-au petrecut în acelaşi timp, fiind posibile de făcut de Hristos, 
Atoatecauzatorul care face cele mari şi minunate, ce nu au număr. 

Acestea, de-ţi este îngăduit, spune-mi-le mie, Apollofane şi, de poţi, respinge- 
mă pe mine, cel care am fost şi atunci de faţă cu tine şi le-am văzut împreună cu 
tine şi le-am judecat împreună, fiind înălţaţi împreună. 


Dar nu ştiu de unde a început atunci Apollofane să le înţeleagă şi a spus către 
mine, explicând cele întâmplate: Acestea, o, bunule Dionisie, sunt răsplăţile 
faptelor dumnezeieşti. 


Atâtea fie spuse de noi în Epistolă. Iar tu, care eşti capabil să întregeşti cele ce 
lipsesc, să aduci deplin la Dumnezeu pe bărbatul care e mult înţelept, dar poate 
neînstare să înveţe cu blândeţe adevărul supraînţelept al credinţei noastre. 


Sfântul Dionisie Areopagitul - Epistola a 7-a (Către ierarhul Policarp), despre 
eclipsa de soare la răstignirea Mântuitorului lisus Hristos 


Sursa: 
https://manastirea.petru-voda.ro/2017/10/03/sf-dionysie-areopagitul-epistola-a-7-a-catre- 


ierarhul-policarp-despre-eclipsa-de-soare-la-rastignirea-mintuitorului-iisus-hristos/ 

Înţelepciunea lui Dumnezeu nu are hotar 


Dumnezeu nu numai că e supraplin de înţelepciune şi „înţelegerea Lui nu are 
hotar” (Psalmi 146, 5), ci e aşezat mai presus şi de toată raţiunea, mintea şi 
înţelepciunea. 
se 2 aie 

Vino acum, de-ţi convine, să lăudăm viaţa bună şi veşnică, şi ca înţeleaptă şi ca 
înțelepciunea în Sine, mai bine zis ca cea care dă subzistență întregii 
înţelepciuni, care e mai presus de toată înţelepciunea şi înţelegerea. Căci 
Dumnezeu nu numai că e supraplin de înţelepciune şi „înţelegerea Lui nu are 
hotar” (Psalmi 146, 5), ci e aşezat mai presus şi de toată raţiunea, mintea şi 
înţelepciunea. 


Și aceasta înțelegând-o în mod mai presus de fire bărbatul cu adevărat 
dumnezeiesc, o socoteşte soarele nostru comun şi al Învăţătorului nostru. EI zice 
că „nebunia lui Dumnezeu e mai înţeleaptă decât înţelepciunea oamenilor” (| 
Corinteni 1, 25), nu numai pentru că toată înţelepciunea omenească e o rătăcire, 
judecată în comparaţie cu statornicia şi neclintirea înţelesurilor dumnezeieşti, ci 
pentru că este un obicei al teologilor (scriitorilor Scripturii) să socotească priva- 
țiunile la Dumnezeu suferind contrariul. 


(Sfântul Dionisie Areopagitul, Opere complete, Editura Paideia, București, 
1996, pp. 162-163) 


Dreptatea lui Dumnezeu păstrează buna-rânduiala a tuturor lucrurilor 


Dreptatea dumnezeiască le rânduieşte pe toate în chip drept şi le păstrează pe 
toate neamestecate şi neconfundate cu altele, dăruind fiecăreia dintre toate 
existenţele cele cuvenite după vrednicia ce a dat-o fiecăreia dintre ele. 


SR 5 


Dumnezeu este socotit iarăşi Dreptate, ca Cel ce împarte tuturor cele după 
vrednicie şi fiecăruia buna măsură şi frumuseţea, buna rânduială şi ordinea şi 
toate darurile, distingându-le după regula cea cu adevărat cea mai dreaptă, fund 
tuturor în parte cauzatorul lucrării lor. 


Căci dreptatea dumnezeiască le rânduieşte pe toate în chip drept şi le păstrează 
pe toate neamestecate şi neconfundate cu altele, dăruind fiecăreia dintre toate 
existenţele cele cuvenite după vrednicia ce a dat-o fiecăreia dintre ele. Şi dacă 
spunem acestea în chip drept, toți care defaimă dreptatea dumnezeiască, uită 
nedreptatea vădită ce şi-o aleg pe seama lor. 

(Sfântul Dionisie Areopagitul, Opere complete, Editura Paideia, Bucureşti, 
1996, pp. 166-167) 


De ce este numit Dumnezeu - Atotţiitor? 


Atotţiitor se zice pentru că este scaun atotţiitor, susținând şi cuprinzând toate, 
fixând, întemeind şi circumscriind şi făcând totul neclintit în Sine şi aducând la 
existenţă din Sine, ca dintr-o rădăcină atotţiitoare, toate şi întorcând la Sine, ca 
într-un sân atotţiitor şi ţinându-le adunate in Sine ca într-un Scaun atot- 
cuprinzător pe toate, printr-o susţinere care le asigură pe toate şi e mai presus de 
ele, nelăsându-le să cadă din ea şi să se piardă ca scoase dintr-o casă atot- 
cuprinzătoare. 1 se zice obârşie atotţiitoare şi ca cea care le ţine pe toate şi le 
stăpâneşte, străbătându-le fără să le amestece şi le impune tuturor jugurile 
primite de bună voie şi durerile dulci ale dragostei dumnezeieşti şi atotțiitoare, 
ale bunătăţii ei neslăbite. 


(Sfântul Dionisie Areopagitul, Opere complete, Editura Paideia, Bucureşti, 
1996, p. 170) 


Cum ajungem la comuniunea care să ne ţină pe toţi strâns uniţi? 


Întâi trebuie spus aceasta, că Dumnezeu e suportul păcii de sine şi al păcii 
tuturor şi al fiecăruia: şi că toate se articulează între ele prin unirea lor necon- 
fundată, prin care sunt unite în mod neîmpărţit. Prin aceasta, fiecare stând în 
mod nedespărţit, îşi păstrează neslăbit chipul propriu, nefiind tulburate prin 
amestecarea cu cele contrare; nici tocite în deplinătatea unirii şi a curăţiei lor. 
Deci vom intui o fire simplă a unităţii paşnice, o fire care uneşte toate cu sine şi 
în ele şi între ele, o pace care păstrează toate în îmbinarea neconfundată, 
neamestecată, a tuturor. 


Datorită acestei unităţi neconfundate, minţile dumnezeieşti unite se unesc cu 
înțelesurile lor şi cu cele înţelese. Şi iarăşi urcă spre unirea necunoscută cu cele 
aliate mai presus de minte. Tot pentru ea, sufletele, unind rațiunile lor de tot 
felul şi înălţându-le spre o unică înţelegere curată, înaintează potrivit lor şi 
treptei lor, prin înţelegerea nematerială şi neîmpărțită spre unirea cea mai presus 
de înţelegere. Pentru ea subzistă unica şi nedesfăcuta îmbinare complexă a 
tuturor în simfonia ei dumnezeiască: şi se armonizează în conglăsuirea şi în 
acordul şi în întregul desăvârşit. 


(Sfântul Dionisie Areopagitul, Opere complete, Editura Paideia, București, 
1996, p. 171) 

Predici şi editoriale despre Sfântul Dionisie Areopagitul 

Mitropolitul Augustin de Florina despre Sfântul Dionisie Aeropagitul (3 
octombrie) 


3 octombrie 
Un sfânt judecător 
(fragment) 


.... Un suflet ales pentru vremea sa a fost Sfântul Dionisie. S-a născut la 
începutul secolului întâi după Hristos. S-a născut în cetatea Atenei, care a arătat 
pe cei mai mari filosofi, poeţi şi artişti. Spre această cetate se îndreptau din toată 
lumea de atunci tineri ca să studieze. Dionisie, un copil dintr-o familie nobilă, se 
distingea printre cei de o vârstă cu el prin inteligenţa sa la învățătură. A studiat 
toate ştiinţele. Dar nu s-a mulţumit, nu s-a limitat doar la gnoza şi la ştiinţa pe 
care putea să i le dea Atena. Împreună cu alți compatrioți a călătorit în Egipt. A 
vizitat cetatea Heliopolis, o cetate din Egipt care era vestită pentru înţelepciunea 
preoţilor ei. 


Când se afla în Egipt s-a întâmplat un lucru. Într-o zi, soarele s-a întunecat în 
mijlocul zilei. Era ziua în care iudeii L-au răstignit pe Hristos pe Golgota. Era 
marea Vineri. Nimeni din cei care locuiau în Egipt nu ştia că S-a răstignit 
Hristos. Văzând Dionisie acea eclipsă totală de soare, care era imposibil de 
explicat prin legile fizice, s-a spăimântat şi a zis: „Ori vreun zeu pătimeşte, ori e 
sfârşitul universului”. A însemnat şi ora la care a avut loc întâmplarea aceasta, 
iar de atunci cerceta să afle cauza acelui fenomen. 

După întoarcerea lui la Atena, Dionisie, pentru deosebita lui instruire şi virtute, 
a fost ales areopagit, adică judecător, membru al Tribunalului Suprem, care se 
întrunea şi judeca marile crime care tulburau poporul. 


Sfântul Dionisie s-a distins ca judecător. Judeca fără să se uite la faţă, fără să 
aibă în vedere feţele, dacă unul era bogat şi altul sărac, puternic sau slab. Judeca 
întru dreptate. Cine avea dreptate i se făcea dreptate. 


Atena, în epoca lui Dionisie Areopagitul, nu mai avea gloria ei de demult, 
gloria, pe care o avea când cetatea era condusă de Pericle şi trăiau marii filosofi. 
Măreţia ei decăzuse. Desigur, era din nou plină de filosofi şi retori, dar aceştia 
nu aduceau nici un folos ţării lor. Îmbrăcaţi în nişte haine bătătoare la ochi, 
care-l deosebeau de ceilalți oameni, cu bărbi şi cu toiag, se plimbau ostentativ şi 
deschideau dezbateri pe diferite teme, fără ca dezbaterile lor să aibă o finalitate. 
Filosofia lor sfârşea în flecăreală. Iar cei mai mulți din aceşti filosofi aparţineau 
unei şcoli a filosofilor, care nu credeau în nemurirea sufletului, ci doar în 
desfătările materiale, şi aveau ca dogmă sloganul: „Să mâncăm şi să bem, căci 
mâine vom muri”. Frau epicurienii, materialiştii şi fericiţii acelei epoci. 
Filosofia era un întuneric, nedestoinică să lumineze poporul, care ajunsese într-o 
mare stricăciune. Oamenii adorau idolii. Şi idolii pe care-i avea Atena erau mai 
mulți decât oamenii. Idol făcuți unii din lemn, alţii din aramă, unii din argint şi 
alții din aur. lar din toate statuile, acea statuie care producea o impresie 
deosebită era statuia Atenei, care era aşezată înaintea porților Partenonului; 
uriaşă statuie, care strălucea în razele soarelui şi se vedea de departe. 


În Atena anilor 50 după Hristos nu exista nici un creştin. Toţi erau închinători la 
idoli. Şi cu toate acestea în această cetate, pe care toţi o considerau centrul 
idolatriei, au apărut primii creştini. Nu erau mai mulți de zece. Primul a fost 
Dionisie Areopagitul. A doua era o femeie, Damaris şi alți câţiva. Dar cum au 
apărut aceşti puţini creştini? 


Ca să vorbim în pilde, aceşti creştini erau pescarii pe care i-a prins în mrejele 
învăţăturii sale apostolul Pavel. Aşa cum istorisesc Faptele Apostolilor, Pavel a 
ajuns în Atena în a doua lui călătorie misionară. Doar ce se plimba pe drumurile 
Atenei, că a văzut idolii şi sufletul lui se revoltă. Prezenţa lu Pavel în Atena a 
pricinuit curiozitatea filosofilor şi retorilor cetăţii, cărora le plăcea să audă 
întotdeauna ceva nou, fără ca niciodată sufletul lor să fie mulţumit. Flecar şi 
ciudat neamul acesta. Pentru că în jurul lui Pavel se crease o problemă, pe care 
trebuia s-o rezolve numaidecât în public, atenienii l-au invitat pe Pavel în 
Areopag - Curtea lor Supremă de Justiţie, cel mai înalt Tribunal al lor - şi acolo, 
înaintea tuturor, să vorbească şi să-şi expună învăţătura. Pavel a acceptat 
invitaţia, s-a suit în Areopag şi le-a vorbit acolo. 

A vorbit cu artă, ca un pescar cu experienţă, care-şi aruncă undiţa cu cea mai 
potrivită momeală. Începutul cuvântului său a fost o laudă. A lăudat buna- 
cinstire, evlavia atenienilor. Şi apoi, luând prilej de la o statuie a Necunoscutului 
Dumnezeu, le-a vorbit despre adevăratul Dumnezeu, pe care cu toată înţe- 
lepciunea lor, nu-L cunoşteau. 


- Pe acest Dumnezeu Necunoscut - zice - am venit, o, atenienilor, să vi-L propo- 
văduiesc. Vă chem să credeţi în EI şi să vă pocăiţi. Pentru că va veni o zi în care 
morţii vor învia şi toţi vor fi judecaţi după faptele lor... 


Dar atenienii, care fuseseră influenţaţi de predicile filosofilor epicurei şi nu 
credeau în nemurirea sufletului, doar ce l-au auzit pe Pavel că vorbeşte despre 
învierea morţilor, au început să-şi bată Joc de el şi să plece, zicând dispreţuitor 
că-l vor asculta altădată... 


În acea mulţime de închinători la idoli s-au aflat şi puţine suflete în care predica 
apostolului Pavel a făcut o mare impresie. Primul din aceştia a fost Dionisie 
Areopagitul. 


Dionisie Areopagitul a crezut în Hristos, s-a botezat şi a devenit cel mai 
important membru al micii comunităţi creştine din Atena. Acest judecător s-a 
dovedit un înflăcărat propovăduitor al Evangheliei. Nu doar în Atena, ci şi în 
alte părţi s-a învrednicit să propovăduiască Evanghelia, şi în cele din urmă, ca 
episcop, a mărturisit prin mucenicie pe Hristos. Şi a lăsat scrieri pline de 
înțelepciune. În ele îi îndeamnă pe creştini să-L iubească pe Hristos mai presus 
de toți şi toate. Să-L iubească cu un eros dumnezeiesc... 


(traducere: Frăția Ortodoxă Misionară „Sfinţii trei noi Ierarhi”, sursa: „Ap 
ola ta epaggelmata”) 

Sfântul Nicodim Aghioritul - Să vedem în toate amprenta lui Dumnezeu! 


Odoxologia.ro 


la seama că toată plăcuta podoabă ce se vede dinafară este numai a nevăzutului 
şi prea frumosului Duh. Dintr-însul provine acea frumuseţe. 


Bucură-te şi zi cu voioşie: „lată râurile necreatului Izvor!” lată picăturile infi- 
nitului Ocean de bunătate! Cât mă bucur în adâncul inimii mele, gândind la 
veşnica si nemărginita frumuseţe a Ziditorului meu, începutul şi cauza oricărei 
frumuseți create! O, cât mă îndulcesc cugetând la negrăita, tainica şi prea 
frumoasa podoabă a lui Dumnezeu, originea oricărei frumuseți"! 


lar când vei auzi vreun glas dulce, armonios, plăcut, ori cântări frumoase, 
întoarce-ţi mintea la Dumnezeu, şi zi: „O, Armonia armoniilor, Doamne! Cât 
mă bucură nemărginitele tale Desăvârşiri, fiindcă toate împreună Îţi ridică, la fel 
ca într-o cântare, armonia supracerească, şi fiind unite cu îngerii în Ceruri şi cu 
toate creaturile, fac o mare simfonie. 


Doamne, când auzi în inima mea glasul Tău cel dulce, să-mi zici: „Pacea mea 
dau ţie; Pacea patimilor; fiindcă glasul Tău este dulce, după Cântarea 
Cântărilor” (2, 14). 


Când miroşi vreo floare, treci de la mirosul plăcut dinafară la Mireasma negrăită 
a Sfântului Duh şi zi: „lată miresmele florii binemirositoare şi ale nesecatului 
Mir, revărsat peste toate făpturile lui, după Cântarea Cântărilor: „Eu sunt o 
floare a câmpului şi un crin al văilor” O, 1), ori „Numele Tău este mir vărsat” 
(1, 3). lată revărsarea mirosului ales, care suflă puterea lui dumnezeiască, de la 
îngerii de sus, foarte curaţi, până la cele mai mici creaturi, cum zice Dionisie 
Areopagitul (lerarhia bisericească, capitolul 4). 

Despre această bună mirosire a zis Isaac fiului său Iacov: „Mirosul fiului meu 
este ca un miros de țarină plină, blagoslovită de Domnul” (Facerea 27, 27). 


Când mănânci ori bei, gândeşte că Dumnezeu dă gustul tuturor bucatelor. 
Numai într-Însul să te îndulceşti si să zici: „Bucură-te sufletul meu, că după 
cum fără Dumnezeul tău nu găseşti odihnă, tot astfel fără EI nu-i nici o dulceaţă 
ori gust. De aceea numai într-Însul poţi să te îndulceşti de orice lucru”. Tot 
astfel te îndeamnă şi David: „Gustaţi şi vedeţi că bun este Domnul” (Psalmi 
33,8); iar Solomon te asigură cu desăvârşire, zicând: „Fructul lui era dulce în 
gura mea” (Cântarea Cântărilor 2, 3). 


Iar când vei pune mâna a face ceva, socoteşte că prima cauză a acelui lucru este 
Dumnezeu şi că tu nu eşti altceva decât un viu instrument al Lui. Înalţă-ţi 
gândul la EI şi zi: „Cât de mare bucurie simt, Preaînalte Dumnezeule al tuturor! 
Fiindcă fără Tine nu pot face nici un lucru, ci Tu eşti primul şi principalul autor 
al oricărui lucru”. 


lar când vezi la alţii bunătate, înţelepciune, dreptate şi alte virtuţi, desparte cu 
mintea ta între ele şi zi Dumnezeului tău: „O, prea bogat Tezaur al virtuţilor, 
mare-i bucuria mea! Căci de la Tine şi prin Tine vine tot binele şi fiindcă orice 
bine, comparat cu Dumnezeiasca Ta desăvârşire, nu înseamnă nimic. Îţi mulţu- 
mesc Dumnezeule pentru aceasta şi pentru orice bine făcut aproapelui meu. 
Adu-Ţi aminte, Doamne, de sărăcia mea şi de marea trebuinţă ce am pentru 
fapta bună”. 


Şi în general vorbind, de câte ori vei vedea la creaturi vreun lucru plăcut, 
atrăgător, nu te opri aici, ci treci cu gândul la Dumnezeu şi zi: „O, Dumnezeul 
meu, dacă făpturile Tale sunt aşa de frumoase, veselitoare şi plăcute, cu cât mai 
frumos, veselitor, şi prea dulce eşti Tu, Ziditorul tuturor acestor lucruri”. 


(Nicodim Aghioritul, Războiul nevăzut, Editura Egumenita, Galaţi, pp. 70-72) 

Pr. dr. Dorin Octavian Picioruş - Predică la pomenirea Sfântului sfinţit 
mucenic Dionisie Areopagitul 


Iubiţii mei, în această preabinecuvântată zi de 3 octombrie 2012, Biserica 
Ortodoxă de pretutindeni face pomenirea unui Sfânt Părinte apostolic, trăitor în 
secolul I d. Hr., ucenicul Sfântului şi marelui apostol Pavel, despre a cărui 
convertire vorbeşte F. Ap. 17, 34. 


E vorba despre Sfântul sfințit mucenic Dionisie Areopagitul, episcopul Atenei şi 
care a fost martirizat în Galia/ Franţa de azi, la Lutetia/ Parisul actual. De aceea 
el este Sfântul patron/ ocrotitor al Franţei iar impunătoarea catedrală romano- 
catolică Saint Denis din Paris îi poartă numele. 


Insă cine e Dumnezeiescul Dionisie? Care e viaţa lui pe care o cinstim şi vrem 
să o urmăm? 


S-a născut la Atena, fiind grec de neam şi păgân. A primit o educaţie grecească 
clasică, foarte serioasă, încât, la 25 de ani, îşi întrecuse concetăţenii în 
cunoaşterea filosofică. De aceea a plecat să studieze în Egipt. Şi a studiat 
astronomia în Egipt, în cetatea Helopolis/ Iliupolis, care, după cum îi spune 
numele, era închinată soarelui. 


Însă aici, în Egipt, Sfântul Dionisie a învăţat să citească stelele. ..timp în care a 
trăit eclipsa totală de soare, de trei ore, de la Răstignirea Domnului. 

Și, în mod profetic, el, astronomul păgân, a intuit că eclipsa aceasta cutre- 
murătoare, care era mai presus de fire, e legată de Dumnezeu, de suferinţa Lui 
sau de sfârşitul lumii. 


Şi-a terminat studiile în Egipt, s-a întors în Atena lui şi acolo s-a căsătorit cu 
Damaris, amintită şi ea în F. Ap. 17, 34, şi a avut mai mulți fii. 


În Atena a fost ales membru al Consiliului Areopagului, adică al Înaltei curţi de 
Justiţie a Atenei. 


De aceea, când dumnezeiescul Pavel a venit şi a propovăduit în Areopag, 
Dionisie era acolo şi a crezut cuvintelor lui de la Domnul. 


Din Viaţa sa aflăm că Dionisie a dialogat cu Pavel în Areopag, lucru pe care 
Luca nu îl spune în Fapte ci ne oferă numai predica Sfântului Pavel din Areopag 
[F. Ap. 17,22-31]. 


Și Sfântul Pavel i-a vorbit Sfântului Dionisie, ca un văzător cu duhul, şi despre 
întunecarea soarelui la Pătimirea Sa...lucru de care şi-a amintit Sfântul Dionisie 
crezând îndată în Domnul. 


Adică cât de importante sunt detaliile experienţei noastre în convertirea noastră. 


Și cum, oamenii lui Dumnezeu, legându-se de ele, pot să sădească în noi viaţa 
cea veşnică. 


Sfântul Dionisie a crezut îndată...pentru că era plin de dorinţa de a cunoaşte 
adevărul deplin. Căci cunoaşterea adevărată este existenţială, e totală şi nu se 
mărgineşte doar la cunoştinţele intelectuale. Ea îl împlineşte pe om cu totul, atât 
în sufletul cât şi în trupul lui. 


Pentru că adevărurile lui Dumnezeu sunt pline de har şi ele ne umplu de viaţa 
lui Dumnezeu. 


Sfântul Dionisie a crezut în Dumnezeul necunoscut [F. Ap. 17, 23], Care i S-a 
revelat lui prin propovăduirea lui Pavel. 


De aceea e la fel de important şi să propovăduim cu curăție cuvintele lui 
Dumnezeu...dar şi să ne pregătim ca să le ascultăm. 


„„„A cerut rugăciunea lui Pavel. Şi apoi l-a cunoscut pe orbul din naştere pe care 
l-a vindecat Pavel la Atena. Și atunci, Dionisie, Damaris, fiii şi toată casa lor au 
făcut ceva radical: au venit la Pavel şi s-au botezat. 

Cuvintele şi minunea le-a schimbat viaţa. 


Pentru că harul lui Dumnezeu te face să vezi dincolo de toate cele create pe 
Dumnezeul a toate. 


Insă de acum începe desăvârşirea duhovnicească a Dumnezeiescului Dionisie! 
Işi lasă familia şi casă şi devine ucenicul Sfântului Pavel. 
Ucenicia lui faţă de Pavel a durat 3 ani de zile. 


Timp imens pentru schimbări interioare şi înţelegeri dumnezeieşti! Preasfintele 
sale cărți dovedesc din plin experienţa sa mistică şi teologică uluitoare. 


Sfântul Pavel, după 3 ani, l-a hirotonit episcop al Atenei. 


Şi el i-a cunoscut pe Sfinţii lerotei şi Timotei, cărora le-a scris, pe Sfântul Iacov, 
fratele Domnului, mergând în Ierusalim şi la Sfântul Mormânt dar şi pe Sfântul 
Apostol Petru şi pe ceilalți Sfinți Apostoli...împreună cu care, în anul 57 d. Hr., 
a fost la înmormântarea Prea Curatei Fecioare. 


ŞI Icoana Adormirii Maicii Domnului îl cuprinde între ierarhii care au prohodit- 
o. 

Și Sfântul Dionisie e unul dintre ierarhii cu veşmânt alb, din spate, cu cruce 
mare, neagră, pe umăr. 


Pentru că a vrut să propovăduiască credinţa şi altora şi să moară muceniceşte, 
Sfântul Dionisie a hirotonit un alt episcop pentru Atena şi a plecat la Roma, la 
Sfântul Clement al Romei, care l-a primit cu multă bucurie. 

După o perioadă petrecută la Roma, Sfântul Clement l-a trimis să propo- 
văduiască în Galia/ Franţa actuală...unde a plecat împreună cu episcopul 
Luchian, cu preotul Rusticus şi cu diaconul Eleutherius. 

Dintr-o altă sursă teologică aflăm că Sfântul Dionisie a predicat şi în Germania 
şi în Spania, înainte de a ajunge în Galia să propovăduiască şi să fie martirizat. 
Ajungând însă în Galia a găsit-o idolatră şi a devenit Apostolul Galiei. 

A zidit la Paris o Biserică şi slujea acolo cele Sfinte, însă a fost prins şi 
martirizat în anul 96 d. Hr., în timpul lui Domițian, care a domnit până în 96 d. 
Hr. 

Sfântul Dionisie era „foarte bătrân şi prea obosit de propovăduirea Evangheliei” 
dar a fost „legat cu frânghii, târât”, împreună cu Sfinţii Rusticus şi Eleutherius 


astăzi împreună pomeniţi cu el. 


Și fund adus la judecată a vorbit despre credinţa lui care înfloreşte în fiinţa sa, 
mărturisind pe Dumnezeul nostru treimic. 


A fost dezbrăcat şi bătut cu frânghii fără milă. 
Fără compasiune pentru bătrâneţea lui venerabilă... 


A fost aruncat în temniță, împreună cu ceilalţi doi, care au pătimit şi ei multe 
dureri. 


A doua zi l-au întins pe un pat de fier şi au aprins focul dedesubtul patului. Stare 
în care, Sfântul Dionisie cânta psalmi... 


A fost dat spre mâncare animalelor sălbatice...dar Domnul le-a închis gurile. 
După care l-au aruncat într-un foc mare...din care a ieşit nevătămat. 
Și el, împreună cu cei doi ucenici ai lui, au fost reînchişi în temniţă. 


Câtă atenţie ca să chinuie oameni şi câtă orbire! 

Ce chinuri oribile poţi să provoci altora din fanatism religios! 


Sau ce fel de Dumnezeu trebuie să ai în cap şi în inimă...încât să crezi că o să-l 
placă să ucizi oameni pentru EI? 


„„„ŞI credincioşii au venit să se împărtăşească la Liturghia slujită de lerarhul 
Dionisie în temniţă. ..aceştia văzând cum Sfântul Dionisie slujea într-o mare de 
lumină dumnezeiască şi la slujba Lui participând Domnul şi Puterile cereşti, pe 
care le-a văzut extatic şi pe care le-a descris atât de magistral în cartea lui. 


A fost bătut, împreună cu cei doi, fără cruţare... 
Asta după ce slujise dumnezeieşte şi era plin de slava lui Dumnezeu. 
Și după ce i-au bătut ghiolbăneşte...i-au condamnat la moarte prin decapitare. 


A fost decapitat în muntele Arei. Și după rugăciune...i-au tăiat capul cu o 
secure neascutiță...ca să sufere şi mai mult. Ceilalţi doi au fost decapitaţi cu 
sabia. 


Însă prima mare minune post-mortem a Sfântului Dionisie a fost aceea că trupul 
său, decapitat, s-a ridicat în picioare, şi-a luat capul şi a mers...două stadii până 
la Catula, o femeie credincioasă, căreia dăruindu-i capul său...trupul a căzut la 
pământ. 


Iar stadiul grecesc (unitate de măsură) era între 147 şi 192 de metri. 


Vă daţi seama ce cutremurare i-a cuprins pe toţi văzând o astfel de imensă 
minune!... 


În locul unde a căzut trupul lui, după atâta mers preaminunat, creştinii au zidit o 
Biserică şi acolo i-au îngropat Sfintele Moaşte, care au făcut multe minuni. 


Mulţi păgâni au crezut în Hristos văzând minunea...şi mulţi creştini au fost 
martirizaţi din această cauză. 


Și Sfântul Dionisie a suferit toate aceste chinuri în Galia nu la 30 de ani...ci la 
vârsta de 90 de ani — lucru cutremurător! — şi, aşa cum spuneam, în anul 96 d. 
Hr. 


lar acum, auzind toate acestea, nu ne mai îndoim că a scris Despre Ierarhia 
cerească, pentru că am auzit, în parte, despre vedeniile sale uluitoare şi nici că a 
fost în stare să scrie Despre Ierarhia bisericească, Despre numirile dumnezeieşti, 

Despre teologia mistică, Epistolele şi Liturghia sa, care se regăsesc cu toatele în 
PG 3, când a fost ucenicul lui Pavel şi omul cu o asemenea experienţă mistico- 
teologică colosală. 


A scris, a trăit, a slujit şi a murit dumnezeieşte...pentru că a vrut să lase şi a 
lăsat o lucrare apostolică şi tradițională de primă mărime. 


EI, alături de Sfinţi apostoli, de Sfântul Clement al Romei, de Sfântul Hermas 
şi de alți Sfinţi ai secolului 1 au arătat că Biserica era deplină şi funcțională, că 
slujirea ierarhiei bisericeşti se desfăşura în deplină ordine şi ascultare şi că viaţa 
liturgică şi ascetică şi imensul efort predicatorial al Bisericii în secolul 1 au fost 
uluitoare. 

Tocmai de aceea, în mod cu totul incalificabil, se încearcă astăzi o simplificare 
şi o denaturare voită, planificată a vieţii liturgice şi predicatoriale din secolul I 
al Bisericii pentru ca preaminunata viaţă a Bisericii să pară mai puţin 
„cuceritoare”. 

Însă ea, sfințenia Bisericii, sfinţenia şi mărturia oamenilor Bisericii din primul 
secol şi din secolele ulterioare au zguduit din temelii lumea, au schimbat-o, au 
prefăcut-o într-o lume creştină dintr-o lume păgână şi barbară. 


Da, nu ne mai putem imagina ce însemna lumea idolatră...cu care s-a confruntat 
Sfântul Dionisie! 


Însă putem să constatăm ce înseamnă lumea noastră, lumea în care valorile sunt 
îndepărtate din prim-planul vieţii sociale (adică tot ceea ce ţine de viaţa 
teologică şi de sfinţenia ortodoxă) şi „le iau locul” non-valorile: banii, sexul, 
distracțiile, experienţele egoiste. 


Numai că viaţa nu se mulţumeşte cu surogate...după cum nici trupul nostru nu e 
prea entuziast de mâncarea non-naturală, chimizată. 


Și pentru ca să trăim frumos, să ne simţim împliniţi...trebuie să trăim sfânt. 


Adică în acelaşi mod ca Sfântul Dionisie şi ca toţi Sfinţii, care s-au împlinit în 
viaţă cu Dumnezeu fără ca prin asta să se rupă cu totul de lume. 


Aşadar, să aprofundăm teologia Sfântului Dionisie Areopagitul, Părintele nostru 
şi să o vedem organic, ca parte componentă a Tradiţiei Bisericii! Căci 
anghelologia sa este peste tot în cultul nostru, la fel şi eclesiologia sa şi teologia 
vederii lui Dumnezeu...iar fără el nu putem înţelege multe falduri din teologia 
mistică a Bisericii. 

Să fim credincioşi Tradiţiei Bisericii şi nu speculațiilor eterodoxe de tot felul, 
pentru că vieţile Sfinţilor şi cărţile lor nu se schimbă peste noapte ci, se pare, că 
noi suntem tot mai improprii receptării lor...dacă nu le primim cu inimă curată, 
plină. 


Dumnezeu să ne întărească întru toate, El, Dumnezeul nostru treimic: Tatăl, Fiul 
şi Sfântul Duh Dumnezeu, acum şi pururea şi în vecii vecilor. Amin! 

Adrian Agachi - Vieţile sfinţilor - Sfântul Dionisie Areopagitul şi ierarhia 
îngerilor 


Pentru lumea ortodoxă, Sfântul Dionisie Areopagitul reprezintă un autor 
patristic cu totul special. Operele sale au suscitat suficiente lucrări originale şi 
constituie o punte de dialog între Răsărit şi Apus. Influenţa sa asupra Sfântului 
Maxim Mărturisitorul, de pildă, sau asupra unor oameni de cultură renascentişti, 
ca Laurentio Valla, este indiscutabilă. 


Sfântul Dionisie Areopagitul s-a născut în Atena şi a primit o educaţie destul de 
înaltă. În mod sigur cunoştea filosofie foarte bine şi se pare că a întreprins 
inclusiv o călătorie în Egipt, unde a avut diverse discuţii cu înţelepţii locului. În 
„Vieţile Sfinţilor“ se precizează că Sfântul Dionisie Areopagitul ar fi avut 
cunoştinţe astronomice bune şi, observând întunecarea cerului petrecută la 
moartea Mântuitorului pe Cruce, s-ar fi speriat, rostind totodată: „Sau 
Dumnezeu pătimeşte sau lumea aceasta văzută se sfârşeşte“. Profetice cuvinte! 


Cuvinte care i-au fost întărite în cadrul predicii Sfântului apostol Pavel din 
Areopagul Atenei. „Când Sfântul apostol Pavel a mers în mijlocul Areopagului, 
la Atena, propovăduind pe lisus Hristos Cel Răstignit pe Cruce şi Înviat, 
înaintea celor mari, atunci Dionisie, ascultind cu luare aminte cuvintele 
Sfîntului Apostol Pavel, le-a pus pe ele în inima sa. Cei mai mulţi îi ziceau lui 
Pavel că vor să audă a doua oară de la dânsul, mai bine, învăţătura lui Hristos, şi 
atunci Dionisie, ca fiind cel mai înţelept dintre ceilalți, a început un dialog cu 
Pavel, întrebându-se unul pe altul. Deci, Pavel I-a întrebat: „Pe care Dumnezeu 

cinstiți voi?“. lar Dionisie îi arătă în cetate pe Cronos, pe Afrodita, pe Zeus, 
Hefaistos, Hermes, Dionisos, Artemis şi pe ceilalți zei. Umblând Pavel cu 
Dionisie, a văzut o capişte pe care era scris: „A necunoscutului Dumnezeu“. Și 
l-a întrebat Pavel pe Dionisie: „Dar cine este necunoscutul Dumnezeu?. A 
răspuns Dionisie: „Acela între dumnezei încă nu S-a arătat, însă la vreme va 
veni, pentru că El este Dumnezeul Care va împărăţi cerul şi pământul şi 
împărăţia Lui nu va avea sfârşit“. 


Sfârşitul mucenicesc 


Sfânta Tradiţie a consemnat două vieţi diferite ulterioare ale Sfântului Dionisie 
Areopagitul. Acest lucru s-a produs din cauza confuziei dintre acesta şi Sfântul 
Dionisie al Parisului. În Apus, această confuzie a durat mai multe secole şi 
pentru faptul că în Franţa au existat multe manuscrise cu operele dionisiene. Nu 
putem afirma cu exactitate dacă Sfântul Dionisie Areopagitul a făcut sau nu o 
călătorie în Galia. Nu putem nici măcar să spunem dacă a fost sau nu în 
regiunea Romei. Lucrul acesta este cauzat de misterul care încă planează asupra 
vieţii şi scrierilor sale. Cu toate acestea, este puţin probabil ca el să fi întemeiat 
prima comunitate la Paris. Cert este că a avut parte de o moarte mucenicească 
petrecută, cel mai probabil, în vremea împăratului Traian, iar nu în vremea lui 
Hadrian, aşa cum mărturisesc unele cronici. Tradiţia menţionează că a murit 
undeva, în jurul anului 100, la peste 90 de ani. Locul muceniciei este declarat 
Parisul, dar nu este exclus ca acesta să fi fost altul. 


Ierarhia îngerească 


În anghelologie, Sfântul Dionisie Areopagitul are o bogată contribuţie, fiind 
primul autor patristic care ne-a lăsat o ierarhizare a cetelor îngereşti. 


(Despre ierarhia cerească, VI, 1). 


Încă de la începutul acestui capitol, Sfântul Dionisie pune un fundament 
neclintit învăţăturii despre îngeri: nimeni nu poate cunoaşte cu exactitate de câte 
feluri sunt şi cum lucrează concret aceştia. Baza discursului teologic este Sfânta 
Scriptură şi descoperirile angelice existente în aceasta. În totalitate sunt 

identificate nouă cete îngereşti. Cele nouă cete sunt organizate în trei triade, 
care sunt mai aproape sau mai departe în jurul lui Dumnezeu. Fiecare primeşte 
iluminarea divină pe măsura propriilor puteri, lucru care nu înseamnă că, în 
esenţă, ar exista o problemă în acest sens, deoarece împlinirea trebuie să rămână 
concret direct proporțională cu deschiderea şi capacitatea proprie. 


Ierarhii şi numirea lor între îngeri 


(Despre ierarhia cerească, XII, 1-2) 


Problema operelor sale 


Înainte de a prezenta pe scurt viaţa Sfântului Dionisie Areopagitul, trebuie să 
lămurim măcar parțial problema operelor sale. Până în prezent, majoritatea 
persoanelor care s-au ocupat cu editarea şi comentarea acestor scrieri susțin că 
acestea nu îi pot aparţine. Argumentele sunt numeroase, dar am selectat doar 
câteva, exprimate de faimoşii patrologi Claudio Moreschinni şi Enrico Norelli. 
Aceste precizări se găsesc în volumul al III-lea al „Istoriei literaturii creştine 
vechi greceşti şi latine“, la paginile 326-335. 


Astfel, Moreschinni şi Norelli afirmă clar că operele puse pe seama Sfântului 
Dionisie Areopagitul nu îi pot aparţine, nici măcar în parte. În aceste scrieri, 
forma canonului Sfintei Scripturi este cea care apare abia prin secolul al III-lea. 
De asemenea, sunt folosiți termeni care aparţin clar hristologiei enunțate de 
Sinodul al IV-lea de la Calcedon. Monahismul în forma prezentată aici este cu 
neputinţă să fi existat astfel încă din secolul I. Toate argumentele indică faptul 
că autorul real al acestui corpus nu este Sfântul Dionisie Areopagitul. Trebuie, 
însă, să prezentăm şi argumentele contrare acestei păreri. Acestea au fost 
formulate de părintele Dumitru Stăniloae în introducerea traducerii sale a 
operelor Sfântului Dionisie. 

Influenţa neo-platonică discutabilă 


Părintele Dumitru Stăniloae atacă problema autenticităţii autorului din două 
unghiuri complet opuse: mai întâi, strict istoric, iar apoi cu referire directă la 
conţinutul scrierilor. Argumentele de ordin istoric sunt destul de clare, ele 
referindu-se la aceleaşi evenimente expuse mai sus. Părintele Stăniloae nu 
recunoaşte vreo influenţă a unui Sinod Ecumenic asupra scrierilor, ceea ce 
plasează data de lucru a acestora înainte de anul 325. Argumentului privind 
sfințirea monahilor care nu putea exista la finalul secolului I, părintele îi 
reclamă radicalitatea. Au existat monahi încă de timpuriu, chiar dacă nu avem 
mărturii clare în perioada respectivă. 


În fine, rămân două elemente esenţiale necesar a fi discutate. Primul dintre ele 
se leagă de inexistenţa citării în scrierile areopagitice în primele cinci secole, iar 
al doilea de influențarea lor de sorginte neoplatonică. Părintele Stăniloae 
contracarează prima teză afirmând că rareori, cel puţin în primele secole, Sfinţii 
Părinţi se foloseau în scrisul lor de alţi Sfinţi Părinţi. Apelul fundamental al 
acestora se făcea direct la Sfânta Scriptură, şi mai puţin la alte scrieri. Cea de-a 
doua teză este demontată într-un mod pertinent şi foarte exact cuprinzând câteva 
deosebiri fundamentale faţă de opiniile acceptate de patrologii moderni. Astfel, 
Sfântul Dionisie Areopagitul nu poate fi acuzat de panteism, asemenea 
reprezentanţilor curentului neo-platonic. El nu identifică niciodată în operele 
sale pe Dumnezeu cu lumea, ci face o distincție clară şi corectă a raportului 
dintre Dumnezeu şi lume. Nepasivitatea lui Dumnezeu, aflat „mai presus de 
existență“ în raport cu pasivitatea lumii şi dependenţa ei faţă de EI este 
argumentul central. 

Adrian Agachi - Scrierile Sfântului Dionisie Areopagitul - „Negaţiile cu 
privire la Dumnezeu nu se opun afirmațiilor“ 


Sfântul Dionisie Areopagitul reprezintă o culme a gândirii patristice. Deşi 
lucrările sale nu sunt foarte cuprinzătoare ca volum, ele au un conţinut extrem 
de adânc. Poate că nici un alt autor patristic nu s-a bucurat de o atenţie mai mare 
atât în Răsăritul ortodox, cât şi în Occidentul catolic şi protestant. 


Numeroase manuscrise conţinând opera sa au fost copiate şi citite asiduu în 
mănăstirile din întregul cuprins al Europei. Până şi în zilele noastre, opera sa 
generează multe conferinţe şi întruniri dedicate conţinutului ei deosebit. În cele 
ce urmează ne vom opri doar asupra unuia dintre cele cinci tratate scrise de 
Sfântul Dionisie, şi anume cel "Despre teologia mistică”. 


Controverse legate de autor şi scrieri 


Părintele Stăniloae a tradus integral în limba română nu doar operele complete 
ale Sfântului Dionisie, ci şi un comentariu integral al acestora notat de episcopul 
loan de Scythopolis şi de Sfântul Maxim Mărturisitorul (cf. Sfântul Dionisie 
Areopagitul, Opere complete, Editura Paideia, Bucureşti, 1996). De asemenea, 
el a oferit şi numeroase note explicative prin care scrierile areopagitice devin 
mai uşor de interpretat (vezi studiul părintelui Gheorghe Drăgulin, Pseudo- 
Dionysius the Areopagite in Dumitru Stăniloaeâs theology, în: Lucian Turcescu 
(ed.), "Dumitru Stăniloae: tradition and modernity in theology", The Center for 
Romanian Studies, laşi, 2002, pp. 71-83). 

Cu toate acestea, corpusul areopagitic rămâne unul dificil de înţeles, uneori uşor 
prolix datorită exprimării paradoxale excesive şi care pune probleme chiar şi 
cercetătorilor moderni. În privinţa autorului acestor opere s-au emis foarte multe 
păreri. Părintele Stăniloae consideră că el este într-adevăr Sfântul Dionisie 
Areopagitul, ucenicul Sfântului apostol Pavel, care este menţionat în Noul 
Testament (vezi Faptele Apostolilor 17:34). În general însă, alţi teologi de 
renume precum părintele Andrew Louth sau Paul Rorem au demonstrat clar că 
această variantă este exclusă. De aceea, în studiile occidentale întâlnim 
titulatura Pseudo-Dionisie Areopagitul. Se pare că un creştin de origine siriacă 
sau egipteană, care a trăit în secolele V-VI, a scris aceste tratate şi a adoptat 
pseudonimul Dionisie Areopagitul. În orice caz, învățătura cuprinsă în opera sa 
de autorul rămas până în prezent anonim (!) este ortodoxă. 


O mărturie în acest sens este adusă de cei care s-au ocupat de tâlcuirea 
scrierilor: loan de Scythopolis şi Maxim Mărturisitorul. Dacă loan de 
Scythopolis nu reprezintă un nume prea cunoscut în pleiada Sfinților Părinţi, 
nimeni nu se poate îndoi de autoritatea fundamentală a Sfântului Maxim 
Mărturisitorul. Cât despre tratatul în discuţie, el reprezintă, aşa cum precizează 
Paul Rorem, "cheia metodei teologice dionisiene şi a structurii întregului 
corpus" (Pseudo-Dionysius, The complete works, translated by Colm Liubheid 
and Paul Rorem, Paulist Press, New York, 1987, p.134). 


"Treime mai presus de ființă” 


Tratatul "Despre teologia mistică” începe cu o rugăciune adresată Sfintei 


(Sfântul Dionisie 
Areopagitul, Despre teologia mistică, 1, 1 în: "Opere complete”, Editura 
Paideia, Bucureşti, 1996, p. 247). 


Exprimarea paradoxală care însoţeşte scrierile areopagitice nu este 
întâmplătoare şi nici nu reprezintă o simplă variantă de înfrumusețare stilistică a 
textului. Din contră, în spatele acestui fel de exprimare se ascund misterele 
desăvârşirii creştine. Sfântul Dionisie afirmă că Sfânta Treime este mai presus 
de fiinţă, pentru că, în mod evident, Fiinţa lui Dumnezeu nu poate fi comparată 
sau alcătuită din nimic creat sau cunoscut de om. De asemenea, el vorbeşte în 
acest fragment despre a treia treaptă a cunoaşterii creştine: desăvârşirea. Această 
desăvârşire promisă fiecărui creştin, dar dăruită doar celor care o caută 

neîncetat, nu poate fi atinsă prin cunoaştere sau exprimare proprie. Ea reprezintă 
un dar mai presus de natură oferit de Dumnezeu celor pregătiţi să îl primească. 
Misterele despre care vorbeşte Dionisie Areopagitul aici reprezintă rațiunile 
dumnezeieşti necreate aflate în univers. Odată ajunşi la treapta desăvârşirii, le 
vom observa aşa cum sunt. Acum nu le putem vedea din cauza propriilor patimi 
şi păcate. Întunericul de care se discută nu este niciodată interpretat ca atare de 
comentatorii scrierilor areopagitice. Întunericul reprezintă, de fapt, aici, o 
lumină foarte puternică. Aşa cum nu putem vedea soarele din cauza luminii 
puternice şi ochii ni se închid sau lăcrimează, la fel se întâmplă şi în acest 
întuneric "supraluminos". 


Cunoaşterea catafatică şi apofatică 


Sfântul Dionisie continuă cu sfaturi adresate Sfântului Timotei. În încercarea de 
a se ascunde perfect sub pseudonimul ales, autorul anonim a făcut în aşa fel 
încât destinatarul scrierilor sale să fie considerat drept Sfântul Apostol Timotei, 
ucenicul Sfântului Apostol Pavel. Prin urmare, el precizează: 


teologia mistică, |, 1, p. 247). 


În unirea sufletului cu Dumnezeu, orice lucru, fie el fizic sau spiritual, este 
părăsit cu desăvârşire. De aceea, Sfinţii Părinți afirmă că, în momentul unei 
descoperiri dumnezeieşti, încetează orice lucrare, până şi cea mai importantă cu 
putinţă, şi anume rugăciunea. 


Sfântul Dionisie îl îndeamnă astfel pe Timotei să se lase în voia lui Dumnezeu, 
fără a mai păstra ceva din amintirea lucrurilor fizice sau spirituale. Ultima frază 
din acest fragment însă deschide poarta cunoaşterii afirmative şi negative. Cu 
privire la Dumnezeu, putem afirma că este bun, drept, iubitor. Aceasta este 
cunoaşterea afirmativă (sau catafatică). În schimb, putem spune şi că este mai 
presus de bunătate sau dreptate. Aceasta este cunoaşterea negativă (sau 
apofatică). Spre deosebire de cunoaşterea catafatică însă, cea apofatică merge 
ceva mai departe. Ea nu constă doar în câteva afirmaţii cu privire la situarea lui 
Dumnezeu mai presus de toate, ci duce la o golire a minţii pentru ca Însuşi 
Dumnezeu să întipărească în ea adevărata cunoaştere dumnezeiască. De aceea, 
odată ajunşi la desăvârşire, observăm că în Dumnezeu afirmaţiile nu se opun 
negaţiilor. Cu alte cuvinte, atunci când spunem că Dumnezeu este bun şi în 

acelaşi timp că nu este bun, ci mai presus de bunătate, realizăm că EI reprezintă 
o realitate atât de adâncă, încât nu Îl putem cuprinde în cuvinte. Singurul lucru 
care poate reprezenta o icoană potrivită a cunoaşterii noastre despre Dumnezeu 
este tăcerea. 


De aceea, încheiem cu explicarea oferită de Sfântul Dionisie în acest sens 
despre Fiinţa dumnezeiască. 


(Despre teologia mistică, V, p. 250). 

Mihaela Simionescu - Experienţa mistică la Dionisie Areopagitul 


Lucrarea de faţă constituie o încercare de pătrundere în gândirea teologică a lui 
Dionisie Areopagitul. Demersul propus aici priveşte posibilitatea cunoaşterii în 
interiorul teologiei mistice, urmărind rolul afirmației şi al negației (calea 
apofatică şi cea catafatică) în cunoaşterea mistică, funcţia vederii şi a luminii, 
extazul mistic, indicibilul religios şi divinitatea amorfă. Principala lucrare pe 
care o avem în vedere este Teologia mistică, dar vom face referiri şi la lucrarea 
Despre numele divine a lui Dionisie. 


1. Relaţia dintre imanențţă şi transcendenţă în viziunea lui Dionisie Areopagitul 
din Teologia mistică. 


Ceea ce fără îndoială face preocupare oricărui studiu asupra unui discurs 
teologic constituie în primul rând relația dintre om şi Dumnezeu, posibilitatea 
cunoaşterii esenței divine şi modalitatea expunerii acesteia. În acest sens nu este 
întâmplătoare organizarea la începutul 'Teologiei mistice a viziunii areopagitice 
asupra articulării celor două condiţii - lumească şi divină - şi a discursului 
privind raportul lor: „| despre divinitate] ar trebui să i se atribuie şi să se afirme 
despre ea tot ce se afirmă despre cele ce există, întrucât e cauza tuturor, şi mai 
degrabă să fie negate ele toate, fiindcă ea e mai presus de toate; şi să nu se 
creadă că negaţiile sunt opuse afirmațiilor, ci că ea este cu mult înaintea 
negaţiilor şi deasupra lor, fiind mai presus de orice negație şi afirmare” [1]. 

Avem pe de o parte lumea creată şi pe de alta, cauza sau Creatorul acesteia. 
Această distincție se păstrează la nivelul ontologic, însă la nivel noetic şi 
lingvistic, identificăm o schemă a imanentismului prin persistenţa cauzei în 
lucrurile create [2], care constituie o cunoaştere a lui Dumnezeu pe calea 
afirmativă - teologia catafatică. 


Dionisie nu păstrează această schemă imanentistă ca atare, ci o depăşeşte 
urmând calea negative - teologia apofatică - prin care cunoaşterea tinde să 
treacă dincolo de cele create la o viziune transcendentă a divinităţi: „Fiindcă 
scopul ambelor teologii - catafatică şi apofatică - este asemănător cu Dumnezeu, 
unirea cu EI, şi atunci, cu cât sufletul cunoaşte şi iubeşte pe Dumnezeu în 
manifestarea Lui, cu atât mai mult tânjeşte după Dumnezeu în EI Însuşi. Dacă 
încearcă să ajungă dincolo de manifestarea lui Dumnezeu, la Dumnezeu Însuşi, 
el poate face aceasta numai negând aceste manifestări şi mişcându-se (...) într-o 
stare în care tot mai puţine pot fi exprimate, până în final <<ajunge totul fără 
grai şi se uneşte în întregime cu Cel Negrăit>>” [3]. 


La nivelul lingvistic ne confruntăm cu o aparentă contradicție între termini - 
afirmare şi negare luate împreună şi atribuite lui Dumnezeu -, însă aceste două 
tipuri de teologie - apofatică şi catafatică - neputând depăşi nivelul ontologic al 
creaţiei derivă într-o „teologie a tăcerii” [4] întrucât Dumnezeu este „înaintea 
negaţiilor şi deasupra lor, fiind mai presus de orice negare şi afirmare”. 


Termenii de „înaintea”, „deasupra” şi „presus” nu trebuie considerați sub 
aspectul temporalităţii sau al spaţialităţii, ci trebuie înţeleşi în ordine logică - 
orice cauză îşi precede logic efectul, orice creator îşi precede logic creatura, iar 
în neoplatonism avem de-a face cu o prioritate esenţială a principiului (arch6) în 
raport cu lucrurile care derivă ontologic din el. Toate acestea sunt concentrate 
adesea în discursul lui Dionisie în prepoziţia „supra - "”(hyper). 


Afirmația şi negația sunt două modalităţi care se presupun reciproc şi care 
implică deopotrivă determinaţii, or Dumnezeu este dincolo de orice predicaţie şi 
de orice experienţă de ordinul fiinţelor existente (căci se află „în mod 
supraființial ” Cap. 1, 3). 


Putem conchide că prin teologia mistică la Dionisie Areopagitul se realizează 
unitatea contrariilor (coincidentia oppositorum) — afirmare/negare; imanenta 
/transcendenţa - printr-o depăşire unificatoare a planurilor ontologice şi care 
invalidează planul lingvistic şi pe cel noetic. Această depăşire survine la nivelul 
trăirii extatice care conţine atât afirmarea, cât şi negarea, adevărul imanentei şi 
al transcendenţei lui Dumnezeu în raport cu lumea creată. 


2. Intunericul supraluminos ca manifestare a lui Dumnezeu 

La Dionisie sunt de remarcat formulările paradoxale care au ca scop redarea 
(chiar şi trunchiată) a experienţei mistice, în esență netransmisibilă: „să 
29) 


cunoaştem prin nevedere şi neştiinţă”, „necunoştinţa care e acoperită de toate 
cele cunoscute”, „întuneric acoperit de toată lumina”[5]. 


Aici avem nevoie de câteva lămuriri ale semnificaţiilor pe care Dionisie le 
atribuie termenilor de „lumină” şi „întuneric”. lată ce va spune Marsilio Ficino 
în al său Tratat despre lumină: „Dumnezeu este o lumină infinită ce există în 
sine şi prin sine şi în toate lucrurile şi peste toate lucrurile traversând infinitul. 
Este sursa vieţii în lumină care, cum spune David, vedem lumină”[6]. 


La Dionisie, lumina este noţiunea care substituie existența şi persistenţa în 
existenţă a oricărui lucru datorită Creatorului de la care provin toate, dar care 
este diferit de toate: „Dumnezeu se cunoaşte în toate şi este deosebit de 
toate”|[7]. Cunoaşterea acestora este o cunoaștere indirectă şi parţială a lui 
Dumnezeu Însuşi, EI Însuşi neputând fi cunoscut ca atare: „lumina este ceea ce 
face să fie văzute corpurile obscure, dar ea însăşi, în ea însăşi, nu poate fi 
văzută; ea însăşi, în ea însăşi, ca să vorbim ca Areopagitul, este mai degrabă 
întuneric; un întuneric orbitor! Pentru că nici un ochi nu-i suporta strălucirea de 
nesuportat, nici incandescenta puritate (...) ar trebui să spunem acum că această 
lumină meridiană coincide cu noaptea cea mai întunecată! Lumina, care nu e 
vizibilă în sine, devine aşadar vizibilă indirect, în corpurile pe care le 
luminează” [8]. Se impune făcută observația că Dionisie nu predică o 
extazului - aceea de a-şi dezlega simţurile şi mintea de toate cele ce sunt şi care 
adaugă în ordinul divinității un surplus de neființă. lată de ce necunoaşterea şi 
întunericul sunt modalitățile de apropiere de Fiinţă divină: „Tocmai prin 
necunoaştere ajungem să cunoaştem pe Acela care-i mai presus de toate 
obiectele cunoştinţelor posibile” [10]. 


Trebuie să deosebim Creatorul de creaţia Lui, căci Dumnezeu nu se dă în ceea 
ce creează, lumea existentă este numai o expresie a puterii creatoare care nu Îi 
păstrează Fiinţa. Or, noi putem separa cele două niveluri de fiinţă şi la nivel 
gnoseologic: cunoaşterea este de ordinul ființelor create, a lumii, la fel şi 
vederea, lumina sau întunericul [11]; despre celălalt nivel nu putem vorbi decât 
în urma extazului, a despărțirii de lumea creată şi de fiinţa noastră într-un fel de 
nelimbaj, întrucât cuvintele ţin de ordinul creaturii şi nu au forţa de a exprima 
fiinţa Celui mai presus de fiinţă. 


Toate cele ce 1 se atribuie lui Dumnezeu nu îi aparțin în chip propriu, sau, mai 
bine spus, nu Îi sunt proprii deşi Îi aparţin ca manifestare a Lui. Dumnezeu nu 
poate fi perceput nici ca ceva de ordin senzorial, material sau inteligibil, nu este 
obiect al cunoaşterii, deşi este cauza a tuturor celor sensibile [12] şi inteligibile 

[13]. Imanenţa în teologia lui Dionisie nu rămâne decât la acest nivel, 
cunoaşterea creaţiei nu este decât o cunoaştere a expresiei lui Dumnezeu ca 
lume, unde lumea nu este însăşi fiinţa Sa. 


Despre această incomensurabilitate a divinității în planul cognitiv vorbeşte şi 
Vladimir Lossky: „Firea dumnezeiască este ca un noian de ființă, nedeterminată 
şi nesfârşită, care se întinde mai presus de orice noţiune de timp şi de natură” 
[14]. Altfel spus, cunoaşterea filosofică are ca instrument calea afirmativă, 
catafatică, însă aceasta oferă numai cunoaşterea lui Dumnezeu ca manifestare în 
lumea creată, al cărei creator este. Calea negativă, apofatică, aparţine teologiei 
care conduce la cunoaşterea naturii inaccesibile a lui Dumnezeu, la unirea fiinţei 
cu supraeşenta Lui prin extazul mistic. Cunoaşterea filosofică, strict legată de 
lumea creată, ea însăşi un produs creat şi care creează la rândul său concepte şi 
forme ale cunoaşterii în timp şi spaţiu, se opreşte la conceperea unui „Amorf 
suprem” [15], iar demersul cunoaşterii nu poate înainta decât pe cale teologică. 


Cum apare experienţa extazului în opera areopagitică este următorul punct de 
care ne vom ocupa. 


3.Extazul mistic şi manifestarea lui prin tăcere 


Ceea ce face posibilă experienţa mistică este o structură deja comună celor două 
naturi: existenţa voinţei divine şi a efortului creaturii de a se ridica spre 
îndumnezeire. Această „sinergie” după cum o numeşte Lossky [16], constă în 
întâlnirea manifestării deja - dintotdeauna a voinţei divine în creatură şi a 
libertăţii acesteia din urmă de a se întoarce către divinitate. 


Petru Culianu explică în Experienţe ale extazului legătura etimologică dintre 
existenţă şi extaz, esenţa lor ca punere în afară: „verbul grec existano (existao, 
existemi) din care provine substantivul ek-stasis indică mai întâi acțiunea de a 
deplasa, a duce în afară, a schimba ceva sau o stare de lucruri, apoi pe aceea de 
a ieşi, a părăsi, a se îndepărta, a abandona (şi de asemenea: a lăsa, a ceda, a 
renunţa, a evita etc.)” [17]. Extazul mistic la Dionisie se livrează ca o eliberare a 
sufletului de orice simţire şi de orice rațiune, de experienţele lumești şi chiar de 
preocuparea neclintită față de sine. Sufletul, care a ajuns la o cunoaştere de sine 
completă [18], şi care se desprinde de lumea lucrurilor create, se autodepăşeşte, 
iese din sine însuşi spre a se uni cu Dumnezeu. Calea apofatică, cea a eliberării 
minţii de toate cele cunoscute reprezintă ultima treaptă de dinaintea unirii, sau 
cea în urma căreia sufletul se înalță până la cunoaşterea adevărului unic şi 
contemplarea acestuia: „Încet, încet, speculaţia cedează locul contemplaţiei, 
cunoaşterea rațională se şterge din ce în ce mai mult în faţa experienţei, căci 
îndepărtând conceptele care înlănțuie mintea, apofatismul deschide, pe fiecare 
treaptă a teologiei pozitive, orizonturi nelimitate de contemplare”[ 19]. 

Unirea extatică poate fi văzută ca o replică umană la creaţia divină: aşa cum 
lumea este o expresie [20] a lui Dumnezeu, o punere în afară a Lui fără a-şi 
dezvălui esenţa, şi fără a-şi depăşi unitatea, astfel extazul mistic este o 
autodepăşire, o punere de sine intru unirea cu divinul din care provine, fără a se 
pierde, ci pentru a se desăvârşi. 


Dincolo de orice putere omenească de simţire şi gândire se petrece întâlnirea 
mistică, unirea cu Dumnezeu: „în prezența lui Dumnezeu, o prezenţă ce 
seamănă cu absenţa, de vreme ce s-a petrecut dincolo de puterile simţirii şi 
înţelegerii” [21]. Numirea „absenţei” lui Dumnezeu este sensul neputinței 
limbajului de a reda misterul actului extatic, mister care ascunde contemplarea 
adevărului şi a cărei singura putinţă de exprimare este dincolo de limbaj, 
absenţa oricărui limbaj- tăcerea considerată sub aspect verbal. Semantica tăcerii 
mistice, În ultima instanţă, constă în profunzimea primirii adevărului autentic şi 
liniştirea deplină a sufletului. 

Constantin Ghiţă - Sfântul Dionisie Areopagitul, teologul erosului divin 


Personalitatea Sfântului Dionisie Areopagitul este înconjurată de o taină ce 
oglindeşte întreaga sa operă. A scrie despre un sfânt precum Dionisie este o 
provocare de a ieşi din tine însuţi şi a te pătrunde de lumina tainică a cunoștinței 
de Dumnezeu iubitoare. Cele nouă cete angelice pe care el le-a ierarhizat cel 
dintâi între scriitorii patristici, distincția între fiinţa lui Dumnezeu şi energiile 
sale necreate, cunoaşterea catafatică (afirmativă) şi apofatică (negativă) sunt 
iluminări ale unei teologii unice a diafanului, de care ne împărtăşim astăzi şi 
noi, pe cât ne este cu putinţă. 


Sunt multe controverse legate de viaţa Sfântului Dionisie Areopagitul. Tradiţia 
ne spune că s-a născut în Atena, din părinți păgâni. Ulterior, s-a inițiat în arta 
filosofiei şi ar fi întreprins chiar o călătorie în Egipt, unde a purtat discuţii 
formatoare cu înţelepţi vremii. De asemenea, s-a întâlnit cu Apostolul Pavel, 
fiind de faţă la intrarea acestuia în Areopag, unde Apostolul l-a propovăduit pe 
lisus Hristos Răstignit şi Înviat. La întrebarea lui Pavel: "Pe care Dumnezeu 
cinstiți voi?", Dionisie ar fi enumerat numele unor zeități greceşti: Cronos, 
Afrodita, Zeus, Hefaistos, Hermes, Dionisos, Artemis, dar şi pe cel al "Necu- 
noscutului Dumnezeu", căruia îi era închinat un altar. Întrebat de Pavel cine este 
acest Dumnezeu necunoscut, Dionisie a răspuns: "Acela între dumnezei încă nu 
S-a arătat, însă la vreme va veni, pentru că El este Dumnezeul Care va împărăţi 
cerul şi pământul şi împărăția Lui nu va avea sfârşit”. Convertindu-se la 
creştinism, Dionisie are experienţa întâlnirii mistice cu Dumnezeu, care, 
împreună cu revelația din Sfintele Scripturi şi Tradiţie, constituie fundamentele 

teologiei sale. La sfârşitul primului secol creştin, Dionisie se mută la Domnul, 
primind sfârşit mucenicesc (Vieţile Sfinţilor, 3 octombrie). 


Viaţa Sfântului Dionisie şi Corpusul Areopagitic 


Alţi autori, începând cu renascentistul Lorenzo Valla (1405-1457) şi până în 
zilele noastre, au contestat faptul că Dionisie ar fi autorul Corpusului 
Areopagitic, afirmând că acesta ar fi vieţuit în secolul al V-lea sau al VI-lea. De 
asemenea, opera sa ar suferi o influenţă puternică neoplatoniciană, provenind de 
la Plotin (205-270) şi Proclos (412-485), întrucât limbajul folosit abundă în 
noțiuni şi termeni specifici filosofiei şi misticii neoplatonice. Dionisie 
resemnifică însă vocabularul şi conceptele preluate, pentru a exprima realitatea 
experienţei creştine. 


Mai nou, pr. Gheorghe Drăgulin a lansat teza că autorul Corpusului Areopagitic 
este monahul scit (daco-roman din Dobrogea), Dionisie Exiguul, însă discuţia 
rămâne deschisă. Din opera lui Dionisie s-au păstrat patru lucrări (Despre 
ierarhia cerească, Despre ierarhia bisericească, Despre numirile dumnezeieşti, 
Teologia mistică) şi zece epistole. 


Cele nouă coruri angelice 


Dionisie este cunoscut mai ales ca fiind primul scriitor patristic ce a ierarhizat 
îngerii în nouă coruri sau cete. Prima treaptă, cea mai apropiată de Sfânta 
Treime, este alcătuită din Tronuri, Heruvimi şi Serafimi. Stăpâniile, Domniile şi 
Puterile fac parte din ceata a doua. Iar Îngerii, Arhanghelii şi Începătoriile 
reprezintă cel de-al treilea ordin angelic. 


Numele evreiesc de serafim se referă la "cei ce ard" sau "încălzesc", "Heruvimii 
cu ochi mulți” simbolizează bogăţia cunoaşterii. Tronurile împărtăşesc 
deopotrivă calitatea de a încălzi şi preaplinul înţelepciunii. Această primă 
treaptă de fiinţe celeste se bucură de o cunoaştere a lui Dumnezeu 
neintermediată de nimic. Domniile arată caracterul liber de orice supunere sau 
"înălțimea nerobită şi lhberă de toată dorinţa după cele de jos". De asemenea, 
Puterile sfinte comunică energie şi "exprimă o bărbăţie puternică şi neclătinată 
în toate lucrările lor de asemănare dumnezeiască, o bărbăţie ce nu slăbeşte deloc 
în primirea luminărilor dumnezeieşti ce li se împărtăşesc”. Stăpâniile 
întruchipează calitatea de generozitate a ființelor angelice situate pe această 
treaptă, care nu abuzează de autoritatea de stăpân pe care au primit-o, ci "le 
înalță şi pe cele de sub ele cu bunăvoință”. 


Incepătoriile exprimă trăsătura acestora de a fi începătoare şi conducătoare spre 
cele dumnezeieşti, în cadrul celui de-al treilea ordin angelic. Arhanghelii fac 

legătura între Începători şi Îngeri, de la care primim şi noi iluminările 
dumnezeieşti, pe care le captează minţile îngereşti începând de la prima ceată. 
Ordinul din urmă deţine şi rolul de a conduce ierarhiile bisericeşti (episcop, 
preot, diacon), în efortul tuturor de asemănare cu Dumnezeu. 


Curăţia, luminarea şi deşăvârşirea sunt paşii ce se cuvin urmaţi pe parcursul 
duhovnicesc al asemănării cu Dumnezeu. Astfel, "cei ce se curăţesc trebuie să 
transmită altora, prin abundența curăţiei lor, din neîntinarea proprie. lar cei ce se 
luminează (...) trebuie să reverse spre alţii lumina lor (...). În sfârşit, cei ce se 
desăvârşesc, ca cei ce cunosc comunicarea desăvârşitoare, trebuie să 
desăvârşească pe cei ce se împărtăşesc de inițierea atotsfântă în ştiinţa celor 
sfinte văzute". 


Ce învăţăm de la îngeri? 


Din prezentarea pe care Sfântul Dionisie a făcut-o ordinelor angelice, înţelegem 
că este de datoria noastră să trăim în armonie cu cei care se întâmplă, în viaţa 
aceasta, să ne fie superiori sau subalterni. Nu trebuie să ne comportăm despotic, 
să fim neîndurători cu greşelile celor de lângă noi, ci să le dăruim din prisosul 
ştiinţei noastre, să îi luminăm în tainele meseriei, nu să păstrăm doar pentru noi 
secretele ei, dominați de egoism. Totodată, ca subalterni, avem de evitat invidia 
şi tulburarea să trăim în pace şi cu toţi, comunicând curăţia inimii noastre celor 
din jur. Pe de altă parte, ni se cere persistenţă în tot ceea ce facem, lucrând ca 
pentru Dumnezeu, nu ca pentru oameni. La fel, îngerii sunt numiţi şi "roţi 
înaripate" pentru că "se învârtesc fără întoarcere şi neclintit spre cele dinainte, 
determinând puterea lor de mişcare pe drumul drept şi neabătut, spre ţinta 
întregii lor învârtiri spirituale, aflată mai presus de lume". 


Ca şi heruvimii, vom descoperi că acolo unde este conştiinţă multă, este şi o 
suferință mai mare. Căci, cu cât iubeşti mai mult, cu atât suferi mai tare. Odată 
cu serafimii "cei cu multe aripi”, ni se descoperă iubirea în tăria ardorii sale, şi 
în vulnerabilitatea pe care o plasticizează multele perechi de aripi ce filtrează 
intensitatea luminii dumnezeieşti. Tronurile ne vorbesc şi ele despre iubirea ce 
încălzeşte şi mângâie, mânată de compasiune şi înţelegere faţă de cei muşcaţi de 
suferinţe. Domniile trezesc în inima noastră imboldul de a nu ne lăsa cuceriţi de 
nimic din această lume, emanciparea faţă de condiţionări, dependențe şi adicţii,; 
grija de a ne păstra demnitatea de fiinţe spirituale libere, al căror destin nu se 
reduce la satisfacerea nevoilor materiale specifice orizontului istoric mărginit. 
lar asemenea Puterilor, avem şi noi datoria de a fi "bărbaţi", în ordinea 
duhovnicească a lucrurilor, indiferent de genul nostru, masculin sau feminin. În 
sensul acesta interpretează şi Sfântul Vasile cel Mare substantivul "bărbat" din 
"fericit bărbatul care n-a umblat în sfatul necredincioşilor” (Ps. 1, 1), ca 

referindu-se nu la cel care este bărbat prin gen, ci la cel care îşi însuşeşte 
bărbăţia ca virtute. 


Aşadar, reținem ideea că fiinţele comunică între ele ceea ce au primit de la 
treptele spirituale superioare, energia curăţitoare, luminătoare şi desăvârşitoare. 
Îngerii înşişi ne descoperă şi nouă voia lui Dumnezeu, aşa cum "Scriptura ne-a 
învăţat clar că Legea a venit la noi prin îngeri”. Pe de altă parte, este evident că 
toate ființele comunică celorlalte ceea ce poartă întru sine. În consecinţă, şi 
demonii, şi fiinţele înrăite transmit altora negativitatea proprie, de unde şi lupta 
duhovnicească la care suntem chemaţi, dar şi responsabilitatea imensă pentru 
răul sau binele pe care îl putem face semenilor noştri. Rezultă că putem face 
bine celorlalți prin simplul fapt de a gândi cu bunătate despre ei, în rugăciune, 
căci le comunicăm starea noastră de curăţie, pe care aceştia o pot respinge, dar o 
pot şi primi. La fel, nervozitatea şi ura sau osândirea în ascuns a semenilor 
noştri le transmit acestora negativitatea noastră, creându-le dificultăţi şi piedici 
în viaţă, de care şi noi va trebui să dăm seamă. 


Unirea mistică a sufletului cu Dumnezeu 
Mai presus de calea catafatică şi de cea apofatică este unirea mistică, tainică a 
sufletului cu Dumnezeu. Căci negaţiile despre Dumnezeu nu sunt opuse 
afirmațiilor, ci El este mai presus de toată negația şi afirmaţia. Drumul până la 
unirea cu Dumnezeu urmează paşii întreiți ai curățirii, luminării şi desăvârşirii, 
momente care se presupun permanent unul pe celălalt. Astfel, cel ce se 
curăţeşte, pe măsura neprihănirii sale, receptează şi razele iluminării 
dumnezeieşti şi dobândeşte un grăunte de nepătimire. În al doilea rând, cel aflat 
pe treapta iluminării nu poate înceta să se curățească şi să stăruiască în 
neprihănire, altfel va dărâma întotdeauna cu o mână ceea ce va zidi cu cealaltă. 
lar cel desăvârşit nu va putea renunţa nici el la lucrarea duhovnicească a 
curăţirii, fără de care nu va primi nici tainicele atingeri ale razelor dumnezeieşti, 
ŞI nici să înainteze în desăvârşire, care este un proces infinit. 


Important de subliniat este că drumul spre Dumnezeu sau spre lubirea însăşi 
este blocat de o faună de patimi care trebuie eliminate. Şi nu luptând direct 
împotriva lor, ci concentrându-ne pe bine şi frumos, păstrând în inimă, prin 
rugăciune, amintirea neîncetată a prezenţei lui Dumnezeu. Sfântul Maxim 
Mărturisitorul, care a cunoscut, se pare, bine opera lui Dionisie, sublinia şi el că 
nu putem ajunge să iubim (autentic) până nu depăşim patimile: "Dragostea este 
născută de nepătimire". 


Erosul dumnezeiesc unitar 


Sfântul Dionisie îl numea pe Dumnezeu "eros", fără a considera că termenul 
"eros" are sensul unei pasiuni iraționale, trupeşti. Dimpotrivă, "Scripturile văd 

un înţeles comun în numele de iubire (agape, n.n.) şi eros". Dionisie distinge 
între erosul adevărat dumnezeiesc şi erosul trupesc ce este un idol. În esenţa sa, 
erosul este extatic, adică nu îi lasă pe îndrăgostiți să rămână ai lor, închişi în 
egoismul propriu, ci îi îmbie să se dăruiască total celor de care sunt îndrăgostiţi. 
Astfel, Apostolul Pavel, "rănit" de erosul dumnezeiesc extatic, va zice: "Nu mai 
trăiesc eu, ci Hristos trăieşte în mine" (Gal. 2, 20). Pe de o parte, împins de 
bunătatea, de iubirea şi erosul său, Dumnezeu iese din sine "prin purtările de 
grijă spre toate cele ce sunt". Pe de altă parte, El stimulează râvna dorinţei de 
dragoste în toate cele pe care le are în grijă. În acelaşi Duh, Sfântul Maxim 
Mărturisitorul scria: "Ca iubire, Divinul se mişcă, iar ca îndrăgit şi iubit (eraston 
kai agapeton) mişcă spre sine pe toate cele capabile de iubire”. 


Dincolo de afirmaţii şi de negaţiile care le depăşesc, Dionisie accentuează 
necesitatea "experierii” lui Dumnezeu sau a "pătimirii”" dumnezeieşti, pentru 
cunoaşterea tainelor zugrăvite, în cadrul unor comentarii unice, care ilustrează 
ceea ce putem numi o teologie a diafanului. Fără o minimă experienţă a păcii lui 
Hristos, care ne "învaţă să nu mai luptăm nici cu noi, nici între noi, nici cu 
îngerii", nu vom cunoaşte pe Dumnezeu, ci numai "idolii întunecaţi ai dorinţei 
de pace". Se închină acestor idoli toţi cei care cred că numai prin împlinirea voii 
proprii vor afla pacea, iar dacă intervin obstacole care îi împiedică să se bucure 
de plăcerile de care sunt robiţi, se cufundă în tulburare. Angajarea într-o viaţă 
responsabilă de fiinţe liturgice, care se curăţesc, luminează şi desăvârşesc, 
întrecându-se cu îngerii în ascultare şi avânt iubitor spre Dumnezeu, ne va face 
asemănători cu cei pe care îi socotim păzitorii şi îndrumătorii noştri spirituali. 


Cunoaşterea catafatică şi cunoaşterea apofatică 


Revenind la cunoaşterea lui Dumnezeu, putem numi ceea ce EI este mai bun în 
lume, dar la superlativ. Aceasta este cunoaşterea catafatică sau prin afirmaţii. El 
este viaţa, binele, existenţa, frumuseţea, înţelepciunea, dar şi mai mult decât 
acestea. Sfântul Dionisie realizează o bogată enumerare a supranumelor pe care 
le primeşte Dumnezeu în Sfintele Scripturi. El este "Viaţa", "Lumina", 
"Dumnezeu", "Adevărul", "cauzatorul tuturor”, "bun", "înţelept", "frumos", 
"ubit", "Dumnezeul dumnezeilor”, "Sfântul sfinţilor”, "Cel veşnic", "Cel ce 
este", "făcătorul veacurilor”, "dăruitorul vieţii”, "Mintea", "Cuvântul", 
"Împăratul împăraţilor”,  "Stăpânitorul", "Cel vechi de zile”, "Cel 
neîmbătrânitor",  "neschimbabil”, "mântuire", "dreptate", "sfinţenie", 
"răscumpărare", "adiere subţire". 


Mai mult, în calitatea de cauză a tuturor existenţelor şi mai presus de toate, lui 
Dumnezeu "i se potriveşte şi lipsa numelor şi toate numele celor ce sunt”. 
Putând fi numit cu însuşirile cele mai bune din această lume, la superlativ, nu 
putem avea pretenţia că am epuizat cumva misterul divin. Şi astfel, suişul nostru 

duhovnicesc va trebui să continue de la afirmaţii la negaţii sau pe drumul căii 
apofatice. EI este nu numai "supraplin de înţelepciune şi înţelegerea lui nu are 
hotar, ci e aşezat mai presus şi de toată rațiunea şi mintea şi înţelepciunea”. 
Prezenţa lui copleşitoare se ascunde "prin sfintele perdele ale iubirii de oameni" 
(...), "care acoperă cele spirituale în cele sensibile şi pe cel mai presus de fiinţă 
în cele ce sunt". "Sfintele perdele" sunt Scripturile, Sfânta Tradiţie şi în 
omenirea Fiului lui Dumnezeu, prin asumarea totală a naturii umane. 


Fiinţa şi energiile lui Dumnezeu 


O altă temă dezvoltată de Sfântul Dionisie este distincţia dintre fiinţa (ousia) lui 
Dumnezeu şi energiile (dynameis) dumnezeieşti, prezentă şi la Sfinţii Vasile cel 
Mare, Grigorie de Nyssa şi, mai târziu, la Grigorie Palama. Fiinţa lui Dumnezeu 
nu poate fi cunoscută, fiind mai presus de simţire, rațiune şi închipuire. În 
schimb, energiile sale pot fi cunoscute, ele fiind manifestarea dumnezeirii, 
ieşirea ei din sine, fără împuţinare, din iubire şi bunătatea față de făpturile 
create, cărora doreşte să le împărtăşească puterile sale îndumnezeitoare. Aceste 
energii nu sunt despărțite de fiinţa-ousia, care este prezentă întreagă în fiecare 
dintre ele. Energiile dumnezeieşti mai sunt numite şi "procesiuni bune" care "se 
multiplică, fără să iasă din starea de Unul". Prin aceste energii, procesiuni sau 
har de care se împărtăşesc fiinţele angelice şi oamenii, pe măsura curăţiei lor, 
Dumnezeu "se înmulţeşte, făcându-se mulţi dumnezei". Autorul nu se referă aici 
la existenţa mai multor dumnezeii, căci Dumnezeu, ca început a toate, necreat, 
este dintotdeauna o unitate în trei Sfinte Persoane. Oamenii însă, prin 
împărtăşirea de har, pot deveni dumnezeii numai printr-o evoluţie în timp. 
Acesta este procesul îndumnezeirii - theosis. 


Sunt filosofi şi teologi moderni care accentuează prăpastia dintre fiinţa 
incognoscibilă şi incomunicabilă a lui Dumnezeu şi energiile sale. Însă, atunci 
când ne concentrăm pe distanţa dintre Dumnezeu şi om nu facem decât să 
amplificăm angoasa existenţială, singurătatea omului contemporan. Dumnezeu 
este mai presus de orice ființă, într-adevăr, sau supraființial, dar şi "de o 
bunătate ce nu se poate nici spune, nici înţelege". 

Ora de religie - Sfântul mucenic Dionisie Areopagitul (3 octombrie) 


A fost unul dintre discipolii Sfântului apostol Pavel, botezându-se în urma 
predicii acestuia înaintea filosofilor atenieni. 


Faptele Apostolilor ne relatează momentul în capitolul 17, 15-34. 


Dionisie era dintr-o familie de vază a Atenei, fiind instruit temeinic la şcolile 
filosofice de aici. A devenit membru al Areopagului, deci un cetăţean de seamă. 
Aici a fost martor al discursului evanghelizator al Sfântului apostol Pavel, cel 
care a dorit să ofere răspunsul adevărat la căutările filosofilor, vorbindu-le 
despre Adevărul dumnezeiesc care s-a revelat prin Hristos Mântuitorul şi 
Domnul. Numai o parte dintre ascultători l-au urmat pe Pavel, ceilalți rămânând 
întru trufia minţii şi a filosofiei lor. 


Tradiţia creştină ne spune că Dionisie Areopagitul a devenit episcop şi a urmat 
zelul misionar al apostolului Pavel, propovăduind Evanghelia prin părțile 
Occidentului, mai ales în Galia, sfârşind ca martir în cetatea Parisului, după ce 
propovăduise prin cuvânt şi prin scrieri pe Hristos Mântuitorul. 


Datorită pregătirii sale, avea să rămână cunoscut şi ca un mare scriitor bisericesc 
al perioadei apostolice. 

Rugăciunile sfinţilor ne ajută în această viaţă, şi cu mult mai mult după 
moarte 


Atotbunul Dumnezeu caută să ierte toate greşelile morţilor, care sunt cauzate de 
neputinţe omeneşti, şi vrea să-i aşeze în lăcaşul celor vii, în sânurile lui Avraam, 
ale lui Isaac şi ale lui Iacov, de unde a fugit toată durerea, întristarea şi suspinul, 
trecând cu vederea, prin bunătatea puterii Sale dumnezeieşti păcatele pe care le- 
au făcut morţii, din slăbiciune omenească... 


ie se ste 


Sfântul Dionisie Areopagitul, în lucrarea sa despre ierarhia bisericească, scrie 
următoarele: „Rugăciunile sfinților au trecere şi în această viaţă, şi cu mult mai 
mult după moarte, asupra acelora care sunt vrednici de sfintele rugăciuni, adică 
asupra credincioşilor”. Şi în altă parte: „Atotbunul Dumnezeu caută să ierte 
toate greşelile morților, care sunt datorate neputinței omeneşti, şi vrea să-i aşeze 
în lăcaşul celor vii, în sânurile lui Avraam, ale lui Isaac şi ale lui lacov, de unde 
a fugit toată durerea, întristarea şi suspinul, trecând cu vederea, prin bunătatea 
puterii Sale dumnezeieşti păcatele pe care le-au făcut morţii, din slăbiciune 
omenească, de vreme ce, aşa cum spune Scriptura, nimeni nu este curat de 
păcat”. 


Vezi, tu, cel care te împotriveşti, cum întăreşte faptul că rugăciunile pentru cei 
care au murit cu nădejdea în Dumnezeu sunt folositoare? Cel care poartă 
numele teologiei, Sfântul Grigorie Teologul, spune despre mama sa, în cuvântul 
la înmormântarea fratelui său, Cezar: „A auzit predica vrednică de luat în 
seamă, şi durerea mamei s-a făcut mai uşoară, prin făgăduinţa cea bună şi 
bineplăcută lui Dumnezeu, că le va da pe toate de dragul fiului, va dărui bogăția, 
ca dar de înmormântare pentru acesta”. Şi mai jos adaugă: „Aşadar, toate câte 
țin de noi sunt acestea. Am mai făcut deja şi altele, dar vom mai face şi în viitor, 
săvârşind parastasele şi zilele de cinstire anuale, dacă vom rămâne în viaţă”. 
(Sfântul loan Damaschin) 

(Glasul Sfinţilor Părinţi, traducere Preot Victor Mihalache, Editura 
Egumeniţa, 2008, pp. 359-360) 

Remediu pentru dorurile inimii 


Odoxologia.ro 


„Ar fi mai bine pentru mine să nu fiu deloc, decât să fiu fără Hristos...” 
(Fericitul Augustin) 


SR 5 e 


- V-a cuprins entuziasmul, prietene teolog, a zis monahul Hrisostom. Aveţi 
dreptate. Pentru că oricine bea din apa monahismului nostru nu va mai înseta în 
veac (loan 4, 14). Dragostea de Pustie care, prin extensiune, este o dragoste de 
Hristos, o dragoste „mai puternică decât iadul”, a înflăcărat suflete mari şi 
spirite eminente, iubite. Care dintre Părinţi nu a vegheat la picioarele lui lisus? 
Care cuvios n-a plâns alături de lisus? Pavel cel cu mare glas, lăudându-se în 
ocările care i se aduceau pentru lisus, zice către întreaga lume: „Mă bucur în 
suferinţele mele” (Coloseni 1, 24). Şi: „Cine ne va despărţi pe noi de dragostea 
lui Hristos? Necazul, sau strâmtoarea, sau prigoana, sau foametea, sau lipsa de 
îmbrăcăminte, sau primejdia, sau sabia?... Căci sunt convins că nici moartea, 
Nici viaţa, nici îngerii, nici stăpânirile, nici cele de acum, nici cele viitoare, nici 
puterile, nici înălțimea, nici adâncul, şi nici o altă făptură nu va putea să ne 
despartă de dragostea lui Dumnezeu, cea întru Hristos lisus, Domnul nostru” 
(Romani 8, 35, 38-39). 


Iar Fericitul Augustin, într-un moment de exaltare, strigă: „Ar fi mai bine pentru 
mine să nu fiu deloc, decât să fiu fără Hristos...” 


Nu putem, frate, să-L întâlnim pe Cel lubit în salonul lumii. Şi fără EI nu 
cunoaştem nimic. Cum zice un înţelept: „In ignoranţa noastră, pe lisus II cere 

inima noastră. Toţi suntem predestinaţi pentru EI şi sufletul nostru nu-şi găseşte 
odihna lui decât în EI”. 


Natura dragostei dumnezeieşti este astfel că sufletul e continuu neliniştit, 
alergând prin păduri şi pajişti, căutând pe Iubitul lui şi întrebând împreună cu 
mireasa din Cântarea Cântărilor: „Fetelor din Ierusalim, vă jur. De întâlniți pe 
dragul meu, ce-i veţi spune oare lui? Că sunt rănită de iubire” (Cântarea 
Cântărilor 5, 8). Şi iarăşi: „Nu cumva aţi văzut pe cel pe care l-a iubit inima 
mea?” 


După Sfântul Dionisie Areopagitul, „dragostea dumnezeiască este extatică, 
nelăsând pe cei ce iubesc ai lor înşişi, ci ai celor iubiți”. 


Ce vreţi, iubite teolog, în afară de Hristos nu cunoaştem nici ce este Dumnezeu, 
nici ce este viaţa, nici ce este moartea. Dragostea lui Hristos constituie soluţia 
enigmei Pustiei, soluția enigmei dorurilor tainice ale sufletului. Iubiţi şi dum- 
neavoastră, prietene, şi mă veţi înţelege... 


Și monahul Hrisostom s-a ridicat, s-a apropiat de teolog şi, bătându-l uşor pe 
umeri, a continuat: 

- Câte lucruri de prisos am spus astăzi, frate! Adevărul creştin e atât de simplu, 
încât dacă sufletele noastre ar rămâne curate şi simple, nu ar avea nevoie de 
atâtea cuvinte, de atâta povară de cunoştinţe zadarnice. Dar, fiindcă natura 
noastră s-a stricat din cauza neascultării în Eden, am devenit fiinţe complexe şi 
riscăm să nu ne mai înţelegem. Este un fapt tragic că rar doi frați gândesc la fel. 
Dar, slavă Domnului, El S-a întrupat ca să readucă pe om „la vrednicia dintâi”. 
Cu dragostea lui Hristos s-ar soluţiona toate nedumeririle dumneavoastră, 
fiindcă toate problemele dintre oameni se reduc la inima omenească. „Mintea 
noastră este ca un mercenar ce slujeşte sub tot felul de pretexte dispoziţiilor 
inimii”. „Nu se culeg stafide din spini”, prietene. Cine are o inimă stricată nu 
poate avea idei sfinte. Presupun că nu veţi avea nici o obiecţie la acestea, 
deoarece ca teolog veţi fi cunoscând elementele de bază ale învăţăturii creştine. 


(Teoclit Dionisiatul, Dialoguri la Athos, Volumul I - Monahismul aghioritic, 
traducere de Pr. Prof. loan 1. Ică, Editura Deisis - Mănăstirea Sfântul loan 
Botezătorul, Alba Iulia, 1994, pp. 115-117) 

Orthodoxwiki - Dionisie Areopagitul 


Sfântul sfințitul mucenic Dionisie Areopagitul a fost botezat de Sfântul Pavel în 
Atena, şi s-a numărat prin cei şaptezeci de apostoli. Prăznuirea lui se face la 3 
octombrie în Biserica Ortodoxă |. 


Viaţa 


Dionisie provenea dintr-o familie bună din Atena şi a fost instruit în cele ale 
filosofiei vremii atât acasă, cât şi în celebrele şcoli ateniene, devenind membru 
(sfetnic) al Areopagului. A fost căsătorit şi a avut mai mulţi copii. 


După convertirea sa la creştinism, Sfântul Pavel l-a făcut episcop. Mai apoi, 
Dionisie a lăsat pe soţia şi pe copiii săi pentru Hristos şi a plecat cu Pavel în 
călătorii misionare. 


Astfel, a mers la Ierusalim, unde a văzut-o pe Maica Domnului, şi a scris despre 
această întâlnire în una din cărțile sale. De asemenea, a fost printre apostolii şi 
episcopii prezenţi la Adormirea Maicii Domnului, de unde şi prezenţa lui în 
Icoana Adormirii Maicii Domnului. 


Văzând pe apostolul Pavel primind mucenicia (la Roma, în anul 67), Sfântul 
Dionisie s-a umplut şi el de dorinţa de a fi mucenic pentru lisus Hristos. A mers 
deci şi a predicat Evanghelia în Occident, în special în Galia (Franţa de azi), 


1 Biserica Catolică prăznuieşte la 9 octombrie pe Sfântul Dionisie, primul episcop al 
Parisului, identificat cu Sfântul Dionisie Areopagitul, identificare care nu face unanimitate 
printre istorici, patrologi și aghiografi. 

împreună cu ucenicii săi, Rustic preotul şi Elefterie diaconul. Aici a convertit pe 
mulţi barbari la creştinism, dar a şi avut multe de îndurat. 


În sfârşit, în anul 96, sub domnia împăratului Domițian, Sfântul Dionisie a fost 
prins şi chinuit pentru credință, împreună cu Rustic şi Elefterie. Au murit toţi 
trei la Paris, tăindu-li-se capetele. 


Trupurile lor au fost părăsite de păgâni ca să fie mâncate de fiarele sălbatice, dar 
creştinii din oraş le-au ascuns un timp, până ce Catula, o creştină înstărită, le-a 
îngropat pe toate cum se cuvine, într-un cavou zidit cu cheltuiala ei. Aceasta s-a 
făcut într-o zi de 3 octombrie, care a şi rămas ziua pomenirii sfântului. 


Istorie și aghiografie 


Dionisie Areopagitul a fost cu certitudine un personaj istoric. Faptele Apos- 
tolilor îl menționează cu prilejul predicii Sfântului apostol Pavel în Areopagul 
din Atena (Fapte 17), la sfârşitul episodului: „lar unii bărbaţi, alipindu-se de el, 
au crezut, între care şi Dionisie Areopagitul şi o femeie cu numele Damaris, şi 
alții împreună cu ei” (Fapte 17, 34). 


Către sfârșitul secolului al III-lea, într-o expunere despre prima succesiune a 
apostolilor, istoricul bisericesc Eusebiu de Cezareea spune că acest Dionisie a 
fost primul episcop al cetății Atenei: „„... despre Areopagitul, care se numește 
Dionisie, [...] unul din cei vechi, care a fost păstor al Bisericii din Corint, spune 
că el (Dionisie, n.n.) a fost primul episcop al Bisericii din Atena” 7. Deşi era 
membru al Areopagului, adică judecător, ceea ce înseamnă că era un om foarte 
învăţat, totuşi tradiția bisericească până în secolul al VI-lea nu îi atribuie lui 
Dionisie nici o scriere. Abia în secolul al VI-lea apare un corpus de scrieri şi 
scrisori, numit Corpus areopagiticum, de o mare importanţă teologică, şi care 
toate sunt puse sub numele și autoritatea lui Dionisie Areopagitul. În Orient 
aceste scrieri devin repede foarte cunoscute, atât datorită calităţii lor teologice 
proprii, cât şi datorită „scholiulor” (explicaţii dezvoltate) făcute de mari teologi 
ai vremii, ca loan de Schitopolis şi Maxim Mărturisitorul. 


În Occident, Corpusul areopagitic ajunge în 586, adus de Sfântul Grigorie cel 
mare, care se întorcea din misiunea diplomatică și ecleziastică ce-i fusese 
încredințată de papă la Constantinopol. Totuși, se pare că în acel moment 
scrierile lui Dionisie aduse de Grigore cel mare nu au avut un ecou imediat şi 
nici răspândire cunoscută în afara Italiei ?. 


* Eusebiu de Cezareea, Istoria bisericească, III, 4 
* Vassa Kontouma, art. cit. 

In Franţa însă, un sfânt mucenic cu numele de Dionisie, episcop al Parisului, era 
însă venerat cu mult înainte de ajungerea scrierilor Sfântului Dionisie Areo- 
pagitul aici. 


Sfânta Genoveva din Paris (423 - către 512), care avea o influenţă considerabilă 
în Paris şi în Galia, a construit o biserică în cinstea episcopului mucenic 
Dionisie al Parisului. 


Viaţa Sfintei Genoveva, Vita Genovefae, scrisă pe la anul 520, citează chiar o 
relatare mai veche a muceniciei sfântului episcop Dionisie, cunoscută sub 
numele de Gloriosae şi datând de la sfârşitul secolului al V-lea. Ceva mai târziu, 
Grigorie de Tours (către 539 - 594) menţionează şi el o misiune a sfântului 
Dionisie în Galia şi plasează în timp mucenicia sfântului în secolul al III-lea: 
«Printre aceşti episcopi, Dionisie, episcop al Parisului, a suferit multe chinuri 
pentru numele lui Hristos şi, tăindu-i-se capul cu sabia, şi-a încheiat viaţa în 
această lume.» *. 


Scrieri 


Operele Sfântului Dionisie sunt cunoscute în literatura de specialitate sub 
numele de Corpus areopagiticum. Cele mai cunoscute texte ale sfântului 
Dionisie sunt aceste patru tratate: 

Despre numirile dumnezeieşti sau Despre numele divine 

Despre teologia mistică; 

Despre ierarhia cerească; 

Despre ierarhia bisericească. 


Ediţia românească: Sfântul Dionisie Areopagitul, Opere complete şi Scolile 
Sfântului Maxim Mărturisitorul, traducere, introducere şi note de Pr. Dumitru 
Stăniloae, ediţie îngrijită de Constanţa Costea, Editura Paideia, Bucureşti, 1996. 


Identitatea autorului Corpusului areopagiticum 


Mulţi cercetători consideră că autorul lucrărilor amintite mai sus nu ar fi însă 
ucenicul Sfântului apostol Pavel, ci un autor din secolul al V-lea care scrie sub 
pseudonimul Sfântul Dionisie Areopagitul; acesta este numit de obicei în mod 
convenţional „Pseudo-Dionisie” (pentru a arăta faptul că autorul folosea numele 
Areopagitului doar ca pseudonim) sau „Dionisie Pseudo-Areopagitul” (sugerând 
că numele autorului ar fi putut fi chiar „Dionisie”, însă el nu era cel menţionat 
în textul biblic). 


* Grigorie de Tours, Istoria Francilor, | 

Despre lucrările amintite mai sus s-a mai afirmat şi că „se folosesc de un limbaj 
neoplatonician pentru a lămuri idei teologice şi mistice creştine”. În trecut, 
Pseudo-Dionisie a fost identificat cu diferite persoane. 


Paternitatea areopagitică a textelor a fost pusă la îndoială pentru prima dată în 
perioada Renaşterii, de către filologul renascentist Lorenzo Valla (1405-1457) 
(cel care a demonstrat pentru prima dată faptul că documentul numit Donatio 
Constantini era un fals), în urma contactului cu manuscrise mai noi traduse din 
limba greacă, prilejuite de exodul intelectualilor bizantini în Occident. 


O Scrisoare către Tit semnată de Sfântul Dionisie Areopagitul este citată în 
Tratatul Sfântului loan Damaschin, In apărarea Sfintelor Icoane, scris în timpul 
controverselor iconoclaste. 


Imnografie 


Tropar, glasul al 4-lea: Bunătate învăţându-te şi îmbărbătându-te întru toate, îm- 
brăcându-te cuviincios cu bun cuget, ai scos din vasul alegerii cele negrăite; şi 
credinţa păzind, calea întocmai ai săvârşit, sfințite mucenice Dionisie: Roagă-te 
lui Hristos Dumnezeu să mântuiască sufletele noastre. 


Condac, glasul al 8-lea: Prin uşile cerurilor trecând cu Duhul, ca un ucenic al 
apostolului celui ce a ajuns până la al treilea cer, Dionisie, te-ai îmbogăţit cu 
toată cunoştinţa celor negrăite şi ai luminat pe cei ce şedeau mai înainte în 
întunericul necunoştinţei. Pentru aceasta strigăm: Bucură-te, părinte a toată 
lumea. 


Iconografie 


Conform Erminiei lui Dionisie din Furna (ed. Sophia, Bucureşti, 2000), Sfântul 
Dionisie Areopagitul trebuie reprezentat "bătrân, cu părul lung, creţ, cu barba 
despicată în două", purtând în mâini o hârtie pe care scrie: „Aducându-ne 
aminte dar de această poruncă mântuitoare şi de toate cele ce s-au făcut pentru 
noi: de Cruce, de groapă, de învierea cea de a treia zi...” (p. 152) 


lar pentru icoana din ziua prăznuirii, la 3 octombrie, este reprezentat ținându-și 
în mâini capul, întrucât s-a săvârşit de sabie (p. 187). 


Dionisie din Furna mai precizează că îl regăsim pe Sfântul Dionisie şi în icoana 
Adormirii Maicii Domnului, unde este prezent împreună cu Sfinţii ierarhi 


lerotei şi Timotei, ținând în mână Evanghelii (cf. p. 139). 


Surse: 

en:Dionysius the Areopagite 

Louth, Andrew, Dionisie Areopagitul. O introducere, în româneşte de Sebastian 
Moldovan, studiu introductiv de loan Ică Jr., Editura Deisis, Sibiu, 1997. 
Sinaxar 3 octombrie 

Pseudo-Dionisie Areopagitul 

Odoarele Mănăstirii „Sfântul Pantelimon” - Athos 


În schevofilachion se mai păstrează cinstitul cap al Sfântului Siluan Athonitul, 
precum şi părţi din Sfintele moaşte ale mai multor sfinți. 

Cinstitul cap al Sfântului Athonitul 


În mănăstire se păstrează cinstitul cap al cuviosului mucenic Ștefan cel nou, 
care a fost dăruit mănăstirii în 1815 de către Doamna Ruxandra, soţia lui Scarlat 
Callimah. 


În schevofilachion se mai păstrează cinstitul cap al Sfântului Siluan Athonitul, 
precum şi părți din Sfintele moaşte ale Sfinţilor apostoli: Petru, Toma, 
Vartolomeu, ale Sfinților: Pantelimon, Dionisie Areopagitul, Grigorie de Nyssa, 
Tihon de Zadonsk, Varsanufie şi Gurie din Kazan. 


Tezaurul cuprinde veşminte, cruci, sfinte vase, iar în iconofilachion se păstrează 
multe icoane, printre care şi o copie a icoanei Maicii Domnului „lerusa- 
limitissa” şi o icoană făcătoare de minuni a Sfântului Pantelimon. 

Conform Erminiei lui Dionisie din Furna (ed. Sophia, Bucureşti, 2000), Sfântul 
Dionisie Areopagitul trebuie reprezentat "bătrân, cu părul lung, creţ, cu barba 
despicată în două”, purtând în mâini o hârtie pe care scrie: "Aducându-ne 
aminte dar de această poruncă mântuitoare şi de toate cele ce s-au făcut pentru 
noi: de Cruce, de groapă, de învierea cea de a treia zi..." (p. 152). 


lar pentru icoana din ziua prăznuirii, la 3 octombrie, este reprezentat ţinându-şi 
în mâini capul, întrucât s-a săvârşit de sabie (p. 187). 


Dionisie mai precizează că îl regăsim pe Sfântul Dionisie şi în icoana Adormirii 
Maicii Domnului, unde este prezent împreună cu Sfinţii ierarhi lerotei şi 
Timotei, ţinând în mână Evanghelii (cf. p. 139). 

St. Dionysius the Areopagite (Roman Catholic Cathedral) 

Menologhionul lui Vasile al II-lea Macedoneanul (976-1025). Vat. GR 

Bunătate învățându-te și 
îmbărbătându-te întru toate, 
îmbrăcându-te cuviincios cu 
bun cuget, ai scos din vasul 
alegerii cele negrâite; și 
credința păzind, calea 
întocmai ai săvârșit, Sfințite 
Mucenice Dionisie: roagă-te 
lui Hristos Dumnezeu, să 
mântuiască sufletele noastre. 

Bunătate învățându-te și 
îmbărbătându-te întru toate, 
îmbrăcându-te cuviincios cu 
bun cuget, ai scos din vasul 
alegerii cele negrăite; și 
credința păzind, calea 
întocmai ai săvârșit, Sfinţite 
Mucenice Dionisie: roagă-te 
lui Hristos Dumnezeu, să 
mântuiască sufletele noastre. 

